Predici din Duminica a II-a a Sfântului şi marelui Post (a 
Sfântului Grigorie Palama ) 


IIS-HS VINDECĂND SLABANOGUL ÎN CASĂ 


Sfântul ierarh Grigorie Palama, arhiepiscopul Tesalonicului, teolog al dumne- 
zeieştii şi neînseratei lumini şi lucrător al rugăciunii de toată vremea (14 noiem- 
brie şi în a doua Duminică din Sfântul şi marele Post): 


https://www.academia.edu/98995541/Sf% C3% A?2ntul_ierarh_Grigorie_Palama_arhiepi 
scopul_Iesalonicului_teolog_al_ dumnezeie o C5 9 9Ftii_% C5%9Fi_ne% C3% AEnserat 
ei_lumini_% C5%9Fi_lucr 9% C4% 83tor_al_ rug % C4% 83ciunii_de_toat Se C4% 83_vrem 
ea_14_ noiembrie _% C5%9Fi_%C3% AEn_a doua _ Duminic o C4% 83_din_Sf%C3% A 
2ntul_% C59%9Fi_marele_Post 


https://archive.org/details/sf.-grigorie-palama 


seste 
Vindecarea slăbănogului din Capernaum este relatată de primii trei evanghelişti, 
astfel: Matei 9,1-8; Marcu 2,1-12; Luca 5,17-25. Datorită importanţei ei, 
această minune este propovăduită de Biserica Ortodoxă în două duminici din 
cursul unui an bisericesc şi anume în: 

— Duminica a VI-a după Pogorârea Sfântului Duh (Matei 9,1-8); 

—  Dumninica a Il-a din Sfântul şi marele Post (Marcu 2,1-12). 


Evanghelia şi Apostolul zilei 


Duminica a doua a sfântului şi marelui post în care se cântă rânduiala celui intre 
Sfinţi, părintele nostru Grigorie Palama, arhiepiscopul Tesalonicului, făcătorul de 
minuni, aşezată de prea sfinţitul Filotei (Triod) 

Canoane din Duminica a Il-a a Sfântului şi marelui Post a Sfântului Grigorie 
Palama (Triod) 

Acatistul Sfântului Grigorie Palama, arhiepiscopul Tesalonicului 

Paraclisul sau Canonul de mângâiere către cel întru sfinţi părintele nostru Grigorie 
Palama, arhiepiscopului Tesalonicului și făcătorul de minuni 

Canon de tămăduire către Sfântul Grigorie Palama, arhiepiscopul Tesalonicului şi 
mare făcător de minuni 

Comentarii Patristice - Evanghelia despre vindecarea slăbănogului din Capernaum 


Comentarii Patristice - Evanghelia din duminica Sfântului Grigorie Palama - 
Păstorul cel bun 

Părintele Ilie Cleopa - Predică la Duminica Sfântului Grigorie Palama - Despre 
puterea credinţei celor mulţi 

Sfântul loan Gură de Aur - Cuvânt la Duminica a doua a Sfântului şi marelui Post - 
Folosul mărturisirii si al cercetării conştiinţei în toate zilele 

Sfântul Nicolae Velimirovici - Predică la Duminica a II-a din Postul mare a Sfântului 
Grigorie Palama - Evanghelia despre vindecarea Slăbănogului 


Sfântul Teofan Zăvorâtul — Predică la Duminica Sfântului Grigorie Palama (1) ... 116 

de patimile pierzătoare 


Cuvântul 51: În Vinerea săptămânii a doua: despre unire şi dragoste şi trebuinţa 
de a suferi cu vitejie ostenelele faptelor bune, ca să câştigăm Împărăţia 
Cerurilor 

strădania uriaşă a liniştirii, ca “așezare în darul lui Dumnezeu” 
Spargerea tavanului 

despre cum se apără dreapta credinţă ...şi despre lucrarea concretă a energiilor 
necreate în vieţile noastre 
Pr. Visarion Alexa: „Omul se plictisește și de Dumnezeu, pentru că nu are practica, 

lertarea păcatelor — începutul vindecării de boli 
„Deodată cu iertarea păcatelor, Hristos dăruieşte omului libertatea de a se 


Evanghelia şi Apostolul zilei 


1. Și intrând iarăşi în Capernaum, după câteva zile s-a auzit că este în casă. 

2. Și îndată s-au adunat mulţi, încât nu mai era loc, nici înaintea uşii, şi le 
grăia lor cuvântul. 

3. Și au venit la EL, aducând un slăbănog, pe care-l purtau patru inşi. 

4. Și neputând ei, din pricina mulțimii, să se apropie de EL au desfăcut 
acoperişul casei unde era lisus şi, prin spărtură, au lăsat în jos patul în care 
zăcea slăbănogul. 


5. Şi văzând lisus credinţa lor, i-a zis slăbănogului: Fiule, iertate îţi sunt 
păcatele tale! 

6. Și erau acolo unii dintre cărturari, care şedeau şi cugetau în inimile lor: 

7. Pentru ce vorbeşte Acesta astfel? El huleşte. Cine poate să ierte păcatele, 
fără numai unul Dumnezeu? 

8. Și îndată cunoscând lisus, cu duhul Lui, că aşa cugetau ei în sine, le-a zis 
lor: De ce cugetaţi acestea în inimile voastre? 

9. Ce este mai uşor a zice slăbănogului: lertate îţi sunt păcatele, sau a zice: 
Scoală-te, ia-ţi patul tău şi umblă? 

10. Dar, ca să ştiţi că putere are Fiul Omului a ierta păcatele pe pământ, a zis 
slăbănogului: 

11. Zic ţie: Scoală-te, ia-ţi patul tău şi mergi la casa ta. 

12. Și s-a sculat îndată şi, luându-şi patul, a ieşit înaintea tuturor, încât erau 
toți uimiţi şi Slăveau pe Dumnezeu, zicând: Asemenea lucruri n-am văzut 
niciodată. 


9. Eu sunt uşa: de va intra cineva prin Mine, se va mântui; şi va intra şi va 
ieşi şi păşune va afla. 

10. Furul nu vine decât ca să fure şi să junghie şi să piardă. Eu am venit ca 
viață să aibă şi din belşug să aibă. 

11. Eu Sunt păstorul cel bun. Păstorul cel bun îşi pune sufletul pentru oile 
sale. 

12. Iar cel plătit şi cel care nu este păstor, şi ale cărui oi nu sunt ale lui, vede 
lupul venind şi lasă oile şi fuge; şi lupul le răpeşte şi le risipeşte. 

13. Dar cel plătit fuge, pentru că este plătit şi nu are grijă de oi. 

14. Eu Sunt păstorul cel bun şi cunosc pe ale Mele şi ale Mele Mă cunosc pe 
Mine. 

15. Precum Mă cunoaşte Tatăl şi Eu cunosc pe Tatăl. Și sufletul Îmi pun 
pentru oi. 

16. Am şi alte oi, care sunt din Staulul acesta. Și pe acelea trebuie să le aduc, 
şi vor auzi glasul Meu şi va fi o turmă şi un păstor. 


Apostol 


10, Și: "Întru început Tu, Doamne, pământul l-ai întemeiat şi cerurile sunt 
lucrul mâinilor Tale; 

11. Ele vor pieri, dar Tu rămâi, şi toate ca o haină se vor învechi; 

12. Şi ca pe un veşmânt le vei strânge şi ca o haină vor fi schimbate. Dar Tu 
acelaşi eşti şi anii Tăi nu se vor sfârşi”. 

13. Şi căruia dintre îngeri a zis Dumnezeu vreodată: "Şezi de-a dreapta Mea 
până când voi pune pe vrăjmaşii Tăi aşternut picioarelor Tale"? 

14. Îngerii oare nu sunt toţi duhuri slujitoare, trimise ca să slujească, pentru 
cei ce vor fi moştenitorii mântuirii? 

1. Pentru aceea se cuvine ca noi Să luăm aminte cu atât mai mult la cele 
auzite, ca nu cumva Să ne pierdem. 

2. Căci, dacă s-a adeverit cuvântul grăit prin îngeri şi orice călcare de 
poruncă şi orice neascultare şi-a primit dreapta răsplătire, 

3. Cum vom Scăpa noi, dacă vom fi nepăsători la asfel de mântuire care, 
luând obârşie din propovăduirea Domnului, ne-a fost adeverită de cei ce au 
ascultat-o. 


26. Un astfel de Arhiereu se cuvenea să avem: Sfânt, fără de răutate, fără de 
pată, osebit de cei păcătoşi, şi fiind mai presus decât cerurile. 

27. EI nu are nevoie să aducă zilnic jertfe, ca arhiereii: întâi pentru păcatele 
lor, apoi pentru ale poporului, căci El a făcut aceasta o dată pentru tot- 
deauna, aducându-Se jertfă pe Sine însuşi. 


28. Căci Legea pune ca arhierei oameni care au slăbiciune, pe când cuvântul 
jurământului, venit în urma Legii, pune pe Fiul, desăvârşit în veacul vea- 
cului. 


1. Lucru de căpetenie din cele spuse este că avem astfel de Arhiereu care a 
şezut de-a dreapta tronului slavei în ceruri, 

2. Slujitor Altarului şi Cortului celui adevărat, pe care l-a înfipt Dumnezeu 
şi nu omul. 


Duminica a doua a sfântului şi marelui post în care se cântă rânduiala celui 
intre Sfinţi, părintele nostru Grigorie Palama, arhiepiscopul Tesalonicului, 
făcătorul de minuni, aşezată de prea sfinţitul Filotei (Triod) 


La Vecernie, Sâmbăta seara 


La Doamne strigat-am..., punem Stihirile pe 10, cântând: trei Stihiri ale învierii, 
trei ale lui Anatolie şi aceste patru ale Sfântului. Glasul al 2-lea: 


Podobie: Cu ce cununi de laude... 


Cu ce cântări de laude vom lăuda pe ierarhul? Trâmbiţa teologiei, gura cea insu- 
flată de focul darului, cinstitul locaş al Duhului, stâlpul Bisericii cel ne-mişcat, 
bucuria cea mare a lumii, râul înţelepciunii, sfeşnicul luminii, steaua cea lumi- 
noasă, care luminează lumea. 


Cu ce flori de laude, vom încununa pe ierarhul? Pe apărătorul creştinătăţii şi îm- 
potrivitorul păgânătăţii, pe folositorul cel călduros al credinţei, pe marele îndre- 
ptător şi învăţător; vioara cea bine tocmită a Duhului, limba cea strălucitoare ca 
aurul, izvorul care izvorăşte ape de vindecări credincioşilor; pe marele şi minu- 
natul Grigorie. 


Cu ce buze noi, pământenii, vom lăuda pe ierarhul? Pe învățătorul Bisericii, pe 
vestitorul dumnezeieştii lumini, pe tăinuitorul cel ceresc al Treimii. Podoaba cea 
mare a monahilor; pe cel ce a strălucit cu fapta şi cu gândirea la cele de sus; 


lauda Tesalonicului, carele are în ceruri pe cel dintru aceeaşi cetate, pe izvo- 
râtorul de mir, dumnezeiescul şi prea minunatul Dimitrie. 


Slavă Tatălui şi Fiului şi Sfântului Duh, glasul al 3-lea 

Cuvioase de trei ori fericite, prea sfinte părinte, păstorule cel bun şi discipol al 
lui Hristos, mai marele păstorilor, cel ce ţi-ai pus sufletul pentru oi; însuţi şi 
acum Grigorie de Dumnezeu purtătorule, părintele nostru, cu rugăciunile tale, 


cere să se dăruiască nouă mare milă. 


Și acum şi pururea şi în vecii vecilor. (a Născătoarei de Dumnezeu) , cea din- 
tâi a glasului. 


La Litie 

Stihira hramului 
Slavă Tatălui şi Fiului şi Sfântului Duh. Şi acum şi pururea şi în vecii vecilor. 
(a Născătoarei de Dumnezeu) 

La Stihoavnă 
Stihirile învierii, după Alfa-Vita: 
Slavă Tatălui şi Fiului şi Sfântului Duh, glasul al 8-lea 
Limba cea deşteaptă spre învăţătură, răsunând în urechile inimilor, ridică 
sufletele celor leneşi şi prin cuvintele tale cele grăitoare de Dumnezeu scară se 
află, suind pe cei de pe pământ la Dumnezeu. Pentru aceasta, Grigorie, minunea 


Tesaliei, nu înceta rugându-te lui Hristos, să lumineze, cu dumnezeiasca lumină, 
pe cei ce te cinstesc pe tine. 


Și acum şi pururea şi în vecii vecilor. (a Născătoarei de Dumnezeu) 


Fecioară ce nu ştii de mire, care ai zămislit negrăit pe Dumnezeu cu trup, Maica 
Dumnezeului celui Prea Înalt, primeşte rugăciunile robilor tăi, ceea ce eşti cu 
totul fără prihană, care dăruieşti tuturor curățire de greşale; primind acum 
rugăciunile noastre, roagă-te să ne mântuim noi toţi. 


Acum slobozeşte pe robul Tău, Stăpâne, după cuvântul Tău, în pace, că văzură 
ochii mei mântuirea Ta, pe care ai gătit-o înaintea feţei tuturor popoarelor; lu- 
mină spre descoperirea neamurilor şi slava poporului Tău Israel. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 


greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi Slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Troparul: Născătoare de Dumnezeu, Fecioară, bucură-te! Ceea ce eşti plină de 
har, Marie, Domnul este cu tine. Binecuvântată eşti tu între femei şi binecuvân- 
tat este rodul pântecelui tău, că ai născut pre Mântuitorul sufletelor noastre. (de 
trei ori) 


Şi cealaltă urmare a Privegherii. 

lar unde nu este Priveghere, zicem Troparul învierii. Slavă..., a sfântului, glasul 
al 8-lea: Luminătorule al dreptei credinţe..., Şi acum..., a Născătoarei: Cela ce 
pentru noi Te-ai născut..., 


La Utrenie 


După cei şase Psalmi, la, Dumnezeu este Domnul..., troparul învierii, (de două 
Or1) 


Slavă Tatălui şi Fiului şi Sfântului Duh, al sfântului, glasul al 8-lea 


Luminătorule al dreptei credinţe, întărirea Bisericii şi învăţătorule, podoaba mo- 
nahilor, apărătorule cel nebiruit al teologilor; făcătorule de minuni Grigorie, 
lauda Tesalonicului, propovăduitorule al darului, roagă-te pururea să se mân- 
tuiască sufletele noastre. 


Și acum şi pururea şi în vecii vecilor. (a Născătoarei de Dumnezeu) 

Cela ce pentru noi Te-ai născut din Fecioară şi răstignire ai răbdat, Bunule, care 
cu moartea pe moarte ai prădat şi învierea ai arătat ca un Dumnezeu, nu trece cu 
vederea pe cei ce i-ai zidit cu mâna Ta. Arată iubirea Ta de oameni, Milostive, 
primeşte pe Născătoarea de Dumnezeu, care Te-a născut şi se roagă pentru noi, 
şi mântuieşte, Mântuitorule, pe poporul cel deznădăjduit. 


Obişnuitele Catisme şi citire din Exaimeron. 


Apoi Antifoanele glasului. Toată suflarea..., 


Evanghelia Utreniei ce va fi de rând. Învierea lui Hristos..., 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce fața Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 


17. Că de ai fi voit jertfă, Ți-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi Smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Slavă Tatălui şi Fiului şi Sfântului Duh, glasul al 8-lea 

Uşile pocăinţei deschide-mi mie, Dătătorule de viaţă; că mânecă duhul meu la 
Biserica ta cea sfântă, purtând locaş al trupului, cu totul spurcat. Ci ca un îndu- 
rat curăţeşte-l, cu mila milostivirii tale. 

Și acum şi pururea şi în vecii vecilor. (a Născătoarei de Dumnezeu) 

În cărările mântuirii îndreptează-mă, Născătoare de Dumnezeu, căci cu păcate 
grozave mi-am spurcat sufletul şi cu lenevite mi-am cheltuit toată viaţa mea; ci 
cu rugăciunile tale spală-mă de toată necurăţia. 


Apoi, glasul al 6-lea: 


Stih: Miluieşte-mă Dumnezeule după marea mila Ta, şi după mulţimea în- 
durărilor Tale, curăţeşte fărădelegea mea. 


Şi Stihira aceasta: La mulţimea faptelor mele celor rele, cugetând eu, ticălosul, 
mă cutremur de înfricoşata zi a judecății; ci îndrăznind spre mila milostivirii 
tale, ca David strig ție; Miluieşte-mă Dumnezeule după mare mila ta. 


Canoanele din Octoih al Învierii cu Irmosul pe 4, al Triodulul pe 4 şi al Sfân- 
tului pe 6. 


Canonul Triodului 
Cântarea 1-a 


Irmos: Pe Faraon, cel ce se purta în car, l-a cufundat toiagul lui Moise, cel ce a 
făcut minuni oarecând, în chipul Crucii lovind şi despărțind marea şi pe Israel 
mergător pedestru l-a arătat, pe cel ce cânta cântare lui Dumenzeu. 


Luând noi glasul desfrânatului, cu fierbinţi lacrimi cădem către Tine, părintele şi 
Dumnezeul tuturor, strigând: Am greşit depărtându-ne de la Tine, necurăţiei slu- 
Jind. Deci primeşte pocăinţa noastră. 


Starea cea împărătească care o ai dăruit mie defăimându-o, Cuvinte, rău m-am 
osândit, ca cel ce iubind dulceaţa păcatului m-am asemănat dobitoacelor. Ci Tu, 
Mântuitorule, cela ce pentru mine om Te-ai făcut, păzeşte-mă cu îndurarea Ta. 
In genunchi cad ca şi de demult desfrânatul, Stăpâne Doamne. Deci Tu grăbind 
primeşte-mă, şi îmbrăţişându-mă cu mâinile, dăruieşte-mi chipul mântuirii Tale, 
şi în loc de argat, lubitorule de oameni, iarăşi fiu al Tău mă fă. 
A Născătoarei de Dumnezeu 
Dumnezeieştii arătări, firea omenească prin tine s-a învrednicit, că tu una părti- 
nitoare ai fost Fecioară către Dumnezeu omul. Pentru aceasta ca pe o Născă- 
toare de Dumnezeu, toţi, după vrednicie te slăvim. 

Alt Canon, al Sfântului Grigorie 
Cântarea 1-a 
Irmos: Deschide-voi gura mea... 
Veniţi dumnezeieşti ritori şi cei mai aleşi dintre teologi, veniţi limbile cele de 
Dumnezeu grăitoare, adunaţi-vă întru una, ca să lăudaţi după vrednicie pe ritorul 


Duhului, pe dumnezeiescul Grigorie. 


Să se laude de mine stâlpul credinţei, apărătorul Bisericii, marele Grigorie, prea 
alesul păstor al Tesalonicului, podoaba cea adevărată a cetei ierarhilor. 


Slavă Tatălui şi Fiului şi Sfântului Duh. 


Din pruncie ai poftit viaţa cea mai bună, şi din tinereţe ai iubit părinte înţelepţia 
cea desăvârşită; şi întocmai cu obiceiurile şi cu gândul te-ai arătat cu cel de un 
nume cu tine, dumnezeiescul Grigorie. 


Şi acum şi pururea şi în vecii vecilor. Amin (a Născătoarei de Dumnezeu) 


Fii mie, Preacurată, cale vieţii mele, povăţuindu-mă spre dumnezeieştile loca- 
şuri, că am rătăcit şi m-am alunecat în surpăturile răutăţii, din care ridică-mă cu 
mijlocirea ta. 


Catavasie: Deschide-voi gura mea şi se va umplea de Duhul, şi cuvânt răs- 
punde-voi Impărătesei Maici şi mă voi arăta luminat prăznuind şi voi cânta 
minunile ei bucurându-mă. 


Canonul Triodului 
Cântarea a 3-a 


Irmos: Doamne, Cela ce ai făcut bolta cea cerească şi ai zidit Biserica, Tu întă- 
reşte-mă întru dragostea Ta, marginea doririlor şi credincioşilor întărire, unule 
Iubitorule de oameni. 


Infricoşându-mă de lucrurile mele şi de înstrăinarea cea cu depărtare şi de 
risipirea bogăției Tale, pe care am cheltuit-o în desfrânări, întru pocăință strig 
către Tine, Dumnezeule şi părintele meu: Greşit-am, mântuieşte-mă. 


Greşind pe pământ, mă înfricoşez de cer; că am să fiu mustrat la judecată, când 
toţi vor sta de faţă, Cuvinte, judecându-se cu dreapta Ta judecată. 


Întunecatele şi spurcatele mele gânduri mă hrăneau, când de la Tine Mântui- 
torule, mă depărtasem eu, păcătosul. lar acum strig: Greşit-am! Greşit-am, mân- 
tuieşte-mă, pe cel ce cu căldură alerg la îndurarea Ta. 


A Născătoarei de Dumnezeu 
Frământătura lui Adam s-a îndumnezeit, Fecioară; că din pântecele tău purtător 
de trup s-a arătat Dumnezeu, prin carele am fost chemaţi din osânda de demult 
cei înşelaţi cu nădejdea îndumnezeirii. 

Alt Canon, al Sfântului Grigorie 
Irmos: Pe ai tăi cântăreţi, Născătoare de Dumnezeu, ceea ce eşti izvor viu şi în- 
destulat, care s-au împreunat ceată duhovnicească, întăreşte-i, în dumnezeiască 


mărirea ta, de cununile măririi învrednicindu-i. 


Păzind curgerile dumnezeieştilor tale învățături, scăpăm de toată măiestria celor 
de rea credinţă şi gonim toate cetele lor, cu sfinţitele tale scrisori, Grigorie. 


Inţelepciunea nebunească a celor de rea credinţă o ai stricat, fericite, având în 
inima ta înţelepciunea lui Dumnezeu cea ipostatică; prin care cu sunet ai sfă- 
râmat deşarta lor întărâtare. 


Slavă Tatălui şi Fiului şi Sfântului Duh. 


Omorându-ţi toată zburdarea trupului celui stricăcios, înțelepte, sihăstreşte ţi-ai 
înviat mişcările sufletului şi l-ai făcut pe el organ dumnezeiesc al Teologiei. 


Şi acum şi pururea şi în vecii vecilor. Amin (a Născătoarei de Dumnezeu) 


Cu cunoştinţa minţii şi cu voinţa am iubit cu dinadinsul viaţa, cea de ruşine şi 
păcătoasă; ci cu dumnezeiasca dragoste, leagă-mă Fecioară, mireasă a lui Dum- 
nezeu, prin dumnezeiască rugăciunea ta. 


Condacul glasul al 4-lea: Acum s-a arătat vremea cea de lucrare, lângă uşi stă 
judecata, să ne sculăm dar postindu-ne, să aducem lacrimi de umilinţă, împreu- 
nate cu milostenie, strigând: Greşit-am mai mult decât nisipul mării. Ci slăbeşte, 
Făcătorule al tuturor, ca să luăm cununile nestricăciunii. 


Sedealna, glasul al 4-lea: 


Podobia: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor, pentru rugăciunile Născătoarei de Dumnezeu, Unule, 
Iubitorule de oameni. 


Înşelăciunea celor rău credincioşi o ai ars înțelepte şi credinţa ortodocșilor bine 
o ai arătat şi ai luminat lumea. Pentru aceasta purtător de biruinţă te-ai arătat, 
stâlp Bisericii şi arhiereu adevărat. Deci nu înceta rugându-te lui Hristos, să ne 
mântuiască pe noi, pe toţi. (de două ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor 
(a Născătoarei de Dumnezeu) 


Primeşte degrab rugăciunile noastre, Stăpână, şi le du Fiului şi Dumnezeului 
tău, Doamnă cu totul fără prihană. Stinge supărările hulitorilor, doboară vicle- 
niile şi surpă, prea curată, îndrăzneala celor fără de Dumnezeu, care se într- 
armează asupra robilor tăi. 


Canonul Triodului 
Cântarea a 4-a 


Irmos: Tu eşti puterea mea... 


Lepădând părinteştile porunci, dumnezeiasca bogăţie care mi-ai dăruit, în dul- 
cețile patimilor o am cheltuit; pentru aceasta ca cel ce cu mărturisire mă căiesc, 
nu Te scârbi asupra mea, Stăpâne. 


Cu dumnezeiască cuviinţă primind sărăcie, pe mine cel ce demult am fost de- 
părtat, cheamă-mă către Tine; şi spre veselie mă rânduieşte lubitorule de oa- 
meni, ajutând cu trupul Tău, cel dumnezeiesc, Cuvinte, chemării mele. 


Prin lacrimi neîncetate să ne mântuim de veşnicele munci, pe care le-a gătit 
Dumnezeu viclenilor duhuri. Ca fiul cel pierdut, strigând: Greşit-am Ție, Pă- 
rinte! Ci primeşte-ne pe toţi cei ce alergăm la milostivirea Ta. 


A Născătoarei de Dumnezeu 


Cuvântul cel ce este fără început cu Tatăl şi cu Duhul, din Fecioara cea ne- 
ispitită de bărbat se naşte afară de legea firii; şi a rămas ceea ce era şi în ceea ce 
a primit de la noi, iarăşi a rămas. Că este un Fiu în două firi, păzind întru amân- 
două cele ale firii. 


Alt Canon, al Sfântului Grigorie 
Irmos: Sfatul cel neurmat şi dumnezeiesc al Întrupării Tale, celei de sus, celei 
din Fecioară, proorocul Avacum avându-l în minte, a strigat: Slavă puterii Tale, 
Doamne. 
Deschizându-ţi gura ta, părinte înțelepte, ai propovăduit înţelepciunea lui Dum- 
nezeu la care ai gândit în inima ta pururea; şi pe Varlaam cel deşert, neînţelept 


şi fără minte l-ai arătat. 


Apus-ai sub pământ, după legea firii, soare cel prea dulce; ce vei răsări de dimi- 


neaţă cu Hristos, Soarele cel neapus, Cel ce caută spre toţi prin rugăciunile tale. 


Slavă Tatălui şi Fiului şi Sfântului Duh. 


Arătatu-te-a darul lui Dumnezeu, pe tine fericite, laudă şi întărire prea mare 
ortodocşilor; păstor bun şi al doilea teolog şi turmei păzitor prea deştept. 


Şi acum şi pururea şi în vecii vecilor. Amin (a Născătoarei de Dumnezeu) 
Deschide-mi urechile sufletului, Maică a lui Dumnezeu, ceea ce ai născut pe Cel 
ce a deschis mai înainte urechile surdului şi mă învrednicește a lua în urechi 
dumnezeieştile cuvinte şi a le împlini. 

Canonul Triodului 
Cântarea a 5-a 
Irmos: Pentru ce m-ai lepădat de la faţa Ta, Cel ce eşti Lumina cea neapusă? Şi 


m-a acoperit întunericul cel străin pe mine, ticălosul; ci Te rog întoarce-mă şi la 
lumina poruncilor Tale îndreptează căile mele. 


De bogăţiile şi de dumnezeieştile daruri m-am lipsit, ducându-mă departe, unde 
m-am topit de foamea bunătăţilor vieţii; ci tu, Părinte ca un bun umple-mă de 
dulceaţa şi mărirea cea de demult, pentru bună îndurarea ta. 


Primind gândul celui pierdut, carele şi-a cheltuit viaţa întru desfrânări, să aler- 
găm către milostivul părinte cu neîndoită credinţă şi cu inimă înfrântă, ca să 
primim lăsarea păcatelor. 


Nu întârzia suflete al meu petrecând în locuri depărtate, ci degrab aleargă măr- 
turisindu-te lui Dumnezeu şi Tatălui, ca să iei dezlegare pentru relele ce le-ai 
lucrat, viaţa cheltuindu-ţi. 


A Născătoarei de Dumnezeu 


Soarele dreptăţii, cel ce se poartă pe nor luminos, întru tine îl vedem prea curată 
Fecioară purtându-se, carele goneşte întunericul nebuniei idoleşti şi luminează 
cu adevărată înţelegere. 


Alt Canon, al Sfântului Grigorie 


Irmos: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu cel peste toate şi ai născut 
pe Fiul cel fără de ani, cel ce dăruieşte pace tuturor celor ce te laudă pe tine. 


Cu secerea cuvintelor tale şi cu sfinţitele scrisori, ai tăiat eresurile cele spinoase 
şi odraslele neghinelor străine; şi ai semănat seminţele Ortodoxiei cele de bună 
credinţă, ierarhe Grigorie. 


Cuvintele tale cele prea înțelepte şi cinstitele scrisori sunt rouă cerească, miere 
din piatră, pâine îngerească celor ce aleargă la tine; mursă de miere, mâncare 


plină de dulceaţă şi izvor de apă vie, Grigorie. 


Slavă Tatălui şi Fiului şi Sfântului Duh. 


Învățător te cunoaşte pe tine pământul şi marea, stâlp sfinţit al Ortodoxiei şi cin- 
stită cămară a dumnezeieştilor dogme, sfințit înţelept cuvântător de Dumnezeu, 
împreună locuitor şi părtaş şi întocmai la obicei cu apostolii. 


Şi acum şi pururea şi în vecii vecilor. Amin (a Născătoarei de Dumnezeu) 


Cu râurile umilinţei spală întinăciunea inimii mele, Fecioară prea curată, şi-mi 
dăruieşte mijloace de pocăință cu sfințitele tale rugăciuni, cele către înduratul 
Dumnezeu, pe carele negrăit l-ai născut. 


Canonul Triodului 
Cântarea a 6-a 


Irmos: Rugăciunea mea voi înălța către Domnul şi Lui voi spune mâhnirile 
mele; că sufletul meu s-a umplut de răutăţi şi viaţa mea s-a apropiat de iad. Dar 
ca lona mă rog: Dumnezeule, din stricăciune scoate-mă. 


Fiul Tău cel mai tânăr am fost şi bogăţia Ta prin deprinderea relei vieţuiri o am 
cheltuit şi darurile Tale le-am pierdut şi de bunătăţile Tale m-am lipsit. Vin deci 
către Tine, Părintele şi Dumnezeul meu, cerându-mi iertare. 


Înstrăinare fără omenie am aflat şi a paşte porcii m-am osândit şi bogăţia mea pe 
care pentru milostivire mi-ai dat-o, degrab o am risipit şi am rămas gol despre 
toate. Ci Tu, ca Dumnezeul meu, miluieşte-mă! 


Nu am îndrăzneală, lubitorule de oameni, a privi şi a vedea nemăsurată înăl- 
țimea cerului, fiindcă am greşit; nici a mă numi fiu al Tău, eu păcătosul. Ci în 
dar mă iartă, Cel ce ai nemăsurată milă. 


A Născătoarei de Dumnezeu 

Negrăită este naşterea ta şi nepovestit este chipul naşterii, Fecioară, ceea ce ai 
născut mai presus de minte pe Dumnezeu, avându-ţi fecioria neîntinată. Pentru 
aceasta pe tine, ca pe o adevărată Născătoare de Dumnezeu, după vrednicie te 


mărim. 


Alt Canon, al Sfântului Grigorie 


Irmos: Înţelepţii de Dumnezeu, care faceţi acest praznic dumnezeiesc şi cu totul 
cinstit, al Maicii lui Dumnezeu, veniţi să batem din palme, slăvind pe Dumne- 
zeu, cel ce s-a născut dintr-însa. 


Ruptu-s-a deşarta întărâtare şi limba lui Varlaam celui fără minte, cu cuvintele 
şi cu dogmele şi cu ascuţirea minţii înţeleptului împărat şi cu a ta, Grigorie. 


Dumnezeiasca alăută a Duhului, trâmbiţa care a vestit luminat tainele lui 
Dumnezeu, pe marele ierarh al Tesalonicului, limba cea de Dumnezeu cuvân- 


tătoare, cu cântări să o cinstim. 


Slavă Tatălui şi Fiului şi Sfântului Duh. 


Povăţuind pe popor oarecând ca un stâlp de foc, ai ars pe vrăjmaşii credinţei; iar 
adunările credincioşilor le-ai luminat, de Dumnezeu înţelepțite, părinte Grigorie. 


Şi acum şi pururea şi în vecii vecilor. Amin (a Născătoarei de Dumnezeu) 


Stăpână prea curată, fii mie linişte şi liman de mângâiere, trecându-mă la 
dumnezeiescul țărm cel fără de valuri şi alinându-mi viforul patimilor mele. 


Condac glasul al 8-lea: 


Podobia: Apărătoare Doamnă, mulţumiri pentru biruinţă, izbăvindu-ne din ne- 
voi aducem ţie, Născătoare de Dumnezeu, noi robii tăi. Ci ca ceea ce ai stăpâ- 
nire nebiruită, slobozeşte-ne pe noi dintru toate nevoile, ca să strigăm ţie: Bu- 
cură-te, Mireasă, pururea Fecioară! 


Pe tine, organul înţelepciunii cel sfințit şi dumnezeiesc, trâmbiţa teologiei cea 
luminoasă, cu un glas te lăudăm, Grigorie de Dumnezeu grăitorule. Ci cela ce 
stai ca o minte înaintea minţii celei dintâi, către dânsul îndreptează mintea noa- 
stră, părinte, ca să strigăm: Bucură-te, propovăduitorule al darului. 


Icos: Înger te-ai arătat pe pământ, vestind oamenilor cele dumnezeieşti, ce nu se 
pot grăi. Ca având minte omenească şi trup, cu glasurile ca ale celor fără de 
trupuri, ne-ai făcut pe noi de ne-am minunat, de Dumnezeu grăitorule, a striga 
ție acestea: 

Bucură-te, prin carele s-a gonit întunericul; 

Bucură-te, prin carele a venit lumina; 

Bucură-te, vestitorule al Dumnezeirii celei nezidite; 

Bucură-te, văditorul al celei zidite şi nebune cu adevărat; 

Bucură-te, cela ce ai spus că firea lui Dumnezeu este înălţime neajunsă; 
Bucură-te, cela ce ai zis că lucrarea lui este adâncime, care nu se poate lesne ve- 
dea; 

Bucură-te, că slăvirea lui Dumnezeu bine o ai vestit; 

Bucură-te, că părerile făcătorilor de rele le-ai mustrat; 

Bucură-te, luminătorule, cela ce ai arătat soarele; 

Bucură-te, paharule, carele dai băutură nemuritoare; 

Bucură-te, prin carele străluceşte adevărul; 

Bucură-te, prin carele s-a întunecat minciuna; 

Bucură-te, învăţătorule al darului! 


Sinaxar la Duminica a doua a Postului mare 


Sinaxarul din Minei, apoi acesta. 


In aceeaşi zi, în Duminica a doua a postului mare, facem pomenirea celui întru 
Sfinţi părintelui nostru Grigorie Palama, arhiepiscopul Tesalonicului. 


Stih: Spre lumina cea neînserată îl duce acum al luminii izvor, 
Pe cel cu adevărat mare şi strălucitor al luminii predicator. 


Acest fiu al dumnezeieştii şi neînseratei lumini, cu adevărat om al lui Dumnezeu 
şi minunat serv şi slujitor al lui Dumnezeu, se trăgea din Asia, din părinți de 
neam Şi slăviţi, s-a silit să-şi împodobească cu virtute şi învăţătură nu numai 
omul cel din afară şi văzut, ci cu mult mai mult pe cel lăuntric şi nevăzut. 


Pe când era încă în fragedă copilărie i-a murit tatăl lui. Mama sa l-a învăţat şi l-a 
crescut atât pe el cât şi pe fraţii şi surorile lui în învăţătura şi în legea Domnului 
şi în Sfintele Scripturi. A ajuns încă bun cunoscător şi al învăţăturii laice, căci a 
urmat la dascăli învăţaţi. 


Grigorie, isteţ din fire, având o râvnă potrivită, a adunat în scurtă vreme tot felul 
de cunoştinţe, încât ajungând la vârsta de douăzeci de ani, şi socotind pe toate o 
nimica şi mai înşelătoare decât visurile, căuta să alerge sus la Dumnezeu, 
pricina şi dătătorul oricărei înţelepciuni, şi printr-o vieţuire mai desăvârşită să-şi 
afierosească lui Dumnezeu toată fiinţa sa. 


De aceea descoperă mamei sale scopul său iubitor de Dumnezeu, dorul şi 
dragostea înflăcărată de Dumnezeu ce-o avea de multă vreme. Cu acest prilej a 
aflat că şi ea nutreşte demult aceleaşi gânduri şi că-şi găseşte desfătarea în 
aceleaşi lucruri ca şi el. A adunat deci mama îndată în jurul ei pe copiii săi şi le- 
a zis cu veselie: lată eu şi pruncii pe care mi i-a dat Dumnezeu! Apoi încearcă 
să afle ce părere au ei despre cele bune şi le descoperă țelul fratelui lor mai 
mare. 


Acesta, întrebuinţând mai mult cuvinte din inimă decât din minte, i-a convins să 
urmeze cu bucurie aceleaşi dorinţe ca şi el şi să fugă de lume. De aceea după ce 
şi-a împărțit, după sfatul evanghelic, toată averea la săraci şi a părăsit cu suflet 
uşurat favorurile împărăteşti şi cinstea şi zgomotele din palatele împărăteşti, a 
urmat lui Hristos. 


Pe mama şi pe surorile sale le-a băgat într-o mânăstire de călugăriţe, iar el 
împreună cu fraţii săi s-a dus în muntele sfinţeniei, supranumit Atos. Dar pentru 
că timpul n-a îngăduit să trăiască la un loc, a sfătuit pe frații săi să rămână în 
alte mănăstiri şi acolo să-şi ducă viaţa după plăcerea lui Dumnezeu, iar el s-a dat 
în ascultarea unui bătrân minunat numit Nicodim, care trăia în isihie numai 
pentru Dumnezeu. De la acesta a învăţat cu fapta, în umilinţa sufletului, toată 
porunca şi toată virtutea. 


A mai dobândit aici, în descoperire tainică, şi sprijinul şi ajutorul nebiruit de 
nimeni al prea curatei Născătoarei de Dumnezeu. 


După mutarea lui Nicodim către Dumnezeu, a trăit câțiva ani în Marea Lavră cu 
multă râvnă şi cu minte încărunțită. De dragul isihiei, însă, pleacă din Marea 
Lavră şi îmbrăţişează pustia. 


Adăugând totdeauna dor lângă dor şi dorind necontenit cu tărie să fie cu 
Dumnezeu, se dă pe sineşi unei vieţi covârşitor de aspre. Înfrânându-şi de pretu- 
tindeni prin rugăciune stăruitoare simţurile, înălţându-şi mintea la Dumnezeu, 
petrecându-şi tot timpul în rugăciune, studiind cele dumnezeieşti şi întocmindu- 
şi într-un chip foarte bun viaţa, învingea cu mare putere, prin ajutorul lui 
Dumnezeu, luptele ce le dau demonii; curăţindu-şi sufletul cu izvoare de lacrimi 
prin privegheri de nopţi întregi a ajuns vas ales al harurilor dumnezeiescului 
Duh şi avea adeseori vedenii dumnezeieşti şi ceea ce-i mai minunat este că nu 
şi-a schimbat felul lui aspru de viaţă, cu toate că a plecat, din pricina năvălirilor 
ismaeliţilor, în Tesalonic şi a fost silit să locuiască în unele oraşe. 


După mulţi ani, după ce şi-a curăţit desăvârşit şi trupul şi sufletul, cu voia lui 
Dumnezeu, a primit marele har al preoţiei. Şi săvârşea tainele preoţiei ca unul 
care n-avea trup şi era, ca să spun aşa, în afară de el însuşi, încât sufletele celor 
care se uitau la el, se pocăiau numai văzându-l. Era cu adevărat mare şi era 
cunoscut de cei care trăiau după plăcerea lui Dumnezeu ca un purtător de Duh. 
Se arăta un astfel de om şi celor care vedeau faptele lui; avea putere împotriva 
dracilor; izbăvea pe cei cuprinşi de înşelăciunea şi uneltirea lor; făcea ca pomii 
neroditori să dea roade; vedea mai dinainte cele viitoare şi era împodobit şi cu 
celelalte haruri şi roade ale dumnezeiescului Duh. 


Dar pentru că săvârşirea virtuţii stă în puterea noastră, iar căderea în încercări 
nu stă în puterea noastră, şi fără încercări nu este nici desăvârşire şi nici arătarea 
credinţei noastre în Dumnezeu căci împreună lucrarea faptei bune şi a dorinţei 
de bine desăvârşeşte pe omul care trăieşte după Dumnezeu a îngăduit Dumne- 
zeu să cadă acest mare bărbat în felurite şi necontenite încercări, pentru ca prin 
toate acestea să se arate cu adevărat desăvârşit. 


Ce minte poate să-şi închipuie câte s-au întâmplat? Ce cuvânt poate să rostească 
uneltirile mai mari decât cele dinainte ale cumplitului vrăjmaş şi acuzațiile şi 
bârfelile aduse lui de noii luptători împotriva lui Dumnezeu? Cine poate să spu- 
nă cât de mult a luptat pentru credinţă timp de douăzeci şi trei de ani, suferind 
din partea vrăjmaşilor vătămări şi felurite necazuri? 


Fiara italiană, Varlaam din Calabria, care se credea grozav în înţelepciunea laică 
şi socotea în deşertăciunea propriilor lui gânduri că ştie toate lucrurile, a pornit 


război cumplit împotriva Bisericii lui Hristos, a dreptei noastre credinţe, şi a 
tuturor celor care o ţineau cu tărie. Varlaam învăţa nebunește că harul comun 
Tatălui şi Fiului şi Sfântului Duh şi lumina veacului ce va să fie, prin care vor 
străluci şi drepţii ca soarele, în chipul în care şi Hristos a arătat-o strălucind ca 
soarele pe Muntele Taborului şi pe scurt toată puterea şi lucrarea Dumnezeirii 
trei ipostatice, este cu totul deosebită de firea dumnezeiască şi este creată. lar 
cei care cugetau drept că acea dumnezeiască lumină este necreată şi că toată 
puterea şi lucrarea dumne-zeiască nu sunt nicidecum însuşiri noi printre 
însuşirile fireşti ale lui Dumnezeu, pe toţi aceştia, prin cuvinte şi prin scrieri 
mari îi numea închinători la doi Dumnezei şi închinători la mai mulţi Dumnezei, 
după cum ne numesc şi iudeii, Sabelie şi Arie. 


Pentru a vădi rătăcirea lui Varlaam, Biserica a trimis la Constantinopol pe 
dumnezeiescul Grigorie, ca un luptător al credinţei şi ca un cunoscut apărător, 
dar mai bine spus şi ca acuzator şi ca acuzat. 


Dumnezeiescul împărat Andronic al patrulea Paleologul, apărător al dreptei 
credinţe, a adunat un Sfânt Sinod. Când a venit la acest sinod şi Varlaam cu 
învăţăturile lui eretice spuse mai sus şi cu acuzaţiile aduse împotriva 
credincioşilor marele Grigorie, plin de dumnezeiescul Duh, şi îmbrăcat cu 
putere nebiruită de sus, a astupat acea gură deschisă împotriva lui Dumnezeu şi 
în sfârşit a biruit-o; a prefăcut la cenușă, prin cuvântări arzătoare şi prin scrieri, 
ereziile lui asemănătoare spinilor. Pentru că n-a mai putut suferi ruşinea, 
vrăjmaşul dreptei credinţe a fugit la latini, de unde a şi venit. 


În sinod Grigorie, după ce a mustrat pe Varlaam, mustră şi pe Polichindin şi 
prin cuvântări contradictorii a nimicit scrierile lui. Cu toate acestea partizanii 
pierzaniei acelora nu încetau de a purta război Bisericii lui Dumnezeu. Spre a le 
fi stavilă, silit mai mult de sfântul sinod şi chiar de împărat, şi înainte de toate 
prin voia dumnezeiască, Grigorie a fost înduplecat să se urce pe tron 
arhiepiscopal şi să fie păstor sfintei Biserici a Tesalonicului. 


Îmbrăcat cu acest dar, a dat cu bărbăţie şi stăruință cu mult mai multe lupte 
decât înainte pentru credinţa ortodoxă. Pe mulți, cumpliţii şi viclenii partizani 
al lui Achindin şi Varlaam, care se arătau ca nişte pui înverşunaţi al unor 
înverşunate fiare sălbatice, ca şi pe învăţăturile şi scrierile lor, i-a combătut cu 
fel de fel de argumente, prin cuvântări şi scrieri de Dumnezeu insuflate, nu 
odată sau de două ori sau de trei ori, ci de multe ori şi în multe împrejurări, nici 
numai în timpul unui împărat sau patriarh, ci în timpul a trei împărați, care au 
luat sceptrul împărăției unul după altul şi în timpul tot atâtor patriarhi şi a 
multor sinoade. Dar în sfârşit i-a biruit. Unii îndărătnici, socotind o nimica 
dreptatea dumnezeiască, au rămas în rătăcirea lor. Aşa s-a întâmplat cu toate 
ereziile. 


Mai sunt încă şi azi din toate ereziile rămăşiţe, care n-au nici o ruşine de sfinţii 
care le-au pus pe fugă, ca să nu mai vorbesc de neamul obraznic al iudeilor, care 
şi până azi se porneşte cu furie împotriva lui Hristos. 


Pe scurt, acestea şi atât de mari sunt biruinţele marelui Grigorie împotriva ne- 
credincioşilor. Dar Dumnezeu, pe căi nespuse, îl trimite învăţător şi în răsărit. 
Din Tesalonic este trimis sol în Constantinopol ca să potolească certurile dintre 
împărați. 


A fost prins însă de agareni şi ţinut în stăpânirea lor un an întreg. Ca un luptător 
a mers din loc în loc şi din oraş în oraş, învățând ca mult curaj Evanghelia lui 
Hristos. Pe cei tari îi întărea încă şi mai mult şi-i sfătuia să stăruie în credinţă, 
iar pe cei şovăielnici, care aveau unele îndoieli şi-i puneau întrebări cu privire la 
cele ce se petreceau pe acea vreme, îi sprijinea cu înţelepciunea dumnezeiască şi 
le dădea cea mai bună dezlegare tuturor întrebărilor ce le puneau. Iar cu ceilalți 
necredincioşi, care s-au rupt în chip nenorocit de creştini şi-şi bat joc de 
dogmele noastre; de iconomia Întrupării Domnului şi Dumnezeului nostru, de 
cinstita Cruce, de cinstitele icoane cărora ne închinăm, de multe ori le vorbea cu 
îndră-zneală. Mai mult încă vorbea şi despre Mahomed şi despre multe alte 
întrebări ce-i erau puse. Prin răspunsurile pe care le dădea pe unii îi uimea, iar 
pe alții îi înfuria împotriva lui, şi-şi întindeau mâinile spre el şi i-ar fi pus 
muceniceşte capăt zilelor, dacă, prin purtarea de grijă a lui Dumnezeu, n-ar fi 
fost cruțat cu nădejdea răscumpărării sale cu bani. 


Acest lucru s-a întâmplat şi marele Grigorie a fost eliberat de nişte creştini 
iubitori de Hristos. Şi aşa a plecat îndată, mucenic nesângerat la turma sa. 


Pe lângă multe şi mari daruri şi merite deosebite ce avea, a fost împodobit şi el 
cu semnele lui Hristos, având în el, după cum spune Pavel, lipsurile lui Hristos 
(Coloseni, 24). lar ca să arătăm însuşirile lui deosebite le vom numi pe acestea: 
Era peste măsură de blând şi smerit, însă nu când era vorba de Dumnezeu şi de 
cele dumnezeieşti; în acestea era mare luptător; era fără ură şi îngăduitor; căuta, 
atât cât îi sta în putinţă, să răsplătească cu bine pe cei care se purtau rău cu el; 
nu primea cu uşurinţă cuvintele ce se spuneau împotriva unora; era răbdător şi 
cu suflet mare în greutăţile ce veneau asupra lui de fiecare dată; era mai presus 
de orice plăcere şi slavă deşartă; era totdeauna simplu în toate trebuinţele 
trupului, deşi cu timpul trupul lui se slăbise cu totul; blândeţea, liniştea şi 
necontenita lui bunăvoință a tăriei sufletului său se desăvârşise atât de mult în 
el, încât aceste însuşiri se arătau şi pe dinafară celor care-l priveau; în toate tot- 
deauna înţelegător, atent şi ordonat. 


Ca o urmare a acestor însuşiri aproape niciodată ochii lui nu-i erau seci de la- 
crimi, ci purtau în ei izvoare de lacrimi. Deci aşa a luptat vitejeşte de la început 


până la sfârşit împotriva patimilor şi a dracilor; a alungat departe de Biserica lui 
Hristos pe eretici, înfățişând limpede în cuvântări şi în scrieri credinţa ortodoxă, 
iar prin ele a pecetluit oarecum toată Scriptura cea insuflată de Dumnezeu, 
după, cum şi ea, care-i sfârşit şi pecete a vieţii şi cuvântului sfinţilor, a pecetluit 
viaţa şi cuvântul lui; a păstorit apoi, apostoleşte şi bine plăcut lui Dumnezeu, 
turma lui timp de treisprezece ani, a împodobit-o cu predici morale şi a condus- 
o spre tăria cea cerească. 


Și, ca să spunem aşa, spre a se arăta ajutător deobşte şi al ortodocşilor în viaţă şi 
al celor ce vor veni, s-a mutat la viaţa cea mai presus de lume în anul 1362 de la 
Hristos, trăind în total 68 de ani. Duhul şi l-a dat în mâinile lui Dumnezeu, iar 
trupul, sfintele lui moaşte, le lasă turmei. 


Sfintele lui moaşte şi astăzi se păstrează în Mitropolia din Tesalonic, neobişnuit 

de strălucite şi de slăvite, ca o moştenire şi comoară nepreţuită. De fiecare dată 

fac minuni celor ce se apropie de ele cu credinţă, dăruiesc izbăvire de tot felul 

de boli, despre care povesteşte multe istoria Sfântului Grigorie. 

Cu ale lui rugăciuni, Dumnezeule, miluieşte-ne şi ne mântuieşte pe noi, Amin. 
Canonul Triodului 

Cântarea a 7-a 

Irmos: Tinerii cei ce au mers din ludeca în Babilon, oarecând, cu credinţa Trei- 


mii văpaia cuptorului au călcat-o, cântând: Dumnezeul părinţilor noştri, bine 
eşti cuvântat. 


Indrăzneală nu am, a mă numi fiu al Tău, Părinte lubitorule de oameni, ci mă fă 
ca pe unul din argaţii Tăi, rogu-Te şi nu Te îngreţoşa de mine cel ce strig; 
Dumnezeul părinţilor noştri, bine eşti cuvântat. 


Spurcându-ne viaţa prin vieţuirea păcătoasă şi pierzându-ne bunul neam cel 
dintâi, prin fierbinte pocăință să alergăm către cel unul Părinte al nostru şi 
Dumnezeu; ca să luăm mântuire. 


Aspru stăpân este căruia m-am osândit a-i robi; tare şi nesuferită foame am 
răbdat, plăcând porcilor. Ci întorcându-mă, strig: Mântuitorule mântuieşte-mă. 


A Născătoarei 


Firea cea muritoare o ai înviat, Născătoare de Dumnezeu Fecioară, ceea ce una 
ai născut viaţa; drept aceea, pe tine credincioşii mântuire te ştim, ca ceea ce ai 
născut cu trup pe Dumnezeul părinților. 


Alt Canon, al Sfântului Grigorie 


Irmos: N-au slujit făpturii cugetătorii de Dumnezeu, ci numai Făcătorului; ci, 
groaza focului bărbăteşte înfruntând-o, se bucurau cântând: Prealăudate Dum- 
nezeul părinţilor noştri şi Doamne, bine eşti cuvântat! 


Cei ce cinstesc cuvintele şi scrisorile tale, Grigorie, se învaţă cunoştinţa lui 
Dumnezeu, plini se arată de înţelepciunea cea duhovnicească şi teologiceşte 
propovăduiesc darul cel nezidit şi lucrarea lui Dumnezeu. 


Sabia şi arcele celor rău credincioşi, tu de tot le-ai sfărâmat şi trufia lui Varlaam 
şi toată puterea ereticilor, ca o țesătură de păianjen o ai risipit ca şi cu o piatră, 
prea mare ierarhe. 


Slavă Tatălui şi Fiului şi Sfântului Duh. 


Pecetluitu-s-a cu cuvintele şi cu dogmele şi cu scrisorile tale, Grigorie, credinţa 
celor bine credincioşi şi îndrăzneala eresurilor a contenit şi ameninţarea dreptei 
credinţe şi tăria celor rău credincioşi a încetat. 


Şi acum şi pururea şi în vecii vecilor. Amin (a Născătoarei de Dumnezeu) 


Noi cei uscați de bolile patimilor ştiindu-te cu adevărat izvor de tămăduiri, 
scoatem ape de mântuire dumnezeieşti şi strigăm: Bine este cuvântat Preacurată, 
rodul pântecelui tău. 

Canonul Triodului 


Cântarea a 8-a 


Irmos: De şapte ori cuptorul, chinuitorul haldeilor, l-a ars nebunește, pentru 
cinstitorii de Dumnezeu; dar văzându-i pe aceştia mântuiți de o putere mai 
mare, Făcătorului şi Izbăvitorului a strigat: Tineri, binecuvântaţi-L, preoți lău- 
daţi-L, popoare prea înălţaţi-L întru toţi vecii. 


Bogăția cea nemăsurată şi multă milostivirea Ta o vedem. Stăpâne, cei ce cre- 
dem întru Tine. Pentru aceasta toţi cu căldură împreună cu desfrânatul cădem 
către Tine. Primeşte pe cei ce Ți-au greşit şi la Tine au alergat; că nu este, mi- 
lostive, păcat, care să poată birui iubirea Ta de oameni. 


Pentru milostivire, Stăpâne, pe sine Te-ai smerit, şi Te-ai apropiat fiilor Tăi 
celor căzuţi; că însuţi lubitorule de oameni pe cei căzuţi îi întâmpini şi săru- 
tându-i, mântuire le dăruieşti. Şi de şi cineva va cădea jos, milostiv fiind ca un 
Iubitor de oameni, nu Te mânii. 


Cea mai înfricoşată judecată mă va întâmpina, o, Stăpâne! Că văzându-Te fără 
răutate şi iubitor de oameni, nu alerg către Tine ca să strig cu glasul desfrâ- 
natului, ci în lenevire îmi petrec viaţa. Tu dar fu mie milostiv şi de osânda aceea 
mântuieşte-mă prin pocăință, îndurate. 


Nu trei dumnezei slăvim, ci o Dumnezeire, iar trei ipostasuri cinstim cu ade- 
vărat. Pe Tatăl nenăscut, pe Fiul născut din Tatăl, şi pe Duhul Sfânt purces din 
Tatăl, pe Dumnezeu unul în trei; deşi numirea fiecăruia, ca un Dumnezeu ce 
este, cu credinţă se slăveşte. 


A Născătoarei de Dumnezeu 


La multe năpaste, sunt supus, şi cu viforul întristărilor înecat. Ci cu rugăciunile 
tale mântuieşte-mă, ceea ce eşti limanul mântuirii prea curată, şi din toate 
răpindu-mă, mă mântuieşte. Ca pe tine, după vrednicie, ca pe o caldă folo- 
sitoare, şi de Dumnezeu Născătoare, să te slăvesc întru toţi vecii. 


Alt Canon, al Sfântului Grigorie 


Irmos: Pe tinerii cei bine credincioşi, în cuptor, naşterea Născătoarei de 
Dumnezeu i-a mântuit, atunci fiind închipuită, iar acum plinită, pe toată lumea 
ridică să-Ţi cânte Ție: pe Domnul, lucrurile, lăudaţi-L şi-L prea înălţaţi întru toţi 
Vecil. 


Stai acum împreună cu teologii lângă scaunul celui prea îndurat, fiind asemenea 
cu dânşii, şi întocmai la obiceiuri, prea înțelepte Grigorie, mai întâi şezătorule 
pe scaunul “Tesalonicului, podoaba ierarhilor, luminat împodobit fiind cu 
mărirea arhieriei, şi servind lui Dumnezeu. 


Știind Dumnezeu curăţia gândului tău şi mai înainte de pântece şi de zămislire, 
a grăit curat credinciosului şi dumnezeiescului împărat, că erai să fii apărător 
nebiruit al Bisericii. Pentru aceasta, prin întărire canonicească te-ai uns cu mirul 
arhieriei. 


Slavă Tatălui şi Fiului şi Sfântului Duh. 


Biruieşte-se arătat şi se spulberă adunarea lui Polichindin de mâna ta, şi de 
înţeleptele tale cuvinte, prea lăudate Grigorie, mai întâi şezătorule pe scaunul 


Tesalonicuiui. Şi precum piere fumul, aşa a pierit adunarea cea putredă, prin 
limba ta cea cu glas de tunct şi de teolog. 


Şi acum şi pururea şi în vecii vecilor. Amin (a Născătoarei de Dumnezeu) 


Cuvântul lui Dumnezeu din bunătatea sa cea desăvârşită, întru tine, Fecioară, a 
împodobit, firea omenească cea cufundată în patimi şi toată o a înnoit şi oa 
sfinţit. Pentru aceasta cei prin tine mântuiţi, te slăvim întru toţi vecii. 


Canonul Triodului 
Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat 
că Dumnezeu S-a arătat oamenilor trupeşte şi pântecele tău s-a făcut mai 
desfătat decât cerurile. Pentru aceea pe tine, Născătoare de Dumnezeu, Înce- 
pătoriile cetelor îngereşti şi omeneşti te mărim. 


Bucurie şi veselie se face acum pentru mine, junghiindu-se viţelul Tău; umple 
de aceasta şi sufletul meu cel ce nădăjduieşte spre Tine, Dumnezeule. Primeşte- 
mă pe mine rătăcitul, şi la viață mă ridică pe mine cel omorât, şi mă îmbracă 
întru dumnezeiasca haină a mântuirii şi a nestricăciunii. 


Sufletelor depărtate de la Dumnezeu şi lipsite de dumnezeieştile daruri, veniți 
cu căldură, şi luând în minte întoarcerea desfrânatului, să strigăm: Părinte 
bunule! Cela ce eşti din ceruri, greşit-am cu toţii, curăţeşte-ne şi ne mântuieşte, 
pe cei ce alergăm la mila Ta. 


Ca unul ce ai mulțime multă de îndurări, nu Te îngreţoşa Doamne, Doamne, de 
mine, carele în multe desfătări am cheltuit bogăţia, şi acum alerg şi strig către 
Tine: Greşit-am Ţie ! Mântuieşte-mă, pe cel ce scap la mila Ta. 


A Născătoarei 

Liman de mântuire, de călăuzire şi de părtinire, te am pe tine cu, robul tău; sca- 
pă-mă de toate împiedicările cele cumplite, ca una ce eşti bună, cu rugăciunile 
tale cele către Dumnezeu, Stăpână. Că spre tine cu dragoste toată nădejdea mi- 


am pus; ca să te slăvesc cu credinţă. 


Alt Canon, al Sfântului Grigorie 


Irmos: Tot neamul pământesc să salte cu duhul, fiind luminat; şi să prăznuiască 
firea minţilor celor fără de trup, cinstind sfânta prăznuire a Maicii lui Dumnezeu 


şi să strige: Bucură-te, prea fericită Născătoare de Dumnezeu, curată, pururea 
Fecioară. 


Oglindă dumnezeiască te-ai făcut Grigorie; că pe cel după chipul lui neîntinat |- 
ai păzit, şi mintea punându-ţi bărbăteşte, stăpân asupra patimilor trupeşti, a luat 
chipul Cel după asemănare. Pentru aceasta te-ai şi făcut casă prea luminată 
Sfintei Treimi. 


Împăratul cel bine credincios, te-a arătat pe tine, ca şi cum ai fi fost cu aripi 
zburând prin văzduh; că împreună cu dânsul te-ai luptat, ca un plin de dumne- 
zeiescul Duh asupra lui Varlaam, celui cu minte deşartă şi nebun, carele a grăit 
nedreptate asupra înălțimii lui Dumnezeu; pe carele pe dreptate l-ai biruit. 


Slavă Tatălui şi Fiului şi Sfântului Duh. 


Cu totul fiind plin de înţelepciunea cea bună, mărite, ai strălucit lumină în lume, 
izvorând dogmele Ortodoxiei; căci cu iubirea filosofiei celei alese, înțelepte, ai 
luat în pântece dumnezeiasca frică şi ai născut cuvintele Duhului. 


Şi acum şi pururea şi în vecii vecilor. Amin (a Născătoarei de Dumnezeu) 


Cântare de mulţumire cu un glas aducem ţie noi credincioşii, de Dumnezeu 
Născătoare; că tu ai dezlegat blestemul nostru cel de demult şi toţi luăm prin 
tine dumnezeiasca binecuvântare, mântuire, luminare, milă şi bucuria cea veş- 
nică. 


Luminânda Invierii 


Slavă Tatălui şi Fiului şi Sfântului Duh, a sfântului 


Podobia: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm 
cum învaţă, a boteza toate neamurile în numele Tatălui şi al Fiului şi al 
Sfântului Duh şi a petrece cu tăinuitorii, precum S-a făgăduit până în sfârşitul 
veacului. 


Bucură-te, lauda părinţilor, gura teologilor, sălăşluirea tăcerii, casa înţelepciunii, 
căpetenia învăţătorilor, adâncul cuvântului. Bucură-te, organul lucrării, înăl- 
țimea gândirii la cele de sus, tămăduitorule al bolilor omeneşti. Bucură-te, 
locaşul Duhului, viu fiind şi după moarte părinte. 


Și acum şi pururea şi în vecii vecilor. (a Născătoarei de Dumnezeu) 


Stăpână, a tuturor stăpână, apucă înainte întru primejdii, sârguieşte întru ne- 
cazuri, fii de faţă în nevoi; ca să nu ne apuce pe noi în ziua sfârşitului nici 
satana, nici iadul, nici pierirea. Ci să stăm toţi nevinovaţi înaintea înfricoşatului 
divan al Fiului tău, o Maica lui Dumnezeu Stăpână ! Căci câte voieşti, le şi faci. 


La Laude 

Punem Stihirile pe opt şi cântăm: cinci Stihiri ale învierii şi aceste trei, glasul 1. 
Podobia: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că 
nădejdile noastre, după Dumnezeu, întru tine le-am pus, Născătoare de Dumne- 
zeu. 

Fericită viaţă ai petrecut în lume şi acum te veseleşti împreună cu adunările 
celor fericiţi şi pe pământul celor blânzi ca un blând locuieşti, ierarhe Grigorie, 
îmbogăţindu-te de la Dumnezeu cu darul minunilor, care dai celor ce te cinstesc. 
Stih: Gura dreptului va deprinde înţelepciune şi limba lui va grăi judecata. 
Dogmele dreptei credinţe le-ai sădit, trăind fericite spinii relei învățături şi 
sămânţa credinţei bine înmulţindu-o, cu ploaia cuvintelor tale spic însutit ai 


adus lui Dumnezeu, ca un plugar iscusit. 


Stih: Auziţi acestea toate neamurile, ascultați toţi cei ce locuiţi în lume. 


De strălucirea vieţii tale celei fără de prihană, s-au mirat adunările îngerilor şi 
ale oamenilor fericite; că de bunăvoie te-ai arătat tare nevoitor şi pustnic şi 
arhiereu; vrednic slujitor lui Dumnezeu şi prieten adevărat. 


Stih: Scoală-Te Doamne Dumnezeul meu, înalță-se mâna Ta, nu uita pe săracii 
Tăi până în sfârşit. 

Și Stihira Triodului, glasul al 6-lea: Celor ce umblă întru întunericul păcatelor, 
ai răsărit lumină, Hristoase, în vremea postului. Arată-ne nouă şi ziua cea vestită 


a patimii Tale, ca să strigăm Ție: Scoală-Te, Dumnezeule, miluieşte-ne pe noi. 


Slavă Tatălui şi Fiului şi Sfântului Duh, tot aceasta. Şi acum şi pururea şi în 
vecii vecilor. (a Născătoarei de Dumnezeu) 


Prea binecuvântată eşti... 


Doxologia mare, Ecteniile şi Apolisul. Apoi Litie în Pridvor, după obicei, Cân- 
tând, Slavă..., Şi acum..., Stihira Evangheliei. Ceasul întâi şi învăţătura Sfântului 
Teodor Studitul. Apolisul deplin. 


La Liturghie 


Fericirile glasului, pe 6, şi ale Sfântului. Cântarea a treia, pe 4. 


Prochimen, glasul al 6-lea: Tu, Doamne, ne vei feri şi ne vei păzi de neamul 
acesta în veac. 


Stih: Mântuieşte-mă, Doamne, că a lipsit cel cuvios. 


Apostolul: Din cartea cea către Evrei. Aliluia glasului. Evanghelia de la Marcu 
şi a sfântului, toată slujba arhierească. 


Chinonicul: Lăudaţi pe Domnul din ceruri. 


Canoane din Duminica a II-a a Sfântului şi marelui Post a Sfântului 

Canonul Triodului 
Cântarea 1-a 
Irmos: Pe Faraon, cel ce se purta în car, l-a cufundat toiagul lui Moise, cel ce a 


făcut minuni oarecând, în chipul Crucii lovind şi despărțind marea şi pe Israel 
mergător pedestru I-a arătat, pe cel ce cânta cântare lui Dumenzeu. 


Luând noi glasul desfrânatului, cu fierbinţi lacrimi cădem către Tine, părintele şi 
Dumnezeul tuturor, strigând: Am greşit depărtându-ne de la Tine, necurăţiei slu- 
ind. Deci primeşte pocăinţa noastră. 


Starea cea împărătească care o ai dăruit mie defăimându-o, Cuvinte, rău m-am 
osândit, ca cel ce iubind dulceaţa păcatului m-am asemănat dobitoacelor. Ci Tu, 
Mântuitorule, cela ce pentru mine om Te-ai făcut, păzeşte-mă cu îndurarea Ta. 


În genunchi cad ca şi de demult desfrânatul, Stăpâne Doamne. Deci Tu grăbind 
primeşte-mă, şi îmbrăţişându-mă cu mâinile, dăruieşte-mi chipul mântuirii Tale, 
şi în loc de argat, lubitorule de oameni, iarăşi fiu al Tău mă fă. 


A Născătoarei de Dumnezeu 


Dumnezeieştii arătări, firea omenească prin tine s-a învrednicit, că tu una părti- 
nitoare ai fost Fecioară către Dumnezeu omul. Pentru aceasta ca pe o Născă- 
toare de Dumnezeu, toţi, după vrednicie te slăvim. 


Cântarea a 3-a 


Irmos: Doamne, Cela ce ai făcut bolta cea cerească şi ai zidit Biserica, Tu întă- 
reşte-mă întru dragostea Ta, marginea doririlor şi credincioşilor întărire, unule 
Iubitorule de oameni. 


Infricoşându-mă de lucrurile mele şi de înstrăinarea cea cu depărtare şi de 
risipirea bogăției Tale, pe care am cheltuit-o în desfrânări, întru pocăință strig 
către Tine, Dumnezeule şi părintele meu: Greşit-am, mântuieşte-mă. 


Greşind pe pământ, mă înfricoşez de cer; că am să fiu mustrat la judecată, când 
toţi vor sta de faţă, Cuvinte, judecându-se cu dreapta Ta judecată. 


Întunecatele şi spurcatele mele gânduri mă hrăneau, când de la Tine Mântui- 
torule, mă depărtasem eu, păcătosul. lar acum strig: Greşit-am! Greşit-am, mân- 
tuieşte-mă, pe cel ce cu căldură alerg la îndurarea Ta. 


A Născătoarei de Dumnezeu 

Frământătura lui Adam s-a îndumnezeit, Fecioară; că din pântecele tău purtător 
de trup s-a arătat Dumnezeu, prin carele am fost chemaţi din osânda de demult 
cei înşelaţi cu nădejdea îndumnezeirii. 


Cântarea a 4-a 


Irmos: Tu eşti puterea mea... 


Lepădând părinteştile porunci, dumnezeiasca bogăţie care mi-ai dăruit, în dul- 
cețile patimilor o am cheltuit; pentru aceasta ca cel ce cu mărturisire mă căiesc, 
nu Te scârbi asupra mea, Stăpâne. 


Cu dumnezeiască cuviinţă primind sărăcie, pe mine cel ce demult am fost depăr- 
tat, cheamă-mă către Tine; şi spre veselie mă rânduieşte lubitorule de oameni, 
ajutând cu trupul Tău, cel dumnezeiesc, Cuvinte, chemării mele. 


Prin lacrimi neîncetate să ne mântuim de veşnicele munci, pe care le-a gătit 
Dumnezeu viclenilor duhuri. Ca fiul cel pierdut, strigând: Greşit-am Ție, Pă- 
rinte! Ci primeşte-ne pe toţi cei ce alergăm la milostivirea Ta. 


A Născătoarei de Dumnezeu 


Cuvântul cel ce este fără început cu Tatăl şi cu Duhul, din Fecioara cea neispi- 
tită de bărbat se naşte afară de legea firii; şi a rămas ceea ce era şi în ceea ce a 
primit de la noi, iarăşi a rămas. Că este un Fiu în două firi, păzind întru amân- 
două cele ale firii. 


Cântarea a 5-a 


Irmos: Pentru ce m-ai lepădat de la faţa Ta, Cel ce eşti Lumina cea neapusă? Şi 
m-a acoperit întunericul cel străin pe mine, ticălosul; ci Te rog întoarce-mă şi la 
lumina poruncilor Tale îndreptează căile mele. 


De bogăţiile şi de dumnezeieştile daruri m-am lipsit, ducându-mă departe, unde 
m-am topit de foamea bunătăţilor vieţii; ci tu, Părinte ca un bun umple-mă de 
dulceaţa şi mărirea cea de demult, pentru bună îndurarea ta. 


Primind gândul celui pierdut, carele şi-a cheltuit viaţa întru desfrânări, să aler- 
găm către milostivul părinte cu neîndoită credinţă şi cu inimă înfrântă, ca să 
primim lăsarea păcatelor. 


Nu întârzia suflete al meu petrecând în locuri depărtate, ci degrab aleargă mărtu- 
risindu-te lui Dumnezeu şi Tatălui, ca să iei dezlegare pentru relele ce le-ai lu- 
crat, viaţa cheltuindu-ţi. 


A Născătoarei de Dumnezeu 


Soarele dreptăţii, cel ce se poartă pe nor luminos, întru tine îl vedem prea curată 
Fecioară purtându-se, carele goneşte întunericul nebuniei idoleşti şi luminează 
cu adevărată înţelegere. 


Cântarea a 6-a 


Irmos: Rugăciunea mea voi înălța către Domnul şi Lui voi spune mâhnirile 
mele; că sufletul meu s-a umplut de răutăţi şi viaţa mea s-a apropiat de iad. Dar 
ca lona mă rog: Dumnezeule, din stricăciune scoate-mă. 


Fiul Tău cel mai tânăr am fost şi bogăţia Ta prin deprinderea relei vieţuiri o am 
cheltuit şi darurile Tale le-am pierdut şi de bunătăţile Tale m-am lipsit. Vin deci 
către Tine, Părintele şi Dumnezeul meu, cerându-mi iertare. 


Înstrăinare fără omenie am aflat şi a paşte porcii m-am osândit şi bogăţia mea pe 
care pentru milostivire mi-ai dat-o, degrab o am risipit şi am rămas gol despre 
toa-te. Ci Tu, ca Dumnezeul meu, miluieşte-mă! 


Nu am îndrăzneală, lubitorule de oameni, a privi şi a vedea nemăsurată înăl- 
țimea cerului, fiindcă am greşit; nici a mă numi fiu al Tău, eu păcătosul. Ci în 
dar mă iartă, Cel ce ai nemăsurată milă. 


A Născătoarei de Dumnezeu 


Negrăită este naşterea ta şi nepovestit este chipul naşterii, Fecioară, ceea ce ai 
născut mai presus de minte pe Dumnezeu, avându-ţi fecioria neîntinată. Pentru 
aceasta pe tine, ca pe o adevărată Născătoare de Dumnezeu, după vrednicie te 
mărim. 


Cântarea a 7-a 
Irmos: Tinerii cei ce au mers din ludeea în Babilon, oarecând, cu credinţa Trei- 


mii văpaia cuptorului au călcat-o, cântând: Dumnezeul părinţilor noştri, bine 
eşti cuvântat. 


Indrăzneală nu am, a mă numi fiu al Tău, Părinte lubitorule de oameni, ci mă fă 
ca pe unul din argaţii Tăi, rogu-Te şi nu Te îngreţoşa de mine cel ce strig: Dum- 
nezeul părinţilor noştri, bine eşti cuvântat. 


Spurcându-ne viaţa prin vieţuirea păcătoasă şi pierzându-ne bunul neam cel 
dintâi, prin fierbinte pocăință să alergăm către cel unul Părinte al nostru şi 
Dumnezeu; ca să luăm mântuire. 


Aspru stăpân este căruia m-am osândit a-i robi; tare şi nesuferită foame am răb- 
dat, plăcând porcilor. Ci întorcându-mă, strig: Mântuitorule mântuieşte-mă. 


A Născătoarei 


Firea cea muritoare o ai înviat, Născătoare de Dumnezeu Fecioară, ceea ce una 
ai născut viaţa; drept aceea, pe tine credincioşii mântuire te ştim, ca ceea ce ai 
născut cu trup pe Dumnezeul părinților. 


Cântarea a 8-a 


Irmos: De şapte ori cuptorul, chinuitorul haldeilor, l-a ars nebunește, pentru 
cinstitorii de Dumnezeu; dar văzându-i pe aceştia mântuiţi de o putere mai ma- 
re, Făcătorului şi Izbăvitorului a strigat: Tineri, binecuvântaţi-L, preoţi lăudaţi- 
L, popoare prea înălțaţi-L întru toţi vecii. 


Bogăția cea nemăsurată şi multă milostivirea Ta o vedem. Stăpâne, cei ce cre- 
dem întru Tine. Pentru aceasta toţi cu căldură împreună cu desfrânatul cădem 
către Tine. Primeşte pe cei ce Ți-au greşit şi la Tine au alergat; că nu este, milo- 
stive, păcat, care să poată birui iubirea Ta de oameni. 


Pentru milostivire, Stăpâne, pe sine Te-ai smerit, şi Te-ai apropiat fiilor Tăi 
celor căzuţi; că însuţi lubitorule de oameni pe cei căzuţi îi întâmpini şi săru- 
tându-i, mântuire le dăruieşti. Şi de şi cineva va cădea jos, milostiv fiind ca un 
Iubitor de oameni, nu Te mânii. 


Cea mai înfricoşată judecată mă va întâmpina, o, Stăpâne! Că văzându-Te fără 
răutate şi iubitor de oameni, nu alerg către Tine ca să strig cu glasul desfrâ- 
natului, ci în lenevire îmi petrec viaţa. Tu dar fii mie milostiv şi de osânda aceea 
mântuieşte-mă prin pocăință, îndurate. 


Nu trei dumnezei slăvim, ci o Dumnezeire, iar trei ipostasuri cinstim cu ade- 
vărat. Pe Tatăl nenăscut, pe Fiul născut din Tatăl, şi pe Duhul Sfânt purces din 
Tatăl, pe Dumnezeu unul în trei; deşi numirea fiecăruia, ca un Dumnezeu ce 
este, cu credinţă se slăveşte. 


A Născătoarei de Dumnezeu 


La multe năpaste, sunt supus, şi cu viforul întristărilor înecat. Ci cu rugăciunile 
tale mântuieşte-mă, ceea ce eşti limanul mântuirii prea curată, şi din toate răpin- 
du-mă, mă mântuieşte. Ca pe tine, după vrednicie, ca pe o caldă folositoare, şi 
de Dumnezeu Născătoare, să te slăvesc întru toţi vecii. 


Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat 
că Dumnezeu S-a arătat oamenilor trupeşte şi pântecele tău s-a făcut mai des- 


fătat decât cerurile. Pentru aceea pe tine, Născătoare de Dumnezeu, Începătoriile 
cetelor îngereşti şi omeneşti te mărim. 


Bucurie şi veselie se face acum pentru mine, junghiindu-se viţelul Tău; umple 
de aceasta şi sufletul meu cel ce nădăjduieşte spre Tine, Dumnezeule. Primeşte- 
mă pe mine rătăcitul, şi la viață mă ridică pe mine cel omorât, şi mă îmbracă 
întru dumnezeiasca haină a mântuirii şi a nestricăciunii. 


Sufletelor depărtate de la Dumnezeu şi hpsite de dumnezeieştile daruri, veniți 
cu căldură, şi luând în minte întoarcerea desfrânatului, să strigăm: Părinte bu- 
nule! Cela ce eşti din ceruri, greşit-am cu toţii, curăţeşte-ne şi ne mântuieşte, pe 
cei ce alergăm la mila Ta. 


Ca unul ce ai mulțime multă de îndurări, nu Te îngreţoşa Doamne, Doamne, de 
mine, carele în multe desfătări am cheltuit bogăţia, şi acum alerg şi strig către 
Tine: Greşit-am Ţie ! Mântuieşte-mă, pe cel ce scap la mila Ta. 


A Născătoarei 
Liman de mântuire, de călăuzire şi de părtinire, te am pe tine cu, robul tău; sca- 


pă-mă de toate împiedicările cele cumplite, ca una ce eşti bună, cu rugăciunile 
tale cele către Dumnezeu, Stăpână. Că spre tine cu dragoste toată nădejdea mi- 


am pus; ca să te slăvesc cu credinţă. 


Alt Canon, al Sfântului Grigorie Palama 


Ma i i să N 


Cântarea 1-a 

Irmos: Deschide-voi gura mea... 

Veniţi dumnezeieşti ritori şi cei mai aleşi dintre teologi, veniţi limbile cele de 
Dumnezeu grăitoare, adunaţi-vă întru una, ca să lăudaţi după vrednicie pe ritorul 


Duhului, pe dumnezeiescul Grigorie. 


Să se laude de mine stâlpul credinţei, apărătorul Bisericii, marele Grigorie, prea 
alesul păstor al Tesalonicului, podoaba cea adevărată a cetei ierarhilor. 


Slavă Tatălui şi Fiului şi Sfântului Duh. 

Din pruncie ai poftit viaţa cea mai bună, şi din tinereţe ai iubit părinte înţelepţia 
cea desăvârşită; şi întocmai cu obiceiurile şi cu gândul te-ai arătat cu cel de un 
nume cu tine, dumnezeiescul Grigorie. 

Şi acum şi pururea şi în vecii vecilor. Amin (a Născătoarei de Dumnezeu) 

Fii mie, Preacurată, cale vieţii mele, povăţuindu-mă spre dumnezeieştile loca- 


şuri, că am rătăcit şi m-am alunecat în surpăturile răutăţii, din care ridică-mă cu 
mijlocirea ta. 


Catavasie: Deschide-voi gura mea şi se va umplea de Duhul, şi cuvânt răs- 
punde-voi Împărătesei Maici şi mă voi arăta luminat prăznuind şi voi cânta mi- 
nunile ei bucurându-mă. 


Cântarea a 3-a 


Irmos: Pe ai tăi cântăreţi, Născătoare de Dumnezeu, ceea ce eşti izvor viu şi în- 
destulat, care s-au împreunat ceată duhovnicească, întăreşte-i, în dumnezeiască 
mărirea ta, de cununile măririi învrednicindu-i. 


Păzind curgerile dumnezeieştilor tale învățături, scăpăm de toată măiestria celor 
de rea credinţă şi gonim toate cetele lor, cu sfinţitele tale scrisori, Grigorie. 


Inţelepciunea nebunească a celor de rea credinţă o ai stricat, fericite, având în 
inima ta înţelepciunea lui Dumnezeu cea ipostatică; prin care cu sunet ai sfărâ- 
mat deşarta lor întărâtare. 


Slavă Tatălui şi Fiului şi Sfântului Duh. 


Omorându-ţi toată zburdarea trupului celui stricăcios, înțelepte, sihăstreşte ţi-ai 
înviat mişcările sufletului şi l-ai făcut pe el organ dumnezeiesc al Teologiei. 


Şi acum şi pururea şi în vecii vecilor. Amin (a Născătoarei de Dumnezeu) 


Cu cunoştinţa minţii şi cu voinţa am iubit cu dinadinsul viaţa, cea de ruşine şi 
păcătoasă; ci cu dumnezeiasca dragoste, leagă-mă Fecioară, mireasă a lui Dum- 
nezeu, prin dumnezeiască rugăciunea ta. 


Condacul glasul al 4-lea: Acum s-a arătat vremea cea de lucrare, lângă uşi stă 
judecata, să ne sculăm dar postindu-ne, să aducem lacrimi de umilinţă, împreu- 
nate cu milostenie, strigând: Greşit-am mai mult decât nisipul mării. Ci slăbe- 
şte, Făcătorule al tuturor, ca să luăm cununile nestricăciunii. 


Sedealna, glasul al 4-lea: 


Podobia: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor, pentru rugăciunile Născătoarei de Dumnezeu, Unule, 
Iubitorule de oameni. 


Înşelăciunea celor rău credincioşi o ai ars înțelepte şi credinţa ortodocșilor bine 
o ai arătat şi ai luminat lumea. Pentru aceasta purtător de biruinţă te-ai arătat, 


stâlp Bisericii şi arhiereu adevărat. Deci nu înceta rugându-te lui Hristos, să ne 
mântuiască pe noi, pe toţi. (de două ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor 
(a Născătoarei de Dumnezeu) 


Primeşte degrab rugăciunile noastre, Stăpână, şi le du Fiului şi Dumnezeului 
tău, Doamnă cu totul fără prihană. Stinge supărările hulitorilor, doboară vicle- 
niile şi surpă, prea curată, îndrăzneala celor fără de Dumnezeu, care se într- 
armează asupra robilor tăi. 


Cântarea a 4-a 

Irmos: Sfatul cel neurmat şi dumnezeiesc al Întrupării Tale, celei de sus, celei 
din Fecioară, proorocul Avacum avându-l în minte, a strigat: Slavă puterii Tale, 
Doamne. 

Deschizându-ţi gura ta, părinte înțelepte, ai propovăduit înţelepciunea lui Dum- 
nezeu la care ai gândit în inima ta pururea; şi pe Varlaam cel deşert, neînţelept 


şi fără minte l-ai arătat. 


Apus-ai sub pământ, după legea firii, soare cel prea dulce; ce vei răsări de dimi- 


neaţă cu Hristos, Soarele cel neapus, Cel ce caută spre toți prin rugăciunile tale. 


Slavă Tatălui şi Fiului şi Sfântului Duh. 


Arătatu-te-a darul lui Dumnezeu, pe tine fericite, laudă şi întărire prea mare 
ortodocşilor; păstor bun şi al doilea teolog şi turmei păzitor prea deştept. 


Şi acum şi pururea şi în vecii vecilor. Amin (a Născătoarei de Dumnezeu) 
Deschide-mi urechile sufletului, Maică a lui Dumnezeu, ceea ce ai născut pe Cel 
ce a deschis mai înainte urechile surdului şi mă învredniceşte a lua în urechi 
dumnezeieştile cuvinte şi a le împlini. 

Cântarea a 5-a 

Irmos: Spăimântatu-s-au toate de dumnezeiască mărirea ta; că tu, Fecioară, ne- 


ispitită de nuntă, ai avut în pântece pe Dumnezeu cel peste toate şi ai născut pe 
Fiul cel fără de ani, cel ce dăruieşte pace tuturor celor ce te laudă pe tine. 


Cu secerea cuvintelor tale şi cu sfinţitele scrisori, ai tăiat eresurile cele spinoase 
şi odraslele neghinelor străine; şi ai semănat seminţele Ortodoxiei cele de bună 
credinţă, ierarhe Grigorie. 


Cuvintele tale cele prea înțelepte şi cinstitele scrisori sunt rouă cerească, miere 
din piatră, pâine îngerească celor ce aleargă la tine; mursă de miere, mâncare 
plină de dulceaţă şi izvor de apă vie, Grigorie. 

Slavă Tatălui şi Fiului şi Sfântului Duh. 

Invăţător te cunoaşte pe tine pământul şi marea, stâlp sfinţit al Ortodoxiei şi cin- 
stită cămară a dumnezeieştilor dogme, sfințit înţelept cuvântător de Dumnezeu, 
împreună locuitor şi părtaş şi întocmai la obicei cu apostolii. 

Şi acum şi pururea şi în vecii vecilor. Amin (a Născătoarei de Dumnezeu) 

Cu râurile umilinţei spală întinăciunea inimii mele, Fecioară prea curată, şi-mi 
dăruieşte mijloace de pocăință cu sfințitele tale rugăciuni, cele către înduratul 


Dumnezeu, pe carele negrăit l-ai născut. 


Cântarea a 6-a 


Irmos: Înţelepţii de Dumnezeu, care faceţi acest praznic dumnezeiesc şi cu totul 
cinstit, al Maicii lui Dumnezeu, veniţi să batem din palme, slăvind pe Dumne- 
zeu, cel ce s-a născut dintr-însa. 


Ruptu-s-a deşarta întărâtare şi limba lui Varlaam celui fără minte, cu cuvintele 
şi cu dogmele şi cu ascuţirea minţii înţeleptului împărat şi cu a ta, Grigorie. 


Dumnezeiasca alăută a Duhului, trâmbiţa care a vestit luminat tainele lui Dum- 
nezeu, pe marele ierarh al Tesalonicului, limba cea de Dumnezeu cuvântătoare, 
cu cântări să o cinstim. 


Slavă Tatălui şi Fiului şi Sfântului Duh. 


Povăţuind pe popor oarecând ca un stâlp de foc, ai ars pe vrăjmaşii credinţei; iar 
adunările credincioşilor le-ai luminat, de Dumnezeu înţelepțite, părinte Grigorie. 


Şi acum şi pururea şi în vecii vecilor. Amin (a Născătoarei de Dumnezeu) 


Stăpână prea curată, fu mie linişte şi liman de mângâiere, trecându-mă la dum- 
nezeiescul țărm cel fără de valuri şi alinându-mi viforul patimilor mele. 


Condac glasul al 8-lea: 


Podobia: Apărătoare Doamnă, mulțumiri pentru biruinţă, izbăvindu-ne din 
nevoi aducem ţie, Născătoare de Dumnezeu, noi robii tăi. Ci ca ceea ce ai stă- 
pânire nebiruită, slobozeşte-ne pe noi dintru toate nevoile, ca să strigăm ţie: Bu- 
cură-te, Mireasă, pururea Fecioară! 


Pe tine, organul înţelepciunii cel sfinţit şi dumnezeiesc, trâmbiţa teologiei cea 
luminoasă, cu un glas te lăudăm, Grigorie de Dumnezeu grăitorule. Ci cela ce 
stai ca o minte înaintea minţii celei dintâi, către dânsul îndreptează mintea noa- 
stră, părinte, ca să strigăm: Bucură-te, propovăduitorule al darului. 


Icos: Înger te-ai arătat pe pământ, vestind oamenilor cele dumnezeieșşti, ce nu se 
pot grăi. Ca având minte omenească şi trup, cu glasurile ca ale celor fără de tru- 
puri, ne-ai făcut pe noi de ne-am minunat, de Dumnezeu grăitorule, a striga ţie 
acestea: 

Bucură-te, prin carele s-a gonit întunericul; 

Bucură-te, prin carele a venit lumina; 

Bucură-te, vestitorule al Dumnezeirii celei nezidite; 

Bucură-te, văditorul al celei zidite şi nebune cu adevărat; 

Bucură-te, cela ce ai spus că firea lui Dumnezeu este înălțime neajunsă; 
Bucură-te, cela ce ai zis că lucrarea lui este adâncime, care nu se poate lesne ve- 
dea; 

Bucură-te, că slăvirea lui Dumnezeu bine o ai vestit; 

Bucură-te, că părerile făcătorilor de rele le-ai mustrat; 

Bucură-te, luminătorule, cela ce ai arătat soarele; 

Bucură-te, paharule, carele dai băutură nemuritoare; 

Bucură-te, prin carele străluceşte adevărul; 

Bucură-te, prin carele s-a întunecat minciuna; 

Bucură-te, învăţătorule al darului! 


Cântarea a 7-a 


Irmos: N-au slujit făpturii cugetătorii de Dumnezeu, ci numai Făcătorului; ci, 
groaza focului bărbăteşte înfruntând-o, se bucurau cântând: Prealăudate Dumne- 
zeul părinţilor noştri şi Doamne, bine eşti cuvântat! 


Cei ce cinstesc cuvintele şi scrisorile tale, Grigorie, se învaţă cunoştinţa lui 
Dumnezeu, plini se arată de înţelepciunea cea duhovnicească şi teologiceşte 
propovăduiesc darul cel nezidit şi lucrarea lui Dumnezeu. 


Sabia şi arcele celor rău credincioşi, tu de tot le-ai sfărâmat şi trufia lui Varlaam 
şi toată puterea ereticilor, ca o țesătură de păianjen o ai risipit ca şi cu o piatră, 
prea mare ierarhe. 


Slavă Tatălui şi Fiului şi Sfântului Duh. 

Pecetluitu-s-a cu cuvintele şi cu dogmele şi cu scrisorile tale, Grigorie, credinţa 
celor bine credincioşi şi îndrăzneala eresurilor a contenit şi ameninţarea dreptei 
credinţe şi tăria celor rău credincioşi a încetat. 

Şi acum şi pururea şi în vecii vecilor. Amin (a Născătoarei de Dumnezeu) 

Noi cei uscați de bolile patimilor ştiindu-te cu adevărat izvor de tămăduiri, 
scoatem ape de mântuire dumnezeieşti şi strigăm: Bine este cuvântat Preacurată, 
rodul pân-tecelui tău. 

Cântarea a 8-a 

Irmos: Pe tinerii cei bine credincioşi, în cuptor, naşterea Născătoarei de Dum- 


nezeu i-a mântuit, atunci fiind închipuită, iar acum plinită, pe toată lumea ridică 
să-Ţi cânte Ţie: pe Domnul, lucrurile, lăudaţi-L şi-L prea înălţaţi întru toţi vecii. 


Stai acum împreună cu teologii lângă scaunul celui prea îndurat, fiind asemenea 
cu dânşii, şi întocmai la obiceiuri, prea înțelepte Grigorie, mai întâi şezătorule 
pe scaunul Tesalonicului, podoaba ierarhilor, luminat împodobit fiind cu mă- 
rirea arhieriei, şi servind lui Dumnezeu. 


Știind Dumnezeu curăţia gândului tău şi mai înainte de pântece şi de zămislire, 
a grăit curat credinciosului şi dumnezeiescului împărat, că erai să fu apărător 
nebiruit al Bisericii. Pentru aceasta, prin întărire canonicească te-ai uns cu mirul 
arhieriei. 

Slavă Tatălui şi Fiului şi Sfântului Duh. 

Biruieşte-se arătat şi se spulberă adunarea lui Polichindin de mâna ta, şi de înţe- 
leptele tale cuvinte, prea lăudate Grigorie, mai întâi şezătorule pe scaunul Tesa- 
lonicuiui. Şi precum piere fumul, aşa a pierit adunarea cea putredă, prin limba ta 


cea cu glas de tunet şi de teolog. 


Şi acum şi pururea şi în vecii vecilor. Amin (a Născătoarei de Dumnezeu) 


Cuvântul lui Dumnezeu din bunătatea sa cea desăvârşită, întru tine, Fecioară, a 
împodobit, firea omenească cea cufundată în patimi şi toată o a înnoit şi oa 
sfinţit. Pentru aceasta cei prin tine mântuiţi, te slăvim întru toţi vecii. 


Cântarea a 9-a 


Irmos: Tot neamul pământesc să salte cu duhul, fiind luminat; şi să prăznuiască 
firea minţilor celor fără de trup, cinstind sfânta prăznuire a Maicii lui Dumnezeu 
şi să strige: Bucură-te, prea fericită Născătoare de Dumnezeu, curată, pururea 
Fecioară. 


Oglindă dumnezeiască te-ai făcut Grigorie; că pe cel după chipul lui neîntinat |- 
ai păzit, şi mintea punându-ţi bărbăteşte, stăpân asupra patimilor trupeşti, a luat 
chipul Cel după asemănare. Pentru aceasta te-ai şi făcut casă prea luminată Sfin- 
tei Treimi. 


Împăratul cel bine credincios, te-a arătat pe tine, ca şi cum ai fi fost cu aripi zbu- 
rând prin văzduh; că împreună cu dânsul te-ai luptat, ca un plin de dumneze- 
iescul Duh asupra lui Varlaam, celui cu minte deşartă şi nebun, carele a grăit 
nedreptate asupra înălțimii lui Dumnezeu; pe carele pe dreptate I-ai biruit. 


Slavă Tatălui şi Fiului şi Sfântului Duh. 


Cu totul fiind plin de înţelepciunea cea bună, mărite, ai strălucit lumină în lume, 
izvorând dogmele Ortodoxiei; căci cu iubirea filosofiei celei alese, înțelepte, ai 
luat în pântece dumnezeiasca frică şi ai născut cuvintele Duhului. 


Şi acum şi pururea şi în vecii vecilor. Amin (a Născătoarei de Dumnezeu) 


Cântare de mulţumire cu un glas aducem ţie noi credincioşii, de Dumnezeu Năs- 
cătoare; că tu ai dezlegat blestemul nostru cel de demult şi toţi luăm prin tine 
dumnezeiasca binecuvântare, mântuire, luminare, milă şi bucuria cea veşnică. 


Acatistul Sfântului Grigorie Palama, arhiepiscopul Tesalonicului 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 


izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 


Şi S-a suit la ceruri şi Şade de-a dreapta Tatălui. Și iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


(facere a monahului Gherasim Micraghiannaitul) 

Condacele şi Icoasele 
Tropar: Luminătorule al dreptei credinţe, sprijinul Bisericii şi învăţătorule, 
podoaba monahilor, apărătorul cel nebiruit al teologilor, făcătorule de minuni 


Grigorie, lauda Tesalonicului, propovăduitorule al harului, roagă-te pururea să 
se mântuiască sufletele noastre. 


Condacul 1 

Pe păstorul Tesalonicului, cel prea vrednic şi pe luminătorul Bisericii cel prea 
luminat să-l lăudăm în cântări dumnezeiești, căci s-a arătat locaş al luminii celei 
nepătrunse şi dăruieşte luminare şi har îmbelşugat tuturor celor ce strigă: 


Bucură-te, părinte Grigorie! 


Icosul 1 

Înger în lume, văzător al celor de sus, te-ai arătat Grigorie prea fericite şi cu via- 
ţa ta cea dumnezeiască te-ai învrednicit de daruri îngereşti; pentru aceea, 
minunându-ne de strălucirea ta, părinte, strigăm: 

Bucură-te, cel prin care lumina dumnezeiască străluceşte; 

Bucură-te, cel prin care întunericul a fost alungat; 

Bucură-te, pajişte prea bine mirositoare a înţelepciunii; 

Bucură-te, părtaş al învăţăturii celei prea bune; 

Bucură-te, înălțime neajunsă cu privirea a celor înalte; 

Bucură-te, adânc neatins al darurilor duhovniceşti; 

Bucură-te, că eşti strălucire a Bisericii; 

Bucură-te, că te-ai arătat întărire ortodocșilor; 

Bucură-te, al credinţei luminător prea luminat; 

Bucură-te, făclie de nepătruns a harului; 

Bucură-te, prin care grăitorii de nebunii vor tăcea; 

Bucură-te, prin care grăitorii de Dumnezeu se vor bucura; 

Bucură-te, părinte Grigorie! 


Condacul al 2-lea 


Ochii sufletului tău, din tinereţe, părinte, la Hristos Împăratul ridicându-ţi, ţi-ai 
întors faţa ta de la curțile împărăteşti şi slava celor pământeşti ai părăsit, şi cu 
nevoinţe duhovniceşti urmând pe Domnul, ai auzit: Aliluia! 


Icosul 2 

Toată ştiinţa cea din afară ai dobândit, prea fericite, ca un cunoscător şi prea 
înţelept; dar te-ai arătat, mai apoi, înfocat iubitor al frumuseţii celei nepieritoare 
a înţelepciunii lui Dumnezeu, Grigorie, înţelepţind cu dumnezeieştile tale 
cuvinte, pe cei care cu evlavie strigăm către tine: 

Bucură-te, carte a purtărilor celor cuvioase; 

Bucură-te, vistierie a luminii celei nematerialnice; 

Bucură-te, pom cel mult roditor cu rădăcini de lumină; 

Bucură-te, al evlaviei binemirositor laur; 

Bucură-te, floare de amarant răsărită din lucrarea cea tainică; 

Bucură-te, finic plin de roadele rodirii celei sufleteşti; 

Bucură-te, că ţi-ai întors faţa de la rătăcirea cea din lume; 

Bucură-te, că ai primit harul cel dăruit de Dumnezeu; 

Bucură-te, slujitor preafierbinte al lui Hristos; 

Bucură-te, cel ce eşti mai presus de tot ce este stricăcios; 

Bucură-te, cel ce ai făcut să vieze puterile sufletului; 

Bucură-te, cel ce ai omorât năvălirile patimilor; 

Bucură-te, părinte Grigorie! 


Condacul al 3-lea 

Te-ai îmbrăcat cu putere sfântă în Athos, luând schima monahicească şi în 
slăbiciunea trupului, te-ai supus pe tine la nevoinţe, Grigorie fericite, strigând 
Celui ce te întărea pe tine: Aliluia! 


Icosul 3 

Strălucind cu isihia şi cu nevoinţă stăruitoare, în toate faptele şi vieţuirea ta, şi 
prin rugăciunea minţii te-ai unit cu Mântuitorul în taină, umplându-te de lumina 
dumnezeiască şi luminând pe cei ce strigă către tine: 

Bucură-te, candelă a isihiei; 

Bucură-te, pilda a înfrânării; 

Bucură-te, lucrător al rugăciunii minţii; 

Bucură-te, comoară a vieţuirii adevărate; 

Bucură-te, vas de mare preţ al suflării Mântuitorului; 

Bucură-te, gură de Dumnezeu purtătoare a vorbirii Duhului; 

Bucură-te, că ai trecut dincolo de hotarele stricăciunii; 

Bucură-te, că vezi slava lui Dumnezeu; 

Bucură-te, cel ce vezi lumina cea dumnezeiască; 

Bucură-te, cel ce vezi pe Dumnezeu şi eşti văzut de Acesta; 

Bucură-te, cel ce ai zădărnicit nebuneştile tâlcuiri; 


Bucură-te, cel ce ai alungat grozave ameninţări; 
Bucură-te, părinte Grigorie! 


Condacul al 4-lea 

Trăind în linişte, ca un înger, părinte, te-ai umplut de dumnezeiasca strălucire, şi 
fiind plin de lumina dumnezeiască, ai ieşit din Athos ca un soare, Grigorie, de 
Dumnezeu înţelepţitule, încălzindu-i pe cei care strigă ţie: Aliluia! 


Icosul 4 

Cu dumnezeiesc cuvânt, cu puterea înţelepciunii şi cu învăţăturile sfinte, ai 
respins, cugetătorule de Dumnezeu, învăţătura cea rea a lui Varlaam, minu- 
nându-i pe toţi cu harul tău, arătându-te învăţător dumnezeiesc celor ce strigă 
către tine acestea: 

Bucură-te, liră a evlavie; 

Bucură-te, cădere a necredincioşilor; 

Bucură-te, mare învăţător al Bisericii; 

Bucură-te, cel plin de strălucire dumnezeiască nematerialnică; 

Bucură-te, cuvântător prea înţelept al învățăturilor celor drepte; 

Bucură-te, sabie cu două tăişuri împotriva tuturor vrăjmaşilor; 

Bucură-te, cel ce tai din rădăcină neghinele cugetului; 

Bucură-te, grădinar al virtuţilor cereşti; 

Bucură-te, cel mult în cuvântul harului; 

Bucură-te, cel blând în toate şi fără răutate; 

Bucură-te, cel ce arzi pricinile patimilor; 

Bucură-te, părinte Grigorie! 


Condacul al 5-lea 

Cu limba ta grăitoare de cuvinte dumnezeieşti, în Sinod cu adevărat ai înfățișat 
dogmele cele Sfinte, Grigorie, ca unul ce ai fost de aceeaşi simţire cu Părinţii, 
împreună cu care strigi: Aliluia! 


Icosul 5 

Ierarh cugetător de Dumnezeu, vistierie a virtuţilor şi tainic trăitor al dumne- 
zeieştilor înălțări, ai fost cu dumnezeiască alegere păstor al Tesalonicului, 
dumnezeiesc şi înţelept, cuvioase, auzind de la noi acestea: 

Bucură-te, gura teologilor; 

Bucură-te, tărie a ortodocșilor; 

Bucură-te, canon cel prea drept al preoților; 

Bucură-te, icoană de Dumnezeu făurită a păstorilor; 

Bucură-te, trâmbiţa dumnezeiască a învățăturilor celor sfinte; 

Bucură-te, izvor de Dumnezeu izvorât, care izvorăşti apa cea nouă; 

Bucură-te, strălucit arhipăstor al Tesalonicului; 

Bucură-te, apărător dumnezeiesc al ortodoxiei; 


Bucură-te, slujitor al luminii dumnezeieşti; 
Bucură-te, învăţător al vieţii celei neprihănite; 
Bucură-te, cel ce curăţeşti intinăciunea sufletelor; 
Bucură-te, cel ce trezeşti râvna credincioşilor; 
Bucură-te, părinte Grigorie! 


Condacul al 6-lea 

Propovăduitor al luminii dumnezeieşti, cu cuvinte dumnezeieşti ai devenit, ca 
unul ce ai fost părtaş al acesteia încă din viaţa aceasta, şi ai întunecat cu stră- 
lucirea cuvintelor pe cei care împotriva acesteia au ridicat glasul, pe toţi trezin- 
du-i la adevăr, Grigorie, strigând lui Dumnezeu: Aliluia! 


Icosul 6 

Strălucind in Sinod, ca un luminat teolog, cu gura înţelepciunii celei de negrăit, 
ai învăţat că fiinţa lui Dumnezeu este de neîmpărtăşit, dar lucrarea lui Dumne- 
zeu se împărtăşeşte celor ce strigă, părinte: 

Bucură-te, mare arătător al celor Sfinte; 

Bucură-te, dumnezeiescule arătător de Dumnezeu; 

Bucură-te, tâlcuitorule al strălucirii celei de sus; 

Bucură-te, strălucitule scriitor al îndumnezeirii; 

Bucură-te, dumnezeiescule îndrumător al trezviei minţii; 

Bucură-te, călăuzitorule al rugăciunii celei dinlăuntru nerătăcite; 


Bucură-te, că te-ai umplut de daruri dumnezeieşti; 
Bucură-te, cel ce ai văzut strălucirea lui Dumnezeu; 
Bucură-te, cel ce întuneci patimile înţelepţilor; 
Bucură-te, temelie a dogmelor ortodoxe; 

Bucură-te, izvor de ape dumnezeieşti; 

Bucură-te, părinte Grigorie! 


Condacul al 7-lea 

Mare între ierarhi cu adevărat te-ai arătat, Grigorie înțelepte, descoperitor al 
celor dumnezeieşti, ca unul ce ai dus viaţa ca a apostolilor şi te-ai împodobit cu 
minunatele lor înfăptuiri, cuvioase, şi pe toţi ai sculat să cânte: Aliluia! 


Icosul 7 

Nectar dumnezeiesc nematerialnic şi mană hrănitoare de suflet şi miere din pia- 
tră izvorâtă, cum a spus David Împăratul, sunt întocmirile cuvintelor tale, 
Grigorie prea minunate, bucurându-i pe cei ce strigă unele ca acestea: 

Bucură-te, limbă preadulce; 

Bucură-te, vedere dumnezeiască; 

Bucură-te, următor al Mântuitorului şi cel de un chip cu EI; 

Bucură-te, râvnitor al Părinților şi cu ei împreună sălăşluitor; 

Bucură-te, cerească boare care împrospătezi sufletele; 


Bucură-te, duhovnicească rouă care ne răcoreşti pe noi; 
Bucură-te, mireasmă sfântă a vieţuirii celei curate; 
Bucură-te, hrană desăvârşită a ospăţului sufletesc; 
Bucură-te, vas al nectarului celui nemuritor; 

Bucură-te, mustrător al mincinoaselor învățături; 
Bucură-te, far dumnezeiesc al celor înţelepţi; 
Bucură-te, călăuză a popoarelor ortodoxe; 

Bucură-te, părinte Grigorie! 


Condacul al 8-lea 

Har străin s-a dat, îmbelşugat în revărsare, buzelor tale, arătătorule de Dumne- 
zeu, din tine un râu mare ca din Rai izvorând, Grigorie, care udă Biserica toată, 
strigând Domnului: Aliluia! 


Icosul 8 

Muntele Athosului, părinte, împreună cu Tesalonicul, vestesc strălucitele tale 
lupte, şi toată Biserica credincioşilor te cinsteşte ca pe un dumnezeiesc arătător 
al înţelesului Luminii celei mai presus de minte, prin care luminezi pe cei ce 
strigă: 

Bucură-te, gura cea purtătoare de lumină; 

Bucură-te, vasul cel purtător de mir; 

Bucură-te, organ al strălucirii celor trei sori; 

Bucură-te, țarina desăvârşită a isihiei; 

Bucură-te, casă de Dumnezeu luminată a lucrării celei dumnezeieşti,; 

Bucură-te, bogăţie de neînchipuit a vieţii în duh; 

Bucură-te, că ai primit daruri dumnezeieşti; 

Bucură-te, că ai răsturnat vorbăria deşartă a lui Varlaam; 

Bucură-te, cel prin care Athosul este cinstit; 

Bucură-te, faima strălucită a Tesalonicului; 

Bucură-te, putere neclintită a Ortodoxiei; 

Bucură-te, părinte Grigorie! 


Condacul al 9-lea 

Râuri din pântecele tale curg, prin tainica revărsare din cer, cum a spus Mân- 
tuitorul, părinte cuvioase Grigorie, adăpând inimile însetate cu apa vieţii, stri- 
gând lui Dumnezeu: Aliluia! 


Icosul 9 

Cu uşurinţă, părinte, ai îndurat feluritele încercări, pentru mărturisirea cea bună, 
şi precum aurul în foc încercat fiind tuturor, ai strălucit urcând spre cele mai 
bune pe cei care cu evlavie îți strigă ţie acestea: 

Bucură-te, piatră a curajului; 

Bucură-te, stâncă a răbdării; 


Bucură-te, cel ce nu te înfricoşezi de a ispitelor năvală; 
Bucură-te, cel care ai stins focul patimilor; 

Bucură-te, zid de neclintit al Bisericii lui Hristos; 
Bucură-te, făclie mult luminoasă a poporului binecredincios; 
Bucură-te, că ai îndurat necazurile cu bucurie; 
Bucură-te, că Domnului te-ai înfăţişat cu slavă; 
Bucură-te, propovăduitor al tainelor lui Dumnezeu; 
Bucură-te, cel ce dai credincioşilor cele mântuitoare; 
Bucură-te, al sufletelor iconom dumnezeiesc; 
Bucură-te, prieten preaîndumnezeit al lui Hristos; 
Bucură-te, părinte Grigorie! 


Condacul al 10-lea 

Cu cuvintele gurii tale, credinţa ortodoxă se propovăduieşte în Duhul cel Dum- 
nezeiesc; căci dumnezeieştilor Părinţi de altădată împreună vieţuitor şi împreună 
simţitor făcându-te, graiurile lor laolaltă le-ai pus, cuvioase, strigând: Aliluia! 


Icosul 10 

Cu razele luminii celei necreate hrănindu-te, a celei ce a strălucit pe Tabor, 
slava şi frumuseţea şi strălucirea acesteia le descri cu sfinţenie, şi-l trezeşti, 
sfinte, spre împărtăşire de ea pe cei care strigă acestea: 

Bucură-te, al luminii celei necreate tainic cunoscător; 

Bucură-te, al patimilor ucigătoare de suflet izbăvitor; 

Bucură-te, al slavei celei viitoare pregustare; 

Bucură-te, al sufletelor celor întristate mângâiere; 

Bucură-te, că ai arătat nebuna înţelepciune a lui Varlaam; 

Bucură-te, că ai făcut cunoscută bucuria Duhului; 

Bucură-te, podoabă dumnezeiască a Arhiereilor; 

Bucură-te, vistierie luminoasă a teologiei; 

Bucură-te, oglindă a luminii celei nemateriale; 

Bucură-te, seceră a învățăturilor celor străine; 

Bucură-te, bucurie a ortodocşilor şi cinste; 

Bucură-te, cel ce faci să plece fruntea duşmanilor; 

Bucură-te, părinte Grigorie! 


Condacul al 11-lea 

Cu înaltă cugetare şi cu înţelepciune dumnezeiască ai propovăduit măreţiile lui 
Dumnezeu şi faci să crească darurile roadelor celor dumnezeieşti ale Duhului, 
Grigorie, celor curaţi cu duhul, de care se împărtăşesc cei ce strigă: Aliluia! 


Icosul 11 


Luminătoare cu razele virtuţilor s-a arătat viaţa ta, Grigorie grăitorule de 
Dumnezeu şi plină de lumină cu adevărat învăţătura ta, fericite, căci lui 
Dumnezeu îi duci cu învăţăturile tale pe toţi cei care strigă unele ca acestea: 
Bucură-te, izvor al învăţăturii, 

Bucură-te, temelie a ortodoxiei; 

Bucură-te, pildă de vieţuire sfântă; 

Bucură-te, diademă a bisericii celei sfinte; 

Bucură-te, minunat tâlcuitor al vieţii de curăţenie; 

Bucură-te, grăitor Sfânt al cuvântului Harului; 

Bucură-te, cel care curăteşti toată întinăciunea sufletelor; 

Bucură-te, că îndrepţi pe a mântuirii cale; 

Bucură-te, făclie a strălucirilor celor nemateriale; 

Bucură-te, luminător al cunoştinţelor celor de sus; 

Bucură-te, prin care Biserica dănţuieşte; 

Bucură-te, prin care tot credinciosul se bucură; 

Bucură-te, părinte Grigorie! 


Condacul al 12-lea 

Har dumnezeiesc cere, şi mântuirea sufletelor, Grigorie, înțelepte ierarhe, pentru 
cei ce vin la tine cu evlavie şi cinstesc luptele tale cele strălucite, căci ca un 
slujitor luminat străluceşti celor ce strigă: Aliluia! 


Icosul 12 

Cântând suferinţele tale şi dumnezeieştile lupte, pe care le-ai săvârşit pentru 
Biserică, ceata binecredincioşilor totdeauna te laudă pe tine, Grigorie, şi cu gură 
mulțumitoare, strigă către tine neîncetat unele ca acestea: 

Bucură-te, tărie a Bisericii; 

Bucură-te, neîntrecut vorbitor al credinţei; 

Bucură-te, cel care ai ruşinat pe vorbăreţul Achindin; 

Bucură-te, cel care ai arătat puterea cea dăruită de Dumnezeu; 

Bucură-te, cel care împreună cu apostolii sălăşluieşti, ca unul ce le-ai urmat în 
toate; 

Bucură-te, luceafăr strălucitor al Tesalonicului; 

Bucură-te, dulceaţă a sufletului meu; 

Bucură-te, luptător dumnezeiesc al ortodoxiei; 

Bucură-te, strălucire a bisericii tale celei cinstite; 

Bucură-te, dulce strălucire a poporului tău credincios; 

Bucură-te, părinte Grigorie! 


Condacul al 13-lea (de trei ori) 

O, dumnezeiescule părinte, cunoscător al tainelor celor negrăite, Grigorie, cul- 
me a Părinților, primeşte vocile poporului tău, şi dăruieşte acoperământul tău tu- 
turor;, căci cu credinţă alergăm şi Sfintei Treimi strigăm: Aliluia! 


Apoi se zice iarăşi: 


Icosul întâi 

Înger în lume, văzător al celor de sus, te-ai arătat Grigorie preafericite şi cu 
viaţa ta cea dumnezeiască te-ai învrednicit de daruri îngereşti; pentru aceea, mi- 
nunându-ne de strălucirea ta, părinte, strigăm: 

Bucură-te, cel prin care lumina dumnezeiască străluceşte; 

Bucură-te, cel prin care întunericul a fost alungat; 

Bucură-te, pajişte prea bine mirositoare a înţelepciunii; 

Bucură-te, părtaş al învăţăturii celei prea bune; 

Bucură-te, înălțime neajunsă cu privirea a celor înalte; 

Bucură-te, adânc neatins al darurilor duhovniceşti; 

Bucură-te, că eşti strălucire a Bisericii; 

Bucură-te, că te-ai arătat întărire ortodocșilor; 

Bucură-te, al credinţei luminător prea luminat; 

Bucură-te, făclie de nepătruns a harului; 

Bucură-te, prin care grăitorii de nebunii vor tăcea; 

Bucură-te, prin care grăitorii de Dumnezeu se vor bucura; 

Bucură-te, părinte Grigorie! 


Condacul întâi 
Pe păstorul Tesalonicului, cel prea vrednic şi pe luminătorul Bisericii cel prea 


luminat să-l lăudăm în cântări dumnezeiești, căci s-a arătat locaş al luminii celei 
nepătrunse şi dăruieşte luminare şi har îmbelşugat tuturor celor ce strigă: Bucu- 
ră-te, părinte Grigorie! 


Paraclisul sau Canonul de mângâiere către cel întru sfinți părintele nostru 
Grigorie Palama, arhiepiscopului Tesalonicului şi făcătorul de minuni 


[Preotul face începutul obişnuit: Binecuvântat este Dumnezeul nostru... ] 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! Slavă Ţie, Dumnezeul nostru, Slavă 
Ţie ! Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Preotul: Că a Ta este împărăţia... ] 
Doamne miluieşte (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu! 

Veniţi să ne închinăm şi să cădem la Hristos, Impăratul nostru Dumnezeu! 
Veniţi să ne închinăm şi Să cădem la Insuşi Hristos Împăratul şi Dumnezeul 
nostru! 


Apoi: Psalmul 142 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
Să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta 
scoate din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Și iarăşi: Auzi-mă, Doamne, intru dreptatea Ta. Să nu intri la judecată cu ro- 
bul Tău. Duhul Tău Cel bun să mă povăţuiască la pământul dreptăţii. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia! (de trei ori) 


Dumnezeu este Domnul şi S-a arătat nouă. Bine este cuvântat Cel ce vine în- 
tru numele Domnului. (de trei ori) 


Troparul, glasul al 4-lea: 


Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele Tău, îndurările Tale dăruiește-i, Hristoase Dumnezeule. Vese- 
lește cu puterea Ta pe credinciosul nostru popor, dăruindu-i lui biruință asupra 
potrivnicilor, având ajutorul Tău armă de pace, nebiruită biruinţă. 


De Dumnezeu purtătorule ierarhe, ajutătorule fierbinte al nostru, Sfinte cuvioa- 
se părinte Grigorie, scapă-i de primejdie şi de ispite şi scârbe, de boală şi patimă 
pe cei ce aleargă la tine, neîncetat rugându-te lui Hristos să ne mântuiască pe 
Nol. 


Slavă Tatălui şi Fiului şi Sfântului Duh. 


Și acest tropar, glasul al 8-lea: Luminătorule al Ortodoxiei, sprijinul Bisericii şi 
învăţătorule, podoaba monahilor, apărătorul teologilor cel nebiruit, Grigorie 
făcătorule de minuni, lauda Tesalonicului, propovăduitorule al harului, roagă-te 
de-a pururea să se mântuiască sufletele noastre. 


Şi acum şi pururea şi în vecii vecilor. (a Născătoarei de Dumnezeu), glasul al 
4-lea aceeaşi podobie: 


Niciodată nu vom tăcea, de Dumnezeu Născătoare, a vesti puterile tale noi, 
nevrednicii; că de nu ai fi stătut înainte, rugându-te pentru noi, cine ne-ar fi 
izbăvit dintru atâtea primejdii? Sau cine ne-ar fi păzit până acum slobozi? De la 
tine, Stăpână, nu ne vom depărta, că pe robii tăi pururea îi izbăveşti din toate 
nevoile. 


1. Miluieşte-mă, Dumnezeule, după mare mila Ta 
2. Și după mulţimea îndurărilor Tale, şterge fărădelegea mea. 
3. Mai vârtos mă spală de fărădelegea mea şi de păcatul meu mă curăţeşte. 


4. Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 

Pentru rugăciunile Preasfintei Născătoare de Dumnezeu, ale Sfinţilor 
Părinților noştri şi ale tuturor Sfinţilor, Doamne lisuse Hristoase, Fiul lui 
Dumnezeu, miluieşte-ne pe noi. 


Canonul 


Cântarea 1 


Irmos: Apa trecându-o ca pe uscat şi de răutatea egiptenilor izbăvit, israi- 
liteanul striga: Izbăvitorului şi Dumnezeului nostru să-l cântăm. 


Stih: Sfinte al lui Dumnezeu, roagă-te pentru noi. 


Sălaş al luminii dumnezeieşti făcându-te, Sfinte, întunericul patimii degrab de la 
noi îl risipeşte cu harul tău, ierarhe Grigorie. 


Stih: Sfinte al lui Dumnezeu, roagă-te pentru noi. 


Nevoi de tot felul şi tulburări mă află, părinte, pentru mulțimea păcatelor; ci tu 
izbăveşte-mă degrabă de întristarea ce vine asupra mea. 


Stih: Sfinte al lui Dumnezeu, roagă-te pentru noi. 


Izvor nesecat de tămăduiri fiind tu, părinte, şi pe mine mă vindecă, şi cere-mi 
iertare de greşale de la Stăpânul, sfințite Grigorie. 


Stih: Preasfântă Născătoare de Dumnezeu, mântuieşte-ne pe noi. 


Cu trup pe Cuvântul fără de trup născându-L, Stăpână, pătimirea trupului meu o 
vindecă, Maică şi Fecioară, şi a pocăinţei lumină arată-mi-o. 


Cântarea 3 

Irmos: Doamne, cela ce ai înălțat bolta cea cerească şi ai zidit Biserica, Tu 
întăreşte-mă intru dragostea Ta, Marginea doririlor şi credincioşilor întărire, 
Unule de oameni iubitorule. 

Stih: Sfinte al lui Dumnezeu, roagă-te pentru noi. 

Suferinţa trupească cu harul tău stinge-o, toată sănătatea, părinte, de sus revăr- 
sându-o degrab în suflet şi-n trup celor ce vin cu credinţă şi cinstesc icoana ta, 


Sfinte Grigorie. 


Stih: Sfinte al lui Dumnezeu, roagă-te pentru noi. 


Dă-ne nouă, părinte, să ne-ngrijim pururea de dumnezeiasca sămânță a fricii lui 
Dumnezeu, ca să culegem apoi, cu mijlocirile tale, în hambarul cel de sus spicul 
virtuţilor. 


Stih: Sfinte al lui Dumnezeu, roagă-te pentru noi. 
Luminare trimite şi har de sus pururea celor ce alergăm, ierarhe, la sfânta icoana 
ta şi risipeşte degrab toată mâhnirea şi scârba de la noi, cu harul tău, Sfinte 


Grigorie. 


Stih: Preasfântă Născătoare de Dumnezeu, mântuieşte-ne pe noi. 


Pe Stăpânul a toate L-ai zămislit negrăit şi ai dezlegat, Preacurată, blestemul cel 
de demult; ci izbăveşte-mă, dar, de bântuiala vrăjmaşului şi vieţii veşnice în- 
vredniceşte-mă. 


Aceste tropare: 


Izbăveşte, de Dumnezeu grăitorule ierarhe, de toată boala şi patima pe cei ce 
vin cu credinţă la sfânta ta icoană. 


Caută, Fecioară de Dumnezeu Născătoare preamilostivă, spre necazul cum- 
plit al trupului meu şi vindecă durerea sufletului meu. 


[Ectenia: Miluieşte-ne pe noi, Dumnezeule, după mare milă ta, rugămu-ne Ţie, 
auzi-ne şi ne miluieşte... Incă ne rugăm pentru robii lui Dumnezeu... la care 
pomeneşte pe cei pentru care se face paraclisul. ] 

Doamne miluieşte (de 12 ori) 

[După care preotul zice ecfonisul: Ca milostiv şi iubitor de oameni... ] 


Sedealna, glasul al 2-lea: 


Podobie: Cele de sus căutând de tot necazul ne izbăvim, de Dumnezeu Năs- 
cătoare. 


Ocrotitor cald şi ajutător şi veghetor, ca un dumnezeiesc păstor şi Ierarh 
îndumnezeit, fii nouă, Grigorie, celor ce venim la dumnezeiasca biserica ta (în 
bisericile care nu au hramul Sfântului, în loc de zicem ), pornirile asupra noa- 
stră ale vrăjmaşului abătându-le şi risipindu-le cu harul tău. 


Cântarea 4 


Irmos: Auzit-am, Stăpâne, taina iconomiei Tale, inţeles-am lucrurile Tale şi am 
slăvit dumnezeirea Ta. 


Stih: Sfinte al lui Dumnezeu, roagă-te pentru noi. 


Rugăciunea ajută-ne să o ţinem, sfinte părinte, pururea şi ne fă părtaşi, Grigorie, 
luminării tainice a Duhului. 


Stih: Sfinte al lui Dumnezeu, roagă-te pentru noi. 


Toate bolile trupului şi durerea sufletului alungă-le de la cei ce cu credinţă vin şi 
cinstesc cu dragoste icoana ta. 


Stih: Sfinte al lui Dumnezeu, roagă-te pentru noi. 


Umejunile patimii cu dogoarea harului tău usucă-le, izvorându-ne, Grigorie, 
râul bunătăţilor dumnezeieşti. 


Stih: Preasfântă Născătoare de Dumnezeu, mântuieşte-ne pe noi. 


Dezlegare greşalelor cere nouă pururea de la Fiul tău şi lumină intunecaţilor, 
Maică şi Fecioară, dăruieşte-ne. 


Cântarea 5 


Irmos: Luminează-ne pe noi cu poruncile Tale, Doamne, şi cu braţul Tău cel 
înalt pacea Ta dă-ne-o nouă, de oameni iubitorule. 


Stih: Sfinte al lui Dumnezeu, roagă-te pentru noi. 

Caută degrab către cei care te laudă şi ţi se roagă în biserica ta (în loc de "şi ţi 
se roagă în biserica ta" zicem, acolo unde biserica nu are hramul sfântului, "şi își 
sărută sfântă icoana ta") şi bucurie tuturor dăruieşte. 


Stih: Sfinte al lui Dumnezeu, roagă-te pentru noi. 


Cel ce-ai ruşinat semeţia hulitorilor, într-ale tale dogme dumnezeieşti inima 
noastră şi acum întăreşte-o. 


Stih: Sfinte al lui Dumnezeu, roagă-te pentru noi. 


Mare ajutător turmei tale fii de-a pururea şi dezlegare dă-ne greşalelor de la Stă- 
pânul, fericite Grigorie. 


Stih: Preasfântă Născătoare de Dumnezeu, mântuieşte-ne pe noi. 


Mângâie şi-acum, Preacurată, pe poporul tău, zădărnicind viclenele sfătuiri şi 
uneltirea şi urzeala vrăjmaşilor. 


Cântarea 6 


Irmos: Rugăciunea mea voi înălța către Domnul şi Lui voi spune scârbele mele, 
că s-a umplut de rele sufletul meu şi viaţa mea de iad s-a apropiat; şi ca lona mă 
rog; din stricăciune, Dumnezeule, scoate-mă. 


Stih: Sfinte al lui Dumnezeu, roagă-te pentru noi. 

Părinte, înţelepţeşte turma ta să priceapă-nşelătoarele vorbe şi preaviclenele pu- 
neri la cale şi meşteşugul şi gândul vrăjmaşului, rugându-te lui Dumnezeu să pă- 
zească credinţa Bisericii. 

Stih: Sfinte al lui Dumnezeu, roagă-te pentru noi. 

Necazuri Şi încercări şi vifore se pornesc asupra noastră, părinte; ci izbăveşte-ne 


grabnic din toate cu harul tău, ierarhe Grigorie, prietene al lui Hristos, grăitorule 
al tainelor Duhului. 


Stih: Sfinte al lui Dumnezeu, roagă-te pentru noi. 


Lumină ai strălucit, părtaş fiind de lumina întreitului Soare; ci şi pe noi îndrep- 
tează-ne, sfinte, la lumina poruncilor Domnului, ca unul ce te-ai arătat vestitorul 
lucrărilor harului. 


Stih: Preasfântă Născătoare de Dumnezeu, mântuieşte-ne pe noi. 

Născând tu înţelepciunea Tatălui, pe Hristos, de Dumnezeu Născătoare, din ne- 
bunia spurcatelor patimi inima mea cea smerită ridică-o şi scapă-mă, Stăpâna 
mea, alungând stăpânia vrăjmaşului. 


Aceste tropare: 


Izbăveşte, de Dumnezeu grăitorule ierarhe, de toată boala şi patima pe cei ce 
vin cu credinţă la sfânta ta icoană. 


Caută, Fecioară de Dumnezeu Născătoare prea milostivă, spre necazul cum- 
plit al trupului meu şi vindecă durerea sufletului meu. 


[Preotul pomeneşte pe cei pentru care se face paraclisul, aşa cum s-a arătat 
după Cântarea a 3-a. Apoi ecfonis şi] 


Condacul, glasul al 2-lea: Slujitorule fierbinte al Mântuitorului, ocrotitorule şi 
scutul ortodocşilor, neîncetat te roagă, Sfinte Grigorie, să ni se dea iertare 


fărădelegilor şi izbăvire din toată nevoia. 


Prochimenul glasul al 2-lea: Gura mea va grăi înţelepciune şi cugetul inimii 
mele pricepere. 


Stih: Preoţii Tăi, Doamne, se vor îmbrăca întru dreptate şi cuvioşii Tăi cu bu- 
curie se vor bucura. 


Evanghelia 


[Diaconul: Înţelepciune drepți...] 


Din Sfânta Evanghelie de la Ioan citire: 


Zis-a Domnul: Eu sunt uşa; de va intra cineva prin Mine, se va mântui; şi va 
intra şi va ieşi şi păşune va afla. Furul nu vine decât numai Să fure şi să 
junghie şi să piardă; Eu am venit ca oile Mele viaţă să aibă şi din belşug să o 
aibă. Eu sunt Păstorul cel bun. Păstorul cel bun îşi pune sufletul Său pentru 
oi. lar cel năimit şi care nu este păstor, ale cărui oi nu sunt ale lui, vede lupul 
venind şi lasă oile şi fuge, şi lupul le răpeşte şi le risipeşte. Cel năimit fuge, 
pentru că este năimit şi nu-i pasă de oi. 


Eu Sunt Păstorul cel bun şi cunosc pe ale Mele şi ale Mele Mă cunosc pe 
Mine; precum Mă cunoaşte pe Mine Tatăl şi Eu cunosc pe Tatăl; şi sufletul 
îmi pun pentru oi. Am şi alte oi, care nu sunt din Staulul acesta; şi pe acelea 
trebuie să le aduc, şi vor auzi glasul Meu; şi va fi o turmă şi un păstor. 


Slavă Tatălui şi Fiului şi Sfântului Duh, glasul al 2-lea 


Pentru rugăciunile ierarhului Tău, Milostive, curăţeşte mulțimea greşalelor 
noastre. 


Și acum şi pururea şi în vecii vecilor. (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Stihira, glasul al 6-lea : 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Stih: Miluieşte-mă, Dumnezeule, după mare milă Ta şi după mulţimea în- 
durărilor Tale şterge fărădelegea mea. 


Vas ales al Duhului te-ai arătat, cuvioase părinte Grigorie, curăţindu-ți sufletul 
cu virtuțile, şi Tesalonicului rugător către Domnul şi mare învăţător a toată 
Biserica; pentru aceea, sfinte, auzi-ne şi de ceața patimii şi împresurarea potri- 
vnică izbăveşte-ne grabnic, rugându-te Stăpânului să ne dea iertarea păcatelor 
şi bogată mila Lui. 


[Preotul zice: Mântuieşte, Dumnezeule, poporul Tău...] 


Strana: Doamne miluieşte (de 12 ori) 

[Apoi ecfonisul: Cu milă şi cu indurările şi cu iubirea de oameni...] 

Cântarea 7 

Irmos: Feciorii lui Israel, strămutați din ludeea în Babilon oarecând, văpaia au 
călcat-o cu credința Treimii şi-n cuptor au cântat, răcorindu-se: Bine eşti 


cuvântat, Dumnezeul Părinților noştri. 


Stih: Sfinte al lui Dumnezeu, roagă-te pentru noi. 


Dă tărie, părinte, celor slabi şi îi scapă pe cei ce rău pătimesc şi cere de la 
Domnul să-mprăştie mâhnirea de la cei ce te laudă şi cu credinţă cinstesc icoana 
ta cea sfântă. 

Stih: Sfinte al lui Dumnezeu, roagă-te pentru noi. 

Tămăduieşte durerea inimii mele, părinte, că pătimeşte cumplit, şi alungă de la 
mine spurcatele patimi ca să cânt cu pricepere: Bine eşti cuvântat, Dumnezeul 
părinților noştri. 


Stih: Sfinte al lui Dumnezeu, roagă-te pentru noi. 


Având darul grăirii, înțelepte părinte, de la Hristos Dumnezeu, grăieşte, ierarhe, 
şi acum inimii noastre ale tale învățături care ne arată mereu cărarea mântuirii. 


Stih: Preasfântă Născătoare de Dumnezeu, mântuieşte-ne pe noi. 


Dintru tine, curată, răsărit-a zidirii în chip de om muritor Hristos, Soarele slavei, 
lumina mântuirii ca un bun strălucindu-o celor ce naşterea ta o laudă, Fecioară. 


Cântarea 8 
Irmosul îl cântăm la sfârşit, aşadar începem cu: 
Stih: Sfinte al lui Dumnezeu, roagă-te pentru noi. 


Călăuzeşte la mântuire, părinte, cu toiagul cuvintelor tale turma ta de-a pururi, 
Păstorule prea bune. 


Stih: Sfinte al lui Dumnezeu, roagă-te pentru noi. 


Caută, sfinte, spre cei ce stau înaintea sfintei tale icoane cântându-ţi şi dă tutu- 
rora bogată mângâiere. 


Stih: Lăudăm pe Tatăl, pe Fiul şi pe Sfântul Duh, Domnul. 


Acoperirea cea de la tine având-o sfânt lăcaşul acesta, părinte, pururea păzeşte- 
i pe cei ce vin într-însul (în loc de "sfânt lăcaşul..." zicem, acolo unde biserica 
nu are hramul Sfântului: "turma ta, cuvioase părinte, pururea păzeşte-o de 
toată răutatea"). 


Stih: Preasfântă Născătoare de Dumnezeu, mântuieşte-ne pe noi. 


Vindecă, Maică, sufletul meu ce boleşte şi dă mie pocăință curată, ca ieşind din 
lume să văd a ta lumină. 


Stih: Să lăudăm, bine să cuvântăm şi să ne închinăm Domnului cântându-l şi 
prea înălțându-L pe EI întru toți veci. 


Pe Împăratul Ceresc, pe care ÎL laudă oştile îngereşti, lăudaţi-L şi prea înălţându- 
L întru toţi vecii. 


Cântarea 9 


Irmos: Fecioară prea curată, cei mântuiţi prin tine de Dumnezeu Născătoare te 
mărturisim, cu netrupeştile Cete pe tine mărindu-te. 


Stih: Sfinte al lui Dumnezeu, roagă-te pentru noi. 


Luând de la Stăpânul darul vindecării, de întristări şi de patimi şi multe dureri 
tămăduieşte-ne grabnic, Sfinte Grigorie. 


Stih: Sfinte al lui Dumnezeu, roagă-te pentru noi. 


Cu toţii sărutându-ţi sfânta ta icoană, cu mijlocirea ta, sfinte, ajută-ne să do- 
bândim, cuvioase, harul dumnezeiesc. 


Stih: Sfinte al lui Dumnezeu, roagă-te pentru noi. 


Cu slavă, ierarhe, stând la tronul Slavei ca un cinstit slujitor al Stăpânului, 
neîncetat pomeneşte-i pe cei ce te laudă. 


Stih: Preasfântă Născătoare de Dumnezeu, mântuieşte-ne pe noi. 


Cu daruri dăruită Maică prea curată, la Fiul tău mijlocind, mântuieşte-mă, că 
întru tine nădejdea mi-am pus-o, Stăpâna mea. 


Apoi: Cuvine-se cu adevărat să te fericim, Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât heruvimii și mai mărită fără de asemănare decât serafimii, 
care fără stricăciune pe Dumnezeu Cuvântul ai născut, pe tine, cea cu ade- 
vărat Născătoare de Dumnezeu, te mărim. 


şi megalinariile: 


Tesalonicenilor sfânt păstor şi dumnezeiască întărire Bisericii, vasule al slavei 
Treimii Nezidite, pe tine te cunoaştem, Sfinte Grigorie. 


Grija pământească ai lepădat, poftind, cuvioase, bunătățile harului, scriitor al 
tainei vieţii fericite făcându-te, părinte, trâmbiţa Duhului. 


Domnului rugându-te neîncetat să îți lumineze întunericul ca un Bun, de împăr- 
tăşirea luminii nezidite te-a învrednicit pe tine, Sfinte Grigorie. 


Cu dumnezeiasca rostirea ta cinstitele dogme tuturor le-ai învederat, călcând 
flecăreala şi vorbele trufaşe şi hula cea urâtă, Sfinte Grigorie. 


Bucură-te, vasul virtuţilor, lauda cea mare a ierarhilor lui Hristos, călăuzitorul 
monahilor din Athos şi sfeşnicul Treimii, părinte Grigorie. 


Sfinte ierarhe Grigorie, dai tămăduire, făcătorule de minuni, celor ce te cheamă 
pe tine cu credinţă şi vin să îți sărute sfântă icoana ta. 


Ştiutorule al tainelor lui Hristos, dă înţelepciune şi pricepere tuturor şi te roa- 
2ă, Sfinte, Stăpânului a toate ca să ne ierte nouă fărădelegile. 


Cu toate oştirile îngereşti, cu Botezătorul, cu apostolii cei Slăviţi şi cu tot 
soborul Sfinţilor, Preacurată, Fiului tău te roagă toţi să ne mântuim. 


Apoi: 


Sfinte Dumnezeule, Sfinte tare, Sfinte fără de moarte, miluieşte-ne pre noi. 
Sfinte Dumnezeule, Sfinte tare, Sfinte fără de moarte, miluieşte-ne pre noi. 
Sfinte Dumnezeule, Sfinte tare, Sfinte fără de moarte, miluieşte-ne pre noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Preotul: Că a Ta este împărăţia...] 
Şi troparele de umilinţă, glasul al şaselea: 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca 


Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


[Preotul zice ectenia: 


Miluieşte-ne pe noi, Dumnezeule, după mare mila Ta, rugămu-ne Ție, auzi-ne si 
ne miluieşte, 


Doamne miluieşte (de 3 ori). 


Incă ne rugăm pentru mila, viaţa, pacea, sănătatea, mântuirea cercetarea, 
iertarea, buna-sporire şi chivernisire a robilor lui Dumnezeu (N) şi pentru ca să 
li se ierte toată greşeala cea de voie şi cea fără de voie. 


Doamne miluieşte (de 3 ori). 


Încă ne rugăm ca să fie păzit sfânt locaşul acesta, țara aceasta, oraşul acesta şi 
toate oraşele şi satele, de boală, de foamete, de cutremur, de potop, de foc, de 
sabie, de venirea altor neamuri asupra noastră şi de războiul cel dintre noi; 
pentru ca milostiv, blând, şi lesne iertător să ne fie nouă bunul şi iubitorul de 
oameni Dumnezeul nostru, şi să-şi întoarcă toată mânia care se porneşte 


asupra noastră, să ne izbăvească pe noi de îngrozirea Lui cea dreaptă, care 
este asupra noastră, şi să ne miluiască pe noi. 


Doamne miluieşte (de 40 ori). 


Auzi-ne pe noi, Dumnezeule, Mântuitorul nostru, nădejdea tuturor marginilor 
pământului si a celor ce sunt pe mare departe, şi, Milostive, milostiv fii nouă, 
Stăpâne, pentru păcatele noastre şi ne miluieşte pe noi. ] 


Doamne miluieşte (de trei ori) 


[Preotul zice ecfonisul: Că milostiv si iubitor de oameni Dumnezeu eşti şi Ție 
slavă înălțăm, Tatălui şi Fiului şi Sfântului Duh, acum şi pururea şi în vecii 
vecilor. Amin. ] 


[Apoi preotul face otpustul cel mic, fără însă a zice Pentru rugăciunile...] 


Acest tropar: glasul al 2-lea: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Insă fund 


cuprins de frică, se bucura strigând către Tine: Slavă smereniei Tale, iubitorule 
de oameni! 


Tuturor ortodocșilor îndrumător şi strălucire Bisericii, Sfinte Grigorie, de toată- 
mpresurarea ne izbăveşte pe noi, pe cei ce cu credinţă cinstim, cuvioase, dumne- 
zeiască icoana ta, bântuiala celui rău degrabă alungând; tu, dar, ne ajuţi totdea- 
una şi pururi împlineşti rugăciunea celor ce cu dragoste te laudă. 


Stăpână, primeşte rugăciunile robilor tăi şi ne izbăveşte pe noi din toată 
nevoia şi necazul. 


Toată nădejdea mea spre tine o înalţ, Maica lui Dumnezeu, păzeşte-mă sub 
acoperământul tău. 


Pentru rugăciunile tuturor Sfinților Tăi, Doamne, şi ale Născătoarei de Dumne- 
zeu, pacea Ta dă-ne-o nouă şi ne miluieşte pe noi, ca un Insuţi îndurat. 


[Şi preotul încheie, zicând: Pentru rugăciunile...] 


Pentru rugăciunile Preasfintei Născătoare de Dumnezeu, ale Sfinţilor părin- 
ților noştri şi ale tuturor Sfinţilor, Doamne lisuse Hristoase, Fiul lui Dumne- 
zeu, miluieşte-ne pe noi. Amin. 


Canon de tămăduire către Sfântul Grigorie Palama, arhiepiscopul 
Tesalonicului şi mare făcător de minuni 


Canon de tămăduire către Sfântul Grigorie Palama, arhiepiscopul Tesalonicului 
şi mare făcător de minuni: 


https://www.academia.edu/98612117/Canon_de_t% C4% 83m % C4% 83duire_c9% C4%8 


3tre_Sf% C3% A2ntul_Grigorie_Palama_arhiepiscopul_Tesalonicului_% C59% 9Fi_mare 
f% C4% 83c% C4% 83tor_de_ minuni 


https://archive.org/details/canon-de-tamaduire 


ie e se 


Rugăciunile începătoare 
În numele Tatălui și al Fiului şi al Sfântului Duh, Amin. 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a 
Tatălui şi a Fiului şi a Sfântului Duh, acum şi pururea şi în vecii vecilor.] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru 
rugă-ciunile Sfinților părinților noştri, Doamne lisuse Hristoase, Fiul lui 
Dumnezeu, miluieşte-ne pe noi. Amin. 

Apoi troparele de umilinţă, glasul 6: 

Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 


robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, văzutelor tuturor şi nevăzutelor. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iaraşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul Este închinat şi Slăvit, care a grăit prin 
prooroci. 


Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morților şi viaţa veacului ce va să fie. Amin ! 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 


12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Pentru rugăciunile Preasfintei Născătoare de Dumnezeu, ale Sfinţilor părin- 
ților noştri şi ale tuturor Sfinţilor, Doamne Llisuse Hristoase, Fiul lui Dumne- 
zeu, miluieşte-ne pe noi. Amin. 


Doamne miluieşte (de 12 ori) 


Veniţi să ne închinăm Împăratului nostru Dumnezeu! 


Veniţi să ne închinăm şi Să cădem la Hristos, Impăratul nostru Dumnezeu! 
Veniţi să ne închinăm şi să cădem la Insuşi Hristos Împăratul şi Dumnezeul 
nostru! 


Cântarea l-a, glas 6 


Irmos: Ca pe uscat umblând Israel, cu urmele prin adânc, pe prigonitorul faraon 
văzându-l înecat, a strigat: lui Dumnezeu cântare de biruinţă să-i cântăm. 


Stih: Sfinte al lui Dumnezeu, roagă-te pentru mine, păcătosul, 


După măsura mulţimii durerilor şi a întristărilor celor din inima mea, veselească 
mângâierile tale, sfinte al lui Dumnezeu, ticălosul meu suflet cel nemângâiat. 


Stih: Sfinte al lui Dumnezeu, roagă-te pentru mine, păcătosul. 
Nicidecum nu este mântuire în trupul meu, o, înțelepte Grigorie, nici intru oa- 
sele mele, ale celui de pretutindeni împresurat foarte de dureri amare; ci tu 


întâmpinându-mă, mântuieşte-mă. 


Stih: Sfinte al lui Dumnezeu, roagă-te pentru mine, păcătosul, 


O picătură de milostivire din izvoarele bunătăţii picurând, prin rugăciunile tale, 
peste cuptorul ispitelor mele, stinge-l pe acesta şi dă-mi mie tihnă, o, înțelepte. 


A Născătoarei de Dumnezeu 

Toate mâinile doctoriceşti şi a meşteşugului putinţă şi pricepere neputincioase şi 
nelucrătoare s-au vădit din pricina relelor mele; pentru aceasta, Maică lui 
Dumnezeu, tu mă tămăduieşte. 

Cântarea a III-a 

Irmos: Nu este sfânt precum Tu, Doamne, Dumnezeul meu, care ai înălțat 
fruntea credincioşilor Tăi, Bunule, şi ne-ai întărit pe noi pe piatra mărturisirii 
Tale. 

Stih: Sfinte al lui Dumnezeu, roagă-te pentru mine, păcătosul, 

Înguste îmi sunt toate şi cumplite şi aducătoare de dureri, că silnică e boala şi 
grele durerile; ci, slujitorule al lui Hristos înțelepte, minunat fă harul tău întru 
mine. 

Stih: Sfinte al lui Dumnezeu, roagă-te pentru mine, păcătosul, 

Suspinul meu de la tine nicidecum nu s-a ascuns, nici a inimii întristare, nici 


durerea sufletului; pentru aceasta, ierarhe, după milostivirea ta, miluieşte-mă. 
Stih: Sfinte al lui Dumnezeu, roagă-te pentru mine, păcătosul, 


Roiul păcatelor cu adevărat a adus asupra mea mulțimea bolilor; că pricinile 
celor din urmă învederat cele dintâi sunt; ci de amândouă, ierarhe, scapă-mă. 


A Născătoarei de Dumnezeu 

De boala cea născătoare de moarte amară izbăveşte-mă, ceea ce ai născut cu 
trup pe Pierzătorul morţii, pe Hristos Viaţa însăşi, şi sănătate, Stăpână, mie dă- 
ruieşte-mi. 


Sedealna: 


Toată nădejdea mea spre tine o pun Maica lui Dumnezeu, păzeşte-mă sub 
acoperământul tău. 


Rănile păcatelor mele şterge-le, fericite, carele pe Hristos, pe Cel ce are mul- 
țimea indurărilor, mult L-ai slujit, pe milostivul Dumnezeu şi Unul tămădui- 


torul sufletelor, şi vindecare dăruieşte-mi, Grigorie înțelepte, podoaba Tesalo- 
nicului. 


Slavă Tatălui şi Fiului şi Sfântului Duh Şi acum şi pururea şi în vecii vecilor. 
Amin. 


Către Născătoarea de Dumnezeu, acum cu osârdie să alergăm noi păcătoşii şi 
smeriţii şi să cădem cu pocăință, strigând din adâncul sufletului: Stăpână, ajută- 
ne, milostivindu-te spre noi; grăbeşte că pierim sub mulțimea păcatelor; nu 
întoarce pe robii tăi deşerți, că pe tine singură nădejde te-am câştigat (de două 
Ori). 


Cântarea a IV-a 


Irmos: Hristos este puterea mea, Dumnezeul şi Domnul, cinstită Biserica cu 
dumnezeiasca cuviinţă cântă, grăind; din cuget curat intră Domnul prăznuind. 


Stih: Sfinte al lui Dumnezeu, roagă-te pentru mine, păcătosul, 


lată, impuţitu-s-a şi a putrezit, prin multa nebunia mea, mulțimea rănilor mele; 
podoaba ierarhilor, bună mireasma sănătăţii daruieşte-mi-o. 


Stih: Sfinte al lui Dumnezeu, roagă-te pentru mine, păcătosul, 


Gândul ieşirii mă cuprinde pururea, şi grija plecării şi a sfârşitului; ci tu, ierarhe 
al lui Hristos, şi sănătate dă-mi, şi pocăință. 


Stih: Sfinte al lui Dumnezeu, roagă-te pentru mine, păcătosul, 


Puţinătatea zilelor mele Tu cunoscându-o, la jumătatea acestora, Hristoase, 
acum nu mă lua pe mine, îndelung răbdător făcându-Te mie pentru rugăciunile 
slujitorului Tău. 


A Născătoarei de Dumnezeu 
Suspin pururea, împungându-mă de amarele sulițe ale suferințelor şi de ale du- 
rerilor cumplite săgeți; de Dumnezeu Născătoare Fecioară, nu mă trece cu vede- 


rea pe mine, cel întristat. 


Cântarea a V-a 


Irmos: Cu dumnezeiasca strălucirea Ta, Bunule, sufletele celor ce mânecă la 
tine, cu dragoste mă rog, luminează-le; ca să te vadă, cuvinte al lui Dumnezeu, 
pe tine adevăratul Dumnezeu,cel ce chemi din negura greşelilor. 

Stih: Sfinte al lui Dumnezeu, roagă-te pentru mine, păcătosul, 

Mă arde boala cea grea, cumplit întristându-mă, pârjolindu-mi acum şi covâr- 
şindu-mi inima; Dreptarule al dogmelor, înțelepte Grigorie, cu lacrimile rugă- 
ciunilor tale pe aceasta stinge-o. 

Stih: Sfinte al lui Dumnezeu, roagă-te pentru mine, păcătosul, 

Nu mă voi ruşina spre tine îndrăznind, ci bucura-mă-voi întru tine, cela ce eşti 
de un sălaş cu grăitorii de Dumnezeu, şi va izvori mie grabnică lumina sănătăţii, 
degrab răsărindu-mi vindecările. 


Stih: Sfinte al lui Dumnezeu, roagă-te pentru mine, păcătosul. 


Sabia întristării străbate, sfinte, sufletul meu, şi spadă cu două tăişuri până la 
măduvă trimite durerile mele, pe care tămăduieşte-le. 


A Născătoarei de Dumnezeu 

Nu am întru necazuri altă ajutătoare afară de tine; tu eşti nădejdea mea de la 
sânul maicii mele, curată; din pântecele maicii mele spre tine m-am îndreptat; 
vindecă-mă, de Dumnezeu Născătoare. 

Cântarea a VI-a 

Irmos: Marea vieţii văzând-o înălțându-se de viforul ispitelor, la limanul Tău 


cel lin alergând, strig către Tine: Scoate din stricăciune viaţa mea, mult Mi- 
lostive. 


Stih: Sfinte al lui Dumnezeu, roagă-te pentru mine, păcătosul, 


Întunecându-mă eu de noaptea bolilor celor întunecate, la văzduhul curat şi ziua 
cea limpede a sănătăţii scoate-mă pe mine, tămăduitorule al celor bolnavi, slu- 
jitorule al lui Hristos. 


Stih: Sfinte al lui Dumnezeu, roagă-te pentru mine, păcătosul, 


Asemănându-te Domnului, nu depărta de la mine indurările tale, sfinte, ci să 
îmi ajute mie, Făcătorule de minuni, dumnezeiasca ta putere; că rele nenumărate 
m-au cuprins pe mine. 

Stih: Sfinte al lui Dumnezeu, roagă-te pentru mine, păcătosul, 

Nebuneşte m-am lăsat purtat de plăceri, eu deşertul, şi acum mă împung, scâr- 


bindu-mă, nesuferitele săgeți ale durerilor; pentru aceasta veseleşte-mă cu 
atingerea rugăciunilor tale, începătorule al preoților lui Hristos. 


A Născătoarei de Dumnezeu 

Pe tine, Norul cel viu şi vesel şi luminos, şi cuvântător şi însuflețit, al Soarelui 
Celui simţit cu mintea, rogu-te, risipeşte, Stăpână, cu căldura îndurărilor tale, 
răceala patimilor mele. 


Cântarea a VIl-a 


Irmos: Răcoreşte cuptorul... 
Îngerul a făcut cuptor dătător de rouă cuvioşilor tineri iar pe caldei arzându-i 
porunca lui Dumnezeu, pe tiranul I-a plecat şi a strigat: Binecuvântat eşti 


Dumnezeul părinților noştri. 


Stih: Sfinte al lui Dumnezeu, roagă-te pentru mine, păcătosul, 


Precum chipul naşterii Tale oarecând a răcorit pe feciori în cuptor, Hristoase, 
astfel, rogu-mă, şi pe mine cel ce bolesc cumplit, pentru rugăciunile sfinţitului 
Tău slujitor, răcoreşte-mă, la odihnă acum scoţându-mă. 


Stih: Sfinte al lui Dumnezeu, roagă-te pentru mine, păcătosul, 

Pe mine, cel aproape omorât şi sfărâmat de cumplita boală, iarăşi inviază-mă, 
înnoieşte-mă, făcătorule de minuni, Grigorie fericite, rogu-mă, ca din suflet să 
strig: Dumnezeule, bine eşti cuvântat. 

Stih: Sfinte al lui Dumnezeu, roagă-te pentru mine, păcătosul, 

Cela ce eşti dulce în cuvânt şi prea dulce întru învăţătură, mintea cea cerească, 
amărăciunea bolii îmblânzeşte-o şi dă-mi sănătate, ca fără de fățărnicie să slă- 


vesc pe Dumnezeu, cel ce te-a mărit pe tine. 


A Născătoarei de Dumnezeu 


Cea învechită şi îmbătrânită fire a strămoşului innoindu-o Cel născut din tinc, 
Stăpână, Dumnezeul meu, prunc tânăr făcându-Se mai presus de minte, şi pe 
mine cel prin boli învechit înnoieşte-mă. 


Cântarea a VIII-a 


Irmos: Din văpaia cuvioşilor rouă ai izvorât şi jertfa dreptului cu apă ai ars-o; 
că pe toate le faci, Hristoase, cu singură voia Ta; pe Tine 'Te prea înălțăm întru 
toţi vecii. 


Stih: Sfinte al lui Dumnezeu, roagă-te pentru mine, păcătosul, 
Ca al Dumnezeului lubitor de oameni rob de oameni iubitor, obişnuita iubire de 


oameni a ta şi îndurările şi mila arată-le întru mine, înțelepte, şi din boala ce m-a 
cuprins slobozeşte-mă. 


Stih: Sfinte al lui Dumnezeu, roagă-te pentru mine, păcătosul, 

In ţărâna patimilor mi s-a smerit acum sufletul şi, prin boală, de pământ s-a lipit 
pântecele meu; ci tu, ca un părinte, nicidecum nu uita multa mea sărăcie şi 
întristare, de trei ori fericite. 

Stih: Sfinte al lui Dumnezeu, roagă-te pentru mine, păcătosul, 

Durerea sufletului meu, sfinte, rogu-mă, şi a trupului meu osteneala uşurează-le, 
îmblânzeşte-le, conteneşte suferinţele cele amare, Grigorie, stinge tânguirea şi 
tămăduieşte patimile. 

A Născătoarei de Dumnezeu 

Ceea ce mai presus de cuvânt pe Cuvântul prin cuvânt cu trup L-ai născut, 
Fecioară, tu mă miluieşte, că neputincios şi sărac şi întru dureri sunt, şi mân- 


tuirea ta să îmi ajute mie. 


Cântarea a IX-a 


Irmos: Pe Dumnezeu a-L vedea nu este cu putință oamenilor, spre care nu cu- 
tează a căuta oştile îngereşti; iar prin tine, Preacurată, s-a arătat oamenilor 
Cuvântul întrupat; pe care, mărindu-L cu oştile îngereşti, pe tine te mărim. 


Stih: Sfinte al lui Dumnezeu, roagă-te pentru mine, păcătosul, 


Răsplătirile îndelungilor tale dureri strălucit le culegi acum, păstorule al Tesa- 
lonicului, Grigorie, şi sufletul tău dumnezeiesc se bucură în ceruri, iar trupul tău 
cel cinstit conteneşte bolile; pentru aceasta cu adevărat slavă se cuvine lui 
Dumnezeu, celui ce te-a slăvit pe tine. 


Stih: Sfinte al lui Dumnezeu, roagă-te pentru mine, păcătosul, 


Ridică-mă pe mine, rogu-mă, din întunericul patimilor şi al bolilor celor de 
multe feluri, Grigorie, cela ce cu lumina Treimii celei de lumină începătoare 
mai înainte, ca în ghicitură, te-ai luminat, fericite, iar acum faţă către faţă te 
desfătezi de ea. 


Stih: Sfinte al lui Dumnezeu, roagă-te pentru mine, păcătosul, 

Cu adevărat plin de înţelepciune te-ai făcut, şi luptător al luminii celei mai pre- 
sus de minte asupra potrivnicilor lui Dumnezeu, cu scrierea şi limba covârşindu- 
i pe aceştia; şi mărturie stau nouă cărţile tale, cele neîncetat biruitoare a rătăcirii 


acelora, de Dumnezeu fericite. 


A Născătoarei de Dumnezeu 


Ceea ce pe Dumnezeul celor vii şi al celor morți L-ai născut, din patimile cele 


aducătoare de moarte, Fecioară, izbăveşte-mă, şi viaţă şi sănătate mie dăruieşte- 
mi, aducătoarea mântuirii, încingându-mă cu putere de sus şi tărie, de Dumne- 
zeu fericită. 


Comentarii Patristice - Evanghelia despre vindecarea slăbănogului din 
Capernaum 


Duminica a 2-a din Post (vindecarea slăbănogului din Capernaum — Ev. Marcu 
2, 1-12) 


(Mc. 2, 7) Pentru ce vorbeşte Acesta astfel? El huleşte. Cine poate să ierte 
păcatele, fără numai unul Dumnezeu? 


S-au pornit împotriva lui lisus nu doar pentru faptul că nu a ţinut ziua Sâmbetei, 
ci şi pentru că a spus că Dumnezeu este Tatăl Său, făcându-Se egal cu Dumne- 
zeu (In. 5, 16-18), ceea ce pentru ei a fost ceva drastic şi de neconceput. Dar 
Iisus a confirmat cele afirmate pentru faptele Sale... 


Cărturarii înşişi au spus aceasta despre Dumnezeu (că numai El poate ierta pă- 
catele - n.tr.). Ei înşişi au introdus acest atribut al Său. Fi au fost cei care au 
interpretat Legea. lar Hristos doar i-a încurcat în propriile lor cuvinte şi le-a 
spus: Voi singuri aţi spus că iertarea păcatelor este dată doar lui Dumnezeu. 


(Sfântul loan Gură de Aur, Slăbănogul coborât prin acoperiş 6, traducere 
pentru Doxologia.ro de Lucian Filip) 


(Mc. 2, 7) Pentru ce vorbeşte Acesta astfel? EI huleşte. Cine poate să ierte 
păcatele, fără numai unul Dumnezeu? 


Cum ar putea fi cu adevărat iertate păcatele dacă Cel împotriva căruia s-a 
păcătuit nu le iartă? (1 Sam. 2, 25). 


(Sfântul Irineu al Lyonului, Contra ereziilor 5.17, traducere pentru 
Doxologia.ro de Lucian Filip) 


(Mc. 2, 7) Pentru ce vorbeşte Acesta astfel? El huleşte. Cine poate să ierte 
păcatele, fără numai unul Dumnezeu? 


Dacă Hristos iartă păcatele, atunci EI trebuie să fie cu adevărat Dumnezeu pen- 
tru că nimeni în afară Dumnezeu nu poate ierta păcatele (problema se punea: 
cine are puterea de a ierta păcatele - n.tr.). 


(Novaţian, Sfânta Treime 13, traducere pentru Doxolozia.ro de Lucian Filip) 


(Mc. 2, 7) Pentru ce vorbeşte Acesta astfel? El huleşte. Cine poate să ierte 
păcatele, fără numai unul Dumnezeu? 


În slujirea de a ierta păcatele, preoţii nu-şi exercită un drept ca unul oferit lor ca 
o putere independentă, căci nu în numele lor, ci în cel al Tatălui şi al Fiului şi al 
Sfântului Duh ei iartă păcatele. Ei cer lui Dumnezeu să ierte. Actul prin care se 
iartă este desfăşurat de către oameni, însă darurile vin din Puterea Celui de Sus. 


(Sfântul Ambrozie al Milanului, Sfântul Duh 3.18.137, traducere pentru 
Doxologia.ro de Lucian Filip ) 


(Mc. 2, 8) Și îndată cunoscând lisus, cu duhul Lui, că aşa cugetau ei în sine, 
le-a zis lor: De ce cugetaţi acestea în inimile voastre? 


Cărturarii au spus că doar Dumnezeu poate ierta păcatele, însă Hristos nu a doar 
iertat păcate, ci a arătat că mai are o putere care aparține tot numai lui Dumne- 
zeu: puterea de a vădi cele ascunse ale inimii. 


(Sfântul loan Gură de Aur, Evanghelia după Matei, Omilia 29.1, traducere 
pentru Doxologia.ro de Lucian Filip) 


(Mc. 2, 9) Ce este mai uşor a zice slăbănogului: „Lertate îţi sunt păcatele, sau 
a zice: Scoală-te, ia-ţi patul tău şi umblă?” 


Potrivit lui Democrit, doctorul vindecă prin măiestria sa bolile trupului, iar înțe- 
lepciunea eliberează sufletul de patimile sale. Însă Bunul Învățător, Înţelep- 
ciunea şi Cuvântul Tatălui, care s-a întrupat, se îngrijește de întreaga natură a 
creaturii Sale. Atotputernicul Doctor al oamenilor, Mântuitorul, vindecă îm- 
preună și trupul şi sufletul. 


Scoală-te, îi spune slăbănogului, ia-ţi patul tău şi mergi la casa ta, şi de-ndată 
slăbănogul şi-a recăpătat puterea (Mc. 2, 11). 


(Sfântul Clement Alexandrinul, Hristos Învățătorul 1.4, traducere pentru 
Doxologia.ro de Lucian Filip) 


(Mc. 2, 10) Dar, ca să ştiţi că putere are Fiul Omului a ierta păcatele pe pă- 
mânt, a zis slăbănogului. 


Oricând ar fi fost nevoia să pedepsească sau să laude, să ierte păcatele sau să 
dea legi, Hristos a avut pe deplin puterea să o facă (cf. Mt. 28, 18). 


Pe Hristos, oricând ar fi avut de săvârșit astfel de lucruri mărețe, nu-L vezi 
rugându-se ca de obicei Tatălui că să-L ajute, ci toate aceste lucruri, aşa cum ve- 
deți în text, le-a făcut cu de la Sine putere. (Hristos a avut ca Dumnezeu putere 
deplină și pe pământ - n.tr.). 


(Sfântul loan Gură de Aur, Despre natura de neînțeles a lui Dumnezeu 10.19, 
traducere pentru Doxologia.ro de Lucian Filip) 


(Mc. 2, 11) Zic ţie: „Scoală-te, ia-ţi patul tău şi mergi la casa ta”. 


Ia-ţi patul. Cară aşternutul care te cărase pe tine. Faceţi schimb de locuri, ca do- 
vada bolii tale să aducă mărturie sănătăţii tale. Patul durerilor tale devine acum 
semnul vindecării, iar greutatea sa, măsura puterii care ţi-a fost restituită. 


(Petru Hrisologul, Despre vindecarea slăbănogului 14, traducere pentru 
Doxologia.ro de Lucian Filip) 


(Mc. 2, 11) Zic ţie: „Scoală-te, ia-ţi patul tău şi mergi la casa ta”. 


Hristos i-a spus slăbănogului să facă ceva pentru care avea nevoie să fie sănătos 
(să-şi ia patul - n.tr.), chiar înainte ca el să-şi ducă la bun sfârșit rugăciunile pen- 
tru vindecare sa... Este obiceiul Domnului nostru să ceară un răspuns de la cei 
pe care i-a vindecat, ducând la îndeplinire un anumit lucru. 


(Sfântul Ambrozie, Despre Credinţa Creştină 4.8.54-55, traducere pentru 
Doxologia.ro de Lucian Filip) 


(Mc. 2, 11) Zic ţie: „Scoală-te, ia-ţi patul tău şi mergi la casa ta”. 


Slăbănog erai în interiorul tău. Nu tu ai fost cel care a purtat pe pat, ci patul te-a 
purtat pe tine. 


(Fericitul Augustin, La Psalmi 41.4, traducere pentru Doxologia.ro de Lucian 
Filip) 


Comentarii Patristice - Evanghelia din duminica Sfântului Grigorie 
Palama - Păstorul cel bun 


Duminica a 2-a din post (a Sfântul Grigorie Palama - Ev. loan 10, 9-16) 


(In. 10, 9) Eu sunt uşa: de va intra cineva prin Mine, se va mântui; şi va intra 
şi va ieşi şi păşune va afla. 


Hristos este uşa Tatălui prin care Avraam şi Isaac, Iacov şi profeţii, apostolii şi 
Biserica întreagă au intrat. Toţi aceştia intră în unitatea lui Dumnezeu. 


(Sfântul Ignatie de Antiohia, Epistola către Filadelfieni 9, traducere pentru 
Doxologia.ro de Iosif Agaton) 


(In. 10, 9) Eu sunt uşa: de va intra cineva prin Mine, se va mântui; şi va intra 
şi va ieşi şi păşune va afla. 


EI este Calea, pentru că El ne conduce către Sine. El este Uşa care ne lasă 
înăuntru, Păstorul care ne face să ne sălăşluim la păşunile cele verzi (Ps. 22, 2) , 
aducându-ne lângă apa odihnei şi conducându-ne acolo. EI ne păzeşte pe noi de 
animalele cele sălbatice, întoarce pe cei greşiţi, aduce înapoi pe cei care sunt 
pierduţi, şi uneşte ceea ce era sfărâmat. El păzeşte pe cei puternici şi îi aduce pe 
ei împreună în ţarcul de dincolo, cu cuvintele cunoaşterii păstoreşti. 


(Sfântul Grigorie de Nazianz, Despre Fiul, Cuvântări Teologice, 4(30).21, 
traducere pentru Doxologia.ro de losif Agaton) 


(In. 10, 9) Eu sunt uşa: de va intra cineva prin Mine, se va mântui; şi va intra 
şi va ieşi şi păşune va afla. 


Aici este ca şi cum lisus ar fi spus: Ei vor fi sănătoşi şi în siguranţă, adică ei vor 
rămâne în mine şi nimeni nu-i va scoate afară. Aceasta este în referință cu 
apostolii care au intrat şi au ieşit cu îndrăzneală ca şi cum ei ar fi devenit stă- 
pânii întregii lumi. Nimeni nu i-a putut întoarce de la Împărăţia lor. Dar prin 
păşune, lisus vrea să ne arate locul hrănirii şi al adăpării oilor, dar şi puterea şi 
stăpânirea Sa. 


(Sfântul loan Gură de Aur, Omilii la Evanghelia după loan 59.3, traducere 
pentru Doxologia.ro de Iosif Agaton) 


(In. 10, 9) Eu sunt uşa: de va intra cineva prin Mine, se va mântui; şi va intra 
şi va ieşi şi păşune va afla. 


Unde îți paşti tu oile, o Bunule Păstor, care ai grijă de toată turma pe umerii 
Tăi? Căci mielul pe care l-ai ridicat, este întregul neam omenesc, pe care l-ai 
suit pe umerii Tăi. Arată-mi locul păşunii, fă-mi cunoscute apele odihnei, du-mă 
la iarba cea bună, cheamă-mă pe nume pentru ca eu, oaia Ta, să-Ţi aud vocea şi 
chemarea Ta să fie darul vieţii veşnice... Arată-mi deci spune ea unde paşti 
(Cânt. Cânt. 1, 6), pentru ca să găsesc păşunea mântuirii şi să fiu umplut cu hra- 
na cerurilor pe care toţi oamenii trebuie să o mănânce dacă vor să intre în Viaţă. 


(Sfântul Grigorie de Nyssa, Omilii la Cântarea Cântărilor 2, traducere pentru 
Doxologia.ro de Iosif Agaton) 


(In. 10, 10)Furul nu vine decât ca să fure şi să junghie şi să piardă. Eu am 
venit ca viaţă să aibă şi din belşug să aibă. 


Deci, El a spus: am venit ca ei să aibă viaţă, adică credinţa care lucrează prin 
iubire (Gal. 5, 6). Prin această credinţă ei intră în staul ca să fie vii, căci drepţii 
prin credinţă vor fi vii (Rom. 1, 17). 


Și cei care rabdă până la sfârşit nu vor avea numai viaţă, ci vor avea viaţă din 
destul, căci ei trec prin aceeaşi uşă, care este credinţa în Hristos. 


Căci ca şi adevăraţi credincioşi ei mor, şi ei vor avea viaţă din destul când vor 
veni la locul unde Păstorul a venit înaintea lor - un loc unde nu vor mai muri 
niciodată. Deşi nu este nevoie de păşune aici în staul, căci noi înţelegem cu- 
vintele şi păşune vor afla ca referindu-se la amândouă, aducă şi la intrarea şi la 
ieşirea lor - totuşi numai acolo va fi adevărata păşune unde vor fi hrăniţi cei care 


au flămânzit şi însetat de dreptate (Mt 5, 6). Aceasta este păşunea care a fost 
găsită de cel care a auzit: Astăzi vei fi cu Mine în Rai (Lc. 23, 43). 


(Fericitul Augustin, Tratate la Evanghelia după loan 45.15, traducere pentru 
Doxologia.ro de Iosif Agaton) 


(In. 10, 11) Eu sunt păstorul cel bun. Păstorul cel bun îşi pune sufletul pentru 
oile sale. 


Deci după ce le-a arătat realitatea din aceste fapte EI le-a spus lor: Eu sunt 
Bunul Păstor. Prin urmare, dacă eu lucrez împotriva furilor, nu numai că nu sunt 
Eu cauza distrugerii pentru cei care Mă ascultă, ci Eu îi invit la viaţa veşnică. Şi 
deci Eu sunt Păstorul, pentru că Eu lucrez pentru binele oilor. 


De vreme ce El afirmă acestea cu tărie, El dovedeşte cu argumente că este aşa, 
pentru ca El să nu apară că s-a caracterizat aşa în van, ca Păstorul cel Bun. 


Și astfel, cu intenția de a demonstra aceasta cu diferite argumente, ca şi cu 
faptele însele, EI spune: Păstorul cel Bun îşi pune viaţa pentru oile Sale. 


Dacă, spune EI, Bunul Păstor este cel care acceptă suferinţa pentru fiecare du- 
rere a oilor, pentru că Eu voi muri pentru mântuirea întregii lumi, mărturia des- 
pre Mine este dincolo de îndoială. Eu sunt Păstorul cel Bun. 


Intr-adevăr, dacă furul ucide, dimpotrivă, nu numai că Eu nu ucid, ci şi dăruiesc 
viaţă nouă bărbaţilor şi femeilor după ce am luat moartea de deasupra lor. Prin 
urmare, în toate privinţele, Eu sunt Păstorul cel Bun, conform acestor fapte. 


(Teodor de Mopsuestia, Comentariu la loan 4.10.10-11, traducere pentru 
Doxologia.ro de Iosif Agaton) 


(In. 10, 11) Eu sunt păstorul cel bun. Păstorul cel bun îşi pune sufletul pentru 
oile sale. 


Mai mult decât atât, EI a spus că Păstorul cel Bun intră prin Uşă. Dacă EI este 
Uşa, cum poate El intra prin Sine Insuşi? (Latper). 


Aşa cum El cunoaşte pe Tatăl prin Sine şi noi cunoaştem pe Tatăl prin EI, tot 
aşa EI intra în staul prin Sine şi noi intrăm prin El. Prin Hristos, noi, păstorii 
avem 0 uşă de intrare la voi. Şi de ce? Pentru că noi predicăm pe Hristos şi deci 
intrăm prin Uşă. Dar Hristos îl predică pe Hristos pentru că EI se predică pe 
Sine. Şi astfel Păstorul intră prin Sine Însuşi. 


EI este şi Uşa către Tatăl, căci nu este cale de intrare către Tatăl decât prin EI... 
Și într-adevăr fraților şi surorilor, pentru că EI este Păstorul, el a îngăduit mem- 
brilor Săi să poarte slujirea de păstori. 


Deopotrivă Petru şi Pavel şi toţi ceilalți apostoli erau păstori: toţi bunii episcopi 
sunt păstori. Insă nici unul dintre ei nu se numeşte pe sine Uşa. 


(Fericitul Augustin, Tratate la Evanghelia după loan 47.1, 3, traducere 
pentru Doxologia.ro de Iosif Agaton) 


(In. 10, 11) Eu sunt păstorul cel bun. Păstorul cel bun îşi pune sufletul pentru 
oile sale. 


EI al cărui bunătate este propria sa Fire, şi nu vreun dar neesenţial, spune: Eu 
sunt Păstorul cel Bun. El adaugă caracterul bunătăţii Sale, pe care şi noi trebuie 
să o imităm, spunând: Păstorul cel Bun îşi pune viaţa pentru oile sale. 


EI a făcut ceea ce a gândit. EI a dat un exemplu a ceea ce a poruncit. Păstorul 
cel Bun şi-a pus viaţa pentru oile Sale pentru a schimba Trupul şi Sângele Lui în 
Taină pentru noi, şi ca să hrănească pe oi Şi-a dat propriul Său trup ca hrană. 


Această cale pe care trebuie să o urmăm şi noi de a dispreţui moartea ne-a fost 
arătată, ca tiparul care trebuie să ne ducă acolo. 


Primul lucru pe care trebuie să-l facem este să ne dăruim bunurile noastre exte- 
rioare acestor oi prin milă. Apoi, dacă este necesar, trebuie să ne dăruim şi 
moartea noastră pentru aceste oi... Dacă cineva nu dăruieşte lucrurile sale lume- 
şti pentru oi, cum va putea să-şi pună viaţa pentru ele? 


(Sfântul Grigorie cel mare, Patruzeci de omilii la Evanghelii 15, traducere 
pentru Doxologia.ro de Iosif Agaton) 


(In. 10, 11) Eu sunt păstorul cel bun. Păstorul cel bun îşi pune sufletul pentru 
oile sale. 


De dragul turmei sale Păstorul a fost sacrificat ca şi cum noi am fi nişte oi. El nu 
a refuzat moartea și nu a nimicit pe ucigaşii Săi aşa cum avea puterea să facă, 
căci Pătimirea nu i-a fost impusă cu forța. EI şi-a pus viaţa pentru oile Sale din 
propria lui voie liberă. Putere am să o pun şi putere am să o iau înapoi spune EI. 
Prin Pătimirea Sa el a făcut îndreptare din patimile noastre rele, prim moartea 
Sa El a vindecat moartea noastră, prin mormântul Lui el a jefuit mormântul 
nostru şi prin piroanele care I-au străpuns trupul, a distrus temeliile iadului. 


Moartea a stăpânit până Hristos a murit. Mormântul a fost amar, temnița noastră 
a fost indestructibilă, până când Păstorul a coborât şi a adus oilor Sale închise 
acolo bunele vestiri ale eliberării lor. Prezenţa Lui printre ele le-a dat făgăduinţa 
învierii lor şi le-a chemat la o viaţă nouă, dincolo de mormânt. Păstorul cel Bun 
îşi pune viaţa pentru oile Sale şi astfel caută să câştige iubirea lor. 


(Vasile de Seleucia, Omilia 26.2, traducere pentru Doxologia.ro de Iosif 
Agaton) 


(In. 10, 11) Eu sunt păstorul cel bun. Păstorul cel bun îşi pune sufletul pentru 
oile sale. 


Eu voi fi păstorul lor spune EI, şi Eu voi fi apropiat lor, pentru că m-am îmbră- 
cat în pielea lor. El doreşte să salveze trupul meu îmbrăcându-l în mantia ne- 
muririi, şi El mi-a uns trupul meu. Ei mă vor chema spune EI şi Eu le voi răs- 
punde: Sunt aici. Doamne, tu m-ai auzit mai repede decât am sperat! Şi de vei 
trece prin apă, nu vei cădea, zice Domnul (Is 43, 2) însemnând prin aceasta că 
noi care trecem în nemurire nu vom cădea în stricăciune, căci El ne va păstra. El 
a spus că o va face, şi a face aceasta este dorinţa Lui. Aşa este Învățătorul no- 
stru, deopotrivă bun şi drept. El a spus că nu a venit ca să 1 se slujească, ci ca să 
slujească (Mt. 20, 28; Mc. 10, 45), şi astfel, Evanghelia îl arată pe EI istovit, El 
care a lucrat pentru noi şi ne-a făgăduit să-şi dea viaţa preţ de răscumpărare pen- 
tru mulți (Mt. 20, 28), un lucru pe care, aşa cum a spus, numai Păstorul cel Bun 
îl poate face. 


(Sfântul Clement Alexandrinul, Hristos Învățătorul 1.9, traducere pentru 
Doxologia.ro de Iosif Agaton) 


(In. 10, 11) Eu sunt păstorul cel bun. Păstorul cel bun îşi pune sufletul pentru 
oile sale. 


Veţi gândi de rău despre EI... pentru că EI caută ceea ce s-a rătăcit, Păstorul cel 
Bun, care îşi pune viaţa pentru oile Sale, a venit în munţi şi dealuri unde voi 
obişnuiaţi să aduceţi jertfe (In 5, 35) şi a găsit-o pe cea rătăcită. Şi găsind-o, a 
luat-o pe umerii Săi (Osea 4, 13), pe umerii pe care a purtat Crucea, şi purtând 
oaia cea rătăcită, EI a adus-o înapoi la viaţa cea de sus. Şi aducând-o înapoi, a 
numărat-o cu cele care nu s-au rătăcit. 


(Sfântul Grigorie de Nazianz, Despre Sfintele Paşti, Cuvântarea 45.26, tra- 
ducere pentru Doxologia.ro de Iosif Agaton) 


(In. 10, 12) Iar cel plătit şi cel care nu este păstor, şi ale cărui oi nu sunt ale 
lui, vede lupul venind şi lasă oile şi fuge; şi lupul le răpeşte şi le risipeşte. 


De ce, un păstor ca acesta va fi alungat de la stână! Plata ţinută pentru el până la 
vremea alungării sale va fi ţinută pentru el ca şi compensație! De fapt, pierderea 
Stăpânului ar trebui compensată din economiile păstorului (citează apoi din Le 
8, 18 -nutr.). 


(Tertulian, Despre fuga în timp de prisoană 1], traducere pentru Doxo- 
logia.ro de Iosif Agaton) 


(In. 10, 12) Iar cel plătit şi cel care nu este păstor, şi ale cărui oi nu sunt ale 
lui, vede lupul venind şi lasă oile şi fuge; şi lupul le răpeşte şi le risipeşte. 


Există unii care iubesc proprietățile pământeşti mai mult decât oile şi care nu 
merită numele de păstori. Ei sunt numit năimiţi şi nu păstori pentru că ei nu păs- 
toresc turma lui Hristos din iubire adâncă pentru oi, ci pentru răsplata tem- 
porară. Acele persoane sunt angajate să ţină locul păstorului şi nu caută să 
câştige sufletele păstoriților. Ei sunt râvnitori pentru avantaje pământeşti, se 
bucură în cinstea unei avansări, se hrănesc cu câştiguri vremelnice şi se veselesc 
de cinstea oferită lor de alţi oameni. 


(Sfântul Grigorie cel mare, Patruzeci de omilii la Evanghelii 15, traducere 
pentru Doxologia.ro de Iosif Agaton) 


(In. 10, 12) Iar cel plătit şi cel care nu este păstor, şi ale cărui oi nu sunt ale 
lui, vede lupul venind şi lasă oile şi fuge; şi lupul le răpeşte şi le risipeşte. 


Ce este un năimit? Există unii în slujirea Bisericii, despre care apostolul Pavel 
spune: Cei care caută ale lor, nu cele care sunt ale lui lisus Hristos (Filip. 2, 21). 
Ce înseamnă că ei caută ale lor? Se referă la cei care nu-L iubesc liber pe 
Hristos, cei care nu caută pe Dumnezeu de dragul Lui. Înseamnă cei care caută 
avantaje temporare, care stau cu gura căscată la câştig, care jinduiesc după ono- 
ruri de la oameni. 


Când aceste lucruri sunt iubite de către un supraveghetor, şi de aceea îl slujesc 
ei pe Dumnezeu, oricine face aceasta este un năimit, care nu poate fi numit prin- 
tre fii. Căci despre aceştia spune Domnul iarăşi: Adevărat spun vouă, că şi-au 
primit plata lor (Mt. 6. 5). 


Ascultaţi ce spune apostolul Pavel lui Timotei: Dar mă încredinţez Domnului 
lisus să-l trimit pe Timotei repede la voi, pentru ca să fiu în bună mângâiere, 
aflând veşti despre voi. Căci întru părtăşia simţămintelor mele nu am pe nimeni 
care să se-ngrijească de treburile voastre, căci toţi caută ale lor, nu spre cele ale 
lui lisus Hristos (Filip. 2, 19-21). 


(Fericitul Augustin, Tratate la Evanghelia după loan 46.5, traducere pentru 
Doxologia.ro de Iosif Agaton) 


(In. 10, 12) Iar cel plătit şi cel care nu este păstor, şi ale cărui oi nu sunt ale 
lui, vede lupul venind şi lasă oile şi fuge; şi lupul le răpeşte şi le risipeşte. 


Există un alt lup care neîncetat, în fiecare zi, risipeşte minţile și nu trupurile. 
Acesta este duhul cel rău care rătăceşte atacând ţarcurile credincioşilor, căutând 
moartea sufletelor. Despre acest lup s-a spus: Lupul răpeşte şi risipeşte oile. 
Lupul vine şi năimitul fuge. Duhul cel rău sfâşie minţile credincioşilor prin 
ispită, şi cel care ţine loc de păstor nu îşi asumă responsabilitatea. Sufletele pier 
şi năimitul se bucură de avantaje pământeşti. 


Lupul răpeşte şi risipeşte oile când atrage pe unele către beţie, pe altele le infla- 
mează cu lăcomie, pe alţii îi înalță în mândrie, pe alții îi distruge prin mânie, pe 
alții îi aţâţă prin invidie, pe alții îi împiedică prin înşelare. 

Când diavolul ucide credincioşii prin ispite, el este ca un lup care risipeşte oile. 
Nici o râvnă nu se aprinde în năimit împotriva acestor ispite, nici o iubire nu îl 
incită. EI caută numai avantajele exterioare şi neîncetat permite vătămarea sufle- 


tească a oilor sale. 


(Sfântul Grigorie cel mare, Patruzeci de omilii la Evanghelii 15, traducere 
pentru Doxologia.ro de Iosif Agaton) 


(In. 10, 13) Dar cel plătit fuge, pentru că este plătit şi nu are grijă de oi. 


Însă noi nu putem cunoaște cu adevărat dacă cineva este un păstor sau un năimit 
dacă nu avem ocazia să-l testăm. În timp de pace, chiar şi un năimit stă frecvent 
în apărarea turmei sale ca un păstor adevărat. lar când vine lupul, fiecare arată 
care sunt intenţiile lui, dacă stă ca protector al turmei sale. 


(Sfântul Grigorie cel mare, Patruzeci de omilii la Evanghelii 15.40, traducere 
pentru Doxologia.ro de Iosif Agaton) 


(In. 10, 13) Dar cel plătit fuge, pentru că este plătit şi nu are grijă de oi. 
Umanitatea fiind robită înclinaţiei către păcat, a rătăcit departe de iubirea către 


Dumnezeu. In acest fel noi am fost alungați de la stâna cea sfântă şi dumne- 
zeiască, adică de la împărăţia Raiului. 


Fiind slăbiţi de această nenorocire, noi am devenit pradă a doi lupi amari şi 
nemiloşi: adică, diavolul care a înşelat umanitatea în păcat şi moartea, care s-a 
născut din păcat. Dar când Hristos a fost vestit ca Păstorul cel Bun peste toţi, în 
această luptă cu această pereche de fiare sălbatice şi îngrozitoare, El şi-a pus 
viaţa pentru noi. El a răbdat Crucea de dragul nostru, pentru ca prin moarte să 
poată distruge moartea. 


EI a fost osândit de dragul nostru pentru ca să ne elibereze de la osândirea păca- 
tului, distrugând tirania păcatului prin puterea credinţei şi pironind pe Cruce 
legătura care era asupra noastră (Col. 2, 14) precum este scris. 


De asemenea, părintele păcatului obişnuia să ne pună pe noi ca nişte oi în iad, 
dându-ne pe noi morţii ca fiind păstorul nostru (Ps. 48, 15) conform spuselor din 
Psalmi. Dar adevăratul Păstor cel Bun a murit de dragul nostru, pentru ca EI să 
ne ridice din întunecata fântână a morţii şi să ne pregătească să ne îmbrăţişeze în 
cetele cereşti şi să ne dea nouă locaş în ceruri, împreună cu Tatăl, în locul vizui- 
nelor situate în adâncurile iadului ori prin văgăunile mării. 


De aceea lisus ne-a spus: Nu te teme, turmă mică, pentru că Tatăl a avut plă- 
cerea să vă dea vouă împărăţia (Lc. 12, 32). 


(Sfântul Chiril al Alexandriei, Comentariu la Evanghelia după loan 6.1., 
traducere pentru Doxologia.ro de Iosif Agaton) 


(In. 10, 13) Dar cel plătit fuge, pentru că este plătit şi nu are grijă de oi. 


Presupuneţi că cineva a păcătuit - a păcătuit grav. El trebuie să fie alungat, 
excomunicat. Totuşi, dacă este excomunicat, el va deveni un duşman şi va com- 
plota să facă cât mai mult rău. Și aşa, pentru o vreme, păstorul care caută ale 
sale şi nu ale lui Hristos rămâne tăcut şi nu respinge păcătosul, pentru ca el să 
nu aibă de suferit de la atacurile aceluia şi să piardă ceea ce caută - avantajele 
prieteniei umane. 


Dar priviţi! Lupul a prins oaia de gât, diavolul a ademenit pe credincios în 
adulter. Şi totuşi tu eşti tăcut - tu nu opreşti asta. Ca un năimit, ai văzut lupul ve- 
nind şi ai fugit. Poate tu răspunzi şi spui: Vezi, sunt aici, n-am fugit! Ba ai fugit 
pentru că ai tăcut; ai fost tăcut pentru că ţi-a fost frică. 


(Fericitul Augustin, Tratate la Evanghelia după loan 46.8., traducere pentru 
Doxologia.ro de Iosif Agaton) 


(In. 10, 13) Dar cel plătit fuge, pentru că este plătit şi nu are grijă de oi. 


Lupul de asemenea vine asupra oilor oricând vreo persoană nedreaptă pri- 
goneşte smeriţii credincioşi. Cel care doar apare să fie păstor lasă oile şi fuge 
pentru că îi este prea frică să ţină piept violenţei lupului căci îi este frică de peri- 
colul pentru sine. El fuge nu plecând în alt loc, ci împiedicând mângâierea oilor. 
Cel care se ascunde pe sine în spatele tăcerii sale este cel care fuge. Cel plătit nu 
este aprins de nici un entuziasm de a lupta împotriva acestei nedreptăţi. Singura 
rațiune pentru care plătitul fuge este pentru că el este plătit. O persoană care are 
grijă de oi, nu pentru că le iubeşte, ci pentru că el caută câştig pământesc, nu 
poate să stea împotrivă când oile sunt în primejdie. Pentru că el caută cinste, 
pentru că el se bucură de avantajele vremelnice, lui îi este frică să se lupte cu 
pericolul de frică de a-şi pierde ceea ce iubeşte atât de mult. 


(Sfântul Grigorie cel mare, Patruzeci de omilii la Evanghelii 15, traducere 
pentru Doxologia.ro de Iosif Agaton) 


(In. 10, 13) Dar cel plătit fuge, pentru că este plătit şi nu are grijă de oi. 


Mulţi dintre cei care caută avantaje vremelnice în Biserică îl predică pe Hristos, 
şi prin ei vocea lui Hristos este auzită. Dar oile nu îl urmează pe cel plătit, ci 
vocea Păstorului care vorbeşte prin cel plătit. 


(Fericitul Augustin, Tratate la Evanghelia după loan 46.6., traducere pentru 
Doxologia.ro de Iosif Agaton) 


(In. 10, 14) Eu sunt păstorul cel bun şi cunosc pe ale Mele şi ale Mele Mă cu- 
nosc pe Mine. 


Puteţi învăţa, dacă vreţi, înţelepciunea profundă a Atotsfântului Păstor şi Învă- 
țător, Domnul universului şi Cuvântul Tatălui. El se prezintă pe Sine pe calea 
alegoriei ca un Păstor al oilor, şi în acest fel el slujeşte ca Învățător al copiilor 
(gr. paedagoguc). Vorbind prin lezechiel către bătrânii iudei, el le dă lor un 
exemplu salutar de adevărată grijă. Eu voi pansa pe cel rănit şi voi vindeca pe 
cel bolnav. Voi aduce înapoi pe cel rătăcit şi îl voi paşte pe muntele cel sfânt al 
Meu (lez. 34, 14-16). 


Acestea sunt promisiunile Bunului Păstor. 
Paşte-ne pe noi, copiii Tăi, ca pe nişte oi, o Doamne. Satură-ne pe noi de hrana 


Ta, hrana dreptăţii. Ca Învățător al nostru, hrăneşte-ne pe noi pe muntele cel 
sfânt al Tău, Biserica de deasupra norilor care atinge cerurile. 


(Clement Alexandrinul, Hristos Învățătorul 1.9., traducere pentru Doxo- 
logia.ro de Iosif Agaton) 


(In. 10, 14) Eu sunt păstorul cel bun şi cunosc pe ale Mele şi ale Mele Mă cu- 
nosc pe Mine. 


Când lisus spune Eu cunosc pe oile mele şi ele mă cunosc pe Mine, aşa cum Mă 
cunoaşte Tatăl, şi Eu cunosc pe Tatăl este echivalent cu a spune: Eu voi intra 
într-o relaţie strânsă cu oile mele, şi oile mele vor fi aduse în strânsă legătura cu 
mine, în felul în care Tatăl este apropiat Mie şi Eu sunt apropiat de Tatăl. Căci 
Dumnezeu Tatăl cunoaşte pe Fiul Său propriu şi rodul firii Sale căci EI este cu 
adevărat Părintele Lui. Şi iarăşi, Fiul cunoaşte pe Tatăl, privindu-L ca Dumne- 
zeu întru adevăr, pentru că este născut din El. În acelaşi fel, noi fiind aduşi la 
intimitate strânsă cu Dumnezeu Tatăl, suntem numiţi familia Lui şi suntem puşi 
deoparte copiii Lui, aşa cum EI Însuşi a spus: Iată Eu şi pruncii pe care Mi i-a 
dat Dumnezeu (Is 8, 18). Cu adevărat, noi suntem numiţi familia lui Dumnezeu 
şi de fapt chiar suntem parte a familiei Lui. Prin relația noastră cu Fiul, noi 
suntem înrudiți cu Dumnezeu Tatăl, pentru că Unul Născut, care este Dumnezeu 
din Dumnezeu, S-a făcut Om, şi deşi afară de păcat, EI a asumat firea noastră 
omenească. 


(Sfântul Chiril al Alexandriei, Comentariu la Evanghelia după loan 6.1, 
traducere pentru Doxologia.ro de losif Agaton) 


(In. 10, 15) Precum Mă cunoaşte Tatăl şi Eu cunosc pe Tatăl. Şi sufletul Îmi 


pun pentru oi. 


Există o cale diferită de cunoaştere. Vedeţi, i-am făcut pe ei ai mei, pentru că ei 
sunt stăpânirea Mea (2 Tim 2, 19), ... şi ei mă recunosc pe ei ca Stăpânul lor. 
Dar de asemenea, El a spus: Aşa cum Tatăl Mă cunoaşte, şi Eu cunosc pe Tatăl, 
adică, Eu ştiu identitatea Mea de fire şi de substanţă cu Tatăl, fiind con- 
substanţial [acesta este unul din cele trei locuri unde Teodor (dacă comentariul 
grecesc este veritabil) îşi arată Ortodoxia incorporând folosirea Niceo-Con- 
stantinopolitană a lui homousios în comentariul său. Celelalte două locuri sunt 
la 16, 26-27 şi 17, 3 — nutr.] cu EI, şi EI de asemenea Mă cunoaşte pe Mine. Cu 
toate acestea Eu nu sunt ca învățătorii mai timpurii sau ca acei care sunt învă- 
țători acum, de aceea Eu am ales primejdia pentru oi. 


(Teodor de Mopsuestia, Comentariu la Evanghelia după loan, Fragmentul 
76.10.14-15, traducere pentru Doxologia.ro de Iosif Agaton) 


(In. 10, 15) Precum Mă cunoaşte Tatăl şi Eu cunosc pe Tatăl. Şi sufletul Îmi 
pun pentru oi. 


Hristos nu a îndurat moartea împotriva voinţei Sale în locul nostru şi pentru noi. 
Ci mai degrabă, noi Il vedem pe el mergând către moarte în mod voluntar, deşi 


putea uşor să scape de suferință dacă nu voia să sufere. De aceea, în voinţa lui 
stăruitoare de a suferi pentru noi, trebuie să vedem calitatea mai presus de fire a 
iubirii Sale către noi, şi infinitatea bunătăţii Sale. 


(Sfântul Chiril al Alexandriei, Comentariu la Evanghelia după loan 6.1, tra- 
ducere pentru Doxologia.ro de Iosif Agaton) 


(In. 10, 15) Precum Mă cunoaşte Tatăl şi Eu cunosc pe Tatăl. Și sufletul Îmi 
pun pentru oi. 


Puterea iubirii face pe o persoană vitează pentru că dragostea adevărată nu soco- 
teşte nimic greu, sau amar, sau grav sau mortal. Ce sabie, ce răni, ce pedeapsă, 
ce moartea poate îndrăzni să biruiască iubirea desăvârşită? lubirea este un scut 
impenetrabil. El aruncă orice proiectil, respinge loviturile săbiilor, ia în baţj- 
ocură primejdia, râde de moarte. Dacă iubirea e prezentă, ea biruie totul. 


Dar oare, moartea păstorului este bună pentru oi? Să cercetăm. Le lasă pe ele 
părăsite, le expune fără de apărare lupilor, lasă pradă oile iubite fălcilor scrâş- 
nitoare ale bestiilor, le lasă descoperite jafului şi răpirii şi le pune în primejdie 
de moarte. 


Toate acestea sunt dovedite prin moartea Păstorului, Hristos. Căci din timpul în 
care Şi-a pus viaţa pentru oile Sale şi a îngăduit să fie înjunghiat prin furia 
iudeilor, oile Lui au suferit cotropiri de la păgânii pirați. 


Ca prizonierii care sunt ucişi în temnițe, ei sunt reduşi la tăcere în peșterile 
tâlharilor. Ei sunt sfâşiaţi neîncetat de prigonitori care sunt ca nişte lupi furioși. 
Eu sunt muşcaţi de eretici care sunt ca nişte câini turbaţi cu colți sălbatici... 


În lumina tuturor acestora, îşi arată Păstorul iubirea Lui pentru voi prin moartea 
Lui? EI îşi arată iubirea pentru că, atunci când vede primejdia amenințând oile, 
când nu-şi poate apăra oile, El preferă să moară înainte de a vedea vreun rău 
făcut oilor Lui? 


Dar ce să facem noi, dacă Viaţa însăşi nu poate muri decât dacă decide să facă 
aceasta? Cine-ar fi putut lua viaţa de la Dătătorul de Viaţă dacă EI nu ar fi voit? 
De aceea, el a voit să moară, EI care şi-a îngăduit să fie înjunghiat deşi El nu 
putea să moară. Şi astfel, să cercetăm puterea şi raţiunea acestei iubiri, cauza 
acestei morţi şi folosinţa Pătimirii Sale. 


Este clar, este o putere stabilită, o adevărată rațiune, o cauză lucidă, o folosinţă 
evidentă în tot acest sânge. Căci o putere unică a ţâşnit din moartea unică a Păs- 
torului. Pentru oile Sale, Păstorul a înfruntat moartea care-L ameninţa. El a făcut 


aceasta pentru ca printr-o nouă rânduială El să poată, deşi prins EI Însuşi, să 
prindă pe diavol, autorul morţii; să poată ca, deşi înjunghiat, să pedepsească; ca 
prin moartea pentru oile Sale, să poate deschide Calea pentru ele să biruie moar- 
tea. 


(Petru Hrisologul, Predica 40, traducere pentru Doxologia.ro de Iosif Agaton) 


(In. 10, 15) Precum Mă cunoaşte Tatăl şi Eu cunosc pe Tatăl. Şi sufletul Îmi 
pun pentru oi. 


De aceea, dând un model ca acesta, Păstorul merge înaintea oilor Lui; El nu a 
fugit de ele. EI nu a predat oile lupilor, ci i-a predat pe lupi oilor. Căci el le-a dat 
putere oilor să le dea de urmă răpitorilor în aşa fel încât, oile, deşi ucise, să tră- 
iască: deşi dispărute, să învieze şi vopsite în propriul lor sânge, să strălucească 
în purpura împărătească şi să lumineze cu lâna lor albă ca zăpada. 


În aceste fel când Bunul Păstor şi-a pus viaţa pentru oile Sale, el nu şi-a pierdut- 
o. În acest fel, el şi-a ţinut oile; EI nu le-a abandonat pe ele. Într-adevăr, el nu le- 
a părăsit, ci le-a chemat. EI le-a chemat şi le-a condus printre câmpurile pline de 
moarte şi pe o cale a morţii către păşunile dătătoare de viaţă. 


(Petru Hrisologul, Predica 40, traducere pentru Doxologia.ro de Iosif Agaton) 


(In. 10, 16) Am şi alte oi, care nu Sunt din Staulul acesta. Și pe acelea trebuie 
să le aduc, şi vor auzi glasul Meu şi va fi o turmă şi un păstor. 


Această frază face aluzie la cei dintre păgâni care vor crede, pentru că mulți din- 
tre păgâni şi mulţi dintre iudei sunt rânduiţi să se strângă împreună într-o sin- 
gură Biserică şi să cunoască pe un singur Păstor şi un singur Domn, care este 
Hristos. 


Acest lucru într-adevăr s-a întâmplat. Dar la vremea aceea minunile au con- 
firmat cuvintele; acum împlinirea cuvintelor confirmă minunile săvârşite atunci 
chiar dacă ele nu mai apar la acest timp. 


(Teodor de Mopsuestia, Comentariu la Evanghelia după loan 4.10.16, 
traducere pentru Doxologia.ro de losif Agaton) 


(In. 10, 16) Am şi alte oi, care nu sunt din Staulul acesta. Și pe acelea trebuie 
să le aduc, şi vor auzi glasul Meu şi va fi o turmă şi un păstor. 


Aşa că ascultați la această unitate care ne este arătată şi mai urgent: mai am şi 
alte oi spune EI, care nu sunt din staulul acesta. El vorbea, vedeţi, despre primul 


ţarc al rasei lui Israel după trup. Dar sunt şi alții, rasa aceluiaşi Israel după cre- 
dinţă, şi ei sunt încă în afară, căci sunt păgâni, rânduiţi dar neadunaţi împreună. 


EI ştia pe cei pe care i-a rânduit mai înainte. El ştia pe cei care îi va mântui 
vărsându-şi sângele pentru ei. Putea să-i vadă, în timp ce ei nu-L puteau vedea. 
EI îi ştia, deşi ei încă nu credeau în El. Am - a spus - alte oi care nu sunt din 
staulul acesta, pentru că ei nu sunt din neamul lui Israel după trup. Dar toți, ei 
nu vor fi afară din staul, pentru că şi pe acestea trebuie să le aduc, şi vor asculta 
de glasul Meu, şi va fi o turmă şi un Păstor. 


(Fericitul Augustin, Predica 138.5, traducere pentru Doxologia.ro de Iosif 
Agaton) 


(In. 10, 16) Am şi alte oi, care nu sunt din Staulul acesta. Și pe acelea trebuie 
să le aduc, şi vor auzi glasul Meu şi va fi o turmă şi un păstor. 


Fie ca toţi să fie una în Unul Păstorul şi să vorbească cu o singură voce a Păs- 
torului, pe care oile să o audă şi să-L. urmeze pe Păstor, nu păstorul ăsta sau 
acela, ci Unicul Păstor. Şi întru EI, fie ca toţi să vorbească cu o singură gură, nu 
cu voci conflictuale. 


(Fericitul Augustin, Predica 46.30, traducere pentru Doxologia.ro de Iosif 
Agaton 


Părintele Ilie Cleopa - Predică la Duminica Sfântului Grigorie Palama - 
Despre puterea credinţei celor mulţi 


Şi văzând lisus credinţa lor, i-a zis slăbănogului: Fiule, iertate îţi sunt 
păcatele tale! (Marcu 2, 5) 


Iubiţi credincioşi, Cuvântul lui Dumnezeu este plin de nemărginite învățături. În 
predica de azi vom vorbi despre puterea rugăciunii făcută cu credință de mai 
mulți. Căci, precum când se aprind mai multe lumânări într-o cameră 
întunecată, mai mare lumină se face şi precum când se adună mai mulți cărbuni 
la un loc mai multă căldură dau, aşa şi credinţa mai multora, mai mare trecere 
are înaintea lui Dumnezeu. 


Acest adevăr se vede din multe mărturii ale Sfintei Scripturi, dar şi din 
învăţătura Sfintei Evanghelii ce s-a citit astăzi. Să luăm, de pildă, cuvântul pe 
care l-a zis Domnul: Şi văzând lisus credinţa lor, a zis slăbănogului: Fiule, 
iertate îţi sunt păcatele tale! Vedeţi, fraţii mei, că nu a zis Domnul "văzând 
credinţa slăbănogului", ci "a lor”, adică a acelora care purtau pe pat pe acel 
slăbănog. Cu adevărat, dacă cei patru care purtau pe slăbănog nu ar fi avut mare 
credință, nu ar fi făcut atâta osteneală cu cel bolnav ca să-l aducă în faţa 
Mântuitorului. Căci ei, văzând mare mulţime de oameni care înconjurau pe 
Mântuitorul, şi neputând să străbată cu slăbănogul până în faţa Domnului, au 
aflat alt chip de a-l apropia de Hristos. Au descoperit casa unde era Domnul şi 
au coborât patul cu bolnavul, cu mare greutate şi osteneală reuşind să-l aşeze în 


faţa Mântuitorului, având mare credinţă că dacă-l va vedea Hristos va face milă 
cu el şi-l va vindeca de boala lui. 


După credinţa lor tare şi neîndoielnică au dobândit cele ce aşteptau. ai 


a zis slăbănogului: Fiule, iertate îţi sunt păcatele tale! Apoi a zis: Scoală-te, 
ia-ți patul tău şi mergi la casa ta. Şi s-a sculat îndată sănătos, luându-şi patul, 
a ieşit înaintea tuturor încât erau toţi uimiţi şi Slăveau pe Dumnezeu, zicând: 
Asemenea lucruri nu am văzut niciodată (Marcu 2, 5-12). Vedeţi, fraţii mei, 
minune preaslăvită făcută de Domnul pentru "credinţa lor", adică a slăbănogului 
şi a celor care-l purtau pe EI! 


Dar oare numai atunci a făcut Mântuitorul minuni preaslăvite pentru credinţa 
celor mulți? Nu, cu adevărat nu. Domnul Dumnezeul şi Mântuitorul nostru 
Iisus Hristos este Acelaşi din veac şi până la sfârşitul veacurilor, preabun, 
milostiv, şi preaîndurat faţă de toţi care cred în EI întru adevăr (Psalm 144, 
18). Căci vedem zilnic mii şi mii de creştini, care şi astăzi aleargă la EI cu 
credinţă şi cu inimă zdrobită, fără îndoială, şi îndată cunosc milă şi ajutorul Lui 
în toate nevoile şi necazurile lor. 


Zice Preasfântul Duh în Psalmi: Mântui-va Domnul sufletele robilor Săi şi 
nu vor greşi toţi care nădăjduiesc spre Dânsul (Psalm 33, 21). Cine ar putea 
să spună sau să scrie câte nenumărate minuni face Prea Înduratul Dumnezeu 
cu toţi cei ce-L iubesc pe EI şi aleargă la Dânsul cu credinţă neîndoielnică şi 
statornică? Noi stând aici în slujba binecredincioşilor creştini vedem şi auzim 
de la mulți mulţumirea pentru binefacerile primite de la Dumnezeu. Unul 
mulţumeşte că prin slujbele făcute la Sfânta Biserică s-a făcut sănătos de boala 
de care suferea; altul mulţumeşte lui Dumnezeu că i-a reuşit copilul la şcoală; 
altul că a reuşit la servici sau în căsătorie; altul, că l-a izbăvit Dumnezeu de 
pagube, de vrăjmaşi, de primejdia care-l ameninţa. 


Acelaşi Preabun şi Preaîndurat Mântuitor care a vindecat pe slăbănogul din 
Evanghelia de azi pentru credinţa lui şi a celor care-l purtau, Acelaşi face 
minuni nenumărate cu toţi bunii credincioşi care aleargă la EI cu credinţă 
dreaptă şi rugăciune fierbinte şi statornică. lar în ce fel credinţa unora ajută 
altora, de atâta ori am auzit în Sfânta Evanghelie cu femeia cananeeancă, cu 
sluga sutaşului, cu fiul văduvei din Nain şi cu mulţi alţii, de care nu este locul 
aici a-i pomeni. 


Citiţi în faptele Sfinţilor Apostoli şi veţi vedea cât de mult poate rugăciunea 
celor mulți, care se roagă în Biserică pentru cei din primejdii. Vedem că 
Marele Apostol Petru, pentru mărturisirea adevărului, a fost prins, legat şi 
dus la temniţă, unde era păzit de patru străji cu câte patru ostaşi. Deci Petru 


era păzit în temniţă şi se făceau rugăciuni neîncetat pentru el de către 
Biserică. Şi iată îngerul l-a deşteptat, zicând: Scoală-te degrab! şi lanţurile i- 
au căzut de pe mâini. Şi a zis îngerul către el: Încinge-te şi încalţă-te cu 
sandalele, şi el a făcut aşa. Şi i-a zis: Îmbracă-te şi vino după mine. Şi ieşind, 
mergea după înger, dar nu ştia că fapta îngerului este adevărată, ci i se părea 
0 vedenie. Şi trecând de straja întâi şi de a doua, au ajuns la poarta cea de fier 
care duce în cetate şi poarta s-a deschis singură şi, ieşind, a trecut o uliţă şi 
îndată îngerul Domnului s-a depărtat de el. lar Petru venindu-şi în sine, a zis: 
Acum ştiu cu adevărat că Domnul a trimis pe îngerul Său şi m-a scos din 
mâna lui Irod şi din toată aşteptarea poporului iudeilor (Fapte 12, 4-11). Aţi 
auzit iubiţi credincioşi ce mare şi preaslăvită minune a făcut Preabunul 
Dumnezeu cu Apostolul Petru. Dar pentru ce? Pentru că mulțimea credincioşilor 
în Biserică făceau neîncetat rugăciune către Dumnezeu pentru el. 


Iubiţi credincioşi, aşadar să ţinem minte că unde sunt doi sau trei credincioşi 
adunaţi în numele Domnului, El este între ei (Matei 18, 20). Şi cu atât mai 
mult Hristos este acolo unde sunt mai mulți credincioşi care se roagă pentru cel 
ce este în primejdie sau are vreo cerere către Dumnezeu. 


Cele mai importante rugăciuni comune care se fac în bisericile noastre pentru 
credincioşi sunt mai ales două: şi 


Oare câte minuni nu S-au făcut şi se fac astăzi prin Sfânta Liturghie? În 
timpul ei, mai ales în sărbători, se adună cei mai mulţi credincioşi. Astfel 
rugăciunile lor comune, săvârşite cu multă credinţă, se unesc cu rugăciunile 
preoţilor din sfintele altare şi contribuie cel mai mult la împlinirea cererilor 
lor. 


Această 
minune negrăită este prefacerea pâinii şi vinului în Trupul şi Sângele lui Hristos 
în cadrul Sfintei Liturghii. Astfel, fără Sfânta Liturghie nu avem Sfânta 
Împărtăşanie, iar fără aceasta, nu ne putem uni cu Hristos, nu putem fi iertaţi şi 
deci mântuiţi, că zice Domnul: De nu veți mânca Trupul Meu şi de nu veţi 
putea bea Sângele Meu, nu veţi avea Viaţa întru voi. 


Vedeţi cât de mare este puterea şi rolul Sfintei Liturghii? Vedeţi că ei 


N e 


Altă minune a Sfintei Liturghii, ca rod al credinţei şi al rugăciunii în comun, 
este că ea contribuie cel mai mult, pe lângă celelalte slujbe, la păstrarea 
credinţei ortodoxe în lume. 


Ce s-ar întâmpla cu credinţa noastră dacă n-am face-o vie, lucrătoare şi 
mântuitoare prin Sfânta Liturghie? 


Numai de aceea unii creştini se duc la secte pentru că nu merg regulat la Sfânta 
Liturghie şi nu simt puterea ei. Tot Sfânta Liturghie, ca o cunună a celor şapte 
Laude, contribuie mult şi la unitatea, la împăcarea, la apropierea şi înfrăţirea 
creştinilor ortodocşi, ca fii ai Bisericii lui Hristos. De-a lungul celor două 
milenii singură Biserica şi slujbele făcute în Sfintele lăcaşuri au adunat pe 
creştini în jurul preoţilor şi altarelor, i-au unit prin rugăciune în aceeaşi credinţă, 
le-au vindecat bolile, i-au dezlegat de păcate prin Sfânta Spovedanie, i-au unit 
cu Hristos prin rugăciune şi Sfintele Taine şi i-au călăuzit în viaţă pe calea 
mântuirii prin învăţătura Sfintei Evanghelii. 


Prin slujbe, prin cărţile de cult, prin Sfânta Liturghie, prin predică şi prin 
cântarea în comun, Biserica Ortodoxă a păstrat, pe lângă unitatea de credinţă 
şi de simţire, şi unitatea limbii, a culturii religioase vechi, şi a întregii Tradiţii 
ortodoxe milenare. Or, toate acestea le considerăm minuni şi roduri ale 
credinţei şi rugăciunii celor mulți. 


Tot în cadrul Sfintei Liturghii Biserica face rugăciuni şi scoate părticele 
(miride) pentru adormiţi, iar prin puterea jertfei lui Hristos izbăveşte din iad 
multe suflete ale celor morţi. Oare nu ne rugăm cu toţii la biserică pentru cei 
repausaţi ai noştri şi împreună cu preoţii le cântăm "veşnică pomenire" şi zicem: 
"Dumnezeu să-i ierte?" Numai Dumnezeu ştie câte suflete sunt scoase din 
chinurile iadului, prin jertfa liturgică şi prin parastase ca rod al harului preoţiei 
şi al rugăciunii comune. 


Vedeţi câte minuni se săvârşesc la Sfânta Liturghie ca 
rezultat al rugăciunii în comun? De aceea 


Mai ales pentru ei, că 
sufletele celor ce au murit nepregătiţi aşteaptă slobozire din osânda iadului prin 
rugăciunile Bisericii şi ale noastre. 


Alte minuni ale credinţei şi rugăciunii creştinilor în comun se fac prin VGA 

Aceasta este cea mai puternică rugăciune şi slujbă a 
Bisericii Ortodoxe pentru cei bolnavi. De aceea creştinii sunt datori să ceară 
această taină de la preoţi ori de câte ori au bolnavi în familie şi să participe la 
Sfântul Maslu cât mai mulţi dintre ei, pentru că, rugăciunea credinței va 
tămădui pe cei bolnavi şi de vor fi făcut păcate li se vor ierta” (Iacob 5, 15). 
Mulţi dintre dumneavoastră cred că aţi văzut bolnavi vindecaţi, sau în parte 
uşuraţi, prin Taina Sfântului Maslu şi prin ungerea cu untdelemn sfinţit. Alţii aţi 
mers, poate, pe la sfintele moaşte şi pe la icoanele miraculoase din ţară şi aţi 
văzut sau aţi auzit de bolnavi vindecaţi acolo în chip miraculos prin rugăciunea 
celor din jur şi prin moliftele Sfântului Vasile cel mare, citite de preot, cu post şi 
credinţă. 


lată doar câteva din minunile săvârşite la biserică prin puterea credinţei şi 
rugăciunile celor mulți. 


lubiţi credincioşi, au trecut, cu ajutorul lui Dumnezeu, două săptămâni din 
Sfântul şi marele Post al Paştelui. Să ne cercerăm acum conştințele şi să ne 
întrebăm: 
e Ne-am împăcat cu semenii noştri prin iertare şi cu Dumnezeu prin 
spovedanie la preot în aceste 14 zile de post? 
Am mers mai des la Sfânta Liturghie în aceste Duminici şi ne-am 
învrednicit să primim Trupul şi Sângele lui Hristos? 
Am postit de mâncare de dulce, de mânie, de beţie şi de tot păcatul de 
când am intrat în Sfântul Post? 
Am făcut milostenie la săraci şi suntem hotărâți să postim şi să ne 
rugăm lui Dumnezeu până la Sfintele Paşti? 
Avem grijă de cei dragi adormiţi din neamul nostru şi ne rugăm pentru 
iertarea lor? 


Cei care aţi făcut acestea, continuaţi să vă rugaţi, mergeţi la biserică şi vă 
vindecaţi slăbănogirea sufletului prin rugăciune, prin milostenie şi prin 
pocăință. lar cei care n-aţi făcut nimic pentru suflet în aceste zile sfinte de 
pocăință, nu amânaţi, ci începeţi de acum a lucra mântuirea dumneavoastră, 
până încă avem timp. 


Vă amintesc că astăzi Biserica Ortodoxă face pomenirea SPERIE TORA 

mitropolitul Tesalonicului în secolul al XIV-lea, ca sfânt şi 
dascăl al rugăciunii. El a fost dascăl, lucrător şi apărător al neîncetatei 
rugăciuni a lui Hristos. Cereţi-i ajutorul şi urmaţi după putere pe urmele 
rugăciunii lui. 


De vom face aşa vom avea mare folos sufletesc din toate, vom trece curgerea 
postului cu lucrare duhovnicească şi ne vom învrednici de slăvita Inviere a lui 
Hristos Dumnezeu. Amin. 


Sfântul loan Gură de Aur - Cuvânt la Duminica a doua a Sfântului şi 
marelui Post - Folosul mărturisirii si al cercetării conştiinţei în toate zilele 


“Cine eşti tu?” (In. 1, 19) 


De vreme ce noi, ori aici, ori în viaţa cea viitoare, neapărat trebuie să ne 
întristăm pentru păcatele noastre, apoi este mai bine ca noi să facem aceasta aici 
decât în acea lume. De unde reiese aceasta ? Din cuvintele Psalmistului, precum 
şi din Evanghelie. Adică psalmistul zice: „Cine în iad se va mărturisi ţie ?” (Ps. 
6, 6). EI cu aceasta voieşte să spună că cineva nu se va putea mărturisi 
Domnului în iad, ci că această mărturisire acolo nu va putea ajuta la nimic. 


Acelaşi lucru ne-a învăţat Hristos într-o pildă (Lc. 16, 19 şi urm.). Era un sărac, 
cu numele Lazăr, peste tot plin ele bube şi ele umflături, şi cuprins de o boală 
nevindecată. Şi era un bogat, care nu da nimica săracului, măcar din firimiturile 
sale. Dar ce trebuie să povestesc eu toată pilda? Voi o cunoaşteţi cu desăvârşire: 
nemilostivirea bogatului, cum el nu hrănea pe sărac, dar şi nevoia şi foamea 
acestuia, cu care el de-a pururea avea a se lupta. Aşa s-a petrecut cu dânşii în 
viaţa aceasta. Iară după ce amândoi au murit, bogatul acela a văzut pe cel sărac 
în sânul lui Avraam. Şi ce a zis ? „Părinte Avraame”, a zis €l, “trimite pe Lazăr 
să-şi întingă vârful degetului său în apă, şi să-mi răcorească limba mea, că 
mă chinuiesc în văpaia aceasta” (Lc. 16, 24). 


Vezi răsplătire ? El nu dăduse aceluia nici măcar firimiturile şi ele aceea acum 
nu primeşte nici o picătură ele apă; „căci cu ce măsură veţi măsura, zice 
Hristos, cu aceeaşi vi se va măsura şi vouă” (Mc. 4, 24). 


Şi ce a răspuns Avraam la rugămintea bogatului ? „Fiule! i-a zis el, tu ai primit 
cele bune în viaţa ta, iară Lazăr cele rele. Iară acum acesta se mângâie, iară 
tu te chinuieşti” (Lc. 16, 25). 


Dar să ne întoarcem iarăşi la propunerea noastră, că cineva trebuie să se 
pocăiască de păcatele sale încă în viaţa aceasta. Aşa că vă poftesc, vă rog şi vă 
conjur, ca aici să plângem pentru păcatele noastre, aici să suferim pentru 
dânsele. 


» Aici trebuie să ne arunce în întristare cuvintele cele de pedeapsă ale 
preotului, ca să nu ne înspăimânte în acea lume adevăratele pedepse ale 
lui Dumnezeu. 

» Aici trebuie să ne rănească predicarea, pentru ca să nu ne roadă în acea 
lume viermele cel neadormit. 

» Aici arde-ne dojana şi mustrarea, pentru ca să nu ne ardă acolo focul 
iadului. 


Este drept ca aceia care suferă aici, acolo să se mângâie, iară aceia care aici 
trăiesc în desfătări şi cu uşurătatea minţii, şi nu le pasă nicidecum de păcatele 
lor, este drept ca acolo, neapărat, să plângă şi să se vaiete şi să scrâşnească din 
dinţi. 


Aceste cuvinte nu sunt ale mele, ci sunt tocmai cuvintele Aceluia care are să ne 
judece în acea lume. El zice: „Fericiţi cei ce plâng, că aceia se vor mângâia; 
dar vai vouă, care râdeţi acum, că veți plânge şi vă veţi tângui” (Lc. 6, 25). 
Aşadar, este mult mai bine a schimba un necaz scurt şi o durere scurtă pe nişte 
bunuri şi bucurii veşnice şi nepieritoare, decât a se desfăta cineva şi a fi uşuratic 
la minte în această viaţă scurtă şi trecătoare, iar apoi a cădea într-o pedeapsă 
veşnică. 


Dar poate că te ruşinezi a-ţi mărturisi păcatele tale ? O, ce nebunie ! Mai 
vârtos trebuie să te ruşinezi de a săvârşi păcatele ! Noi însă facem dimpotrivă. 
Noi săvârşim păcatul fără nici o ruşine şi fără groază, dar când trebuie să ne 
mărturisim, atunci ne ruşinăm şi Stăm pe gânduri, pe când ar trebui Să fim 
voioşi şi gata la aceasta. Căci nu este ruşine a se pâri cineva pe sine pentru 
păcat, ci este o faptă dreaptă şi îmbunătăţită. Dacă aceasta nu ar fi o faptă 
dreaptă şi bună, Dumnezeu n-ar fi îngăduit răsplătire pentru dânsa. lară, cum că 
mărturisirea păcatelor se răsplăteşte de Dumnezeu, poţi a te încredința de la 
Profet, cand zice: „Spune tu fărădelegile tale întâi, ca să te îndreptezi” (Is. 43, 
26). 


Şi cine poate să se ruşineze de mărturisirea păcatelor sale, prin care tocmai 
are să se libereze de păcate ? Sau nu cumva Dumnezeu ne porunceşte a 


mărturisi păcatele noastre, pentru ca să ne poată pedepsi ? Nici vorbă că El 
nu ne porunceşte aceasta pentru ca să ne poată pedepsi, ci pentru ca să ne 
poată ierta. 


La judecătoriile lumeşti, într-adevăr, se întâmplă că după mărturisirea 
vinovăţiei, urmează pedeapsa. Pentru ca cineva să nu tăgăduiască de frica 
pedepsei păcatele sale şi înaintea lui Dumnezeu, de aceea Psalmistul a zis: 
“Mărturisiţi-vă Domnului, că este bun, iar mila Lui este veşnică” (Ps. 106, 1). 


Nu cumva El nu ştie păcatele tale, dacă tu nu I le mărturiseşti ? Iară dacă EI le 
ştie, atunci ce-ţi foloseşte tăcerea ? Sau poţi tu oare să te ascunzi cumva de ochii 
Lui ? Chiar de n-ai mărturisi tu păcatele tale, EI totuşi le ştie. Iară dacă le 
mărturiseşti, EI le uită. „lată, zice EI, Eu sunt Dumnezeu, Cel ce şterg 
fărădelegile tale şi păcatele tale nu le voi mai pomeni” (s. 43, 25). Vezi ? EI 
zice: „Nu le voi mai pomeni”. Prin aceasta arată EI iertarea. Tu însă trebuie să 
pomeneşti păcatele tale pentru ca să ai prilej de a te îndrepta. Sfântul Pavel, 
ştiind aceasta, totdeauna amintea păcatele sale deşi Dumnezeu nu le mai 
pomenea, şi zicea: „Nu sunt vrednic a mă chema apostol, pentru că am 
prigonit Biserica lui Dumnezeu.” (| Cor. 15, 9); şi: „Hristos a venit în lume 
pentru ca Să mântuiască pe cei păcătoşi, dintre care cel dintâi sunt eu.” (| 
Tim. 1, 15). El nu zice „am fost cel dintâi”, ci „sunt cel dintâi”: deşi Dumnezeu 
îi iertase păcatele sale, totuşi la Pavel niciodată nu s-a stins pomenirea păcatelor 
sale celor iertate. Cele pe care Dumnezeu le ştersese, el însuşi le făcea 
cunoscute. Dumnezeu I-a numit pe Sfântul Pavel „vas ales”, (F. A. 9, 15). Iară 
el se numea pe sine „cel dintâi între păcătoşi”. Deci, fiindcă el însuşi necontenit 
pomenea păcatele sale, poţi tu să judeci cât de mult a pomenit Dumnezeu 
faptele cele îmbunătăţite. 


Dar ce zic eu, că nu este ruşine a-şi mărturisi cineva păcatele sale pomenirea 
păcatelor noastre este cu mult mai mărită decât pomenirea faptelor noastre celor 
bune. 


Pomenirea faptelor noastre celor bune nu numai că nu ne dă vreo strălucire, ba 
chiar aduce asupra noastră ruşine şi osândire; pe când pomenirea păcatelor 
noastre ne umple de o veselă asigurare şi îndreptare la Dumnezeu. Cine ne 
spune aceasta ? Fariseul şi vameşul. Acesta din urmă şi-a mărturisit păcatele 
sale şi s-a dus îndreptat de dânsele; iară celălalt şi-a numărat faptele sale cele 
bune şi s-a pogorât mai jos decât vameşul. Vezi câtă vătămare se aduce când 
cineva pomeneşte faptele sale cele bune şi cât folos se pricinuieşte când cineva 
nu uită păcatele sale ? Si aceasta nu este de mirare. 


Căci cine pomeneşte faptele sale cele bune, cade în mândrie şi semeţie, 
dispreţuindu-i pe ceilalţi oameni, ca fariseul acela. EI n-ar fi ajuns la o fală aşa 


de mare şi n-ar fi zis: “nu ca ceilalți oameni” (Lc. 17, 11) dacă n-ar fi pomenit 
postul şi zeciuielile sale. 


Dimpotrivă, pomenirea păcatelor noastre smereşte duhul nostru, ne învaţă a 
fi cumpătaţi, şi prin cumpătare ne dobândeşte bunăvoința lui Dumnezeu. 


Ascultă numai, cum ne porunceşte Hristos să nu pomenim faptele noastre cele 
bune: “Când aţi făcut toate, ziceţi: robi netrebnici suntem” (Lc. 17, 10). EL 
vrea să zică: mărturiseşte tu numai că eşti un rob netrebnic, iar Eu nu te voi face 
aşa, dacă tu vei mărturisi înjosirea ta, ci te voi mări şi te voi încununa. 


Ai văzut tu oare dovezile cele multe ce ţi-am înfăţişat, că pomenirea păcatelor 
noastre ne este de folos, că pomenirea faptelor noastre celor bune ne este foarte 
păgubitoare; pe de altă parte, că noi vom fi pedepsiţi dacă nu vom pomeni 
păcatele noastre şi că, dimpotrivă, vom primi răsplătire dacă vom pierde din 
pomenire faptele noastre cele bune ? 


Trebuie oare să vă mai arăt şi în alt chip că tocmai pomenirea păcatelor este cea 
mai mărită faptă bună ? Ascultă pe cucernicul lov ! Cum el, printre altele, a fost 
mărit şi strălucit cu deosebire prin mărturisirea păcatelor sale, când zicea: „Nu 
m-am ruşinat de mulţimea gloatei ca să nu mărturisesc păcatele mele” (lov 
31, 33-34). El cu aceasta voieşte să zică: nici când mulțimea oamenilor celor 
asemenea mie nu m-a adus la aceea, ca să mă ruşinez de mărturisirea păcatelor. 
Si ce ar folosi a ascunde păcatele înaintea oamenilor, când Judecătorul ştie 
toate ? Si ce poate vătăma, când oamenii ştiu păcatele mele, dar Judecătorul mă 
liberează de pedeapsă ? 


Chiar de m-ar osândi toţi, iară Judecătorul mă iartă, nu-mi pasă de toate 
osândirile lor! Și iarăşi, de m-ar lăuda şi m-ar admira oricine, iară Acela, 
Judecătorul, m-ar osândi, nu mi-ar fi de nici un folos hotarârea cea priitoare 
a tuturor celorlalți. 


La EI, la Judecătorul cel dumnezeiesc, trebuie să ne uităm pretutindeni şi de-a 
pururea, făcând cu păcatul tocmai aşa cum facem cu averea noastră, în toate 
zilele ne chemăm slugile înaintea noastră şi le cerem socoteală de ceea ce au 
cheltuit, şi noi putem vedea ce ne-a mai rămas. Si dacă vedem că ne-a rămas 
prea puţin, ne silim în tot chipul a spori veniturile noastre, ca să nu ajungem la 
lipsă şi nevoi. Aşa să facem şi în privinţa faptelor noastre. Să chemăm 
conştiinţa noastră, ca să ne dea socoteală despre vorbele şi faptele, despre 
gândurile şi poftele noastre. Să ispitim dacă aici toate sunt curate şi dacă nu s-a 
făcut ceva spre vătămarea noastră, să cercetăm ce cuvânt rău s-a rostit spre hulă, 
spre ruşine şi spre batjocură; să cercetăm ce gând a ademenit ochiul nostru la o 
privire necurată şi ce plan am făcut noi spre vătămarea noastră, fie cu mâinile, 


fie cu limba, fie cu ochii. Să ne lăsăm de risipele cele netrebnice, iar ce am 
cheltuit cu fără socotinţă, să împlinim în alt chip. 


In locul cuvintelor celor nefolositoare, în viitor să facem rugăciune, în locul 
privirii celei necurate să punem postul şi milostenia. 


Dacă noi nu vom aduna comoară în chipul acesta şi nu vom depune în această 
comoară fapte bune, vom cădea în cea mai mare sărăcie a sufletului şi ne vom 
arunca în osânda focului celui veşnic. Când e vorba de averea noastră, noi 
adeseori dimineața facem socoteală, când suntem singuri şi nimeni nu ne 
împiedică, nici nu ne tulbură. Atunci să dăm noi înşine socoteală de toate cele 
ce am făcut şi am vorbit ziua. Dacă vedem că am păcătuit, să înfrânăm 
sufletele noastre, să pedepsim inima noastră, iar duhul nostru să-l umplem 
cu chinul pocăinţei, pentru ca după ce ne vom scula iarăşi, niciodată să nu 
mai cutezăm a ne arunca în aceeaşi prăpastie a păcatului, căci se vor Simţi 
încă urmele pedepsei din ziua trecută. 


Pe lângă aceea, nici un timp nu este mai potrivit pentru această îndeletnicire cu 
cercetarea conştiinţei ca timpul serii. Ascultă ce zice Psalmistul: “Cele ce ziceți 


întru inimele voastre, întru aşternuturile voastre vă umiliţi” (Ps. 4, 5). 


Multe se întâmplă cu noi în curgerea zilei, care noi am dori să nu se fi întâmplat; 


prietenii noştri ne jignesc, slugile ne duc la mânie, femeia ne supără, fiul ne 
necăjeşte, vuietul grijilor şi al treburilor vremelnice şi lumeşti ne înconjoară din 
toate părţile. Dar când noi suntem liberi de toate acestea, seara, când suntem 
singuri şi în linişte, atunci să ne judecăm pe noi înşine, pentru ca prin aceasta 
Să facem pe Dumnezeu milostiv către noi. Căci precum focul repede mistuie si 
stârpeşte spinii, aşa de uşor sufletul stârpeşte păcatele sale, când cu osârdie 
gândeşte la dânsele. 


(Extras din cartea: Sfântul loan Gură de Aur - Omilii la Postul mare) 


Sfântul Nicolae Velimirovici - Predică la Duminica a II-a din Postul mare a 
Sfântului Grigorie Palama - Evanghelia despre vindecarea Slăbănogului 


Duminica trecută am ascultat pericopa Evanghelică despre tăria minunată a 
arătării măreţe şi puternice a lui Hristos. Natanael, care a pus la îndoială 
cuvintele Apostolului Filip, că îndelung aşteptatul Mesia S-ar fi arătat în lume, 
şi aceasta în persoana lui lisus din Nazaret - tot Natanael, de îndată ce a ajuns 
înaintea Domnului, L-a recunoscut îndată, şi L-a mărturisit atât ca Fiu al lui 


Dumnezeu, cât şi ca Împărat al lui Israel. Evanghelia de astăzi vorbeşte despre 
ostenelile mari şi luptele oamenilor cu credinţă adevărată, pentru a veni 
înaintea Domnului Hristos. 


Patru oameni purtau pe o rudenie de-a lor sau pe un prieten, care era bolnav de 
paralizie - ducându-l pe patul său, el fiind foarte slab şi lipsit de ajutor. Ei au 
încercat fără să izbutească, să străbată prin mulţimea deasă de oameni, pentru a 
ajunge lângă Domnul şi, neizbutind, s-au urcat pe acoperişul casei, l-au desfăcut 
ŞI, cu osteneală multă, au lăsat în jos patul în care zăcea slăbănogul şi l-au aşezat 
la picioarele Vindecătorului făcător de minuni. Aceasta era măsura credinţei lor 
în Hristos. Și văzând lisus credinţa lor, i-a zis slăbănogului: Fiule, iertate îţi 
sunt păcatele tale! Domnul nu a auzit credinţa lor spusă în cuvinte, dar El a 
văzut aceasta. 


Cu ochii Săi trupeşti, El văzuse şi cunoscuse ostenelile şi strădaniile 
lor, pentru a aduce omul bolnav înaintea Lui. Atunci, credinţa lor era vădită 
atât vederii duhovniceşti a Domnului, cât şi ochilor Lui trupeşti. 


Necredinţa cărturarilor care erau de faţă la această întâmplare, era de asemenea 
vădită pentru Domnul. Fi cugetau în inimile lor: Pentru ce vorbeşte Acesta 
astfel - el huleşte. Cine poate să ierte păcatele, fără numai Dumnezeu? Şi 
îndată cunoscând lisus cu duhul Lui că aşa cugetau ei în sine, a început să-i 


mustre cu blândeţe pentru aceasta: "De ce cugetaţi acestea în inimile 
voastre?" Domnul, în judecata Sa limpede, citeşte inimile necurate cu aceeaşi 
lesniciune cu care le citeşte pe cele curate. Aşa cum a văzut de îndată inima 
curată a lui Natanael, în care nu se afla vicleşug, tot la fel şi aici, El vede de 
îndată şi cu limpezime inimile cărturarilor, care erau pline de vicleşug. Pentru a 
le arăta că EI are putere atât asupra trupurilor, cât şi asupra sufletelor oamenilor, 
atât ca să ierte păcatele, cât şi ca să vindece trupul cel slăbănog, Domnul spune 
paraliticului: "Zic ţie: Scoală-te, ia-ţi patul tău şi mergi la casa ta.” La o 
poruncă atât de hotărâtă, slăbănogul s-a sculat îndată şi, luându-și patul, a 
ieşit înaintea tuturor, încât erau toţi uimiţi şi slăveau pe Dumnezeu, zicând: 
Asemenea lucruri n-am văzut niciodată. “ 


Dar noi trebuie să venim şi să stăm înaintea Dumnezeului Celui viu. Acesta este 
lucrul de cea mai mare însemnătate pe calea mântuirii: să venim cu credinţă 
înaintea Domnului şi să-L simţim pe El. 


Uneori, Domnul Însuşi vine şi Îşi descoperă harul înaintea noastră, când El a 
venit la Marta şi Maria în Betania, când S-a arătat pe neaşteptate Apostolului 
Pavel, pe drum sau altor Apostoli pe Marea Galileii şi pe drumul spre Emaus, 
înlăuntrul uşilor încuiate, ori Mariei Magdalena în grădină, ori multor sfinţi în 
vise şi vedenii. 


Uneori, oamenii au fost aduşi înaintea Domnului de către Apostoli, aşa cum 
Andrei l-a adus pe Simon Petru şi Filip l-a adus pe Natanael şi aşa cum urmaşii 
Apostolilor şi misionarii au adus mii şi milioane de credincioşi la Domnul şi tot 
aşa cum un credincios a adus pe un altul. 


În sfârşit, uneori chiar oamenii se ostenesc din toate puterile lor, ca să ajungă 
înaintea Domnului, aşa cum s-a întâmplat cu aceşti patru oameni, care au 
desfăcut acoperişul casei pentru a aduce înaintea Domnului pe slăbănog. În 
aceste trei chipuri oamenii se pot simţi înaintea Domnului. 


; şi, în cele din urmă, numai 
după împlinirea primelor două condiţii, trebuie, 


>» 


Cât de mari trebuie să fie strădaniile noastre pentru a deschide calea către Duhul 
lui Dumnezeu, ni se arată în chipul cel mai lămurit, în exemplul acestor patru 
oameni, care nu s-au dat înapoi de la urcarea pe acoperiş, nu i-a oprit nici 
ruşinea, nici frica, pentru a-l aduce pe prietenul lor bolnav înaintea 
Dumnezeului Celui viu, pe deasupra, prin acoperiş. Acest exemplu de osârdie 
este asemănător - dacă nu cumva mai mare - aceluia al văduvei care s-a rugat 
stăruitor, de judecătorul cel nedrept, ca să-i facă dreptate faţă de potrivnicul ei 
(Luca 18:1-5). Aceasta înseamnă împlinirea poruncii Domnului, ca să strige la 
Dumnezeu ziua şi noaptea şi Dumnezeu îi va auzi pe ei. 


Aceasta este o dovadă a adevărului altei porunci a lui Dumnezeu: "Bareţi şi vi 
se va deschide” (Matei 7:7). În sfârşit, aceasta este desluşirea cuvintelor 
uimitoare ale lui Hristos: "Împărăţia Cerurilor se ia prin Stăruinţă şi cei ce se 
silesc pun mâna pe ea." (Matei 11:12). 


A 


: "Privegheaţi, dar, în toată vremea, rugându-vă, ca să vă întăriţi şi Să 
staţi înaintea Fiului Omului” (Luca 21:36). 


» Să fiţi cu trezvie şi cu mare purtare de grijă faţă de inima voastră, ca să 
nu se deschidă aceasta faţă de pământ; 

> privegheaţi asupra gândurilor voastre, ca acestea să nu vă îndepărteze 
de Dumnezeu; 

> fiți cu purtare de grijă faţă de lucrările voastre, ca să vă înmulțiţi 
talantul şi ca acesta să nu se împuţineze Sau Să piară cu totul; 


> aveți grijă de zilele voastre, ca să nu vină moartea asupra voastră pe 
neştiute şi să nu vă prindă nepocăiţi de păcatele voastre. 


Aceasta este credința noastră Ortodoxă: lucrătoare, rugătoare şi păzitoare, 
pătrunsă până în adâncuri de lacrimi şi osârdie. Nici o altă credinţă nu cere 
atâta osârdie din partea credincioşilor săi, ca să se învrednicească să stea 
înaintea Fiului lui Dumnezeu. Aceasta spune despre aceste stăruințe lumii 
întregi, dar Domnul şi Mântuitorul nostru Însuşi le-a cerut pe acestea 
credincioşilor şi Biserica le repetă într-una, de-a lungul veacurilor, din neam în 
neam, arătând credincioşilor numărul tot mai mare de luptători duhovniceşti, 
care au împlinit legea lui Hristos şi li s-a dat slavă şi putere de negrăit prin 
cuvânt, atât în cer, cât şi pe pământ. 


Dar, pe de altă parte, trebuie să nu ne înşelăm pe noi înşine, crezând că toate 
nevoinţele şi osârdia omului aduc în sine mântuirea. Nu trebuie să ne 
închipuim că numai prin nevoinţele şi osârdia sa, omul va fi în Stare să 
ajungă înaintea Dumnezeului Celui viu. Dacă nu este după Voia lui 
Dumnezeu, nici un om muritor nu poate să ajungă vreodată să stea înaintea feţei 
lui Dumnezeu. 


Pentru că Domnul Însuşi, care a menit această întreagă osârdie şi nevoinţe, 
spune în altă parte: "Când veţi face toate cele poruncite vouă. Să ziceţi: 


Suntem Slugi netrebnice, pentru că am făcut ceea ce eram datori să facem” 
(Luca 17:10). 


Și în alt loc: "Nimeni nu poate să vină la Mine, dacă nu-l va trage Tatăl” 
(Ioan 6:44). 


Şi iarăşi: "Fără Mine nu puteţi face nimic” (loan 15:5). 
Şi iarăşi, în alt loc: "Prin har sunteţi mântuiţi” (Efeseni 2:5). 


Ce mai putem spune după toate astea? Să spunem că toată sârguinţa noastră 
pentru mântuire este în zadar? Să Stăm nemişcaţi şi să aşteptăm ca Domnul 
Însuşi să ne aşeze, prin puterea Sa, înaintea feţei Sale? 


Nu spune chiar SII. "oare faptele dreptăţii noastre ca un 
veșmânt întinat” (Isaia 64:6)? Să lepădăm, atunci, toată strădania şi nevoinţele 
noastre? Atunci n-am ajunge şi noi întocmai ca şi sluga care a săpat şi a ascuns 
în pământ talantul domnului şi, pentru aceasta, stăpânul său i-a strigat: "S/ugă 
vicleană şi leneşă! ” (Matei 25:26). 


+ Noi trebuie să ne păstrăm mintea limpede şi să ne străduim Să împlinim 
poruncile lămurite ale Domnului. 


+ Noi trebuie să ne străduim din toate puterile noastre, dar stă numai în 
puterea lui Dumnezeu să ne binecuvânteze strădaniile şi să ne aducă 
înaintea Sa. 


555 a venit aici cu o lămurire minunată, când a zis: "Eu am sădit, 
Apollo a udat, dar Dumnezeu a făcut să crească. Astfel, nici cel ce sădeşte nu 
e ceva, nici cel ce udă, ci numai Dumnezeu, Care face să crească.” (1 
Corinteni 3:6-7). Atunci, 

Cu toate acestea, noi trebuie să plantăm şi să 
udăm şi nu trebuie să cutezăm să ne lepădăm de datoria noastră fără să fim în 
primejdia pierzării veşnice. 


Y Este de datoria agricultorului să planteze şi să ude, dar depinde de 
puterea, înţelepciunea şi mila lui Dumnezeu dacă seminţele vor încolţi, 
vor creşte şi vor da roadă. 

Y Este de datoria omului de ştiinţă să examineze şi să cerceteze, dar 
depinde de puterea, înţelepciunea şi mila lui Dumnezeu dacă 
cunoaşterea i se va descoperi lui, sau nu. 

Y. Este de datoria părinţilor să-şi crească şi să-şi educe copiii în frica lui 
Dumnezeu, dar depinde de puterea, înţelepciunea şi milostivirea lui 
Dumnezeu dacă aceşti copii vor trăi mai mult sau mai puţin. 

Y. Este de datoria preoţilor să-i înveţe, să le dea cunoştinţe, şi să-i îndrume 
pe credincioşi, dar depinde de puterea, înţelepciunea şi mila lui 
Dumnezeu dacă strădaniile preoţilor vor aduce roadă sau nu. 

“Este de datoria noastră, a tuturor, să ne străduim şi să ne silim, ca să ne 
învrednicim să stăm înaintea Fiului lui Dumnezeu, dar depinde de 
puterea, înţelepciunea şi mila lui Dumnezeu dacă vom fi primiţi sau nu 
de Domnul. 


Dar noi nu trebuie să ne străduim fără să avem nădejde în milostivirea lui 
Dumnezeu. 

„Nu se află nici un 
izvor mai adânc şi mai nesecat, decât izvorul milostivirii lui Dumnezeu. 


Când fiul rătăcitor s-a pocăit după căderea lui îngrozitoare până la treapta 
porcilor, tatăl său cel milostiv a mers să-l întâmpine, l-a îmbrăţişat şi I-a iertat. 
Dumnezeu este neobosit în alergarea Lui, ca să-i întâmpine pe copiii Săi cei 
pocăiţi. EI Îşi întinde mâna către toţi cei care se întorc cu faţa către Dumnezeu. 
"Tins-am mâinile Mele în toată vremea către un popor răzvrătit.” (Isaia 65:2), 
a spus Domnul către evrei. Aşadar, când Domnul Îşi întinde mâna Sa către cei 
răzvrătiți, cum să nu fie EI ascultător? Ascultătorul PI spune: 
"Văzut-am mai înainte pe Domnul înaintea mea pururea, că de-a dreapta 


mea este, ca să nu mă clatin." (Psalm 15:8). Atunci, Domnul nu tăgăduieşte să 
se arate înaintea celor care se străduiesc pentru mântuirea lor. 


De aceea, să nu socotim strădaniile noastre că sunt în deşert, aşa cum fac cei 
lipsiţi de Dumnezeu şi cei care se află în deznădejde, ci, atunci când ne ostenim 
şi facem cele mai mari osteneli cu putinţă, nădăjduim în mila lui Dumnezeu. Să 
ne sporim ostenelile în timpul Postului Mare, aşa cum ne învaţă Sfânta Biserică. 
Pe calea aceasta a noastră, să ne lumineze exemplul celor patru credincioşi care 
s-au urcat pe acoperiş şi l-au desfăcut şi au lăsat în jos, înaintea Domnului, patul 
în care zăcea slăbănogul cel paralitic. 


= Dacă o cincime din sufletul nostru este paralizată sau bolnavă, să ne 
grăbim dimpreună cu celelalte patru cincimi sănătoase înaintea 
Domnului şi El va da sănătate părții dinlăuntrul nostru, care este 
bolnavă. 
Dacă unul dintre simţurile noastre s-a smintit de lumea aceasta şi s-a 
îmbolnăvit din pricina tulburării prea mari, să ne repezim cu celelalte 
patru simţuri înaintea Domnului, pentru ca El să se milostivească de 
simţul nostru bolnav şi să-l vindece. 


Când o porţiune a trupului se îmbolnăveşte, doctorul recomandă două feluri de 
îngrijire: purtare de grijă şi hrănirea restului trupului, astfel încât porţiunea 
sănătoasă să ajungă mai puternică şi mai sănătoasă, şi să poată rezista astfel 


Dacă am păcătuit uitând de rugăciune, să ne grăbim să facem fapte de 
milostenie, să ne restabilim cucernicia pierdută - şi de la capăt. Şi Domnul va 
vedea credinţa noastră, şi ostenelile, şi strădania noastră şi ne va milui pe noi. Şi 
EI, în milostivirea Lui nesfârşită, ne va primi la EI, în duhul acela fără de moarte 
şi de viaţă dătător, prin care cete nenumărate de îngeri şi armate întregi de sfinți 
primesc viaţă, primesc putere şi bucurie. 


Sfântul Teofan Zăvorâtul — Predică la Duminica Sfântului Grigorie Palama 


(D) 


lată că pentru mulţi dintre voi a trecut deja Duminica în care, după ce v-aţi 
împăcat cu Domnul, mergeţi pe calea vieţii celei noi, bineplăcute lui Dumnezeu. 
V-aţi lămurit, presupun, că îndeletnicindu-vă cu lucrarea mântuirii aveţi de 
petrecut cea mai mare parte a timpului în luptă. Aşa şi trebuie să fie. Vrăjmaşul, 
din tărâmul căruia am ieşit, nepierzându-şi nădejdea de a ne înhăţa iarăşi, 
întinde curse; şi patimile, pe care v-aţi hotărât să le refuzaţi şi le refuzaţi, dar 
care totuşi n-au murit şi nici măcar nu şi-au pierdut mult din putere, se ridică 
iarăşi, cu putere mai mare sau mai mică, şi cer să fie satisfăcute. Aceste atacuri 
dintr-o parte şi din cealaltă vin şi sunt simțite: ca atare, trebuie să le respingem 
şi să purcedem la luptă. Aceasta este legea vieţii în Hristos! Orice creştin care 
caută mântuirea trebuie neapărat să străbată trei trepte, şi anume: 


Pocăinţa e punctul de plecare, curăţia este sfârşitul; 
lupta cu patimile umple toată întinderea dintre aceste două hotare. Aţi început 
deja, şi acum, potrivit unei legi de neocolit, vă aflaţi în luptă. 


Imbărbătaţi-vă, şi să se întărească inima voastră! Sunteţi ostaşi. Ca atare, vă 
trebuie arme. Vreau să vă arăt aceste arme, ca, ştiind cu ce trebuie să luptaţi, să 
nu vă osteniţi cu fel şi fel de închipuiri în privinţa luptei. 


Sfântul Apostol Pavel, înarmându-i pe creştini pentru luptă, le poruncea: 
Îmbrăcaţi-vă întru toate armele lui Dumnezeu, ca să puteți sta împotriva 
meşteşugirile diavolului (Efes. 6, 11). Îmbrăcaţi-vă nu într-o armă, ci întru 
toate, ca nici o parte să nu rămână descoperită şi neînarmată. Ostaşii care merg 
la luptă au în mână sabie, suliță sau puşcă, capul şi-l acoperă cu un coif, faţa cu 
vizieră, pieptul cu platoşă sau zale, celelalte părți cu scut: într-un cuvânt, în 
dreptul fiecărei părți a trupului au o armă de apărare. La fel e şi în lupta 


duhovnicească: noi, ca ostaşi, suntem datori să avem fiece parte a firii noastre 
înarmată cu arma potrivită. Vrăjmaşul atacă fiecare parte a firii noastre, asupra 
fiecăreia trimite patima şi păcatul potrivit ei. Cel ce se apără trebuie să apere 
împotriva năvălirii, cu o armă, fiecare parte a sa. 


lată, uitaţi-vă care sunt părţile noastre, care sunt atacurile patimilor împotriva 
lor şi care sunt armele împotriva acestor patimi. Să cercetăm pe bucățele 
alcătuirea firii noastre şi să o înarmăm aşa cum trebuie. 


Avem trup. Viaţa trupului este susţinută prin lucrarea armonioasă a 
feluritelor lui părţi. Satisfacerea necesităţilor trupului este o lege a firii; dar 
se apropie de ele patima, această satisfacere pierde măsura şi chipul 
cuviincios şi devine păcat. 


+ Trupul nostru trebuie hrănit. Organele legate de hrănire sunt cel 
gustativ, gâtul şi stomacul. Patimile care atacă aceste părți sunt: multa 
mâncare, mâncarea de bunătăţi - luxul în mâncare şi condimente, 
îmbuibarea şi beţia. Armele cu care se taie această patimă sunt 
înfrânarea şi postul. 

+ Trupul nostru simte. Simţurilor le slujesc nervii şi organele de simţ. 
Patimile care le atacă pe acestea sunt multe. Fiecare simţ - ochiul, 
urechea, gustul - are sminteala sa; iar patima lor comună este patima 
excitării plăcute a simţurilor, altfel spus a plăcerii simţurilor. Arma cu 
care trebuie înarmată această parte se numeşte la Sfinţii Părinţi paza 
simţurilor, mai ales a văzului şi auzului, de toate impresiile smintitoare, 
mai ales prin mijlocirea însingurării şi ferirea de întâlnirea cu 
lucrurile, persoanele şi locurile smintitoare. 

+ Trupul nostru se mişcă. Organele mişcării sunt mâinile şi picioarele, cu 
muşchii şi oasele lor. Patimile care atacă această parte sunt, pe de o parte, 
lenevia şi somnolenţa, pe de alta agitația, patima jocurilor şi distracțiilor, 
dansul, actoria, bătăile şi aşa mai departe. Armele cu care trebuie 
apărată această parte a trupului Sunt: osteneala, privegherea, 
metaniile, regularitatea serioasă a mişcărilor. 

+ Trupul are limbă - organul cuvântului. Patimile ce năvălesc asupra ei 
sunt: vorbirea în deşert, clevetirea, certurile, hulele. Arma cu care trebuie 
apărată ea este tăcerea înţeleaptă a gurii. 


Acesta este trupul nostru; acestea sunt patimile lui şi acestea sunt armele 
împotriva lor. Suma acestor nevoinţe se cheamă la Sfinţii Părinţi nevoinţe 
trupeşti. Aşadar pe trup trebuie să punem frâul şi să îl învăţăm cu viaţa 
evlavioasă. Cei ce sunt ai lui Hristos şi-au răstignit trupul împreună cu 
patimile şi poftele (Gal. 5, 24). 


Să trecem la sufled) 


4 Aici, pe primul loc vine închipuirea împreună cu memoria: magazinul 
sufletesc împreună cu ghidul comorilor lui. Patimile care tulbură această 
capacitate a sufletului sunt: visarea, împrăştierea sau răpirea minţii, 
fantezia aprinsă de citirea romanelor şi de discuţiile deşarte. Arma 
împotriva lor este luarea-aminte sau trezvia, împreună cu privegherea 
duhului. 

4 După închipuire urmează discernământul cu raţiunea, prin care este 
cunoscut cu gândul orice lucru. Vrăjmaşii care le vatămă sunt: iscodirea 
deşartă, îndoiala, trufia, încrederea doar în sine, încăpățânarea în păreri, 
lipsa convingerilor. Armele cu care trebuie ele înarmate sunt: citirea 
Cuvântului lui Dumnezeu şi a scrierilor Părinteşti, discuţia cu oameni 
încercaţi în viaţa duhovnicească, supunerea propriului discernământ 
faţă de glasul Bisericii. 

4 Lângă discernământ vine voinţa - capacitatea făptuitoare de a voi şi a 
întreprinde. Patimile care o chinuie sunt: grija de multe, lăcomia, 
nesupunerea, obrăznicia. Arma împotriva lor este ascultarea în toate 
privințele, altfel spus supunerea faţă de rânduielile legiuite - obştească, 
bisericească şi cea dată de părintele duhovnicesc. 

4 În continuare vine gustul - capacitatea de a cunoaşte plăceri estetice. 
Patimile care îl biruiesc sunt: iubirea de modă, scliviseala, patima 
distracţiilor, a balurilor, a teatrelor. Armele duhovniceşti pentru paza lui 
sunt: cântarea duhovnicească, icoanele şi mai ales mersul la biserică, 
prin care gustul nepervertit capătă satisfacția cea mai deplină. 


Acesta este sufletul; acestea sunt patimile lui; acestea sunt armele împotriva 
lor. Toate aceste arme luate împreună alcătuiesc cercul nevoinţelor sufleteşti, 
prin mijlocirea cărora îl proslăvim pe Dumnezeu şi în sufletele noastre (v. 1 
Cor. 6, 20), totodată câştigăm sufletele noastre (v. Evr. 10, 39) şi le curăţim (v. 
I Petr. 1, 22). 


În fine, mai presus de suflet e duhul, putere îndreptată către Dumnezeu şi 
lucrurile dumnezeieşti. Aici vrăjmaşii sunt: necredinţa, uitarea de Dumnezeu, 
netemerea de Dumnezeu, înăbuşirea conştiinţei, neiubirea faţă de cele sfinte, 
deznădejdea. Armele împotriva lor: credinţa şi iubirea devotate lui Dumnezeu, 
însufleţite de nădejde şi lucrând întru umblarea înaintea Domnului, prin 
necurmata întoarcere a minţii şi a inimii către Dumnezeu, Sau întru 
rugăciunea neîncetată. 


Scurtez cuvântul, pentru a da libertate luării voastre aminte obosite, pe care am 
purtat-o pe un tărâm cu care ea nu e obişnuită: mă voi mulţumi să înşir la rând 
toate armele luptei noastre duhovniceşti. Ele sunt: 


credinţa, 

rugăciunea, 

mersul la biserică şi 

petrecerea întru toată rânduiala bisericească, 
ascultarea în toate privinţele, 

citirea Cuvântului lui Dumnezeu şi a Sfinţilor Părinţi, 
discuţiile cu oameni încercaţi duhovniceşte şi cugetarea la 
dumnezeieşti, 

luarea-aminte trezvitoare la sine, 

osteneala trupească, 

Y. privegherea, 

Y metaniile, 

Y. însingurarea, 

Y paza simțurilor, 

Y. tăcerea, 

Y înfrânarea, 

Y postul. 


e na Ia O a O au a Va 


Aceleaşi arme, însă nu după literă, ci după duh, le arată şi Sfântul Apostol Pavel 
atunci când, după ce porunceşte creştinilor să se îmbrace în toate armele lui 
Dumnezeu, le şi înşiră: Staţi încingând mijlocul vostru cu adevărul si 
îmbrăcându-vă cu zaua dreptăţii şi încălțându-vă picioarele întru gătirea 
bine-vestirii păcii, mai presus de toate luând pavăza credinţei, cu care veţi 
putea stinge toate săgețile vrăjmaşului cele aprinse; şi coiful mântuirii luaţi, 
şi sabia duhului, care este cuvântul lui Dumnezeu, prin toată rugăciunea şi 
cererea rugându-vă în toată vremea cu duhul (Efes. 6, 14-18). 


Aşadar şi povaţa apostolească, şi cercetarea părţilor firii noastre ne arată că 
armele pe care le-am înşirat sunt o condiţie neapărat trebuincioasă a reuşitei în 
lupta duhovnicească. Ele se mai numesc şi „nevoinţe”, şi se împart în trupeşti, 
sufleteşti si duhovniceşti. 


Şi, iată, vedeţi că toți bărbaţii şi toate femeile care au bineplăcut lui Dumnezeu, 
care au căutat mântuirea, au străbătut fără abatere calea acestor nevoinţe; şi dat 
fiind că au străbătut-o, au învins patimile, s-au arătat curaţi şi s-au mântuit. Vrei 
Să ţii piept în lupta pe care o duci? începe şi tu să te nevoieşti cu nevoinţele 
cele bune. Fiecare nevoinţă este o strâmtorare a patimii potrivnice ei, şi toate 
nevoinţele împreună înseamnă Strâmtorarea tuturor patimilor, Sstrâmtorare 
prin care acestea sunt ţinute ca într-un asediu - şi în parte sunt istovite prin 
nehrănirea lor, dar cel mai mult sunt lovite nemijlocit, prin împotrivire faţă de 
ele. Fii statornic, neclintit şi neabătut, şi vei vedea degrabă reuşita. 


Nu te uita la cei ce fug de nevoinţe, socotindu-le că nu sunt neapărat 
trebuincioase. Printre aceştia nu vei vedea învingători: căci fugind de ele, 
aceştia rămân descoperiţi din toate părțile înaintea loviturilor vrăjmaşului. Ei 
sunt asemenea ostaşilor care umblă în mijlocul vrăjmaşilor lipsiţi de orice armă, 
dezbrăcaţi şi desculți. Vrăjmaşii îi bat unde şi cu ce nimeresc, îi acoperă de răni 
şi îi ucid. Cel ce doreşte să ţină piept în luptă este dator să se îmbrace fără 
amânare cu armele arătate, fără să o lase deoparte pe vreuna: căci dacă o va lăsa 
deoparte fie şi pe una singură dintre ele, va lăsa o parte a sa descoperită 
loviturilor vrăjmaşilor, primind o rană poate deloc uşoară, poate ucigătoare. 


Chiar dacă ostaşul are tot restul trupului acoperit, dacă este cu capul gol 
vrăjmaşul îl va lovi în cap şi îl va ucide. Dacă picioarele lui rămân descoperite, 
vrăjmaşul îl va lovi la picioare, îl va dobori şi îl va lua în robie, chiar dacă ar 
avea tot restul trupului înzăuat. Aşa e şi în lupta duhovnicească: dacă laşi 
deoparte fie şi o singură armă, o singură nevoinţă, vrăjmaşii se vor arunca într- 
acolo ca printr-o spărtură din zidul unei cetăţi şi vor pricinui o pustiire pe 
potriva greşelii luptătorului. Nu te du la biserică, încalcă postul, dă frâu liber 
ochilor şi auzului: câtă vătămare nu va veni din asta! Poţi primi o asemenea rană 
că după aceea nu te vei mai face bine: iar la început, ea pare un nimic. 


„Să te îmbraci cu toate armele, să ridici povara tuturor nevoinţelor - ce 
greutate!" - vor gândi unii. întocmai, greutate: dar ce să-i faci, dacă nu putem 
fără această greutate? Nu vrei să cazi în robia vrăjmaşului ori să fii ucis? 


Poartă armele neapărat trebuincioase pentru punerea pe fugă şi doborârea lui, 
precum şi pentru apărarea proprie. Dar iată care e mângâierea noastră: cu cât 
are cineva mai multă răbdare şi stăruinţă în purtarea acestor arme, cu atât ele 
se fac mai uşoare şi lucrarea lor este mai nesilită - nu aşa cum este cu armele 
materiale. 


În războiul trupesc, cu cât mânuieşte cineva mai mult arma, cu atât se oboseşte 
mai tare; iar în lupta duhovnicească pe cât mai stăruitor şi neobosit mânuieşte 
cineva o armă, pe atât se osteneşte mai puţin - şi arma devine tot mai uşoară, iar 
în cele din urmă greutatea ei aproape că nu se mai bagă de seamă, chiar dacă în 
putere şi lucrare creşte, totodată, până la o treaptă neaşteptat de mare. 


Să luăm mersul la biserică. La început el poate că e greu şi nu cu totul plăcut; 
după aceea însă, cu cât merge cineva mai mult la biserică, mersul i se face 
mai plăcut şi mai uşor - iar în cele din urmă petrecerea în biserică devine atât 
de plăcută, încât unii nici nu vor să mai plece de la biserică, şi atunci când ies 
din ea simt o asemenea putere, că nu se tem de nici un vrăjmaş. Aşa şi cu 
orice altă armă duhovnicească: prin lunga întrebuințare ne intră în sânge 
atât de mult, că în urma folosirii ei simţim nu greutate, ci uşurime mare în 


lucrarea duhovnicească şi purtarea luptei cu patimile şi poftele: iar greutatea 
apare când cineva este silit din oarecare pricină să nu împlinească faptele 
nevoinţei cu care s-a obişnuit şi în care a aflat întotdeauna întărire. 


Aşadar nu vă daţi în lături, ci siliţi-vă să înfăptuiţi, după puterea voastră, toate 
cele poruncite. Dumnezeu vă va fi ajutător, numai să începeţi şi să continuaţi 
fără răgaz. 


lată, acum este post: vremea cea mai bineprimită pentru formarea unor 
asemenea deprinderi. Cel ce s-a pregătit pentru spovedanie şi primirea Sfintei 
împărtăşanii a folosit deja, bineînţeles, toate armele duhovniceşti; iar cel ce se 
va pregăti de acum înainte, le va folosi. Rămâne doar să adăugim o mică silire 
de sine, ca odată ce am început să nu ne lăsăm păgubaşi. Și arunci va da 
Dumnezeu şi aceste arme ne vor plăcea atât de mult, că niciodată nu vom vrea 
să ne despărțim de ele. Trebuie doar să avem puţină stăruinţă în nevoinţe, iar ele 
ne vor deveni din ce în ce mai mult o necesitate, ne vor hrăni şi ne vor desfăta. 
Ele nu sunt potrivnice firii noastre, ci sunt înrudite cu ea în starea ei curată: ceea 
ce şi chezăşuieşte reuşita lor de a pune stăpânire pe noi. 


Dea Domnul ca voi toţi să simţiţi prin cercare [experienţă] cât de mântuitoare 
sunt ele! Atunci nici nu va fi putere în stare să vă rupă de ele. Amin! 

La Sfântul Botez ne naştem pentru o nouă viaţă, devenim făptură nouă, zidită 
întru Hristos lisus pentru fapte bune, ca întru ele să umblăm - aşa încât cel 
născut în acest chip de la Dumnezeu păcat nu face atâta vreme cât rămâne în 
rânduiala sa şi lucrează după temeiurile naşterii celei noi. leşind din această 
rânduială, cădem din nou şi iarăşi păcătuim. Dar, iată, aducem pocăință, ne 
spovedim, ne împărtăşim cu Sfintele lui Hristos Taine - şi iar suntem primiţi în 
rânduiala dintâi şi întâietățile dintâi, dăruite celor ce primesc naşterea cea nouă 
în Sfântul Botez. Ar fi de aşteptat acum să ni se potrivească spusa apostolească: 
Cel născut de la Dumnezeu păcat nu face (| In 3, 9). 


Și totuşi, iată că atât în noi înşine, cât şi în ceilalți vedem împârăţind păcatul, 
până şi în aceste zile sfințitoare, chiar şi după sfânta pregătire pentru spovedanie 
şi împărtăşire şi după făgăduinţele stricte pe care le-am făcut. Şi atunci? 


Făgăduinţa lui Dumnezeu nu mai este nestrămutată? Sau harul lui Dumnezeu nu 
mai are, cumva, putere? Nu. Câte sunt făgăduinţele lui Dumnezeu, toate întru 
el sunt aşa şi toate întru el sunt amin (Il Cor. 1, 20), şi cel în care este harul 
toate le poate întru Domnul, Care îl întăreşte (v. Fihp. 4, 13). 


Pricina acestui fapt întristător nu este în afara noastră, ci în noi înşine - în aceea 
că nu întrebuinţăm, în ce ne priveşte, sforțările la care suntem îndatoraţi şi nu ne 
folosim aşa cum trebuie de mijloacele arătate nouă. 


Oare doctorul este vinovat de nereuşita tratamentului atunci când bolnavul nu 
ascultă de indicaţiile lui şi nu ia doctoriile prescrise? Domnul a făgăduit să ne 
dea puteri, şi ni le dă - din partea noastră însă, trebuie să fie împotrivire faţă 
de păcat şi luptă cu el. Cel care nu se luptă cu păcatul, acela nu-l învinge; cel 


care nu-l învinge, cade şi rămâne în păcat. Dimpotrivă, pentru cel ce se 
împotriveşte păcatului este întotdeauna gata ajutor haric, prin care fiind 
întărit, el poate, chiar dacă nu fără greutate, însă întotdeauna, să se abată de 
la rău şi să facă binele. 


Aşadar lucrarea de căpetenie în ceea ce ne priveşte e lupta cu păcatul. Luptă-te, 
nu te da bătut - şi vei învinge, şi nu va fi păcat întru tine. Dacă şi ceilalți să ne 
separăm: pe noi înşine să ne punem de-o parte, iar pe omul cel pătimaş si-l 
aruncăm de cealaltă, să-l punem faţă în față cu noi şi să începem luptă şi război 
cu el, aşa încât, tăindu-i mădular după mădular, în cele din urmă să-l ucidem si, 
aruncându-l afară din noi, să rămânem curaţi şi desăvârşiţi, asa cum vrea 
Domnul şi aşa cum ne-a zidit EI. 


Vă amintesc faptul că această despărţire trebuie să se fi săvârşit deja în noi, şi 
anume prin puterea şi lucrarea pocăinţei: căci ce e pocăința? Omul începe să se 
dezguste de toate cele necurate, pătimaşe şi păcătoase şi, dorind să se 
izbăvească şi să se curăţească de ele, ia hotărârea neclintită de a îşi închina 
viața Domnului şi de a împlini sfintele Lui porunci, neavând nici un fel de 
îngăduinţă faţă de patimi şi nemaisupunându-se imboldurilor lor. lată ce este 
pocăinţa! Ea este acea întorsătură lăuntrică prin care omul se separă 
înăuntrul său cu ajutorul conştiinţei şi libertăţii, trecând de la patimi la 
sfinţenie şi dreptate. 


Aşadar despărțirea s-a făcut deja în noi. Luaţi aminte ca nu cumva să vă 
împrieteniţi iarăşi cu omul cel vechi: fiindcă îndată ce o veţi face, veţi înceta 
lupta, iar lupta este acum lucrarea voastră principală; în ea e viaţa voastră. 


lată, aveţi nevoie să înnoiţi şi să însuflețiți despărțirea de patimi de la început, să 
aprindeţi în voi duşmănia faţă de ele. Omul pătimaş, chiar dacă a fost îndepărtat, 
încă trăieşte şi va încerca să vă atragă la sine atât prin linguşiri, cât şi prin 
ameninţări: iar lucrarea voastră este ca, stând la postul vostru, să nu intraţi în 
nici un fel de tratative şi acorduri cu el şi totdeauna să aveţi o dispoziţie 
sufletească potrivnică insuflărilor lui. 


De pildă, 
> el vă va atrage la pofte — voi încordaţi-vă spre a păstra curăţia,; 
> elva aprinde mânia — voi aplecaţi-vă către blândeţe; 
» el vă va insufla trufie şi slavă deşartă - voi deprindeţi-vă cu smerenia: şi 
aşa în toate. 


Impotriviţi-vă răului şi siliți-vă să faceţi binele: şi aceasta este atât principala 
voastră lucrare în lupta împotriva patimilor, cât şi principala condiţie a 
reuşitei voastre în ea şi a împăcării voastre lăuntrice. Dându-vă o astfel de 


osteneală cu voi înşivă, veţi face ca omul pătimaş să slăbească din ce în ce mai 
mult, nu numai neprimind mâncare şi îndestulare, ci şi fiind mereu învins, iar 
omul duhovnicesc se va întări din ce în ce mai mult — până ce, în fine, omul cel 
pătimaş va muri cu totul, iar cel duhovnicesc va rămâne singur. 


Asta am vrut să vă explic astăzi, aşa încât atunci când vrăjmaşul va începe să vă 
şoptească vorbe dulci: „De ce vă chinuiţi singuri şi, refuzându-vă orice plăcere, 
vă daţi pierzării?", voi, însuflețiți de bărbăţie, să îi răspundeţi: „Nu pe noi înşine 
ne chinuim, ci pe tine; nu pe noi înşine ne dăm pierzării, ci pe tine te lovim, în 
cap, vrăjmaş linguşitor şi pierzător al nostru" - şi să continuaţi în voi înşivă 
lupta necruțătoare cu patimile, fără a le arăta îngăduinţă în nimic şi fără a le da 
odihnă - şi asta prin neîncetata împotrivire faţă de ele şi lovire a lor. 


Voi adăuga, drept încheiere, sincerele mele urări de bine, şi anume să fie 
omorâte mădularele voastre cele de pe pământ: curvia, necurăţia, patima, 
pofta cea rea şi lăcomia; să depărtaţi de la voi mânia, iuţimea, răutatea, hula, 
cuvintele de ruşine din gura voastră (v. Col. 3, 4-8). Astfel, vă veţi dezbrăca de 
omul cel vechi şi de faptele lui, şi vă veţi îmbrăca în cel nou (v. Col. 9). Şi 
despre voi se va putea vorbi, folosindu-se cuvintele apostolului, că ați murit, 
însă în aşa fel că aţi trecut de la moarte la viaţă (v. 1 In 3, 14), şi această viaţă 
este ascunsă cu Hristos în Dumnezeu (v. Col. 3, 3). 


Fie vouă aceasta, cu harul şi iubirea de oameni a Domnului nostru lisus Hristos, 
Care prin moartea Sa ne-a înviat şi întru omorârea noastră de sine naşte si 
întăreşte în noi viaţa Sa! Amin! 


Sfântul Teofan Zăvorâtul — Predică la Duminica Sfântului Grigorie Palama 
(ID) 


Cei care slujesc patimilor alintă patimile ca pe nişte copii iubiţi; însă şi de cei 
care au intrat deja în luptă cu ele vrăjmaşul se apropie deseori cu vorbe 
amăgitoare, îndemnându-i să se cruţe şi să nu înfrunte patimile cu atâta 
necruţare de sine. 


Dacă ar fi cunoscut pătimaşii ce călăi sunt patimile, îndată le-ar fi lepădat de la 
sine ca pe nişte odrasle ale iadului; însă şi voi, cei care vă luptaţi cu patimile, nu 
slăbiți şi la vorbele lor amăgitoare nu luaţi aminte, ştiind că ele vor să deschidă 
iadul sub picioarele voastre şi să vă arunce în el - căci ascultați ce spune despre 
ele Sfântul Apostol Pavel: Se va arăta Hristos, Viaţa noastră... Drept aceea, 
omorâţi mădularele voastre cele de pe pământ: curvia, necurăţia, patima, 
pofta cea rea şi lăcomia, care este slujire idolilor, pentru care vine mânia lui 
Dumnezeu peste fiii neascultării... Lepădaţi de asemenea mânia, iuţimea, 
răutatea, hula, cuvântul de ruşine din gura voastră (Col. 3, 4-8). Această 
scurtă povăţuire poate fi respusă astfel: „Va veni Domnul să judece viii şi 
morții, şi îi va osândi la muncile cele veşnice pe toţi cei ale căror inimi se vor 
arăta pline de patimi. Deci de pe acum să aveţi osârdie şi să vă osteniţi pentru 
curăţarea de patimile acestea". 


Luaţi aminte la acest îndemn şi nu slăbiţi în lupta voastră cu patimile. Pe 
pătimaşi îi aşteaptă iadul; pentru îngăduinţa față de patimi ei vor fi daţi 
chinurilor veşnice. Jar eu vreau să adaug că patimile sunt în sine iad, iar cel 
pătimaş pregustă deja chinurile iadului. 


Există oameni care nu cred că va fi foc veşnic, vierme neadormit, scrâşnire a 
dinților şi celelalte chinuri trupeşti care-i aşteaptă în iad pe păcătoşi. Este o lipsă 


de evlavie să gândească cineva astfel, şi aceşti oameni se află într-o rătăcire 
primejdioasă şi pierzătoare. 


„Dar hai Să zicem că este aşa cum spuneţi voi”, le voi zice, „fie pe-a voastră. 
Totuşi, nu puteți tăgădui că după despărţirea de trup sufletul rămâne viu, cu 
sensibilitate şi conştiinţă de sine, şi că patimile cărora el le-a slujit aici vor 
rămâne în el şi vor trece împreună cu el în cealaltă viaţă. Dacă aşa stau 
lucrurile, acest fapt este el singur de ajuns pentru a alcătui iadul cel mai 
chinuitor cu putinţă. Patimile în care a trăit aici sufletul,neaflându-şi 
satisfacere, îl vor arde şi îl vor roade ca un foc şi ca un vierme: îl vor sfâşia 
prin chinuri necontenite, cât se poate de grele”. 


Patimile nu Sunt o cugetare sau dorinţă uşoară, care apare şi dispare fără să 
lase urme. Nu, Sunt dorinţe lăuntrice şi puternice ale inimii păcătoase. Ele 
intră adânc în firea sufletului şi prin îndelunga stăpânire asupra lui se contopesc 
cu el şi se fac mădulare ale lui, aşa încât nu le poţi arunca afară şi scutura la fel 
de lesne cum se aruncă gunoiul ori se scutură praful. Dar întrucât ele nu sunt 
fireşti sufletului, ci intră în el ca urmare a iubirii noastre de păcat, din pricina 
acestui caracter nefiresc al lor vor chinui şi munci sufletul. 


Dacă iei otravă, otrava arde şi sfâşie trupul, fiindcă e potrivnică întocmirii lui; 
dacă îţi bagi un şarpe în sân, acesta, rămânând viu, te roade pe dinăuntru. La fel 
e şi cu patimile: primite în suflet, ele îl vor roade şi sfâşia ca o otravă şi ca un 
şarpe; şi el ar vrea atunci (după moarte) să le arunce din sine, însă nu poate - 
fiindcă le-a unit cu sine şi le-a făcut casnice ale sale, şi atunci nu va mai avea 
mijloacele mântuitoare de vindecare cu care ne îmbie aici Sfânta Biserică în 
spovedanie şi împărtăşanie. Şi astfel va fi sfâşiat de ele pe vecie, fără încetare şi 
în chip de nesuferit, purtând înăuntrul său focul iadului, care pururea arde şi nu 
se stinge. 


Să folosim altă comparaţie. Aţi auzit de torturi. De pildă, călăi hrănesc pe 
cineva cu sare şi îl închid fără să îi dea de băut. Se spune că cel torturat astfel 
simte o arsură atât de chinuitoare, încât 1 se face silă de viaţă. Dar ce îl arde şi îl 
chinuie? Nimic dinafară. El poartă în sine arsura cea chinuitoare. Nu are cu ce 
să-şi potolească setea; setea îl şi chinuie. Astfel, şi patimile sunt însetări 
lăuntrice arzătoare, sunt pofte aprinse ale sufletului iubitor de păcat. Aici, pe 
pământ, le satisfaci şi ele tac pentru o vreme. După aceea însă, ele cer iarăşi cu 
putere să fie satisfăcute şi nu-ţi dau pace până nu vor fi săturate iarăşi. lar pe 
lumea cealaltă nu vei mai avea cu ce să le satisfaci, fiindcă toate obiectele 
patimilor sunt lucruri pământeşti. Aceste lucruri rămân aici, iar patimile rămân 
în suflet şi trec dincolo împreună cu sufletul, şi vor înseta după satisfacere; vor 
înseta şi vor chinui sufletul cu această sete, fiindcă el nu va avea cu ce să le 
satisfacă. Şi cu cât va trăi în continuare sufletul, cu atât va fi mai chinuit şi mai 


sfâşiat de patimile nesatisfăcute. Acest chin nu va înceta să tot crească, şi 
această creştere şi întărire nu va avea sfârşit. lată şi iadul! Pizma e vierme; 
mânia şi iuţimea sunt foc; ura este scrâşnire a dinţilor; pofta e întunericul cel 
mai dinafară! 


Acest iad al patimilor începe încă de aici: fiindcă cine dintre pătimaşi cunoaşte 
desfătarea odihnei de patimi? Numai că aici patimile nu arată pe deplin cât sunt 
de chinuitoare pentru suflet. Aici, trupul şi viaţa în societate abat şi moderează 
loviturile lor. Pe lumea cealaltă această pavăză nu va mai fi, şi patimile îşi vor 
arunca asupra sufletului toată otrava - şi ca să vă încredinţaţi mai bine, vă voi 
spune cuvintele DIR despre aceasta: „Aflându-se în acest 
trup, Sufletul primeşte uşurare de patimile sale şi oarecare mângâiere: omul 
mănâncă, bea, doarme, stă de vorbă, umblă împreună cu prietenii săi iubiţi. 
Iar după ce iese din trup, Sufletul lui rămâne Singur cu patimile sale, şi de 
aceea este pururea muncit de ele; plin de ele, sufletul este ars de tulburare lor 
şi este sfâşiat de ele. Precum cel ce pătimeşte de fierbinţeală [febră] este ars de 
focul lăuntric, aşa şi sufletul pătimaş va fi pururea chinuit, nefericitul, de 
obiceiul său cel rău, având pururea în sine aducerea-aminte amară şi 
lucrarea chinuitoare a patimilor, care îl pârjolesc fără încetare. lar de vreme 
ce aşa stau lucrurile, cu adevărat ne aşteaptă un sfârşit cât se poate de crunt 
dacă nu vom fi cu luare-aminte la noi înşine. De aceea vă şi zic totdeauna: 
străduiţi-vă să lucraţi în voi înşivă aşezările sufleteşti cele bune, ca să le aflaţi 
dincolo; fiindcă ce are omul aici, aceea va şi pleca împreună cu el dincolo şi 
aceea va avea pe lumea cealaltă”. 


Acelaşi lucru îl voi adăuga şi cu la cuvântul meu. Să ne îngrijim, atâta vreme 
cât suntem vii, a ne curăţi de toată întinăciunea patimilor, şi în locul lor să 
sădim toate virtuțile. Fireşte, asta cere osteneală, şi încă nu puţină: însă cum ar 
putea fi altfel? Fără osteneală nimic nu se înfăptuieşte. Cel care şi-a lăsat ogorul 
în părăsire şi a lăsat să crească pe el orice buruiană, iar apoi se va hotări sa-l 
curețe, fireşte că îşi va răni şi tăia mâinile smulgând mărăcinii şi buruienile 
ghimpoase - dar ia el în seamă lucrul acesta? Nu. Aproape că nici nu bagă de 
seamă osteneala, fiindcă aşteaptă ca, în cele din urmă, să aibă un ogor rodnic cu 
o grădină cu flori şi pomi roditori, care îi vor aduce fel şi fel de plăceri. 


Nici sufletul acoperit cu mărăcinii patimilor nu poate fi curăţit fără osteneli şi 
lupte dureroase; dar după ce, curăţindu-1lde ele, îl vom semăna cu seminţe 
bune, el va înflori cu toate virtuțile şi cu frumuseți duhovniceşti de tot felul, 
care vor atrage atât privirile cereşti, cât şi 


precum însuşi a făgăduit 
prin prorocul, zicând: Curăţiţi-vă... şi Eu Mă voi sălăşlui în voi şi voi umbla, 
şi voi fi vouă Dumnezeu (II Cor. 6, 16). 


Această făgăduinţă având în gând, nu slăbiţi întru bărbăţie, voi, cei ce aţi purces 
la lupta cu patimile şi poftele! Aprindeţi-vă râvna prin aşteptarea acelei luminate 
stări care va fi moştenirea voastră după ce veţi fi învins patimile, aşa cum cei ce 
iau parte la întrecerile de lupte îşi însufleţesc sforțările de a-şi învinge adversarii 
prin premiile care le sunt făgăduite pentru victorie. Să vă ajute Domnul în 
această lucrare mântuitoare! Amin! 


Sfântul Teofan Zăvorâtul — Predică la Duminica Sfântului Grigorie Palama 
(IV) 


Iar mie Să nu-mi fie a mă lăuda, fără numai în crucea Domnului nostru lisus 
Hristos, prin care mie lumea S-a răstignit, şi eu lumii (Gal. 6, 14), spune 
Sfântul Apostol Pavel. 


Vreau să vă tâlcuiesc ce are în vedere apostolul atunci când spune: „prin care 
mie lumea s-a răstignit, şi eu lumii”. Fiindcă voi, care după spovedanie şi 
primirea Sfintei împărtăşanii aţi purces pe calea pe care se răstigneşte trupul 
împreună cu patimile şi poftele, aveţi neapărată nevoie în această lucrare 
încurcată de indicaţii îndrumătoare pentru a putea lucra în chip neocolit şi 
nerătăcit. lar una dintre primele indicaţii este cuprinsă în cuvintele sus-arătate 
ale apostolului, şi o veţi avea atunci când veţi pricepe ce este răstignirea lumii 
faţă de noi şi a noastră faţă de lume. 


eat călăuză în tâlcuirea aceasta să luăm gândurile Sfântului Părintelui 


din prima lui învăţătură - „Despre lepădarea de lume”. 
EI a tâlcuit locul acesta pentru monahi, însă în aşa fel că tâlcuirea lui poate fi 
adaptată şi pentru nemonahi. El spune că atunci când omul se leapădă de lume, 
lasă casă, părinţi, rudenii, avut, țarină sau cetate, intră în mănăstire şi se face 
monah, el poate spune: „Mie lumea s-a răstignit”. Adică: „Lumea pentru 
mine nu mai există, ea a rămas departe, dincolo de zidurile mănăstirii. Am 
părăsit-o, şi ea nu mă vede nici pe străzile, nici la târgurile, nici la adunările 
sale şi nici în toate lucrurile sale. Mie lumea s-a răstignit, a murit, parcă nu 
ar mai fi”. 


Insă monahul care s-a ascuns de lume şi de amăgirile ei văzute între zidurile 
mănăstirii poate ca în vreme ce vorbeşte astfel în sinea sa, în inima sa, să 
trăiască pentru lume, să păstreze împătimirile lumeşti şi, stând în chilie, să se 


gândească la lume şi la frumuseţile ei, şi să se desfete cu mintea de plăcerile ei. 
Dacă aşa stau lucrurile, el nu poate spune că şi el s-a răstignit lumii: căci chiar 
dacă a părăsit lumea cu trupul, cu inima trăieşte în lume şi în toate desfătările ei. 


Iar atunci când el, cu ajutorul lui Dumnezeu, ştiind puterea făgăduinţelor 
călugăreşti, părăseşte lumea nu doar pe dinafară, despărțindu-se de ea prin 
pustie sau prin zidurile mănăstirii, ci şi lăuntric Stinge în inima Sa orice 
împătimire faţă de lume, orice încuviinţare la desfătările ei şi chiar orice gând 
la ea: ei bine, atunci poate să spună că nu numai lumea S-a răstignit lui, ci şi 
el lumii, adică şi el deja nu mai trăieşte lumii; în inima lui sunt alte gânduri, 
alte simţiri şi aplecări; el trăieşte pentru o altă lume, mai bună şi mai 
desăvârşită, iar faţă de aceasta s-a răstignit. 


Cred că tâlcuirea aceasta este pe înţelesul vostru; dar, totodată, presupun că 
sunteţi gata să vă eschivaţi îndată de la orice îndatorire pusă asupra voastră de 
cuvintele apostolului, spunând: „Treaba asta cu răstignirea lumii faţă de noi şi a 
noastră faţă de lume este pentru monahi, nu pentru noi, care suntem mireni”. 


Nu, fraţilor, nu este aşa! Apostolul, cu toate că vorbea despre sine, a dat o lege 
pentru toţi creştinii şi pe toţi i-a îndatorat să dobândească o astfel de rânduială 
lăuntrică, încât oricine să poată spune: „Mie lumea s-a răstignit, şi eu lumii”. Şi 
acum, iată cum poate şi trebuie să se săvârşească în noi lucrul acesta. 


Luaţi aminte că prin cuvântul „lume” se are în vedere la modul propriu nu 
societatea omenească, nu lucrurile acestei vieţi, ci tot ce este păcătos, pătimaş, 
potrivnic lui Dumnezeu. Lumea este acolo unde lucrează pofta trupului, pofta 
ochilor şi trufia vieţii, sau acolo unde împărăteşte un păcat, oricare ar fi el. 
Luate astfel, cuvintele: „Mie lumea s-a răstignit, şi eu lumii” vor însemna 
acelaşi lucru cu: „Faţă de mine orice păcat este răstignit, şi eu m-am răstignit 
faţă de orice păcat”. 


Cum şi când se întâmplă asta? În primul rând, băgaţi de seamă că în fiecare 
păcat sunt două laturi: pe una o alcătuiesc faptele păcătoase, iar pe alta - patima 
păcătoasă. Patima este izvorul şi pricina faptelor păcătoase, iar faptele sunt 
produsul şi manifestarea patimii. 


Astfel, de pildă, mânia sau irascibilitatea este o patimă păcătoasă, care trăieşte 
în inimă - iar faptele prin care ea se manifestă sunt crizele de mânie, certurile, 
scandalurile, bătăile, uciderile. O singură patimă, dar câte fapte! Şi toate iau 
naştere din ea. 


De asemenea, iubirea de plăceri sau senzualitatea este patima păcătoasă a 
plăcerii simţurilor - iar faptele ei sunt: îmbuibarea, iubirea de mâncare bună, 


iubirea de multă băutură, iubirea de băuturi bune, frecventarea cârciumilor, a 
bordelurilor, a teatrelor, a balurilor [în ziua de astăzi a discotecilor -n. tr.]. 


La fel trebuie să înţelegem lucrurile în privinţa oricărei patimi. Orice patimă, 
una fiind în inimă, se manifestă în exterior, prin trup, in multe fapte. 


După aceasta, nu vă e greu să înţelegeţi cum se face că păcatul, altfel spus 
lumea, se răstigneşte față de noi şi noi faţă de păcat, altfel spus faţă de lume. 
Atunci când cineva se lasă de faptele păcătoase sau pătimaşe, păcatul -altfel 
spus lumea - se răstigneşte faţă de el; iar atunci când cineva stinge şi 
dezrădăcinează în sine însăşi patima păcătoasă, şi el se răstigneşte faţă de 
păcat - altfel spus, faţă de lume. 


Astfel, de pildă, atunci când cineva se lasă de teatre, cârciumi, chefuri si 
celelalte, asa încât nimeni nu îl mai vede niciodată în fapte şi locuri netrebnice, 
ci este văzut întotdeauna purtându-se drept şi cuviincios, înseamnă că păcatul - 
altfel spus lumea - a murit prin acea parte a sa faţă de el, altfel spus s-a răstignit 
față de el. Cu toate acestea, nu se poate spune însă cu siguranţă că şi el s-a 
răstignit faţă de păcat, altfel spus față de lume: căci cu toate că el nu este cu 
trupul în acele locuri şi fapte, poate să fie acolo cu inima şi mintea. 


Nu e în teatru cu trupul, dar poate să se gândească la teatru şi să spună cu dor: 
„Ce bine ar fi să fiu acolo!" Nu e în cârciumă şi la chefuri cu trupul, dar poate fi 
acolo cu mintea şi cu inima, poate gândi şi dori cum să nimerească acolo, 
părându-i rău că nu este acolo. 


În toate aceste cazuri şi în cele asemănătoare, chiar dacă păcatul - altfel spus 
lumea - s-a răstignit faţă de el, el însuşi nu s-a răstignit încă față de păcat - altfel 
spus faţă de lume -, încă îl mai iubeşte, încă îl mai doreşte şi se mai îndulceşte 
de el. S-a biruit până la a se depărta de faptele păcătoase; dar pe inimă încă nu 
şi-a călcat, încă n-a dezvăţat-o să iubească faptele păcătoase, să se dezguste de 
ele şi să le urască, înaintea lui Dumnezeu el este încă iubitor de păcat, altfel spus 
iubitor de lume: fiindcă Domnul caută nu numai la fapte, ci mai ales la inimă. 


Ca atare, trebuie nu numai să încetăm cu faptele pătimaşe şi păcătoase, ci să 
biruim şi să stingem înseşi patimile, aşa încât să nu ne desfătăm cu nici un fel de 
lucruri şi fapte pătimaşe, ci să avem faţă de ele dezgust şi să ne depărtăm de ele. 
lată, atunci când cineva a ajuns deja la starea aceasta, atunci când nu numai că 
nu face fapte păcătoase, ci a stins în sine însăşi împătimirea de ele, poate să 
spună despre sine că şi el s-a răstignit faţă de lume. 


Aşadar puneţi de o parte toate faptele păcătoase şi pătimaşe, iar de cealaltă 
patimile păcătoase, şi cugetaţi astfel: atunci când veţi părăsi toate faptele 


pătimaşe se va putea spune că lumea s-a răstignit față de voi; iar când veţi stinge 
înseşi patimile, se va putea spune că şi voi v-aţi răstignit faţă de lume. 


lată în ce sens vă punem şi vouă, mirenilor, legea de a avea lumea 
răstignită faţă de voi şi pe voi răstigniţi faţă de lume. 


+ Prima parte a legii se împlineşte prin aceea că omul păcătos părăseşte 
viața  dezmăţată, stricată, ruşinoasă şi începe o viaţă serioasă, 
îndreptându-şi purtarea; 

+ iar cea de-a doua se împlineşte prin aceea că omul nu are doar purtare 
bună, ci îşi păstrează bune, curate şi bineplăcute lui Dumnezeu şi 
simțămintele inimii. 


Prima parte e mai uşoară, a doua mai anevoioasă. Ca atare, nu orice om care şi-a 
îndreptat purtările şi-a îndreptat şi inima. 


Aceasta a şi fost pricina pentru care apostolul nu s-a oprit la răstignirea lumii 
- altfel spus a păcatului - faţă de noi, ci a adăugat şi răstignirea noastră faţă 


Împlineşte această poruncă apostolică cel ce, intrând în sine, se înalță cu 
mintea la Dumnezeu şi, încordându-se să-L contemple in sine fără încetare, 
verifică prin cugetarea la El dreptatea fiecărui gând şi simţțământ al său, şi 
alungă tot ce este nedrept ca fiind potrivnic lui Dumnezeu; cel care, după 
ce a sălăşluit în sine frica de Dumnezeu, ia aminte la sine cu asprime şi taie 
fără milă orice aşezare [dispoziţie] sufletească necurată, fie că aceasta 
însoţeşte faptele, fie că le premerge ori le urmează - şi în acest fel curăţă 
orice faptă şi o înfăţişează lui Dumnezeu curată, ca pe o jertfă fără de 
prihană şi o ardere de tot grasă. 


Ce veţi alege? Trebuie să alegem şi una, şi cealaltă. 


4 Cel ce s-a încurcat în fapte pătimaşe să le lase şi să-şi îndrepte purtarea. 

4 Cel ce şi-a îndreptat purtarea să nu se oprească aici, ci să intre înăuntrul 
său şi să îndrepteze însăşi inima sa, stingând patimile din ea, care fac o 
purtare îndreptată în fața oamenilor neîndreptată în faţa lui Dumnezeu, 
Care vede inima şi după ea îl îndreptăţeşte sau îl osândeşte pe om. 


Atunci şi fiecare dintre noi va putea spune împreună cu apostolul: „Mie lumea 
S-a răstignit, şi eu lumii". Amin! 


Sfântul Teofan Zăvorâtul — Predică la Duminica Sfântului Grigorie Palama 


Domnul nostru lisus Hristos a spus: Cine va vrea să-şi mântuiască sufletul său, 
şi-l va pierde; iar cine îşi va pierde sufletul său pentru Mine şi pentru 
Evanghelie, acela îl va mântui (Mc. 8, 35). Cuvintele acestea trebuie să şi le 
întipărească adânc în inimă cei care, după ce s-au pregătit, s-au pocăit şi s-au 
împărtăşit cu Sfintele Taine, au intrat acum în luptă cu ei înşişi, cu patimile lor, 
cu păcatul care trăieşte în ei. Să ştiţi, ostaşi ai lui Hristos, că atunci când vă 
loviți pe voi înşivă, când vă pricinuiţi singuri osteneală, durere şi necaz, nu vă 
faceţi vreun rău, ci vă întocmiţi mântuirea; nu pierdeţi, ci dobândiţi; nu vă 
cheltuiţi, ci vă împliniţi, creşteți. 


Pentru ca acest lucru să vă fie mai limpede, iar bărbăția voastră mai neostoită în 
lupta voastră cu voi înşivă, vă voi explica în ce fel se întâmplă că dându-ne 
pierzării nu ne pierdem de fapt, ci ne mântuim. 


Veţi înţelege asta atunci când vă veţi închipui corect ceea ce s-a petrecut cu noi 
în cădere. In cădere s-a pus temeiul acestui fel enigmatic de lucrare a noastră 
faţă de noi înşine. 


Sfântul Macarie Egipteanul, în Omiliile sale, revine deseori la acest subiect şi 


se străduie să îl apropie de înţelegerea noastră prin felurite comparații. El 


Insă atunci când a luat aminte la insuflarea celui viclean şi a călcat porunca, 
în el a intrat un alt om care, contopindu-se cu el, 1-a acoperit, l-a înghesuit şi 


I-a înăbuşit, ca şi cum s-a suprapune mădular peste mădular - cap peste cap, 
piept peste piept, mână peste mână şi aşa mai departe, fiecare mădular peste 
mădularul corespunzător; aşa încât omul dintâi nu s-a mai văzut, ci a rămas 
la vedere aproape numai omul cel venit pe urmă, care, precum am Spus, este 
potrivnic în toate celui dintâi: pătimaş, necurat, trufaş, potrivnic lui 
Dumnezeu, răutăcios, iubitor de câştig, pizmaş, neînfrânat, pofticios, urâtor 
de fraţi, plin de toată necurăţia şi nedreptatea.Aşa s-a dedublat omul. 


În înţelesul propriu, omul este ființa omenească, aşa cum a ieşit ea din 
mâinile Făcătorului; iar cel care a venit, necurat şi pătimaş, nu este om, ci 
doar arată o nălucă de om, şi nu trăieşte, ci doar arată o nălucă de viaţă, iar 
de fapt este mort, sau mai bine zis omorâtor, faţă de omul cel adevărat. Ni se 
pare şi nouă, persoanei noastre, că ar trebui să stăm de partea omului drept, 
întâi-zidit;, dar nu se ştie ce s-a întâmplat cu noi de ne-am îndepărtat de ea şi am 
trecut de partea omului venetic, pătimaş, până la a ne identifica cu el. De aceea 
se şi întâmplă ca, de orice patimă ar fi biruit omul, acesta să o apere ca pe sine 
însuşi. Lui nici în gând nu-i vine că în această privinţă nu lucrează în folosul 
său, ci pentru cineva străin, în a sa pagubă. Atunci când, de pildă, este cineva 
cuprins de mânie şi sub înrâurirea mâniei se ridică împotriva cuiva, el simte că 
se apără pe sine - în vreme ce mânia, ca orice altă patimă, nu ţine de firea 
omului: este ceva venetic, străin, vrăjmaş nouă, care ne dă pierzării. 


lată, tocmai pe acest om pătimaş, care este străin de noi şi pe care totuşi, din 
amăgire, am ajuns să-l identificăm cu noi înşine, cu sufletul nostru, focmai pe 
acest om pătimaş porunceşte Domnul să-l dăm pierzării şi să-l omorâm dacă 
vrem Să ne mântuim Sufletul - acel suflet care e strâmtorat, întemnițat şi 
împiedicat să vorbească de către acest om venetic, altfel spus de către acest 
suflet pătimaş venetic. Şi, într-adevăr, aşa este. Aşa va fi şi cu noi: fiindcă de 
vom face astfel, adică de ne vom pierde sufletul, urmarea va fi că omul cel 
adevărat din noi se va slobozi de sub jugul omului venetic şi va învia cu viaţa 
cea după Dumnezeiasca asemănare, care îi este proprie; iar omul venetic, 
care duce o nălucă de viaţă, va fi dat în noi pierzării, şi în toată fiinţa noastră 
va împărăţi în acest chip viaţa cea adevărată, care vine, precum vedeţi, din 
chinuirea de sine şi din pierderea de sine. 


Acum, cred, este limpede pentru voi ce înseamnă a-ţi pierde sufletul pentru a-l 
mântui şi că, în virtutea acestui fapt, nu ne putem lucra mântuirea altfel decât 
pierzându-ne pe noi înşine. Totodată să vă fie însă limpede şi că în lucrarea 
luptei duhovniceşti principala şi prima noastră metodă trebuie să fie ruperea 
de omul cel pătimaş, care e venetic în noi, desprinderea lui de noi, 
recunoaşterea lui nu numai drept străin de eul nostru adevărat, ci şi drept 
vrăjmaş al nostru pierzător. Precum în treburile noastre obişnuite nicicum nu 
vom începe să lucrăm împotriva cuiva până ce nu vom strica prietenia cu el şi 


nu vom recunoaşte vrăjmăşia lui față de noi, aşa şi în viaţa noastră 
duhovnicească, până ce nu vom rupe prietenia cu patimile şi nu vom recunoaşte 
faptul că ele ne sunt vrăjmaşe, nu vom începe să lucrăm împotriva lor; iar dacă 
nu vom începe să lucrăm împotriva lor, nu vom ajunge să le omorâm. Dacă nu 
le vom omori noi pe ele, ne vor omori ele pe noi. Aşadar avem neapărată 
nevoie să ne separăm: pe noi înşine să ne punem de-o parte, iar pe omul cel 
pătimaş si-l aruncăm de cealaltă, să-l punem faţă în faţă cu noi şi Să 
începem lupta şi război cu el, aşa încât, tăindu-i mădular după mădular, în 
cele din urmă să-l ucidem şi, aruncându- 1 afară din noi, să rămânem curaţi 
şi desăvârşiti, aşa cum vrea Domnul şi aşa cum ne-a zidit EL. 


Sfântul Teofan Zăvorâtul - Tâlcuiri din Sfânta Scriptură - Duminica 
Sfântului Grigorie Palama 


Cu cât cineva e mai neatent cu sine însuşi, cu atât se socoteşte pe sine mai 
plăcut lui Dumnezeu. Dar acela ce se sileşte să se curețe de patimi, acela se 
ruşinează să-şi ridice ochii săi la Dumnezeu, căci se vede pe sine ca pe unul 
ce stă foarte departe de EI (Avva Isaia Pustnicul). 


Evrei 1. 10-14 


10. Și: "Întru început Tu, Doamne, pământul l-ai întemeiat şi cerurile sunt 
lucrul mâinilor Tale; 

11. Ele vor pieri, dar Tu rămâi, şi toate ca o haină se vor învechi; 

12. Și ca pe un veşmânt le vei strânge şi ca o haină vor fi schimbate. Dar Tu 
acelaşi eşti şi anii Tăi nu se vor sfârşi”. 

13. Și căruia dintre îngeri a zis Dumnezeu vreodată: "Șezi de-a dreapta Mea 
până când voi pune pe vrăjmaşii tăi aşternut picioarelor Tale”? 

14. Îngerii oare nu sunt toți duhuri Slujitoare, trimise ca să slujească, pentru 
cei ce vor fi moştenitorii mântuirii? 


Evrei 2. 1-3 


1.Pentru aceea se cuvine ca noi Să luăm aminte cu atât mai mult la cele 
auzite, ca nu cumva Să ne pierdem. 

2. Căci, dacă s-a adeverit cuvântul grăit prin îngeri şi orice călcare de poruncă 
şi orice neascultare şi-a primit dreapta răsplătire, 

3. Cum vom scăpa noi, dacă vom fi nepăsători la astfel de mântuire care, 
luând obârşie din propovăduirea Domnului, ne-a fost adeverită de cei ce au 
ascultat-o, 


4. Împreună mărturisind şi Dumnezeu cu semne şi cu minuni şi cu multe 
feluri de puteri şi cu darurile Duhului Sfânt, împărţite după a Sa voinţă? 


Evrei 7. 20-28 


20. Ci încă a fost la mijloc şi un jurământ, căci pe când aceia S-au făcut preoți 
fără de jurământ, 

21. El S-a făcut cu jurământul Celui ce I-a grăit: "Juratu-S-a Domnul şi nu 
Se va căi: Tu eşti Preot în veac, după rânduiala lui Melchisedec”. 

22. Cu aceasta, lisus S-a făcut chezaşul unui mai bun testament. 

23. Apoi acolo s-a ridicat un şir de preoţi, fiindcă moartea îi împiedica să 
dăinuiască. 

24. Aici însă, lisus, prin aceea că rămâne în veac, are o preoţie netrecătoare 
(veşnică). 

25. Pentru aceasta, şi poate să mântuiască desăvârşit pe cei ce se apropie prin 
EI de Dumnezeu, căci pururea e viu ca să mijlocească pentru ei. 

26. Un astfel de Arhiereu se cuvenea să avem: Sfânt, fără de răutate, fără de 
pată, osebit de cei păcătoşi, şi fiind mai presus decât cerurile. 

27. EI nu are nevoie să aducă zilnic jertfe, ca arhiereii: întâi pentru păcatele 
lor, apoi pentru ale poporului, căci El a făcut aceasta o dată pentru 
totdeauna, aducându-Se jertfă pe Sine însuşi. 

28. Căci Legea pune ca arhierei oameni care au slăbiciune, pe când cuvântul 
jurământului, venit în urma Legii, pune pe Fiul, desăvârşit în veacul 
veacului. 


Evrei 8. 1-2 


1. Lucru de căpetenie din cele spuse este că avem astfel de Arhiereu care a 
şezut de-a dreapta tronului slavei în ceruri, 

2. Slujitor Altarului şi Cortului celui adevărat, pe care l-a înfipt Dumnezeu şi 
nu omul. 


Marcu 2. 1-12 


1.Și intrând iarăşi în Capernaum, după câteva zile s-a auzit că este în casă. 

2. Și îndată S-au adunat mulţi, încât nu mai era loc, nici înaintea uşii, şi le 
grăia lor cuvântul. 

3..Și au venit la El, aducând un slăbănog, pe care-l purtau patru inşi. 

4.Și neputând ei, din pricina mulţimii, Să se apropie de EI, au desfăcut 
acoperişul casei unde era lisus şi, prin spărtură, au lăsat în jos patul în care 
zăcea slăbănogul. 

5.Și văzând lisus credinţa lor, i-a zis slăbănogului: Fiule, iertate îţi sunt 
păcatele tale! 

6. Şi erau acolo unii dintre cărturari, care şedeau şi cugetau în inimile lor: 

7. Pentru ce vorbeşte Acesta astfel? EI huleşte. Cine poate să ierte păcatele, 
fără numai unul Dumnezeu? 


8. Și îndată cunoscând lisus, cu duhul Lui, că aşa cugetau ei în sine, le-a zis 
lor: De ce cugetaţi acestea în inimile voastre? 

9.Ce este mai uşor a zice slăbănogului: Iertate îţi sunt păcatele, sau a zice: 
Scoală-te, ia-ţi patul tău şi umblă? 

10. Dar, ca să ştiţi că putere are Fiul Omului a ierta păcatele pe pământ, a zis 
slăbănogului: 

11.Zic ţie: Scoală-te, ia-ţi patul tău şi mergi la casa ta. 

12.Și s-a sculat îndată şi, luându-şi patul, a ieşit înaintea tuturor, încât erau 
toți uimiţi şi Slăveau pe Dumnezeu, zicând: Asemenea lucruri n-am văzut 
niciodată. 


În. 10. 9-16 


9. Eu sunt uşa: de va intra cineva prin Mine, se va mântui; şi va intra şi va 
ieşi şi păşune va afla. 

10. Furul nu vine decât ca să fure şi să junghie şi să piardă. Eu am venit ca 
viață să aibă şi din belşug să aibă. 

11. Eu Sunt păstorul cel bun. Păstorul cel bun îşi pune sufletul pentru oile 
sale. 

12. Iar cel plătit şi cel care nu este păstor, şi ale cărui oi nu sunt ale lui, vede 
lupul venind şi lasă oile şi fuge; şi lupul le răpeşte şi le risipeşte. 

13. Dar cel plătit fuge, pentru că este plătit şi nu are grijă de oi. 

14.Eu Sunt păstorul cel bun şi cunosc pe ale Mele şi ale Mele Mă cunosc pe 
Mine. 

15 .Precum Mă cunoaşte Tatăl şi Eu cunosc pe Tatăl. Și sufletul Îmi pun 
pentru oi. 

16. Am şi alte oi, care sunt din Staulul acesta. Și pe acelea trebuie să le aduc, 
şi vor auzi glasul Meu şi va fi o turmă şi un păstor. 


Tâlcuire: 
"Eu Sunt uşa: de va intra cineva prin Mine, se va mântui” ( In. 10.9). 


Acelaşi lucru îl spune Domnul şi în altă parte: "Nimeni nu vine la Tatăl Meu 
decât prin Mine” (n. 14. 6). 


Şi mai limpede a spus-o atunci când a grăit: "Fără Mine nu puteţi face nimic” 
(In. 15. 5). 


Aşadar, 


Numai astfel se poate apropia de Tatăl. Noi am căzut de la Dumnezeu şi, ca 
atare, suntem fii ai mâniei. Numai atunci când ne apropiem de Tatăl în Hristos 
şi în numele lui Hristos dreptatea dumnezeiască se dă în lături şi EI îşi întinde 
mila către noi, primindu-ne. 


Pecetea lui Hristos se întipăreşte în întreaga fire a creştinului, iar cel ce o 
poartă va merge prin mijlocul umbrei morţii şi nu se va teme de rău. 


Ca să fim astfel, avem Tainele: Botezul şi Impărtăşania, căreia îi premerge 
Spovedania la cei ce au păcătuit după Botez. Acestea ni le-a pus la îndemână 
Domnul; dar noi, pentru a le primi trebuie să avem următoarele stări ale 


duhului: 
care mărturiseşte: eu am pierit şi mă mântuiesc numai prin 


care râvneşte să jertfească totul Domnului Mântuitorului, 
fără a cruța nimic; 

care nu aşteaptă nimic de la sine însăşi, încredinţată că 
Domnul nu o va părăsi, ci va avea de la El tot ajutorul, atât lăuntric, cât 
şi din afară, întreaga viaţă, până ce a fi luată acolo unde e EI Însuşi. 


Sfântul Ignatie Briancianinov - Predică în Duminica Sfântului Grigorie 
Palama - Insemnătatea postului pentru om 


Luaţi aminte la voi înşivă, să nu se îngreuieze inimile voastre cu saţiul 
mâncării şi cu beţia (Luca 21, 34). 


lubiţi frați! Este un lucru mântuitor de suflet pentru noi ca în zilele sfintelor 
Păresimi nu doar să ne împovărăm trupurile cu postul, ci să şi stăm de vorbă 
despre post; este un lucru mântuitor de suflet pentru noi ca în zilele sfintelor 
Păresimi să ne îndreptăm toată luarea aminte cuvenită asupra preîntâmpinării pe 
care ne-a făcut-o însuşi Mântuitorul cu privire la saturare şi îmbuibare: Luaţi 
aminte la voi înşivă, a zis EI, să nu se îngreuieze inimile voastre cu saţiul 
mâncării şi cu beţia. 


Postul este o rânduială lăsată de Dumnezeu. Prima poruncă dată de 
Dumnezeu omenirii a fost una privitoare la post. Fa era neapărat trebuincioasă 
pentru noi în Rai, mai înainte de căderea noastră: cu atât mai trebuincioasă este 
ea după cădere. Porunca privitoare la post a fost dată în Rai şi este înnoită în 
Evanghelie. 


Să ne înălțăm gândurile la dumnezeiescul aşezământ al postului şi, prin 
contemplarea acestui aşezământ, să dăm viaţă, să dăm suflet - ca să zic aşa - 
nevoinţei postului. Nevoinţa postului nu ţine doar de trup; mevoința postului 
este folositoare şi trebuincioasă nu numai pentru trup; ea e folositoare şi 
trebuincioasă în primul rând pentru minte şi pentru inimă. 


Luaţi aminte la voi înşivă, să nu se îngreuieze inimile voastre cu saţiul mâncării 
şi cu beţia. Mântuitorul lumii ne-a descoperit prin aceste cuvinte o urmare, 
vrednică de o deosebită luare-aminte, a întrebuințării necumpătate a mâncării şi 
băuturii - urmare înfricoşătoare, urmare pierzătoare de suflet. În urma desfătării 


pântecelui se îngreunează, devine grosolană, se împietreşte inima; mintea este 
lipsită de uşurimea şi de duhovnicia sa; omul devine trupesc. 


Ce înseamnă „om trupesc”? Sfânta Scriptură numeşte „om trupesc” pe acel 
om nefericit care e țintuit de pământ, care nu e în Stare de gânduri şi 
simţăminte duhovniceşti. Nu va rămâne Duhul Meu în oamenii aceştia în 
veac, pentru că trupuri Sunt (Fac. 6, 3), a dat mărturie Dumnezeu. Omul 
trupesc nu este în stare să îl cinstească pe Dumnezeu. (iar şi omul 
duhovnicesc, când se supune saturării pântecelui, îşi pierde duhovnicia, parcă 
îşi pierde însăşi putinţa de a-L cunoaşte pe Dumnezeu şi de a sluji Lui. 


Mâncat-a Iacov, spune Sfânta Scriptură, numindu-l lacov pe adevăratul 
slujitor al lui Dumnezeu, şi S-a săturat, şi s-a lepădat cel iubit; îngroşatu-s-a, 
îngrăşatu-s-a, lăţitu-s-a şi a părăsit pe Dumnezeul Cel ce l-a făcut pe el, şi s-a 
depărtat de Dumnezeu, Mântuitorul său (Deut. 32, 15). Într-o astfel de stare 
ajunge nevoitorul când îndepărtează nevoinţa postului dintre nevoinţele sale. 
Îngroşarea şi întunecarea pe care le împărtăşesc trupului îmbelşugarea şi lipsa 
de alegere la mâncare se împărtăşesc, puţin câte puţin, prin trup inimii, iar prin 
inimă minţii. Atunci aceşti ochi duhovniceşti - inima şi mintea - se înceţoşează; 
veşnicia se ascunde de ei; viaţa pământească pare privirii lor bolnave nesfârşită. 
Pe potriva vederilor şi simțămintelor îşi capătă îndreptarea şi călătoria 
pământească, şi nefericitul călător orb merge,împreună cu şarpele cel lepădat, pe 


pântece şi pământ mănâncă în toate zilele vieţii sale pământeşti (Fac. 3, 14). 


Această înrâurire a întrebuinţării fără măsură sau chiar fără fereală şi luare- 
aminte a mâncării asupra omului lămureşte pricina pentru care acesta, chiar în 
starea sa de nevinovăție, în mijlocul desfătărilor Raiului, avea nevoie de 
porunca postului. Acesteia i s-a încredințat păstrarea în starea cea 
duhovnicească a perechii nou-zidite, alcătuite din două firi, trupească şi 
duhovnicească; acesteia i s-a încredințat cumpănirea celor două firi şi 
precumpănirea celei duhovniceşti. Cu ajutorul ei, omul putea să stea neîncetat 
cu gândul şi cu inima înaintea lui Dumnezeu, putea să fie cu neputinţă de atins 
pentru gândurile şi închipuirile păcătoase. 


Cu atât mai de trebuinţă este porunca postului pentru omul căzut, împătimirea 
de pământ, de scurta viaţă pământească, de dulceaţa ei, de măreţia şi slava ei, 
însăşi înclinarea spre păcat s-au făcut proprii firii căzute, aşa cum sunt proprii 
bolii imboldurile şi simţămintele fără de rânduială pricinuite de către ea. Noi 
suntem ţintuiți de pământ, lipiţi de el cu tot sufletul, nu doar cu trupul; ne-am 
făcut cu desăvârşire trupeşti, lipsiţi de simţire duhovnicească, neînstare de 
cugetări cereşti. Porunca privitoare la post se arată iarăşi cea dintâi poruncă, 
neapărat trebuincioasă pentru noi. 


Y Numai cu ajutorul postului ne putem rupe de pământ! 

“ Numai cu ajutorul postului ne putem împotrivi puterii atrăgătoare a 
desfătărilor pământeşti! 

“ Numai cu ajutorul postului putem rupe legătura cu păcatul ! 

“ Numai cu ajutorul postului duhul nostru se poate slobozi de grelele 
lanţuri ale trupului! 

“ Numai cu ajutorul postului cugetul nostru se poate ridica de la pământ, 
înălțându-şi privirile către Dumnezeu! 


Pe măsură ce luăm asupra noastră jugul cel bun al postului, duhul nostru 
dobândeşte o mare libertate: el tinde spre tărâmul duhurilor, care îi este 
înrudit, începe să se întoarcă des spre contemplarea lui Dumnezeu, Să se 
cufunde în această nemăsurată şi minunată contemplare, să adăsteze în ea. 


Dacă obiectele lumii materiale, când sunt luminate de razele soarelui material, 
negreşit iau de la acesta strălucire şi o răspândesc la rândul lor, cum să nu se 
lumineze duhul nostru atunci când el, lepădând prin mijlocirea postului, vălul 
cel grosolan şi des al trupului, se înfăţişează nemijlocit Soarelui Dreptăţii - lui 
Dumnezeu? El se luminează! Se luminează şi se preschimbă! Apar în el gânduri 
noi, dumnezeieşti, se descoperă înaintea lui taine pe care nu le cunoştea mai 
înainte. Cerurile îi spun slava lui Dumnezeu: tăria vesteşte (Ps. 18, 2) 
atotputernicia mâinii ce a făcut-o; toate zidirile, văzute şi nevăzute, 
propovăduiesc cu glas răsunător negrăita milă a Ziditorului; el gustă 
duhovniceşte şi vede duhovniceşte că bun este Domnul (Ps. 33, 8). 


Harica uşurime şi subţirime a duhului se împărtăşesc trupului: trupul, în urma 
duhului, este atras spre simţirile duhovniceşti şi dă mâncării nestricăcioase, 
pentru care a fost zidit, întâietate faţă de mâncarea stricăcioasă, la care a căzut. 


La început, el anevoie se supune lecuirii prin post, care e însoţită de silire de 
sine; la început el se tulbură de rânduiala postului, răscoală împotriva ei duhul 
nostru, se înarmează împotriva ei cu felurite filosofări luate din ştiinţa cu nume 
mincinos: fiind însă îmblânzit şi vindecat de post, el deja simte şi gândeşte 
altfel. Felul în care vede săturarea seamănă de acum cu simţămintele omului 
care s-a însănătoşit față de mâncărurile vătămătoare pe care le dorea cu 
înverşunare în vremea bolii; el seamănă cu felul în care se uită omul la o otravă 
dată în vileag, prin care se răpeşte duhului stăpânirea asupra trupului, prin care 
omul este coborât de la asemănarea şi înrudirea îngerească la asemănarea şi 
înrudirea dobitocească. Ostaşii duhovniceşti care au dobândit biruinţa asupra 
trupului prin mijlocirea postului, înfăţişându-se Domnului pentru a învăţa 
cele mai mari taine şi mai înalte virtuţi, aud din gura Lui învăţătura despre 
înalta virtute a postului şi descoperirea unei taine - a Stării care ia naştere 


puţin câte puţin din săturare şi îmbuibare: Luaţi aminte la voi înşivă, să nu se 
îngreuieze inimile voastre cu saţiul mâncării şi cu beţia. 


Biruitorilor li se aminteşte că trebuie să-şi păstreze cu osârdie arma cu care au 
dobândit biruinţa! Şi biruinţa este căpătată, şi prada dobândită în urma biruinţei 
este păzită cu una şi aceeaşi armă: postul. 


Nevoitorul lui Hristos, luminat de Sus şi învăţat de propriile sale cercări 
evlavioase, cercetând nevoinţa postului ca atare, află ca fiind cu totul 
trebuincioasă nu numai înfrânarea de la îmbuibare şi de la săturarea 
Statornică, ci şi alegerea mâncărurilor cu multă luare-aminte. 


Această alegere apare de prisos numai la suprafaţă, la o privire fugară asupra ei; 
de fapt, felul mâncării este deosebit de însemnat, în Rai era oprit un singur fel 
de hrană, în această vale a plângerii, pe pământ, aflăm că nefăcând deosebire 
între calitatea mâncărurilor ne pricinuim mult mai multe necazuri decât 
întrecând măsura cu cantitatea lor. Nu trebuie să credem că numai vinul are 
însuşirea de a înrâuri mintea noastră, sufletul nostru: fiecare fel de mâncare 
lucrează în felul său propriu asupra sângelui, asupra creierului, asupra întregului 
trup - iar prin mijlocirea trupului, şi asupra duhului. Cine ia aminte cu râvnă la 
sine însuşi, îndeletnicindu-se cu nevoinţa postului, acela va afla că este 
neapărată nevoie de trezvirea trupului şi a sufletului de întrebuinţarea prelungită 
a cărnurilor şi chiar a peştilor; acela va îmbrăţişa cu dragoste rânduielile Sfintei 
Biserici privitoare la post şi se va supune lor. 


Sfinţii Părinţi au numit postul „temelie a tuturor virtuţilor”, fiindcă prin post 
este păzită în cuvenita curăţie şi trezvie mintea noastră, iar inima în cuvenita 
subțirime şi duhovnicie. Cel ce clatină temelia virtuţilor clatină întreaga lor 
clădire. 


Fraților! Să străbatem alergarea sfântului post cu râvnă, cu osârdie. Lipsurile 
cărora pare că se supune după rânduiala postului trupul nostru sunt nimicnice 
înaintea folosului sufletesc pe care poate să-l aducă postul. 


Să desfacem prin mijlocirea postului trupurile noastre de masa bogată şi grasă, 
iar inimile - de pământ şi de stricăciune, de adânca şi pierzătoarea uitare prin 
care suntem despărțiți de veşnicia care stă înaintea noastră şi este gata să ne 
cuprindă. Să năzuim atât cu duhul, cât şi cu trupul spre Dumnezeu! Să ne 
temem de starea trupească, pricinuită de călcarea postului, să ne temem de 
deplina neputinţă de a-L cunoaşte pe Dumnezeu şi de a-L cinsti pe Dumnezeu 
pe care o pricinuieşte călcarea postului. Această neputinţă pierzătoare este 
temeiul morţii veşnice. Această neputinţă pierzătoare este arătată de noi atunci 


când, din pricina dispreţuirii poruncii lui Dumnezeu privitoare la post, îngăduim 
să se îngreuieze inimile noastre cu saţiul mâncării şi cu beţia. Amin. 


Sfântul Luca al Crimeei - Cuvânt în cea de-a doua Duminică din Postul 
mare - Învățătura lui Hristos şi învăţăturile omeneşti 


“Dacă, precum vă amintiți, în cea dintâi Duminică a marelui Post Sfânta 
Biserică a prăznuit întărirea Ortodoxiei de către cele şapte Sinoade Ecumenice, 
în cea de-a doua ea cinstește pomenirea ierarhului Grigorie Palama, marele 


apărător al Ortodoxiei. Acesta a trăit în al XIV-lea veac, la aproape şase sute 
de ani după ultimul Sinod Ecumenic. 


A primit o educaţie aleasă, fiind apropiat al împăratului din Bizanţ, dar a părăsit 
curând viaţa de la curte şi s-a retras în muntele Athos, fiindcă sufletul lui năzuia 
spre împărtăşirea statornică şi nedespărţită cu Dumnezeu. În zilele lui s-a 
ridicat hulă asupra monahismului şi mai ales asupra călugărilor din Athos, 
care erau defăimaţi pentru faptul că-şi închinaseră întreaga viaţă numai slujirii 
lui Dumnezeu, cugetării la cele dumnezeieşti şi rugăciunii. 


Sfântul Grigorie i-a înfierat cu mare putere pe aceşti hulitori, ridicându-se în 
apărarea monahismului ortodox, în acea vreme s-a ridicat ereticul Varlaam, 
care propovăduia învăţătura greşită că, schimbându-Se la faţă în muntele 
Taborului, Domnul lisus Hristos nu ar fi strălucit cu lumina dumnezeiască, 
ci cu o lumină pământească, obişnuită. Sfântul Grigorie l-a dat în vileag ca 
eretic, învățând cu tărie că lumina taborică este dumnezeiască. 


In ziua pomenirii acestui mare ierarh, ca de altfel în toate zilele când sunt 
pomeniţi sfinţi ierarhi, auziți în Evanghelia care se citeşte cuvintele lui Hristos: 


Adevărat, adevărat zic vouă: cel ce nu intră pe uşă în Staulul oilor, ci sare pe 
aiurea, acela este fur şi tâlhar, iar cel ce intră prin uşă este păstorul oilor (In. 
10, 1-2). 


În ele, toţi învățătorii mincinoşi şi ereticii sunt asemuiţi unor hoţi şi tâlhari, ce 
nu doresc să intre cu smerenie în sfânta credinţă pe uşa Ortodoxiei, ci năzuiesc 
să se furişeze prin altă parte. Singura intrare sfântă şi legiuită în dumnezeiasca 
învăţătură e însă una singură, şi unul singur este învățătorul nostru — lisus 
Hristos (v. Mt. 23, 8), iar noi suntem datori să urmăm doar Lui şi nimănui 
altcuiva. 


Eu Sunt uşa: de va intra cineva prin Mine, se va mântui; şi va intra, şi va ieşi, 
şi păşune va afla (In. 10, 9). 


La această uşă EI i-a pus ca străjeri ai Împărăției Cerurilor pe Sfinţii 
Apostoli, în urma cărora au primit hirotonia, ca urmaşi ai lor, mulți alți 
păstori buni: toți aceştia învaţă oile cele bune, turma lui Hristos, să asculte de 
glasul singurului învăţător şi Păstor, să meargă după Hristos. Au fost şi sunt 
numeroşi conducători pe care şi-i alege neamul omenesc, mulți învăţători care 
arată felurite căi de a trăi — însă Domnul lisus Hristos ne porunceşte nouă, 
creştinilor, să mergem numai după El, după Păstorul Cel Bun, Care pune 
sufletul Său pentru oile Sale (v. In. 10, 11). 


Care sunt învăţăturile tuturor conducătorilor omeneşti şi prin ce se deosebesc 
ele de învăţătura Domnului lisus Hristos? Toate învăţăturile omeneşti au ca 
țintă perfecţionarea vieţii noastre sociale şi politice. Ele vorbesc aproape 
numai despre felul în care trebuie organizat aspectul exterior a vieţii, despre 
legile de stat care ar trebui făcute, despre realizarea unei forme cât mai 
perfecte de organizare statală. Din aceste învățături omeneşti cunoaştem multe 
lucruri înțelepte, multe lucruri mari, multe lucruri folositoare, în faţa celor mai 
bune şi mai vrednice, în faţa celor mai drepte dintre ele ne plecăm şi noi. 


Şi totuşi, de ce mergem după un singur Conducător — după Domnul nostru 
lisus Hristos? De ce punem Sfânta Lui învăţătură mai presus de toate 
învăţăturile social-politice ale lumii, chiar şi de cele mai drepte dintre ele? 
Acesta e un lucru pe care trebuie neapărat să-l înţelegeți. 


Înainte de venirea Domnului lisus Hristos, lumea era adânc înstrăinată de 
obiectul învăţăturii Lui, necugetând deloc la ceea ce El socotea a fi lucrul cel 
mai însemnat, neapărat trebuincios, pentru oameni: se gândeau numai la cele 
exterioare. Lumea antică era încredinţată că pentru dezrădăcinarea răului de pe 
pământ este nevoie doar de legi drepte în stat; şi lumea nouă visează la 
egalitate socială. Păstorul Cel Bun ne spune însă cu totul altceva. 


Ştiţi că în vremea postirii Lui de patruzeci de zile în pustie satana a început să-L 
ispitească. L-a suit pe un munte înalt, i-a arătat toate împărățiile pământeşti şi a 
zis: „Dacă Te vei închina mie, îţi voi da toate aceste împărăţii şi slava lor” (vw. 
Lc. 4, 6-7) — la care Domnul a răspuns: Mergi înapoia Mea, satano, căci scris 


este: „Domnului Dumnezeului tău să 1 te închini şi numai Lui să-I Slujeşti” 
(Lc. 4, 8). 


EI a lepădat de la Sine puterea politică şi socială şi nu la reforme sociale Se 
gândea. Și după aceea, cu alte prilejuri, a respins această putere — fiindcă 
atunci când veneau la El oameni cu rugămintea de a le fi judecător, EI se 
dădea în lături, spunând: Cine M-a pus pe Mine judecător sau împărțitor 
peste voi? (Lc. 12, 14). lar când înainte de cumplitele Sale pătimiri de pe 
Golgota a stat înaintea lui Pilat ca să fie judecat, şi acesta L-a întrebat: „Eşti 
împărat? “, EI a răspuns: „Da, împărat sunt, însă împărăţia Mea nu este din 
această lume ” (v. In. 18, 33-36). 


Iată ce are însemnătate pentru noi: faptul că EI este Conducătorul unei 
împărăţii care nu este din această lume, iar conducătorii omeneşti sunt toți 
conducători ai împărăției acestei lumi. Ei bine, care este deosebirea de temelie 


Căci dinăuntru, din inima omului, ies cugetele cele rele, desfrânările, hoţiile, 
uciderile, preacurvia, lăcomiile, vicleniile, inşelăciunea, neruşinarea, ochiul 
pizmaş, hula, trufia, uşurătatea (Mc. 7, 21-22). 


Aceeaşi idee o veţi afla şi în Evanghelia după Luca: 


Omul bun, din vistieria cea bună a inimii sale scoate cele bune, pe când omul 
rău, din vistieria cea rea a inimii lui scoate cele rele — căci din prisosul inimii 
vorbeşte gura lui (Lc. 6, 45). 


îndreptăm voinţa potrivit năzuințelor inimii. Simţirea, al cărei organ este 
inima, domneşte asupra întregii noastre gândiri, credinţe, cunoaşteri, asupra 


întregii noastre concepţii despre lume, asupra tuturor tendinţelor sociale şi 
politice. 


lar dacă în inimă 


domnesc răul şi întunericul, oricât de bună ar fi orânduirea socială şi politică, 
oricât ar fi de drepte legile, omul va face rele. Nici un fel de legi, nici un fel de 
orânduire socială nu pot înfrâna inima omenească. Oamenii tind să înăbuşe 
răul prin pedepse juridice — însă răul continuă, infracțiunile nu contenesc. Ştiţi 
că şi în cea mai desăvârşită orânduire de stat există o mulțime de oameni josnici, 
lipsiţi de cinste, care fac răul şi prin tot ceea ce săvârşesc strică tot lucrul bun, 
împiedicându-l şi lipsindu-l de putere prin năzuinţele inimii lor negre; ştiţi că 
există o mulţime de oameni egoişti, cărora nu le pasă decât de sine şi care nu se 
dau în lături să îi strivească pe cei ce stau în calea lor. Știți cât de mulți sunt 
oamenii desfrânaţi şi că prin nici un fel de legi nu se poate face ca toţi oamenii 
să devină buni şi cinstiţi, să nu mai fie oameni necinstiţi, egoişti. 


Asta o poate face numai Domnul lisus Hristos, fiindcă El ne-a adus 
învăţătura Sa cea dumnezeiască despre felul în care trebuie să 
noastră, despre felul în care trebuie să ne-o îndreptăm. 


lată de ce EI este pentru noi singurul Sfânt Conducător, fundcă la 
dezrădăcinarea răului nu pot şi niciodată nu vor putea să ajungă conducătorii 
omeneşti. Este nevoie de harul dumnezeiesc, de puterea dumnezeiască, pentru 
a îndrepta inima omenească; oamenii au nevoie de ajutor haric în lupta cu 
răul. Şi atunci, cum să nu îl iubim din toată inima pe Domnul Iisus Hristos, 
Care ne-a învăţat adevărul cel mai adânc, Care ne-a întors luarea-aminte 
asupra inimilor noastre, Care ne-a adus învățătura dumnezeiască şi 


luminoasă despre dragostea de aproapele? Şi se cuvine să băgăm de seamă 
că lucrurile pe care ne-a învăţat El — ZI TU 
smerenia — erau adânc străine de inimile păgânilor. Aceştia nu se închinau 
blândeții, ci trufiei; ei socoteau că a da milostenie săracilor este o slăbiciune de 
neiertat, în rândul lor era foarte răspândită sclavia, care înjoseşte demnitatea 
omenească; ei nu-i puneau pe sclavi în rândul oamenilor şi se purtau cu ei ca 
şi cu nişte vite |şi nu există aceeaşi trufie şi în zilele noastre, chiar şi între cei 
care formal Sunt în Biserică ?-n.n. ] 


Ciudat şi nebunește ar fi sunat în urechile lor cuvintele dragoste, blândeţe, 
smerenie şi milostivire — dar ele au răsunat în întreaga lume prin dumnezeiasca 
propovăduire a Domnului lisus Hristos şi au supus treptat inimile oamenilor, 
încât în locul trufiei şi dispreţului față de oameni dinainte s-a încetățenit 
recunoaşterea tocmai acestor virtuţi. 


Sfântul PRI spune: Curăţiţi-vă mâinile, păcătoşilor, şi sfinţiţi-vă 
inimile, voi, cei îndoielnici. Pătrundeţi-vă de durere, întristaţi-vă şi vă jeliți. 
Râsul întoarcă-se în plâns şi bucuria voastră în întristare. Smeriţi-vă înaintea 
Domnului, şi El vă va înălța (lac. 4, 8-10). 


Smeriţi-vă înaintea Domnului, pocăiți-vă pentru ceea ce vă întinează inimile, 
umpleţi viaţa voastră de năzuinţa către dragoste, bine şi milostivire, şi atunci va 
odihni asupra voastră harul Sfântului Duh. Amin”. 


(Sfântul Luca al Crimeei — La porţile postului mare , Predici la Triod; 
Editura Biserica Ortodoxă, Bucureşti, 2004) 


Mitropolit Augustin de Florina - Predică la prăznuirea Sfântului Grigorie 
Palama - „Pace vouă...” 


În a doua Duminică din Post (din Postul mare), este sărbătoarea Sfântului 
Grigorie Palama. Dar, în afară de această zi cu dată schimbătoare, Sfântul 
Grigorie este prăznuit şi la o dată fixă, pe 15 noiembrie (în calendarul Bisericii 
Ortodoxe Române pe 14 noiembrie —n. tr.). 


Cine este Sfântul Grigorie Palama? S-au scris despre el cărţi întregi, dar noi să 
spunem câteva cuvinte. 


Ne aflăm în anul 1335 d.Hr. În Biserica Ortodoxă era pace. Pace! Există 
altceva mai dulce decât pacea? Pace în case, pace în societate, pace între 
popoare, pace în Biserică. Şi pentru că pacea este un bun foarte preţios şi cu 
totul necesar, de aceea şi Biserica noastră se roagă continuu „pentru pacea a 
toată lumea”. 


Aşadar, era pace atunci în Biserica lui Hristos. Dar deodată Biserica s-a tulburat. 
Aşa cum, atunci când un vânt puternic suflă în larg, marea se tulbură şi ridică 
valuri sălbatice, tot aşa atunci când apare o erezie Biserica lui Hristos e 
tulburată, iar valurile spumegânde ale ereticilor lovesc corabia dumnezeiască şi 
caută să o scufunde. Frezia este una din cauzele care tulbură Biserica. Ereticii 
fac o mare stricăciune în Biserică. Îi despart pe creştini, pricinuiesc un război 
intern. 


În acea epocă, în secolul al XIV-lea, a apărut un eretic: se numea Varlaam 
Calabrezul. Se născuse în Italia. Studiase mult la şcolile şi universităţile din 
Italia. Învăţase filosofia şi retorica. Scria cărţi, vorbea excelent, era foarte 
deştept şi înzestrat. Dar ce să faci cu toate aceste daruri pe care le avea? Era un 
ipocrit şi un fals: o făcea pe ortodoxul, dar nu era ortodox. Din Italia a venit în 


Elada. A făcut mare impresie. Îl urma multă lume. A vizitat şi Sfântul Munte. 
Dar, mândru de înţelepciunea lui, nu putea să înţeleagă smerenia monahilor. A 
început să-i osândească pentru rugăciunea pe care o făceau în chiliile lor, 
concentrându-şi toate simţurile şi vorbind tainic cu Dumnezeu. Monahii îşi 
petreceau toată noaptea cu rugăciunea. Și această rugăciune a lor era: 
„Doamne lisuse Hristoase, Fiul lui Dumnezeu, miluieşte-mă!”. Mulţi dintre 
monahi, în urma rugăciunii, vedeau o lumină ce le lumina chilia. Şi lumina 
aceasta spuneau că seamănă cu lumina pe care au văzut-o cei trei ucenici pe 
Tabor, când Domnul s-a schimbat la faţă înaintea lor! 


Varlaam nu accepta un astfel de mod de rugăciune şi nu voia să numească 
lumina aceea necreată, dumnezeiască, aşa cum o primeau evlavioşii monahi. 
Din această neînțelegere asupra rugăciunii s-a creat o mare controversă. Lumea 
s-a despărțit: unii cu monahii, iar alţii cu Varlaam. Astăzi, aceste lucruri par 
ciudate, pentru că oamenii nu se mai interesează de subiectele duhovniceşti, ci 
se interesează doar de cele materiale şi pot să se certe toată ziua pentru un gol. 
Dar în vremea aceea, oamenii erau superiori şi se interesau şi discutau subiecte 
duhovniceşti, aşa cum este subiectul rugăciunii minţii. 


Învățătura eretică a lui Varlaam s-a întins ca un foc în Imperiul Bizantin. Cine 
să fi stins acest foc? Cine să fi luptat împotriva lui Varlaam? Dar pronia 
dumnezeiască a arătat în acele vremuri grele un bărbat înţelept şi viteaz, care a 
luptat şi l-a biruit pe ereticul Varlaam; a fost Grigorie Palama. 


Grigorie Palama s-a născut în Constantinopol. Era copilul unei distinse 
familii. Tatăl lui slujea la Palat şi i-ar fi fost uşor lui Grigorie să promoveze în 
cele mai înalte demnități lumeşti şi să trăiască în slavă. Dar Grigorie a preferat 
alte măreţii; a preferat măreţiile religiei. De tânăr, de doar 20 de ani, s-a dus în 
Sfântul Munte şi s-a făcut monah. A pustnicit opt ani făcând ascultare la un 
stareţ. Apoi, a plecat din Sfântul Munte şi s-a dus într-un munte lângă Veria. 
Şi acolo, împreună cu alţi tineri, a trăit vreme de cinci ani o viaţă foarte 
aspră, cu multă rugăciune şi Studiu continuu al Sfintei Scripturi. S-a întors 
apoi din nou la Sfântul Munte. Acolo hotărâse să rămână până la sfârşitul 
vieţii. Dar n-a rămas. A fost nevoie să coboare în lume şi să lupte cu groaznica 
erezie a lui Varlaam. Îl chema la lupta pentru Ortodoxie evlaviosul popor din 
Tesalonic. Pentru că acolo îşi aşezase tabăra Varlaam, iar Grigorie în această 
cetate trebuia să dea lupta. Şi a venit Grigorie şi prin învăţătura lui luminoasă, 
prin dezbaterile şi scrierile lui a combătut erezia. Un Sinod, care a avut loc în 
1351, i-a dat dreptate lui Grigorie şi l-a condamnat pe Varlaam. Varlaam părea 
că se pocăise şi-şi cerea iertare; dar era ipocrit. A plecat din Elada, s-a întors în 
Italia, i s-a închinat papei şi papa 1-a premiat trădarea, făcându-l episcop al unei 
mari cetăţi, iar de acolo, Varlaam nu încetă să lupte împotriva Ortodoxiei până 
ce muri. 


Și cu Grigorie Palama ce s-a întâmplat? Duşmanii Ortodoxiei l-au clevetit pe 
Grigorie înaintea împăratului că ar complota împotriva lui şi ar vrea să-l uzurpe. 
Calomnia a prins. Grigorie a fost arestat şi condamnat şi a făcut doi ani în 
închisoare. Dar când pe tron s-a urcat loan Cantacuzino şi a fost ales un nou 
Patriarh, atunci Grigorie a fost eliberat din închisoare, a fost recunoscut ca 
apărător al Ortodoxiei şi hirotonit Arhiepiscop al Tesalonicului. În cetate, 
creştinii erau divizați şi nu-l primeau ca Mitropolit. În cele din urmă, a intrat în 
Tesalonic şi şi-a preluat îndatoririle. A lucrat mult pentru turma sa. A luptat 
împotriva ereticilor. Învăţa ŞI scria. Într-o călătorie a sa spre Constantinopol, a 
fost prins de pirați şi a rămas un an robul lor. După aceea, a fost eliberat şi s-a 
întors în Constantinopol. Turma l-a primit cu mare bucurie. Doar opt ani a fost 
Mitropolit al Tesalonicului. 


În 1359, Grigorie şi-a încredinţat sufletul său Domnului. Moaştele lui, 
comoară de nepreţuit, se află în Catedrala Mitropolitană a Sfântului Grigorie 
din Tesalonic. 


Iubiţii mei, cu cuvântul „„pace” am început predica noastră şi cu acelaşi cuvânt 
vrem s-o încheiem. Nu-l vom spune noi acest cuvânt; îl vom lăsa pe Sfântul 
Grigorie Palama să-l spună. Tesalonicul era, aşa cum am spus, despărțit în 
partide. Creştinii se urau între e1. Ereticii se bucurau. Barbarii erau gata să atace 
şi să ocupe cetatea. Sfântul Grigorie s-a urcat în tron şi către toţi credincioşii a 


adresat una din cele mai frumoase şi emoţionante predici ale sale. A spus: 


Fie ca acest îndemn părintesc al Sfântului Grigorie Palama pentru pace să-l audă 
toți elinii. 


Sfântul Teodor Studitul despre săptămâna a doua din Post 


Cuvântul 50: În Miercurea săptămânei a doua din Post: despre păzirea 
sufletului de patimile pierzătoare 


Fraţilor şi părinților, după postul din întâia săptămână ne-am schimbat oarecum: 
faţa noastră a slăbit şi s-a ofilit. S-a stricat însă numai omul cel din afară, 
precum zice apostolul, iar cel dinlăuntru, adică sufletul, creşte şi se înnoieşte din 
zi în zi. Căci, după cum traiul bun îngraşă trupul şi-l face frumos, aşa şi sufletul 
prin înfrânare se face mai luminat şi mai viteaz. La fel şi noi, prin pătimirea cea 
rea a trupului, am sporit frumuseţea şi podoaba sufletului, frumuseţe pe care o 
dorea proorocul David şi pentru care ruga pe Dumnezeu, zicând: Doamne, întru 
vrerea Ta dăruieşte frumuseții mele putere“. Deci, prin această frumuseţe a 
înfrânării se logodesc sufletele noastre cu Mirele ceresc, Hristos, precum zice 
fericitul Pavel: „V-am unit pe voi, ca pe o fecioară curată, cu un bărbat, ca să vă 
pun înaintea lui Hristos, mireasă fără de prihană“. 


Mi-e frică însă ca nu cumva, după cum şarpele a înşelat oarecând pe Eva cu 
meşteşugirea lui, la fel să vatăme, cu viclenie, toată slăbiciunea în Hristos a 
gândurilor voastre. Socotiţi dar cât de mare este darul că ne-am învrednicit să 
avem Mire pe Hristos. 


Vedeţi pe marele apostol Pavel, cum se spăimântă şi se cutremură pentru noi, ca 
nu cumva să ne înşele vrăjmaşul şi să ne facă să cădem din această mare 
vrednicie. Sufletul nostru se aseamănă cu o fecioară logodită, care-i ascunsă şi 
păzită de ochii tinerilor, ca să nu fie văzută, şi care pune mare silință ca să-şi 


păstreze curată fecioria, până la vremea nunţii şi a unirii ei. Tot aşa sufletul are 
datoria să se păzească curat de păcat, până în ceasul morţii şi atunci, ieşind din 
trup ca dintr-un palat împărătesc, de va fi frumos şi împodobit cu paza fecioriei 
avută în această 

lume, atunci se vor bucura Sfinţii îngeri văzându-l împodobit cu fapte bune. lară 
de va fi urât şi înegrit de păcate, se vor bucura dracii. O, ce lucru de jale şi de 
plângere, să spună cineva sau să audă aceasta! 


Drept aceea, să primim ca trupul nostru să aibă acum pătimire rea, să se 
smerească şi să stăpânească mintea sufletească în noi, iar nu voia rea a trupului. 
Nu numai acum, ci totdeauna să avem această pază şi această nevoinţă a 
înfrânării, căci viaţa monahului nu este decât o înfrânare a patimilor, pază a 
gândurilor şi război necontenit împotriva duhurilor nevăzute. Cu toate că 
acestea sunt grele şi ostenitoare pentru trup, dar mult folos aduc sufletului; căci 
osteneala este trecătoare, iar plata veşnică. Pentru aceea zice apostolul: ,, 
Uşurinţa scârbei noastre ne găteşte greutatea slavei veşnice“. 


Deci o fraţilor, să nu ne îngrijim de cele văzute, ci de cele nevăzute, că cele 
văzute sunt trecătoare, iar cele nevăzute, veşnice. Aceste bunătăți poftesc şi 
îngerii să le privească, adică să vadă pe Domnul nostru lisus Hristos, cu care 
sufletele noastre sunt unite. 


Mă rog dragostei voastre fraților, să păzim sufletul nostru curat de fapte rele, de 
gânduri necurate, care întinează sufletul, precum a zis Domnul. Să nu primim în 
nici un chip gândul păcatului, că din gândire şi din aducerea aminte a păcatului, 
se aprinde pofta ca un foc mare şi arde sufletul şi îl face urât şi negru. De aceea 
departe să fugim de patimi şi de gândul pe care ni-l pune diavolul înainte. Să ne 
depărtăm cu mare grăbire de ispitele viclene, ca să luminăm sufletul nostru cu 
fapte bune, sârguindu-ne şi ostenindu-ne în acest post cu înfrânarea, ca atunci 
când va veni ceasul despărțirii sufletului să fim gătiţi şi curaţi, să ne învrednicim 
bucuriei cereşti şi să câştigăm bunătăţile veşnice în Hristos lisus Domnul nostru 
a Căruia este slava şi stăpânirea împreună cu Tatăl şi cu Duhul Sfânt acum şi 
pururea şi în vecii vecilor. Amin. 


Cuvântul 51: În Vinerea săptămânii a doua: despre unire şi dragoste şi 
trebuinţa de a suferi cu vitejie ostenelele faptelor bune, ca să câştigăm 
Impărăţia Cerurilor 


Fraților şi părinţilor, mult mă veselesc eu smeritul, văzând petrecerea voastră cu 
pace, întărirea voastră în faptele bune şi mai ales unirea dragostei dintre voi, şi 
că petreceţi vremea postului în răbdare şi faceţi aceasta pentru mântuirea 
sufletului vostru şi pentru nădejdea cea bună a vieţii veşnice. Din toate 
bunătăţile, alt lucru mai bun nu este ca pacea şi unirea între fraţi şi acestea 


odrăslesc din înfrânare. Că oriunde se va arăta şi se va afla înfrânarea de acolo 
toată răutatea şi vicleşugul fug. Aşa au lipsit acum şi de la noi nestatornicia, 
neorânduiala, împotrivirea, viclenia, 

clevetirea, neascultarea, mândria şi toată răutatea. 


Deci, fraţii care sunt sârguitori să priceapă că nu numai pe ei se folosesc, ci şi pe 
ceilalți fraţi îi îndeamnă spre bine cu pilda lor bună, pentru care mare plată vor 
lua de la Dumnezeu, iar cei ce fac scandal, aduc şi lor şi altora multă osândă 
prin pilda rea. 


Prieteni ai lui Dumnezeu şi ai îngerilor sunt cei care povăţuiesc cu cuvântul şi 
îndeamnă pe frați spre poruncile lui Dumnezeu. Să dea Dumnezeu să ne aflăm 
totdeauna în această stare şi vieţuire lăudată şi să nu încetăm, nici să lipsim 
vreodată de la dragostea lui Dumnezeu. Că zice Hristos: „Să iubeşti pe Domnul 
Dumnezeul tău din tot sufletul tău şi din toată inima ta şi din tot cugetul tău." 
Dar cel ce iubeşte pe Dumnezeu astfel, niciodată nu se satură de dragostea Lui, 
nu osteneşte şi nu se leneveşte; ci mai mult îşi sporeşte căldura, crescând în 
inima lui faptele bune, şi merge din putere în putere, lucru pe care se cade să nu- 
| conte-nească niciodată. 


Nu vedeţi pe oamenii mireni cum se ostenesc şi se nevoiesc ziua şi noaptea 
pentru cele trecătoare? Nu vă uitaţi la ce fac corăbiile aici înaintea noastră, cum 
lucrează toată ziua şi nicidecum nu se odihnesc? Pentru care pricină? Ca să 
câştige ceva de cheltuială, să se chivernisească. 


lar noi să nu suferim osteneli şi nevoi cu bucurie, pentru ca să câştigăm bogăţie 
dumnezeiască, să ne învrednicim de Împărăţia Cerurilor, să câştigăm cele 
veşnice şi să ne izbăvim de chinurile cumplite? Dimpotrivă, fraților, aşa să 
facem şi de va fi trebuinţă să ne vărsăm şi sângele pentru numele şi dragostea 
lui Dumnezeu, să stăm cu bărbăție bucurându-ne cu nădejde, suferind toată 
scârba cu mulţumire. 


Să căutăm prin rugăciune, psalmi şi citiri să unim mintea noastră cu Domnul 
prin această silință şi să o izbăvim de gândurile nefolositoare. De vreme ce 
şederea şi lenea pricinuiesc tot lucrul rău, iar lucrarea şi sârguirea sunt paza 
minţii noastre. Pe lângă toate acestea să ne îngrijim de ascultare şi fiecare să-şi 
facă treaba sa cu frică de Dumnezeu. 


Să fie faptele noastre cu bună orânduială şi cu bună evlavie şi să iubim odihna 
fratelui nostru, că toate acestea sunt folositoare şi ajută la mântuirea sufletului, 
însă pe lângă acestea să ne rugăm lui Dumnezeu şi pentru fraţii noştri care sunt 
la slujbe 


în multe locuri, ca să-i acopere Dumnezeu, pentru că de aceştia am grijă, fiindcă 
nu-i am înaintea mea ca să văd cum viețuiesc, încă şi pentru mine smeritul să vă 
rugaţi, ca să mi se dea cuvântul de folos în gura mea şi vieţuirea dreaptă şi 
mântuitoare, ca prin dragostea voastră şi eu cel mai mic să aflu mântuire 
sufletului meu în Hristos lisus Domnul nostru, a Căruia este slava împreună cu 
Tatăl şi cu Duhul Sfânt, acum şi pururea şi în vecii vecilor. Amin. 


Cuvântul 52: La Duminica a doua din Post: în nădejdea vieţii veşnice, să 
petrecem zilele postului cu linişte şi blândeţe 


Fraților şi părinţilor, bun lucru este postul, unit însă cu faptele bune care i se 
cuvin: cu pacea, cugetul bun, ascultarea, blândeţea, milostivirea şi alte bunătăţi 
ce sunt folositoare. Dar diavolul, ca un vrăjmaş şi potrivnic al mântuirii noastre, 
meşteşugeşte şi lucrează împotriva celor ce postesc toate cele împotrivitoare. Îi 
face îndrăzneţi, împotrivitori la cuvinte, răi, mânioşi, trufaşi, pizmătăreţi, 
vorbitori de rău, ca să le pricinuiască mai multă stricăciune şi pagubă cu aceste 
patimi, decât folosul pe care-l pot câştiga prin post. Noi, însă, înşelăciunile şi 
meşteşugurile lui cunoscându-le, să petrecem aceste sfinte zile pururea cu pace, 
cu blândeţe şi cu linişte şi să ne purtăm unul faţă de altul cu dragoste, cunoscând 
că acest fel de post este bine primit la Dumnezeu. lar dacă ne lipsesc acestea, 
orice osteneală vom face este pierdută şi în zadar ne trudim. De trebuinţă, 
aşadar, este să postim, că postul veştejeşte trupul, dar întăreşte sufletul şi-l 
înoieşte. Căci cu cât omul din afară se strică, cu atât cel dinlăuntrul se înoieşte, 
precum zice apostolul. 


Din zi în zi, vremelnica uşurinţă a scârbelor multă slavă ne găteşte în ceruri. Aşa 
că, socotind şi aducându-ne aminte de plata şi răsplătirea viitoare, să suferim 
ostenelile faptelor bune cu bucurie, mulțumind lui Dumnezeu că ne-a 
învrednicit a fi părtaşi moştenirii sfinţilor săi din lumina cea neînserată, şi că ne- 
a izbăvit de stăpânirea întunerecului şi ne-a făgăduit Împărăţia Fiului său. 


Dar împărtăşirea cu prea curatul Său trup şi sânge, cu care în toate zilele ne 
învrednicim, puţin lucru vi se pare? Ce poate fi mai dulce şi mai de folos decât 
Sfânta împărtăşanie, care dăruieşte viață veşnică celor ce se cuminecă cu 
vrednicie? 


Noi vorbim în toate zilele şi nopţile cu dumnezeiescul David şi cu alți Sfinți 
Părinţi şi luminători ai bisericii, şi altă mângâiere pentru suflet nu aflăm. Căci 
ne-am osebit de rudele noastre şi am rupt cu prieteşugul acestei lumi 
mincinoase, pentru Domnul, şi nici o altă viaţă nu este fericită sau mai înaltă, 
decât aceasta. Căci viaţa noastră este în ceruri, aşteptând de acolo pe Domnul 
nostru lisus Hristos, Mântuitorul, care va preface smeritul nostru trup asemenea 
cu trupul slavei Lui, după lucrarea puterii de a supune Lui toate. 


Pentru aceea, fra ţii mei, se cade să avem bucurie defăimând şi călcând toată 
pofta rea a trupului. „Că tot trupul, ca iarba câmpului şi toată slava omului, ca o 
floare este; s-a uscat iarba şi floarea ei s-a scuturat, dar lucrarea faptelor bune 
rămâne în veac. Dacă cineva dintre noi pătimeşte rău, să se roage, zice 
Scriptura; de are cineva bucurie, să cânte, de se supără de patima rea a 
păcatului, de vreme ce diavolul niciodată nu încetează a purta război cu noi, să 
sufere, auzind pe cel ce zice: Fericit este cel care suferă supărarea, că fiind 
cercetat va lua cununa vieţii, pe care a făgăduit-o Domnul celor ce-L iubesc pe 
Dânsul. De veţi cunoaşte acestea, zice Domnul, fericiți veţi fi dacă le veţi face“, 
că a Lui este slava în veci. Amin. 


(Extras din cartea: Sfântul Teodor Studitul - Cuvântări duhovniceşti) 


Predici în Duminica a doua din Postul mare ale Sfântului loan de 
Kronstadt: Paralizia sufletului şi urgenţa ridicării prin pocăință 

Cuvânt în Duminica a doua din Postul mare (1) 


Intrând lisus în Capernaum, după câteva zile s-a auzit că este în casă, şi 
îndată s-au adunat mulţi, încât nu mai era loc, nici înaintea uşii, şi le grăia 
lor cuvântul. Și au venit la EI, aducând un slăbănog, pe care-l purtau patru 
inşi. (Mc. 2,1-3) 


Dacă un împărat pământesc sau un fiu de împărat va veni într-un oraş sau într- 
un sat şi se va opri într-o casă, în jurul acelei case se vor aduna mulțimi uriaşe 
de popor, fiindcă toţi vor să-l vadă pe împărat, toţi vor să audă cuvântul lui. Atât 
de înalt este rangul împăratului, atât de înaltă este slujirea pe care el o aduce lui 
Dumnezeu şi oamenilor, încât oricine simte faţă de el, fără să vrea, o anumită 
evlavie. 


lată însă că a fost o vreme când Însuşi Împăratul Cerurilor, Împăratul a toată 
lumea, Dumnezeu Cel fără de început, Făcătorul cerului şi pământului, 
Împăratul împăraţilor pământeşti, S-a arătat pe pământ şi a trăit împreună cu 
oamenii, umblând din cetate în cetate, din sat în sat. Ce fericire a fost pe cei care 
au putut să-L privească pe Însuşi Împăratul Ceresc, să privească ochii Lui cei 
prea luminoşi, care văd lumea întreagă, care îi veselesc pe îngeri şi sunt înfri- 
coşători pentru draci, şi să audă din prea dulcea Lui gură cuvintele Lui dătătoare 
de viaţă, de odihnă, de mângâiere, de veselie oricărui suflet lipsit de vicleşug! 


Îi pizmuiţi pe acei fericiţi care au trăit în vremea petrecerii lui Iisus Hristos pe 
pământ? Să nu îi pizmuiţi. El este şi acum nedespărțit de noi prin Dumnezeirea 
Sa, prin harul Său, prin de viaţă Făcătoarele Sale Taine, Dumnezeiescul Său 
Trup şi Dumnezeiescul Său Sânge: în această privinţă nu suntem cu nimic mai 
lipsiţi decât cei din vremea vieţii pământeşti a lui lisus Hristos, ba chiar am 
primit mai mult decât ei, fiindcă ei n-au avut fericirea să guste Trupul şi Sângele 
Lui de viaţă Făcător, pe când noi le gustăm şi ne îndumnezeim. 


Liturghia, în vremea căreia se săvârşeşte această Taină, ne zugrăvește întreaga 
viaţă a lui lisus Hristos, din leagăn şi până la Înălţarea la Cer, iar Sfintele Taine 
ne arată prezenţa Lui personală, nemăsurata iubire a Domnului faţă de zidirea 
Sa cea cuvântătoare, iar înalta arătare a lui Dumnezeu în trup şi în chip de om ne 
arată, frații mei, vrednicia firii omeneşti, care este făcută după chipul lui 
Dumnezeu, dar este înjosită, sluțită, paralizată şi omorâtă de păcat. Ea ne 
încredinţează că dacă omul va trăi pe pământ cu dreptate şi cu sfinţenie, va fi 
deopotrivă cu îngerii şi dimpreună cu ei va trăi şi va prăznui în vecii cei 
nesfârşiţi; ca pentru Dumnezeu, după Maica Domnului şi sfinţii îngeri, nu este 
nimeni şi nimic mai presus şi mai de preţ decât omul, căruia El S-a asemănat, 
pentru care a pătimit, a murit şi a înviat; că tot Cerul şi Împărăţia Cerurilor sunt 
moştenirea omului şi că în afară de el nu mai sunt alţi moştenitori, cărora să li se 
fi spus: Veniţi, binecuvântaţii Tatălui Meu, de moşteniţi Împărăţia care v-a fost 
gătită de la întemeierea lumii (Mt. 25, 34). 


Să ne întoarcem însă la ceea ce spune în Evanghelie. Intrând lisus în Caper- 
naum, după câteva zile s-a auzit că este în casă, şi îndată s-au adunat mulţi, încât 
nu mai era loc, nici înaintea uşii. 


Oraşul evreiesc Capernaum se afla lângă lacul Ghenizaret, nu departe de văr- 
sarea râului lordan în acesta, şi era în timpul lui lisus Hristos unul dintre oraşele 
înfloritoare şi din plin locuite ale Galileii. În vremea slujirii Sale obşteşti de trei 
ani în vederea mântuirii neamului omenesc,Capernaum Domnul a fost nu o dată 
în Capernaum, a propovăduit în sinagogile de acolo şi a săvârşit multe minuni. 


Printre altele, acolo a fost vindecat paraliticul despre care s-a citit astăzi din 
Evanghelie. Acolo au fost tămăduiţi sluga unui sutaş roman, soacra lui Petru, 
femeia cu curgere de sânge, doi orbi, un îndrăcit şi mulţi alţii, acolo a fost 
înviată fiica lui lair, mai-marele sinagogii. 


„Fericiţi, de o sută de ori fericiţi, veţi spune, locuitorii acelui oraş, în care a fost 
lisus Hristos!” Eu însă nu voi spune asta. Nu, nu pot să-i numesc fericiți pe 
locuitorii Capernaumului doar pentru că la ei se oprea des Fiul lui Dumnezeu; 
nu pot să fac asta, fiindcă locuitorii Capernaumului, care văzuseră în numeroase 


rânduri minunile Lui şi binefacerile arătate de El faţă de concetăţenii lor au 
rămas nerecunoscători, necredincioşi, păcătoşi nepocăiţi. 


Domnul Însuşi a certat oraşul acesta, zicând: Şi tu, Capernaume, care ai fost 
înălţat până la cer, până la iad te vei cobori - căci de s-ar fi făcut în Sodoma 
minunile ce s-au făcut în tine, ar fi rămas până astăzi, adică s-ar fi pocăit; însă 
zic vouă că pământului Sodomei îi va fi mai uşor în ziua judecății decât ţie (Mt. 
11,23-24). Acum vedeţi că locuitorii Capernaumului sunt nişte oameni nefe- 
riciți, căci deşi au văzut adeseori minunile Domnului şi au auzit învăţătura Lui, 
au rămas păcătoşi nepocăiţi şi au fost osândiţi la iad. 


Fraţilor! Să ne gândim la noi înşine: am primit cumva de la Domnul mai puţine 
binefaceri decât locuitorii Capernaumului? Am fost născuţi prin Botez din apă şi 
din Duh şi am fost înfiaţi de Dumnezeu; prin Mirungere am fost sfințiţi cu 
Duhul Sfânt, prin Împărtăşire ne învrednicim să gustăm Însuşi Preacuratul Trup 
şi Însuşi Preacuratul Sânge al Domnului; prin Pocăinţă ne învrednicim de 
iertarea păcatelor, după ce ne pocăim fără prefăcătorie de ele; prin Preoţie avem 
întotdeauna învăţători de credinţă şi viaţă creştinească, săvârşitori ai Tainelor 
mântuitoare şi călăuzitori către Dumnezeu şi viaţă veşnică; prin Maslu avem 
doctorie de bolile trupeşti în urma pocăinţei pentru păcate. 


Dar noi cum Îi răsplătim Domnului pentru toate milele Lui faţă de noi, 


pentru toate minunile îndelungii Lui răbdări faţă de noi? Îi răsplătim cu 
nerecunoştinţă, cu năravuri rele, cu învârtoşarea inimii, cu necredinţă, cu împră- 
ştiere, cu împotmolirea în păcate şi cu nepocăirea pentru acestea. Dar vom putea 
face asta întotdeauna? Nu se va umple în scurtă vreme măsura îndelungii 
răbdări a lui Dumnezeu faţă de noi? Nu atârnă deja sabia lui Dumnezeu asupra 
capetelor noastre? Securea morţii nu este deja la rădăcina pomului - la inima 
noastră? ladul nu şi-a deschis, oare, fălcile ca să ne înghită? Să ne venim în fire, 
să ne trezim, să ne pocăim din suflet, cât mai este încă timp pentru pocăință. Să 
învăţăm cuvântul lui Dumnezeu, mergând cu râvnă la biserică, şi să ne 
îndeletnicim cu binefacerile şi milosteniile. 


Ce-i drept, în Postul mare şi la noi biserica se umple câteodată de rugători la fel 
ca acea casă în care S-a oprit lisus Hristos, şi abia încape în ea poporul. Slavă 
lui Dumnezeu! O, de s-ar umple cât mai des de creştini bisericile! Şi totuşi, 
teatrele se umplu cu mult mai des. 


Să continuăm însă tâlcuirea Evangheliei. Şi le grăia lor cuvântul. 
Domnul apărea peste tot cu cuvântul, şi acest cuvânt era mai dulce decât 


fagurele de miere: el vindeca sufletele şi trupurile, cucerea şi preschimba 
inimile, cum s-a întâmplat cu Saul; învia morţii, alunga demonii, îi arunca la 


pământ pe cei cutezători, poruncea tuturor stihiilor, care ascultau de glasul Celui 
Atotputernic; prefăcea făptura într-o chpită: acest cuvânt răsună în biserică şi 
acum. Și atunci, de ce sunt atât de puţini oameni care ascultă şi împlinesc? Din 
pricina împrăştierii noastre, a iubirii noastre de lume, de bunurile şi de plăcerile 
deşarte. Nu puteţi sluji, a zis Domnul o dată pentru totdeauna, şi lui Dumnezeu, 
şi mamonei, adică lumii (Mt. 6, 24). Să vă amintiţi însă că acest cuvânt ne va 
judeca în ziua cea de pe urmă. Aşadar, să luăm aminte cât mai mult la cele 
auzite, ca nu cumva să cădem lăuntric de la Dumnezeu (Evr. 2, 1)l. De aceea şi 
cere Sfânta Biserică să luăm aminte atunci când se citeşte Evanghelia. 


Şi au venit la El, aducând un Slăbănog, pe care-l purtau patru inşi; şi 
neputând ei, din pricina mulțimii, să se apropie de EI, au desfăcut acoperişul 
casei unde era lisus şi, prin spărtură, au lăsat în jos patul în care zăcea 
slăbănogul (Me. 2,3-4). Cât de jalnic este omul atunci când, fiind în deplină 
cunoştinţă, nu poate merge din pricina slăbiciunii şi trebuie să fie ajutat mereu 
de altcineva: este o povară şi pentru sine, şi pentru ceilalți. Aşa era slăbănogul 
de care se vorbeşte în Evanghelia de astăzi, aşa sunt la noi cei suferinzi de 
paralizie şi de câteva alte boli. 


Este însă şi paralizie duhovnicească, a cărei pricină sunt păcatele, patimile - 
paralizie neasemuit mai primejdioasă şi mai vrednică de milă decât paralizia 
trupului, fiindcă adeseori aduce după sine moartea veşnică. În această privinţă, 


orice păcătos e un slăbănog, un paralitic. Orice păcat este însoţit de paralizia 
sufletului, ca urmare a căderii de la Dumnezeu, în Care este viaţa şi puterea 
noastră - şi întrucât cu toţii păcătuim, cu toţii suntem slăbănogi, cu toţii suntem 
paralitici. 


Cum să ne vindecăm de această paralizie, de acest început al morţii veşnice? 
Prin pocăință neprefăcută, adâncă, deplină, pentru păcate. Bineînţeles, tocmai de 
aceea s-a şi rânduit să se citească astăzi Evanghelia despre slăbănog, ca prin 
starea acestuia, care era urmare a păcatelor, să mişte inimile noastre şi să ne 
împingă la pocăință osârdnică. Tocmai de aceea l-a vindecat lisus Hristos pe 
slăbănog, dăruindu-i mai întâi iertarea păcatelor. 


Şi văzând lisus credinţa lor, adică a celor care-l purtau pe slăbănog, i-a zis 
slăbănogului: „Fiule, iertate îţi sunt păcatele tale!” (Mc. 2,5). De aici se vede 
limpede că bolnavul suferea din pricina păcatelor sale. 


Frații mei! Când sunteţi bolnavi, mai întâi de toate aduceţi lui Dumnezeu 
prinosul pocăinţei pentru păcate, alergaţi la Doctorul Cel Atotputernic, gustaţi 
Trupul şi Sângele Lui Cel de viaţă Făcător. Între păcat şi boală este o legătură 
tainică şi strânsă. 


“Şi erau acolo unii dintre cărturari, care şedeau şi cugetau în inimile lor: 
Pentru ce vorbeşte Acesta astfel? EI huleşte. Cine poate să ierte păcatele, 
fără numai unul Dumnezeu?” (Me. 2, 6-7). 


In viclenia, pizma şi iubirea lor de cinstiri, cărturarii (aceştia erau dascăli 
învăţaţi ai evreilor) au văzut binefacerea lui lisus Hristos ca pe o hulă, şi s-au 
tulburat. Şi acum, fraţilor, pe omul viclean îl smintesc şi faptele bune. 


Te duci la biserică să te rogi, citeşti cărțile sfinte, fugi de distracții, de 
spectacole, de tovarăşii lumești - zice că eşti făţarnic. Dai milostenie - zice că 
înmulţeşti paraziţii societăţii. N-ar fi mai bine pentru aceşti oameni vicleni să se 
uite la ei înşişi decât să-i judece şi să-i osândească pe alţii? Trebuie să ne 
amintim vorbele Dreptului Judecător: Nu judecaţi, ca să nu fiți judecați (Mt. 
71), 


Cunoscător al inimilor fund, lisus Hristos a dat în vileag gândurile viclene ale 
potrivnicilor Săi: De ce cugetaţi acestea în inimile voastre? Ce este mai uşor a 
zice slăbănogului: „Iertate îţi sunt păcatele”, sau a zice: „Scoală-te, ia-ţi patul 
tău şi umblă”? (Mc. 2, 8-9). 


Chiar aşa: pentru un simplu om nu este în aceeaşi măsură cu neputinţă să ierte 
păcatele săvârşite împotriva lui Dumnezeu de către un om asemenea lui şi să 
vindece cu cuvântul boala? Se înţelege de la sine că da. Pentru cine este cu 
putință aşa ceva? Doar pentru Dumnezeu: prin urmare, dacă cuvântul lui lisus 
Hristos era fapta, altfel spus dacă nimicea păcatele, vindeca bolile de tot felul, 
după cum şi vedeau toţi acei oameni, printre care şi cărturarii, cum Îl puteau 
învinui pe Domnul de hulă? Privind cele întâmplate, trebuia să creadă că lisus 
Hristos este Dumnezeu, fiindcă EI iartă păcatele şi nimiceşte cu cuvântul Său 
toate bolile, însă ei spuneau: EI huleşte. 


Ce le-a răspuns Domnul? Dar ca să ştiţi că putere are Fiul Omului a ierta 
păcatele pe pământ, a zis slăbănogului: Zic ţie: „Scoală-te, ia-ţi patul tău şi 
mergi la casa ta.” Și s-a sculat îndată şi, luându-şi patul, a ieşit înaintea 
tuturor, încât erau toți uimiţi şi Slăveau pe Dumnezeu, zicând: „Asemenea 
lucruri n-am văzut niciodată” (Mc. 2, 10-12). 


Vedeţi deci: cuvântul a devenit fapta: păcatele au fost iertate, paralizia a trecut, 
omul s-a făcut pe deplin sănătos şi zdravăn. Atât iertarea păcatelor, cât şi vin- 
decarea bolii au arătat că lisus Hristos este Judecător, Dătător de viaţă şi 
Dumnezeu, iar nu hulitor, cum socoteau cărturarii. Fraţii mei! Puterea de a ierta 
păcatele oamenilor este doar a lui Dumnezeu, Făcătorul şi Legiuitorul lor - şi 
care dintre voi nu a aflat din proprie experienţă că lisus Hristos ne iartă şi ne 
dezleagă de tot păcatul? Ce uşurime şi ce odihnă şi ce veselie are sufletul când 


te pocăieşti din toată inima de păcatele tale înaintea Domnului şi auzi cuvântul: 
Fiule, iertate îți sunt păcatele tale! Ce veselie are sufletul când guşti cu credinţă 
şi cu dragoste din hrana Lui cea dumnezeiască - Preacuratul Lui Trup şi 
Preacuratul Lui Sânge! Cât de des se însănătoşesc şi acum bolnavii la scurtă 
vreme după ce se pocăiesc înaintea preotului şi se împărtăşesc cu Sfintele lui 
Hristos Taine! 


Cu toţii am aflat de nenumărate ori, din proprie experienţă, că lisus Hristos este 
Judecătorul, Mântuitorul, Dătătorul de viaţă şi Dumnezeul nostru: aşadar, să 
alergăm întotdeauna la EI cu râvnă şi cu credinţă, ca să primim de la obişnuita 
Lui milostivire, pe care am încercat-o de atâtea ori, iertarea păcatelor, pacea 
sufletului şi totodată sănătatea trupului. Vistieria milostivirii este deschisă 
întotdeauna pentru fiecare: fiecare poate să ia din ea şi de o mie de ori pe zi, 
fiindcă nenumăratele noastre păcate nu vor birui nesfârşita milostivire a 
Stăpânului - asta dacă suntem păcătoşi care se pocăiesc cu adevărat. Slavă 
milostivirii Tale, Doamne, în vecii vecilor! 


Dar şi noi să fim, fraţilor, milostivi faţă de aproapele. Iarăşi rog dragostea 
voastră să facă milostenie cu săracii aflaţi în grija parohiei noastre. Binevoiţi să 
faceţi asta în numele lui Dumnezeu: cine dă săracului nu va duce, din milos- 
tivirea lui Dumnezeu, lipsă (Parimii 28, 27). Amin! 


Cuvânt în Duminica a doua din Postul mare (II) 


Fiule, iertate îţi sunt păcatele tale (Mc. 2, 5) 


E limpede că paraliticul a fost adus la lisus Hristos pentru a fi vindecat de boală 
- iar lisus Hristos mai întâi îi vindecă sufletul de păcate, iar după iertarea 
păcatelor i-a zis: scoală-te, ia-ţi patul şi mergi la casa ta (Mc. 2, 11). 


Ce să însemne un asemenea fel de tămăduire? Înseamnă că bolile care ne lovesc 
sunt urmări ale păcatelor noastre şi că nu se poate să scăpăm pe deplin de boli 
dacă nu ne curăţim mai întâi de păcate, întrucât nu pot fi înlăturate urmările fără 
a fi înlăturate mai întâi pricinile. Întrucât şi acum sunt adeseori printre noi 
numeroşi bolnavi, care caută mijloace împotriva bolilor lor, spre zidirea şi 
folosul de obşte vom sta de vorbă despre strânsa legătură dintre păcatele noastre 
şi bolile trupului. 


Chiar să fie între păcate şi suferinţele trupului o legătură atât de strânsă, 
încât bolile trupeşti mai mult sau mai puţin îndelungate sunt urmare a 
păcatelor? Chiar aşa, între boli şi păcate este legătura următoare: păcatul este 
pierzător pentru suflet, iar totodată e stricător şi pentru trup. Sfântul apostol 
spune despre păcat: plata păcatului este moartea (Rom. 6, 23), adică păcatul, ca 


un tiran necruţător, adună dare de la oamenii ce-i slujesc - şi toţi îi slujesc. 
Această dare este moartea. Aşadar, moartea este o dare pe care suntem nevoiţi s- 
o plătim păcatului, iar morții îi premerg aproape întotdeauna boli mai mult sau 
mai puţin îndelungate. De aici se vede că între păcat şi boli este o legătură cât se 
poate de strânsă. Dacă n-ar fi păcat, n-ar mai fi bolile şi moartea. Tocmai de 
aceea, în veacul viitor nu vor mai fi boli. Moarte nu va mai fi, nici plângere, nici 
strigat, nici durere (Apoc. 21, 4), dă mărturie loan, văzătorul tainelor, în 
dumnezeiasca Apocalipsă. Adeseori, pentru păcatele omeneşti Însuşi Dumnezeu 
trimite nemijlocit boli: de pildă, dă satanei spre istovirea trupului (1 Cor. 5,5), 
cum s-a întâmplat cu incestuosul pomenit în prima Epistolă a apostolului Pavel 
către Corinteni, sau îl lhpseşte de folosinţă anumitor simţuri şi mădulare, sau îl 
supune altor feluri de boli. Atunci, bolile sunt o lucrare a bunătăţii lui Dumne- 
zeu, Care nu voieşte moartea veşnică a păcătosului, ci ca acesta să se întoarcă 
din calea sa cea rea şi să fie viu (v. lez. 33, 11). 


Oamenii se înşală cum nu se poate mai rău cu dulceaţa vremelnică a păcatului, 
însă Dumnezeu, în bunătatea Sa, nu vrea pierzarea noastră veşnică, ci vrea să-i 
facă pe toţi părtaşi ai fericirii - dar cum să facă asta, dacă omul nici nu vrea să 
bage în seamă fericirea viitoare şi chinurile veşnice şi dacă e dedat cu toată 
ființa sa distracţiilor şi satisfacţiilor pământeşti? El se simte în plinătatea 
puterilor şi crede că trebuie să trăiască aici aşa cum vrea, atâta timp cât este în 
viaţă. Cum să-l faci să se gândească la Dumnezeu, la viaţa veşnică pentru 
care a fost zidit, cum să-l faci să primească credinţa şi virtutea în aşa fel încât 
acestea să devină viaţa inimii lui? Atunci, bolile şi suferinţele sunt mijlocul cel 
mai bun. Ajunge să ne uităm la un om bolnav ori lovit de altă nenorocire ca să 
ne încredințăm cât de binefăcătoare sunt uneori pentru noi bolile şi nenorocirile. 
Într-o asemenea cercetare dumnezeiască, omul intră în sine însuşi, vede că e 
nimicnic şi degrab trecător, ca iarba, ca floarea câmpului (Is. 40, 6), că toate 
cele pământeşti sunt pulbere şi deşertăciune, că numai Dumnezeu şi virtutea 
sunt veşnice, că omul are neapărată nevoie în această viaţă să-l slujească lui 
Dumnezeu în duh şi în adevăr şi să-şi adune fapte bune pentru viaţa veşnică. 


Fraților! Cu toţii suntem bolnavi sau nefericiţi într-o privinţă sau alta, şi cu toţii 
dorim, din firescul instinct de conservare, să fim sănătoşi şi în bunăstare. Să ne 
amintim că bolile noastre, fiind adesea, în ce priveşte obârşia, rodul propriilor 
noastre fărădelegi, al propriei noastre lipse de prevedere sau vieţi neînfrânate, 
sunt la fel de des, în ce priveşte puterea şi lungimea, pedeapsa dumnezeiască 
pentru păcatele noastre. Dacă vrem să scăpăm de boli, trebuie mai întâi să 
nimicim pricina lor lăuntrică, păcatele: atunci, nenorocirea dinafară va trece de 
la sine. Să ne amintim că bolile şi moartea n-ar fi în neamul omenesc dacă prin 
primul om n-ar fi intrat în lume păcatul. 

Oamenii n-au decât să-şi închipuie ce pricini ale bolilor vor, dar dacă vor 
pătrunde în miezul lucrurilor vor ajunge la cea mai însemnată dintre pricinile 


lor, şi anume la faptul că firea trupului omenesc a fost cândva vătămată 
puternic, fiind vătămată şi acum de o anumită putere lăuntrică duşmănoasă, şi 
tocmai de aceea este atât de simţitoare chiar şi faţă de cele mai mici schimbări 
ale stihiilor, tocmai de aceea a devenit atât de slabă şi lesne de stricat. 


Acum este vreme de tămăduire a sufletului. Aşadar, să fugim de păcate, care fac 
sufletul să se îmbolnăvească şi să sufere, şi tămăduirile noastre degrabă vor 
răsări (Is. 58, 8). Amin! 


(în: Sfântul loan de Kronstadt, Cuvinte la Postul mare, Editura Sophia, 
Bucureşti, 2013) 


Arhim. Zaharia Zaharou despre plânsul duhovnicesc ca lucrare esenţială 
de curăţire de patimi. Pocăinţa - singura cale de reunificare lăuntrică, de 
restaurare a chipului lui Dumnezeu în noi şi de dobândire a iubirii de 
Dumnezeu 


“Potrivit Sfântului Grigorie Palama, când omul află calea plânsului duhov- 
nicesc, până şi trupul lui, sfinţindu-se, devine uşor. Atunci omul izbuteşte să 
împlinească poruncile lui Hristos...” 


Părintele Zaharia Zaharou de la Essex: Despre pocăință şi lupta cu 
patimile 


[E] 


Orice contact cu lumea de dincolo ne apropie şi mai mult de pocăință, şi atunci 
când degetul lui Dumnezeu se atinge de inima noastră, chiar în această atingere 
începem a întrevedea chipul vieţii dumnezeieşti; cunoaştem virtuțile şi energiile 
lui Dumnezeu. Sufletul este luminat de o dreaptă înţelegere, iar pocăința 
urmează în chip firesc. Ne aducem aminte de femeia din Evanghelie care, 
pierzându-şi drahma, a aprins o făclie şi a curăţat întreaga casă pentru ca să o 
afle (cf. Luca 15,8-10). 


Într-una din omiliile sale, UE tâicuieşte cu mună 


iscusinţă această pericopă: „[Sufletul] are nevoie de făclia divină, de Duhul 
Sfânt, pentru a pune ordine în casa sa cea întunecată; are nevoie de lumina 
Soarelui dreptăţii, care răsare în inimă şi o luminează; are nevoie de armă ca 
Să învingă în război. (Se spune) că o văduvă, pierzând o drahmă, a aprins mai 
întâi o făclie, apoi a făcut ordine în casă. Fiind ordine în casă şi făclia fiind 
aprinsă, S-a găsit şi drahma, care era acoperită de pământ, de praf şi 
murdărie. (Tot aşa) şi acum sufletul nu poate, singur, să găsească şi să 
deosebească gândurile proprii (de cele insuflate de cel rău). Abia atunci când 
este aprinsă lumină divină, care luminează casa cea întunecată, abia atunci 
vede cum gândurile sale sunt îngro-pate în noroiul şi murdăria păcatului. “ 


Cu alte cuvinte, simţirea pocăinţei o dobândim numai atunci când această făclie 
este aprinsă în inima noastră prin lucrarea Duhului Sfânt, Care începe astfel să 
ne zidească din nou. 


Dumnezeu ne-a făcut dintru început după chipul şi asemănarea Sa, şi a suflat în 
nările noastre suflare de viaţă, iar noi am devenit duh viu (nu duh dătător de 
viaţă, pentru că numai Dumnezeu este duh dătător de viaţă). Şi această nouă 
suflare în inima noastră se face începutul unei noi zidiri, începutul reînnoirii 
noastre ca persoană. Însă pentru ca omul să păstreze harul dumnezeiesc al po- 
căinţei trebuie ca puterile sufletului său să fie curăţite şi întărite de Duhul Sfânt. 


Pe de altă parte, odată ce a cunoscut felul în care lucrează harul, el va şti ce să 
caute. Şi cu toate că cei mai mulţi dintre noi pierdem harul, se cuvine să ne 
aducem aminte de cuvântul Domnului care rămâne adevărat în veac. De pildă, 
Domnul a zis: „Luaţi, mâncaţi, acesta este Trupul Meu... Beţi dintru acesta toţi, 
că acesta este Sângele Meu” (Matei 26,26-28). De fiecare dată când pomenim şi 
repetăm aceste cuvinte în rugăciune în timpul Sfintei Liturghii, pătrundem în 
realitatea lor veşnică prin chemarea Duhului Sfânt. 


ŞI indemnul la pocăință pe care ni-l adresează Domnul aparține, de asemenea, 
veşniciei. La fel cum în Sfânta Liturghie ne aducem aminte de anumite 
evenimente din viaţa Mântuitorului şi Îi cerem lui Dumnezeu să le facă din nou 
prezente în viaţa noastră, tot aşa ar trebui să ne amintim şi de chemarea cea 
dintâi, de râvna şi de fierbinţeala inimii cea dintru început şi cu smerenie să-l 
cerem lui Dumnezeu să le reînnoiască în noi. 


Aşijderea şi Sfântul Pavel le amintea ucenicilor de înflăcărarea duhului lor de 
mai-nainte, încercând în felul acesta să reaprindă în ei râvna pocăinţei. EI le 


1 Sfântul Macarie Egipteanul, Omilii duhovniceşti, trad. de Pr. Prof. Dr. Constantin 
Cornitescu, Ed. IBMBOR, Bucureşti, 1992, p. 136. 


scria, de pildă, galatenilor: „Unde este, deci, fericirea voastră? Căci vă măr- 
turisesc că, de ar fi fost cu putinţă, v-aţi fi scos ochii voştri şi mi i-aţi fi dat mie” 
(Gal. 4,15). Apostolul îi mustră doar pentru a-i ajuta să-şi vină în fire. 


Acelaşi lucru îl face şi în Epistola către evrei. Ştim că evreii pătimeau atunci o 
îndoită prigoană, atât din partea romanilor, cât şi din partea compatrioţilor lor. 
Erau în mare suferinţă şi necaz şi pentru a-i întări în încercările grele prin care 
treceau, le-a amintit de râvna lor de mai-nainte: „Căci Dumnezeu nu este 
nedrept, ca să uite lucrul vostru şi dragostea pe care aţi arătat-o pentru numele 
Lui, voi, care aţi slujit şi slujiți sfinților. Dorim, dar, ca fiecare dintre voi să 
arate aceeaşi râvnă spre adeverirea nădejdii, până la sfârşit, ca să nu fiţi 
trândavi, ci următori ai celor ce prin credinţă şi îndelungă-răbdare, moştenesc 
făgăduinţele” (Evr. 6,10-12). 


Sfântul loan Scărarul îl sfătuieşte pe păstor ca, din când în când, să-i amintească 
turmei sale de harul ei dintâi şi să stârnească în ea dorinţa de a-l redobândi. 


Și în Cartea Apocalipsei Domnul vorbeşte despre pocăinţa prin gura apostolului 
Său. La începutul epistolei către episcopul Efesului, Sfântul loan îl laudă pentru 
lucrarea cea bună, pentru prigoana pe care a pătimit-o pentru Numele lui Hristos 
şi pentru ortodoxia învăţăturii sale, însă adăuga: „Dar am împotriva ta faptul că 
ai părăsit dragostea ta cea dintâi. Drept aceea, adu-ţi aminte de unde ai căzut şi 
te pocăieşte şi fă faptele de mai înainte; iar de nu, vin la tine curând şi voi mişca 
sfeşnicul tău din locul lui, dacă nu te vei pocăi” (Apoc. 2,4-5). 


Sfântul apostol loan, sau mai degrabă Dumnezeu prin el, spune că trebuie să ne 
aducem aminte de iubirea noastră cea dintâi pentru ca să se reînsufleţească în 
noi darul cel atotcuprinzător al pocăinţei. 


Unul dintre sfinţii egipteni din secolul al patrulea, Avva Ammona, îl îndeamnă 
pe monah să se roage zi şi noapte ca Dumnezeu să-i dăruiască duhul pocăinţei. 
Căci atunci când rugăciunea îi va fi ascultată şi va dobândi duhul pocăinţei, un 
cerc de foc îl va străjui, împiedicându-l să cadă în păcat. ? 


Pocăinţa este mijlocul prin care se curăţeşte oglinda sufletului şi se 
reînnoieşte chipul lui Dumnezeu în noi. În cele din urmă, pocăinţa ne aduce la 
asemănarea cu Dumnezeu. După cum bine ştim din Cartea Facerii, omul a fost 
făcut după chipul şi asemănarea lui Dumnezeu: chipul este ceea ce Dumnezeu a 
pus în om, ceea ce a suflat înlăuntrul lui, în vreme ce asemănarea este 
potenţialul omului care se împlineşte prin vieţuirea potrivit poruncilor 


* Cf. Avva Ammona, Avva Zosima. Mireasma Pustiei, trad. de Ieromonahul Evloghie 
Munteanu, Ed. Egumeniţa, Galaţi, 2004, p. 18. 


dumnezeieşti. Omului îi stă în putinţă să se pocăiască tocmai pentru că a fost 
zidit după chipul şi asemănarea lui Dumnezeu. Dacă nu am avea în noi această 
înrudire cu Dumne-zeu, ar fi cu neputinţă să luăm asupra noastră nevoinţa 
pocăinţei şi să purcedem pe calea Domnului. Dar pentru că aşa a hotărât şi a 
lăsat să fie Dumnezeu [căci cuvântul Său este fapta: „Că EI a zis şi s-au făcut” 
(Ps. 32, 9)], omul poate lua asupra sa nevoinţa desăvârşirii asemănării sale cu 
Dumnezeu. 


Aşijderea, dacă Dumnezeu nu ar fi zis: „Luaţi, mâncaţi, acesta este Trupul Meu. 
Beţi dintru acesta toţi, că acesta este Sângele Meu”, evenimentul acesta nu ar fi 
devenit punctul central al Sfintei Liturghii. Cuvântul Domnului este temelia a 
toată fiinţarea şi aceasta se vădeşte în rugăciunea Bisericii făcută în Duhul 
Sfânt. 


Prin urmare, se cuvine să ştim că Dumnezeu ne-a dat să fim „chip” al Său, în 
vreme ce la „asemănarea” cu El ajungem doar prin nevoinţa de bunăvoie a 
pocăinţei. 


Sfinţii Părinţi au tâlcuit în mod diferit chipul şi asemănarea lui Dumnezeu; unii 
au identificat chipul lui Dumnezeu în om cu caracterul său de funță 
înţelegătoare, alţii cu libertatea lui. însă, potrivit Sfântului Grigorie Palama, 
întreaga ființă a omului este zidită după chipul şi asemănarea lui Dumnezeu, nu 
doar sufletul, ci şi trupul, pentru că şi trupul primeşte suflarea lui Dumnezeu şi 
se sfinţeşte, după cum neobosit ne aminteşte Sfântul Siluan. 


Am fost zidiţi pentru scopul unic de a vădi în viaţa noastră virtuțile lui Dumne- 
zeu: „lar voi sunteţi seminţie aleasă, preoţie împărătească, neam sfânt, popor 
agonisit de Dumnezeu, ca să vestiți în lume bunătățile Celui ce v-a chemat din 
întuneric la lumina Sa cea minunată“ (1 Petru 2,9). 


ŞI, iarăşi, Evanghelia ne spune într-un fel chiar mai simplu că lumina lui Dum- 
nezeu ar trebui să se reverse din noi, ca oamenii văzând aceasta să laude pe 
Dumnezeu (cf. Matei 5,16). Din păcate, chipul lui Dumnezeu în noi e atât de 
slutit încât a devenit aproape de nerecunoscut, însă cu toate acestea suntem 
chemaţi să dobândim adevărata asemănare cu Dumnezeu, numită şi îndu- 
mnezeire. 


Pentru a înţelege mai bine căderea omului şi prin urmare, nevoia de a 
dobândi acea pocăință care să refacă în noi chipul lui Dumnezeu şi Să 
desăvârşească asemănarea noastră cu Ziditorul, îngăduiți-mi Să vă amintesc 
pe scurt de învăţătura Sfântului Grigorie Palama despre energiile dumne- 
zeieşti. El identifică patru categorii de energii. 


— Prima categorie cuprinde energiile lui Dumnezeu care dau substanţa sau 
ființă lucrurilor. Zidirea neînsufleţită primeşte de la Dumnezeu doar 
acest fel de energii. 

— Plantele, animalele şi ființele omeneşti posedă un al doilea fel de energie, 
energia dătătoare de viaţă a lui Dumnezeu. 

— Ele posedă şi energia care dă substanţa, şi cea care dă viaţă, dar numai 
omul posedă un al treilea fel de energie, care îl face să fie o fiinţă 
înțelegătoare. 

= În cele din urmă, cea de-a patra şi cea mai înaltă formă de energie este 
energia îndumnezeitoare care le este dată numai creştinilor, ca mădulare 
vii ale Trupului lui Hristos, care îşi lucrează mântuirea, asemănarea lor 
cu Dumnezeu şi care se fac părtaşi la firea Sa dumnezeiască. Îngerii şi 
oamenii care se mântuiesc participă la acest al patrulea fel de energie. 


Folosindu-ne de terminologia Sfântului Grigorie Palama, am putea spune că 
atunci când Adam a căzut, el a pierdut energia îndumnezeitoare, dar nu şi 
chipul, pentru că acesta este nepieritor şi nu poate fi nimicit. Chiar dacă chipul 
lui Dumnezeu în om s-a întunecat, omul încă mai deţine cea de-a treia formă de 
energie atâta vreme cât continuă să fie o fiinţă înţelegătoare. Rostul pocăinţei 
este acela de a redobândi cea de-a patra formă de energie, şi anume cea care 
îl îndumnezeieşte pe om şi-l face asemeni îngerilor. 


Cu alte cuvinte, când omul a căzut din Rai prin neascultare, pământul a fost 
blestemat şi a început să rodească spini şi pălămidă (cf. Fac. 3, 18). Omul, care 
a fost plămădit din ţărână (Fac. 2, 7), a suferit şi el aceeaşi soartă, adică sufletul 
său fost năpădit de spinii şi mărăcinii patimilor. Prin pocăință omul îşi regăseşte 
starea de nepătimire dintru început, nevoindu-se pentru a dobândi asemănarea 
cu Dumnezeu. 


Din pricina căderii din har, omul devine slab şi nu izbuteşte să împlinească 
poruncile lui Dumnezeu. Însă pocăinţa întăreşte puterile sufletului pentru a 
putea face voia Domnului. La început, el primeşte destul har pentru a-şi „veni 
în fire”. Însă adevărata pocăință harică este un dar de la Duhul Sfânt, Care 
vine să aprindă candela sufletului. 


Dar ce se întâmplă cu cei ale căror candele nu au fost aprinse de Duhul 
Sfânt? Potrivit Sfântului Grigorie Palama, acestora le este de folos să urmeze cu 
credinţă calea plânsului duhovnicesc cel de bunăvoie. Simţim din nou nevoia să 
subliniem că plânsul duhovnicesc nu este totuna cu introspecția morbidă a 
plânsului sufletesc care poate să distrugă o persoană. Plânsul duhovnicesc este o 
nevoinţă asumată de bunăvoie şi se întemeiază pe nădejdea că chemarea Celui 
care pe toate le-a zidit ne va aduce mângâiere în suflet, după cum şi scrie în 
Evanghelie: „Fericiţi cei ce plâng, că aceia se vor mângâia“ (Matei 5, 4). 


Plângem pentru că ne-am venit în fire, pentru că ne-am văzut starea căzută şi 
primim mângâiere de la Mângâietorul, Cel care dă har biruitor a toată deznă- 
dejdea şi ne întoarce la aşa o neclintită nădejde, încât ne apropiem tot mai mult 
de minunata iubire a lui Dumnezeu. 


Domnul zice în Evanghelie: „Dar, mai înainte de toate acestea, îşi vor pune 
mâinile pe voi şi vă vor prigoni, dându-vă în sinagogi şi în temnițe, ducându- 
vă la împărați şi la dregători, pentru numele Meu. Şi va fi vouă spre mărturie. 
Puneţi deci în inimile voastre să nu gândiţi de mai înainte ce veți răspunde; 
căci Eu vă voi da gură şi înţelepciune, căreia nu-i vor putea Sta împotrivă, 
nici Să-i răspundă toţi potrivnicii voştri” (Luca 21,12-15). Aceste îndemnuri le 
erau adresate creştinilor care urmau să fie prigoniţi, însă noi acum suferim 
foarte puţin, ba mai mult, aşteptăm chiar să fim lăudaţi pentru aceasta. Afunci 
cum rămâne adevărat în veac cuvântul acesta al Domnului (cf. 1 Petru 1, 
23)? El rămâne adevărat atunci când primim a ne osândi pe noi înşine, când 
ne întoarcem spre Dumnezeu şi ne înfăţişăm de bunăvoie înaintea scaunului 
Său de judecată, luând asupra noastră toată vina pentru Slăbiciunea şi 
păcatul nostru. Atunci Dumnezeu ne da gură şi înţelepciune pentru că 
rugăciunea noastră de pocăință ne îndreptăţeşte înaintea Lui. EI este Cel ce 
ne dă cuvânt de rugăciune şi tot El ne şi îndreptăţeşte; şi suntem cu adevărat 
mângâiaţi. 


Ba mai mult, ne statornicim în credință pentru că devenim părtaşi la Crucea şi 
Învierea lui Hristos, precum şi la harul şi mântuirea care izvorăsc din ele. Însă 
aceasta nu se întâmplă într-o clipă, ci este vorba mai degrabă de un proces, de o 
perioadă din viaţa noastră duhovnicească pe care Sfinţii Părinţi o numesc 
catharsis sau curățirea de patimi, de spinii şi pălămida care au năpădit țarina 
sufletului nostru după nesocotirea poruncii lui Dumnezeu (cf. Matei 13,7,22). 
La fel cum nesiliţi de nimeni ne-am lăsat duşi în ispită, tot aşa şi acum, prin 
pocăință, ne întoarcem de bunăvoie la Dumnezeu. Într-adevăr, catharsis-ul, 
curățirea de patimi, nu poate fi decât un act voluntar. 


Cuvântul catharsis ne trimite cu gândul la un proces mai degrabă negativ de 
lepădare de ceva, după cum citim în Epistola către Coloseni: „V-aţi dezbrăcat de 
omul cel vechi, dimpreună cu faptele lui” (Col. 3, 9). De fapt, procesul nu se 
limitează la a ne curăţi casa sufletului de duhurile răutăţii care s-au cuibărit în 
ea, precum ne zice Domnul. Pentru că, dacă numai ne războim cu patimile, 
sfârşim prin a ne mătura casa fără însă a îngădui harului dumnezeiesc să 
pătrundă înlăuntru, iar uşa casei rămânând deschisă, există primejdia ca un 
număr şi mai mare de duhuri rele să intre şi să se sălăşluiască într-însa (cf. Luca 
11,24-26). Trebuie mai degrabă să „sporim în creşterea lui Dumnezeu” (Col. 
2,19) şi să începem, încetul cu încetul, a ne împodobi casa sufletului cu lucrurile 
cele bune ale lui Dumnezeu. 


Lepădarea de omul cel vechi dimpreună cu faptele lui, adică lupta cu patimile 
este fără îndoială un aspect negativ al procesului de curăţire, însă noi suntem 
chemaţi să facem şi ceva pozitiv: „să ne îmbrăcăm cu omul cel nou, care se 
înnoieşte, spre deplină cunoştinţă, după chipul Celui ce l-a zidit” (cf. Col. 3,10). 


Începem să înţelegem că Hristos, Noul Adam, este adevăratul chip al lui Dum- 
nezeu în om. Hristos Se descoperă pe Sine ca însuşi Chipul lui Dumnezeu şi 
pentru că Dumnezeu ni Se arată în trup, ne dăm seama că omul a fost plămădit 
după chipul lui Hristos. Omul este zidit după chipul Chipului, precum spun 
Părinţii; noi nu suntem chipul lui Dumnezeu, pentru că atunci am fi de o ființă 
cu Dumnezeu, dar suntem zidiţi după chipul Lui, adică suntem oglindiri ale lui 
Dumnezeu produse de energiile Lui. 


Ba mai mult, atunci când se curăţă chipul lui Dumnezeu în noi, omul biruie 
toată dezbinarea pricinuită de cădere, aşa încât pentru el „nu mai este elin şi 
iudeu, tăiere împrejur şi netăiere împrejur, barbar, scit, rob ori liber, ci toate şi 
întru toţi Hristos“ (Col. 3, 11). 


Cu alte cuvinte, Hristos devine viaţa noastră şi, după cum spune Sfântul Pavel, 
nu mai trăim noi, ci Hristos trăieşte în noi (cf. Gal. 2,20). În Epistola către 
Coloseni, apostolul vorbeşte despre Hristos că fund Capul Trupului de la Care 
toate „încheieturile şi legăturile” (Col. 2,19) îşi primesc hrană. Trebuie să 
rămânem alipiţi de Hristos Care este Capul Trupului, Capul Bisericii, aşa încât 
viaţa şi energia Lui să curgă fără oprelişti prin mădularele Bisericii Sale, ca să 
ne umplem încetul cu încetul de curăția Lui dumnezeiască. Și atunci când vom 
primi darul curăţiei dumnezeieşti vom ajunge şi la starea de nepătimire. 


În Epistola către Efeseni, apostolul îşi exprimă dorinţa ca noi să nu mai fim 
asemeni pruncilor care se lasă „purtaţi încoace şi încolo de orice vânt al învă- 
țăturii”, ci ca „ţinând adevărul, în iubire, să creştem întru toate pentru EI, Care 
este capul - Hristos” până „vom ajunge toţi la unitatea credinţei şi a cunoaşterii 
Fiului lui Dumnezeu, la starea bărbatului desăvârşit, la măsura vârstei depli- 
nătăţii lui Hristos” (Efes. 4,14-15; 4,13). 


Această creştere ontologică este urmarea firească a curăţirii şi restaurării noastre 
ca şi chipuri ale lui Dumnezeu, Care ne dăruieşte plinătatea, înălțimea, chiar 
măsura lui Hristos Însuşi. 


Sfinţii Părinţi, mai cu seamă Sfântul Grigorie Palama, vorbesc despre două 
cruci. 
> Prima cruce este nevoinţa pe care o luăm asupra noastră de bunăvoie, 
precum postul, plânsul duhovnicesc, metaniile, rugăciunea; aceasta este 
crucea praxis-ului, a făptuirii. 


În troparul Sfinţilor sfinţiţilor mucenici spunem: „Sfinte, de Dumnezeu 
insuflate, tu ai aflat în făptuire scara spre contemplaţie.” * 


Crucea făptuirii este strădania noastră personală de a omori păcătoşenia 
trupului; dacă vom vieţui după trup, vom muri, zice Sfântul Pavel, dar dacă vom 
ucide cu duhul cele ale trupului, atunci vom trăi veşnic (cf. Rom. 8,13). Prin 
purtarea acestei prime cruci noi încercăm să biruim patimile, căci încă nu am 
ajuns la desăvârşita nepătimire. Când omul ia asupra-şi de bunăvoie crucea 
curăţirii de toată lucrarea şi pofta trupului, o nouă vedere se naşte înlăuntrul lui: 
Hristos i Se descoperă în toată frumuseţea Lui şi omul 1 se dă cu totul. Tocmai 
la aceasta se gândea Sfântul Pavel când ne indemna ca „tot gândul [să] îl robim 
spre ascultarea lui Hristos” (2 Cor. 10, 5). Cu alte cuvinte, trebuie să ne lăsăm 
răpiți de frumuseţea, curăția, smerenia şi blândeţea lui Hristos, a Arhetipului 
nostru. 


» Cea de-a doua cruce despre care vorbesc Sfinţii Părinţi este crucea 
nepătimirii, când nu mai suntem noi cei care trudim, căci toate faptele 
noastre sunt călăuzite acum de Duhul Sfânt. 


Omul devine „roibul” lui Dumnezeu, după cum spunea odată un preot grec, 
adică este răpit de vederea lui Dumnezeu, este mânat de Duhul Sfânt precum un 
cal de călăreţul lui şi începe să guste din nepătimirea cea desăvârşită şi 
dumnezeiască. 


Câtă vreme ne aflăm încă în perioada de curăţire a primei cruci, nu vom fi 
statornici în nici una din stările de despătimire pe care ne este dat să le trăim, 
căci duhul nostru suferă multe schimbări întrucât puterile sufletului nu sunt încă 
pe deplin curăţite şi tămăduite. De pildă, la început, când suntem plini de har, 
înclinăm să ne rugăm mult şi pentru o vreme ni se pare că mintea s-a curăţit şi 
trăim parcă într-o altă lume. Însă nu trebuie să ne amăgim că am ajuns deja la 
limanul nepătimirii. S-ar putea să fi dobândit o oarecare curăţie a facultăţilor 
noastre înţelegătoare datorită rugăciunii neîncetate, dar nici dorinţele şi nici 
trupul nostru nu au fost încă pe deplin curățite. Dacă credem că am ajuns la 
nepătimire, atunci riscăm să cădem în înşelare. 


Potrivit. WOIIIEOOONOIIEIIE oi izbutim să păstrăm harul şi 
rugăciunea neîncetată, şi Să înaintăm cu hotărâre pe calea Domnului, numai 
atunci când Lumina dumnezeiască vine şi ne tămăduieşte sufletul de toată 
rana. 


* Am preferat o traducere mai apropiată de textul troparului în limbile greacă şi engleză celei 
existente în limba română: „Şi părtaş obiceiurilor şi următor scaunelor fiind, lucrare ai 
aflat, de Dumnezeu insuflate, spre suirea privirii la cele înalte. ” [n. trad.] 


Din viaţa Sfântului Grigorie Sinaitul aflăm ca acesta a trăit mulți ani fără să fi 
avut vreun povăţuitor în lucrarea duhovnicească a rugăciunii inimii, însă a avut 
multă râvnă şi în fiecare noapte citea toată Psaltirea şi făcea nenumărate 
metanii. Se ruga neîncetat, însă nu cunoştea meşteşugul rugăciunii isihaste, aşa 
cum a fost el învăţat de Sfântul Grigorie Palama, de Sfântul Paisie 
Velicicovschi, de Sfântul Nicodim Aghioritul şi de Stareţii ruşi din secolul al 
XIX-lea. Însă el se dăruise cu totul nevoinţei şi postului, virtuţi despre care se 
spune că valorează cât jumătate de rugăciune. 


Sfântul Grigorie Sinaitul a excelat în virtute, însă chiar şi în mănăstiri astfel de 
oameni sunt o mustrare tacită la adresa celor delăsători. Astfel, unii dintre frați 
au început să se simtă stânjeniţi de prezenţa lui, aşa încât, în cele din urmă, a 
trebuit să părăsească Sinaiul. A plecat în Creta unde a întâlnit nişte Bătrâni 
iscusiţi în viaţa isihastă, de la care a învăţat Rugăciunea lui lisus. În biografia sa 
se spune că, în ciuda neştiinţei sale, în doar două săptămâni rugăciunea 1-a intrat 
în inimă, pentru că inima îi era pregătită şi toate puterile sufletului i se curăţiseră 
prin nevoința din perioada primei cruci, a făptuirii. 


Citim la Sfântul Teofan Zăvorâtul şi la alţi Părinţi ai Bisericii că unii oameni 
primesc imediat darul rugăciunii, datorită curăției inimii lor. 


Astfel, important este să fim curaţi cu inima, căci chiar dacă vom plânge de 
dimineaţă până seara, rugăciunea nu va prinde rădăcini în noi dacă sufletul 
nostru nu va fi pe deplin curățit. 


Sfântul Grigorie Sinaitul a dobândit şi a stăpânit meşteşugul acestei mari arte în 
doar două săptămâni, pentru că împlinise mai înainte lucrarea pocăinţei. În cele 
din urmă, el a părăsit Creta pentru a se stabili în Sfântul Munte, unde a insuflat 
un întreg „nor” de lucrători ai rugăciunii inimii. Datorită lui Rugăciunea lui 
lisus s-a răspândit pretutindeni în Balcani, reînnoind viaţa întregii Biserici. 


Dar să revenim la strădaniile primei cruci, cea a făptuirii. Rugăciunea singură 
nu poate să curețe sufletul, ea trebuie împreunată cu plânsul duhovnicesc, căci 
plânsul duhovnicesc zdrobeşte toate patimile şi vindecă puterile fiinţei noastre. 
Când omul plânge de bunăvoie, chemând harul Domnului, mintea şi inima sa 
devin una. Fiinţa lui îşi redobândeşte intregia şi astfel izbuteşte să împlinească 
poruncile lui Hristos. De pildă, cel ce plânge devine capabil să iubească, de 
vreme ce plânsul duhovnicesc este felul în care răspundem cu iubirea noastră la 
atingerea iubirii dumnezeieşti. 


Potrivit Sfântului Grigorie Palama, când omul află calea plânsului duhovnicesc, 
până şi trupul lui, sfinţindu-se, devine uşor. Atunci omul izbuteşte să împli- 
nească poruncile lui Hristos, care îl învaţă să-L iubească pe Dumnezeu cu tot 


cugetul, cu toată inima şi cu toată puterea lui (cf. Matei 22,37). Dar cum putem 
să-L iubim pe Dumnezeu cu toată inima şi cu tot cugetul nostru câtă vreme 
mintea şi inima noastră sunt dezbinate, iar puterile sufletului împrăştiate? Doar 
în lucrarea plânsului duhovnicesc poate mintea să se coboare şi să afle locul 
inimii şi întreaga noastră fiinţă să devină una. De aceea Sfinţii Părinţi consideră 
plânsul duhovnicesc o virtute atotcuprinzătoare. 


Această luptă a curăţirii de patimi este o perioadă duhovnicească foarte bogată. 
În cartea Părintelui Sofronie despre Sfântul Siluan citim că atunci când Sfântul 
loan Colov (cel mic de stat) a ajuns la nepătimire, el s-a rugat să se întoarcă 
iarăşi asupra lui războiul patimilor, pentru că înţelesese că lupta lui fusese o 
jertfă bineplăcută Domnului. * 


Îmi vin în minte cuvintele Sfântului Pavel: „Vă îndemn, deci, fraţilor, pentru 
îndurările lui Dumnezeu, să înfăţişaţi trupurile voastre ca pe o jertfă vie, sfântă, 
bineplăcută lui Dumnezeu, ca închinarea voastră cea duhovnicească, şi să nu vă 
potriviţi cu acest veac, ci să vă schimbaţi prin înnoirea minţii, ca să deosebiți 
care este voia lui Dumnezeu, ce este bun şi plăcut şi desăvârşit” (Rom. 12,1-2). 


Astfel nevoinţa curăţirii de patimi este închinarea noastră înţelegătoare înaintea 
lui Dumnezeu; este jertfa de pocăință pe care zi de zi I-o aducem lui Dumnezeu 
în rugăciune; este începutul preoţiei împărăteşti care se desăvârşeşte în noi 
atunci când ajungem la acea stare duhovnicească ce a născut rugăciunea scrisă 
pe sulul din icoana Sfântului Siluan: „Rogu-Te, milostive Doamne, să Te 
cunoască în Duhul Sfânt toate noroadele pământului.” ? 


Adică, noi Îi aducem ofrandă lui Dumnezeu pocăinţa noastră şi când Dumnezeu, 
cu harul Său, face ca ea să rodească, atunci ne deschide ochii să vedem că 
întreaga lume are mare trebuinţă de harul Duhului Sfânt, căci voia Domnului 
este ca întreaga lume să se mântuiască. ŞI atunci o suferință uriaşă pentru 
întreaga lume pune stăpânire pe inima noastră, asemenea suferinţei pe care a 
trăit-o Hristos. De adâncimea suferinţei Lui ne dăm seama din cuvintele pe care 
le-a rostit în timpul Cinei celei de Taină: „Părinte drepte, lumea pe Tine nu Te-a 
cunoscut” (loan 17,25). 


Aşadar, atunci când omul află har înaintea lui Dumnezeu datorită jertfei pe care 
o face pentru a dobândi curăţia, Dumnezeu îl cheamă la cea mai înaltă jertfă, 
aceea de a se ruga pentru mântuirea întregii lumi, asemenea sfinților. Aceasta 
este desăvârşirea în noi a asemănării cu Dumnezeu. Aceasta este desăvârşirea 
preoţiei împărăteşti. 


* Cf. Arhimandritul Sofronie, Cuviosul Siluan Athonitul, p. 75. 
” Arhimandritul Sofronie, Cuviosul Siluan Athonitul, p. 296 


(din: Arhimandritul Zaharia Zaharou, “Omul cel tainic al inimii”, Editura 
Basilica, 2014) 


Intră înlăuntru şi vei afla odihnă!! Scopul şi împlinirea adevărată a 
creştinului: Aflarea adâncului inimii. Părintele Zaharia ne învaţă cum se 
poate aplica în viaţa noastră esenţa învăţăturii Sfântului Grigorie Palama. 
Care sunt căile prin care putem dobândi durerea duhovnicească a inimii? 


XTIZEZICI "SR RAP RPR RE 


Arhimandritul Zaharia Zaharou:“Intră înlăuntru şi vei afla odihnă” 


Am ascultat odată spovedania unei doamne din Rusia, o scriitoare celebră. Era 
uşor derutată şi i-am zis: „Mintea dumneavoastră e precum un fluture, zboară 
de colo colo, fără să aibă vreo aşezare; veți fi întotdeauna tulburată din pricina 
aceasta. ” Doamna respectivă mi-a răspuns: „Un preot bătrân din Rusia mi-a 
spus acelaşi lucru. Cum şedea şi îmi asculta spovedania, el mi-a lovit uşurel 
capul cu crucea pe care o ţinea în mână şi mi-a zis: «Femeie nepricepută, intră 
înlăuntru şi vei afla odihnă!» Auzind acestea m-am minunat de frumuseţea 
cuvintelor bătrânului preot, căci, cu adevărat, până nu vom găsi locul inimii, 
mintea ne va fi pururi risipită şi nu vom afla nicicând odihnă: întotdeauna vom 
fi tulburaţi sau de una, sau de alta, vom fi exagerat de sensibili, gândind că nu 
le suntem pe plac oamenilor sau că aceştia au ceva împotriva noastră ş.a.m.d. 

La întrebarea „Ce este omul?” Vechiul Testament ne oferă diferite răspunsuri. 
În Psalmi se spune că omul este o „inimă adâncă” (cf. Ps. 63,7). Citim, de 
asemenea, că „inima omului caută o simţire duhovnicească şi dumnezeiască”, 
[...] (cf. Pilde 15, 14), Adică omul, în dorinţa lui de a cunoaşte adevărul, caută 
mereu această „simţire duhovnicească şi dumnezeiască“, căci numai atunci 
poate să simtă prefacerile pe care le lucrează în el dreapta lui Dumnezeu. Fără 
conştiinţa adâncului inimii, fără această simţire duhovnicească a lui Dumnezeu 
înlăuntrul lui, omul nu poate afla mângâiere, iar fără mângâiere nu-şi poate 
împlini rostul. Toţi avem nevoie de bucurie, pace şi mângâiere pentru a putea 
săvârşi lucrarea lui Dumnezeu în chip bineplăcut Lui. 


Într-una din epistolele Sfântului apostol Pavel, aflăm următorul pasaj: „Bine- 
cuvântat este Dumnezeu şi Tatăl Domnului nostru lisus Hristos, Părintele 
îndurărilor şi Dumnezeu a toată mângâierea, Cel ce ne mângâie pe noi în tot 
necazul nostru, ca să putem să mângâiem şi noi pe cei care se află in tot necazul, 
prin mângâierea cu care noi înşine suntem mângâiaţi de Dumnezeu. Că precum 
prisosesc pătimirile lui Hristos întru noi, aşa prisoseşte prin Hristos şi mân- 
gâicrea noastră. Deci fie că suntem strâmtoraţi, este pentru a voastră mângâiere 
şi mântuire, fie că suntem mângâiaţi, este pentru a voastră mângâiere, care vă dă 
putere să înduraţi cu răbdare aceleaşi suferinţe pe care le suferim şi noi“ (2 Cor. 
1, 3-6). 


Cuvântul „mângâiere” apare de multe ori în acest pasaj minunat, şi pe drept 
cuvânt, căci fără mângâierea, fără pacea şi bucuria care izvorăsc din harul 
lui Dumnezeu, nu am putea trăi cum se cuvine. Am fi mereu nemulţumiţi, am 
cleveti, i-am critica pe ceilalți şi ne-am plânge de una şi de alta: de ce mâncarea 
nu este bine gătită, de ce nu cântă mai bine corul, de ce asta e neagră şi nu albă, 
şi tot aşa. Dar dacă am fi mereu cu luare aminte la inimă şi ne-am strădui să 
descoperim în noi acea „simţire duhovnicească şi dumnezeiască“, atunci nu 
am mai avea vreme de pierdut cu nimicuri de felul acesta, ba mai mult, toate 
aspectele negative ale vieţii noastre ar fi adumbrite de această lucrare 
duhovnicească pozitivă. 


Într-una din scrierile sale cuprinse în Filocalie, Sfantul Grigorie Palama spune 
că cei care îşi cultivă inima nu au timp de discuţii, nici măcar cu cei apropiaţi ai 
lor. Însă rezerva lor nu se datorează dispreţului sau mândriei, ci faptului că pur 
şi simplu le vine greu să părăsească această nepreţuită lucrare lăuntrică. Sunt 
oarecum robiţi de ea, căci au înţeles că viaţa omului se poate împlini doar prin 
această lucrare. De aceea trebuie să intrăm înlăuntrul nostru şi numai atunci ni 
se va adăuga nouă odihna. 


Această „intrare înlăuntru şi aflare a odihnei” cuprinde în sine întreaga teologie 
şi tradiţie a isihasmului. S-ar cuveni ca tot creştinul, fie el călugăr sau mirean, să 
aibă măcar dorinţa de a lua cunoştinţă de această tradiţie. Pe ea se întemeiază 
tipicul mănăstirii noastre aşa cum ni l-a lăsat Părintele Sofronie, care considera 
că elementele fundamentale ale tradiţiei isihaste sunt Sfânta Liturghie şi 
Rugăciunea lui lisus. Amândouă ne sunt de mare folos pentru dobândirea rugă- 
ciunii prin care ni se descoperă „adâncul inimii”. 


Potrivit UI OEOEI, risipirea minţii în lumea zidită şi în patimi 
este născocirea diavolilor şi nebunia păgânilor. lar Sfântul Ioan Scărarul 
spune că adevăratul isihast este acela care se străduieşte neobosit să-şi 
zăvorască mintea nematerialnică înlăuntrul trupului materialnic. 


Se cuvine să subliniem că trupul, care a fost zidit pentru a fi sălaş Dumnezeirii, 
nu este în sine rău sau de disprețuit. Însă trebuie să ne luptăm să biruim mintea 
noastră cea materialnică, ce atât de mult ne robeşte trupul, pentru ca astfel să 
fim gata să primim cercetarea Domnului. 


Dreptul lov L-a întrebat pe Dumnezeu: „Ce este omul că l-ai mărit pe el? Sau că 
iei aminte spre el?“ (lov 7,17). lar Solomon, sfințind Templul lui Dumnezeu, a 
înălțat o rugăciune plină de însuflare, pentru care a şi primit răspuns de la 
Domnul: „Numele Meu va fi peste Templul acesta şi ochii Mei vor fi aţintiţi 
spre el“ (cf. 3 Regi 8, 29) şi „Voi locui în mijlocul fiilor lui Israel şi le voi fi lor 
Dumnezeu şi nu voi părăsi pe poporul Meu Israel” (cf. 3 Regi 6,13). Aceste 
două pasaje biblice ne fac cunoscută în chip limpede dorinţa lui Dumnezeu, de 
aceea se cuvine să lepădăm toată aplecarea minţii spre cele trupeşti, ca 
Dumnezeu să ne cerceteze şi cugetul Lui să se sălăşluiască în inima noastră. 
Însă, după cum bine ştim, nu este deloc uşor să-ţi zăvorăşti mintea pentru ca 
ea să se sălăşluiască în inimă. Ba mai mult, mintea nu va afla locul inimii 
dacă nu va fi călăuzită de însuşi Duhul lui Dumnezeu. 


Când toată fiinţa noastră se adună în locul spre care Dumnezeu ia aminte, cu 
alte cuvinte, când stăm înaintea lui Dumnezeu cu mintea adunată în inimă, 
atunci iese la iveală adâncul inimii. Sfântul Grigorie Palama spune că a te 
„aduna înlăuntru” presupune o anumită durere care încălzeşte inima. (Cu 
adevărat, mintea trebuie să urmeze calea pogorâtoare spre inimă pentru a fi 
botezată în văpaia ei. Acesta este botezul focului pe care ni l-a făgăduit 
Domnul: mintea se coboară în inimă pentru a fi botezată în văpaia ei şi 
curăţită ca într-un cuptor, ca să-şi poată redobândi lucrarea firească. Atunci 
omul devine din nou Stăpân pe firea sa şi îşi îndreaptă toată fiinţa spre 
Dumnezeu. 


Sfântul Grigorie Palama spune că mintea omului cunoaşte o întreită mişcare. 

— Prima mişcare este pricinuită de căderea originară, când mintea se 
împrăştie în lumea văzută şi se alipeşte de ea, gustând astfel din pomul 
cunoaşterii binelui şi a răului. 

—> A doua mişcare constă în a readuce mintea de la cele din afară înapoi în 
inimă, care este centrul persoanei. 

— Odată ce mintea, prin harul Domnului, este zăvorătă în inimă - când 
omul redevine stăpân pe firea sa, întărit fiind de har - atunci are loc cea 
de-a treia mişcare: omul îşi întoarce întreaga fiinţă spre Dumnezeu, 
Mântuitorul său, Care în chip atât de minunat uneşte din nou toate pu- 
terile sufletului său. € 


* Cf. Pr. prof. D. Stăniloae, Viaţa şi învăţătura Sfântului Grigorie Palama, Ed. Scripta, 
Bucureşti, 1993, Tratatul II din Triada L, p. 169. 


Scopul tuturor strădaniilor noastre ca şi creştini este aflarea inimii. Trebuie ca 
inima să iasă la iveală de sub stratul gros de noroi al patimilor pentru ca mintea 
să poată să o regăsească. Oricare ne este slujirea în Biserică, orice nevoinţe 
luăm asupra noastră din dragoste pentru Biserică, toate acestea ar trebui să ne 
înlesnească aflarea inimii. Mult folos aduce şi citirea Scripturii: nu trebuie 
decât să păstrăm în minte câteva cuvinte insuflate de Duhul Sfânt pentru ca 
în noi Să se aprindă o scânteie, care ne va ajuta să le pătrundem înţelesul 
tainic şi va călăuzi, de asemenea, mintea spre inimă, însă calea împărătească 
spre inimă este cea a ascultării. Cel mai mare folos al ascultării este răstignirea 
minţii, prin care lepădăm orice încredere în cugetul nostru căzut şi ne punem 
toată încrederea în cuvântul lui Dumnezeu şi în poruncile Lui. Dacă vom izbuti 
aceasta, vom începe să cunoaştem înţelepciunea şi puterea Celui Care învie 
chiar şi morții. 


Aş dori să subliniez faptul că tradiţia nu poate fi transmisă cu credincioşie decât 
prin ascultare. În privința aceasta, disciplina este cu totul neputincioasă. 
Disciplina şi auto-disciplina ţin de firea căzută a omului şi tot ceea ce se naşte 
din trup, trup rămâne şi nu ne aduce nici un folos. Însă noi căutăm să ne naştem 
din nou, din Duh (cf. loan 3, 5), prin credinţa adevăratei ascultări. Deşi 
disciplina îşi are rostul ei în organizarea practică a vieţii, ea nu izbuteşte să 
scoată la iveală inima. De ascultare, însă, avem nevoie pentru a ne rândui viaţa 
duhovnicească după voia lui Dumnezeu, aşa încât toată viaţa noastră să devină o 
Sfântă Liturghie. Oricât am fi de înţelepţi şi de puternici, fără ascultare nu ne 
vom ajuta nici pe noi înşine, nici pe ceilalți. Cei puternici s-ar putea să se 
impună prin disciplină, însă cei slabi vor pieri şi aceasta nu va fi o biruinţă 
adevărată. Însă, dacă ne punem încrederea în ascultare, smerenia va împărăţi şi 
în felul acesta chiar şi cei slabi vor deveni mădulare ale Trupului lui Hristos, 
vieţuind potrivit voii lui Dumnezeu. Prin ascultare, fiecare îşi află locul său în 
Trupul lui Hristos. Şi tot cel ce pune ascultarea pe primul loc, răstignindu-şi 
astfel mintea, îşi va afla negreşit inima. Şi chiar daca nu se va număra printre 
vasele de mare preţ, el nu se va lipsi de răsplată. Chiar dacă nu toţi suntem în 
stare să devenim adevăraţi isihaşti, putem totuşi să facem ascultare şi să ne 
găsim locul, în chip armonios, în Trupul Bisericii, unindu-ne strâns şi desăvârşit 
cu Capul Trupului Care este Hristos. 


A suferi ruşine, mai cu seamă în Taina Spovedaniei, este o altă cale de a scoate 
inima la iveală. De câte ori ruşinea care ne încearcă atunci când ne spovedim 
păcatele nu se preschimbă într-o libertate plină de lumină şi de pace! Mintea 
devine liberă şi luminoasă, rugăciunea curge frumos şi firesc, iar inima se 
desfată de o cu totul altă duioşie, o duioşie pe care n-am putea-o dobândi nici 
măcar după ore în şir de plâns în chilia noastră - pe când în spovedanie aceasta 
ni se dăruieşte într-o clipă. 


Hristos, Care este Capul Trupului, a pătimit Crucea ruşinii (cf. Evr. 12,2) şi 
atunci când suferim şi noi puţină ruşine pentru EI, ne înrudim cu Duhul Său şi 
Domul ne cercetează cu harul Lui, iar cercetarea aceasta ne lărgeşte inima. 
„Lărgiţi şi voi inimile voastre!” (2 Cor. 6,13) ne îndeamnă Sfântul Pavel. 


Câtă nevoie avem de această lărgire a inimii care este rodul Crucii şi al învierii 
lui Hristos! Ne este de trebuinţă să ne unim cu Hristos, Cel ce pătimeşte în 
această lume, dacă vrem să pătrundem în taina Crucii Lui şi să primim împătrita 
lărgire despre care scria Sfântul apostol Pavel în Epistola sa către Efeseni: 
lungimea, lăţimea, adâncimea şi înălţimea tainei lui Hristos (cf. Efes. 3,18). 
Unul dintre motivele pentru care primim mult har în sinaxele bisericeşti este 
acela că noi toți alcătuim împreună Trupul lui Hristos. Hristos, fiind Capul 
Trupului, este nevăzut prezent în mijlocul nostru şi prezenţa Lui întotdeauna ne 
împărtăşeşte har. De fapt, în sinaxele noastre, nu contează atât de mult 
conţinutul a ceea ce spunem, cât prezenţa harică a Domnului în mijlocul nostru. 


Pe scurt: ruşinea pe care o suferim în pocăință şi în spovedanie este unul dintre 
felurile în care putem urma căii lui Hristos, căci ea scoate inima la iveală. Deşi 
Trupul lui Hristos a fost înălţat pe Cruce în ocară, în el s-a sălăşluit toată 
plinătatea Dumnezeirii şi strălucirea ei cea plină de slavă. De aceea, atunci când 
suferim chiar şi puţină ruşine pentru Hristos, EI ne recunoaşte ca semeni ai Lui, 
ca înrudiți cu Duhul Său, şi chiar în clipa în care primim mângâierea Duhului 
Său, Care este adevăratul Mângâietor, ne face părtaşi la însăşi strălucirea Lui. 


Noi, creştinii ortodocşi, preţuim mult durerea, pentru că fără ea suntem străini 
de Capul Trupului, Care continuă să sufere pentru lumea care prin El s-a făcut. 
Ba mai mult, o inimă care nu cunoaşte durerea rămâne rece, „îngropată” 
înlăuntrul pieptului. 


Când m-am dus prima dată în pelerinaj la Sfântul Munte, ca rasofor, şi am 
vizitat Mănăstirea Filotheu, am întâlnit acolo un călugăr tânăr cu un chip foarte 
luminos care mi-a zis: „Suntem nespus de fericiţi atunci când avem durere în 
inimă”. Cu adevărat, durerea inimii ne aşază pe calea lui Hristos, şi Dumnezeu, 
prin durere, ne subţiază inima. 


Părintele Sofronie spunea că dacă venim la biserică fără durere în inimă suntem 
străini de Sfânta Liturghie. Creştinii ortodocşi se silesc mereu să îmbrăţişeze 
durerea duhovnicească atât prin nevoinţa lor personală cât, mai ales, prin 
smerenia unei drepte înţelegeri a tainei pocăinţei. Însă de multe ori nici măcar 
prin astfel de strădanii nu izbutim să aflăm adâncul inimii. Atunci Dumnezeu 
poate îngădui să vină asupra noastră vreo boală, vreo defăimare sau vreo 
prigoană, după cum citim în Vieţile sfinților. Asemenea încercări, prin durerea 


şi chinul pe care le aduc, ne ajută să ne aflăm adâncul inimii şi să ne păstrăm 
inima caldă în toata vremea. 


Citind cu atenţie scrierile Părintelui Sofronie vom descoperi că pentru el 
isihasmul - strădania neobosită de a „intra înlăuntru şi a afla odihnă“ - este 
temeiul fără de care nu putem avea o dreaptă înţelegere a Sfintei Liturghii. El 
consideră, de asemenea, că isihasmul este absolut necesar în duhovnicie, căci 
numai prin cultivarea inimii poate duhovnicul să devină un transmiţător al 
acelui har care le dăruieşte fiilor lui duhovniceşti o nouă naştere. 


Oamenii ne numesc “Părinţi”, dar, oare, suntem noi cu adevărat părinţi? Oare, 
cuvântul nostru pricinuieşte cu adevărat în ei o înnoire, le dăruieşte el o nouă 
naştere? Dacă da, atunci e drept ca oamenii să ne numească „Părinţi”. Dacă nu, 
atunci nu suntem vrednici de acest nume. 


Isihasmul ne dezvăluie şi înţelesul adânc al Scripturilor. Toate cuvintele sfinte 
din Scriptură purced din vârful piramidei răsturnate a lui Dumnezeu ” şi, dacă ne 
coborâm acolo unde Se află Hristos, în noi se naşte o afinitate cu aceste cuvinte. 
Prin urmare, dacă nu ne răstignim mintea prin poruncile evanghelice şi nu 
coborâm în inimă, nu putem participa cum se cuvine la Sfânta Liturghie, nu-i 
putem ajuta pe oamenii care vin la spovedanie şi nu putem pricepe înţelesul 
deplin al cuvântului lui Dumnezeu. Atunci scopul vieţuirii noastre pe pământ 
rămâne neîmplinit. 


Ingăduiți-mi să vă citesc un fragment din scrisoarea Sfântului Grigorie Palama 
către monahia Xenia, scrisoare în care ne înfăţişează pe scurt calea isihastă: 


„Când «se luminează de ziuă şi Luceafărul răsare în inimile noastre» (cf. 2 Petru 
1, 19) atunci adevăratul om - mintea - iese să-şi săvârşească lucrarea adevărată 
(cf. Ps. 103, 24). [Adevăratul om fiind acela care împlineşte lucrarea pocăinţei 
nu în plan sufletesc, ci în plan ontologic, după cum spunea Părintele Sofronie]. 
Și călăuzit de această lumină, urcă pe calea care duce la munţii cei veşnici 
[cunoscând împătrita lărgire a inimii]. În această lumină, în chip minunat, se 
face văzător celor mai presus de lume, fie că este încă legat de materia cu care 
dintru început a fost unit, fie că este despărțit de ea, potrivit înălțimii duhov- 
niceşti la care a ajuns. Căci nu se înalță cu aripile închipuirii minţii, care 
rătăceşte pretutindeni de parcă ar fi oarbă, fără a avea o înţelegere limpede şi 
neîndoielnică a lucrurilor sensibile care nu sunt imediat prezente simţurilor sau 
a realităților inteligibile transcendente. Mai degrabă, se înalță cu adevărat în 
nespusa putere a Duhului şi, cu o înţelegere duhovnicească mai presus de cu- 


” Pentru o expunere mai amplă a „piramidei răsturnate ” a Părintelui Sofronie, vezi Cuviosul 
Siluan Athonitul, pp. 257-258 


vinte, aude negrăite graiuri (cf. 2 Cor. 12,4) şi vede cele nevăzute. Şi este cu 
totul învăluit de această minune, chiar şi atunci când nu se mai află acolo, şi 
devenind cu adevărat înger al lui Dumnezeu pe pământ, se întrece în cântări de 
laudă cu neobosita ceată îngerească. Şi aduce înaintea lui Dumnezeu toată 
făptura, căci se face părtaş nu numai la cele zidite, ci şi la Acela Care este mai 
presus de toate, de vreme ce prin credință s-a făcut asemenea chipului 
dumnezeiesc.” & 


Acest pasaj ne aminteşte de capitolul despre vederea Luminii nezidite din cartea 
Părintelui Sofronie: Vom vedea pe Dumnezeu precum este. În acest capitol el 
descrie desăvârşirea chipului şi asemănării dumnezeieşti în om şi calea 
isihasmului care duce la ea. Părintele spune că vederea Luminii nezidite face să 
răsară în suflet o minunată floare, al cărei nume este Persoana — Ipostasul. ” Iar 
atunci când omul trăieşte luminarea şi împătrita lărgire a inimii, el aduce în 
rugăciune toată zidirea înaintea lui Dumnezeu. Aici aflăm întreaga teorie despre 
persoana pe care Părintele dorea atât de mult să ne-o însuşim. Dorinţa lui cea 
mai mare era să ne ajute să coborâm în adâncul inimii şi, odată ajunşi acolo, să 
ne ţinem mintea răstignită şi inima tăiată împrejur de nebunia Crucii lui Hristos 
şi de văpaia pocăinţei adevărate, ca să ne învrednicim de mângâierea lui Hristos. 
EI încerca mereu să ne ajute fie mustrându-ne, fie sfătuindu-ne, mângâindu-ne 
sau învățându-ne, aşa încât să ne urmăm calea cu bucurie. Ştia prea bine că nu 
vom fi în stare să ne împlinim ascultările şi să ducem nenumăratele lupte 
duhovniceşti care se cer de la noi dacă nu ne vom împărtăşi de mângâierea 
dumnezeiască. 


Părintele Sofronie a vorbit despre suferință şi mângâiere şi într-o scrisoare 
adresată Părintelui Boris Stark şi Preotesei sale Natalia, scrisă în 1954, cu 
ocazia praznicului înălțării Domnului. (Familia Stark se întorsese în Rusia în 
1952 şi era nevoită să îndure realitatea amară a situaţiei politice de acolo.) 


„Da, înălţarea. Urcuşul pe Muntele suferinţei nevoitoare [al Golgotei]; dificil, 
însă crucial şi indispensabil în sporirea cunoaşterii şi în dobândirea acelei stări 
lăuntrice morale sau mai degrabă duhovniceşti care îndreptăţeşte o persoană să 
le vorbească celor împovăraţi şi îndureraţi. Cât de neconvingător este cuvântul 
de mângâiere al celui care nu a cunoscut niciodată suferinţa şi care nu s-a luptat 
până la sudoare, ca să nu zic până la sânge. Însă când cineva a cunoscut 
suferinţa, ce mare este bogăţia şi puterea cuvântului său! Şi preotul, mai mult 
decât oricine altcineva, are nevoie de această experienţă, adică trebuie să aibă o 


* Cf. Sfântul Grigorie Palama, Către prea cinstita între monahii Xenia, în Filocalia de la 
Prodromul, vol. 2, ed. Universalia, New York, 2001, p. 238. 
? Cf. Vom vedea pe Dumnezeu precum este, p. 265. 


cunoaştere adâncă a vieţii, chiar şi a străfundurilor iadului. Desigur, el trebuie să 
cunoască şi învierea, altfel totul este lipsit de noimă“. 


Într-un fel sau altul, noi toţi, şi eu în primul rând, suntem osândiţi de acest 
cuvânt al Părintelui Sofronie: dacă durerea nu ne înţelepţeşte inima, nu vom 
putea să le împărtăşim nimic duhovnicesc celorlalți. Găsesc acest cuvânt cu 
totul remarcabil: cu cât este mai bogată experienţa unui om, cu atât cuvântul său 
are mai mare putere; şi câtă nevoie avem noi, preoţii, de o asemenea experienţă! 


Când ajungem să cunoaştem în profunzime fiecare aspect al vieţii în Hristos, 
chiar şi străfundul iadului, atunci învierea lui Hristos ne lărgeşte cunoaşterea şi 
slujirea noastră dobândeşte noimă şi aduce roadă. 


Însă mai există şi o altă cale de aflare a adâncului inimii, şi anume prin primirea 
fără şovăială a îndreptării şi a mustrării de la Bătrânii noştri, adică prin 
răstignirea minţii şi a voii proprii. Ascultarea de stareţ ne slobozeşte din capcana 
planurilor urzite de mintea noastră, care duc la false izbânzi ascetice sau la 
dobândirea vreunei virtuţi închipuite. Dacă vom avea credinţa fiilor adevăraţi, 
atunci vom primi mustrarea cu recunoştinţă. Dacă, însă, pentru cel mai mic 
reproş ne vom depărta de stareţ şi ne vom proclama independenţa, atunci vom 
alege calea nebuniei, care se împotriveşte căii inimii, şi vom rămâne pururi 
străini de mângâierea dumnezeiască. Ba mai mult, fără încrederea în Bătrânii 
noştri şi fără credincioşia faţă de ei, nu vom izbuti să ne unim deplin cu Trupul 
lui Hristos, iar strâmba noastră înţelegere trupească nu ne va fi de nici un folos. 
Pe de altă parte, dacă tânjim după naşterea în duh, arunci suferinţa lăuntrică şi 
osteneala sunt absolut necesare. 


Aş dori să subliniez de asemenea şi marea însemnătate pe care o au tradiţiile 
întemeiate de şi în Duhul Sfânt. Se cuvine să le cinstim cu însăşi viaţa noastră şi 
să ne ferim să punem logica noastră căzută mai presus de ele. De cele mai multe 
ori, nepăsarea faţă de Duhul Sfânt este cea care ne împiedică să sporim în viața 
duhovnicească şi să păstrăm tradiţia. Dar noi să nu rămânem robi cugetului 
nostru căzut! Biserica ne îndeamnă să punem temelie solidă vieţii noastre 
duhovniceşti aşa încât să dobândim un cuget drept înlăuntrul nostru; însă, în loc 
să facem aceasta, de multe ori „ne muşcăm unii pe alţii şi ne mâncăm, şi în cele 
din urmă ne nimicim noi între noi” (cf. Gal. 5,15), precum spune Sfântul Pavel. 


Sfântul loan Scărarul, înfăţişându-ne desăvârşirea vieţuirii monastice, îi împarte 
pe monahi în mai multe categorii, după felul în care aceştia răspund la insulte, la 
reproşuri şi la mustrările Bătrânilor lor. Să luăm bine aminte: acest criteriu nu 
are nimic de a face cu buna purtare, cu pravila de rugăciune sau cu numărul de 
metanii pe care le facem. Fireşte, toate acestea sunt bune, dar nimic nu ne pune 
mai bine la încercare intenţiile decât un cuvânt de mustrare. Dacă la cel mai mic 


reproş ne mâniem, atunci este limpede că toate strădaniile noastre sunt în zadar. 
Adesea uităm cât de important este să avem încredere. 


Părintele Sofronie ne atrăgea atenția asupra faptului că duhovnicii rareori îşi pun 
ucenicii la încercare, pentru că îşi cunosc prea bine propria măsură şi se tem a fi 
prea îndrăzneţi. Puţini sunt duhovnicii care au darul discernământului şi pot să- 
şi ducă ucenicii până în pragul morţii, fără a le pricinui vreo vătămare. 
Bineînţeles, ei nu urmăresc moartea ucenicilor, ci mai degrabă renaşterea lor ca 
fii ai lui Dumnezeu, prin omorârea vechilor obiceiuri, a omului celui vechi din 
ei. Cunoscând care sunt foloasele răbdării unui „cuvânt greu”, să fim cu luare 
aminte ca să nu scăpăm primul prilej ce se iveşte, pentru ca atunci când primim 
un astfel de cuvânt, să-l încununăm cu tăcere, mai degrabă decât să-l acoperim 
cu alte zece cuvinte de-ale noastre. 


Dacă nu vom da instituţiei Bisericii dragostea şi respectul cuvenite, atunci 
Tradiţia ei se va pierde, Tradiţie care în chip minunat s-a păstrat vie în persoana 
Sfântului Siluan şi în cea a Părintelui Sofronie (care la rândul lui a făcut tot ce 1- 
a stat în putință să ne-o transmită şi nouă). Dacă nu vom cinsti instituţia 
Bisericii, nu vom fi în stare să ne însuşim Tradiţia, cu atât mai puţin să o 
transmitem generaţiilor viitoare. Nu vom fi decât o mână de oameni de treabă, 
care - Doamne fereşte! - vor fi lăsat să moară odată cu ei Tradiţia vieţii celei 
adevărate. Calea este deja bătută şi regulile stabilite, nu e nevoie să inventăm 


nimic. lertaţi-mi îndrăzneala, dar nimic nu i se pare prea anevoios celui dornic 
să urmeze această cale, celui care ia aminte la învăţăturile Tradiţiei noastre şi 
îmbrăţişează toate cele care îl pun negreşit pe calea lui Hristos, care este şi calea 
Părinților noştri întru Domnul. 


[va urma] 


(din: Arhimandritul Zaharia Zaharou, “Omul cel tainic al inimii”, Editura 
Basilica, 2014) 


Predici la Duminica a II-a din Postul mare (a Sfântului Grigorie Palama): 
“Funia” bunătăţii lui Dumnezeu care ne iartă păcatele “Te conjur din 
partea lui Dumnezeu celui viu, frate creştine, nu lăsa să se rupă funia!” 


“Tu eşti bolnav păcătos, cu un picior în mormânt şi cu altul în iad, şi încă stai în 


răutate? Încă nu alergi la pocăință pentru ca să iei iertăciune şi mântuire? Boala 
ta atât de grea, tămăduirea ta atât de lesne, şi tu nu o pofteşti, ce ţi se cade 
dar?...” 


ie se ste 


Cuvânt la Duminica a II-a a Sfântului Post - Despre păcat şi cât este de 
lesne mântuirea 


“Fiule, iartă-ţi-se ţie păcatele tale, scoală-te şi ia-ţi patul şi mergi la casa ta”. 
(Marcu, cap.Il) 


Şi slăbănog şi păcătos este omul cel de astăzi, îndoită patimă are ticălosul, 
slăbănogire la trup şi păcate la suflet. Acesta este prea aproape dintr-o parte de 
moarte, dintr- altă parte de iad, şi se află la cea de pe urmă primejdie a vieţii şi a 
mântuirii. 


S-a auzit că Domnul nostru lisus Hristos este înlăuntru într-o casă a oraşului 
Capernaum, învaţă cuvântul adevărului, într-o mulțime de norod fără număr. Şi 
ticălosul acesta purtat fiind de patru oameni a fost adus acolo şi a luat îndată de 
la doctorul cel ceresc îndoită vindecare acelei îndoite patimi: pentru patima 


sufletului, iertarea păcatelor: „Fiule, iartă-se ţie păcatele tale” şi pentru patima 
trupului vindecare slăbănogirii: „Scoală-te, ia-ţi patul şi mergi la casa ta”. 


Două lucruri o, ascultătorii mei: să socotiți la aceasta de astăzi evanghelicească 
istorie, patima bolnavului şi puterea doctorului. Slăbănog, ce vedere jalnică! Un 
om, sau mai bine spus un chip însuflețit al unui om mort, mort neîngropat, trup 
neînsuflețit cu viaţa, care dinlăuntru trăieşte căci are numai suflare, şi din afară a 
murit, căci nu are nici o mişcare. O alcătuire ticăloasă a morţii şi a vieţii nu 
nădăjduieşte nici la doctor, nici la doctorie, nu aşteaptă altă vindecare a patimii 
celei nevindecate de la o moarte desăvârşită... 


Şi oare aceasta nu este din toate patimile cea mai grea? Însă, cu toate acestea, cu 
un singur cuvânt, Mântuitorul nostru îi zice: „Scoală-te, ia-ţi patul şi mergi la 
casa ta”. Slăbănogul se întăreşte, cel ce zăcea se scoală, cel nemişcat umblă, cel 
ce a fost abia viu se însănătoşeşte. Spre multa mirare a celor ce stăteau împrejur 
ŞI vedeau. 


„S-a sculat îndată şi, luându-și patul lui, a ieşit înaintea tuturor, încât se 
spăimântau şi slăveau pe Dumnezeu”. 


Și aceasta nu este vindecarea cea mai lesne decât toate celelalte vindecări. 
Această minune ce s-a făcut văzută la neputinţa trupului se face pe nevăzute la 


neputinţa sufletului. Socotiţi pe de-o parte un ticălos suflet ţinut de slăbănogirea 
unui păcat de oftică învechită, nemișcat la fapte bune, fără de simţire către 
haruri, primejduindu-se să moară cu moartea cea veşnică. Socotiţi pe de altă 
parte ce putere au aceste cuvinte dumnezeieşti ale Mântuitorului în gura unui 
duhovnic: „Fiule, iartă-ţi-se păcatele tale”, cuvinte cu care sufletul acela se 
înviorează şi se sfinţeşte, se mântuieşte întru viaţa veşnică. 


Vedeţi acolo greutatea cea multă a neputinței celei omorâtoare, şi vedeţi aici 
uşurinţa cea mare a mântuitoarei tămăduiri. Un păcătos este în primejdie în tot 
ceasul să se osândească, aceasta este cea mai grea patimă a unui suflet omenesc; 
cu un singur cuvânt numai să se poată mântui din primejdie, aceasta este cea 
mai lesnicioasă tămăduire a dumnezeiescului dar. Aceste două capete, adică 
greutatea boalei, care este păcatul, şi uşurinţa tămăduirii care este iertăciunea, 
vor să fie materia cuvântului de astăzi. Şi ascultaţi-o cu luare aminte, ca să vă 
folosiţi. 


Partea 1 
Eu nu ştiu de voi putea să vă fac să înţelegeţi ce lucru grav este păcatul. Nici un 


lucru nu se face mai uşor şi nici un lucru nu se pricepe mai cu anevoie. Şi 
aceasta este pricina pentru care păcătuim uşor şi anevoie ne pocăim. Din cele ce 


spun Sfinţii dascăli şi scolasticii teologi nu înţelegem altceva, decât numai că 
păcatul este o răutate nemărginită, de vreme ce este ocară către Dumnezeu. 


Cum să vă fac să înţelegeţi acest nemărginit rău! Socotiţi că aşa cum este dulce 
apa din râuri şi din fântâni, să fie şi apa acestei mări nehotărâte, şi de ar cădea o 
picătură de apă care să poată amări într-un minut apa mării, a râurilor şi a 
fântânilor, oare ce fel de amărăciune socotiți că ar fi având picătura aceea? Și cu 
toate acestea fără de asemănare, mai multă amărăciune are păcatul, care îndată 
amărăşte luciul cel nedeşertat al milostivirii lui Dumnezeu. Aceasta dar este 
otrava cea nemărginită. 


Din toate cele simţitoare minuni pe care le-a făcut lisus Hristos fund viu în lu- 
me, nici una nu a stat dovadă văditoare dumnezeieştii puteri pe care o avea ca 
un fiu al lui Dumnezeu, când a început să facă minuni şi a prefăcut apa în vin la 
Cana Galileii, când a binecuvântat cele cinci pâini şi a săturat cinci mii de 
bărbați în pustie, când a umblat ca un duh sus pe faţa mării, când S-a 
înfrumusețat şi a strălucit ca soarele pe măgura Taborului, când a tămăduit pe 
sluga sutaşului, pe soacra lui Petru, pe slăbănogul la scăldătoarea oilor, pe 
muierea cea cu scurgerea de sânge, pe cea gârbovă, pe cel bolnav de idropică şi 
pe cel ce avea mâna uscată. Când a curăţat atâţia buboşi, a luminat atâţia orbi, a 
mântuit atâţia îndrăciți. Când a înviat (care este cea mai mare minune) pe fata 
lui Iair, pe fiul văduvei şi pe Lazăr, n-a căpătat altă reputaţie de la oameni, decât 
că ar fi fost un făcător de minuni, un prooroc, un sfânt, însă om. 


Cei ce vedeau minunile lui Il slăveau pe Dumnezeu, pe Cel ce a dat o putere ca 
aceasta oamenilor. Şi cu adevărat minuni ca acestea au făcut mai-nainte şi 
Proorocii, şi pe urma apostolii, oameni fiind şi aceştia. 


Ştiţi oare când Şi-a arătat lisus Hristos puterea Lui cea dumnezeiască, când a 
vorbit şi S-a purtat ca un fiu al lui Dumnezeu? Atunci când a început a ierta 
păcatele. Pentru aceea, când a zis către slăbănogul cel de astăzi cu o putere 
dumnezeiască: „Fiule, iartă-ţi-se ţie păcatele tale”, cărturarii ce şedeau acolo şi 
care socoteau că Acesta este un om, auzindu-L grăind ca un Dumnezeu, 
socoteau cum că huleşte. „Pentru ce Acesta vorbeşte hule? Cine poate să ierte 
păcatele fără numai Dumnezeu?” 


După rătăcirea lor, aceştia spuneau adevărul, căci păcatul nu are putere nimeni 
altul să-l ierte fără numai Dumnezeu. 


„Eu sunt (zicea Însuşi prin gura Isaiei) Cel ce curăţesc păcatele”. 


Nu poate mintea omenească să închipuiască o fiară mai veninoasă, mai fioroasă 
decât fiara aceea despre care scrie Sfântul Ioan la dumnezeiescul lui Apocalipsă: 


„Fiara cu şapte capete şi cu zece coarne”, capul păcatului, care are ca şapte 
capete cele şapte omorâtoare păcate, şi cu zece coarne loveşte ca cele zece 
porunci ale lui Dumnezeu. 


Cine poate să o biruiască? lată, mielul lui Dumnezeu care ridică păcatul lumii. 
Singur Fiul lui Dumnezeu care are a lui Dumnezeu stăpânire şi putere. Aceasta 
dar este o răutate nemărginită, nimeni altul nu poate să o curăţească, decât 
numai o putere nemărginită. Puneţi înaintea ochilor gândului vostru o cumpănă, 
şi de o parte să fie păcatul, iar de altă parte să fie toată sfinţenia acelor fericite 
duhuri, a Serafimilor, a Heruvimilor, a îngerilor, a Arhanghelilor, a drepţilor, a 
proorocilor a apostolilor, a dascălilor, a muncitorilor, a sihaştrilor. 


Vă spun vouă că toată sfinţenia cerului şi a pământului nu poate să ridice 
păcatul. Ceea ce nici îngerii, nici Sfinţii, cu toată bunătatea lor şi cu tot darul 
nu au vreo stăpânire şi vreo putere să ierte vreun păcat pe pământ. Dumnezeu 
numai, Mielul lui Dumnezeu, Cel ce ridică păcatul lumii, poate să-l ridice; 
aceasta dar este o greutate nemărginită, de vreme ce nu este suficientă 
puterea îngerească şi omenească, de vreme ce este nevoie de puterea 
dumnezeiască, care este nemărginită. Păcatul este o otravă nemărginită, o 
răutate nemărginită, o greutate nemărginită, pentru trei motive, spun teologii: şi 
pentru ocara cea către Dumnezeu, care este nehotărâtă [“fără hotar”, adică 
infinită, nu “indecisă”, n.n.], şi pentru hpsa dumnezeiescului dar, care este 
nehotărâtă, şi pentru împărtăşirea iadului care este nehotărâtă. Cu toate acestea, 
noi păcătuind ni se pare fie că nu facem nimic, fie că facem un rău foarte mic. 


În ceasul acela în care noi facem păcatul, mai bine ar fi să piară dinaintea 
ochilor noştri soarele, sau să se desfacă sub picioarele noastre pământul, ca să 
ne înghită de vii. Căci în momentul acela ocărând pe Dumnezeu, pe 
plăsmuitorul şi mântuitorul nostru, ocărăm dreptatea Lui cu obraznică călcare a 
poruncilor Lui. Ocărăm bunătatea Lui cu o fără de omenie nemulțumire la 
facerile Lui de bine. 


Călcăm sângele Lui, întărâtăm judecata Lui, aprindem mânia Lui, pierdem darul 
Lui, cădem întru urâciunea Lui. Şi oare ştiţi ce lucru este urâciunea lui 
Dumnezeu? - zice dumnezeiescul Hrisostom. Este o muncă înaintea muncii, este 
un lucru mai greu decât munca iadului. 


[...] Dar oare pentru un rău că acesta este vreo vindecare? Este, puterea şi 
stăpânirea lui Dumnezeu. Dar minunati-vă de covârşirea dumnezeieştii 
milostiviri. Dumnezeu această stăpânire în faţa Sfinților Apostoli a dăruit-o 
preoţilor Bisericii Lui, le-a dat voie slobodă ca să dezlege şi să ierte fiecare 
păcat, când a zis: „Luaţi Duh Sfânt, câte veţi dezlega pe pământ vor fi dezlegate 
ŞI în cer“. 


Aici socotiți sfinților preoţi părinţilor duhovnici. Dumnezeu şi preotul iartă 
păcatul, însă cu deosebire: Dumnezeu domneşte cu însăşi stăpânirea Lui, iar 
preotul după împărtăşire, adică cu puterea pe care a luat-o de la Dumnezeu. O 
uşă este încuiată şi poate să se descuie în două feluri fără de mijlocire, în chip 
mai presus de fire, adică fără cheie, şi cu mijlocire în chip firesc, cu cheie. Uşa 
Împărăției Cerurilor este încuiată pentru un păcătos şi poate să se descuie în 
două chipuri: fără de mijlocire, adică fără de cheie, aşa o descuie Dumnezeu cu 
însăşi stăpânirea şi puterea Lui, şi cu mijlocire, adică cu mijlocirea cheilor, pe 
care Domnul Hristos înaintea feţei lui Petru le-a dat tuturor apostolilor. “Şi voi 
da ţie cheile Împărăției cerurilor“, într-acest chip o descuie preoţii cu cheile 
puterii pe care au luat de la Domnul nostru lisus Hristos. 


După ce aţi socotit câtă grea răutate este păcatul, socotiți cât de lesne este 
tămăduirea şi iertarea Lui. Putea Dumnezeu fără de nici o îndoire să rânduiască 
iertarea păcatelor cu fiece mijlocire, măcar şi cu anevoie, precum i-ar fi părut şi 
putea de pildă să zică: „ Omule care ai păcătuit lui Dumnezeu, de voi vrea Eu să 
fiu ca un judecător drept se cade să te pedepsesc după măsura păcatului tău. Ai 
greşit şi greşeala ta este împotriva Mea o ocara nemărginită, ţi se cade dar 
munca cea veşnică; Eu pentru un păcat am izgonit pe cel purtător de lumină din 
cer, pe Adam din Rai; Eu pentru nişte păcate ca acestea ce ai făcut am plouat 
foc şi am ars cele cinci cetăţi ale Sodomei, am trimis potop de ape şi am 
cufundat tot pământul; şi tu dar eşti vrednic de această pedeapsă. Însă, ca un 
părinte iubitor de oameni, nu voiesc să te osândesc în veci. Dar ca să te iert, 
voiesc să plângi în toată viaţa ta, sau să mărturiseşti numele Meu şi să speli 
păcatele tale cu lacrimi sau cu sângele tău”. 


Creştinilor, de ar fi rânduit Dumnezeu într-acest chip, noi păcătoşii cu toate 
acestea se cădea să-l mulţumim de mii de ori. Grea este cu adevărat sihăstria, 
sau mucenicia, dar se cădea să o facem foarte bucuroşi pentru ca să ne ierte, 
decât să ne chinuim pe veci în iad, mai bine să facem puţini ani de sihăstrie. 
Decât să petrecem veşnic în muncă, mai bine să murim o dată prin mucenicie. - 
Dumnezeu în vremea cea veche astfel a făcut cu cei foarte iubiţi prieteni ai Lui. 


Trei mari păcate a făcut David: a ucis pe Urie, a prea curvit cu femeia lui 
Versavia şi a numărat norodul împotriva dumnezeieştii porunci, s-au pocăit s-au 
iertat. Dar întâi au băut un pahar foarte amar. Întâi a făcut Dumnezeu de a murit 
copilul acela ce s-a născut din prea curvie. Apoi, a trimis pe proorocul Gad să-i 
spună trei grele lucruri şi să-şi aleagă din trei pe care va vrea: sau foamete în trei 
ani, sau fuga de trei luni, sau moarte în trei zile în toată împărăția lui. S-a 
strâmtorat bunul David: „Strâmt mi-e de toate părțile, dar ce să fac? Am ales 
moartea de trei zile”. 


A văzut şaptezeci de mii de bărbaţi morţi, pe care i-a omorât îngerul Domnului, 
cu atâta mare pagubă şi cu atâta durere, a răscumpărat de la Dumnezeu iertarea 
păcatului său. 


Însă cum Dumnezeu nu obişnuieşte asemenea mijlociri cu noi care greşim mai 
mult şi decât David, şi de nu ne sileşte Dumnezeu sau să ne sihăstrim, sau să 
mucenicim, rânduieşte mijlociri mai cu măsură, adică să se facă iertare păcatelor 
noastre precum se făcea la scăldătoarea oilor din Ierusalim, tămăduitoarea celor 
bolnavi, adică rânduieşte un loc singur în toată lumea, la Ierusalim. Şi o dată 
într-un an să se pogoare îngerul din cer, să asculte păcatele noastre. Osteneală 
mare ar fi să facem o atât de îndelungată cale, răbdare mare ar fi să aşteptăm un 
an de zile, ruşine mare ar fi să ne mărturisim la un înger; cu toate acestea şi într- 
acest chip s-ar cădea să fim mulţumiţi, ca să fim 1ertaţi şi să nu fim osândiţi în 
veci. 


Dar, o, milă nespusă a lui Dumnezeu! Nici aşa n-a rânduit, pentru ca să se 
curatească un rău nehotărât, pentru ca să se tămăduiască o otravă nehotărâtă, 
pentru ca să se ridice o greutate nehotărâtă. Ci a rânduit pe cea mai lesne şi mai 
scurtă mijlocire; dar care? Trecând Domnul nostru lisus Hristos prin Samaria şi 
prin Galileea, L-au întâmpinat zece buboşi şi s-au rugat cu glas mare: „lisuse 
îndreptătorule, miluieşte-ne pe noi”. „Mergeţi, le-a răspuns lor, arătaţi lepra 
voastră preoţilor şi vă veţi curăța. Mergând arătaţi-vă preoților”. Au mers, s-au 
arătat şi s-au curăţit. 


Este oare patimă mai împuţită decât lepra, boală rea şi de nevindecat? Şi este 
oare vindecare mai uşoară decât aceasta pe care a arătat-o Domnul Hristos? 
Această tămăduire a arătat-o ca să ne curățim şi noi păcătoşii: „Mergând, 
arătaţi-vă preoţilor”. 


O, păcătoşilor neputincioşi faţă de o patimă care este cea mai omorâtoare de 
suflet, poftiţi iertare şi tămăduire? Mergeţi nu să sihăstriți, nu să muceniciţi, 
aceasta este mult; mergeţi nu la Ierusalim, acesta este departe, nu trebuie atâta 
osteneală, mergeţi să găsiţi când voiţi şi de câte ori poftiţi nu îngeri, ci preoţi, 
oameni ca şi voi, către care numai arătaţi boala voastră. Spuneţi numai păcatele 
voastre, aceştia au toată stăpânirea iertării şi toată puterea tămăduirii. Câte vor 
ierta şi câte vor dezlega pe pământ sunt dezlegate şi iertate şi în cer. „Mergând, 
arătaţi-vă preoţilor.” 


Noi mergem, creştinii mei, noi arătăm patima noastră, spunem păcatul nostru şi, 
o, minune! Îndată părintele cel duhovnicesc, numai ce va deschide buzele lui şi 
va Zice aici, Jos, pe pământ: „Fiule, iartă-se ţie păcatele tale”, aceasta zice sus în 
cer şi Mântuitorul cel ceresc. „lert ţie”, zice aici jos preotul, „iert ţie” răspunde 
de sus Fiul şi Cuvântul. Aici spune preotul dezlegarea păcatelor şi acolo o 


iscăleşte Duhul Sfânt. O, minune! Înaintea virtuţii cuvintelor celor atotputernice 
răul a pierit, greutatea a căzut, veninul s-a tămăduit, păcatele s-au dezlegat. 


Noi slăbănogii ne-am ridicat, noi buboşii ne-am curăţit, noi cei morți am înviat, 
ne-am schimbat, ne-am făcut alții. Fiind îngerii întunericului, ne-am făcut 
îngerii luminii, fund vrăjmaşii lui Dumnezeu ne-am făcut prietenii Lui, am 
intrat iar în braţele Lui, am câştigat iar darul, am dobândit iar dragostea Lui. 
Într-un cuvânt, fiind păcătoşi vrednici de munca cea veşnică, ne-am aflat îndată 
drepţi şi vrednici de Împărăţia cerurilor. O! mărire de iubire de oameni! O, 
covârşire de bunătate! Aşa strigă învățătorul. Pe cel păcătos, când va mărturisi 
păcatele lui şi va arăta credinţa neclintită în Dumnezeu, îndată îl arată pe el 
drept. Este oare mai rea răutate ca păcatul? Şi este oare alta mai lesne tămăduire 
ca iertarea păcatului? 


O, sufletelor păcătoase asemenea sufletului meu! Cercetaţi acum cugetul vostru 
şi vedeţi ce rău aţi făcut înaintea vecinului şi a lui Dumnezeu. Voi aţi făcut cea 
mai mare asuprire, cea mai groaznică fărădelege, cel mai spurcat păcat pe care 
poate să-l facă un om, şi oare pentru aceasta vă înfricoşaţi? Vă temeţi? Vă 
deznădăjduiţi? Nu trebuie. 


Mi se pare că văd pe femeile purtătoare de mir, care au cumpărat miresme şi 
foarte de dimineaţă mergând să ungă trupul lui lisus Hristos Cel îngropat, 
mergeau anevoie şi cu multă îndoire. Noi ştim că peste mormântul lui lisus zace 
o piatră prea grea şi că suntem nişte femei neputincioase; cine să ne-o răstoarne? 
„Cine va răsturna nouă piatră de pe uşa mormântului?” 


Ei, femeilor binecredincioase, îndrăzniţi, urmaţi pe calea voastră. Împliniţi-vă 
lucrul vostru şi până veţi ajunge acolo piatra se va răsturna şi se va muta, 
mormântul va fi deschis. Şi cu adevărat au venit, au văzut şi au aflat răsturnată 
şi mutată piatra de pe mormânt. Dar cine a răsturnat-o? Cine a mutat-o, fiind 
atât de grea şi de mare? Un înger pe care l-a trimis din cer Dumnezeu. 
Dumnezeu a trimis un înger şi a răsturnat piatra de pe mormânt, căci vedea firea 
cea bună a femeilor. Şi când este bună firea omului, pe toate le face Dumnezeu 
lesne, înlătură fiecare piedică. 


Un suflet păcătos care merge către duhovnic, se îndoieşte şi se teme amarnic 
poate spune: „Păcatele mele sunt o piatră grea, fărădelegile mele au covârşit 
capul meu. Ca o sarcină grea s-a îngreuiat peste mine”. Unde merg? Cine poate 
să mă ierte şi să-mi ridice greutatea? 


„Cine ne va răsturna nouă piatra?” Eu atâţia ani am trăit, am îmbătrânit în 
curvie, am cheltuit avuţia, am stricat viaţa mea cu o femeie necuvioasă, acel 
îndelungat obicei s-a făcut fire şi inima mea s-a împietrit. Cine îmi va răsturna 


mie piatra? Nu am lăsat nici un păcat pe care să nu-l fac şi nu m-am pocăit 
niciodată. Pizma pe care am pus-o în gând a împietrit sufletul meu ca piatra. 
Cine îmi va răsturna mie piatra? Amar mie, păcatele mele sunt o piatră grea; eu 
am slăbit de răutate şi nu am putere. Cine dar să-mi răstoarne mie piatra? 
Îndrăzneşte, păcătosule, îndrăzneşte; mergi în calea ta, acolo unde te trimite 
Dumnezeu, către duhovnicescul părinte, mergi cu îndrăzneală şi cu nevoinţă. 


Îndeamnă-te dumnezeiescul Hrisostom. Apucă numai pe calea aceea şi mergi 
înainte cât de curând. Nu pierde vremea. Să nu te oprească vreun lucru. 
Dumnezeu, Cel ce vede gândul tău, îţi ridică sarcina ta. Îţi lipseşte puterea firii, 
însă darul Lui îți ajută. Şi eu te încredinţez întru numele Celui răstignit lisus că 
piatra aceea a păcatelor tale care zăcea peste inima ta, peste cugetul tău şi peste 
suflet s-a clătit, a căzut, s-a ridicat. Piatra s-a răsturnat. Dar cine a ridicat-o? lată 
mielul lui Dumnezeu, Cel ce ridică păcatul lumii. Fiul lui Dumnezeu, Care cu 
crucea a ridicat păcatele lumii, Acela a ridicat şi păcatul tău. Un cuvânt numai 
să zici tu, „am greşit”, şi un cuvânt numai să zică duhovnicul, „fiule, iartă-se ţie 
păcatele tale”, tu îndată te-ai uşurat şi te-ai iertat, nu mai eşti păcătos, eşti drept. 
Apucă numai pe calea aceea şi mergi înainte cât de curând, apucă numai calea 
cea bună şi umblă degrabă. 


Dar eu văd că tu nu poţi umbla, căci şchiopătezi, ascultă dar ce-ţi spun. 


Prin porunca împăratului Ahav s-au adunat toţi proorocii ruşinii la Muntele 
Carmel către care în acest chip a vorbit proorocul Ilie. Până când veţi şchiopăta 
cu amândouă gleznele? Adică până când veţi şchiopăta de amândouă picioarele, 
cu unul să îngenuncheaţi înaintea lui Dumnezeu, şi cu celălalt înaintea lui Vaal 
idolul. De este Domnul cerului şi al pământului, Dumnezeu adevărat, închinaţi- 
vă Lui ca unui Dumnnezeu. Şchiopătaţi de amândouă picioarele? Cu unul 
îngenuncheaţi şi vă închinaţi lui Dumnezeu şi cu altul idolului. Cu unul lui 
Dumnezeu şi cu altul curviei. Cu unul lui Dumnezeu şi cu altul avuţiei. Cu unul 
lui Dumnezeu şi cu altul lumii. 


Dar până când veţi şchiopăta de amândouă picioarele? De poate curvia sau 
avuţia sau lumea să vă mântuiască, fie şi aşa. Închinaţi-vă lor ca unui 
Dumnezeu. Dar de nu poate să vă mântuiască altul afară numai de Dumnezeu, 
căci numai Dumnezeu poate să vă ierte păcatele voastre şi să le ierte cu o 
mijlocire lesne cum aţi auzit, pentru ce vă ţine curvia? Pentru ce vă opreşte 
avuţia? Pentru ce vă împiedică lumea şi nu vă întoarceţi odată către Dumnezeu? 


Dumnezeul meu, Mântuitorul meu! Eu socoteam că răstignirea şi moartea pe 
care ai răbdat-o pentru mine păcătosul aceasta să fie, semnul cel mai mare al 
dragostei tale. Dar acum cunosc că peste dragostea Ta îmi faci şi alt dar, mai 
mare. Eu păcătuiesc şi păcatul meu se face mie pricină de muncă veşnică. Dar 


pentru o răutate atât de grea Tu mi-ai arătat mie o aşa de lesne tămăduire. De 
voi greşi unui stăpânitor pământesc, care este şi el om ca mine, sau nu mi se 
iartă greşeala, sau se cade să răscumpăr iertăciunea cu sângele meu. Şi eu Îţi 
greşesc Ţie, Dumnezeul meu care m-ai zidit, care m-ai răscumpărat, şi Tu nu 
ceri de la mine altă mulţumire decât numai un cuvânt: „Am greşit”; cu un 
cuvânt numai mă ierţi: „Fiule, iartă-se ţie păcatele tale”. Cum să numesc dar o 
dragoste ca aceasta? Nu ştiu. Aceasta numai ştiu, că se cădea sau să nu 
păcătuiesc niciodată, sau, păcătuind, îndată să mă pocăiesc. 


Partea a Il-a 


Din cele ce am spus până acum, socotesc că fiecare păcătos, auzind cât este de 
lesne tămăduirea patimii lui, adică iertarea păcatului său, va lua îndrăzneală şi 
va fi cu mare nădejde la marea milostivire a lui Dumnezeu. Dar eu văd cele 
dimpotrivă. Pentru aceea, mai vârtos mă tem, mă cutremur şi mă înfricoşez. 
Ascultaţi dacă am dreptate. Eu sunt bolnav şi mă primejduiesc de moarte. Eu 
sunt păcătos şi mă primejduiesc de muncă şi Dumnezeu pentru mila lui cea 
nemărginită mi-a arătat o prea lesne tămăduire a bolii mele, iertarea păcatului 
meu, şi eu nu-l doresc. 


De ar cere Dumnezeu de la mine, pentru ca să mă ierte, sau să fac o cale 
îndelungată, sau să vărs sângele meu la mucenicie, sau să sihăstresc în toată 
viaţa mea, lucruri toate anevoioase, de nu le-aş fi făcut, aş avea cuvânt de 
îndreptare. Dar Dumnezeu nu voieşte de la mine decât să merg la un părinte 
duhovnicesc să-i spun păcatele, şi cu un cuvânt al acelui duhovnicesc părinte să 
fiu iertat, şi eu nu o fac. Oare nu sunt eu un om cel mai nemulţumitor om? Un 
vinovat fără de răspuns? Oare nu mi se cade îndoită muncă? Una că am făcut 
păcatul şi alta că n-am vrut să iau iertarea păcatului meu, fiind aşa de lesne. 
Oare nu se cade cu atât mai vârtos să mă tem de urgia cea dumnezeiască, cu cât 
văd către mine mai mare mila cea dumnezeiască? Adevărat zice dumnezeiescul 
Hrisostom, că „lungimea mâniei lui Dumnezeu pedepseşte îndoit pe cel ne- 
pocăit”. 


Precum celor ce primesc mila lui Dumnezeu cu cuviinţă este pricină de 
mântuire, asemenea şi celor nebăgători de seamă le este merinde de mai mare 
pedeapsă. 


Socotiţi vă rog, ascultătorilor, mai cu pătrundere: a vrut Dumnezeu să facă o 
aleasă facere de bine norodului celui nemulţumitor al Ierusalimului şi acolo, 
într-o scăldătoare aproape de cea a oilor, făcea în fiecare an această minune. Se 
pogora într-un an o dată îngerul din cer şi tulbura apa scăldătoarei; în minutul 
acela, oricine intra se tămăduia de orice boală. „Se făcea sănătos ori de ce boală 


era cuprins”, zice loan, să fi fost lepră, să fi fost slăbănogire, orbire şi orice altă 
rea patimă. 


Să zicem acum că a sosit ziua aceea fericită, s-a pogorât îngerul, a tulburat apa; 
acesta este minutul să se vindece oricare va vrea de boala lui. Dar acolo, la 
scăldătoare, zace un om bolnav cu sufletul pe buze, care este în primejdie să 
moară în orice ceas. Acesta ştie că apa aceea avea minunată putere să-l 
tămăduiască, ştie că îndată ce va cădea acolo înlăuntru, se va tămădui. Cu toate 
acestea, el stă, nu se mişcă, nu cade ca să se tămăduiască; patima lui este atât de 
grea, tămăduirea lui este atât de lesne, şi nu o pofteşte. 


Acum vă întreb: ce i se cade? 1 se cade să sece pentru el apa cea mântuitoare ca 
să o poftească altă dată, şi să nu o găsească. ] se cade să moară şi să nu-i fie milă 
nimănui de el. Fără îndoială, mai mare decât facerea de bine a scăldătoarei 
lerusalimului este ceea ce ne face nouă Dumnezeu la scăldătoarea cea 
duhovnicească a pocăinţei. Acolo minunea se făcea numai într-un loc din 
Ierusalim şi numai într-o vreme, într-un an o dată, aici se face în fiecare cetate, 
oraş şi biserică a creştinilor, în fiecare zi şi în fiecare ceas; este destul numai să 
dorim. Aici nu este înger, Duh curat, ca să vadă patimile noastre, care sunt toate 
necurăţenie; aici sunt preoţii, oameni dimpreună păcătoşi, dar oameni care au 
toată stăpânirea şi puterea ca să ierte fiecare păcat, fie mândrie, fie grăire de rău, 
fie hulă, fie iubire de argint, fie curvie, prea curvie, ucidere şi orice alt păcat pe 
care poate să-l facă un om. 


Tu eşti bolnav păcătos, cu un picior în mormânt şi cu altul în iad, şi încă stai în 
răutate? Încă nu alergi la pocăință pentru ca să iei iertăciune şi mântuire? Boala 
ta atât de grea, tămăduirea ta atât de lesne, şi tu nu o pofteşti, ce ţi se cade dar? 
Ți se cade să se depărteze de la tine mila lui Dumnezeu, pentru ca să o doreşti 
altă dată şi să nu o găseşti. Ţi se cade cu dreptate să te chinuieşti şi să nu se facă 
milă prietenilor tăi de tine, să nu te plângă rudeniile tale, să nu-ţi facă sfânta 
Biserică pomenire. 


Dumnezeu aşa a poruncit: Au iubit? - zice blestemul. Să-l aibă. N-a voit 
binecuvântarea? Să n-o găsească. „A iubit blestemul şi îi va veni lui, şi n-a voit 
binecuvântarea şi se va depărta de el”. 


Nemintosule şi nemulţumitorule, pentru că este Dumnezeu atât de bun, pentru 
aceea tu nu bagi de seamă bunătatea Lui? Te mustră cu dreptate marele Pavel. 
Nu iei în seamă avuţia bunătăţii Lui, a răbdării şi a lungimii de mânie, neștiind 
că bunătatea lui Dumnezeu te aduce la pocăință. la aminte la cuvintele acestea 
ale apostolului. Bunătatea lui Dumnezeu te trage la pocăință, şi aceasta este ca o 
funie, un capăt îl ţine Dumnezeu cu mâna Lui, iar la celălalt are legată inima ta. 
Ține Dumnezeu, că, pe cât este cu putinţă, nu voieşte să te scape din mână, nu 


voleşte să te piardă, voieşte întoarcerea şi mântuirea ta. „Viu sunt eu că nu 
voiesc moartea păcătosului, ci să se întoarcă şi să fie viu”. 


Tu păcătuind te depărtezi de Dumnezeu, şi Dumnezeu slăbeşte funia, te lasă în 
slobozimea ta, te depărtezi astăzi puţin, mâine mai mult, şi Dumnezeu te lasă în 
voile tale şi-Şi lungeşte mânia. Te depărtezi şi rătăceşti ca o oaie pierdută pe 
calea cea îndărătnică a pierzării, te depărtezi de Biserică, de tainele cele curate, 
de tine însuţi şi de Dumnezeu. 


Cu toate acestea, Dumnezeu ţine funia şi, din când în când, te trage către El. 
Oare nu ai simţit vreodată în inima ta să te împungă cugetul tău? Să ştii că 
atunci mâna lui Dumnezeu trage funia ca să te aducă la pocăință. Bunătatea lui 
Dumnezeu te aduce la pocăință şi tu, fiind chemat, nu vii, trăgându-te înapoi, nu 
te întorci, nu te pocăieşti. Te-ai pironit în braţele curvei tale, te-ai legat cu 
lanţurile iubirii de argint, te-ai înrădăcinat în răutate. Dar oare ştii ce se 
întâmplă? De un capăt trage funia Dumnezeu iar la celălalt capăt stai împotriva 
tu. Peste acestea toate, funia se rupe; se lipseşte Dumnezeu, Se mânie şi te 
părăseşte, şi tu, ticăloase, cazi într-o desăvârşită nepocăinţă şi de acolo la munca 
cea veşnică. Aici oare cine a greşit? Tu singur. Oare cui i se face milă de tine? 
Nimănui. Dar eu te conjur din partea lui Dumnezeu celui viu, frate creştine, nu 
lăsa să se rupă funia. 


„Când bunătatea lui Dumnezeu te aduce la pocăință, mergi şi te întoarce la 
Dumnezeu, Dumnezeu ţine braţele Lui deschise ca să te primească, cu acele 
dulci cuvinte ale Lui: „Fiule, iartă-se ţie păcatele tale”. 


(din: Cuvinte folositoare şi de suflet mântuitoare ale Sfântului Efrem Sirul şi ale 
altor Sfinţi Părinţi, Ed. Bizantină, 2004) 


Predica a doua a Sfântului Iustin Popovici în a doua Duminică a Postului 
mare (1967) 


“Aceasta este calea prin care şi tu şi eu mergem la Înviere. La învierea şi a 
trupului şi a sufletului. Da, şi tu, şi eu. De aceea este postul atât de minunat, căci 
ne călăuzeşte în întregime - spre ce? Spre Înviere. Şi ce înseamnă aceasta? 
Învierea înseamnă biruinţa asupra morţii, biruinţa asupra păcatului, biruinţa 
asupra diavolului! Acesta este postul. 


Intr-o minunată stihiră din această săptămână am cântat şi ne-am rugat: Urmăm 
Mântuitorului sufletelor noastre, Care ne arată biruinţa asupra diavolului, prin 
post. 


Postul - biruinţa asupra diavolului. Aceasta este vestea cea bună pe care ne-a 
adus-o Domnul. Voieşti să biruieşti asupra păcatului, voieşti să biruieşti asupra 
izvoditorului răului, asupra diavolului însuşi? lată, postul! - învaţă Mântuitorul. 
Da, tu prin post devii cel mai mare biruitor al acestei lumi. Cine l-a biruit pe 
diavol, cine, afară de Domnul Hristos? 


Numai Dumnezeu şi puterea dumnezeiască biruieşte răul în această lume. 
Numai Dumnezeu şi puterea dumnezeiască îl poate birui pe creatorul oricărui 
rău şi al păcatului, pe diavolul. Dumnezeu ne-a dăruit aceste puteri dumnezeieşti 
fiecăruia dintre noi, pentru că noi, ca ființe dumnezeieşti raţionale, să biruim 
răul, să-l biruim pe diavol cu puterea dumnezeiască. lată sfântul post, iată sfânta 
rugăciune. Ce sunt acestea? Sunt puterile dumnezeieşti, puterile pe care Domnul 
le-a lăsat şi le-a dăruit Bisericii Sale, ca noi, ca fiecare dintre noi să biruie în 
numele Său, să se biruie pe sine pentru a-l birui pe diavol. Nu pentru altcineva, 
ci pentru noi şi pentru a-şi birui fiecare păcatul său. 


Diavolul nu poate să impună nimănui dintre noi păcatul, el poate doar să-l 
propună. El îți poate propune sabia să te sinucizi, dar nu te poate omori, 
Dumnezeu nu îi dă această putere. Dar dacă primeşti de la el această sabie, dacă 
primeşti iubirea de argint, să spunem, sau primeşti mânia, sau invidia, sau 
răutatea, sau cleveteala, sau furtul, iată, tu ai luat în mâinile tale sabia şi singur 
ţi-o înfigi în inimă. Diavolul nu are putere să-l silească pe om la păcat, el are 


putere numai să propună omului păcatul. El ne propune păcatul, şi mie, şi ţie. 
lar noi? Noi fie acceptăm păcatul, fie îl îndepărtăm de la noi. Şi aceasta 
înseamnă: fie ne sinucidem, ne despărțim sufletul de Dumnezeu, fie lepădându- 
ne de păcat, alergăm spre Domnul, Hristos Cel înviat, spre biruinţă, spre 
biruinţa finală asupra păcatului, asupra morţii, asupra diavolului. 


De aceea, frate, a venit Domnul în această lume. De aceea ne-a lăsat totul, de 
aceea ne-a lăsat sfântul post, de aceea ne-a lăsat sfânta rugăciune, ca să-l biruim 
pe diavol, care este creatorul păcatului şi al morţii. Ce face orice păcat cu mine 
şi cu tine? Ne întunecă. Păcatul este întuneric, el revarsă în noi întuneric, inundă 
sufletul meu şi al tău, inundă conştiinţa noastră şi noi trăim ca şi cum am fi în 
stare de inconştienţă, în delir, în noapte, în beznă, în întuneric. Nu ştim ce 
facem, acesta este păcatul. Fiecare păcat este beţie a sufletului. 


lar Domnul a venit în această lume, ca să ne dăruiască însăşi lumina, ca să ne 
dăruiască făclia, flacăra cu care să alungăm acest întuneric. lată că acest sfânt 
post este făclia imensă aşezată pe calea vieţii noastre. Postul pogoară din Ceruri 
în sufletul tău lumina cea cerească - dacă este post adevărat. Postul cel adevărat 
este înfrânarea de la orice rău, înfrânarea de la mâncare şi băutură, dar şi 
reținerea de la orice rău şi păcat. Ce lucrează rugăciunea în tine? Ea te înalță la 
Ceruri şi apoi în sufletul tău coboară din Ceruri lumina dumnezeiască. Cine 


suntem, ce suntem, încotro mergem? Incotro ne poartă zilele şi nopţile noastre? 
Incotro ne grăbim? Fie că am vrut sau nu, fie că ai vrut sau nu să opreşti această 
ZI, să o întrerupi, ea nu se va opri. Te poartă, te poartă... Incotro? 


Fiecare păcat este întunecare a sufletului şi fiecare virtute este transfigurare a 
sufletului. Mândria - cât este de cumplită! Ştiu, orgoliul, înfumurarea, iubirea de 
sine, toate acestea sunt iadul tău, frate şi soră, tu porţi iadul în tine. Domnul ne-a 
dăruit leacul: leacul pentru mândrie este smerenia. Smereşte-te înaintea Domnu- 
lui, smereşte-te înaintea fraților, înaintea oamenilor. Şi iată, puterea dumne- 
zeiască a smereniei va spori în sufletul tău lumina dumnezeiască şi va alunga 
toată bezna mândriei, a orgoliului şi a înfumurării din sufletul tău. 


Omul iubitor de argint nu vede nimic în afară de grămada de bani. lubitor de 
arginţi nu este numai acela care iubeşte banii şi averea. lubitor de arginţi este şi 
omul de ştiinţă care cu gura căscată stă deasupra cărților întreaga sa viaţă, şi-a 
găsit o preocupare şi L-a uitat pe Dumnezeu. Aceasta este iubirea de arginţi, 
acesta este idolul mincinos, aceasta este dumnezeirea mincinoasă. Tot ceea ce a 
proclamat omul în locul Dumnezeului celui Adevărat, în această lume, ca sens 
al vieţii sale, ca dumnezeirea sa, aceasta este iubirea de arginţi; în locul 
Dumnezeului celui Adevărat, a Domnului Hristos, a proclamat orice altceva ca 
scop al vieţii sale. Dacă ai un astfel de scop, iată, eşti iubitor de arginţi şi nu 
cunoşti drumul vieţii. Întunericul, noaptea se sălăşluiesc în conştiinţa ta, se 
aşază pe ochii sufletului tău şi tu nu vezi calea cea dreaptă, nu vezi sensul 
acestei vieți pământeşti, nu veţi că îţi este leac - singurul leac împotriva morţii 
tale, a iadului tău - pocăinţa. Da, în cazul iubirii de arginţi, numai pocăinţa este 
leacul înaintea Domnului. 


Sfinţii lui Dumnezeu sunt aceia care, prin sfintele virtuţi, au izgonit din ei înşişi 
orice întuneric al păcatelor, orice beznă, orice întunecare demonică şi orice iad. 
Prin urmare, fiecare Sfânt este întotdeauna astfel, încât din el emană lumina şi 
împrejurul capului are o aureolă. Toate strălucesc întru el, gânduri sfinte şi 
luminoase, iar lumina iradiază din capul său şi din fiinţa sa, din întreaga sa 
fiinţă. Şi-a curăţit şi trupul şi sufletul de patimi, de întuneric, de întunecare, şi 
revarsă din el lumina. Astfel este Grigorie Teologul, astfel este Sfântul Grigorie 
Palama, astfel este Sfântul Vasile cel mare, astfel sunt toți Sfinţii, de la primul 
până la ultimul. Şi ei toţi sunt aici împreună cu noi în Biserica lui Hristos, 
educatorii noştri vii, contemporanii noştri. Sfinţii nu mor. Sufletul omului nu 
mai moare de când a înviat Domnul. Şi trupul nostru va învia în ziua Judecăţii. 
Ei toţi sunt contemporanii noştri vii, ne ajută. Noi toţi reprezentăm un singur 
Trup al lui Hristos, Biserica lui Hristos şi Sfinţii ne ajută şi ne călăuzesc pe 
cărările sfintelor virtuţi evanghelice. 


lată-l pe Grigorie Palama, pe marele nevoitor, cum ne conduce spre Învierea 
Domnului Hristos, ne conduce spre deplina biruinţă asupra păcatului, asupra 
morţii, asupra iadului. EI este experimentat, are putere, are forţă. De la Domnul 
a dobândit-o şi o dobândeşte şi o împarte nouă tuturor. Ca fiecare dintre noi să 
postim cu post adevărat. Postul adevărat este înfrânare de la orice păcat, 
înfrânare de la orice patimă, înfrânare de la hrană, pentru ca trupul să nu se 
mândrească, pentru ca în el să nu sporească patimile, ci cu credinţă, lipsindu-te 
de hrană, să te sileşti a te înfrâna de la orice rău. 


Noi, fiecare dintre noi, în preajma Domnului ne mântuim sufletul. El ne-a lăsat 
postul ca pe o biruinţă asupra diavolului, ca sufletele să ajungă, pline de 
bucurie, la Învierea Domnului Hristos. Ca împreună cu EI să înviem din orice 
moarte şi pentru totdeauna să biruim toate păcatele în noi, toate patimile şi toți 
diavolii, ca împreună cu toţi Sfinţii să-L putem slăvi pe pământ şi în Ceruri, pe 
Minunatul nostru Dumnezeu, Cel de Neînlocuit, pe Domnul lisus Hristos, 
singurul Mântuitor al lumii în toate lumile. Amin”. 


(din: Cuviosul Iustin de la Celie, Cuvinte despre veşnicie - predici alese, 
Editura Egumeniţa, 2013) 


Arhimandrit loil Konstantaros - Lectura apostolică la Duminica a II - a din 
Postul mare - Sfânta şi mântuitoarea frică de Dumnezeu 


(Evrei 1, 10 — 2, 3) 


Mari adevăruri dogmatice ne descoperă Sfântul Duh prin apostolul Pavel, iar în 
acelaşi timp ne atrage atenţia necesară pentru a nu ne abate din drumul nostru 
drept şi în consecinţă să primim „dreapta răsplătire”. 


Primul adevăr de bază este măreţia incomparabilă a Domnului nostru Iisus 
Hristos faţă de îngeri. Hristos este „Cel prin Care toate s-au făcut” — aşa cum 
atât de semnificativ mărturisim şi în Sfântul Simbol al Credinței noastre. Este 
Unul-Născut, Fiul lui Dumnezeu, „Cel de o fiinţă cu Tatăl”, Care a creat toate 
din nimic; atât cele văzute (cele pe care le privim şi continuu le descoperim), cât 
şi cele nevăzute pe care le „sesizăm” şi le trăim prin Dreapta noastră Credinţă, 
cum este de pildă întreaga lume a oştirilor îngereşti. 


Desigur că, practic, aceasta însemnă că noi credincioşii nu trebuie să ne temem 
de absolut nimic în viaţa noastră, ci să luăm curaj şi putere din dumnezeiasca 
putere a Domnului nostru şi să ne continuăm calea noastră de nevoinţă. Şi, aşa 
cum este firesc, noi ştim că toate făpturile se vor învechi odată şi se vor 
schimba, Domnul însă va rămâne totdeauna viu în veci, iar împărăţia Lui nu va 
cunoaşte niciodată sfârşitul. „Și iarăşi va să vie cu slavă să judece viii şi morţii, 
a Cărui împărăție nu va avea Sfârşit”. 


De asemenea, un alt mare adevăr dogmatic la care medităm în lectura noastră 
apostolică este despre cum sfinţii îngeri, care sunt făpturi ale lui Dumnezeu, 
sunt „duhuri slujitoare”; adică unelte slujitoare ale Sfatului lui Dumnezeu, care 
sunt trimise de EI ca să ne slujească, aşa încât noi să moştenim mântuirea. Şi ce 
teamă, frații mei, ar trebui să simtă fiecare credincios, atunci când 


conştientizează că din binecuvântata clipă a dumnezeiescului Botez a primit 
ca străjer-ocrotitor pe viaţă pe Îngerul lui păzitor! Atât de mult S-ar cuveni să 
ne preocupe acest gând, încât să ne facă să ne străduim mult în lupta cea 
sfântă a virtuţii şi a Sfinţeniei! Şi doar această realitate a îngerului păzitor 
este suficientă să ne inunde sufletul de bucurii cereşti şi să ne umple întreaga 
existenţă cu un Sfânt entuziasm. 


Aşadar, dacă aşa stau lucrurile, ar trebui să luăm aminte. Și chiar lucrul acesta 
ni-l subliniază foarte clar în continuare acelaşi mare apostol. Se cuvine, zice, să 
fim atenţi din ce în ce mai mult la dumnezeieştile cuvinte, deoarece există 
pericolul să fim târâţi şi înşelaţi şi — vai! — să naufragiem duhovniceşte. Şi să nu 
creadă cineva că este chipurile puternic sau de neclintit. /biţii mei, este atât de 
uşor să ne abatem de la drumul nostru drept, încât nu vă imaginaţi! Este 
Suficient ca doar o privire să aruncăm în realitatea persoanelor şi a faptelor, 
şi cu amărăciune ne vom încredința de mulțimea nenumărată a naufragiilor 
morale şi dogmatice, tocmai pentru faptul că mulţi inşi şi-au început viaţa 
creştină fără atenţia necesară şi fără resursele necesare. lar una dintre 
primele resurse duhovniceşti este, fără îndoială, sfânta şi mântuitoarea frică 
de Dumnezeu. 


Această necesară atenţie priveghelnică ne va mântui la propriu de valurile şi 
curentele al căror scop este să ne abată din drumul nostru duhovnicesc. Să 
amintim atât de anticreştinele idei sau modul de viaţă nestatornic şi cu două feţe 
— care e consfințit de acum, aproape fără proteste chiar de către oamenii 
Bisericii — şi care îl îndobitoceşte pe om? 


Să amintim de atât de multele predici eretice, care se propagă şi se retransmit 
sistematic de către mass-media sau să plângem pentru predicile ecumeniste ale 
„capilor”, care cu siguranţă provoacă cea mai mare stricăciune în sufletele 
credincioşilor şi ale necredincioşilor? Se pare că şi cuvântul Domnului 
nostru: „De va fi cu putinţă să înşele şi pe cei aleşi”, comparativ cu trecutul, se 
împlineşte îndeosebi în zilele noastre. Aşadar, trebuie atenție. Atenţie pentru a 
asculta nu orice sau pe oricine, ci predica dreaptă şi autentică a Sfintei 
Evanghelii, aşa cum este ea exprimată de către Sfinţii noştri şi luare aminte şi 
ataşament faţă de Sfânta Lui Lege, ca în cele din urmă să nu ne pierdem sufletul 
nostru nemuritor; să dobândim veşnica Împărăţie care ne aşteaptă de la 
întemeierea lumii. Atenţie priveghelnică pentru că, în cele din urmă, orice 
încălcare şi neascultare a Legii Dumnezeieşti are ca urmare dreapta răsplătire a 
pedepsei. 


Zică lumea ce vrea. Propovăduiască falşii teologi înşelaţi că chipurile iubirea 
lui Dumnezeu nu va lăsa pe nimeni să se piardă şi să se chinuiască în iad. Fraţii 
mei, aceasta este o predică demonică, al cărei scop este ca sufletele noastre 


nemuritoare să se chinuie veşnic în iad. Iubirea lui Dumnezeu cuprinde în 
acelaşi timp în ea şi dreptatea lui Dumnezeu, pe care cei neatenţi şi nepocăiți 
o vor primi ca pe o dreaptă mânie. Şi tocmai pentru că suntem neputincioşi şi 
lesne schimbători şi tributari păcatului strămoşesc, ar trebui ca prin harul lui 
Dumnezeu să ne revenim imediat şi să ne pocăim, atunci când simţim că ceva 
nu merge bine în drumul nostru duhovnicesc. 


Dea Sfântul Dumnezeu să înţelegem aceste adevăruri şi cu smerenie, dar şi 
prin luptă aspră, Să rămânem pe binecuvântatul nostru drum al prea sfintei 
voințe, care este îndrumată de către Însuşi Începătorul Credinței noastre, 
Domnul lisus Hristos. Amin. 


(traducere: Frăția Ortodoxă Misionară “Sfinţii trei noi lerarhi”) 


Arhimandritul Efrem, egumenul Sfintei Mănăstiri Vatopedi - Calea spre 
sfințire a Sfântului Grigorie Palama 


Prea Sfinţite, iubiţi fraţi în Hristos, în seara aceasta, în această sinaxă latreutică 
ni se dă prilejul să comentăm anumite întâmplări după cum sunt relatate de 
Sfântul Filotei Kokkinos, patriarhul Constantinopolului, care a scris Viaţa 
acestui mare Părinte al Bisericii noastre Ortodoxe, Sfântul Grigorie Palama, să 
le comparăm cu realitatea contemporană spre problematizare şi să identificăm 
elementele cele mai importante care au făcut posibilă calea spre sfințire a lui 
Palama. 


S-a născut în 1296 în Constantinopol din părinţi binecredincioşi. Tatăl său era 
senator şi se bucura de o mare preţuire din partea împăratului Andronic al II-lea, 
paleologul. Părinţii sfântului au avut grijă nu doar pe ei înşişi să se dedice 
zilnic discuţiilor cu monahii şi părinţii duhovniceşti, ci şi pe copiii lor să-i 
predispună şi Să-i călăuzească spre aceasta. Avea obiceiul să viziteze 
mănăstirile din vasta regiune, să întâlnească monahi isihaşti, să se desfăteze 
de învăţătura lor şi să primească rugăciunile lor. 


Se întâmplă la fel şi în vremea noastră? Încercăm să formăm cele mai potrivite 
acorduri duhovniceşti în familie? Educaţia se face în baza întregirii duhovniceşti 
a copilului sau are ca scop doar o formare seacă care îi va asigura o carieră 
profesională sau una ştiinţifică? Există un duhovnic pentru familie? Copiii se 
spovedesc la duhovnic? Existenţa părintelui duhovnicesc constituie o condiţie 
de bază pentru realizarea şi înaintarea în viaţa noastră duhovnicească. 

Sfântul Siluan Atonitul în vremea Tainei Spovedaniei l-a văzut pe duhovnic 
într-o slavă necreată de negrăit, „în chipul lui Hristos“. 


Micul Grigorie şi-a început educaţia sa preliminară de la o vârstă foarte mică, 
ceva asemănător Şcolii Primare de azi. Avea însă oarecare dificultăţi în 


memorare, de aceea şi-a luat un canon Să nu înceapă Să citească înainte de a 
face trei metanii inantea icoanei Maicii Domnului şi să citească o rugăciune 
către ea. Propunem şi noi rugăciunea copiilor noştri care au oarecare dificultăţi 
la învăţătură sau stăruim cu violenţă asupra lor? 


Grigorie a dobândit o strălucită educaţie filosofică sub îndrumarea renumitului 
pe atunci filosof şi marelui logofăt Teodor Metohitis, în aşa măsură, încât într-o 
zi, în timp ce dialoga cu el înaintea împăratului asupra scrierilor lui Aristotel, 
marele logofăt atât de mult s-a minunat de ideile lui Grigorie, încât adresându-se 
împăratului 1-a spus cu entuziasm: „Dacă însuşi Aristotel ar fi fost de faţă şi l- 
ar fi auzit pe acesta, peste măsură l-ar fi lăudat “. 


Sfântul a început la vârsta de 17 ani să simtă chemarea către monahism Şi cu 
toate că se afla în Constantinopol şi era aproape de împărat, trăia în cumpătare şi 
în asceză, întreținându-se cu monahii care veneau din Sfântul Munte, timp în 
care a dobândit o legătură duhovnicească cu Sfântul Teolipt al Philadelphiei, 
isihast aghiorit, ucenic al Cuviosului Nichifor din Singurătate, ale căror scrieri 
împodobesc Filocalia Sfinţilor Neptici. Sfântul Teolipt a devenit pentru 
tânărul Grigorie părinte şi mistagog în cele dumnezeieşti şi l-a iniţiat 
desăvârşit în Sfânta trezvie şi în rugăciunea minţii. Astfel, Grigorie se 
îndeletnicea cu rugăciunea minţii încă de pe când trăia în mijlocul zgomotelor 
lumii. 


În cele din urmă, chemarea sa către monahism a biruit în faţa laudelor lumii 
şi la vârsta de 20 de ani părăseşte lumea. Fiind o personalitate energică a 
influenţat şi mediul familial, aşa încât mama Sa şi două surori au devenit 
călugărițe, în timp ce el însuşi împreună cu 2 fraţi ai săi au plecat spre 
Sfântul Munte. 


Dar nu cumva se întâmplă acelaşi lucru şi astăzi? Mulţi tineri cu studii de 
invidiat, studii care ar fi putut să le asigure o carieră profesională importantă, 
aud glasul Domnului „Vino după Mine!” şi ies din lume. Alţii, iarăşi, se pot afla 
în perioada studiilor când Domnul îi cheamă, pentru că nimeni dacă nu este de 
Dumnezeu chemat nu va putea să răspundă înaltei chemări a monahismului. 
Este o mare binecuvântare a Maicii Domnului ca în epoca actuală a 
incertitudinii tuturor, Sfântul Munte se află într-o mare înflorire din punctul de 
vedere al populării, al duhovniciei, dar şi al reînălțării clădirilor lui măreţe şi al 
conservării bogatului lui tezaur. 


Care este însă reacția din partea mediului intim al acestor tineri care sunt atraşi 
de monahism? Foarte puţini părinți şi rude le dau binecuvântarea, înțelegând 
această mare chemare a afierosirii monahale şi se simt recunoscători faţă de 
Dumnezeu, că au oferit „o jertfă vie” lui Hristos — pe copilul lor. Cei mai mulți 


simt că a căzut cerul pe ei şi i-a zdrobit. Şi aceasta este o dovadă că omul 
contemporan nu cunoaşte valoarea şi ofranda monahismului. 


DN NDOIĂ accentua că „ființa Ortodoxiei este 


monahismul” şi, atunci când vedem renaştere în monahism, aceasta 
prevesteşte renaştere în întreaga Biserică, în poporul lui Dumnezeu, în trupul 
lui Hristos. 


În epoca Sfântului Grigorie idealul pentru un aristocrat al spiritului era să 
devină monah. Pentru acesta întâlnim mulți monahi învăţaţi în acea epocă; dar 
chiar şi împărații deveneau monahi, precum loan al VI-lea Cantacuzino, care a 
devenit monah primind numele de loasaf şi s-a dovedit un mare teolog al vremii 
sale. 


Lepădându-se de lume, Palama a preferat să se supună unui renumit isihast, 
„faimosului Nicodim, bărbat minunat în fapte şi contemplaţie, după cum îl 
cunoşteau toţi cei ce locuiau în Athos“, şi care trăia într-o chilie apropiată de 
Mănăstirea Vatopedi.Şi aceasta prin dumnezeiasca Pronie: pentru a ucenici 
viitorul isihast şi văzător al Luminii necreate la cuviosul, experimentatul şi 
distinsul stareţ. Acolo a primit schima monahală de la stareţul său şi a ucenicit 
lângă el 3 ani până la moartea cuviosului Nicodim. 


Sfântul, cu infinită smerenie, a răspuns: 


Palama, ca un monah aghiorit, o simţea pe Născătoarea de Dumnezeu ca pe 
sprijinul prin excelenţă în calea desăvârşirii lui în Hristos. Din scrierile sale, 
dar în principal din Omiliile sale, se arată dragostea sa fierbinte faţă de 
Maica Domnului. O considera ca hrănitoare a monahilor, model al vieţii 
isihaste, iar atunci când scrie Viaţa Cuviosului Petru Athonitul, aminteşte şi 


dragoste faţă de Maica Domnului, care este evidentă în scrierile lui Palama, 
constituie o însuşire caracteristică a sfinţilor. Sfinţii nutresc un dor inexplicabil 


şi o dragoste asemănătoare faţă de Născătoarea de Dumnezeu, iar ea le 
răsplăteşte pe măsura dragostei lor. 


În continuare, s-a inchinoviat în Marea Lavră şi imediat, pentru linişte mai 
multă, a plecat la Schitul Glossia. Din cauza incursiunilor turce, a plecat din 
Sfântul Munte şi a mers în Tesalonic, unde a primit vrednicia preoţiei în urma 
rugăminţii poporului, dar şi după ce el însuşi s-a încredinţat că este voia lui 
Dumnezeu. Ceva asemănător se întâmplă şi astăzi în monahism: nici un monah 
nu primeşte vrednicia preoţiei chemat de el însuşi, ci părintele lui duhovnicesc 
va mărturisi că este vrednic să primească acest dar. 


După aceea s-a dus la un schit din Veria, unde a rămas nevoindu-se aspru cu 
zăvorârea, postul şi rugăciunea minţii vreme de cinci ani. Asceza creştină are 
ca scop curățirea de patimi. Monahul nu devine un ucigaș al trupului, ci ucigaș 
al patimilor. 


În Omilii, în Epistole, chiar şi în tratatele cu conținut dogmatic 


Despre omul pătimaş care îşi începe pocăința 


Interiorizarea se constituie din vederea sinelui nostru şi păzirea minţii. Mintea 
omului, care constituie ochiul sufletului, este pururi-mişcătoare şi dacă este 
alipită de patimile răutăţii, iubirii de plăcere, lăcomiei, urii, se îmbolnăveşte şi 
se întunecă. Nu poate să conştientizeze aşezarea sa lăuntrică cu adevărat 
dureroasă, deoarece şi-a întunecat partea văzătoare a sufletului, mintea. Mintea 
omului contemporan s-a întors către făpturi cu o dispoziţie idolatră şi luciferică 
de nereţinut. Pentru că mintea omului „când nu se află în contemplarea lui 
Dumnezeu sau se face demonică sau animalică. Inconştient caută auto- 
îndumnezeirea, să devină dumnezeu nu ca „minte văzătoare de Dumnezeu“, ci 
ca „minte care vede fapturile, bunurile materiale“. 


harul dumnezeiesc, se curăţă de patimi şi — precum spune Palama: 


Din această lucrare 
interioară a minţii 


În 1332, se întoarce în Sfântul Munte şi la o priveghere îl vede pe stareţul de 
atunci al Marei Lavre, Macarie, îmbrăcat în veşminte arhiereşti, fapt care s-a 
îndeplinit cu adevărat 1] ani mai târziu, când a devenit mitropolit al 
Tesalonicului. Dar şi astăzi există monahi inainte-văzători în Sfântul Munte. 


In 1334, a avut o vedenie, în care i s-a dat harisma cuvântului şi a scrierii, 
după şaptesprezece ani de asceză monahală. 


Ce putem să spunem despre zilele noastre, în care oricine doreşte scrie şi 
editează o sumedenie de cărţi? Pentru creştini nu trebuie să fie aşa. Doar atunci 
când i s-a dat de sus harisma, atunci trebuie să scrie şi cu adevărat va folosi. 
Pentru că harisma învăţătorească, ca dar al lui Dumnezeu, urmează că lucrează 
în cel care a ajuns la unica luminare, la starea de sălaş al harului, având 
cunoştinţa şi experienţa din predania Patristică; în cel care s-a curăţat de patimi 
şi se împărtăşeşte în chip unic şi sensibil cu harul lui Dumnezeu. Aceasta a 
reuşit-o Grigorie după şaptesprezece ani de asceză prin har. 


La 1337, a aflat despre tratatele teologice ale monahului şi filosofului Varlaam 
din Calabria, reprezentant al teologiei apusene secularizate, aşa cum aceasta a 
fost formulată sub influenţa neoplatonismului şi scolasticii. Din acest moment 
începe perioada incertitudinii ei în ceea ce priveşte predania Ortodoxă isihastă. 
Am spune că Varlaam s-a făcut pricina arătării Sfântului Grigorie, pentru că 
dacă n-ar fi existat un motiv, Sfântul nu ar fi scris şi ar fi rămas neştiut. 

Pentru apărarea şi consolidarea învăţăturii despre isihasm, Palama a dat o 
mare importanţă scrierii „Tomosul Aghioritic”. Aici vedem smerenia 
Sfântului. Îi întreabă pe cei mai bătrâni, pe cei mai distinși monahi ai Sfântului 
Munte dacă sunt de acord cu învăţătura sa şi atunci când primeşte răspunsul lor 
scris, semnând Tomosul, simte o mare bucurie şi siguranţă în sufletul său. Mai 
târziu, în orice împrejurare, înaintea sinoadelor sau în dialog cu cei ce cugetau 
împotriva lui, va face trimitere la Tomos ca la un document al adevărului şi 


fidelității învăţăturii sale. Aceasta nu ne aminteşte şi de Apostolul Pavel care s-a 
dus la Ierusalim să-i întrebe pe Apostolii Petru şi lacov despre evanghelizarea 
neamurilor, nu cumva „în zadar să alerge“? Aceasta este calea smereniei: 
„Întreabă-l pe tatăl tău şi îţi va vesti, pe cei mai bătrâni ai tăi şi îţi vor 
răspunde“. Această cale este urmată şi astăzi? Sau poate că în orice problemă a 
noastră devenim singurii noştri sfătuitori? MIERE accentuează că „omul 
care se sfătuieşte pe sine însuşi, îşi este propriul războinic“. 


Polemica întâmpinată de învăţătura Sfântului Grigorie, ca să nu se facă 
cunoscută sau să fie răstălmăcită şi rău famată, nu s-a întâmplat cu nici un alt 
sfânt al Bisericii noastre. Au trecut exact 640 de ani de la adormirea sa şi nu au 
încetat clevetirile împotriva sfântului. Şi aceasta se întâmplă deoarece învăţătura 
Sfântului Grigorie Palama constituie chintesența Ortodoxiei şi în consecinţă 
devine ţinta tuturor potrivnicilor săi. 


Până în veacul al 17-lea se scriau tratate care în realitate erau scrieri pline de 
batjocuri împotriva Sfântului. Şi nu este ceva ciudat în viaţa Bisericii ca un sfânt 
să fie bârfit, fie pentru caracterul său, fie pentru învăţătura sa în interpretarea 
dogmei despre Dumnezeu. Dar principalul instigator al tuturor acestor clevetiri 
şi batjocuri a fost şi este chiar diavolul, care se foloseşte ca de nişte unelte de 
oameni pătimaşi, iubitori de sine şi fără pic de cuviinţă. De aceea şi credinciosul 
nu trebuie să se smintească în astfel de situaţii, ci să se roage în principal pentru 
cel care a pricinuit sminteala, pentru că Domnul a vorbit apocaliptic: „Vai, 
acelui om prin care vine sminteală!”. Asttel de clevetitori împotriva lui Palama 
au fost şi Varlaam, Achidin, Gregoras, Chidonis, care sunt anatematizaţi în 
Sinodiconul Ortodoxiei care se citeşte în prima Duminică din Postul Mare, a 
Ortodoxiei. Dar propaganda papalo-catolică nu a războit doar învăţătura 
Sfântului prin diferitele ei mijloace, ci a încercat să oprească şi sărbătorirea 
pomenirii lui. 

Pururea-pomenitul arhiepiscop Hrisostom Papadopoulos observă: „Clerul 
catolic a reuşit să considere ca dovadă a credinţei şi afierosirii la papism din 
partea trădătorilor credinţei ortodoxe, delimitarea lor de sărbătoarea 
Sfântului Grigorie Palama“. 


În secolul nostru, cercetătorii contemporani ai lui Palama în occident, care sunt 
recunoscuţi şi de către teologii noştri ca nişte cercetători importanţi, îl critică pe 
Palama ca diteist, ca neoplatonist şi iconomah. Dar şi teologii noştri academici, 
care acum nu se mai află în viaţă, nu au dat nici un imbold studenţilor lor să 
studieze scrierile lui Palama, ci mai mult decât atât, le-au marginalizat şi de 
mult ori le-au considerat făcături cu aparenţă intelectualistă sau sentimentalistă. 
Din contră, în zilele noastre se observă o aplecare intensă asupra teologiei 
palamite în spaţiul pur universitar şi o dovadă a acestui lucru este şi convocarea 
acestui congres. 


Cercetătorii autentici ai scrierilor lui Palama şi purtători ai predaniei isihaste au 
fost cuvioşii ce au strălucit sub turcocraţie: David din Evvia, Cuviosul Mucenic 
Iacov Aghioritul, Maxim Vatopedinul, Cosma Etolianul, Colivazii cu Sfântul 
Nicodim Aghioritul în frunte, Acachie Cavsocalivitul, la care au ucenicit trei noi 
mucenici, Macarie Notăraş, care şi el a arătat trei noi mucenici şi atâţia alții. 
Noii mucenici şi în principal cei care mai întâi apostaziaseră, de obicei mergeau 
în Sfântul Munte ca să se spovedească, să trăiască în pocăință, să se lege de un 
părinte duhovnicesc care să-i înveţe rugăciunea minţii, viaţa ascetică pentru 
curățirea inimii, ca să ajungă la luminare şi la sălăşluirea în ei a harului 
dumnezeiesc, când ar fi putut deja, fără pericolul lepădării, să mărturisească şi 
să primească mucenicia pentru Hristos, când li s-ar fi dat prilejul. 


În 1347, Palama a fost ales mitropolit al Tesalonicului după multe rugăminţi ale 
împăratului loan al VI-lea Cantacuzino şi ale patriarhului Isidor. Se 
menţionează în viaţa sa că Sfântul nu şi-a dorit aceasta, nu a fost de sine 
chemat, ci de Dumnezeu chemat şi de popor ales. Viaţa duhovnicească trebuie 
să meargă înaintea treptelor preoţiei. Sfântul Grigorie fiind desăvârşit, 
îndumnezeit, „a fost aşezat în sfeştnic” ca să călăuzească fără rătăcire şi prin 
exemplul vieţii lui şi pe alţii, turma sa, pe calea îndumnezeirii şi a sfințirii. 


Însă în scaunul său s-a dus abia după trei ani, pentru că în Tesalonic era încă 
diviziune, certuri interne şi tulburări din cauza situaţiei politice instabile a 
cetăţii; iar Sfântul le primea pe toate cu smerenie. Nu a cerut drepturi şi nu s-a 
luptat ca să-şi ia locul în tronul arhieresc; pe toate le lăsa în purtarea de grijă a 
lui Dumnezeu. În ziua intrării lui în cetate a rostit o rugăciune emoţionantă, 
iar după trei zile o Omilie foarte importantă „Despre pacea întreolaltă“. În 
lucrarea sa pastorală este cuprinsă şi îndrumarea turmei sale către pocăință 
sinceră şi participarea la dumnezeiştile Taine. Era făcător de pace şi primea pe 
oricine avea vreo nevoie la orice oră, înfrunta ereziile cu autoritatea lui 
teologică, stigmatiza neîndurarea şi nedreptatea socială, îi chema pe preoţi la 
Sinaxe şi le tâlcuia înaltele lor îndatoriri preoţeşti. Însă lucrul cel mai 
important poate a fost că a rămas întotdeauna isihast în mijlocul zgomotelor 
din lume, a încercărilor lui, a întemniţărilor şi că păstra neîntreruptă negrăita 
lui unire cu Dumnezeu. 

Era „Păstorul cel bun”, care se jertfea pentru mântuirea turmei sale, model 
pentru păstorii actuali ai Bisericii, iar poporul îl iubea foarte mult, simţea şi 
se desfăta în dragostea lui părintească. Această dragoste nepărtinitoare a fost 

ricină ca sfântul să lucreze minuni încă din viaţă. 


In epoca noastră, mulți învaţă din amvonul Bisericii şi bine fac, dar 
poporul lui Dumnezeu vrea să vadă şi să comunice cu părinţii duhovniceşti, cu 
adevărații păstori. 


Palama a adormit în noiembrie 1359 (...). Însă Sfântul nu şi-a părăsit turma sa. 
Sfântul Filotei Kokkinos, în Cuvântul său de laudă pentru Palama, adună 15 
minuni ale Sfântului care au avut loc cu puţin timp după adormirea sa. Astfel se 
arată universalitatea unui sfânt care îmbrăţişează cu dragostea sa întreaga lume 
şi se interesează de ea chiar şi după moartea lui. Şi acest lucru nu se întâmplă şi 
astăzi cu sfinţii noştri contemporani, părintele Iacov, părintele Porfirie, care 
aleargă, am zice, în toate marginile pământului ca să mângâie, să tămăduiască, 
să săvârşească minuni? 


Am încercat să semnalăm în această concisă omilie a noastră următoarele 
puncte: 

Y” Sfântul din vârsta sa pruncească a avut o viaţă duhovnicească, 

Ya îmbrăţişat cu dragoste monahismul şi a trăit până la sfârşitul vieţii lui 
ca monah cu un cuget autentic isihast şi patristic, 

Y” a fost un slujitor înflăcărat al Născătoarei de Dumnezeu, 

” a devenit exemplu de păstor, 

“a răbdat cu smerenie şi credinţă în pronia lui Dumnezeu nedreptele 
bârfiri şi judecăţi, pe când învăţătura lui a fost încorporată în învăţătura 
Bisericii Ortodoxe ca o autentică şi nerătăcitoare cale a cunoaşterii lui 
Dumnezeu şi a indumnezeirii omului, cu toată polemica pe care a 
suportat-o şi din partea anti-isihaştilor şi latino-cugetătorilor ulteriori. 


În seara aceasta în care prăznium pomenirea sa, în cadrul lucrărilor Congresului, 
dorim ca fiecare dintre noi să îl cinstească sincer pe luminătorul Ortodoxiei, 
pe dascălul şi sprijinul Bisericii, pe propovăduitorul harului, pe podoaba 
monahilor, pe teologul apologet, pe Sfântul Grigorie Palama făcătorul de 
minuni, cu încercarea noastră de a-l imita. Clerul, avându-l ca exemplu de 
monah şi de păstor, iar poporul urmându-i şi împlinindu-i învăţătura care are ca 
scop principal trăirea harului dumnezeiesc. 


Astfel se va adeveri cuvântul “ Sfântului loan Gură de Aur: „ Cinstea 


Sfântului, imitarea Sfântului” („Cel mai bun mod de a-i cinsti pe Sfinţi este 
imitarea lor“). 


Omilie la privegherea din 5 noiembrie 1999 în cadrul Congresului dedicat 
Sfântului Grigorie Palama din Lemesos (Cipru). 


(Tradus din greceşte de Leontie monahul după „O Osios Grigorios“, ediția 
anuală a Sfintei Mănăstiri Grigoriu din Sfântul Munte Athos, perioada a 
doua, anul 2003, nr.28, pp. 5-18) 


Predica Stareţului Efrem Vatopedinul la Biserica Sfântul Grigorie Palama, 
Bucureşti (2007) 


- Puterea Bisericii se manifestă în Dumnezeiasca Liturghie, ea este inima vieţii 
Bisericii. Un credincios, mădular al Bisericii, nu-şi poate îngădui să lipsească de 
la această Sfântă Taină. 


“Veţi fi îmbrăcaţi cu putere de Sus” - puterea dumnezeiască, energia 
dumnezeiască necreată, aşa cum a accentuat şi Sfântul Grigorie Palama, pe care 
o primeşte creştinul. 


- Prima iluminare pe care o primeşte creştinul: când înţelege că nu poate face 
nimic de unul singur. Aceasta nu creează un sentiment de inferioritate, ci îi 
creşte în credinţă în puterea mântuitoare a lui Dumnezeu. Şi în felul acesta se 
dedică în întregime lui Dumnezeu. Şi atunci înţelege că Hristos este Totul, cum 
spunea şi Părintele Porfirie. 

- Trebuie să înţelegem că scopul vieţii noastre este a dobândi plinătatea harului 
dumnezeiesc. Dar pentru aceasta trebuie să avem conştiinţa păcatelor noastre. 


- “Fericiţi cei săraci cu duhul...; fericiţi ce plâng, că aceia se vor mângâia” - nu 
înseamnă că suntem sărmani [la minte], fără personalitate, şi nici plânsul nu este 
dintr-o tristeţe a acestei lumi, nu vine din melancolic, ci este ceva ce dă bucurie 
omului. 


- Harul Sfântului Duh, când pătrunde în inima omului, îi limpezeşte şi îl face să 
înţeleagă în detaliu iubirea lui Dumnezeu. Sfântul Duh vine în lume, purcezând 
de la Tatăl, prin Fiul, şi Acesta “ne va aduce aminte de toate şi ne va învăţa 
toate”. Pe Acesta îl respirăm, cu Acesta lucrăm. 


- Este suficient ca noi să trăim viaţa Bisericii. Şi vom trăi această viaţă în Duhul 
Sfânt dacă păzim poruncile Domnului Hristos. Dacă creştinul este un păzitor 
fidel al tuturor poruncilor, prin Sfintele Taine ale Bisericii primeşte harul 
Sfântului Duh. Şi atunci devine cu adevărat fericit, după cuvântul Mântuitorului 
lisus Hristos! Fericit cu adevărat nu este cel care se bucură de plăcerile acestei 
lumi, ci cel care încă din această viaţă participă la fericirea dumnezeiască. Toţi 
avem posibilitatea să ajungem la această stare. 


- Noi, de la Sfântul Munte, din Măn. Vatoped, vă asigurăm că ne rugăm pt. dvs., 
pentru Biserica din România. Ne rugăm ca mădulare ale Bisericii Ortodoxe, ca 
viaţa noastră să dea mărturia lui lisus Hristos. Şi atunci vom fi cu adevărat o 
prezenţă binecuvântată şi societatea noastră va fi împodobită de harul Sfântului 
Duh. 


- Foarte mulţi se plâng că societatea noastră nu merge bine. Aşa cum a spus un 
părinte aghiorit către unul dintre închinătorii care s-a plâns în acest sens: “În- 
cepe să îndrepţi societatea cu tine însuţi! Atunci când tu te vei îndrepta, se 
îndreaptă o parte din societate”. 


- Ne rugăm pentru aceasta, fraţilor: ca toţi să avem această pocăință continuă, pe 
care ne-o cere Hristos! Şi atunci, aşa cum se întâmplă cu un prunc, care fără să 
înţeleagă, creşte continuu, şi orice creştin va creşte încet-încet, până va ajunge la 
maturitatea deplină, la măsura vârstei deplinătăţii lui lisus Hristos“. 


Nu te da bătut în lupta cu tine însuţi, nu abandona drumul la jumătate! 
Prietenii paraliticului din Capernaum: condiţia hotărârii neabătute şi a 
statorniciei în viaţa duhovnicească: “Lucrează după putere!” 


Sfântul Vasile al Kineșmei 
învățături din 

Statornicia în viaţa duhovnicească. Educarea perseverenţei şi a răbdării 
[Omilie la Evanghelia după Marcu (Capitolul 2, versetele 1-12)] 


Când lisus a venit în Capernaum, în jurul Lui s-a adunat o mulțime mare. 
Poporul se îmbulzea ca să se uite la Marele Proroc de curând ivit, despre care se 
vorbea atât de mult, ca să asculte învățătura Lui, ca să primească de la EI 
vindecare, în scurt timp, căsuţa orientală în care trăsese Domnul s-a umplut 
ochi. Între timp, patru oameni au adus un paralizat ca să ceară de la Domnul 
lisus vindecarea lui. Totuşi, să intre în casă, ba pe deasupra şi cu asemenea 
povară, le-a fost cu neputinţă, fiindcă la uşă era o înghesuială cumplită. Atunci, 
folosind o scară exterioară, s-au suit pe acoperişul plat al casei, au spart 
acoperişul, au desfăcut tavanul şi cu nişte frânghii l-au coborât pe paralizat la 
picioarele lui lisus. 


E limpede că oamenii aceia îl iubeau pe bolnav, doreau cu patimă ca el să se 
vindece şi credeau că singura posibilitate ca aceasta să se întâmple era atingerea 
sau cuvântul Domnului lisus Hristos. Paralizatul trebuia pus cu orice preţ 
înaintea Lui. Gloata îi încurca - o piedică aproape de netrecut. Ei erau însă 
hotărâți, şi vor obţine ceea ce le trebuie. Dacă nu se poate pe uşă, intrăm pe 
fereastră. Dacă nu se poate pe fereastră, spargem acoperişul, dar într-un fel sau 
altul privirea Marelui Proroc va cădea asupra prietenului lor bolnav! 


Câtă stăruință! Ce energie neabătută! Oamenii aceia aveau caracter şi aveau 
voinţă - şi vom vedea că stăruința lor a fost răsplătită. Paralizatul a fost 
vindecat. Ei şi-au atins scopul. 


Ce lecţie pentru noi! Şi cum nimereşte el drept în locul cel mai dureros al 
sufletului poporului nostru! Avem o mulțime de porniri bune, sincere, fierbinţi, 
dar... “date ne-au fost porniri alese, însă nu ni s-a dat să împlinim nimic”. Ele 
sunt duse rareori la capăt şi în domeniul organizării vieţii noastre exterioare şi 
sociale, iar cu atât mai rar în domeniul educaţiei personale şi mântuirii 
sufletului. 


Adeseori părăsim lupta la jumătate, deoarece drumul către Hristos se dovedeşte 
a fi greu şi plin de piedici: o mulţime de bariere, mormane de pietre, pante 
abrupte, desişuri de nepătruns... Unii încearcă să se lupte, dar peste tot, la orice 
pas, sunt greutăţi şi ispite. Elanul scade, de undeva apare şi copleşeşte mintea 
gândul cumplit şi trădător: „Mântuirea pentru noi e cu neputinţă... Am pierit!” 
Și oamenii fac cale întoarsă aproape cu nepăsare, renunțând să mai lupte în 
continuare. 


Ascultaţi însă, voi, cei descurajaţi, care v-aţi pierdut nădejdea: chiar aţi folosit 
toate mijloacele pe care le aveţi le îndemână? Chiar v-aţi cheltuit toate 
puterile? Nu puteţi să răzbiţi pe uşă? Puteţi desface acoperişul. Puteţi sparge 


peretele... Uitaţi-vă, deja se clătină! Încă o sforţare, şi o să cadă! Și voi vreţi să 
plecaţi? Staţi... Dar totul este în zadar. Voința moleşită, needucată, refuză să se 
încordeze în continuare. Vă este cunoscut acest tablou? Nu-i aşa că această 
lipsă de vlagă a voinţei, această lipsă a călirii şi a oţelului din caracter este o 
boală specifică a poporului nostru? Câte trădări şi căderi nu au loc la noi! Şi asta 
nu în virtutea unei răutăţi active a voinţei, ci în virtutea laşităţii, slăbiciunii, 
lipsei de consistență morală. Nu dăm nici o atenţie educării voinţei. 


Grija părinţilor pentru copii se reduce la îngrijirea exterioară, iar bolile sufle- 
tului rămân nebăgate în seamă, şi ştiinţa de a trăi pe care ne-o însuşim din 
copilărie nu ne spune nimic despre ce înseamnă a fi de sine stătător şi despre 
forţa convingerilor, ci ne învaţă doar să ne adaptăm şi să ne supunem împre- 
jurărilor. 


Or, în viaţa duhovnicească a creștinului este nevoie mai mult decât oriunde de 
perseverență şi de năzuința neabătută către un singur ţel. Perseverenţa 
minuțioasă, zilnică, este aici mult mai importantă decât marile eforturi izolate 
ale voinţei sau decât acte eroice. Aceasta este o regulă care se aplică deopotrivă 
în viaţa personală şi în cea socială. 


Entuziastul sclipitor, pasionat, ce se răceşte repede, aduce în comunitatea 
creştină mai puţin folos decât ostenitorul smerit, care săvârşeşte lucrarea sa 
nebăgat de seamă, dar cu perseverenţă. De ce? Fiindcă viaţa duhovnicească a 
creştinului creşte treptat, dezvoltându-se organic odată cu creşterea sufletească, 
şi de aceea cere eforturi constante, neîntrerupte, îndelungate ale voinţei. Efor- 
turile excesive pot duce doar la o creştere a ei tensionată, artificială - sau, ca să 
folosim vocabularul medical, la o hipertrofie. Chiar dacă asta nu va omori cu 
totul tinerii ei vlăstari (ceea ce se întâmplă adeseori), în orice caz va avea urmări 
foarte dăunătoare. lată de ce îndrumătorii încercaţi interzic de obicei nevoinţele 
excesive, de care adeseori se apucă călugării înfierbântaţi! 


NOII, fostul ucenic de chilie al Sfântului 


Ambrozie, spunea uneori: „E uşor să iei o sarcină mare, dar o vei putea duce 
până la capăt? Calea este lungă: trebuie s-o duci până la sfârşitul vieţii... 
Tocmai c-o să pierzi totul. Lucrează după putere... după putere!..” 


Îmi amintesc din vremea copilăriei îndepărtate: la fereastra noastră stătea un 
ghiveci de flori, în care era iasomie superbă, înmiresmată. Când îi dădeau cei 
dintâi muguri, adesea nu aveam răbdare să aşteptăm până când vor ieşi din ei 
florile albe şi bine mirositoare; în nerăbdarea noastră, adeseori desfăceam 
mugurele, eliberând de sub învelişul verde petalele delicate, şi floricica se 
deschidea, spre entuziasmul nostru, gingaşă şi parfumată, dar - vai! - nu pentru 
multă vreme. De obicei, în seara aceleiaşi zile se chircea, pălea şi pierea, şi 
nimeni nu mai putea să îi dea viaţă. 


Aşa e şi în viaţa duhovnicească: să o grăbeşti în mod artificial înseamnă să o 
distrugi. Nu poţi să sari direct la etajul al cincilea: trebuie s-o iei pe scări, treaptă 
cu treaptă, străbătând toate etajele, începând cu parterul. La fel ca o floare, viaţa 
duhovnicească cere atenție permanentă şi îngrijire îndelungată; este nevoie de 
perseverenţă şi de neîncetată şlefuire de sine. 


Dar cum Să dezvolți în tine perseverenţa dacă n-o ai? Dacă vom cerceta felul 
de viaţă al sfinţilor nevoitori, vom descoperi trei condiţii principale de care 
depindea continuitatea şi perseverenţa lucrării lor duhovniceşti. 


= În primul rând, scopul unic. Toată viaţa lor era pătrunsă de năzuinţa 
spre un singur scop: Dumnezeu şi mântuirea sufletului. 

= În al doilea rând, deplina lepădare de sine şi încredințare a propriei vieţi 
voii lui Dumnezeu. 

=> În al treilea rând, odrasla celor două condiţii de mai înainte: o răbdare 
uriaşă. 


Unicitatea scopului este consecinţa unicităţii centrului vieţii. Când omul este 
pătruns pe de-a-ntregul de iubirea de Dumnezeu, când fiecare amănunt, cât de 
mărunt, al vieţii lui este legat de gândul la Dumnezeu, când el simte întotdeauna 
în jurul său prezenţa lui Dumnezeu, Care este pretutindeni în chip nevăzut, 
atunci fireşte că Dumnezeu este centrul tuturor năzuinţelor lui şi fiecare faptă a 
lui e determinată de dorinţa de a plăcea lui Dumnezeu şi de teama de a încălca 
poruncile Lui. Într-o formă desăvârşită, împlinită, această unicitate a centrului şi 
a scopului o vedem, bineînţeles, la Domnul lisus Hristos - acest ideal suprem al 
caracterului moral. Toată viaţa Lui şi toată lucrarea Lui au fost pătrunse de 
gândul la Dumnezeu-Tatăl şi de unicul scop al mântuirii omului ce pierea. 
Oriunde propovăduia, orice spunea, tema fundamentală era întotdeauna Dumne- 
zeu şi mântuirea omenirii. 


În toată Evanghelia nu găsim nici un moment în care El să arate grija de Sine 
Însuşi ori năzuinţa către vreun scop pământesc, vremelnic. Pentru El totul era 
pus în umbră de gândul la Dumnezeu. Nu puteţi sluji şi lui Dumnezeu, şi 
mamonei, spunea EI, şi a fost primul care a întrupat în viaţa Sa această 
integritate a slujirii aduse lui Dumnezeu. 


Atâta timp cât omul slujeşte la doi domni - şi lui Dumnezeu, şi mamonei - adică 
atâta timp cât în slujirea lui Dumnezeu amestecă şi năzuințe spre scopuri 
pământeşti, slujirea idolilor pământeşti, nu poate exista în el perseverenţă, 
fiindcă slujirile acestea sunt incompatibile, se contrazic una pe alta, şi omul e 
silit să le alterneze în viaţa sa, înlocuindu-L pe Dumnezeu cu mamona Şi invers 
- iar asta face nestatornică şi şovăielnică linia generală a purtării lui. Doar atunci 
când în sufletul lui se formează un singur centru şi un singur scop devine 
constantă orientarea lucrării lui şi doar atunci poate să atingă mari reuşite. 


Aceasta este o lege a voinţei nu numai în domeniul vieţii religioase, ci şi în 
orice alt domeniu. Toate marile realizări ale minţii şi creaţiei omeneşti au fost 
obţinute în acest fel. 


SR 5 e 


Atunci când Newton, genialul fizician ce a descoperit legea gravitaţiei şi a 
explicat sistemul echilibrului corpurilor cereşti, a fost întrebat cum a ajuns la 
această descoperire, a răspuns: „M-am gândit tot timpul la asta!” Aşadar, taina 
mişcării planetelor şi a stelelor era pentru el singura problemă care-i preocupa 
mintea permanent, vreme îndelungată - un unic centru al cugetării. 


SR 5 e 


În muzeul Rumiantev | Actualmente în celebra Galerie Tretiakov (n.tr.).] se află 
minunatul tablou „Arătarea lui Hristos poporului”, al pictorului Alexandru 
Ivanov. Atunci când te uiţi la el ţi se pare că a fost pictat dintr-o răsuflare, într-o 


singură şi mare pornire de inspiraţie, atât de degajate sunt pozele personajelor, 
atât de naturală e compoziţia şi atât de armonios este transmisă de către pictor 
ideea generală: atenţia numeroasei mulțimi, îndreptată brusc asupra Domnului 
lisus Hristos. Dacă veţi merge însă în sala alăturată, veţi vedea acolo o grămadă 
de schiţe pregătitoare. Fiecare personaj a fost desenat la început separat, 
adeseori în mai multe poze, din care mai apoi a fost aleasă pentru tablou cea 
care l-a satisfăcut mai mult pe pictor. 


Atunci înţelegeţi limpede cât de îndelung şi minuţios a lucrat pictorul la opera 
sa, cu câtă sârguinţă a chibzuit fiecare amănunt şi cât de mult timp i-a ocupat 
acest tablou întreaga atenţie, slujind drept centrul principal al imaginaţiei lui 
creatoare. Rezultatul acestei munci perseverente, îndelungate, a fost o operă cu 
adevărat splendidă. 


În perioada Antichității clasice, în Grecia a trăit Demostene, un cetăţean al 
republicii ateniene. În condiţiile orânduirii republicane, în care toate problemele 
vieţii politice şi sociale erau dezbătute pe faţă, de la tribuna publică, în faţa unui 
uriaş auditoriu, retorii pricepuţi aveau o mare însemnătate, datorită enormei 
înrâuriri pe care discursurile lor o aveau asupra maselor. 


În republica ateniană, această înrâurire era deosebit de puternică, deoarece 
atenienii erau foarte sensibili la frumuseţe, inclusiv la frumuseţea cuvântului. 
De aceea, iscusința oratorică se bucura la ei de o uriaşă cinstire şi slavă, şi 
Demostene a fost tentat de cariera aceasta. El a hotărât să devină un orator 
faimos, însă prima lui apariţie înaintea poporului a fost nereuşită - a fost fluierat. 
Pricina era aceea că, în pofida inteligenţei sale, a marelui său talent oratoric şi a 
priceperii de a-şi expune ideile elegant, nu avea deloc însuşirile exterioare 
necesare pentru a produce impresie asupra gloatei. Scund de statură, destul de 
insipid ca înfăţişare, gângav, cu voce firavă şi plămâni slabi, ce nu-i îngăduiau 
să rostească curgător frazele lungi şi cizelate, nu putea spera că va face 
impresie. Şi totuşi, nereuşita nu l-a descurajat pe Demostene. El şi-a înţeles 
neajunsurile şi a hotărât să le corecteze. A început o muncă tenace, perse- 
verentă. 


Mergea pe ţărmul mării, unde se ascundea într-o peşteră singuratică, pentru ca 
nimeni să nu-i strice concentrarea - iar ca să biruie dorința de a-şi vedea 
prietenii şi cunoscuțţii şi să se rupă de viaţa zgomotoasă a capitalei şi-a ras capul 
pe jumătate. Cu asemenea înfăţişare nu putea ieşi nicăieri, şi vrând-nevrând a 
fost nevoit să aştepte până când a crescut la loc părul ras. 


În izolarea sa, a început o serie de exerciţii progresive. Ca să-şi dezvolte 
profunzimea respirației, se suia pe nişte stânci abrupte, în timpul acestor suişuri 
străduindu-se să vorbească fără oprire. Pentru a-şi forma o voce sonoră, atunci 
când valurile loveau cu putere țărmul rostea discursuri lungi în faţa mării, 
străduindu-se să acopere zgomotul valurilor. Ca să-şi învingă defectul de 
vorbire şi să ajungă să vorbească limpede, lua o pietricică în gură şi se străduia 
să pronunţe clar fiecare sunet. În fine, ca să se dezveţe de neplăcutul obicei de a 
smuci din umăr atârna de bolta peşterii sale o sabie, şi rostindu-şi discursurile 
stătea sub aceasta în aşa fel încât la orice mişcare bruscă a umărului vârful să i 
se înfigă în trup. 


După o muncă îndelungată, stăruitoare, Demostene a dobândit mari succese. 
Când a ieşit din însingurarea sa şi a apărut din nou înaintea poporului la tribuna 
oratorică, era cu totul alt om. Vocea frumoasă şi puternică, dicția excelentă, 
gesticulaţia elegantă şi de efect, excelenta structură a discursului, frazele sonore 
şi cadenţate - toate fermecau şi cucereau imediat mulțimea. 


Demostene a devenit un orator de renume - dar câtă perseverenţă i-a trebuit ca 
să se biruie pe sine însuşi şi să îşi biruie defectele înnăscute! lar această 
perseverenţă era susținută exclusiv de dorinţa pătimașă, irezistibilă, de a deveni 
orator, dorinţa care pentru o vreme a înlăturat din sufletul lui orice altceva şi a 
devenit centrul întregii lui vieţi. 


Dacă într-un domeniu pur lumesc focalizarea voinţei într-un singur centru dă 
asemenea rezultate, în domeniul duhovnicesc-religios aceste rezultate sunt de-a 
dreptul uimitoare, fiindcă slaba voinţă omenească este ajutată aici de 
atotputernicul har al lui Dumnezeu, întărit de care omul renaşte, se înnoieşte 
desăvârşit - sau, cum zice Sfântul apostol Pavel, devine făptură nouă în Hristos. 


Exemple ale acestei depline renaşteri sunt extrem de multe în istoria nevoinţei 
creştine. La drept vorbind, aproape fiecare sfânt a trecut prin acest proces al 
luptei lăuntrice cu sine însuşi, şi în fiecare caz biruinţa a fost dobândită prin 
stăruința îndreptată către un singur scop: unirea cu Dumnezeu. 

Din numeroasele exemple de acest fel vom lua unul singur: Cuviosul Moise 
Arapul, care fusese căpetenie sălbatică de tâlhari şi a devenit apoi călugăr smerit 
şi sfânt - dar înainte să ajungă la asta a fost nevoit să treacă printr-o luptă 
deosebit de grea şi îndârjită cu ispitele. 


La scurtă vreme după întoarcerea lui la Hristos, dracii s-au străduit să trezească 
în el fosta lui necurăţie trupească. Ispita era atât de puternică, încât, după cum 
povestea el însuşi după aceea, aproape că a renunţat la hotărârea lui de a trăi în 
cucernicie. 


Istovit de luptă, s-a dus la marele Isidor, fostul preot al Schitului, vestit prin 
sfinţenia vieţii sale şi prin înţelepciunea sfaturilor sale. 


Isidor s-a străduit să-l mângâie şi îi spunea să nu se mire de această ispită, 
deoarece n-a trecut mult timp de când s-a lepădat de felul stricat de viaţă şi este 
firesc să simtă o atracţie puternică spre răul de mai înainte. Încercatul stareţ i-a 
explicat că aceste deprinderi ale necurăţiei trupeşti sunt ca nişte câini, care, 
obişnuiţi să roadă oase într-o măcelărie, se întorc mereu la ea atâta timp cât pot 
să intre - dar dacă nu li se aruncă nici un os şi li se închide uşa în nas, nu se mai 
întorc, ci se duc altundeva ca să găsească ceva de mâncat. 


Întărit şi mângâiat de această învățătură mântuitoare, Moise s-a închis în chilia 
sa şi a început să-şi smerească trupul prin felurite nevoinţe, mai ales prin 
postire. Nu mânca nimic, ci doar puţină pâine; muncea mult şi se ruga mult. 
Gândul la Dumnezeu, la unirea cu EI, la iertarea şi mântuirea sufletului nu-l 
părăsea deloc, însă vremea eliberării lui de ispite tot n-a venit. Domnul, Care 
dorea să-l înalțe înmulțind biruinţa lui, a îngăduit ca în ciuda tuturor sforțărilor 
sale de a-şi smeri trupul Moise să nu aibă odihnă în cuget, mai ales nopțile. 


Aceasta l-a făcut din nou să ceară sfatul altora, şi i-a povestit despre starea sa 
unui stareţ din pustie, care era socotit călugăr cu viaţă desăvârşită. 


- Ce să fac, părinte? - l-a întrebat. Visele îmi întunecă mintea şi vechea mea 
deprindere cu răul face ca sufletul meu să se îndulcească de chipuri necurate. 


La mărturisirea lui Moise, stareţul a răspuns: 

- Asta se întâmplă deoarece nu îţi întorci mintea cu destulă hotărâre de la aceste 
amintiri. Învaţă-te să priveghezi, roagă-te cu osârdie, şi vei vedea că vor trece 
ispitele. 


Moise s-a întors la chilia sa cu hotărârea neclintită de a urma acest sfat, şi a 
început să petreacă nopţile în picioare, în mijlocul chiliei sale, fără să închidă 
ochii, rugându-se mereu şi nelăsându-se în genunchi la rugăciune, de teamă ca 
nu cumva în urma acestei schimbări trupul lui să simtă uşurare şi să-i dea 
demonului prilej de a-l ispiti. Cu toate astea, patimile continuau să se zbuciume. 


Atunci s-a apucat de o nevoinţă nouă: noapte de noapte, mergea pe la chiliile 
sihaştrilor care din pricina vârstei înaintate şi a neputinței trupeşti nu mai erau în 
stare să meargă singuri după apă, întrucât aceasta se găsea departe; le lua fără 
voia lor ulcioarele şi le aducea înapoi pline, în acest scop străbătând câteodată 
chiar şi cinci mile. 


Această milostivire fină, care îl sortea unei mari oboseli şi prin însuşi acest fapt 
nimicea focul arzător al patimilor, a stârnit şi mai mult împotriva lui întărâtarea 
demonilor, dar cuviosul obişnuia să spună: „Eu nu voi înceta să mă lupt până 
când demonii nu vor înceta să mă chinuie cu vise ispititoare”. Şase ani s-a luptat 
în acest fel cuviosul Moise, până când liniştea şi pacea dorită i s-au înstăpânit, 
în sfârşit, în suflet. 


EI a biruit. A biruit stăruința lui, însă aceasta n-ar fi fost cu putinţă dacă sufletul 
lui n-ar fi fost stăpânit de un singur gând, de un singur scop: cel de a ajunge la 
Dumnezeu. Pe această cale s-a ridicat înaintea lui o piedică înspăimântătoare, 
aproape de neînvins: patimile lui sălbatice. Ca să le învingă printr-o răbdătoare 
luptă cu sine însuşi de-a lungul a şase ani şi să nu dea înapoi, să nu şovăle, a fost 
neapărată nevoie ca acest scop principal al vieţii să-i lumineze întotdeauna ca o 
stea călăuzitoare, să-l atragă la sine irezistibil şi să-i dea imbold la luptă 
neîncetată. Şi pentru orice alt creştin chipul Domnului lisus Hristos trebuie să 
fie punctul central în jurul căruia se cristalizează întreaga viaţă duhovnicească, 
şi atunci toată voința se dezvoltă într-o singură direcție, dobândind o uriaşă 
tenacitate şi stăruinţă. 

Cea de-a doua condiţie a perseverenţei în viaţa nevoitorilor creştini este deplina 
încredințare de sine voii lui Dumnezeu. Lucrul acesta pare ciudat la prima 


vedere. Când vorbim de perseverenţă, de obicei avem în vedere tocmai 
capacitatea şi puterea de a stărui în împlinirea propriilor dorinţe, pe când aici se 
cere lepădare de voia proprie şi supunere față de Dumnezeu. Perseverenţă şi 
supunere!.. Oare aceste lucruri sunt compatibile? 


Fără îndoială! În împlinirea poruncilor lui Dumnezeu poţi fi la fel de perse- 
verent ca în împlinirea propriilor dorinţe, şi chiar cu mult mai mult, căci în 
supunerea faţă de Dumnezeu voia omului găseşte un reazem atât de puternic 
cum nu poate avea în lucrarea întemeiată pe voia proprie şi pe autodeterminare. 
În mod subiectiv, acest reazem stă în aceea că cerinţele legii dumnezeieşti au 
pentru om o autoritate cu mult mai mare decât propriile lui dorinţe. Oricât de 
mândru ar fi omul, oricât de înclinat ar fi să-şi exagereze calităţile şi valoarea, în 
adâncul sufletului tot nu poate să le dea o poziţie atât de înaltă ca cea pe care o 
dă credinciosul lui Dumnezeu. Ca atare, dorinţele lui personale pot fi resimţite 
foarte acut, pot ajunge până la treapta de patimă, dar niciodată nu vor dobândi 
forţa de imperativ moral pe care o au pentru credincios poruncile şi cerinţele 
voii dumnezeieşti. În propriile lui dorinţe, omul ori observă neapărat elemente 
de egoism, care le lipsesc de curăție morală şi de obligativitate pentru conştiinţă, 
ori, atunci când lucrarea lui este liberă de imbolduri egoiste şi năzuieşte pe de-a- 
ntregul spre folosul aproapelui, nu poate fi absolut convins de corectitudinea 
căii pe care a ales-o pentru a le realiza, deoarece îşi dă seama că alegerea 
aceasta este determinată de propria lui minte, a cărei putere nu o poate socoti 
absolută. În ambele cazuri, inevitabile îndoieli slăbesc fermitatea şi convingerea 
lucrării lui. Aceste îndoieli nu sunt cunoscute de credinciosul ce s-a supus pe 
de-a-ntregul voii dumnezeieşti. 


În mod obiectiv, reazimul lucrării aflate în armonie cu voia dumnezeiască stă în 
aceea că Domnul îl ajută în chip nevăzut pe slujitorul Său credincios, care 
împlineşte voia Lui. Pe de o parte acest ajutor mare şi atotputernic, iar pe de alta 
credinţă în corectitudinea căii arătate de degetul lui Dumnezeu şi în sfinţenia şi 
infailibilitatea absolută a normelor lăsate de Domnul lucrării omului, duc în 
consecinţă la aceea că omul credincios, care s-a supus lui Dumnezeu şi se bizuie 
pe deplin în voia Lui cea atotputernică, este duhovniceşte infinit mai perse- 
verent şi mai puternic decât necredinciosul, care slujeşte exclusiv propriului 
„cu” şi e călăuzit de dorinţele sale egoiste şi de indicaţiile rațiunii proprii. 


A treia condiţie a perseverenţei este răbdarea. Răbdarea sfinţilor nevoitori a fost 
întotdeauna uriaşă. 


Însemnătatea ei pentru nevoinţa creştină este cu totul limpede: ca să duci o luptă 
neîntreruptă cu ispitele, să te indreptezi mereu, cu încordare, pe tine însuţi şi să 
nu dai înapoi până în ultima clipă a vieţii tale, să nu te laşi de lucrul pe care l-ai 
început până când nu l-ai dus la capăt, trebuie să fii în stare să înduri bărbăteşte 


- în primul rând suferinţele şi lipsurile ce însoțesc întotdeauna nevoinţa creştină, 
iar în al doilea rând inevitabilele greşeli, căderi şi nereuşite, ce pot cu uşurinţă 
să stârnească descurajarea şi să slăbească energia creştinului lipsit de experienţa 
duhovnicească. 


Diavolul se foloseşte întotdeauna de nereuşite, străduindu-se să le exagereze 
însemnătatea până la dimensiunile unei autentice catastrofe, ca să-l aducă pe 
nevoitor la deznădejde şi să-l silească să înceteze lupta. 


Tocmai capacitatea de a îndura suferinţele şi de a nu te lăsa tulburat de nereuşite 
este forma pe care o îmbrăca răbdarea creştină. Ea se dezvoltă în mod firesc din 
cele două condiţii ale perseverenţei pe care le-am arătat mai sus, adică din 
unicitatea scopului vieţii şi din supunerea faţă de Dumnezeu, iar fără acestea nu 
poate nimeni să atingă o treaptă înaltă. 


A răbda suferinţele ştiind că acest lucru place lui Dumnezeu şi a îndura 
nereuşitele ştiind că ele sunt îngăduite de Dumnezeu spre educarea noastră în 
smerenie este incomparabil mai uşor decât atunci când nu înţelegi de ce şi 
pentru cine este nevoie de aceasta. Lipsurile lipsite de noimă, inutile, chiar şi 
atunci când sunt neînsemnate, sunt resimţite mult mai dureros şi irită cu mult 
mai mult decât o mare durere al cărei sens este limpede pentru noi. 


În ce priveşte educarea răbdării pot fi de folos şi următoarele observaţii. 


Adeseori, nerăbdarea noastră în lucrarea creştină vine din aceea că mai degrabă 
vrem să ne delectăm de roadele eforturilor făcute şi să avem succese rapide, 
vizibile. 


A doua zi după ce ne-am întors către Dumnezeu vrem deja să fim sfinţi. Dacă 
nu se întâmplă asta, începe să ni se pară că eforturile noastre sunt zadarnice, şi 
încetul cu încetul pune stăpânire pe suflet descurajarea. Adeseori suntem în 
stare de mari fapte eroice, fiindcă acolo succesul se arată imediat, însă în munca 
umilă de zi cu zi, care nu dă rezultate rapide şi evidente, energia noastră se 
împuţinează şi se stinge în scurtă vreme. 


Pentru a preveni descurajarea, trebuie să ţinem bine minte că nici un efort, oricât 
de mic ar fi, nu rămâne lipsit de rezultat, ci îşi lasă urmă în suflet. Dacă nu 
observăm succese, asta se întâmplă cel mai des din pricină că vederea noastră 
duhovnicească nu este încă destul de experimentată ca să le distingă atunci când 
ele nu au dimensiuni mari - dar dacă eforturile noastre sunt de bună credinţă, 
rezultatele sunt neîndoielnice, şi putem fi convinşi de asta. 


Uitaţi-vă cât de încet, pe neobservate, creşte un copac. Este aproape imposibil să 
stabileşti cât a crescut el într-o zi, şi o creştere semnificativă se vede doar la 
sfârşitul anului. 


Aşa e şi în viaţa duhovnicească. Întotdeauna e mai bine să ne uităm nu la scopul 
final al năzuinţelor noastre, ci la pasul următor pe care trebuie să-l facem. În 
viaţa creştină, acest scop final este aproape imposibil de văzut clar, căci idealul 
e aici nemărginit şi dispare în depărtare, iar a compara calea străbătută cu 
depărtarea pe care trebuie s-o străbatem în continuare este o îndeletnicire şi 
nefolositoare, şi capabilă să insufle descurajare. Oricât de mult ar fi înaintat 
omul, în faţa lui tot se întinde o cale nesfârşit de lungă, aşa încât 1 se pare 
întotdeauna că se află la începutul drumului. 


De aceea, nu trebuie să măsori niciodată cât ai crescut duhovniceşte, ci să-ţi 
îndrepţi toată atenţia spre a face pasul următor cât mai bine. 


Cel mai bine este să te gândeşti ce trebuie să faci, nu ce poţi să atingi. 
Implineşte-ţi conştiincios datoria şi nu te îngriji prea mult de rezultate. Lasă cu 
încredere acest lucru în seama Domnului. 


Ține minte întotdeauna regula înţeleptului din vechime: „Îndatoririle sunt ale 
tale, iar urmările sunt ale lui Dumnezeu.” 


(din: Sfântul Vasile al Kineşmei, Evanghelia pentru omul modern. Învăţături 
din Evanghelia după Marcu - volumul 1, Editura Sophia, 2013) 


Duminica Sfântului Grigorie Palama. Părintele Petroniu Tănase şi Arhim. 
Simeon Kraiopoulos despre rugăciunea minţii, vederea luminii necreate şi 
trăirea vieţii lui Dumnezeu 

“Astfel, cel care îşi conştientizează întunericul, lipsa de simţire, starea lui de 
păcătoşenie, sufocarea sa, cătuşele pe care le are în el, strigă, în timp ce noi, aşa 
cum trăim, cu această tactică falsă, nu putem să ieşim la liman...” 


“Este un lucru nefiresc ceea ce se petrece cu unii oameni a căror viaţă nu se 
îndreaptă nicidecum, deşi se împărtăşesc, deşi se roagă, dar continuă să se 
supere, să se mândrească, să judece, să bârfească, să urmărească intrigi 
omeneşti. |...] Nişte tineri au stat undeva - nu-mi aduc aminte dacă era taverna 
sau casa unuia dintre ei - şi, în timp ce fumau şi beau, vorbeau despre energiile 
necreate. Nu numai că nu avea nici o legătură cu adevărul, dar era şi o 
impietate, o blasfemie”. 


Săptămâna şi Duminica a doua [a Postului mare] 


După popasul din Duminica Ortodoxiei, săptămâna a doua urmează cu rânduiala 
obişnuită. Totuşi sfintele slujbe, cântările şi citirile de la Utrenie şi Vecernie, 
îmbărbătându-ne în ostenelile duhovniceşti, în fiecare săptămână stăruie asupra 
unei teme deosebite. În săptămâna aceasta ni se pun înainte pilde din Vechiul 
Testament. 


„Adam, nepostind, a luat moartea pentru neascultare; ci noi, să postim ca să 
câştigăm Raiul; Postul aduce mari daruri celor ce-l lucrează. Astfel, prin post 
Moise s-a făcut văzător de Dumnezeu şi aprimit Legea, iar Ilie s-a arătat 
mergător pe cer în căruţă de foc. Să ne facem şi noi ca Ilie, căruţa din cele patru 
bunătăţi: rugăciunea, milostenia, smerenia şi postul. Cei trei tineri întăriți cu 
postul s-au arătat mai tari decât focul; şi noi, prin post vom scăpa de focul 
gheenei”. 


Postul este nedesăvârşit fără smerenie şi milostenie. Deci să-l împodobim cu 
iertarea celor ce ne-au greşit şi cu milostenia şi cu îndurarea spre cei săraci, 
făcută în ascuns, ca să nu ştie stânga lucrul dreptei. Că nimic nu mântuieşte pe 
suflet ca dăruirea la cei lipsiţi, iar milostenia unită cu postul izbăveşte de 
moarte. Deci să mâncăm darurile Duhului ca pe nişte bucate şi ca o băutură să 
bem izvoarele lacrimilor şi să aducem lauda lui Dumnezeu veselindu-ne în 
aşteptarea bucuriei celei mari de la capătul postului. 


Doamne, învredniceşte să mergem lesne spre cele viitoare şi să ajungem 
încununaţi şi la stăpânească ziua Invierii tale”. 


Duminica de încununare a săptămânii este închinată marelui arhiepiscop al 
Tesalonicului, Sfântul Grigore Palama, apărătorul şi teologul luminii celei 
dumnezeieşti, pe care văzând-o ucenicii pe Tabor, la Schimbarea Domnului la 
Faţă, n-ar fi mai vrut să se lipsească de ea şi au zis: „Doamne, bine este nouă 
aicea!”. 


Dumnezeu este lumină; „Eu sunt Lumina lumii”, zice Domnul (loan 8, 12), iar 
Biserica mărturiseşte: „Lumină este Tatăl, lumină Fiul, lumină şi Duhul Sfânt” 
(Slujba Cincizecimii). Tatăl S-a arătat în rugul aprins de pe Horeb şi în norul 
luminos, Fiul mai strălucit ca soarele pe Tabor, iar Duhul în chip de limbi de foc 
la Cincizecime. Lumină este slava Dumnezeirii, slava zilei celei neînsemnate, în 
care se vor desfăta veşnic în cer sfinţii, care „vor străluci ca soarele”, căci 
lumină este slava vieţii veşnice. 


De această lumină însă, se pot împărtăşi oamenii, pe cât este cu putinţă, încă 
fiind în trup. Au văzut-o cu ochii trupeşti ucenicii pe Tabor şi mulți cuvioşi ai 
Patericului au fost văzuţi înconjurați de lumină sau aprinşi ca focul. 


— Cuviosul Pavel din Latro a fost văzut tot foc şi mantia sa ca o flacără 
mare, iar degetele mâinilor înălțate în rugăciune, ca nişte făclii aprinse, 

— Sfântul Grigorie Decapolitul adesea era văzut de ucenicul său luminos ca 
soarele, iar din gură ieşea foc când vorbea. 

— Mai aproape de vremea noastră, Sfântul Serafim de Sarov s-a arătat 
prietenului său, credinciosului Motovilov, luminos ca soarele, 


=> iar Cuviosul Marchian, închisul de la Pecerska, în vremea nopții 
strălucea ca o lumină dumnezeiască, încât niciodată nu aprindea 
lumânare în chilie, căci putea citi la acea lumină. 


Și viețile sfinţilor sunt pline de acest fel de pilde. 


Dar pentru a se învrednici de această strălucire, omul trebuie să se pregătească 
cu multă osteneală, precum lămureşte pe 
ucenicul Său: „Și tu, fiule, zice el, dacă te vei nevoi să te curăţeşti pe tine de 
patimile trupului şi ale sufletului şi dacă vei tăia cu sabia Duhului spinii 
patimilor şi dacă te vei ruga cu dinadinsul lui Dumnezeu, ca El Însuşi să le 
dezrădăcineze cu focul cel dumnezeiesc şi să înmulțească în sufletul tău 
rodirea faptelor bune, atunci şi tu te vei face lăcaş curat al lui Dumnezeu şi 
cuvintele tale vor străluci” (Viaţa sa). 


Lucrul este firesc în stadiul cel duhovnicesc. Aşa cum toate lucrurile, prin foc se 
prefac în lumină: şi apa, şi lemnul şi fierul etc. şi cu cât focul este mai tare şi 
lumina este mai puternică, tot aşa şi omul, prin focul credinţei, al nevoinţelor 
duhovniceşti, prin rugăciune, curăţire de patimi şi lucrarea virtuţilor, se face tot 
mai străveziu şi lasă să se vadă în afară lumina harului care sălăşluieşte într- 
însul de la Botez. 


Lumânarea pe care o pune credinciosul în sfeşnic, untdelemnul pe care îl pune 
în candelă, arată şi acest lucru: că omul poate şi trebuie să se prefacă în lumină, 
aşa cum se preface ceara din lumânare şi untdelemnul din candelă. „Eu sunt 
Lumina lumi” zice Domnul apoi le spune şi ucenicilor: „Voi sunteţi lumina 
lumii”, arătându-ne că numai aprinzându-ne din Lumina - Hristos, ne prefacem 
în lumină. 


Calea luminii este deschisă tuturor credincioşilor, dar precum ne-au arătat şi 
pildele de mai sus, de ea s-au învrednicit mai ales cuvioşii cei mari şi pustnicii 
cei retraşi de lume, trăind în sfânta isihie, prin despătimire totală, prin îndelet- 
nicirea cu vederile cele dumnezeieşti şi prin neîncetata alterare a sfintei trezvii 
şi rugăciunea minţii în inimă, pecetluită cu prea dulcele nume al Domnului 
Hristos: „Doamne lisuse Hristoase, Fiul lui Dumnezeu, miluieşte-mă pe mine 
păcătosul!” 


Săvârşită cu ascuţită trezvie, cu adunarea minţii în inimă, cu credință 
neîndoielnică, cu dragoste aprinsă către Domnul şi cu sfântă evlavie, această 
rugăciune curată pe om de toată materia cea vrescuroasă a patimilor, îl face 
străbătut de Duh şi luminos, şi-l învredniceşte să vadă Lumina Dumnezeirii încă 
în trup fiind, ca o arvună a vieţii celei fericite şi veşnice. 


Dacă harul de a străluci în această viaţă îl dăruieşte Dumnezeu numai aleşilor 
Săi, apoi strălucirea veacului viitor, unde „drepţii vor străluci ca soarele” este 
hărăzită tuturor celor mântuiţi. Spre aceasta ne pregătesc şi nevoinţele Sfântului 
Post. 


Cu adevărat, „minunată este această vreme a postului”, precum zice cântarea. În 
duminica trecută ne-am închinat chipurilor celor frumoase ale sfinților şi ne-am 
aprins cu dorul de a-i urma şi a ne asemăna lor; în aceasta ne-am ridicat şi mai 
sus: ne-am urcat pe Taborul cel luminos şi ne-am învăţat lucrarea cea de taină a 
sfintei rugăciuni, ca întru lumina Domnului să vedem şi noi lumina. Ca să ne 
aprindă şi mai mult dorirea de a ne sui în muntele Domnului, Biserica s-a 
împodobit cu tot ce are mai de preţ în aceste zile: cu sfintele icoane, cu 
rugăciunea cea de taină şi s-a înveşmântat cu lumina cea neînserată. 


[| 


„Doamne, bine este aici 


„Veniţi să ne suim în muntele Domnului şi în casa Dumnezeului nostru şi 
înălţându-ne cu duhul întru lumină, să vedem lumina...” 


(din: Protosinghel Petroniu Tănase, “Uşile pocăinţei. Meditaţii duhovniceşti 
la vremea Triodului”, Editura Doxologia, Iaşi, 2012) 


Arhimandritul Simeon Kraiopoulos: Disputa isihastă şi Sfântul Grigorie 
Palama 


Suntem încă la capitolul al X-lea al Epistolei către Romani, la faimoasele 
versete: Că de vei mărturisi cu gura ta că lisus este Domnul şi vei crede în 
inima ta că Dumnezeu L-a înviat pe El din morţi, te vei mântui; căci cu inima 
se crede spre dreptate, iar cu gura se mărturiseşte spre mântuire (versetele 9- 
10). 


Am spus multe lucruri indispensabile până acum, care să ne ajute să luăm o 
atitudine corectă în faţa lui Dumnezeu, iar El să ne găsească acolo unde vrea să 
fim şi să ne binecuvânteze. Toate acestea ne-au pregătit, de asemenea, să 
înţelegem mai bine această mare problemă a rugăciunii minţii: Doamne lisuse 
Hristoase, Fiul lui Dumnezeu, miluieşte-ne pe noi sau miluieşte-mă pe mine, pe 
care Părinţii au alcătuit-o, plecând de la cuvintele apostolului Pavel. 


Astăzi este cea de-a doua duminică din Postul mare, închinată Sfântului Gri- 
gorie Palama, şi, aşa cum am spus, este socotită oarecum şi a doua duminică a 
Ortodoxiei. Sfântul Grigorie are o mare legătură cu rugăciunea minţii şi cu 
întreg conţinutul acestei rugăciuni şi a fost un luptător în prima linie în toate 


disputele iscate. De aceea socotesc că este folositor să ne aplecăm asupra învă- 
țăturii lui, care are directă legătură cu tema noastră. 


Este cunoscută disputa din secolul al XIV-lea, disputa isihastă. A luat naştere în 
Sfântul Munte, apoi a ajuns şi în oraşe, până la Constantinopol, şi a durat destul 
de multă vreme. Dar, în cele din urmă, precum a triumfat odinioară adevărul 
despre icoane, după ani de zile în care fuseseră înlăturate din biserici, tot aşa a 
triumfat şi adevărul pe care l-au reprezentat Sfântul Grigorie Palama şi monahii 
Sfântului Munte. Căci Sfântul Grigorie a apărat adevărul şi pe monahii care au 
trăit în Sfântul Munte acest adevăr. 


Cred că este necesar să vorbim astăzi despre el, mai ales că a fost arhiepiscop al 
Tesalonicului şi este cel de-al doilea patron al oraşului nostru, iar catedrala 
mitropolitană, unde se află şi moaştele sale, este închinată lui. Şi ar fi fost bine 
ca în aceste zile să şi trecem să ne închinăm la moaştele lui. 


Sfântul Grigorie Palama a trăit în secolul al XIV-lea. Provenea din Constan- 
tinopol. Şi, cum era firesc în acea epocă pentru sufletele ce aveau acest imbold, 
a fost atras şi el spre Sfântul Munte, unde s-a şi retras. Eu nu voi insista asupra 
aspectelor istorice, pe care le poate găsi cineva singur. Vom încerca să vedem 
acele elemente care stau la baza învăţăturii sale şi asupra cărora trebuie să luăm 
aminte. 


Venirea Sfântului Grigorie la Muntele Athos: „Maica Domnului, 
luminează-mi întunericul!” 


A venit, aşadar, în Sfântul Munte, şi asta nu ca să petreacă fără griji. Omul 
contemporan ar vrea să petreacă bine şi în cele mai duhovniceşti situaţii, dacă 
mi-e permis să mă exprim aşa. Dar oricât s-ar strădui cineva, nu poate înainta 
astfel. E nevoie să te predai harului lui Dumnezeu, aşa cum au făcut apostolii, 

aşa cum a făcut Pavel înainte să-şi înceapă călătoriile misionare !. 


Dacă cineva se predă harului lui Dumnezeu, se predă oricărui lucru pe care îl 
spune Dumnezeu. Nu se gândeşte mai întâi: o să fac aşa, o să fac altfel. Ci se 
predă necondiţionat. 


Nu s-a dus, aşadar, în Sfântul Munte să găsească locul potrivit ca să petreacă 
bine, chiar şi duhovniceşte, cum ar crede cineva. Avea multă durere în el 
Sfântul Grigorie Palama. Fiindcă atunci erau mult mai autentici oamenii, mai 
sinceri, aveau un impuls spiritual mai mare, voiau să se schimbe, să se îndrepte. 


' Fapte 13, 2-4. 


A rămas deci într-o chilie mai sus de Marea Lavră, la poalele Athonului, şi 
acolo, timp de trei ani, rugăciunea neîncetată a fost: „Maica Domnului, 
luminează-mi întunericul!”. Sfântul Grigorie Palama, ca şi alţi sfinți dinaintea 
lui, aveau o deosebită evlavie faţă de Maica Domnului. Şi mai târziu, după cum 
ştim, au avut această evlavie şi Sfântul Nicodim Aghioritul şi Sfântul Nectarie. 
Sufletele sfinte care Îl caută pe Hristos, care Îl iubesc trec pe acolo pe unde îl 
găsesc mai repede, mai sigur şi unde reuşesc mai degrabă. 


Toate binecuvântările lui Dumnezeu trec prin Maica Domnului 


Cum am zis şi altădată, toate binecuvântările lui Dumnezeu trec prin Maica Sa 
ŞI se revarsă nu numai asupra oamenilor, ci şi asupra îngerilor. Acest lucru este 
accentuat şi de Sfântul Grigorie şi de întreaga sa învăţătură. 


Vă amintiţi, ne-am referit şi la troparul Sfântului Andrei Criteanul: Bucură-te, 
ceea ce eşti Dumnezeu după Dumnezeu, a doua după Sfânta Treime... |. 


Iar în continuare spune exact acest lucru, că se revarsă şi asupra oamenilor şi 
asupra îngerilor plinătatea darurilor lui Dumnezeu. 


Vă rog pe cei care aveţi unele reţineri să le lăsaţi deoparte în acest moment. Nu 
este deloc greu să accepte cineva acestea atunci când Însuşi Dumnezeu, care S-a 
hotărât să Se facă Om, a cinstit-o pe Maica Domnului. Şi nu a cinstit-o doar că 
S-a apropiat de ea, să-i vorbească, ci prin faptul că a luat trup din ea şi a fost 
purtat în pântece, asemenea unui om. Cine eşti tu, oricine ai fi, care vrei să spui 
nu ştiu ce, atâta timp cât Dumnezeu Însuşi Se smereşte? Cine eşti? 


Dumnezeu a pregătit-o pe Maica Domnului, desigur, aşa cum cântăm în tropare: 
Prea curatul sălaş al Mântuitorului... '* . Dar şi Maica Domnului a primit să fie 
părtaş, conlucreze, fiindcă nu a fost un instrument neînsuflețit, ci o făptură 
rațională care s-a predat voii lui Dumnezeu, cu toată voia ei şi cu toată 
dispoziţia ei. Şi de aceea este justificat ceea ce spun Părinţii, că prin ea se 
revarsă toate binecuvântările care vin de la Dumnezeu asupra tuturor făpturilor 
raționale, şi îngeri, şi oameni. 


Și, ca să înţelegem mai bine, aş spune că, după întrupare, şi îngerii sunt mai 
aproape de Dumnezeu. Hristos S-a făcut Om şi astfel, cum am spus şi altă dată, 
omul a fost cinstit mai presus decât îngerii, fiindcă Hristos nu S-a făcut înger, de 
vreme ce nu puteau fi mântuiţi îngerii căzuţi, iar ceilalţi îngeri erau întăriţi în 


“ Sfântul Nicodim Aghioritul, Theotgkarion, Ed. Aghioritiki Bibliothiki, Voios, 1984, glas 5, 
duminică seara, p. 107. 
“ Condac al Intrării Maicii Domnului în biserică. 


bine. Omul era cel căzut şi Hristos a trebuit să se facă Om. Şi, prin intermediul 
lui Hristos-Omul, care a luat fire omenească din Maica Sa, şi îngerii se 
împărtăşesc mai mult de lumina lui Dumnezeu. 


Acestea nu sunt, prin urmare, nişte exagerări, aşa cum ar putea crede cineva, şi, 
din nefericire, unii au aceste rezerve. Marii Sfinţi ai Bisericii au avut o astfel de 
evlavie la Maica Domnului şi aşa au cinstit-o. 


Şi îl vedem pe Sfântul Grigorie Palama venind în Sfântul Munte şi nevoindu-se 
într-o chilie şi strigând: „Maica Domnului, luminează-mi întunericul, Maica 
Domnului, luminează-mi întunericul!” Trei ani la rând s-a rugat aşa. Nu că n-ar 
fi făcut şi alte rugăciuni, dar rugăciunea de căpătâi asta era. Noi, de vreme ce nu 
suntem iniţiaţi în adevărata viaţă duhovnicească, ni se par ciudate aceste lucruri; 
celor care li se par, desigur. 


Dar, ca un om ce are cunoştinţa descoperirii, ce are o cunoaştere a învăţăturii lui 
Hristos, trebuie să vezi clar cine eşti şi ce trebuie să devii. Omul trebuie să 
devină un hristos. Te-ai botezat, ai devenit creştin; de acolo înainte eşti un 
hristos, iar viaţa ta este viaţa lui Hristos. Prin urmare, [creştinul] nu este pur şi 
simplu cum sunt toți oamenii, nu trebuie să fie ceva obişnuit, ci să fie pe de-a- 
ntregul ceea ce este Hristos: plin de harul Duhului Sfânt, plin de lumină 
dumnezeiască. Şi să ai sentimentul acestei alte vieţi, al vieţii în Duhul Sfânt. 


Cel care îşi conştientizează întunericul strigă după lumină 


Plecarea în Sfântul Munte nu a fost un lux sau un capriciu al Sfântului Grigorie. 
Rugăciunea lui, care are legătură cu versetele apostolului Pavel pe care le-am 
amintit, se reducea la următoarele: Maica Domnului, luminează-mi întunericul 
sau Doamne, lisuse Hristoase, miluieşte-mă pe mine, păcătosul, Doamne Lisuse 
Hristoase, miluieşte-mă pe mine, fiindcă toate, în definitiv, sunt concentrate 
aici. Dacă mărturiseşti, zice apostolul Pavel, cu gura şi crezi în inima ta, te 
mântuieşti. 


Acestea nu sunt doar nişte simple cuvinte. Nu este un lucru prea plăcut să stai să 
repeţi nişte cuvinte şi să nu ştii ce cauţi, să nu ştii încotro te îndrepţi, să nu ştii 
ce vrei. Dacă faci această rugăciune ca un robot, poţi să ajungi să-ţi pierzi şi 
minţile. Sau încetezi să o mai zici, de vreme ce nu ştii cum să înaintezi, sau 
continui şi poţi să te chinui. Fiindcă există oameni care au fost vătămaţi de 
faptul că n-au ştiut cum să facă această rugăciune şi o repetau ca un mag- 
netofon. 


A : | ac E a . a x 
Orbului din Ierihon 15, care avea conştiinţa orbirii sale, n-a trebuit să-i spună 
nimeni nimic. El a auzit, aşa cum citim în Evanghelie, că trece prin Ierihon 
Acela care dă lumină şi, deşi îl opreau, în tot chipul şi cu toată forţa lui striga: 


Fiule al lui David, miluieşte-mă pe mine! lar când Domnul S-a oprit şi l-a 
întrebat „Ce vrei?”, a răspuns: „Vreau să văd din nou”. 


Astfel, cel care îşi conştientizează întunericul, lipsa de simţire, starea lui de 
păcătoşenie, sufocarea sa, cătuşele pe care le are în el, strigă, în timp ce noi, aşa 
cum trăim, cu această tactică falsă, nu putem să ieşim la liman. 


Odinioară oamenii erau păcătoşi, însă aveau şi o autenticitate, şi cei care aveau 
voinţă şi auzeau învăţătura lui Hristos şi credeau ziceau: „Ce se întâmplă? Eu 
trebuie să am lumină, şi nu o am; sunt în întuneric”. Şi, de aceea, nu ezitau să 
meargă acolo unde credeau că e bine să meargă şi să facă ceea ce credeau că e 
bine să facă. 


Sfântul Grigorie se duce în Sfântul Munte şi începe să zică neîncetat această 
rugăciune: „Maica Domnului, luminează-mi întunericul”. Ca să înţelegem mai 
bine, să spunem că astăzi sunt câţiva care încearcă să facă aşa ceva, dar, de 
vreme ce nu încep cu gândurile şi cu sentimentul cu care a început Sfântul 
Grigorie şi alți Sfinţi ai Bisericii, obosesc făcând această lucrare, pe care ajung 
să o considere chiar chinuitoare; şi renunţă la ea. Sunt foarte puţini cei care 
progresează. 


„Maica Domnului, luminează-mi întunericul.” Desigur, Sfântul Grigorie Palama 
era încă la început atunci când s-a dus în Sfântul Munte, şi, pe lângă faptul că 
era la început, a avut curajul să se angajeze de unul singur la o astfel de luptă 
neobosită. S-a gândit, a înţeles, a crezut în direcţia în care trebuia să meargă şi 
să ducă această luptă: „Maica Domnului, luminează-mi întunericul”. Credea că, 
alergând la ajutorul Maicii Domnului, care şi-a predat sinele lui Dumnezeu, ca 
să se nască din ea Fiul lui Dumnezeu, ca Dumnezeu şi Om, şi care vrea să ajute 
pe fiecare om să se mântuiască, după cum vrea şi Dumnezeu, că va găsi o 
ureche care se apleacă cu bunăvoință, care îl va asculta, care va lua aminte la el, 
care îl va răsplăti. 


Sfântul Grigorie, părtaş al luminii necreate 
Sfântul Grigorie a primit har din plin. S-a făcut părtaş al dumnezeieştii lumini, 


al dumnezeieştii vieţi, şi a dus lupta dobândirii luminii necreate, a energiilor 
necreate ale lui Dumnezeu, a deosebirii, în persoana lui Dumnezeu, între fiinţă 


*% Marcu 10, 48-52 


şi energii. O adevărată luptă! A fost în pericol să-şi piardă viaţa însăşi, dincolo 
de nenumărate alte dificultăţi. 


După cum se referă el însuşi, în acord şi cu cele pe care le cântăm la Sfânta 
Liturghie - Am văzut lumina cea adevărată, am primit Duhul cel ceresc - cu 
adevărat vedem în Sfânta Liturghie lumina cea adevărată, primim Duhul cel 
ceresc. 


Zice şi Sfântul Simeon Noul Teolog: „Nu spunem crezând în învierea lui 
Hristos, ci văzând învierea lui Hristos” !*. 


Noi însă nu am fost acolo. Am văzut vreo înviere? ȘI toţi, atunci când spunem 
asta, dacă ne întreabă cineva sau ne întrebăm noi înşine, mai degrabă spunem 
„crezând în învierea lui Hristos”, credem că a înviat Hristos. Totuşi, nu spune 
„crezând în învierea”, ci „văzând învierea”. Câţi creştini văd înlăuntrul lor 
învierea lui Hristos şi învierea sufletelor lor? Sufletele câtor creştini 
reverberează în realitate atunci când spunem la Liturghie: Am văzut lumina cea 
adevărată, am primit Duhul cel ceresc? Una este să fie spusă pur şi simplu ca o 
cântare şi alta să aibă un impact în noi. 


Este alarmant cum putem sta fără să ne pese, şi, deşi credem că acesta este un 
adevăr, totuşi nu îl trăim. Şi nu numai asta, dar nici nu ne neliniştim atunci când 
auzim această cântare la sfârşitul Sfintei Liturghii, încât să ne întrebăm: „Oare 
eu am văzut lumina cea adevărată?” Ar trebui fiecare nu numai să se întrebe, ci 
să facă tot ce-i stă în putinţă să vadă această lumină, ca ea să vină în sufletul şi 
în toată existenţa sa şi omul să înceapă să trăiască în Hristos, aşa încât să nu fie 
doar un simplu om, fie el şi bun, ci să aibă în el dumnezeiasca viaţă. 


Sfântul Grigorie Palama zicea în argumentele învăţăturii sale: „Noi nu învăţăm, 
nu spunem pur şi simplu nişte lucruri. Nu! Teologia noastră este una a 
experienţei. Experiem, adică, ceea ce spunem, trăim aceste lucruri”. 


Și accentuează în operele sale că monahii din Sfântul Munte, prin rostirea 
rugăciunii Doamne lisuse Hristoase, Fiul lui Dumnezeu, miluieşte-ne pe noi, 
văd lumina lui Dumnezeu, trăiesc înlăuntrul lor această realitate pe care o aduce 
lumina lui Dumnezeu şi harul Său. Nu doar aşa, că noi credem unele lucruri şi 
nădăjduim să se şi întâmple cândva. 


Apărător al teologiei experienţei 


1 Sf. Simeon Noul Teolog, Opere, vol.1, Cateheze, Ed. Orthodoxos Kypseli, Tesalonic, 1988, 
Cateheza a XIII-a, p.212. 


Sfântul Grigorie apăra aceste adevăruri şi de aceea duce o luptă de a-i apăra pe 
părinţii aghioriti şi, în general, adevărul Ortodoxiei. Adevăr pe care el l-a 
înţeles. Adevăr care pleacă de la Domnul şi, prin intermediul apostolilor şi al 
părinților Bisericii, ajunge până în epoca sa. Situaţia îl obligă să distingă mai 
bine aceste realități, aşa cum odinioară Părinţii au conceput şi au formulat 
dogmele. 


Părinţii nu au formulat însă de la sine aceste dogme, ca de pildă pe cea de la 
Sinodul I| ecumenic, care mărturiseşte că Fiul este Dumnezeu din Dumnezeu, 
Lumină din Lumină. De la început a crezut Biserica aceasta, ei doar au fost 
nevoiţi să formuleze acest adevăr. lar Părinţii de mai târziu au formulat dogme 
care deja existau în credinţa Bisericii. 


Tot aşa şi în epoca Sfântului Grigorie Palama. Aşa s-au petrecut lucrurile, încât 
a fost nevoie să fie formulate adevărurile de care se îndoiau adversarii lui. Din 
această perspectivă am putea spune că ne-a făcut un bine acest Varlaam care a 
venit din Calabria şi a învăţat ceva total opus celor mărturisite de Sfântul 
Grigorie. L-a provocat pe Sfântul Grigorie şi, în general, Ortodoxia, pe Părinţii 
Sfântului Munte şi din alte părți, încât s-a lămurit care este adevărul de care se 
îndoia Varlaam şi a fost formulat în cea mai bună variantă cu putinţă. Şi astfel 
fiecare poate, fără să existe pericolul rătăcirii, să fie iniţiat în această viaţă 
duhovnicească. 


Maica Domnului, luminează-mi întunericul, zicea Sfântul Grigorie. Şi, într- 
adevăr, Maica Domnului îl lumina şi, când vorbea despre lumina necreată, avea 
experienţa acestei lumini. În general, Sfântul Grigorie accentuează acest lucru, 
că teologia noastră este una a experienţei. 


Pe unii sfinţi Dumnezeu i-a luminat să se nevoiască pe stâlpi, unde s-au urcat 
inspirați de Duhul Sfânt, şi nu potrivit voii lor, şi de aceea nici nu a fost o 
situație ciudată. Duhul Sfânt 1-a urcat acolo sus, în timp ce pe alţii i-a luminat să 
facă altceva; pe Sfântul Simeon Noul Teolog l-a luminat să explice toate acele 
trăiri minunate pe care le lucra înlăuntrul lui harul Duhului Sfânt. 


Întreaga învăţătură a Sfântului Grigorie Palama este centrată în jurul luminii 
necreate, în jurul rugăciunii inimii şi al rezultatului pe care îl aduce rostirea 
rugăciunii Doamne, lisuse Hristoase, miluieşte-mă pe mine, este centrată pe 
distincția dintre fiinţă şi energii în persoana lui Dumnezeu, pe faptul că omul nu 
se poate împărtăşi de fiinţa lui Dumnezeu, dar se poate împărtăşi de energiile 
Sale necreate. 


Cel care nu are dispoziţie şi dragoste pentru aceste lucruri - şi nu mă refer la o 
abilitate de a sta şi învăţa teologie, ci la o chestiune de viaţă - poate să zică: „Ce 


energii necreate, ce distincţie între fiinţă şi energii, ce vrea să spună lumina 
necreată?” 


Totuşi, Sfântul Grigorie Palama le-a trăit şi le-a predat mai departe ca atare. Şi 
nu numai el, ci şi alţi sfinţi ai epocii lui şi părinţi din Sfântul Munte. Şi de aceea 
a dus această luptă titanică şi nu s-a dat înapoi de la nici o strădanie sau jertfă. 


Abilitarea Sfântului Grigorie Palama 


Aşa cum Sfântul Atanasie a rămas singur în luptă o perioadă, de vreme ce 
problemele duhovniceşti nu sunt o chestiune care priveşte o majoritate sau 
părerea celor mulţi, ci una care stabileşte care este adevărul, tot aşa şi Sfântul 
Grigorie era hotărât să continue lupta chiar dacă ar fi rămas de unul singur şi |- 
ar fi părăsit toţi. lar asta s-a arătat îndată, fiindcă de la Varlaam de Calabria şi 
mai târziu de la Achindin şi Gregoras mulţi au fost influenţaţi aici în Grecia şi în 
Răsărit, în general, în Constantinopol au fost, de asemenea, mulți adepţi ai lui 
Varlaam, ereticul din Calabria. 


Vedeţi, şi în spaţiul Ortodoxiei se poate afla cineva geografic sau tipiconal, însă 
să nu fie cu adevărat ortodox. Eşti ortodox atunci când ai dreapta credinţă şi 
viaţa cea adevărată; nu numai învăţătura cea adevărată, ci şi viaţa cea adevărată. 
De aceea am şi vorbit, dacă vă amintiţi, pe tema Ortodoxia şi viaţa ortodoxă !?. 


În Constantinopol s-au întrunit patru sinoade 1 care l-au abilitat pe Sfântul 
Grigorie Palama. Sinodalii au acceptat învăţătura Sfântului Grigorie ca pe o 
învăţătură ortodoxă în directă legătura cu viaţă duhovnicească. De aceea, nici 
Biserica nu a ales întâmplător să fie pusă sărbătoarea Sfântului Grigorie Palama 
în cea de-a doua duminică din Postul mare. Fiindcă prima duminică din Postul 
mare este închinată Ortodoxiei, iar cea de-a doua Sfântului Grigorie Palama, cel 
care a fost corifeu în lupta pentru această nouă izbândă a Ortodoxiei. 


Mărul discordiei în învăţătura Sfântului Grigorie Palama şi cea a lui 
Varlaam 


Ca să-şi sprijine învăţătura, Sfântul Grigorie Palama a recurs la Sfânta Scriptură, 
la apostoli şi la toţi Sfinţii. A cercetat toate sursele legate de tema luminii 
necreate, şi în special scena minunii de pe Tabor, acolo unde Domnul, cu care se 
obişnuiseră apostolii în toată vremea, S-a schimbat la față înaintea lor. Dar, aşa 


“5 Vezi volumul editurii noastre Omilii — Tâlcuiri, p. 148-167. 
'% Primul pe 10.06.1341, al doilea, în august 1341, al treilea pe 2.02.1347, al patrulea pe 
26.05.1351. Vezi Teoclit Dionisiatul, Sfântul Grigorie Palama, Sfântul Munte, 1976. 


cum am zis şi în alte dăţi, mai corect este să spunem că Domnul a lăsat să se 
vadă ceea ce era cu adevărat. 


„..ŞI a strălucit faţa Lui ca soarele, iar veşmintele Lui s-au făcut albe ca lumina 
7. Şi nu era nici lumina soarelui, nici alte reflexii care cădeau asupra Lui. Era 
lumina necreată, adică energia necreată a lui Dumnezeu. Nu era doar o lumină 
fizică, aşa cum este lumina soarelui. Şi soarele este creat de Dumnezeu, iar 
lumina lui este una creată. Toţi sorii din univers sunt creaţi de Dumnezeu, şi 
orice lumină este o lumină creată, aşa cum este întreaga făptură, împreună cu 
omul. 


Energia necreată nu este ceva pe care Dumnezeu o creează, ci este energia care 
iese din existenţa Lui şi se transmite omului. Aici este mărul discordiei în 
învăţătura lui Varlaam şi în cea a Sfântului Grigorie Palama. Asta nu a putut 
pricepe Varlaam şi, în general, occidentalii, dar şi mulţi dintre ortodocşi. Şi este 
foarte probabil să rămână cineva la o învăţătură sterilă, la ceva de suprafaţă. 


Era de neconceput pentru Varlaam să accepte că există energii necreate şi că 
omul se face părtaş energiilor necreate ale lui Dumnezeu. Sfântul Grigorie 
Palama nu socotea doar că este corect ceea ce învăţa el, ci credea că ceea ce 
învăţa este credinţa cea adevărată, nu numai pentru faptul că le învaţă Scriptura 
şi Sfinții Părinţi, ci şi pentru realitatea pe care el însuşi o trăise, realitatea 
împărtăşirii omului de energiile necreate ale lui Dumnezeu. 


Această lumină pe care au văzut-o Părinţii în Sfântul Munte, zice Sfântul, 
rostind rugăciunea Doamne lisuse Hristoase, miluieşte-mă pe mine, într-o 
anumită poziţie, le împărtăşea aceeaşi lumină necreată pe care o văzuseră 
apostolii pe muntele Tabor. Şi, vă amintiţi, ziceam şi altădată că părinţii 
accentuează că Hristos a dat ochilor apostolilor puterea de a vedea această 
lumină. 


În lumina Ta vom vedea lumina '5. Dacă nu ai lumină, nici nu poţi vedea 
lumina. Hristos a făcut într-un oarecare fel, din ochii materialnici, ochi nemate- 
rialnici, ca să poată vedea lumina necreată. Aceasta este chestiunea fun- 
damentală. 


Dumnezeu este Cel care îl face pe om să trăiască această realitate. Nu este 
numai faptul că Dumnezeu dăruieşte această energie necreată, lumina necreată, 
aceasta necreată şi dumnezeiasca viaţă, ci îl şi face pe om capabil să primească 
Şi să trăiască o astfel de viaţă, să dobândească sentimentul unei atare realităţi, 


" Matei 17, 2. 
'3 Psalmi 35, 10. 


încât astfel putem pricepe mai bine cealaltă temă pe care am dezvoltat-o anul 
acesta, cea a vieţii theantropice. Omul nu mai trăieşte ca un simplu om, nu mai 
are doar viaţa omenească în el, fie ea şi una bună, ci are o viaţă theantropică, 
adică, pe lângă cea omenească, o are şi pe cea dumnezeiască. 


Imaginea fierului înroşit în foc 


Este clasic modelul fierului înroşit în foc, folosit de Părinţi. Poate vă amintiţi cei 
mai în vârstă - căci cei tineri poate nu l-am mai văzut - atelierele de fierărie. 
Fierarii - care, sărmanii, erau mereu înnegriți din pricina cărbunilor - aprindeau 
cărbunii din vatră cu foalele. Iar cărbunii negri se făceau roşu aprins ca focul, şi 
acolo prelucrau fierul. Maistrul şef avea un cleşte mare cu care apuca o bucată 
de fier, potrivit cu dimensiunea a ceea ce urma să facă, şi o punea în foc şi, pe 
măsură ce sufla, fierul nu numai că se încălzea, dar se şi înroşea. 


Am spus şi altă dată că, dacă cineva taie acest fier cu un circular, va vedea că nu 
este înroşit numai în afară, ci şi înăuntru. Luaţi aminte! Fierul nu este doar 
încins. Cineva poate pune acest fier l-a încălzit în altă parte. Aici se întâmplă 
altceva: pe măsură ce fierul intră în foc, energia focului intră în fier. Fierul nu 
este cărbune, să spunem că se transformă în foc. El rămâne fier, dar poartă în el 
energia focului, şi aceasta îl face flexibil. Apoi e bătut pe nicovală, de maistrul 
şef şi de calfa sa, şi îl prelucrează cum vor, îi dau forma pe care o vor, îl fac o 
secure mai mare sau mai mică sau o altă unealtă. 


Aşa se întâmplă şi cu energia necreată a lui Dumnezeu. Putem să înţelegem din 
exemplul cu fierul cum se apropie Dumnezeu de om şi îl îndumnezeieşte. În 
ființă Sa Dumnezeu rămâne inaccesibil, fiindcă omul nu poate ajunge dumnezeu 
după fiinţă. Omul se îndumnezeieşte însă. Se mântuieşte omul care se înroşeşte 
în foc, am zice, cel prin care trece dumnezeiasca energie. Această realitate nu 
este destinată doar unor oameni. Fiecare trebuie să se îndrepte înspre această 
cale. Şi după cum focul transmite energia lui fierului şi îl transformă în foc, deşi 
rămâne fier, tot aşa şi energia necreată a lui Dumnezeu îl îndumnezeieşte pe om. 
Dacă scoţi fierul din foc, încet-încet îşi pierde roşeaţa, căldura, şi ajunge să fie 
la loc fier, ba chiar să ruginească un pic, poate. 


Aşa trebuie să înţelegem lucrurile, să ascultăm învăţătura lui Dumnezeu şi să 
citim Sfânta Scriptură şi să învăţăm să ne corectăm sinele. Această învăţătură a 
Sfântului Grigorie Palama, prin care se mărturiseşte că energiile necreate se 
transmit omului şi omul trăieşte acea realitate că „a văzut lumina cea 
adevărată“, este, în fapt, învăţătura întregii Biserici. Lumina cea adevărată nu se 
manifestă vizibil. O vezi dacă vine înăuntrul tău şi de aceea poate zice cineva 
învierea lui Hristos văzând, pentru că trăieşte în el viaţa cea dumnezeiască, 
theantropică, iar omul devine şi om şi dumnezeu. 


Nu putem să fim nepăsători faţă de păzirea poruncilor lui Dumnezeu 


Nu este bine ca cineva să rămână doar la rostirea acestei rugăciuni şi să le 
ignore pe toate celelalte. Dacă nu te conformezi voii lui Dumnezeu, poruncilor 
Lui, dacă nu înveţi aceste porunci, nu poate să se sălăşluiască în tine energia 
necreată a lui Dumnezeu. 


Este un lucru nefiresc ceea ce se petrece cu unii oameni a căror viaţă nu se 
îndreaptă nicidecum, deşi se împărtăşesc, deşi se roagă, dar continuă să se 
supere, să se mândrească, să judece, să bârfească, să urmărească intrigi 
omeneşti. Nu stau aşa lucrurile. 


Am pomenit şi altă dată o situaţie despre care s-a scris într-o revistă a tinerilor 
din Atena. Nişte tineri au stat undeva - nu-mi aduc aminte dacă era taverna sau 
casa unuia dintre ei - şi, în timp ce fumau şi beau, vorbeau despre energiile 
necreate. Nu numai că nu avea nici o legătură cu adevărul, dar era şi o 
impietate, o blasfemie. Viaţa trebuie să păşească împreună cu credința cea 
adevărată. Dacă viaţa de zi cu zi nu merge alături de lupta ta continuă, nu ai 
făcut nimic. 


Este impresionant că unii Părinţi vorbesc mai mult despre această temă - nu că 
nu ar fi fost toți Sfinţii Părinţi iniţiaţi în viaţă duhovnicească deopotrivă - şi toţi, 
deopotrivă, accentuează păzirea poruncilor. Nu poţi ignora această realitate. Şi 
de aceea citeşti cuvântul lui Dumnezeu, ești informat şi înveţi care sunt 
poruncile lui Hristos, care este voia Lui şi îţi conformezi viaţa acestora, duci 
lupta ta şi vine în sufletul tău energia necreată, lumina necreată, necreata viaţă 
dumnezeiască şi te faci părtaş vieţii celei veşnice, aşa cum se cântă în Heruvicul 
Liturghiei Darurilor mai înainte sfinţite: Cu credinţă şi cu dragoste să ne 
apropiem, ca să fim părtaşi vieţii celei veşnice !” sau, după expresia Sfântului 
Petru, ca să vă faceţi părtaşi dumnezeieştii firi. Ne facem părtaşi dumnezeieştii 
firi în sensul că ne facem părtaşi energiilor necreate, nu fiinţei lui Dumnezeu, în 
Sine. 


u A INA A. fa NY - Ș - 2 . 
Cred că am cinstit întrucâtva sărbătoarea Sfântului Grigorie Palama ” prin cele 
pe care le-am spus astăzi, iar ele ne vor ajuta să înţelegem mai bine cele pe care 
le-am zis în adunările trecute, în special, pe această temă a rugăciunii. 


10.03.1996 


(Din: Arhim. Simeon Kraiopoulos, Taina Mântuirii, Editura Bizantină, 2012) 


Cf. II Petru 1, 4. 
“ Vezi de asemenea Omilii — Tâlcuiri, p.95-101, Vrei să te sfinţeşti?, p.314-319. 


Pr. Visarion lugulescu - Predică la Duminica a II-a din Post - Fiule, iertate 
îţi sunt păcatele tale! 


Fraţi creştini, după cum observăm din Sfânta Evanghelie de astăzi, dacă pe faţa 
pământului există fel de fel de suferinţe, boli şi necazuri, cauza este numai 
păcatul. Omenirea este slăbănogită de o mulțime de păcate întocmai ca bietul 
slăbănog din Evanghelia de astăzi. Cei mai mulți oameni nu s-au spovedit din 
copilărie, iar alții nu s-au spovedit niciodată cum trebuie şi astfel nu au primit 
iertare. 


Slăbănogul de care ne-a vorbit Sfânta Evanghelie, îndată după ce a primit 
iertarea păcatelor de la Domnul Hristos, a luat şi putere tămăduitoare, deoarece 
vedem că s-a întărit, luându-și patul în spate şi mergând vesel la casa sa. 
Creştinii noştri nu cunosc greutatea păcatului, nu ştiu cum să se spovedească şi 
nici nu ştiu cât de importantă şi necesară este taina mărturisiri sau spovedaniei, 
cum îi mai zicem. lată de ce oamenii împlinesc taina spovedaniei formal şi nu 
fac pocăință adevărată pentru iertarea păcatelor. 


Sunt unii care trăiesc în vrajbă cu vecinii, fraţii, cunoscuţii, cumnaţii, sunt deci 
oameni cărora le place cearta şi gâlceava. Când se apropie timpul de spovedanie 
şi de împărtăşanie, caută să se împace, însă după ce a trecut puţin timp de la 
împărtăşanie, iarăşi caută râcă şi duşmănie, şi aşa o ţin multă vreme. Toţi aceştia 
să nu creadă că-L înşeală pe Dumnezeu. O mare pedeapsă îi aşteaptă chiar aici, 
căci primesc foc în gura lor la împărtăşanie şi nu vor scăpa nici de dreapta 
judecată a lui Dumnezeu. 


Dacă omul nu caută pacea şi sfinţenia, nu se mântuieşte. De aceea zice 
Mântuitorul: “De veţi ierta oamenilor greşelile lor, ierta-va şi vouă Tatăl 
vostru cel ceresc, iar de nu veţi ierta oamenilor greşelile lor, nici Tatăl vostru 
nu va ierta greşelile voastre”. lată condiţia iertării păcatelor. Nu putem trece 


peste aceste cuvinte ale Mântuitorului; nu putem închide ochii să nu vedem cu 
ce fel de legături ne-a legat, ca să putem primi iertarea păcatelor, aceasta 
făcându-se fie prin taina sfintei spovedanii, fie prin rugăciunile şi faptele bune 
ale noastre pe care le facem. 


Toată strădania demonilor este însă parcă îndreptată împotriva noastră, ca să nu 
fim nici unul scutiţi de a nu cădea în acest păcat de învrăjbire, de mânie şi ceartă 
cu cineva. Parcă mai mult ca oricând aceste răutăţi s-au înmulțit. E frecventă 
duşmănia dintre părinţi şi copii, dintre fraţi şi rudenii, dintre soţi şi, nu mai 
vorbim, dintre vecini şi străini. Trebuie să ştim că, oricât de mare ar fi paguba 
materială pe care ne-o fac cei care ne duşmănesc, nu există iertare nici chiar la 
spovedanie, dacă nu îi iertăm din toată inima. 


Pentru aceea, frate şi soră, dacă ai vrajbă cu cineva, întâi să te împaci imediat, 
că altfel nici o rugăciune sau faptă bună, sau vreun prinos adus la altar nu e 
primit înaintea lui Dumnezeu; nu te poţi împărtăşi cu Sfintele Taine şi nici 
rugăciunea Tatăl nostru n-ai s-o poţi spune, căci atunci când zici “şi ne iartă 
nouă precum şi noi iertăm greşiților noştri”, îți ceri singur osânda de la 
Dumnezeu, fiindcă ceri să-ţi ierte precum şi tu ierţi, iar dacă tu nu ieri şi ţii 
duşmănie, ură, nici Dumnezeu nu te va ierta. Domnul zice să iertăm de 70 de 
ori câte 7 într-o zi celor ce ne greşesc. Aceasta înseamnă Să iertăm la infinit, 
aşa cum Dumnezeu ne iartă nouă când ne întoarcem cu adevărată căinţă şi 
hotărâre de a nu mai greşi. Suntem datori şi noi să iertăm la infinit tuturor 
acelora care ne greşesc şi mai ales atunci când ei vin sinceri şi cu durere în 
suflet şi ne cer iertare. Dacă ei nu înţeleg că atunci când ne greşesc trebuie să 
vină cu părere de rău să ne ceară iertare, noi, care suntem creştini şi cunoaştem 
mai mult, trebuie totuşi să-i iertăm din toată inima, căci ei nu ştiu ce fac; nu 
numai să-i iertăm, dar noi să le cerem lor iertare, că în felul acesta ei se umilesc 
şi se îmblânzesc. 


Dacă ei nu înţeleg lucrul acesta şi ne iau în râs sau, şi mai rău ne tulbură, deşi ei 
sunt vinovaţi, datoria noastră de buni creştini cere ca noi să le facem bine şi să 
ne rugăm lui Dumnezeu pentru iertarea şi îndreptarea lor, că iarăşi zice Domnul: 
“Să iubiţi pe vrăjmaşii voştri şi să faceţi bine celor ce vă urăsc pe voi!”. Însuşi 
Mântuitorul s-a rugat pentru cei ce L-au pironit pe Cruce, zicând: “Părintele 
Meu, iartă-le lor că nu ştiu ce fac!”. Dacă vom ţine seama de aceste cuvinte 
sfinte ale Mântuitorului, vom primi iertare de la Dumnezeu . 


Dumnezeu nu ne dă iertarea direct, ci prin Taina Sfintei Spovedanii, pe care 
trebuie s-o facem sub epitrahil, înaintea unui preot duhovnic. Această Sfântă 
Taină a fost mai înainte proorocită de Duhul Sfânt prin unii prooroci ai 
Vechiului Testament . lată ce spune Dumnezeu prin proorocul Ezechiel: 
“Spune-le pe viaţa mea, zice Domnul Dumnezeu, că nu voiesc moartea 


păcătosului, ci să se întoarcă de la calea lui şi să trăiască. Intoarceţi-vă, 
întoarceţi-vă de la calea voastră cea rea, pentru ce vreți să muriţi în păcat, voi, 
casa lui Israel, voi, creştinilor?” 


Prin proorocul Osia, zice: Întoarce-te, Israele, la Domnul Dumnezeul tău, căci 
qi căzut prin nelegiuirea ta, adu cuvinte de căinţă şi întoarce-te la Domnul”. 
De vom citi psalmii lui David, vom vedea că acolo se vorbeşte de iertare prin 
pocăință şi 


+ pocăința constă în întoarcerea la Domnul Hristos şi la învăţătura 
Evangheliei Sale; întoarcerea de la calea rea la cea bună , adică pe 
calea Bisericii. 

+ Pocăinţa constă în a fugi de calea cea largă a desfătărilor şi a umbla pe 
calea cea strâmtă şi necăjită. 

4 Pocăinţa constă în părerea de rău şi căinţa pentru păcatele făcute, 
hotărându-te să nu mai faci. 

+ Pocăinţa constă în mărturisirea păcatelor la preot, aşa cum vedem în 
Sfânta Scriptură, că după ce a înviat din mormânt, Domnul Hristos a 
venit în mijlocul ucenicilor şi le-a zis: “Luaţi Duh Sfânt, cărora veţi 
ierta păcatele le vor fi iertate şi cărora le veţi ţine, ţinute vor fi”. 


Pilde de iertare a păcatelor prin spovedanie la preot, avem destule în Sfânta 
Scriptură spre exemplu: întoarcerea fiului risipitor sau neosândirea femeii care a 
fost prinsă în preacurvie. 


Mai pe scurt, Domnul Hristos spune că a venit să caute oaia cea rătăcită, a venit 
să mântuiască pe cei păcătoşi care se pocăliesc, că nu cei sănătoşi au trebuinţă de 
doctor, ci cei bolnavi. Tot un fel de spovedanie e şi trimiterea celor 10 leproşi, 
pe care i-a vindecat, să se arate preoţilor. Sfântul loan Botezătorul, înainte de a 
boteza în apa Iordanului, îi punea pe cei care veneau să-şi mărturisească 
păcatele, adică îi spovedea. 


Mai înainte, în Legea Veche, până la marii prooroci inspirați de Dumnezeu ca să 
vorbească despre pocăință şi iertarea păcatelor, în Legea lui Moise nu exista 
pocăință, ci răzbunare împotriva păcătosului. Căci aşa scria în Legea lui Moise: 
“moarte pentru moarte, şi chiar de la altar să fie scos ucigaşul şi să fie omorât. 
Viaţă pentru viaţă, ochi pentru ochi, dinte pentru dinte şi aşa mai departe”. Cine 
muncea sâmbăta, spre exemplu, chiar dacă promitea că nu mai face, nu era 
iertat. Dacă desfrâna cineva, fără discuţie trebuia omorât. Aşa era de aspră 
Legea cea veche a lui Moise. 


In legea cea nouă a lui Hristos, a Evangheliei, totul e schimbat. Dumnezeu a 
trimis pe loan Botezătorul mai înainte, ca să strige: “Pocăiți-vă, că s-a apropiat 


Împărăţia Cerurilor, faceţi roade vrednice de pocăință!” Cu toate că idealul 
credinţei noastre creştine este ca nimeni Să nu păcătuiască, omul este însă 
neputincios şi foarte lesne se lasă amăgit de vrăjmaşii mântuirii sufletului, 
care Sunt: trupul, lumea şi diavolul. De aceea a lăsat Domnul Hristos această 
poruncă a mărturisirii păcatelor. 


Spovedania se face la reprezentanţii lui Hristos, la ucenicii Lui, care sunt preoții 
şi arhiereii. Creștinii ortodocşi trebuie să se spovedească la arhiereii şi preoţii 
duhovnici care au acest dar. Freticii şi mulţi necredincioşi plini de mândrie se 
ridică împotriva spovedaniei susținând mărturisirea directă, lui Dumnezeu, 
motivând că preotul duhovnic este şi el un om păcătos. La alții intervine 
sentimentul ruşinii şi-l evită pe preotul duhovnic, iar unii judecă uşor, susținând 
că nu au păcate grele. 


Oamenii pătimaşi întotdeauna au iubit întunericul nopţii, ca la adăpostul 
întunericului să poată săvârşi fărădelegea fără grijă că-i poate vedea cineva. 
Aceştia sunt la fel ca fiarele sălbatice, care după ce se înnoptează pleacă să 
prădeze, iar când se luminează de ziuă se retrag în culcuşurile lor. Aşa şi cu 
oamenii pătimaşi: nu suferă Evanghelia, lumina credinţei, învăţătura sănătoasă, 
ci stau în întunericul păcatelor. Noi, oamenii, trăind în această viaţă, nu se 
poate să nu greşim cu ceva; dacă nu înaintea oamenilor, înaintea lui 
Dumnezeu sigur Suntem plini de păcate. Cine zice că nu are păcate face un 


îndoit păcat, căci îl face pe Dumnezeu mincinos, fiindcă numai El este fără 
păcat. 


A mărturisi, a spovedi păcatele, este o virtute, o biruinţă a omului împotriva cu- 
lui său, împotriva mândriei care este de la diavolul; este una din marile virtuţi 
ale faptelor bune. În clipa când ai primit iertare sub epitrahil de la preot, 
păcatele spuse cu căință, cu lacrimi, se şterg din catastifele demonilor. Dacă nu 
spui unul din păcate, dintr-un oarecare motiv, ţi se dublează şi celelalte şi te faci 
mai rău ca la început; ori le spui pe toate, ori mai bine nu te spovedi de formă. 
De aceea preotul duhovnic este dator să amintească omului care a venit la 
spovedanie cuvintele sfinţilor părinţi din molitfelnice: “Iată, fiule Hristos este 
de faţă, nevăzut, primind mărturisirea ta cea cu umilinţă. Deci nu te ruşina ca 
să ascunzi de mine vreun păcat, ci fără sfială spune toate câte ai făcut ca să 
primeşti iertare de la Domnul. Iată, şi sfânta lui icoană este înaintea noastră, 
iar eu Sunt numai un martor ca Să Spun înaintea Lui toate câte mi-ai 
mărturisit, iar de vei ascunde de mine ceva, să şti că toate păcatele îndoite le 
vei avea. la seama, aşadar, să nu te întorci de la doctor nevindecat”, 


Ca dovadă că sunt adevărate aceste cuvinte, ascultați ce a văzut ucenicul unui 
duhovnic de la o mănăstire când a venit o femeie să se spovedească. Această 
femeie se mai spovedise şi la alți duhovnici, dar la nici unul nu îndrăznea, de 


ruşine, să spună un păcat mare pe care-l avea. Venind şi la duhovnicul 
acestei mănăstiri, în momentul spovedaniei, ucenicul acestuia, care era cu 
treburi prin altar, s-a uitat fără să vrea spre locul unde spovedea duhovnicul 
şi a observat că femeia care se spovedea sta cu gura deschisă, iar din aceasta 
voia Să iasă un şarpe mare. leşea puţin, apoi se trăgea înapoi, iar jos în faţa ei 
era o grămadă de şerpi mai mici. Pe când preotul duhovnic îi da dezlegare, a 
văzut ucenicul cum şarpele cel mare s-a tras înapoi; atunci şi ceilalți şerpi de 
jos au intrat unul câte unul pe gura femeii înapoi. După ce a plecat femeia, 
ucenicul a spus duhovnicului cele ce a văzut, iar acesta l-a trimis după ea ca 
s-o întoarcă. Ducându-se, ucenicul a găsit-o pe drum moartă. lată deci că 
prin acest păcat al minciunii faţă de Dumnezeu şi-a primit pedeapsa 
pierzându-se şi vremelnic şi veşnic. 


Vrăjmaşul diavol învaţă pe oameni să nu-şi mărturisească păcatele lor înaintea 
preotului. Aşa i-a învăţat şi pe primii oameni, Adam şi Eva, să păcătuiască, să 
mănânce din pomul oprit. Căzând în păcat, Adam şi Eva au fost constrânşi a-L 
minţi pe Dumnezeu. lată ce zice Sfânta Scriptură: “Iar când au auzit glasul 
Domnului Dumnezeu care umbla prin Rai, Adam şi femeia lui s-au ascuns de 
la fața Domnului!”. Dovedit că a mâncat din pomul oprit, şi astfel cunoscând 
că este gol, Adam a dat vina pe femeie, iar femeia pe şarpe. Domnul Dumnezeu 
a aruncat blestemul asupra şarpelui, iar femeii i-a zis: “Voi înmulți mereu 
necazurile tale, mai ales în vremea naşterii; în dureri vei naşte copii, atrasă 
vei fi către bărbatul tău şi el te va stăpâni.” Lui Adam i-a zis: “Pentru că ai 
ascultat de femeia ta şi ai mâncat din pomul din care ţi-am poruncit Să nu 
mănânci, blestemat va fi pământul pentru tine... În sudoarea feţei tale îţi vei 
mânca pâinea ta până când te vei întoarce în pământul din care ai fost luat, 
căci pământ eşti şi în pământ te vei întoarce”. 


Iată, fraţi creştini, primul blestem aruncat de Dumnezeu asupra lumii. Observăm 
că Dumnezeu a plecat cu blestemul de la cel care a fost pricina păcatului, de la 
şarpe. Pe şarpe l-a blestemat întâi, apoi a trecut la femeie, iar apoi la Adam, ca 
să ne înveţe că mai mare păcat are cel care face pe altul să păcătuiască. 
Diavolul, după ce-i învaţă pe oameni să păcătuiască, nu-i lasă să se spovedească 
cum trebuie. La spovedanie fiecare pârăşte pe celălalt: soția pe bărbat, bărbatul 
spune că femeia l-a făcut să zică, părinţii pe copii şi aşa mai departe. 


Cu acestea nu facem nimic, iar blestemul nu-l curmăm de la noi decât printr-o 
spovedanie sinceră, cu căinţă, fără ocol. 


De aceea creştinul este dator să facă trei feluri de mărturisiri ale păcatelor în 
viaţa lor. 


» Mai întâi trebuie a ne mărturisi vina păcatelor noastre înaintea lui 
Dumnezeu, direct prin rugăciunile ce trebuie să ni le facem zilnic, prin 
psalmul 50, unde se aminteşte de păcat, psalmii 3 şi 87, precum şi alte 
rugăciuni. 

» A doua mărturisire trebuie făcută către oamenii din jurul nostru; adică 
să nu le spunem niciodată că suntem buni sau drepți, ci mari ticăloşi în 
fața lui Dumnezeu, căci de aceea zice apostolul Iacov: “Mărturisiţi-vă 
unii altora păcatele, plângeți-vă păcatele unii altora!” 

» A treia mărturisire a păcatelor trebuie făcută către episcopi sau preoții 
duhovnici, păstrătorii cheilor Împărăției Cerurilor, reprezentanţii 
autorizaţi ai lui Hristos pe pământ. 


Aceste porunci, ca şi toate celelalte, nu sunt grele de împlinit. Dar, cum am 
spus, diavolul stă de capul omului, îndemnându-l să nu-şi mărturisească 
păcatele niciodată, iar dacă o face, să o facă incomplet. Îl îndeamnă pe om să 
facă păcate multe şi cu neruşinare. Când merge să le spovedească îi dă ruşine să 
nu le poate spune. De aceea aceşti oameni se aseamănă cu unii care oricât ar sta 
pe fundul apei nu simt greutatea noianului de apă ce stă deasupra lor; dacă sunt 
scoşi pe uscat şi le pui 50-60 kg de apă în spate nu pot suferi povara. 


Aşa sunt aceştia care sunt cufundaţi în adâncul fărădelegilor. Ei nu simt 
greutatea păcatelor, dar când se întorc la Domnul Hristos cu inimă smerită şi fac 
un păcat cât de mic, îi mustră conştiinţa şi nu pot suferi până când nu se 
spovedesc la preot. Pe mulţi, din cauza ruşinii de a mărturisi păcatele la preot, i- 
a apucat moartea în păcate grele iar acum se află în temniţele iadului, în focul 
veşnic, în chinuri. Acolo au văzut ei paguba nemărturisirii păcatelor şi acolo 
strigă cu ţipete mari, ca bogatul din Evanghelie, dar e prea târziu. 


Noi, care vrem să ne mântuim din văpaia focului veşnic, să lăsăm ruşinea la o 
parte, fraților, şi să alergăm după iertarea păcatelor până nu ne mutăm din viaţa 
aceasta trecătoare, căci nu ştim ziua şi ceasul când ne va chema Domnul. Nu se 
poate pocăință fără mărturisire şi fapte bune şi nici spovedanie fără pocăință şi 
fapte bune; căci toate acestea trei sunt legate între ele. 


Sectanţii şi mulți creştini neştiutori fac puţină pocăință, ţinând post, fac 
rugăciuni, mai fac milostenii, dar nu vor să se spovedească la preot. De aceea 
pierd şi osteneala postului şi a faptelor bune pe care le-au făcut. Poate omul să- 
şi dea viaţa averea de pomană, să facă toate faptele bune posibile, dacă nu se 
spovedeşte la preotul duhovnic, tot în iad se duce, cu toate faptele lui bune. Aşa 
înţeleg sectanţii, rătăciți, cei care s-au despărțit de biserică şi de preot, că e 
suficient să aibă credinţă şi nu le trebuie preot şi nici spovedanie. 


Unii creştini se spovedesc mai rar, alții mai des, dar preoţii nu le dau canon 
pentru păcatele lor şi nici ei nu fac nici un fel de pocăință. Nu postesc, nu se 
roagă, nu fac milostenii, fiind şi ei tot în pericol sufletesc. De aceea vin peste ei 
canoane de ispăşire a păcatelor în diferite chipuri, canoane de la Dumnezeu. 
Aceste canoane constă în mari supărări, în boli, închisori, pagubă, moarte în 
familie şi fel de fel de suferinţe. Nimeni să nu se înşele că dacă a făcut păcate şi 
nu le-a spovedit va putea fi iertat, făcând fapte bune sau plătind slujbe pentru 
ele. Ascultaţi dintr-o carte veche a Bisericii un astfel de caz. 


O femeie făcuse un păcat de moarte şi nu îndrăznea de ruşine, să-l 
mărturisească. Făcea însă fapte bune, mereu, ca: milostenii, postea, se ruga, 
priveghea, se spovedea de celelalte păcate şi se împărtăşea cu Sfintele Taine, 
rugându-se lui Dumnezeu cu lacrimi ca să-i ierte păcatul cel mare pe care-l 
făcuse şi-l ţinea ascuns. lată că a căzut într-o boală grea şi nici atunci nu şi-a 
mărturisit păcatul cel mare, ci plângând S-a împărtăşit cu dumnezeieştile 
taine şi aşa a murit. 


După multe zile, o fată a ei se ruga cu credinţă în cameră şi deodată a simţit 
un miros nespus de greu şi nu ştia de unde vine. Privind într-o parte a 
camerei, vede stând deasupra patului o umbră urâtă şi înfricoşată. Ea a căzut 
jos şi a început Să strige pe Dumnezeu şi Maica Domnului în ajutor. Atunci i- 
a venit glas de la acea umbră, zicându-i: “Nu te teme, fiica mea, eu Sunt 
nenorocita ta mamă”. Fata îi spune: “Cum este cu putinţă, maica mea, Să vii 
cu acest miros atât de urât, tu care erai atât de bună şi plină de fapte 
frumoase?!” Ea a răspuns: “Adu-ţi aminte, fiica mea, că ţi-am spus eu odată 
că am făcut un păcat mare, de moarte, şi nu l-am spovedit la preot fiindu-mi 
ruşine; pentru acest păcat mă chinuiesc nespus de mult!” 


“Dar celelalte fapte bune — zise fata — nu i-au folosit, mamă?” “Nu mi-au 
folosit cu nimic — răspunse femeia — pentru că eu am ascuns păcatul”. Fata îi 
zise: “Dar acum pot să te ajut eu cu Slujbe, sărindare, liturghii şi milostenii, 
ca să capeţi iertare mamă?” Aceasta îi răspunse: “Nu mai este pocăință în 
iad, fiica mea; cât am avut vreme nu m-am îndreptat, iar acum nu-mi mai 
foloseşte la nimic. Îndată ce m-am despărţit de trup m-au răpit viclenii diavoli 
şi m-au dus la judecata lui Hristos unde mi s-a spus cu glas înfricoşat, de 
tunet: Du-te de la Mine, blestemato, în gheena cea nesfârşită. Deodată m-am 
pomenit în fundul iadului. Aşadar, nu mai este milă pentru mine; ci doar am 
fost slobozită ca să-ţi spun ţie să propovăduieşti la toți şi să nu mai 
păcătuiască şi alţii ca mine. Spune şi fratelui tău să-şi îndrepte viaţa, să se 
lase de toate împodobirile lumeşti, să nu se mai ducă la distracţii, căci aici în 
iad sunt multe femei şi mulți oameni care se chinuiesc pentru multe păcate de 
acestea”. 


Fata a întrebat-o mai departe şi altele, dar ea nu i-a mai spus nimic, 
spunându-i că nu are voie să-i zică mai multe. S-a stins apoi ca fumul şi a 
rămas în urma ei un miros atât de greu, încât nimeni nu mai putea intra în 
camera aceea. A trebuit să-şi facă patul în altă parte, unde a zăcut bolnavă 
multe zile de frica acestei vedenii. A chemat apoi duhovnicul şi i-a spus toate 
câte a văzut şi le-au şi scris într-o carte, ca să citească toţi şi nimeni Să nu se 
mai înşele şi din cauza ruşinii să nu se spovedească. 


Din Sfânta Scriptură vom aduce câteva mărturii, care ne arată cum trebuie 
să fie spovedania noastră. Ne vom referi la doi apostoli dintre cei 12: Iuda care 
l-a vândut pe Domnul pe 30 de arginţi şi Petru care s-a lepădat de EI de trei ori. 
Petru a primit iertare şi s-a făcut iarăşi prieten al lui Hristos, iar luda a rămas 
neiertat şi s-a spânzurat, lăsându-și ticălosul trup atârnat de o cracă, iar sufletul 
în chinuri veşnice căzând în deznădejde. Pentru ce a rămas luda neiertat? Ce 
trebuia să facă? Trebuia oare să-şi spovedească greşeala? Da, dar a mărturisit-o 
şi pe faţă a spus: “Am greşit vânzând sânge nevinovat!” Pe lângă aceasta, a 
întors înapoi şi cei 30 de arginţi, pe care i-a aruncat în templu în faţa arhiereului. 
Atunci ce n-a făcut luda ca să fie iertat de Domnul? EI n-a făcut pocăință, fraţi 
creştini, pocăinţa adevărată, nu s-a căit înaintea Domnului, n-a plâns cu lacrimi 
păcatul ci a căzut în deznădejde. EI a dat vorbe şi bani, aşa cum majoritatea 
creştinilor noştri se spovedesc numai cu gura, spunând fel de fel , dar numai 
adevăratele lor păcate nu le spun înaintea duhovnicului. Pălăvrăgesc fel de fel, 
mai ales femeile, şi socotesc că dacă plătesc cu bani la spovedanie va veni şi 
iertarea de la Dumnezeu. 


Nimeni să nu se înşele, că fără spovedanie curată şi dreaptă înaintea 
duhovnicului, nu este mântuire. Străină şi mincinoasă a fost spovedania lui luda; 
adevărata mărturisire a fost a lui Petru, care după ce şi-a cunoscut greşeala, a 
ieşit din casa lui Caiafa unde se lepădase de trei ori de Hristos şi a plâns cu 
lacrimi amare. 


Deci, frate creştine, când vrei să te mărturiseşti, părăseşte şi tu casa cea 
blestemată unde pentru dragostea unei femei blestemate te-ai lepădat de 
Dumnezeu; pleacă definitiv din casa ei, nu numai cu trupul, ci şi cu inima şi cu 
mintea. Fugi afară, desparte-te de obiceiurile cele rele, de prietenii cei răi, de 
calea pierzării în care ai petrecut şi te-ai dezmierdat; căci Petru i-a părăsit pe 
toţi, a rămas singur, s-a cutremurat, a plâns şi, frângându-şi inima, cu căinţă 
mare s-a rugat la Domnul de iertare. Retrage-te şi tu, frate creştine, un ceas la 
o parte, înlătură toate grijile lumeşti, adună-ţi gândurile, roagă-te lui 
Dumnezeu să te lumineze şi, amintindu-ţi toate păcatele, scrie-le pe hârtie, 
după cum ne învaţă Sfântul loan Scărarul. Ucenicii lui ţineau totdeauna la ei 
câte o mică cărticică unde însemnau toate gândurile, nu numai păcatele pe care 
le spovedeau la duhovnic. 


Gândeşte-te cu de-amănuntul ce păcate ai făcut cu mintea, cu cuvântul, cu 
fapta, faţă de Dumnezeu, faţă de aproapele, faţă de tine însuţi. De ai vreun 
vrăjmaş, iartă-l din tot sufletul, de ai în casă vreun lucru străin, întoarce-l 
înapoi, de te-ai atins de cinstea cuiva, cere iertare, înduioşează-te, umileşte-te, 
suspină şi plângi cu amar, iar pentru toate păcatele ceartă-te pe tine însuţi, 
hotărându-te cu multă Statornicie să nu le mai faci niciodată. Cu inimă 
zdrobită şi umilinţă mergi către duhovnic şi mărturiseşte-te. Mergând la 
duhovnic, să nu duci, ca luda, vorbe şi bani, ci, ca Petru, fapte şi lacrimi. 


Spovedania să fie întâi fără ruşine şi în al doilea rând fără scuze şi acuzări. Să 
nu facem ca Adam care zicea că Eva l-a îndemnat, aceasta a aruncat pe şarpe şi 
aşa cu toţii sau osândit. Cine ascunde păcatele sale, zice duhul prin gura lui 
Solomon, nu va câştiga nici un bine, ci va fi ca un netrebnic înaintea lui 
Dumnezeu, căci păcatul ascuns este ca o rană ce putrezeşte şi rămâne fără leac 
dacă nu o cunoaşte doctorul. Să facem ca David, care nu s-a ruşinat, ci 
mărturisind Domnului păcatul zicea: “Am arătat fărădelegea mea Domnului şi 
păcatul meu nu l-am ascuns!” (Psalmul 31). 


Este dator omul care se spovedeşte să-şi amintească şi de câte ori a păcătuit, mai 
ales în ceea ce priveşte păcatele grele. De pildă: “Câţi copii sunt fără cununie 
religioasă, câte avorturi, când ai păcătuit, în posturi sau sărbători; păcatele sunt 
unele mai grele şi altele mai uşoare. Cel care păcătuieşte cu femeia nemăritată 
face desfrânare, iar cel ce păcătuieşte cu femeie măritată, face păcatul 
preacurviei. Trebuie să spui în ce loc ai făcut păcatul, în ascuns sau la arătare; 
pentru că toate acestea îngreunează sau micşorează păcatul. 


lată un exemplu de păcat: am furat, părinte. Una este însă a fura un ou şi alta 
este a fura un bou, cum spune vorba bătrânească. Una este a fura de la bogat şi 
din cauza lipsei tale şi alta este a fura de la văduvă, de la orfani, lăsându-i cu 
lacrimile pe obraz. În ce priveşte acest păcat, trebuie precizat un lucru: nu ai 
iertare de te-ai spovedit la toți arhiereii până nu dai înapoi în vreun chip 
oarecare ceea ce ai furat. Chiar dacă nu mai trăiesc persoanele acelea, să le dai 
la săraci, la văduve, la orfani, la necăjiţi. 


Un alt exemplu: părinte, am minţit. Dar şi minciuna îmbracă mai multe aspecte: 
de pildă când, un beţiv ţi-a cerut bani pentru băutură şi cunoşti acest lucru, mai 
bine este să spui că nu ai, căci nu faci un păcat. Dar în nici un caz să nu te faci 
martor mincinos, să nu bagi pe cineva la închisoare, să nu spui minciuni despre 
o familie, să nu vorbeşti pe cineva de rău şi aşa mai departe, căci acestea sunt 
păcate care apasă sufletul şi nu vei scăpa de osânda lui Dumnezeu dacă nu le 
spovedeşti cum trebuie. La ieşirea sufletului va fi vai şi amar, că de aceea trag 
unii câte o săptămână ca boii la jug şi nu le iese sufletul din cauza acestor păcate 
grele, minciuni, pârâciuni, răutăţi. Adevărul trebuie să iasă la iveală din toate 


păcatele, acestea trebuie să le ştie duhovnicul, nu vorbe goale cu care să-l 
oboseşti în zadar. Persoana care vrea să se spovedească să o facă cu smerenie, 
să-şi cunoască păcatul, să se aşeze în genunchi înaintea duhovnicului pe care 
l-a ales şi, cu capul plecat, să facă mărturisire completă. Este bine să căutaţi 
duhovnici iscusiţi, că şi aceştia sunt ca doctorii, unii mai cunoscători, alții mai 
puţin cunoscători, iar alţii fac pe cunoscătorii şi dau un tratament greşit. 


Mulţi creştini m-au întrebat dacă e bine sau nu să schimbe duhovnicul. Ascultaţi 
cu luare aminte, ca să nu vă mai încurcaţi în această problemă. Într-adevăr, nu 
este bine să se schimbe duhovnicul, ci e bine să ştie un preot duhovnic toate 
păcatele tale. Dacă schimbi duhovnicul că nu ţi-a împlinit voile tale, adică te-a 
oprit de la împărtăşit, sau spui unele păcate la unul şi altele la altul, cu gând să 
te dezlege la împărtăşit, e o mare greşeală. 


Se admite schimbarea duhovnicului atunci când nu ai fost mulţumit, că nu ţi-a 
dat canon, sau nu te-a ascultat cu răbdare ca să-i spui toate păcatele. Tot aşa să 
fugi de preotul care a fost caterisit sau, şi mai grav, să fugi de preotul care are 
diferite obiceiuri rele, îndrăznind la glume necuviincioase, dovedind astfel că 
este un om neserios şi fără frică de Dumnezeu. E bine să te depărtezi şi să 
atenţionezi şi pe alţii spre a nu cădea în astfel de ispite. 


Fiecare să-şi cerceteze conştiinţa sa şi să se apropie cu curaj, cu credinţă tare 
de scaunul de spovedanie, cu hârtiuţa cu păcatele scrise, începând cu cele mai 
grele. Mărturisirea să fie făcută cu smerenie, cu lacrimi dacă se poate. 


lată care este spovedania cea adevărată. 


> Întâi, caută să te împaci cu toţi cei pe care i-ai supărat sau ai vreo 
supărare din partea lor. 

> Al doilea: cercetează-ţi păcatele prin rugăciune şi pregăteşte-te să le pui 
pe hârtie. 

> Al treilea: caută duhovnic care să ştie vindeca rănile păcatelor; 
duhovnicul trebuie să vindece pe cel bolnav, nu să-l omoare, să 
rânduiască canon după starea materială a persoanelor, după funcţia pe 
care o îndeplinesc, după păcatele lor. Celui bogat să-i dea milostenii, 
celui sărac metanii, celui sănătos şi voinic post, celui slab şi neputincios 
rugăciuni. 

> Al patrulea: mărturiseşte după hârtiuţă cu smerenie păcatele sub 
epitrahil, fără să spui vorbe fără rost. 

> Al cincilea: mai înainte de a începe să citeşti păcatele, zi aceste cuvinte 
cu lacrimi: 


“Mărturisesc înaintea lui Dumnezeu, a Maicii Domnului şi a tuturor sfinţilor, 
înaintea Sfinţiei voastre, cinstite părinte, că am păcătuit cu mintea, cu gândul, 
cu ochii, cu urechile, cu picioarele, cu mâinile şi cu toate simţurile mele 
trupeşti şi sufleteşti, noaptea şi ziua de faţă şi în ascuns, împotriva cerului şi a 
pământului, împotriva aproapelui, am făcut cu voie şi fără de voie — şi începi 
astfel să-ţi citeşti păcatele după hârtie.” 


După ce v-aţi spovedit, aveţi grijă să împliniţi canonul şi să-l primiţi cu dragoste 
şi bucurie, nu cu neplăcere şi silă. Nimeni să nu se întristeze dacă este oprit de 
la Sfânta Taină pentru o vreme, crezând că nu se mântuieşte. Dacă se află sub 
canon şi-l apucă astfel moartea, dar n-a mai săvârşit păcate de moarte, mila lui 
Dumnezeu îl primeşte şi se mântuieşte. Păcatul, odată mărturisit, a fost iertat de 
Dumnezeu prin gura preotului care zice: “Să te ierte pe tine, fiule sau fiică 
duhovnicească, Dumnezeu de toate păcatele şi fărădelegile tale. * 


Să ţinem seama că această taină este atât de importantă pentru că ţine al doilea 
loc după botez. Cel care se spovedeşte cum trebuie este ca şi când s-a botezat 
din nou. Dacă nu te păzeşti de păcatele de moarte, de cele strigătoare la cer, sau 
împotriva Duhului Sfânt, te asemeni cu un pom care-şi dezbracă haina cea 
frumoasă şi o aruncă la gunoi. Cei care fac cu ştiinţă păcate mari ca: preacurvia, 
desfrânarea, avorturile, mergerea la vrăjitoare, cei ce se leapădă de ortodoxie şi 
se fac sectanţi, se leapădă de Dumnezeu şi alte păcate asemănătoare să se 
aştepte că le va veni pedeapsă dumnezeiască în vreun chip oarecare încă în 
lumea aceasta, chiar dacă va fi mai târziu: adică boli grele, suferinţe, pagube, 
închisoare, moarte. 


Aceştia să-i mulţumească lui Dumnezeu că nu i-a lepădat, ci vrea să-i curețe 
prin suferinţă ca să fie buni pentru grădinile raiului celui curat. Căci pe cei pe 
care nu îi ceartă Domnul pe aici, îi păstrează ca pe nişte uscături pentru focul 
veşnic al iadului. De aceea e bine să frecăm mereu rugina păcatelor de pe 
cazanul sufletului şi al trupului nostru prin pocăință, fraţi creştini. Să frecăm 
până se ia toată rugina, căci omul, când păcătuieşte, rugineşte, cocleşte şi într-un 
astfel de vas nu se poate pune ceva curat. 


Nu se poate împărtăşi cu Trupul şi Sângele Scumpului nostru lisus Hristos nici 
un om dacă nu a făcut pocăință adevărată, adică post, rugăciuni, metanii, 
osteneli, diferite fapte bune, chiar ajunări — unii care pot. Să fugim ca de foc de 
toate păcatele mari şi mici de care aţi auzit, cu riscul de a primi moartea ca 
sfinții mucenici, căci numai aşa vom dovedi şi noi că-L iubim pe Dumnezeu, 
păzindu-ne cât mai curaţi şi împlinind sfintele Lui porunci . 


Rugăciune 


Doamne lisuse Hristoase, Fiule şi Cuvântul lui Dumnezeu, primeşte mărtu- 
risirea noastră, deschide mintea şi inima tuturor celor ce au ascultat şi vor as- 
culta aceste cuvinte, ca nici unul să nu fie înşelat de diavol. Dă-ne tărie şi putere 
şi fă-ne ca să ne mărturisim drept şi cu pocăință înaintea feţei tale, ca să fim şi 
noi părtaşi Împărăției Cerurilor şi să ne mântuim împreună cu toţi creştinii şi 
sfinţii în vecii vecilor. Amin. 


Protos. Dr. Vasile Vasilache - Predică la Duminica Sfântului Grigorie 
Palama - Despre sinucidere 


Fraţi creştini, omul depinde tare mult de obiectul preocupărilor lui. Şi această 
lege a identificării omului, cu ceea ce îi este obiect de cercetare, merge până 
acolo, încât noi îi împărțim pe oameni în clase, după îndeletnicirile profesionale, 
după natura preocupărilor lor: agricultori, lemnari, cărturari, etc. Dar ceva mai 
mult, în vederea unei cât mai fireşti şi mai cu succes înfrăţiri între om şi obiectul 


preocupărilor lui, avem hotărât şi o ucenicie, în care timp ne pregătim în lumina 
sfaturilor şi a disciplinei necesare profesiunii pe care ne-am ales-o. 


Prin această axiomă de viaţă, a pătrunderii omului până în cele mai tainice 
țesături ale preocupărilor lui, precum şi a obiectului până în cea mai delicată 
cută a sufletului nostru, prin asemănare, găsesc că fericită ucenicie facem noi 
creştinii, în timpul Postului Mare. În acest timp, viaţa creştină e dusă cu o mai 
mare băgare de seamă, disciplina vieţii noastre creştineşti e mai severă, iar 
preocuparea cu înaltele şi sfintele probleme ale vieţii în Hristos, ne înalță şi 
călăuzeşte pe culmi de spiritualitate. Și acum, când sufleteşte suntem capabili 
şi ageri în a prinde cea mai sensibilă mişcare duhovnicească pe calea 
sfințeniei creştine, iată că Biserica ne pune înainte figuri şi vieţi de Sfinţi, care 
să ne fie pilde de înălțare şi înnobilare sufletească. Aceşti sfinţi, deşi oameni 
trăitori ca şi noi, totuşi au întrupat întocmai învăţătura lui Hristos. 


lată, astăzi prăznuim pe Grigore Palama, o prea luminată figură a ierarhiei 
bisericii noastre ortodoxe. Acest sfânt Părinte, până într-atât a căutat Să 
pătrundă învăţătura cea adevărată a credinţei noastre, încât să-şi lămurească 
lui şi apoi şi altora dacă lumina care străluceşte în cercul luminos al 
dumnezeirii, e creată sau nu. Şi-n jurul acestei preocupări au fost îndelungate 
discuţii, s-au întrunit Sinoade, s-a iscat discuţia aşa numită a isihaştrilor şi 
erezie. În cele din urmă sinodul a hotărât aşa cum a lămurit acest sfânt 


Părinte, că acea lumină e necreată, veşnică, izvorâtă din esenţa 
dumnezeiască. 


Grigore Palama a fost, după cum vedeţi, un mare mistic al Bisericii noastre. El a 
căutat ca să pătrundă cu mintea lui, şi să trăiască cu sensibilitatea vieții lui, până 
şi cele mai înalte adevăruri ale credinţei. 


pia de orice i a rii sii Palama era: Luminează-mi 


Prin această tainică şi caldă rugăciune, el suspina după o îmbunare a vieţii 
acesteia, şi ceva mai mult, după o îngerească strălucire a naturii, pe care o dorea 
îmbrăcată în lumină, iar nu în întunericul patimilor şi deci al morţii. 


Viaţa în trup el o dorea îmbunătățită, iar nu distrusă. Aşa cere creştinismul, 
prețuirea vieţii pământeşti, valorificarea ei, iar nu o negare a ei prin patimi, care 
în mod sigur duce la distrugerea acestei vieţi. Crezul creştinismului e crezul 
vieţii depline şi adevărate, şi de el a fost însufleţit şi Grigore Palama şi pe 
acesta îl propovăduim şi noi, ori de câte ori ne învredniceşte Dumnezeu să 
înălțăm glas de învăţătură. 


Adevărurile credinţei noastre, nu numai că ne dau lumina vieţii celei adevărate, 
dar ceva mai mult, după cele mărturisite de Sf. Apostol Petru, au putere de 
taină, în a ne curăţi sufletele prin ascultarea lor. (| Petru I, 22). lar proorocului 
leremia, Însuşi Dumnezeu îi spune: "Cheamă-mă pe Mine şi te voi lumina". 
(Ieremia 33, 3). 


Cine se depărtează 


de învăţătura creştină, se depărtează de însuşi izvorul vieţii, şi apoi de însăşi 
viața. Cine tăgăduieşte pe Hristos, îşi tăgăduieşte viaţa, se tăgăduieşte pe el. 


Sinucigaşii se aşează în rândul lui Iuda. Ei asemenea lui îşi vând viaţa, dar... în 
acelaşi timp, aleg şi sfârşitul lui luda, sinuciderea. 


Fraților, acest gând vrăjmaş de trădare a vieţii se cuibăreşte în mintea şi inima 
sinucigaşului, din clipa în care omul n-a mai crezut în Dumnezeu şi a început să 
nu mai asculte de sfatul învăţăturii Sale. De unde la început, 1 se pare omului că 
s-a emancipat şi e liber, abia mai târziu va ajunge să vadă, că el nenorocitul a 
alergat pe margine de prăpastie, care i-a fost fatală... Căci din momentul în care 
a rupt legătură cu Dumnezeu prin neascultare, el a ajuns să fie lipsit nu numai 
de sfatul sfânt, dar şi de harul divin, care i-ar fi trezit remuşcările cugetului. 
Aceasta-i afundarea şi împotmolirea cu totul în întunericul păcatelor noastre, 


deoarece prin lipsa acestor reproşuri ale conştiinţei, făptuim păcatul cu cea mai 
mare uşurinţă, iar prin păcat ne vine moartea. 


Omul care a ajuns să facă răul, cu uşurinţa cu care bea un pahar de apă, fără nici 
o mustrare, e fiinţa tuturor îndrăznelilor, în rău. În mândria lui, vrea ca totul să 
fie cum îşi închipuie el în pofta lui, care nu naşte decât păcat. Şi primul lucru pe 
care îl face, e în a se trudi să înlocuiască concepţia de viaţă creştină, cu un 
dulceag umanism. Învățătura divină, care de veacuri îndrumează viaţa omenirii, 
fiind dată uitării, de aceşti oameni ai fărădelegilor, ei n-au pus în loc decât 
păienjenişul de norme ieşite din imaginaţia lor împătimită. Şi prin aceasta, ei şi- 
au deschis perspectivele unei goane nestăvilite, după lux, după plăceri 
neterminabile, după o viaţă plină de mulțămiri materialiste, pe care şi-o prezintă 
sub forma celor mai aţâțătoare momeli, în a fi ispitit să le urmezi calea. Această 
concepţie de viaţă şi-o alimentează sub o formă plăcută, printr-o educaţie pe 
care şi-o fac după pofta inimii lor, în dancinguri, jazzuri, cinematografe cu filme 
dubioase, şi printr-o literatură pornografică. 


Dar această revoltă luciferică prin care omul a ieşit de sub pravilele vieţii 
divine, alcătuindu-şi o viaţă după tot ceea ce este opusul unei vieţi duse în 
sfinţenie, nu are trăinicie şi nu dă şi nici nu duce la un sfârşit fericit, ci din 
contră la catastrofe. Ei îşi mistuie, mai întâi, viaţa trupească în patimi, care-i 
macină, până pierd şi ultima lor energie. Şi atunci îi vezi că muşcând prea lacom 
din fagurele vieţii, au ajuns îmbătrâniţi înainte de vreme, cu nervii slăbiţi şi 
incapabili de-aş mai molcomi restul zilelor. Dar odată cu viaţa, ei îşi macină şi 
averea, şi atunci îi vezi cum plâng mizeria lor, şi-şi blestemă ziua în care s-au 
născut. În şomajul mizeriei lor, alţii sunt mânaţi de aceleași aţâţări ale patimilor 
la crime contra lor sau contra aproapelui nevinovat. 


lată perspectiva pe care o au toţi acei care rup legătură cu Dumnezeu, şi apoi îşi 
croiesc o viaţă după poftele lor, care nu zămislesc decât părute plăceri, dar care 
în realitate nu-s decât păcate, a căror răsplată e moartea! Aceştia, care socot că 
sfidează cu libertinajul traiului lor, pe adevărații creştini, iată că atunci când ei 
socot că au dobândit viaţa, atuncea o pierd. 


Cine-şi orânduieşte în a duce viaţa numai după calculele rațiunii, în modul cei 
mai Sigur, va ajunge la bancruta bancară a timpurilor de faţă. Pentru că el 
neavând să dea nici o răspundere faţă de comandamentele unei voințe divine, el 
se va lăsa ispitit şi, nefiind ajutorat, în mod sigur va fi biruit, şi atunci, îl vezi 
îngenunchiat în faţa lui mamona... şi apoi că mâine, vei auzi de înfrângerea 
completă a însăşi vieţii lui. 


Economia timpurilor noastre, bazată numai pe calcule de rațiune ale oamenilor 
străini de orice simţire creştinească, ne-a dus la faliment şi ne-a dat şomajul 


disperărilor, ba ceva mai mult, lasă lumea să moară de foame, iar ei, din calcul, 
aruncă cereale în mare pentru a menţine preţul!... 


Această concepţie farmaceutică a vieţii noastre, care calculează numai materia 
şi stridentele zgomote de plumb ale plăcerilor care store vlaga vieţii noastre, dar 
nu cântăresc în balanţă vieţii şi sufletul misterios şi fericirea sufletească a unei 
concepții de viaţă idealistă, totdeauna va duce la disperări. 


Aceşti luciferi răzvrătiți contra lui Dumnezeu, începând printr-o greşeală, nu pot 
să termine decât printr-o greşeală şi mai mare, proba o avem în mulţimea 
nenumăratelor crime, sinucideri care îndoliază cărările vieţii noastre. 


lată originea cauzelor acestor sinucideri! 


lată unde duce slăbirea credinţei, a conştiinţei religioase! lată spectacolul pe 
care ni-l pregăteşte concepţia anticreştină răzvrătitoare a vremurilor noastre! 
Căutând să se facă el Dumnezeu, sărmanul şi-a îndumnezeit patimile lui. 
Răsturnând dumnezeirea din locul de cinste şi-a răsturnat însăşi viaţa lui. 


Sinucigaşul a greşit din primul moment, căci n-a voit să aibă pe Dumnezeu de 
stăpân, ci a slujit poftelor celor rele, care ducându-l pe culmi de înrăutățire, l-au 
aruncat apoi ca pe un netrebnic în nebunia de a-şi spulbera viaţa. Sinuciderea nu 
e un prim act de greşeală, ci e ultimul şi cel mai mare dintr-un nenumărat şir de 
greşeli. Prin omorârea sa, sinucigaşul culminează în greşeala sa, căci nu numai 
că o viaţă întreagă a desconsiderat învăţătura şi ajutorul dumnezeiesc, dar prin 
actul acesta funest el săvârşeşte un furt de neiertat, prin faptul că se face stăpân 
pe ceea ce nu ea lui, pe viaţa care i-a fost dată de Dumnezeu. 


Sărmanul de el, cât a trăit a desconsiderat acest dar al vieţii, iar ca o consecinţă 
a traiului lui, nemaiputând să suporte viaţa, a îngropat-o înainte de vreme! 


Desigur că, cu toţii ne întrebăm? La ce această revoltă contra vieţii de aici? 
Omule, deschide ochii şi vezi unde zace motivul revoltei tale: în necredinţa ta, 
în neascultarea de învăţătura sfântă, în păcatul săvârşit de tine. Ce vrei să-ţi 
plăteşti cu viaţa aceasta care nu e a ta? Păcatele, falsurile pe care le-ai făcut, 
falimentul la care ai ajuns din nechibzuinţa ta? Sau vrei să acoperi cu moartea 
ruşinea care te copleşeşte? Nu, te-nşeli, nu prin sinucidere vei realiza aceasta, ci 
din contră, mai mult îți vei dezvălui în ochii tuturor turpitudinile tale. Şi ceva 
mai mult, în faţa tuturor care vor fi numai ochi şi gură care să te învinuiască, nu 
va fi nimeni care să spună cuvânt de apărare. Şi până şi în vis, lumea te va avea 
ca pe o vedenie îngrozitoare. Prin sinucidere nu ne afundăm uitării căci în 
momentul în care socotim că am dat linişte zbuciumatei vieţii, în acea clipă vom 
fi duşi şi prezentaţi în fața Judecătorului din Ceruri, pe care noi L-am 


desconsiderat atâta. Ce plată poate să dea unei astfel de ființe, Dumnezeu? Las 
să judecaţi fiecare dintre d-voastră, prin lumina credinţei şi a cugetului drept, 
care străjuieşte cu cinste sufletul fiecăruia dintre cei prezenţi. 


lată, prin urmare, că sinucigaşul se aruncă dintr-un iad într-un alt iad. EI cât a 
trăit a desconsiderat învățătura cea sfântă a Bisericii, dar prin aceasta a 
desconsiderat viaţa lui, coborându-o în rând cu aceea a animalelor, socotind că 
hotarul vieţii lui e tot atât de scurt cât şi al dobitoacelor.., dar şi aici s-a înşelat! 
Căci n-a luat de la animale decât doar durata vieţii lor ca exemplu, ce eroare 
îndoită!... 


Și mai prejos decât animalele s-a pus, căci ele nu se sinucid! Căci indiferent de 
socotinţa lor, că noi nu trebuie să ne pregătim pentru o viaţă viitoare, şi că n-ar 
fi o judecată după moarte, ea este şi va răsplăti fiecăruia după faptele lui. 


Prin această credinţă în viaţa viitoare, 0, câtă valoare capătă viaţa, şi cât 
schimbă sensul vieţii noastre! Sprijinul şi tăria vieţii de aici e viaţa veşnică, în 
care toţi vom intra, după moarte. 


Inchipuiţi-vă D-voastră, în ce lumină ni se înfăţişează această revoltă a omului 
păcătos, a sinucigaşului, atunci când îl aşezăm şi-l privim în lumina unei 
judecăţi divine, şi în lumina eternității... 


Și ce ridicolă şi de plâns ni se pare sforţarea lui de a scurta viaţa aceasta, care, 
aşa în mod natural cum curge ea, cu ziua de mâine poate nu va mai fi. Nu e 
nimeni dintre noi care să-şi numere viaţa cu veacurile, şi cu anii... 


Și atunci te-ntreb;: de ce încerci să aduci amurgul zilei tale, la ora zece a zilei?... 
De ce nu aştepţi sfârşitul firesc, care poate să-ţi aducă o încoronare, căci seara e 
atât de plăcută şi dulce pentru toţi?... 


Mi se va spune: "Suferinţa, nu pot să mai trăiesc şi să sufăr”. 


Creştine, priveşte la Mântuitorul, cât a suferit, nu pentru păcatele Lui, ci 
pentru ale tale. 


Și apoi, noi ştim prea bine că noi oamenii, şi mai ales creştinii, suntem datori ca 
fiecare să ne purtăm crucea suferințelor noastre. 


Oare nu tot acelaşi Mântuitor ne-a zis; "Fericiţi cei ce plâng, că aceia se vor 
mângâia?". 


Suferințele vieţii de aici, oricât de mari ar fi, nu se pot măsura cu răsplata plină 
de strălucire şi fericire, care ne aşteaptă în viaţa cea veşnică. Creştine, suferi cu 
Hristos, vei învia cu El intru bucuria vieţii celei nesfârşite. 


Iată, alege cu cine vrei să înduri în viaţa aceasta: cu Hristos, ori cu omul modern 
care suferă, ca o consecinţă a întregii lui vieţi, de nesatisfacerea năzuinţelor lui 
şi care doreşte să trăiască, dar nu-şi găseşte raţiunea traiului... şi atunci sfârşeşte 
prin a-şi grăbi moartea. 


Ei ne părăsesc, pare că noi am fi vinovaţii, pe care nu vor să ne mai vadă. În 
parte poate aşa este, pentru că nu am depus destulă osteneală, pentru a-i întoarce 
pe calea luminii, a adevărului, a rezistenţei, a luptei, a răbdării, pe care atât din 
belşug le avem în credinţa Bisericii noastre ortodoxe. Poate că noi suntem 
vinovaţi, pentru că nu le-am sădit în traiul lor un ideal de viaţă, care să-i salveze 
de la pieire... 


Rămâne ca măcar de acum, fiecare din noi să se facă un străjer credincios 
aproapelui său. Să spunem celui ce a greşit: frate, iată ai greşit, tu eşti de vină, 
caută acum şi foloseşte căinţa lui Petru şi vei fi mântuit, iar nu te uita la luda, 
căci vei pieri ca el. 


Eşti în suferinţă, şi ai cerut de la Dumnezeu şi nu ţi s-a dat? Vezi care e motivul 
neîmplinirii cererii tale. Poate, după spusa Sf. lacob; "Cereţi şi nu primiți, 
pentru că cereţi rău, ca să le cheltuiţi la poftele voastre". lacob 4-3. 


Ți se pare că eşti nevinovat şi suferi, priveşte la suferinţele lui Iacob, ale 
creştinilor noştri, ale sfinților, dar mai presus de toate la suferințele 
Mântuitorului... şi vei vedea că alţii au suferit pe nedrept cu mult mai mult decât 
tine. 


Nu eşti fericit? apoi tocmai de aceasta nu ești, pentru că şi tu faci cor cu 
omenirea de astăzi, care încearcă să ridice Turnul Babel, fără Dumnezeu, şi încă 
şi cu o revoltă contra voiei şi sfaturilor Lui. Şi atunci te-ntreb: cum poţi fi şi găsi 
fericirea, când tu lucrezi contra Acelui care are adevărata fericire? 


Aici vedem întocmai împlinindu-se cuvintele psalmistului care zice: "De n-ar 
zidi Domnul casa, în zadar s-ar osteni ziditorii; de n-ar păzi Domnul cetatea, 
în zadar ar veghea păzitorii” Psal. 126-1. 


Fraților, de aceea suntem sortii blestemului pustiitor şi tuturor groaznicelor 
sfârşituri, pentru că nu avem pe Dumnezeu de Stăpân şi Părinte. 


Să ştim că, din momentul în care Biserica nu mai stăpâneşte duhurile, avem 
ceea ce avem. 


(Protos. Dr. Vasile Vasilache din volumul "Dumnezeu este Lumină" — 
Predici rostite la laşi între anii 1935-1939) 


Părintele Arsenie Boca — Tămăduirea şi iertarea 


„Fiule, iartă-se ţie păcatele tale"(Marcu 2,5) 


Aceştia sunt oamenii: nu caută pe Dumnezeu decât la necaz, care-L caută. Căci 
alții la necaz îl suduie şi astfel mai rău se afundă şi de mai mari necazuri dau, 
până ce necazurile le încovoaie ceafa şi-L caută şi ei pe Dumnezeu. 


Situaţia stă aşa: oamenii se roagă lui Dumnezeu să-i scape de necazuri, iar 
Dumnezeu se roagă de oameni să se părăsească de păcate. Acum judecaţi 
care de cine să asculte mai întâi: Dumnezeu de oameni sau oamenii de 
Dumnezeu ? 


Am auzit o pildă: undeva s-a alcătuit o delegaţie de oameni, care s-au dus la 
Dumnezeu să se plângă că tare-i grea viaţa pe pământ, că tare-s multe 
beteşuguri, multe pagube, multe sudalme, bătăi şi toate păcatele. 

- Fiii Mei, aţi spus că tare vi-e grea viaţa, încărcată de păcate. 

- Da, Doamne... 

- Atunci nu le mai faceți... 


lată ce e cu bolile. Ele vin pe capul oamenilor - şi uneori chiar pe cap - de pe 
urma păcatelor: ca plată, ca ispăşanie şi ca hotar al păcatelor. Dar durerea cea 
mai mare, pedeapsa cea mai grea e că plata păcatelor izbeşte şi în urmaşi, până 
la al treilea şi al patrulea neam. lată ce scrie la Deuteronom 5,9-10: 
„Pedepsesc vina părinţilor în copii, până la al treilea şi al patrulea neam, 
pentru cei ce Mă urăsc; şi Mă milostivesc până la al miilea neam, către cei ce 
Mă iubesc şi păzesc poruncile Mele". 


Cele mai grele boli sunt bolile de nervi. Mor nervii şi te trezeşti slăbănog, 
tremurând de nu te mai poţi opri, sau bolnav la casa de nebuni. Nu e boală de 


moarte, dar nici leac nu are. Şi cine distruge nervii ? lată cine, spun doctorii: 
beţia, curvia şi bolile ei, mânia sau furiile şi supărările peste măsură. Deci feriţi- 
vă de acestea, că ele omoară milioane de firişoare (celule) nervoase, care nu se 
mai refac în veac. Toate celulele se refac, afară de celula nervoasă. 


Un tată pătimaş de acestea n-are urmaşi sănătoşi, ba şi în nepoţii şi strănepoții 
săi se moşteneşte ceva găunos, care la o întâmplare oarecare răbufneşte afară. E 
destul ca un tată să se îmbete o dată, ca să aibă din beţia aceasta un urmaş cu 
boala copiilor - epileptic. E destul să-şi sperie soția o dată în vremea sarcinii ca 
dintr-asta să se aleagă un copil nenorocit toată viaţa. Aşa se răzbună păcatele 
părinților în bieţii copii, care nu au vină. 


Spun acestea şi am de gând s-o mai spun, fiindcă în regiunea aceasta - odinioară 
capitala Daciei - acum se bea cel mai mult rachiu, de aceea aici sunt cei mai 
mulți copii bolnavi de nervi - deşi oamenii pătimesc şi de alt rău mai mare: nu 
vor să aibă copii -, aici sunt şi slăbănogi, ca cel din Evanghelia de astăzi. lisus a 
prețuit dragostea şi credinţa celor ce-l coborau prin podul casei, înaintea Sa, I-a 
fost milă de suferinţa lui. Dar întâi i-a iertat păcatele, apoi i-a înviat nervii. 
Pentru lisus, care era şi Dumnezeu, nu e o mirare că I-a tămăduit, căci e 
Stăpânul vieţii şi poate învia şi din morţi. Totuşi tămăduirea slăbănogului e o 
dovadă a dumnezeirii Sale. 


Totuşi, nouă preoţilor, lisus nu ne-a dat şi darul tămăduirii minunate, cum îl 
avea EI şi cum îl dă la puţini dintre sfinţi, din vreme în vreme, dar ne-a dat darul 
mai mare: al iertării păcatelor. Nu l-a dat îngerilor, dar l-a dat oamenilor. 
Darul iertării păcatelor e mai mare decât darul minunilor, întrucât priveşte 
sufletul; pe când minunile privesc de obicei trupul. O iertare a sufletului, o 
curăţire a lui, uneori e o adevărată înviere din morţi, şi-i mai de preţ aceasta 
decât tămăduirea unui picior. 


Fără darul minunilor între oameni ne putem mântui, dar fără darul preoților, al 
iertării păcatelor, nimeni nu se mântuieşte. Ce n-a dezlegat preotul pe pământ, 
aşa rămâne: nedezlegat nici în Cer. Şi preotul nu te poate dezlega dacă nu vii să- 
ți mărturiseşti păcatele. De asemenea preotul nu te poate dezlega - ca oarecum 
cu sila - dacă nu-ţi dai însuţi toată silinţa de-a te dezlega tu de năravurile tale 
rele. lertarea păcatelor însemnează şi încetarea lor. 


Iertarea păcatelor nu înseamnă că le spovedeşti mereu şi le iei de la capăt - că 
iarăşi le vei spovedi. Creştinismul mai e şi chestiune de refacere a voinţei. Ne 
trebuie bunăvoința voastră - ca s-o facem voinţă; tărie de caracter şi Simţire 
de obraz. 


Oamenii umblă după făcători de minuni - fie ei şi vrăjitori. Dar vă spun că 


minunea cea mai mare e înnoirea vieţii tale pe temelia ei lisus Hristos; e 
încreştinarea voinţei tale: asta-i minunea cea mai mare, care ne stă cu adevărat 
la îndemână şi ni s-a dat nouă poruncă:,înviaţi pe cei morţi !" 


După învierea ta tânjeşte lisus. Ce însemnează aceasta n-ar putea să ţi-o spună 
mai bine decât înşişi cei ce au înviat din moarte sigură, ca dintr-un vis urât. 
Deci de unde începe slăbănogirea ? - De la socoteala trufaşă a minţii. 1 se pare ei 
că e mai bine să nu se conducă după poruncile lui Dumnezeu, ci după capul ei, 
mai bine zis după păcat. lar păcatul dă cu omul drept în plata păcatului, cum ai 
da cu oiştea-n gard. 


Tot minte slabă dovedesc şi aceia ce nu vor să vie la ştergerea păcatelor; aceia 
n-au ce aştepta tămăduirea bolilor. Ajută doctorii, dar minţii îi ajută Dumnezeu. 
Dacă oamenii şi-ar potrivi purtările după poruncile lui Dumnezeu, care sunt 
poruncile firii, şi n-ar face din legi fărădelegi, ar ocoli, ar preveni toate pacostele 
necazurilor; dar aşa, drept în ele-şi sparg capul; - şi apoi umblă plângând... 


Lasă-te frate condus de un sfat dumnezeiesc, că de nu, capul care n-ascultă, 
odată se sparge şi n-are cine-l lega. 


Oare de ce vin oamenii aşa de în silă la spovedit ? - Fiindcă ştiu că li se cere 
lepădarea de păcate; ori lor le plac mai mult păcatele decât înfrânarea de la 
ele. 


E o poveste ştiută pretutindeni, totuşi v-o spun şi de-aci. Știţi că sunt şerpi care 
sug lapte. Şi sunt vaci, care, odată supte de şarpe, aleargă nebune după şarpe 
să le sugă iarăşi. Se întâmplă că vaca se apropie de înţărcat, dar de nărav nu 
înțărca, ci se duce mereu la şarpe. Şarpele îi suge sânge şi în sfârşit o muşcă. 
Iată prostie de vacă osândită la moarte. 


Dar şi prostia omului tot la moarte-i osândită. 


Toată tinereţea ta o dai dracului, şi vezi pe urmă că ai ales rău. Dar întrebare 
dacă-ţi mai rămân zile să le dai lui Dumnezeu şi întrebare dacă-ţi mai primeşte o 
grămadă de hârburi, în loc de un vas frumos, cum puteai să fii. Aspre vorbe. 
Ăsta e răspunsul la întrebarea de ce nu vin oamenii la spovedanie în primăvara 
şi vara vieţii lor: îşi dau vlaga s-o sugă şarpele ! 


„In toată lumea nu găseşti un lucru mai uşor de făcut decât păcatul. Şi iarăşi: 
nimic nu pricepe omul mai greu, ca: ce-i acela, păcatul ? De aceea păcătuim 
cu uşurinţă, dar ne pocăim cu anevoie” » Didahii” p. 113). 


Altă pricină care te împiedică de la spovedanie e că judeci preoţii; eşti 


nemulțumit de preot; - iar de care-ai fi mulțumit ţi-e frică. La unul nu te lasă 
păcatele lui, la altul nu te lasă păcatele tale. 


Orice duhovnic - indiferent de bogăţia, sărăcia, cultura mai puţină, sau chiar 
şi sărăcia morală - este reprezentantul lui Dumnezeu, trimisul lui Dumnezeu, 
şi credincioşii n-au nici un motiv de-a-l1 ocoli. Darul acesta e în atârnare de 
Dumnezeu, nu în atârnare de omul care-l poartă. Prin glasul slugii Sale 
Dumnezeu te iartă, Lui te mărturiseşti în faţa altarului. Nu de la tine se cer 
calităţile preotului; de la tine se cere căinţa din inimă şi voinţa de-a te 
îndrepta. (Cândea, B.V.) 


Sunteţi nemulţumiţi de preoți ? Dar oare ce-aţi făcut pentru preoţi, ca să fiți mai 
mulţumiţi ? Cerut-aţi de la Dumnezeu un copil măcar, pe care să-l închinaţi 
slujirii lui Dumnezeu ? Credeţi că vina o poartă numai ei ? - Ei sunt fiii voştri; 
cum i-aţi născut aşa-i aveţi, ca oameni ! Ce le băgaţi de vină ? Vă trebuie preoţi 
mai buni ? 
- Naşteţi-i! 


lată vă spun că tot poporul e răspunzător că nu are slujitori mai străvezii spre 
Dumnezeu, mai ai împărăției lui Dumnezeu. Poporul îşi are, în toate privinţele, 
povăţuitorii care-i merită. Repet: vă trebuie preoţi mai buni ? - Naşteţi-i! Nu mai 
staţi cu gânduri ucigaşe împotriva copiilor, că nu ştii în calea cărui mare dar de 
la Dumnezeu te-ai găsit împotrivă - şi ai să dai seama - de aceea mai bine 
gândiți-vă şi rugaţi-vă lui Dumnezeu, ca, copiii voştri să-l fie slujitori între 
oameni! 


lată ce spune Scriptura în privinţa aceasta: Se întreabă proorocul: „Oare nu i-a 
făcut El ca să fie o singură făptură, trup şi Suflet ? Și această făptură 
(unitatea căsătoriei) la ce năzuieşte ea ? Odrasle pentru Dumnezeu !" 
(Maleahi 2,15). 


Aceasta e pretenţia lui Dumnezeu de la căsătorie; şi după atare roade tânjiți şi 
voi băgând de vină celor pe care le-aţi adus. 


Tămăduirea slăbănogiei neamului de-aci începe ! Asta i-ar fi iertarea ! 


Prislop. 20.11.49. 


Părintele Dumitru Stăniloae - Rugăciunea curată 


Sfântul Grigorie Palama cunoaşte o treaptă superioară teologiei negative un 
apofatism mai deplin şi mai existenţial, realizat prin rugăciunea curată. E un 
extaz al tăcerii interioare, o oprire totală a cugetării în faţa misterului divin, 
înainte de a cobori, în mintea astfel oprită de uimire, lumina dumnezeiască de 
sus. 


Deci înainte de a ne ocupa cu treptele superioare ale cunoaşterii lui Dumnezeu 
prin tăcere completă şi prin vederea luminii dumnezeieşti, trebuie să ne oprim 
asupra rugăciunii curate. 


Rugăciunea, ea însăşi are mai multe trepte, fiecare corespunzând uneia dintre 
treptele urcuşului duhovnicesc pe care se află omul. Căci rugăciunea trebuie 
Să însoțească permanent pe om în urcuşul său. 


Făcând abstracție de rugăciunea care cere bunuri materiale şi care este o 
rugăciune inferioară, am putea judeca progresul în rugăciunea vrednică de laudă 
după două criterii: după obiectul ei şi după concentrarea mai mult sau mai 
puţin desăvârşită, şi după Starea de linişte a sufletului ce se roagă. 


În ce priveşte primul criteriu, E5I3R recomanda ca mai întâi să te rogi „ca 
să te curăţeşti de patimi, al doilea, ca să te izbăveşti de neştiinţă şi uitare; al 
treilea, de toată ispita şi părăsirea“. 


In generalitatea lor, aceste trei feluri de rugăciuni deosebite după cuprinsul lor 
ar corespunde cu cele trei faze ale urcuşului duhovnicesc: 


Y apurificării, 
Y ailuminării şi 


Ya unirii. 


În ce priveşte al doilea criteriu, pe orice treaptă, rugăciunea adevărată 
trebuie să tindă a ţine mintea nefurată de vreun gând, ori vreo grijă; în 
măsura în care reuşeşte să alunge mai deplin şi pentru mai multă vreme 
gândurile, e o rugăciune tot mai desăvârşită. 


Rugăciunea cu adevărat desăvârşită este rugăciunea curată, adică aceea pe 
care o face mintea când a ajuns la capacitatea de a alunga uşor şi pentru 
multă vreme orice gânduri în vreme ce se roagă. Dar la această capacitate 
ajunge omul numai după ce a dobândit libertatea de patimi, nici măcar gândurile 
nevinovate nu mai trebuie să tulbure mintea în vreme ce se roagă, în vremea 
rugăciunii desăvârşite. 


De aceea, rugăciunea curată se face numai după ce mintea s-a ridicat de la 
contemplarea firii văzute şi de la lumea conceptelor, când mintea nu-şi mai face 
Nici O imagine şi nici un concept. De aceea, socotim că rugăciunea curată se 
cunoaşte şi după faptul că nu mai are vreun obiect, ci, după ce a trecut peste 
toate în ordinea valorii lor tot mai înalte, 


S-ar mai putea adăuga încă două criterii cu care se măsoară progresul 


rugăciunii: împuţinarea cuvintelor şi înmulţirea lacrimilor. Pe culmile sale, 
rugăciunea e rugăciune curată prin faptul că nu mai are nici un obiect şi nu mai 
foloseşte nici un cuvânt, ci mintea adunată din toate este conştientă că se află 
faţă în faţă cu Dumnezeu; de aceea se mai numeşte şi rugăciunea minţii. 


Desigur, nici pe cele mai înalte culmi ale vieţii duhovniceşti nu se poate afla 
mintea tot timpul golită de orice conţinut, chiar şi de idei simple, nepătimaşe ale 
lucrurilor. Dacă totuşi i se cere celui ce se străduieşte după desăvârşire să-şi facă 
rugăciunea tot mai neîntrerupt, aceasta e propriu-zis o pomenire tot mai 
neîncetată a numelui lui Dumnezeu sau al lui lisus, însă nu cu excluderea ideilor 
nevinovate, ci paralel cu ele, ca un mijloc de menţinere a sa în curăţie. Deci 
„rugăciunea neîncetată“ este altceva decât „rugăciunea curată sau mintală “, 
în vremea căreia mintea nu mai are nici o idee, nici un gând, afară de gândul 


fără formă la Dumnezeu. 


Desigur, între „rugăciunea neîncetată“ şi „rugăciunea curată sau mintală“ este o 
strânsă legătură. Aceleaşi puţine cuvinte le foloseşte şi una, şi alta. Pe urmă, nu 
poate ajunge cineva dintr-o dată la rugăciunea desăvârşită, care este 
rugăciunea curată, dacă nu S-a obişnuit să aibă mereu pe Dumnezeu în cuget, 
dacă nu i-a devenit o dulceaţă gândul la Dumnezeu. De aceea rugăciunea 


curată nu e decât flacăra care se ridică din ce în ce mai des din focul rugăciunii 
neîncetate. 


In general spiritualitatea răsăriteană recomandă următoarele condiţii 
pentru ca mintea să ajungă la starea rugăciunii curate: 


1) Ca mintea să se întoarcă de la lucrurile din afară înlăuntrul său, spre 


“inima” Sa, părăsind orice obiect. Prin minte se înţelege desigur lucrarea 
minţii, revărsată spre lumea sensibilă, cum explică Sfântul Grigorie Palama, 
iar inima, spre care trebuie să se întoarcă, nu e decât centrul său, unde 
aflându-se nu mai priveşte în afară, spre lucruri, ci spre Dumnezeu. Mintea, 
întorcându-se în inimă, se întoarce „acasă“, se spune în 

zice acestui centru, când „cămările minţii“, când 
„adâncul inimii“. lar când prin „minte“ înţelege lucrarea ei, atunci centrul ei 
este numit inimă, şi când prin minte înţelege fiinţă a minţii, atunci centrul este 
numit „adâncul minţii“, sau „cămările inimii“ etc. 


2) Să menţină în preocuparea ei numai câteva cuvinte adresate lui lisus, 
adică pomenirea Lui Stăruitoare, ca mijloc care o ajută să se strângă din 
împrăştiere şi o îndrumează spre ţintă cea unică la care trebuie să ajungă, o 
dată ce chiar şi rugăciunea cea mai curată tot trebuie să păstreze gândul 
prezenţei lui lisus. 


La Diadoh al Foticeii aceste cuvinte se reduc numai la două, adică la strictul 
esenţial pentru a ţine gândul la lisus ca stăpân al nostru: “Doamne lisuse”. 
Mai târziu la aceste cuvinte s-au mai adăugat câteva. Prin ele nu se exprimă o 
cerere parțială, căci aceasta ar da minţii un obiect, o formă definită, ci numai 
cererea generală a milei lui Hristos, sau simţirea necesităţii milei Lui. lată 
cuprinsul obişnuit al acestei scurte rugăciuni: 


Ele cuprind, deodată cu 
conştiinţa prezenţei lui lisus, conştiinţa păcătoşeniei proprii şi a trebuinţei de 
a fi miluit de lisus. Ele exprimă un raport al dependenţei omului nu de o forţă 
impersonală, ci de mila iubitoare a Persoanei supreme. Această simţire nu are 
trebuință de concepte pentru a fi trăită, ci creează şi susține o stare unitară, 
simplă, existențială, e umilinţa în faţa milostivului lisus. 


Prima cerinţă se leagă în mod necesar de a doua. Dacă mintea poate renunţa la 
imagini şi la concepte, nu poate renunţa în general la o lucrare şi la o simţire 
oarecare. 


Afară de scurte momente de tăcere sau de răpire interioară obţinute la capătul 
rugăciunii. De aceea, dacă i se taie minţii ieşirile în afară şi e silită să se întoarcă 


= cc 


spre centrul său, spre „inimă“, trebuie să i se dea un alt conţinut; adică acel 


conţinut unic în care vrem să se adune. De aceea spune III „De patima 
moleşitoare şi aducătoare de toropeală vom scăpa de ne vom ţine cu tărie 
cugetul nostru între hotare foarte înguste, căutând numai la pomenirea lui 
Dumnezeu. Căci numai întorcându-se mintea la căldura ei va putea să se 
izbăvească fără durere de acea împrăştiere. Când îi închidem minţii toate 
ieşirile cu pomenirea lui Dumnezeu, ea cere o ocupaţie care să dea de lucru 
hărniciei ei. Trebuie să-i dăm pe „Doamne lisuse“. 


Prin întoarcerea minţii, adică a lucrării ei, în inimă, sau în adâncul ei, având ca 
preocupare necontenită scurta rugăciune adresată lui lisus, se obțin mai multe 
lucruri: 
a) Mintea (lucrarea ei), nemaipetrecând în privirea lucrurilor externe, nu mai e 
primejduită să fie furată de gânduri pătimaşe. Astfel, mintea îşi biruie 
nestatornicia şi împrăștierea, devenind unitară şi concentrată sau simplificată. 
b) Prin această concentrare şi prin numele lui lisus îşi fereşte şi lăuntrul său de 
gânduri păcătoase. Uneori se spune că trebuie păzită inima, ca să nu intre în ea 
gânduri pătimaşe sau trebuie curăţită de gândurile ce o stăpânesc. Dar PI 
a explicat că această inimă în care pot intra gânduri pătimaşe nu e 
inima propriu-zis, ci regiunile din preajma inimii, deci, în general, interiorul 
sufletului. În el caută să pătrundă „duhurile de jos“, cum zice 
din subconştientul pătimaş. Păzirea inimii, în acest sens, 
înseamnă să nu laşi nesupravegheată vreo parte a sufletului, sau vreo mişcare a 


trupului. În alt sens, păzirea inimii înseamnă în fond păzirea minţii, ca ea să nu 
plece din inimă. 

c) Dar, chiar dacă nu pot intra în inima însăşi, gândurile acestea, îngrămădindu- 
se în jurul ei, nu o mai lasă să se deschidă. Acestea punându-se ca un nor de jur 
împrejurul ei, ea pierde obişnuinţa de a mai privi deschis spre cer. Acesta a 
devenit pentru ea o simplă virtualitate, care nu-şi mai face simțită existenţa. 


De aceea, la început, mintea ce vrea să se întoarcă spre inimă găseşte anevoie 
locul ei. Trebuie să lupte mult cu gândurile din jurul ei, ca să-şi facă drum spre 
ea şi s-o deschidă. Adică mintea îşi recâştiga greu obişnuinţa de a privi prin 
inimă, spre Dumnezeu, de a se preocupa cu EI, de a-şi redeschide ochiul a cărui 
funcțiune este să vadă cele spirituale. Când lucrarea minţii obişnuită să se ocupe 
cu cele exterioare şi-a recâştigat obişnuinţa de a se preocupa cu Dumnezeu, 
când s-a întors adică deplin în interior, în inimă, deschizând-o pe aceasta, atunci 
ea se întâlneşte acolo faţă în față cu Dumnezeu, fără ca să-L vadă prin vreo 
imagine, sau să-L cugete printr-un concept, ci trăind prezenţa Lui direct, sau 
simțindu-se în prezenţa Lui. Pătrunzând în inimă, dă de lisus Hristos aflat acolo 
de la Botez. 


Cu alte cuvinte, lucrarea conştientă a minţii pătrunde în Supra- sau trans- 
conştientul nostru, în care se află harul lui lisus Hristos şi pune în lucrare 


marile comori de acolo şi capacitatea de a sesiza realităţile dumnezeieşti. Căci 
se pune într-o comunicare vie cu Hristos însuşi, Izvorul tuturor puterilor şi 
înţelesurilor mai presus de fire. 


Rugăciunea curată sau mintală nu mijloceşte o cunoaştere a lui Dumnezeu 
prin făpturi, ci prin adâncurile sufletului propriu, prin „inimă“. Aceasta e 
propriu-zis o simţire directă a Lui, căci omul uită şi de inimă atunci când, 
adunat în ea, se simte în prezenţa lui lisus Hristos, în atmosfera Împărăției 
cerurilor, aflată înlăuntrul său. BERII spune că atunci încetează 
din minte chiar şi mişcarea rugăciunii, căci e răpită de dumnezeirea şi de 
măreţia Stăpânului, a Cărui prezenţă minunată e simțită. El spune: „Deci 
rugăciunea se întrerupe în vremea rugăciunii din mişcarea ei şi mintea e 
prinsă şi scufundată în uimirea răpirii şi uită de dorinţa din cererea ei“. 


d) Starea aceasta se mai numeşte deschidere a inimii şi pentru faptul că ea este 
străbătută de dragostea faţă de lisus. Şi până nu începe să simtă mintea o plăcere 
de a pomeni stăruitor numele lui lisus, căutând totodată spre cele dinlăuntru, e 
semn că încă nu a aflat „inima“, sau că aceasta nu s-a deschis. Dar ajunge ca 
mintea să facă acest efort de întoarcere în sine şi de pomenire a numelui lui lisus 
în mod stăruitor. Căci făcând aşa, însuşi Domnul dă la o parte zidul inimii şi Se 
arată, atrăgând mintea la Sine, sădind în ea iubirea faţă de El. Sau: Harul însuşi 
cugetă atunci împreună cu Sufletul şi strigă împreună cu el: „Doamne lisuse 
Hristoase!“. Căci numaidecât avem trebuinţă de ajutorul Lui ca, unind şi 
îndulcind EI toate gândurile noastre cu dulceaţa Sa, să ne putem mişca din toată 
inima spre pomenirea lui Dumnezeu şi Tatăl nostru. 


Pentru că cele două cerinţe esenţiale mai sus amintite, care se potrivesc oarecum 
şi rugăciunii neîncetate, să poată fi realizate mai uşor, s-a căutat în lumea 
monahismului răsăritean să se găsească şi anumite metode, care constau într-o 
sprijinire a efortului minţii de a se întoarce în interior prin anumite procedee în 
care e angajat şi trupul. Aceste procedee se bazează în general pe 
interdependenţa sufletului cu trupul, sau pe unitatea mişcărilor lor. Precum 
stările sufleteşti se prelungesc în atitudinile exterioare şi în mişcări trupeşti, 
aşa gesturile şi poziţiile exterioare, dacă sunt însoţite de concentrarea 
gândului asupra lor, au o influenţă considerabilă asupra stărilor sufletului. 


Un suflet smerit face trupul să îngenunche, dar şi o îngenunchere însoţită de 
concentrarea gândului la Dumnezeu provoacă o stare de smerenie în suflet. 


Spiritualismul abstract al unei părți a creştinismului apusean, manifestat pe 
terenul practicii religioase, e nefiresc. EI a forțat atitudinile lui, realizându-se 
numai printr-o oprire silită a valului de simţire care, născându-se în suflet, 


porneşte spre trup, sau, născându-se printr-o atitudine trupească, se întinde 
asupra sufletului. 


Pr. Constantin Necula - Predică la Duminica a II-a din Post - a Sfântului 
Grigorie Palama - Prietenie şi lumină 


Pr. CONSTANTIN NECULA 


lubesc, Doamne, 
ajută neivbirii mgle 
I ps 


(Duminica a Il-a din Post. 
a Sfântului Grigorie Palama) 


Şapte zile după prăznuirea vederii în icoană, Biserica a rânduit praznic luminii. 
Luminii celei necreate şi luminii care umple şi ea de bucurie toate. 


Evanghelia Duminicii (Mc, 2, 1-2) ne aduce, cu timpul şi locul, în Capernaum, 
unde nişte prieteni aleg o cale lipsită de orice fel de "subțirimi" omeneşti, pentru 
ca prietenul lor să nu fie lipsit de vindecare: sparg acoperişul. 


Vă amintiţi când am vorbit despre Zaheu că alege o cale cel puţin spectaculară 
pentru a intra în istoria mântuirii: se urcă în sicomor. lată acum altul care, 
coborât pe funiile prieteniei dinaintea lui Hristos, aruncă o lumină cu totul nouă 
asupra firii umane. Domnul Se arată din nou impresionabil. La gesturi de o 
măreție smerită. La gesturi atât de fireşti, încât lumea a uitat să le mai facă. Un 
omenesc desluşit prin iertarea dumnezeiască a păcatelor. 


Afară din tabloul harului, ca de obicei, cârcotaşii. Atotştiutorii. Adunarea celor 
care ascultau Cuvântul (cf. Marcu 2, 2). Şi poate că se mirau de câte ştie. Cei 
care, văzând dăruirea lui Hristos, asemeni fratelui fiului risipitor, nu-i gustă 
dumne-zeiasca miere a iertării. Ci încearcă, ucenici nemernici, să judece 
Cuvântul în limita cuvintelor. 


Hristos, iarăşi (ca şi-n evanghelia cu Natanael, În 1, 43-51), vede în inimă. 
Cutremurător. Şi-n stupoarea tuturor, dincolo de iertarea păcatelor - în fond, un 
gest care n-avea cum să se facă simţit simţurilor, ci numai inimii şi sufletului 
paraliticului - oferă reaşezarea în sănătate a celui bolnav. La porunca 
Creatorului -"Ție-ţi spun: Ridică-te, ia-ţi patul şi mergi la casa ta!" (Mc 2, 11) - 
omul cel restaurat prin iertare se supune, împlinind minunea. 


Iar  dumnezeiescul Părinte Grigorie interpretează astfel momentul: 
"Slăbănogul a auzit cuvântul fiule şi a fost înfiat de către Tatăl cel Ceresc şi, 
lipindu-se de Dumnezeu, Cel fără de păcate, a devenit îndată şi el lipsit de 
păcate, prin iertarea păcatelor; şi ca să urmeze şi primenirea trupului, el 
primeşte mai întâi sufletul mai înălțat decât păcatul, de la Cel ce cunoştea că, 
la început, sufletul său căzuse în capcanele păcatului şi bolile trupului şi 
moartea au urmat după dreapta judecată” PATIT Omilii 


la vindecarea slăbănogului, 9). 


Ei bine, această rupere a acoperişului, această smulgere dinspre zidire înspre 
Ziditor este cheia care uneşte prietenia cu lumina, al cărei teolog este Sfântul 
Grigorie Palama. Căci numai o astfel de spărtură în conştiinţă - asemenea celei 
din coperişul cel umil - face ca dinaintea lui Hristos, pe funiile smereniei, ale 
pocăinţei, ale rugăciunii şi ale postului, să se prezinte sufletul nostru paralizat de 
nelucrare şi de neputinţe. Căci, după învăţătura Sfântului Teolog Grigorie 


Tesalonicului, neputând a-L cunoaşte pe Dumnezeu în ființa Sa, ci 
manifestările Acesteia în afară - în chipul energiilor necreate - şi noi trebuie 
căutăm de-acum la curățirea inimii noastre, care să se facă spărtură din 
acoperirea cu patimi a sufletelor noastre, astfel încât - laolaltă cu ucenicii 
Sfântului - să putem vedea lumina cea necreată. În faţa uşilor gândurilor 
noastre, Cuvântul, iar în trăirea noastră, Lumina Taborului, cea necreată şi 
neruptă de lucrarea Dumnezeirii Triipostatice. 


O să grăiţi: Bine, şi ce legătură este între vederea pe care Sfântul Grigorie o 
teologhiseşte şi spărtura din care se-aduce omul dinaintea lui Dumnezeu? 
Sau, mai bine: De ce Biserica prăznuieşte una laolaltă cu cealaltă? Pentru ca 
iertarea ce izvorăşte din Hristos numai izvorând din firea-l divină poate asumă 
toate păcatele noastre, izgonindu-ne din ele. Şi dacă iertarea ce o dă paraliticului 
se-arată ascunsă vederii noastre - ca şi a acelora care priveau cu ochii, dar nu 
vedeau vreo schimbare - tot astfel lucrarea harului lui Dumnezeu se face la o 
vreme vădită (ca vindecare) de dragul ochilor şi vederii noastre. Orice gest 
ascuns al lui Dumnezeu are o manifestare în afară, de dragul mântuirii noastre... 


Grigorie - alăuta cea duhovnicească a Tesalonicului - este prietenul care, 
spărgând coperişul lui Varlaam din Calabria şi a celor ca el (unii până astăzi 
făuritori de false teologii), aşează lucrarea energiilor celor necreate ale 


dumnezeirii în plină-tatea lor lucrătoare: Sfinte Taine, icoane şi toate celelalte 
prin care energia cea necreată ni se împărtăşeşte spre îndumnezeire. 


Și iarăşi zice Sfântul: "Dacă acei oameni, care au dat slavă cu cuvântul şi, 
arătând că minunea era mai mare decât cele săvârşite în trecut, au spus că 
nicicând nu mai văzuseră aşa ceva, atunci noi, care nu mai putem să spunem 
aceasta acum (căci am văzut multe alte minuni, chiar cu mult mai mari decât 
aceea, nu numai de la Hristos, ci şi de la ucenicii şi urmaşii Săi, săvârşite doar 
prin chemarea numelui lui Hristos), aşadar noi, fraţilor, vom aduce slava Lui 
prin fapte, având ca pildă pentru virtute şi minunea aceasta, în chip 
duhovnicesc. 


Deoarece fiecare om dintre cei legaţi de plăceri este slăbănog, zăcând cu 
sufletul pe patul vieții de desfătare şi cu trupul în părelnică odihnă. Dar atunci 
când este încredinţat de îndemnurile evanghelice, pocăindu-se, îşi biruie 
păcatele sale şi slăbănogirea pricinuită de acestea sufletului său, fiind ridicat şi 
adus la Domnul de către aceste patru puteri: 


Y cercetarea de sine, 

Y mărturisirea păcatelor săvârşite mai înainte, 

V făgăduinţă pentru viitor de încetare a faptelor rele şi 
Y rugăciunea către Dumnezeu. 


Dar nu se poate apropia acesta de Dumnezeu, dacă nu se descoperă şi nu se 
dezveleşte acoperişul, aruncându-le la o parte olanele, chirpiciul şi toate 
celelalte. lar acoperişul este în noi partea cugetătoare a sufletului, că una ce 
stă deasupra puterilor lucrătoare dinlăuntrul nostru. 


Însăşi cugetarea are multă țărâna aşezată pe ea, prin legătura sa cu patimile şi 
cu cele pământeşti. Dar când legătura aceasta este nimicita şi aruncată la 
pământ de către cele patru puteri arătate, atunci putem ajunge la adevărata 
despovărare, adică să fim smeriţi cu adevărat şi credincioşi înaintea Domnului, 
cerând şi căpătând de la El tămăduirea” (Omilia X, La vindecarea 
slăbănogului, 12). 


Căci aşa după cum iertarea vindecă pe paralitic, reaşezându-l în normalitate, tot 
astfel harul cel necreat, care vindecă toate ale noastre, ne-apropie - prin lumina 
Taborului, una cu a Învierii - de ceea ce dintâi am fost chemaţi să fim: chip şi 
asemănare, prin îndumnezeire. 


La vreme de post, pomenirea iertării şi vindecării pe care Hristos o dăruieşte 
paraliticului ne duce cu gândul la Sfânta Taină a Spovedaniei, aceea care - 
teologia palamită a scos-o la iveală, cu precădere - ne împărtăşeşte de harul 


iertării. Nu avem a fi altundeva decât pe Tabor. Chiar răniți şi furaţi de 
vrăjmaşul luminii, care este diavolul. 


Prietenia lui Grigorie, Sfântul rugăciunii inimii şi al vederii lui Dumnezeu, ne 
obligă la a practica virtuțile în nădejdea clipei celei pline de har a vederii - fie şi 
numai o clipă din clipă - a luminii celei necreate. Pentru ca mai apoi - reîntorşi 
în lume, nefăcând ale lumii - să purcedem mai departe la lucrul cel bun, râvna 
pentru îndumnezeire. 


Cântarea Triodului îndeamnă: "Celor care umblă întru întunericul păcatelor ai 
răsărit lumină, Hristoase, în vremea postului. Arată-ne nouă şi ziua cea 
vestită a patimii Tale, ca Să Strisăm ie: Scoală-Te, Dumnezeule, miluieşte- 
ne!" (Stihira Triodului, glas 6). 


(Extras din cartea: Pr. lect univ. dr. Constantin Necula - Iubesc, Doamne, 
ajută neiubirii mele...) 


Pr. Constantin Necula - Duminici în dar: Predici şi gânduri - „Asemenea 
lucruri n-am văzut niciodată” 


ai — 


(Marcu 2. 1-12) 


Duminica a doua a marelui Post, numită şi a Sfântului Grigorie Palama - ne adu- 
ce împreună cu mulţimea de oameni în faţa casei din Capernaum, unde Domnul 
Hristos grăieşte cuvânt de învăţătură. La EI vin patru bărbaţi ce poartă cu sine 
nu un dar de preţ, ci un om, un slăbănog. N-au loc să se strecoare prin mulțime 
şi atunci desfac acoperişul - probabil de trestie - şi-l coboară pe prietenul lor în 
fața Domnului. lisus, văzând credinţa lor, îi spune slăbănogului: „Fiule, iertate 
îți sunt păcatele” (Mc. 2.5). Parte din noi se bucură, iar altă parte se sminteşte, 
gândind că puterea de a ierta aparţine numai lui Dumnezeu. Hristos, 
Cunoscătorul cugetelor, întreabă parcă îndurerat în glas: „De ce cugetaţi acestea 
în inimile voatre?” Și pentru a arăta oamenilor celor cârtitori că „putere are Fiul 
Omului a ierta păcatele pe pământ a zis slăbănogului: „Scoală-te, ia-ţi patul tău 
şi mergi la casa ta” (Mc.2.10-11). 


Domnul dă însănătoşire fizică, pentru a arăta ochilor cârtitori ceea ce ei, cu ochii 
duhovniceşti bolnavi, nu puteau vedea: vindecarea cea dinlăuntru, cea făptuită 
prin iertarea păcatelor, cea mai de preţ decât cea fizică. 


— Lecţia dintâi a Evangheliei? Aceea care ne arată că adevărata prietenie 
este cea care duce la Hristos, spulberând orice obstacol. 

—> A doua Lecţie a Evangheliei? Aceea legată de puterea lui Hristos de a 
face minuni şi de neputinţa noastră în a vedea pe cele spirituale. 


=> A treia Lecţie a Evangheliei? Boala orbilor, care în stupizenia lor cred 
că ceea ce nu văd nu există, boală azi aflată tare la modă. 

— Dar cea mai de preț Lecţie a Evangheliei de azi este legată de adâncul de 
smerenie al Domnului, Care nu-şi ia darul de la un om pentru necredinţa 
unei mulțimi. (Şi-l menţine pentru credinţa a patru oameni din mulţime, 
semn că nu cantitatea e cea pe care o are în vedere harul lui 
Dumnezeul). 


Minunea aceasta arată că între admiraţie şi invidie nu e decât un pas înapoi. Noi 
credem că Duminica aceasta este numită „a Sfântului Grigorie Palama” teologul 
vederii lui Dumnezeu, pentru aceea că astăzi slăbănogul vede pe Hristos slobo- 
zindu-l din boală pentru credința prietenilor săi, prieteni prin credinţă cu 
Hristos. 

Și pentru că această vedere îl izbăveşte, făcând din slăbănog apostol (Mc.2.12). 


Să luăm seama cum ne alegem prietenii. Să nu transforme slăbănogeala noastră 
în moarte, ci să facă din ea motiv de spărtură în conştiinţă şi aducerea noastră şi 
a lor înaintea lui Hristos. Cel Care Se lasă văzut. 


(Extras din cartea: Pr. conf. univ. dr. Constantin Necula - Duminici în dar: 
Predici şi gânduri) 


Pr. Constantin Necula - În vremea aceea, intrând iarăşi lisus în 
Capernaum (Marcu 2,1-12) 


Edoxologia.ro 


Suntem în Duminica numită a Sfântului Grigorie Palama, episcop al Tesalo- 
nicului, cu o creştere duhovnicească athonită - nu departe de Marea Lavră se 
păstrează chilia nevoinţelor sale - Sfântului acestuia Biserica îi atribuie, pe bună 
dreptate, apărarea teologiei privind energiile divine. Necreate, precum măr- 
turiseşte Ortodoxia. Teolog al Luminii celei necreate, ce identifică - spre 
exemplu - în Schimbarea la Faţă a Mântuitorului Slava Învierii celei dinainte de 
Înviere, Părintele Tesaliei creştine are, la nivelul culturii poporului celui cre- 
dincios, numele de Teologul vederii lui Dumnezeu. 


În tandem cu Evanghelia dedicată de Biserică pomenirii ierarhului (loan 10, 9- 
16) avem la îndemână Evanghelia aceasta, lecţie a vederii de către Dumnezeu a 
omului. lisus este în Capernaum. larăşi - ne spune evanghelistul. Pentru că după 
ispitirea cea din Pustiul Carantani - locul ispitirii după tradiție fiind lângă orașul 
Ierihon - Domnul vine în Galileea unde își cheamă ucenicii - îndată după prin- 
derea lui loan Botezătorul (Marcu 1, 14-15) - pentru a-i fi aproape în pro- 
povăduirea chemării Împărăției: „S-a împlinit vremea şi s-a apropiat Împărăţia 
lui Dumnezeu. Pocăiţi-vă şi credeţi în Evanghelie” (Marcu 1, 15). 


De pe țărm îşi înalță apostolii. Îi cheamă după Sine spre a fi pescari de oameni. 
ȘI ajungând dintâi în sinagoga din Capernaum învaţă pe oameni, uimindu-i cu 
învăţătura. Îi învăţa, dar nu în felul cărturarilor. La ieşirea din locaş - ale cărui 
temelii astăzi sunt din pietrele contemporane momentului - vindecă un îndrăcit, 
un om ce purta cu sine un duh necurat şi vorbăreţ. Forţat de Hristos la dialog se 
vădeşte a fi „multiplu” de duh, căci spune: „Ai venit ca să ne pierzi? Te ştim 
cine eşti: Sfântul lui Dumnezeu” (Marcu 1, 25). Domnul ceartă duhul - „Taci şi 


ieşi din el” (Marcu 1, 25) - şi acela părăseşte pe om. Uimiţi de învăţătură şi 
înspăimântați de minune oamenii vestesc momentul acesta în toată Galileea. 


ȘI îndată, aproape de sinagogă, peste drum - dacă este reală identificarea făcută 
prin Tradiţie - Domnul intră în casa lui Petru şi vindecă pe soacra acestuia, care 
şedea cuprinsă de friguri. Vindecată, le slujeşte în cele ale casei (Marcu 1, 31). 
Acolo, în curtea ei, sunt aduşi apoi mulțime mare de bolnavi şi demonizați. 
Zonă grea, ar zice unii, pandemică. Zonă cu ape şi pustiuri. Cu boli şi îndrăciți. 
Ba chiar cu leproşi - cum ne descrie Marcu (1, 40 ş.u) - oameni alungaţi de boa- 
lă în moarte. De mulţime, lisus se retrage în locuri pustii, refuzând astfel lău- 
darea Sa, la modul în care diavolul însuşi încercase să o facă. 


Nu altfel este cu paralizatul din Evanghelia noastră. Auzind că este în casă, 
mulțimea se adună. Așteaptă cuvânt şi minuni. Locul din faţa ușii - care de cele 
mai multe ori era liber pentru ca vorbitorul să fie cât mai amplu auzit, se umple 
- semn de dorință a poporului de a-L. vedea, a-L respira pe vorbitor. Peste 
mulţime trece, purtat de patru bărbaţi, targa pe care îşi petrecea boala un para- 
litic. Boală grea până azi. Nu se pot apropia de mulțime de Hristos şi atunci 
sparg acoperişul. Rup şi îndepărtează ceea ce-i despărțea de vederea lui Hristos. 
Nu sunt sigur că l-au adus la vindecare. Cât la vedere. Paraliticul auzea, 
probabil, de departe cuvântul lui Hristos. Vrea să-l vadă. Cam cum voiam noi 
când eram mici să vedem şi tata ori unchiul de serviciu cu nepoţii ne sălta pe 


umeri. Eram mai înalți. Aşa cum numai în copilărie poţi fi. Oamenii aceia au 
înțeles că pentru a-L vedea pe Dumnezeu trebuie să-l facă văzut pe paralitic. Şi 
Domnul le laudă credința. Gestul de fraternitate şi inteligență este semn de 
credinţă. 


Nu-i prezintă Domnului o diagnoză - cum vor face alte personaje din 
Evanghelie, tatăl celui ce cădea de multe ori în foc şi apă, de pildă - ci îi pre- 
zintă omul. Îl aduc în centru pe cel în necaz, pe cel dat în lături mereu. Așa este 
cu setea de cuvânt a mulțimilor. Tocmai cei care au nevoie mare de încurajare 
stau deoparte ca să ajungă în față cei care vor să fie văzuţi că aud. Pentru a 
răsplăti credinţa celor patru Domnul iartă pe cel paralizat. Icoană a mijlocirii 
omului pentru om. Pentru superficiali, aducere aminte din ce motiv ne sunt 
lăsate moaştele ori Sfinții la îndemână. Uite, din aceasta: să ne poarte pe targa 
prieteniei lor neputinţa noastră. Nu este nici un schimb de cuvinte. De pe 
margine cărturarii cugetă la ce nu avea voie să facă Hristos. E o hulă să ierți 
păcatele - zic ei - căci numai unul Dumnezeu poate să o facă. Hristos ştie acea- 
sta. Şi iartă tocmai pentru că EI ştie cine este. Nu încalcă legea căci EI este 
Dumnezeu. 


Pentru ochii cărturarilor și ai noştri, Domnul Hristos adaugă iertării celei din- 
lăuntru vindecarea cea din afară. Porunca lertătorului uimeşte: „Scoală-te, ia-ţi 
patul tău şi mergi la casa ta!” Şi iertatul e ascultător. 


Avem aici, la vremea postirii, propunerea unui exercițiu duhovnicesc care de 
cele mai multe ori ne scapă. Să creştem iertarea lui Dumnezeu în viețile noastre 
înseamnă, în fapt, să ieşim din paralizie. Uneori e suficient să ne însănătoşim pe 
dinlăuntru. Nu v-a pus niciodată pe gânduri seninătatea de cleştar a suferinzilor? 
Cei care înfruntă moarte clipă de clipă ne dau lecţia înțelegerii vindecării celei 
dinlăuntru cu seninătate. Ceilalţi vor semne. lar ei ştiu că iertarea este o minune. 
Pentru că țelul este să te vadă Hristos și tu să Îl vezi pe El. A posti aceasta şi 
înseamnă. Să te laşi văzut de Hristos în chinul tău, sporind înţelegerea cea din- 
lăuntru a lucrurilor. Sporindu-ţi numărul de prieteni-sfinți care să te poarte la 
Hristos lisus. 


Dacă v-aş întreba: aveţi patru prieteni să vă poarte deasupra mulțimilor, să 
spargă acoperișul și să vă arate lui Hristos, cam ce răspuns aţi avea? Dacă nu-i 
aveţi pe lista scurtă a rugăciunii, continuaţi să vă rugaţi. La vreme de încercare 
este bine să știți pe cine vă puteţi baza. Dar dacă v-aș întreba: la greu pentru 
prietenul vostru, v-aţi băga să săltaţi targa? Nu. Nu îmi trebuie un răspuns acum. 
Ci atunci. Când acela va avea nevoie. Ajutându-l, Hristos lisus se va bucura de 
prietenia voastră. Și o va socoti credință. Şi nu puteţi spune că ÎL iubiţi pe 


Dumnezeu - pe care nu-l vedeţi - dacă pe aproapele vostru pe care îl vedeţi nu-l 
iubiţi. A vedea pe Dumnezeu începe prin a-ţi vedea aproapele. La greu pentru 
prietenul vostru, v-aţi băga să săltaţi targa? Să răspundeţi cu prezenţa atunci. 
Trecând peste orice obstacol. Spărgând acoperișul indiferenţei din Jur. 


Sursă: tribuna.ro 


Pr. dr. Dorin Picioruş - Predică la Duminica a 2-a din Postul mare [2012] 


lubiții mei, drumul credinței nu este pentru toți...la fel...şi nici nu trebuie să 
cerem de la toți modul nostru de a fi și de a ne nevoi. Ci zrebuie să încurajăm 
pe fiecare să își urmeze propriul drum în relaţia sa cu Dumnezeu, potrivit 
chemării lui Dumnezeu pe care o simte în adâncul lui. 


Și Evanghelia de azi [Mc. 2, 1-12] ne arată acest lucru foarte clar: pentru că unii 
intră pe ușă...alții stau la ușă...iar alții, părut „ca nelumea”, sparg 
acoperișul...pentru ca să ÎI întâlnească pe Domnul. 


lar Domnul Se bucură de toţi: şi de cei care Îl caută...și de cei care Îl găsesc... 


Dar, mai cu seamă, Domnul Se bucură de cei care Il găsesc prin acțiuni în 
forță...prin forța unei mari dragoste pentru EI. 


Iar rugăciunea continuă a IERI die ia începutul 


nevoin fei sale: „Luminează-mi întunericul!” (Viaţă, p. 13), adică întunericul 
nevederii lui Dumnezeu, a fost o acţiune în forţă...ca şi a celor 4...care au 
coborât prin acoperiș pe cel paralitic/ slăbănog (v. 3-4). 


Pentru că Sfântul Grigorie, căruia îi este dedicată această sfântă duminică, fund 
plin de dragoste pentru Domnul a împlinit în viața sa spusa Scripturii: „din 


cauza cuvintelor Tale eu am păzit căi aspre/ dure/ neplăcute [odus scliras]” 
[Ps. 16,4, cf. LXX]. 


Și ceea ce au făcut cei 4 prieteni ai paraliticului pentru vindecarea lui e tocmai 
calea aspră, care nu e la îndemâna oricui. 


E calea paradoxală, care îmbină îndrăzneala cu dragostea, riscul cu nespusa 
credință în Domnul, așteptarea cu acțiunea rapidă, imediată. 


Și când la diverse praznice vedem oameni care vin de la sute, mii de kilometri 
ca să se închine Sfintelor Moaște sau Sfintelor Icoane...crezând în vindecarea 
lor...asistăm de fapt la...intrarea prin acoperiș...adică la îndrăzneala plină de 
credință, de așteptare sfântă. 


Și astfel nu la întâmplare...intrarea prin acoperiş se pomeneşte acum, în 
duminica Sfântului Grigorie Palama, a apărătorului neînfricat al vederii lui 
Dumnezeu și al experienței mistice a harului. Pentru că spărtura în 
coperiş...și intrarea în casă pe acolo...e însăşi lucrarea rugăciunii min fii 
care se lucrează în inimă. Și pătrunzi acolo unde e harul...și unde are loc 
întâlnirea cu Dumnezeu, adică în inimă, dacă tavanul min ii, adică puterea 


min fii se concentrează și rămâne în inimă. 


Și prin rugăciunea continuă, fără imaginaţie, fără atenţia la cele din jur sau la 
gândurile care se nasc în mod firesc în minte...prin deșertificarea minţii de 
închipuirile/ imprimările lucrurilor din afară...mintea începe să trăiască fireasca 
ei legătură cu inima...și sufletul să se facă o oglindă a harului. 


lar de aici, de la: „„Luminează-mi întunericul!” sau de la „Doamne lisuse 
Hristoase, Fiul lui Dumnezeu, miluiește-mă pe mine păcătosul!” începe 
întâlnirea rapidă, paradoxală cu Domnul, Care strălucește slava Lui în oglinda 
fiinţei noastre...dacă ne despuiem de griji, de patimi și de neștiință teologică. 


Însă, după cum spuneam la început, nu trebuie să cerem de la toţi să aibă 
aceeaşi abnegaţie...sau același ritm religios cu al nostru...pentru că fiecare Îl 
întâlneşte pe Domnul în felul lui...şi se bucură de intimitatea cu El pe 
măsura creșterii sale în credin fă. 


Dar, pe de altă parte, dacă noi ne știm eforturile pentru credinţă și evlavie...ne 
știm nivelul, nu trebuie să-i oprim pe alții din urcușul lor, din dorința lor de mai 
mult...dacă noi suntem mai înceţi decât ei. 


Pentru că ajutându-i pe cei care vor și pot mai mult...ne facem prieteni cu 
paraliticul iertat de Dumnezeu...suntem ca cei 4...care îl ajută pe omul care 
dorește, cu tot dinadinsul, iertarea Lui. 


Și iertarea lui Dumnezeu este o vindecare de păcate (v. 5)...și nu o realitate 
abstractă! 


lar cei care pleacă de la spovedanie...după ce s-au spovedit...pleacă cu inimă 
nouă, zâmbitoare, curată...dacă şi-au vărsat boala înaintea Domnului, în mod 
concis Și cu durere...pentru că iertarea lui Dumnezeu e plină de concretețe, de 
realism. ..inundându-ne sănătatea și bucuria cu totul. 


Pentru că EI ştie gândurile inimii (v. 6)...dar şi suspinurile ei. 
EI știe şi vede... 


Ştie câtă râvnă depunem zilnic pentru evidenţierea Lui, pentru a-L arăta pe EI în 
faţa oamenilor. 


De aceea nu are rost să ne prefacem că suntem alții...să ne prefacem că nu am 
mâncat păcate. ..când noi suntem negri ca hornul sobei. 


Ci modul cel mai cinstit în fa fu lui Dumnezeu...e să ne recunoaştem păcatele 
noastre...și lipsa noastră de recunoştin fă...şi să cerem, iar şi iar, iertarea 
Lui. Pentru că mila Lui...e mai bună decât viața [Ps. 62, 4, cf. LXX]. Decât 
viaţa indiferentă, egoistă, care se ocupă de tot felul de bizarerii. 


lar Domnul arată în Evanghelia de azi că iertarea păcatelor este începutul 
vindecării omului în integralitatea lui (v. 10-11). 


Și că atât iertarea cât şi sănătatea sunt daruri imense ale Lui...și că darurile lui 
Dumnezeu cer să le respecţi şi în tine și în alţii. 


Pentru că așa se înțelege faptul de ce nu trebuie să-l gelozim pe aproapele 
pentru ceea ce este, are și face: toate acestea sunt daruri ale Lui. 


EI primește niște daruri, eu primesc altele...și cu toții trebuie să conlucrăm...să 
le punem în lucrare pentru binele comun. 


Și de aceea avem nevoie și de familii și de monahi și de artiști și de oameni ai 
legii şi de finanțiști și de oameni în agricultură...de oameni de diferite 
profesii. ..şi cu diverse abilități...pentru ca fiecare să facă ceea ce știe să facă. 


lar dacă omul nepotrivit...e pus în locul altuia...atunci lucrurile nu 
funcționează. ..pierdem timp enorm. ..societatea se transformă într-un teatru de 
violenţe. 


Și toate acestea pentru că nu respectăm oamenii potrivit calităților și 
determinării lor. 


Iar cei care veniseră în casă, unde era Domnul...cât şi cei care ÎL așteptau afară, 
ca să-L vadă când iese...cât şi cei care au spart acoperișul pentru a ajunge la 
El...au căutat lucrul esențial: să-L vadă pe Domnul...dar fiecare potrivit 
ritmului său, a temperamentului său, a autodeterminării sale interioare. 


In concluzie: această duminică ne vorbeşte despre vedere...despre vederea 
adâncului oamenilor... .cât și despre vederea lui Dumnezeu. 


Și când te vezi adânc...îi vezi și pe alții în mod profund...și ești pregătit să 
devii văzător de Dumnezeu. 


Pentru că iertarea Lui e o consecinţă a găsirii și a vederii Lui. 


Iar postul, nevoinţa, rugăciunile lungi ale acestei perioade își găsesc împlinirea 
numai în simţirea și vederea slavei Lui, a harului necreat...pe care Sfântul 
Grigorie Palama, Părintele teologilor și al întregii Bisericii, l-a apărat de 
materializare. ..sau, mai bine zis...de ancantizare/ de desființare. 


Și ori de câte ori oamenii se apropie de teologie cu inima murdară și plină de 
încredere în sine, în ceea ce pot ei să raționeze...vor înțelege fantezist viața și 
dogmele Bisericii. 


Pentru că nu poți să înfelegi harul...dacă nu te împărtăşe ști de el cu inimă 
curată. 


Și nici nu poți să înţelegi dogmele supralogice/ mai presus de logica 
liniară...ale Bisericii...dacă Dumnezeu nu îţi extinde mintea...dacă nu ţi-o 
umple de har...dacă nu ţi-o introduce în lumina Sa. 


Nişte medii care permit luminii dumnezeiești să ne pătrundă...și să iradieze prin 
noi ȘI în viața altora. 


lar acum, în a doua duminică a Postului Mare, învăţăm că urcușul 
duhovnicesc... este o coborâre în noi, în inima noastră... pentru a ne întâlni 
cu Domnul. Că adevăratul urcuș, adevărata ascensiune... e coborârea în 
smerenie... care înseamnă înălțure duhovnicească. 


Domnul să ne dea luminarea de a ne în felege întunericul! Şi, totodată, de a ne 
da nevoia de a striga continuu către El...pentru ca să ne inunde cu măreţia 
slavei Sale. Amin! 


Părintele Ion Cârciuleanu - Predică la a doua Duminică din Postul mare 
despre adevărata pocăință 


În a doua duminică a sfântului şi marelui Post, Sfânta Biserică ortodoxă face 
pomenirea cea cu laude a Sfântului Grigorie de Palama, care a fost episcop în 
Tesalonic pe la jumătatea veacului al paisprezecelea al erei creştine. Pomenind 
pe Sfântul Grigorie de Palama, Biserica vesteşte cu glas de bucurie că bună este 
lucrarea cea de mântuire săvârşită şi apărată de Sf. Grigorie de Palama, adică 
rugăciunea după rânduială cerută. 


Darul lui Dumnezeu se dă celui ce îl cere în rugăciune. Cu această 
încredințare să ne străduim întru înmulţirea rugăciunii, iar temei pentru aceasta 
să ne fie însăşi dumnezeiasca Evanghelie a vindecării slăbănogului din 
Capernaum. 


Sfântul evanghelist Marcu spune că fund Mântuitorul în Capernaum, s-a adunat 
la el mulţime de oameni, aşa încât nu mai era cu putinţă să intre cineva în casa 
în care se găsea Domnul şi propovăduia cuvântul de învăţătură. Era în 
Capernaum un om slăbănog, care zăcea pe pat de mult timp. Pe acesta l-au adus 
la lisus patru oameni, dorind să-l înfăţişeze înaintea Lui spre vindecare, dar erau 
împiedicaţi de mulțimea ce era adunată. 


Stăruitori în dorinţa de a înfățişa pe cel bolnav înaintea Domnului, nu s-au 
descurajat de mulțimea ce era în faţă, ci l-au urcat pe acoperişul casei şi, apoi, 
au desprins acoperişul unde se afla lisus şi au coborât targa cu paraliticul, chiar 
în faţa Domnului Hristos. 


Lucrul acesta dovedeşte stăruința pe care o aveau cei patru inşi care îl purtau pe 
slăbănog. Aceştia ar fi putut să renunţe când au văzut mulţimea adunată; ar fi 


putut să găsească o altă rezolvare a dorinţei lor; ei, însă, n-au mai amânat, n-au 
mai căutat o rezolvare uşoară ci au făcut tot ce le-a fost în putinţă. 


Sigur, pentru noi, când auzim această istorisire, în care se spune că aceşti patru 
purtători ai slăbănogului s-au urcat cu el pe casă şi apoi au descoperit casa, lucru 
pare cu neputinţă de înţeles. Noi gândim la construcții de case ca cele din 
vremea noastră, sau ca cele din locurile noastre. Pierdem din vedere că prin 
ținuturile prin care a propovăduit Mântuitorul, casele erau mici şi nu au acoperiş 
ascuţit, ci sunt în aşa fel construite, încât pe acoperiş se poate sta, acesta fiind 
drept, căci din cauza căldurii, acolo stau oamenii mai ales seara. E uşor de ajuns 
pe acoperiş, căci după cum se ştie, în acest loc se putea urca pe două scări, una 
din casă, iar alta din curte, ducând fiecare pe podul acoperişului. De bună seamă 
că aceasta nu se putea face cu uşurinţă când era vorba de transportat un bolnav. 
Tocmai aici se vede râvna, hotărârea celor patru, care duceau pe slăbănog. Ei 
țineau cu orice preţ să-l pună fără întârziere înaintea lui lisus. Prin aceasta, ei se 
fac, pentru noi, pildă de stăruinţă, pildă de jertfelnicie. 


Când Domnul lisus a văzut credinţa lor, a zis paraliticului: "Fiule, iertare îţi 
sunt păcatele tale" (Marcu 2, 5). Dar unii dintre cărturarii şi fariseii care erau de 
față cugetau întru sine: "Acesta grăieşte asemenea hule, căci cine poate ierta 
păcatele, decât numai Dumnezeu? lisus, cunoscând ce gândeau aceştia, le-a 
zis: de ce cugetaţi cele viclene în inimile voastre? Oare ce este mai uşor a zice: 
Iertate îţi sunt păcatele tale, sau: Scoală-te, ia-ţi patul tău şi umblă? Dar, ca 
Să ştiţi că Fiul omului are pe pământ putere de a ierta păcatele, ie îţi zic: 
scoală-te, ia-ţi patul tău şi umblă, mergi la casa ta. Şi s-a sculat îndată şi 
ridicându-şi patul a ieşit înaintea tuturor, încât se spăimântau toţi şi lăudau 
pe Dumnezeu, zicând că niciodată n-au văzut aşa" (Marcu 2, 5-12). 


Prin aceasta s-a arătat spre dovedire că amândouă cuvintele sunt cu putinţă a se 
împlini de către Fiul lui Dumnezeu, care are putere asupra sufletului şi trupului 
nostru, lucru pe care l-au văzut toţi cei care erau de faţă. 


Este de mare importanţă pentru mântuirea noastră să reținem că înainte de a 
vindeca trupul, Fiul lui Dumnezeu a vindecat sufletul, arătând că şi noi avem 
datoria să căutăm, mai întâi, mântuirea sufletului. 


A statornicit Mântuitorul printre cele spuse şi legătura dintre suflet şi păcat, căci 
înainte de a ridica suferinţa a ridicat pricina ei, de vreme ce a zis: "lertate îţi 
sunt păcatele tale". Că adeseori între suferință şi păcat este o strânsă legătură, a 
arătat Fiul lui Dumnezeu şi în altă împrejurare, când, după ce l-a vindecat pe un 
alt slăbănog - pe cel de la scăldătoarea Vitezda -, întâlnindu-l pe acesta în 
templu, i-a zis: "Iată, te-ai făcut sănătos. Nu mai păcătui, ca Să nu ţi se 
întâmple şi mai rău" (loan 5, 14). 


Aceste dumnezeieşti cuvinte definesc în mare parte cauza bolilor trupeşti şi 
sufleteşti: păcatul! Păcatul este cauza suferințelor noastre, iar boala efectul 
lui. Această buruiană otrăvitoare, acest microb care roade la temelia vieţii 
omeneşti, trebuie ars în flăcările credinţei prin mijlocirea rugăciunii, care ne 
apropie de Dumnezeu. 


"Păcatul este moartea sufletului nemuritor”, zice Sfântul Vasile cel mare. lar 


numeşte păcatele "râie detestabilă”, prin care frumuseţea 
sufletului se mânjeşte şi chipul lui Dumnezeu din om se deformează. Prin 
păcate, ne zice el, creşte tot mai mult orbirea sufletului, iar iubirea către 
Dumnezeu se răceşte din ce în ce mai mult. 


Din însuşi modul cum s-a desfăşurat minunea vindecării slăbănogului 
(paraliticului) din Capernaum, s-a putut constata că între cele două puteri pe 
care le poseda Hristos ca Fiu al lui Dumnezeu - puterea de a vindeca bolile şi 
puterea de a ierta păcatele - infinit mai mare era puterea iertării păcatelor. Acest 
adevăr era viu în conştiinţa poporului evreu, deoarece darul de a vindeca bolile 
l-au avut înVechiul Testament şi unii prooroci, ca Ilie şi Elisei, în timp ce 
puterea de a ierta păcatele n-a avut-o nimeni dintre oameni, ci numai 
Dumnezeu. Pentru că păcatul este o răutate aşa de mare, o greutate de 
neînchipuit, din cauza a trei motive, cum spun EEE: întâi, este o 
insultă faţă de Dumnezeu, apoi, insulta lui este infinită faţă de harul divin 
care este fără margini, şi pentru osânda veşnică, de asemeni fără sfârşit şi ea. 


Pentru aceasta a venit Domnul lisus Hristos şi a plătit pentru întreg neamul 
omenesc preţul păcatului şi prin jertfa Sa ne-a răscumpărat, ne-a mântuit din 
robia păcatului. 


Fiecare păcat înseamnă o poticnire şi o nouă greutate ce apasă pe conştiinţa 
omului care se trudeşte să străbată cărările vieţii şi să ajungă la porţile 
veşniciei. "Păcatul este universal şi are o realitate psihologică ce nu poate fi 


tăgăduită” (EEE, Pocăinta, p. 2). 


In adâncurile conştiinţei omeneşti, se poate desluşi ecoul unei vreri, care 
freamătă de dorinţa de eliberare de sub tirania păcatului. 


Mântuitorul a încredinţat această putere de iertare a păcatelor urmaşilor săi: 
- apostolii -, iar prin ei episcopilor şi preoţilor, pentru ca prin El să continue 
în lume lucrarea dumnezeiască de mântuire de păcate. 


Aşadar, cele două Sfinte Taine - preoția şi mărturisirea sau spovedania -, 
instituite de Mântuitorul şi încredințate Sfintei Sale Biserici dimpreună cu 
celelalte sfinte taine sunt strâns legate laolaltă, deoarece iertarea păcatelor, 


prerogativă exclusiv dumnezeiască, se dă celor ce se pocăiesc numai prin preoţi, 
cărora Mântuitorul le-a împărtăşit această putere prin Taina Hirotoniei. 


Puterea de a lega şi a dezlega păcatele oamenilor, mai întâi Mântuitorul a 
făgăduit-o apostolilor din Cezareea lui Filip (Mat.16, 19), iar mai târziu 
făgăduinţa aceasta a fost dată efectiv după învierea Sa din morţi, când, arătându- 
li-se, a suflat asupra lor şi le-a zis: "Luaţi Duh Sfânt, cărora le veţi ierta 
păcatele, se vor ierta lor şi cărora le veţi ţine, vor fi ţinute" (loan 20, 22-23). 


Mântuitorul lisus Hristos a instituit prin aceasta Taina Spovedaniei, deoarece 
universalitatea păcatului, chiar după curățirea de păcatul strămoşesc prin Taina 
Sfântul Botez, este un fapt de netăgăduit. Psalmistul zice: "Căci iară, întru 
fărădelegi m-am zămislit şi întru păcate m-a născut maica mea" (Ps. 13, 5). 
Dreptul lov spune: "Nu este om fără păcat, de ar fi trăit o singură zi" (lov 14, 
4-5), iar proorocul Isaia zice: "Toţi s-au abătut, împreună netrebnici S-au 
făcut. Nu este cine să facă binele, nu este măcar unul" (Isaia 53, 6). 


În această privință Sfântul Ioan, în prima epistolă ne spune: "Dacă zicem că 
păcat nu avem, ne amăgim pe noi înşine şi adevărul nu este în noi" şi mai 
departe ne îndeamnă: "Dacă ne mărturisim păcatele EI este credincios şi drept 
ca să ne ierte păcatele şi să ne curăţească de orice nedreptate"( loan 1, 8-9). 
De aceea, când Hristos iartă păcatele EI vindecă, de fapt, sufletul omului de 
înstrăinarea şi depărtarea sa faţă de Dumnezeu şi de aproapele. 


Numai sufletul omului vindecat de păcate şi patimi păcătoase, egoiste poate iubi 
cu adevărat pe Dumnezeu şi pe aproapele. In sensul acesta, 


Prin Sfânta taină a 
spovedaniei, a mărturisirii sau a împăcării cu Dumnezeu şi Biserica, 
credinciosul care regretă păcatul, îl mărturiseşte şi se străduieşte să nu-l mai 
săvârşească, face deodată experienţa sfântă a iertării, eliberării şi a vindecării 
sufletului său, pentru a putea pune început bun noii sale vieţii. 


In credinţa noastră ortodoxă, 


cine ştie să se pocăiască şi să se spovedească, cu adevărat, la preotul 
duhovnic, simte cât de aproape este de Împărăţia lui Dumnezeu, de inima 
care caută iertare şi vindecare la Dumnezeu, potrivit îndemnului şi 
făgăduinţei: "Pocăiţi-vă, că s-a apropiat Împărăţia lui Dumnezeu" (Mat. 7, 4) 
sau "Bucurie mare se face în ceruri când un păcătos se pocăieşte" (Luca 15, 
7). 


Sfânta Spovedanie, numită şi mărturisire, este una din cele şapte Sfinte Taine 
ale Bisericii lui Hristos, de aceeaşi importanţă pentru mântuire ca şi Sfântul 
Botez. Pentru aceasta, spovedania se mai numeşte şi "al doilea botez”. Căci 


lată de ce Sfânta noastră Biserică ne adresează chemarea de a nu nesocoti 
această Sfântă Taină, şi ne îndeamnă să venim în grabă la scaunul mărturisiri, 
spre a ne curăţi de păcate. Ea ne este dată ca o uşă de intrare (de mântuire) 
prin care fiecare îşi găseşte propria cale spre mântuire, beneficiind de aceste 
mijloace pe care Hristos le-a dat numai Bisericii, este o necesitate pentru viaţa 
credincioşilor. 


Biserica se naşte pentru a fi continuatoarea şi plinitoarea operei de mântuire a 
Domnului nostru lisus Hristos sub dublul ei aspect: de posesoare a sfintelor 
învățături evanghelice pentru lucrarea mântuirii noastre şi de uşă de intrare 
pentru a întâlni lucrarea sfintelor taine. 


Biserica este singurul loc de întâlnire în care sufletul îl găseşte pe 
Mântuitorul său. Şi din aceasta rezultă marea posibilitate pe care cel credincios 
o are de rezolvat în toată libertatea: ori va intra pe uşă, depăşindu-se pe sine în 
întâlnirea cu Hristos, ori nu va intra, lucrând împotriva sa şi lhpsindu-se de 
mântuire. 


De aceea Biserica ne reactualizează chemarea lui Hristos: "Veniţi la Mine toți 
cei osteniţi şi împovăraţi şi Eu vă voi odihni" (Mat. 11, 28). Aceasta este o 
chemare universală, pentru toţi, tuturor fiindu-le deschisă uşa mântuirii. 
Biserica este primitoare, cu dragoste şi căldură, în dorinţa "ca toţi să fie una" 
(loan 17, 21), cum se roagă însuşi Mântuitorul. Sub această ocrotire a 
Domnului Hristos, Biserica oferă fiecărui creştin certitudinea mântuirii pentru 
că ea este în Hristos şi Hristos în Biserică. Şi de aceea putem spune că e singura 
şi nimic altceva nu poate să-l pună pe om în comuniune cu Dumnezeu, cum 
scrie în Faptele Apostolilor: "Și întru nimeni altul nu este mântuire, căci nu 
este sub cer nici un alt nume, dat întru oameni, în care să ne mântuim noi' 
(Fapt. Apost. 4, 12). 


Auzind aceste cuvinte, să întărim şi mai mult convingerea că dragostea şi mila 
lui Dumnezeu pentru noi a fost aceea care a dat tuturor ca uşă spre mântuire 
Biserica, şi nu cere altceva decât pocăință şi abţinere de la păcate, pentru a face 
loc dragostei de Dumnezeu şi de oameni. Vremea marelui post al Paştelui, 
rânduită de Biserică ne îndeamnă să ne îndreptăm fiecare spre scaunul 


mărturisirii, să facem înaintea preotului duhovnic o mărturisire din îndemnul 
sincer şi puternic al conştiinţei, cu părere de rău pentru faptele rele pe care le- 
am săvârşit, să făgăduim că de aici înainte ne vom strădui din toate puterile 
noastre să nu mai săvârşim astfel de păcate. 


Şi atunci vom auzi, în cuvintele de dezlegare rostite de preot: "Domnul şi 
Dumnezeul nostru lisus Hristos să te ierte, fiule, şi să-ţi lase ţie toate păcatele. 
Şi eu nevrednicul preot şi duhovnic, cu puterea ce-mi este dată, te iert şi te 
dezleg de toate păcatele tale, în numele Tatălui şi al Fiului şi al Sfântului 
Duh", şi vom simţi în conştiinţa noastră cuvintele adresate de Mântuitorul 
slăbănogului: "Fiule, iertate îţi sunt păcatele tale". Amin. 


Părintele Iosif Trifa, tâlcuire la Evanghelia Duminicii a II-a din Postul 
mare - Despre bolile sufleteşti 


Un adânc înţeles este în această evanghelie. Domnul lisus a iertat mai întâi 
păcatele slăbănogului şi apoi l-a tămăduit. Asta înseamnă că boala lui cea 
adevărată era înăuntru, în sufletul lui. El trebuia mai întâi scăpat şi tămăduit de 
boala aceasta sufletească şi apoi de cea trupească. Tămăduirea omului trebuie 
să plece dinăuntru în afară. Sufletul trebuie mai întâi tămăduit, ca, prin 
tămăduirea lui, să se vindece şi trupul. Boala cea adevărată este cea dinăuntru, 
cea sufletească. Cealaltă, din afară, e numai trecătoare şi nu-l poate pierde pe 
om. 


Sănătatea şi boala îşi capătă înţelesul şi preţul lor cel adevărat numai în lumina 
Evangheliei. Sănătatea cea adevărată e sănătatea sufletului. Poţi fi tare şi 
mare cât un munte; această sănătate nu-ţi este de nici un folos, câtă vreme 
înăuntru, în suflet, eşti putred şi bolnav; câtă vreme patimile şi năravurile cele 
rele sunt cuibărite în tine. 


Și, iarăşi, boala cea adevărată este boala sufletului. De multe ori boala cea 
trupească ajută sănătatea şi tămăduirea sufletului. Boala cea adevărată e boala 
cea sufletească. Adevăraţii bolnavi sunt cei bolnavi cu sufletul, sunt cei care 
pătimesc în ologie şi orbie şi slăbănogie sufletească. O, e plină lumea de 
slăbănogi cu sufletul! Numai că lumea la astfel de bolnavi le zice „viteji“. După 
judecata lumii eşti sănătos şi viteaz când te îmbeţi, când sudui, când chefuieşti, 
când te ţii la rând cu toate modele şi păcatele lumii. Eşti un „slăbănog“ când te 
laşi batjocorit, când te laşi smerit şi umilit. După judecata lumii, eşti un suflet 
„bolnav“ când te cuprinde râvna pentru Evanghelie şi pentru mântuirea 
sufletului. 


Păcatul îmbolnăveşte sufletul. EI face rană în suflet şi o tot măreşte. Boala cea 
sufletească se dezvoltă întocmai ca aceea trupească. Începe cu o rană mică, cu o 
durere uşoară, şi, dacă nu umbli să o tămăduieşti, ea tot creşte mereu, până ce 
aruncă sufletul la pat; ne strică ochii cei sufleteşti şi urechile şi picioarele cele 
sufleteşti. Pătimaşii, beţivii, desfrânaţii, zgârciţii etc. sunt tot atâţia slăbănogi şi 
ologi care nu se pot ridica de jos, nu pot umbla pe picioarele lor cele sufleteşti. 


Eu am cunoscut un om care n-avea putere să treacă pe lângă vreun birt fără să 
nu intre înăuntru „la un pahar“. 


O, lumea aceasta este plină de astfel de slăbănogi care abia se mută de ici-colo! 
Ah, lumea aceasta este un spital uriaş, plin cu fel de fel de schilodenii, ologii, 
slăbănogii şi alte boli sufleteşti. Boala cea sufletească este o boală cumplită pe 
care numai lisus Mântuitorul o poate tămădui. Şi Domnul îndată ne 
tămăduieşte, dacă ne apropiem de EI cu credinţă, cu căinţă şi cu dor de 
mântuire sufletească. 


Minunea din Capernaum se petrece şi azi în sufletul şi în viaţa celor care se 
apropie de lisus Mântuitorul şi Tămăduitorul bolilor noastre sufleteşti şi 
trupeşti. Oameni pătimaşi şi ticăloşi în cele rele se ridică dintr-o dată sus şi 
încep „a umbla“. Când ÎI primesc cu credință adevărată pe lisus Mântuitorul, se 
predau Lui şi încep o viaţă nouă cu El. 


În Oastea Domnului sunt destui care au zăcut ani de zile în ologie sufletească, şi 
azi „umblă pe picioarele lor“. Din nişte stricaţi şi slăbănogi cu sufletul s-au 
făcut nişte vestitori ai Domnului, încât se miră lumea de ci, aşa cum se mirau 
gloatele de slăbănogul cel tămăduit. 


Ah, ce grea e boala ce te ţine la pat! Zaci numai două-trei zile şi abia apuci să te 
mai ridici. Dar sărmanul suflet al celor păcătoşi, care zace o viaţă întreagă? 
Când te ridici după o boală lungă, ce dulce îți vine ridicarea şi umblarea! 
Această bucurie o are şi sufletul când scapă de boala păcatului, când începem să 
umblăm în căile Domnului. 


Toţi Suntem bolnavi cu Sufletul, toţi trebuie să ne apropiem de marele Doctor 
şi Tămăduitor. Dar puţini sunt cei care caută tămăduirea cea sufletească. Cei 
mai mulți stau liniştiţi în ologia şi orbia cea sufletească. Nu le trebuie sănătate şi 
tămăduire sufletească. Nu se îndură să-şi lase patimile şi năravurile cele lumeşti, 
ca să ia tămăduire sufletească. Sunt oameni care poartă o viaţă întreagă grele 
beteşuguri sufleteşti şi se bagă în pământ cu ele. Alţii, numai de pe patul morţii, 
trimit în toate părțile după doctor. Alţii ar dori să se vindece de patimile cele 
rele, dar nu ştiu să se apropie de Domnul. 


— Am încercat, părinte, să mă las de beţie — îmi spunea un om — dar n-am 
putut! 

I-am răspuns: 

— Apropie-te, dragă suflete, mai întâi de Domnul şi ia putere de la EL! Altfel, 
faci întocmai ca un bolnav ce ar încerca să se ridice din pat înainte de a se 
vindeca. 


Alţii, iarăşi, nu pot străbate până la Domnul. Îi împiedică vuietul şi vălmăşagul 
acestei lumi. Pe slăbănogul din evanghelie l-au adus patru inşi la Mântuitorul, 
altfel nu s-ar fi tămăduit. Aici vine datoria noastră să-i ajutăm pe cei bolnavi cu 
sufletul să se apropie de Mântuitorul. 


Iubiţi ostaşi din Oastea Domnului şi toţi care aţi luat tămăduire sufletească de la 
Domnul, nu uitaţi că datoria voastră este să ajutaţi sufletele bolnave a se apropia 
de Mântuitorul! Aduceţi-vă aminte că, la învierea lui Lazăr, Mântuitorul a pus 
pe cei din jurul Lui să dezlege mâinile şi picioarele celui înviat. Mortul era 
înviat, dar „mâinile şi picioarele lui erau legate cu fâşii de pânză“. „Dezlegaţi-l 
pe el şi îl lăsaţi să meargă!“ — a zis lisus celor din jurul Său (loan 11, 44). 


Domnul trezeşte la viaţă suflete bolnave, dar lumea, cu legăturile ei, le 
împiedică mersul. Aici e datoria noastră să-i ajutăm să umble pe cei care se 
întorc la Domnul: să-i dezlegăm de năravurile în care lumea încă îi ţine legaţi. 


Aici e datoria noastră: prin orice greutăţi, să străbatem cu cei bolnavi, 
aducându-i la Domnul. Toţi care am luat tămăduire sufletească de la Domnul să 
plecăm prin lume şi să aducem neîncetat suflete bolnave la Domnul, la 
picioarele Crucii Sale, ca să ia tămăduire. 


Dragă cititorule! Nimeni dintre noi nu e deplin sănătos cu sufletul. Toţi avem şi 
suferim boli sufleteşti mai mici sau mai mari. Să cădem cu ele înaintea 
Doctorului şi Tămăduitorului trupurilor şi al sufletelor noastre, rugându-ne: 


Traian Dorz - Meditaţii la Apostolul din Duminica II a Postului mare a 
Sfântului Grigorie Palama - Duhuri slujitoare 


»Nu sunt oare toţi duhuri slujitoare trimise să îndeplinească o slujbă pentru 
Ji 
cei ce vor moşteni mântuirea?“ (Evrei 1, 14) 


Câtă vreme noi nu-L cunoaştem pe Domnul, fiind oameni lumeşti, suntem 
străini şi de cunoaşterea Sfintelor Scripturi, care sunt descoperirea şi 
înţelepciunea lui Dumnezeu. Atâta vreme noi suntem ca nişte orbi. Umblăm cu 
ochii închişi. Nu ştim unde mergem şi nu vedem ce ne aşteaptă. Nici trupeşte, 
nici sufleteşte. Nici acum, nici mai târziu. Nici în viaţă, nici în moarte. 


Ci numai când omul ascultă glasul Domnului şi vine la Hristos, atunci i se 
deschid ochii, i se desfundă urechile şi i se luminează mintea şi inima. Pentru 
că omul abia atunci primeşte naşterea din nou prin Cuvântul lui Dumnezeu şi 
prin Duhul Sfânt. 


Acest om nou este omul duhovnicesc, de o fire duhovnicească, cu o pricepere 
şi o însuşire care îl fac în stare să înţeleagă şi să vadă lumea duhovnicească şi 
veşnică. Adică acele realități pe care omul firesc nu le vede, dar care sunt 
singurele realități cu adevărat însemnate şi eterne. 


Pentru un om care nu s-a născut din nou, din Cuvântul şi din Duhul Sfânt, lumea 
duhovnicească este ca şi cum n-ar exista deloc. Toate realitățile strălucite şi 
cutremurătoare, care singurele sunt adevărate şi statornice, pentru un astfel de 


om sunt total necunoscute. Vai, ce orbie nefericită este a nu le vedea pe aceste 
fericite şi mântuitoare realităţi! Vai, ce nefericite sunt acele ființe omeneşti care 
trăiesc numai pentru satisfacția simţurilor trupeşti pe care ei înşişi şi le 
pervertesc, spre a-şi prăbuşi fiinţa într-un noroi tot mai murdar şi etern! Ce 
îngroziți se vor trezi aceştia în clipa morţii şi a judecății, când vor vedea nu 
numai în ce minciună au trăit, ci şi ce adevăr strălucit era lângă ei, dar din orbia 
lor voită l-au respins şi l-au pierdut! 


Dar pentru noi, cei cărora prin Harul Domnului nostru lisus Hristos ni S-au 
deschis ochii cei duhovniceşti şi care dorim să înaintăm mereu în cercetarea 
şi cunoaşterea strălucitelor realităţi ale lumii duhovniceşti pentru care ne-am 
născut din nou, pe care le iubim şi în care vrem Să ne trăim viaţa noastră aici 
şi în veşnicie, aceste realități au căpătat un preţ atât de mare, încât nici o altă 
realitate din lumea aceasta nu le poate acoperi. 


Una din aceste minunate realități ale lumii noi şi veşnice în care am pătruns 
prin naşterea din nou este 


fiinţele strălucite care fac adeseori legătura dintre Făcătorul nostru şi noi, 
făpturile Lui; care împlinesc atâtea felurite slujbe după Voia Domnului şi 
Dumnezeului nostru, atât pentru EI, cât şi pentru noi. 


Printre acele minunate descoperiri pe care Sfântul Cuvânt al Domnului ni le 
face cunoscute când venim la EI şi ne aplecăm inima şi ascultarea noastră la 
glasul Lui, vom afla astfel şi că noi, o dată pătrunşi în lumea duhovnicească 
unde stăpâneşte peste tot puternica şi strălucita Prezenţă a lui Dumnezeu, 
Suntem înconjurați de o lume nouă şi nemărginită, plină de nenumărate mii 
şi mii de fiinţe strălucite şi minunate, prietenoase şi binefăcătoare pentru noi, 
însufleţite de acelaşi gând şi duh al lui Dumnezeu, care umplu totul şi care 
fac totul numai pentru împlinirea voii Lui, care este fericirea tuturor lumilor 
şi fiinţelor create de EI. 


Astfel vom vedea că în sute şi sute de locuri, Biblia, adevăratul Cuvânt 
Dumnezeiesc, ne descoperă existența şi lumea îngerilor, numindu-i duhuri 
slujitoare trimise de Dumnezeu pentru împlinirea feluritelor slujbe între EI şi 
oameni, în vederea singurului scop al mântuirii şi al fericirii noastre. 


Încă de la facerea lumilor văzute şi nevăzute, aceste duhuri slujitoare au fost 
puterile binecuvântate de care Dumnezeu S-a folosit mereu. Şi, după cum 
Făcătorul tuturor ne-a dat nouă, celor trupeşti, să devenim duhovniceşti, le-a dat 
şi lor, celor duhovniceşti, să poată deveni şi trupeşti pentru timpul şi scopul 
rânduit de înţelepciunea Lui. Nu ne-ar ajunge timpul şi locul dacă am începe să 
vorbim aici, cu de-amănuntul, despre în câte locuri din Biblie sunt arătaţi îngerii 
în împlinirea acestor slujbe şi porunci spre binele şi fericirea noastră. Căci în 


sute de feluri sunt arătaţi apărătorii noştri, călăuzitori, vestitori, însoțitori, 
Salvatori în primejdii, mângâietori în necaz, binevoitori în slăbiciuni, 
mijlocitori în rugăciuni, fericiţi în cântări, luminători în Cuvânt, prezenţi 
întotdeauna lângă noi şi păzitorii noştri şi ai copiilor noştri... 


Lumea lor strălucită este însoţitoarea noastră nevăzută acum, dar în curând noi 
vom trece în lumea aceasta a lor, bucurându-ne în veci de acelaşi har să-L 
vedem şi să-L slăvim, ca şi ei, pe Făcătorul şi Binefăcătorul nostru şi al lor. 


Fiul meu şi sufletul meu, să ne bucurăm şi să ne mângâiem cu aceste cuvinte! 


(Traian Dorz, Hristos — Puterea apostoliei) 


Traian Dorz - Puterea lui Dumnezeu care le face pe toate 


În Cuvântul lui Dumnezeu este şi Puterea lui Dumnezeu. După cum în 
curentul electric este forța sa. Ceea ce Cuvântul zice prin înţelepciunea Lui, 
aceea Cuvântul şi face, prin puterea Sa. După cum lumina este energie, 
înfăptuire. 


Y La început, când Cuvântul Dumnezeiesc a spus: „Să fie lumină! ”, chiar 
cuvântul rostit a făcut-o (Fac 1, 3). 

Y Când acelaşi Cuvânt a spus orbului: „Capătă-ţi vederea!” , chiar atunci 
cuvântul spus i-a şi dat-o (Mc 10, 52). 

Y Iar când Ela spus slăbănogului: „Scoală-te!”, cuvântul însuşi l-a întărit 
şi l-a sculat (Lc 5, 24-25). 


Și tot aşa, cu toţi acei pe care i-a mântuit Dumnezeu. Deci tot aşa va fi şi cu tine. 
Dar crede! 


4 Nimic n-ar trebui să ne mai poată nelinişti vreodată când noi avem atât de 
mari şi multe dovezi de putere a Domnului nostru Iisus. 

4 Nimic n-ar trebui să ne mai poată face să ne temem când noi cunoaştem 
atâtea cazuri când grija Domnului pentru noi a făcut minuni. 


Pentru că în El este deplina putere ca să şi facă ceea ce spune. Fii încre- 
dinţat deplin de acest adevăr! 


(Traian Dorz, fragment din Eterna Iubire) 


Traian Dorz - Scoală-te şi umblă 


E 
| 
| 


Jena pal 


„«Scoală-te», i-a zis lisus, «ridică-ţi patul şi umblă!» “ ( loan 5, 8 ) 


Nu-i de-ajuns numai să te poţi scula din păcat. Trebuie şi să umbli în 
neprihănire! Nu-i de-ajuns că te poţi scula! Dacă nu poţi şi umbla, tu încă nu 
eşti sănătos deplin. 


la seama că cel sănătos se cunoaşte după cum umblă: Că cine umblă 
clătinându-se, cine umblă şchiopătând, cine umblă mereu căzând, cine umblă 
dintr-o parte în alta, de la unii la alții, cine umblă tremurând, cine umblă 
poticnindu-se de orice, cine umblă strâmb, cine umblă lumeşte, cine umblă cu 
ochii închişi (2 Petru 1, 9), cine umblă cu nebăgare de seamă prin gropi, prin 
şanţuri, prin noroaie, prin locuri nepermise, cine umblă târându-se, cine umblă 
cu nebunii, cu desfrânatele, cu băutura, cine umblă cu cuțite, cu ciomege, cu 
arme, cine umblă cu înşelăciuni, cu afaceri necinstite, cu minciuni, cine umblă 
în gură cu Biblia, dar în buzunar cu rachiu, cu tutun, cu cărţi de joc, cu 
jurăminte şi cu înjurături, cine umblă şi la biserică sau la adunare, dar şi la 
păcate şi la cârciumă, cine umblă cu Dumnezeu pe buze, dar cu diavolul pe 
inimă, — acela nu este sănătos! Nici la minte, nici la credinţă. 


Căci acela care este sănătos cu adevărat are totdeauna un umblet drept, frumos 
şi statornic, un cuvânt drept şi trăit, o viaţă şi o purtare drepte şi frumoase. Fie 
că-l vede cineva, fie că nu-l vede. 


Dacă tu cu adevărat te-ai sculat din păcate, atunci ia seama bine cum umbli. 
Căci la umbletul tău privesc şi îngerii şi demonii. Şi cerul şi iadul. Și 
Dumnezeu şi oamenii (| Cor. 4,9). 


Umblarea ta este mărturisirea ta. Și după ea îţi vei primi şi lauda şi ocara 
(Mat. 25,3 1-46; Rom.2, 5-6; Apoc. 20, 12). 


Dacă eşti al lui Hristos, trebuie să umbli ca EI (1 loan 2, 6). 


(Traian Dorz, din Hristos — Binefăcătorul nostru) 


Traian Dorz - Slăbănog mă simt 


Slăbănog mă simt, Stăpâne, 
şi străin, de toţi uitat, 

am ajuns de azi pe mâine, 
ca un câine 

alungat. 


Hule multe, fără nume, 
împrejurul meu ascult, 
dar par toate dintr-o lume 
— val în spume — 

dus de mult. 


Cu nădejdile apuse, 
alungat de toţi am fost, 
numai Crucea Ta, lisuse, 
îmi mai fuse 

adăpost. 


Arsul meu obraz pe care 
lacrimi curg şi azi fierbinţi 
îl loviră mâini barbare 

ŞI amare 

suferinţi. 


Numai Tu cu mângâiere 
în suspinul meu mai vii, 
să-mi aduci la greu putere 
şi-n durere, 


bucurii. 


O, lisuse, din înaltul 

cerului, să vii, Te rog, 

când din chin şi-aşteaptă saltul 
iarăşi altul 

slăbănog. 


Traian Dorz - Suflet fericit 


Suflet fericit cu Domnul, 
care stai la pieptul Lui, 
în adâncă ascultare 

ce-ţi tot spune, 

ce-l tot spui? 


Când în sfânta Lui iubire, 
contemplându-L, te afunzi 
în a Duhului răpire, 

ce te-ntreabă, 

ce-l răspunzi? 


Când Se-apleacă drag spre tine 
şi-a Lui Faţă cald priveşti, 

în şoptiri de taine pline, 

ce-ţi grăieşte, 

ce-l grăieşti? 


Când răpit în rugăciune 
te înalți în stări de Rai, 
cine-ar fi să poată spune 
cât îți dă 

şi cât Îi dai!... 


Pr. Anthony M. Coniaris - Duminica a II-a din Post - Spărgând acoperişul 


Intr-o zi patru prieteni au adus un paralitic la lisus, să îl vindece. Când au văzut 
că nu se putea intra în casa în care predica Iisus, din cauza mulţimii prea mari, 
cei patru nu au disperat. 


Credinţa nu se lasă bătută niciodată. Perseverează. Este inventivă, fertilă, 
plină de idei. Râde de bariere. Dacă un drum este închis, credinţa caută alt 
drum. Şi îl găseşte în final. Scoţând câteva dintre țiglele uşoare ale acoperişului 
palestinian, cei patru prieteni l-au coborât prin deschizătură, aşezându-l la 
picioarele Învăţătorului. 


Imaginaţi-vă uimirea celor din casa plină ochi când au auzit un zgomot ciudat 
de sus, au observat căzând praf peste ei, iar când şi-au ridicat privirea au văzut 
acoperişul spart şi paraliticul coborând spre ei. Imaginaţi-vă cum lisus privea 
spre cerul deschis, prin gaura din acoperiş, văzând patru capete ce îl priveau de 
sus! 


Avem aici un exemplu despre cum credinţa sparge acoperişul pentru a ajunge 
la Dumnezeu. Aceşti oameni au demonstrat pentru toţi că credinţa creştină este 
mai mult decât o străfulgerare în întuneric; este un efort hotărât de a stabili o 
legătură cu lisus. Persoana care spune “nu am fost duminica aceasta la biserică, 
dar inima mi-a fost acolo” se păcăleşte pe sine. Dacă inima îi era acolo, şi trupul 
i-ar fi fost acolo. Nu poţi să opreşti credinţa din a găsi un drum pentru ca să fie 
cu lisus. 


Să ne uităm puţin la cei patru prieteni ai paraliticului. Primul lucru pentru care i- 
a admirat lisus a fost credinţa lor. “Și văzând lisus credinţa lor” a făcut 
vindecarea miraculoasă. Dar credinţa creştină nu stă singură; ea merge mână în 
mână cu iubirea. Când aceşti patru prieteni au venit la lisus, ei nu au venit 


singuri. Ei şi-au amintit de cel care dorea atât de mult să îl vadă pe lisus, dar nu 
putea din cauza paraliziei. Mulţi îl uitaseră, dar nu şi prietenii lui. Ei au găsit 
timp şi energie ca să meargă, să îl ia, să îl ducă la lisus. Fi sunt genul de oameni 
care îi provoacă bucurie Domnului. Nu au căutat să îl vadă doar ei pe lisus, ci s- 
au gândit să îl aducă pe acela care altcumva nu ar fi putut veni singur. 


Începem aducându-ne pe noi înşine la Hristos. Dar niciodată nu ne oprim aici. 
După ce ne-am adus pe noi, îi aducem pe alţii. Cel mai mare dar pe care un om 
îl poate da cuiva este Hristos. Foarte puţini sunt aceia care într-o zi să nu aibă 
de-a face cu cineva care nu îl cunoaşte pe Hristos, şi care nu are nevoie 
disperată să îl cunoască. Nu este oare acesta scopul nostru ca Biserică, adică al 
cateheţilor, părinților, responsabililor de tineret, membrilor din cor, prietenilor, 
ca fiecare în stilul propriu să îi aducem pe ceilalți în prezenţa vindecătoare a 
Domnului nostru? Cât de uşor este, de exemplu, să aduci un prieten şi să îl aşezi 
la picioarele lui lisus prin rugăciune! Cei patru bărbaţi din Evanghelia de astăzi 
nu au putut să îşi vindece prietenul paralizat, dar au fost dispuşi să îl ducă la Cel 
care poate vindeca. 
“Fiule, iertate îţi sunt păcatele tale!” 

Vedeţi cu câtă gingăşie şi mare compasiune i-a vorbit lisus paraliticului? 
“Fiule, iertate îţi sunt păcatele tale.” Văzându-l aşezat în patul său, i s-a adresat 
cu “Fiule”. Vorbea într-adevăr cu unul dintre copiii Săi care suferea şi l-a pus în 
contact — după cum face cu noi toţi — cu iubirea şi puterea lui Dumnezeu. lisus 
ar fi putut să îi spună paraliticului: “Te-am vindecat de paralizie.” Dar nu a făcut 
aşa. I-a spus în schimb: “Tertate îți sunt păcatele tale.” Problema cu acel om nu 
era paralizia, ci ceva mai adânc. Trupul şi sufletul trăiesc atât de îngemănate 
încât boala unuia afectează pe celălalt. Tortura păcatului şi a vinovăţiei erau 
cauza profundă a paraliziei omului. Aşa că lisus a eliminat cauza primară: 
“Fiule, iertate îți sunt păcatele.” 


Dacă o persoană este un şofer prost, va transforma într-un morman de fier vechi 
orice maşină — chiar şi cea mai bună. În astfel de cazuri terapia cea mai bună nu 
este repararea maşinii, ci reeducarea şoferului. Dacă lisus ar fi vindecat doar 
trupul acestui om, apăsarea păcatelor neiertate şi-ar fi găsit calea sub forma unei 
alte boli fizice. Acest om era paralizat de vinovăţie, iar paralizia fizică era doar 
un semn exterior al paraliziei spirituale, interioare. Păcatul este paralizatorul cel 
mai mare. Paralizează omul, trupul şi sufletul. lisus a venit să vindece astfel de 
paralizii. 


4 Venim astăzi la lisus paralizaţi de lipsa de sens a vieţii, simțind însă că ea 
ar avea un sens: “Am venit ca voi Să aveți viaţă şi să o aveţi din belşug.” 
4 Venim la Lisus paralizaţi de păcat şi de vinovăţie; mergem de la el iertaţi. 


4 Venim la lisus paralizaţi de nelinişte şi frică. Plecăm împăcaţi — “pacea 
lui Dumnezeu care covârşeşte orice minte” (Filipeni 4,7). 

4 Venim la lisus paralizaţi de slăbiciunile noastre; plecăm întăriţi. “Toate le 
pot întru Hristos, Cel care mă întăreşte” (Filipeni 4,13), spune Pavel. 

+ Venim la lisus paralizaţi de sentimentul de singurătate; plecăm după ce 
am găsit un Prieten care ne iubeşte şi căruia îi pasă de noi. 

+ Venim la lisus paralizaţi de descurajare; plecăm cu speranţă — o speranță 
ce este fixată în Dumnezeu, care atât de mult a iubit lumea încât pe 
Unicul Fiu “nu L-a cruțat, ci L-a dat morţii, pentru noi toţi” (Romani 
8.32). 

+ Venim la Iisus paralizaţi de scepticism şi îndoială; plecăm după ce am 
găsit Adevărul. “Eu sunt Calea, Adevărul şi Viaţa; Nimeni nu vine la 
Tatăl Meu decât prin Mine” (loan 14,6). 

+ Venim la isus paralizaţi de tristeţe; plecăm bucuroşi. “Acestea vi le-am 
spus, ca bucuria Mea să fie în voi şi ca bucuria voastră să fie deplină” 
(loan 15,11). 

+ Venim la Isus paralizaţi de frica morţii; plecăm asiguraţi de viaţa veşnică. 


“Pentru ce vorbeşte Acesta astfel?” 


Când cărturarii l-au auzit pe Isus spunând: “Fiule, iertate îţi sunt păcatele tale!”, 
ei au reacţionat spunând: “Pentru ce vorbeşte Acesta astfel? EI huleşte. Cine 
poate să ierte păcatele, fără numai unul Dumnezeu?” Cărturarii credeau că din 
moment ce doar Dumnezeu poate să ierte păcatele, lisus a comis o blasfemie. 
lisus le arată că EI este Dumnezeu vindecându-l pe paralitic. “Ca să ştiţi că 
putere are Fiul Omului a ierta păcatele pe pământ, a zis slăbănogului: Zic ţie: 
Scoală-te, ia-ţi patul tău şi mergi la casa ta.” Trebuie să nu uităm că acei 
cărturari erau convinşi că nici un paralitic nu se poate ridica până nu i se iartă 
păcatele. Conform cărturarilor, toate bolile erau rezultatul păcatului, şi nici o 
boală nu putea fi vindecată dacă nu erau iertate păcatele. Acum, dacă lisus 
reuşea să îl facă pe acest om să se ridice şi să umble, atunci aceasta era dovada 
că păcatele omului au fost într-adevăr iertate şi deci lisus era într-adevăr 
Dumnezeu, singurul care poate ierta păcatul! 


“Ce este mai uşor?” 


“Ce este mai uşor”, întreabă lisus, “a zice slăbănogului: Iertate îţi sunt 
păcatele, sau a zice: Scoală-te, ia-ţi patul tău şi umblă?” 


DEE i rispuns Ia această întrebare când spunea 


odată: “Să creezi (lumea) a fost uşor... nici un efort. “Să fie lumină” (a spus 
Dumnezeu) şi a fost lumină. Dar să converteşti inimile de la egoismul 
caracteristic omului la iubirea caracteristică lui Dumnezeu... aceasta a costat 


agonie şi sudoare de sânge şi moartea (lui Dumnezeu) pe cruce.” Într-adevăr: 
ce este mai uşor? 


Hristos este cel care spune fiecărui păcătos care se pocăieşte: “Ridică-te şi 
umblă. Păcatele îţi sunt iertate.” “Ce spune acesta? Cine poate Să ierte 
păcatele, fără numai unul Dumnezeu?”, întreabă cărturarii. Dar paraliticul ştie: 
Aici, în Hristos, este Dumnezeu! Aşa că “erau toți uimiţi şi sSlăveau pe 
Dumnezeu, zicând: Asemenea lucruri n-am văzut niciodată.” 


Prin puterea aceluiaşi Hristos, noi, de asemenea, ne putem ridica mintea 
paralizată, sufletul paralizat, spiritul paralizat şi umbla cu o viaţă nouă, o viaţă 
plină şi sănătoasă. ȘI noi, de asemenea, putem să îi dăm mărire lui Dumnezeu, 
spunând: “Nu am văzut niciodată asemenea lucruri. Nu am visat niciodată că 
această bucurie, această pace, această iertare, ar fi posibile!” 


(Traducere: Oana Capan) 


IPS Andrei Rymarenko - Duminica a II-a din Post - Vindecarea interioară 
şi exterioară 


Fraților şi surorilor, am trăit această săptămână la lumina ultimei duminici — 
Triumful Ortodoxiei. În Evanghelia pe care am ascultat-o acum o săptămână ni 
s-a spus un lucru minunat: “Filip a găsit pe Natanael şi i-a zis: Am aflat pe 
Acela despre Care au scris Moise în Lege şi proorocii, pe lisus, fiul lui Iosif 
din Nazaret. Și i-a zis Natanael: Din Nazaret poate fi ceva bun? Filip i-a zis: 
Vino şi vezi” (loan 1,45-46). 


Amândoi, Filip şi Natanael, doreau să creadă corect, să îi aducă cult lui 
Dumnezeu în mod corect, adică să fie ortodocşi, să aibă credinţa cea dreaptă. 
Aceasta presupunea în primul rând lămurirea faptului dacă lisus era sau nu 
adevăratul Mesia. Cu această intenţie s-au apropiat ei de Hristos. Văzându-l pe 
Natanael, Hristos a spus: “Iată, cu adevărat, israelit în care nu este vicleşug.” 
Natanael s-a mirat şi l-a întrebat: “De unde mă cunoşti?” lisus i-a răspuns: 
“Mai înainte de a te chema Filip, te-am văzut când erai sub smochin” (loan 
1,47-48). 


Ce s-a întâmplat sub smochin nu cunoaştem. Dar ştim că Hristos l-a lovit în 
punctul în care trebuia, că a atins chiar inima acestui om. lată ce i-a răspuns 
Natanael: “Rabi, Tu eşti Fiul lui Dumnezeu” (loan 1,49). Natanael l-a 
recunoscut pe adevăratul Dumnezeu, devenind într-un fel primul drept 
credincios. Şi toate acestea pentru că Hristos i-a atins inima, a atins ceva ce se 
afla adânc, adânc în inima lui Natanael. Triumful Ortodoxiei începe mereu 
din sufletul omului, şi doar după ceea se manifestă extern. Este adevărat, uneori 
cauze externe atrag inima, ca şi cum ar trezi-o. Dar pentru ca aceasta să se 
întâmple, trebuie să fie ceva în inimă care să facă posibilă trezirea. Dumnezeu 


ne cere inima. Nu îl poţi servi pe Dumnezeu fără inimă, nu poţi avea dreapta 
credinţă fără inimă, aşa cum un om nu poate să existe fără inimă. 


În Evanghelia de astăzi ni se vorbeşte despre acelaşi lucru. Un paralitic este 
adus la Domnul, purtat fiind de patru bărbaţi. Neputând să ajungă la Hristos 
datorită mulțimilor, ei au spart acoperişul casei şi l-au coborât pe acolo pe 
prietenul lor paralizat. Vedeţi cât de dificil a fost. Aceasta este împlinirea 
poruncii iubirii în viaţa exterioară. Dar care este izvorul? Să ascultăm mai 
departe: “Și văzând lisus credinţa lor, i-a zis slăbănogului: Fiule, iertate îţi 
sunt păcatele tale!” (Marcu 2,5). 


Aceştia patru au avut credinţă în inimile lor, şi această credinţă i-a îndemnat 
să facă orice efort pentru ajuta; şi văzând această credinţă, lisus a ajutat. 
Faptul extern s-a produs ca rezultat al faptului intern. Dumnezeu nu i-a spus 
dintr-odată paraliticului: “Scoală-te, ia-ţi patul tău”, ci i-a spus: “Fiule, iertare 
îţi sunt păcatele tale!” Vedeţi, nu exteriorul este primul, ci interiorul. În fond, 
păcatul era în inimă. O inimă paralizată de păcat nu îl poate simţi pe Dumnezeu 
în Hristos şi nu poate să îi aducă laudă aşa cum se cuvine. Şi aici Hristos i-a 
vindecat inima, i-a făcut-o drept credincioasă. Apoi a urmat exteriorul: “Zic ţie: 
Scoală-te, ia-ţi patul tău şi mergi la casa ta” (Marcu 2,11). 


Ce s-ar fi întâmplat însă dacă Domnul ar fi început cu al doilea lucru, cu 
vindecarea externă? Paraliticul s-ar fi ridicat în acelaşi fel, şi-ar fi luat patul şi ar 
fi plecat acasă, dar cu o inimă moartă din cauza păcatului. Ar fi fost un cadavru 
viu. lată ceea ce nu puteau înţelege fariseii. “Ce este mai uşor?”, i-a întrebat 
Hristos, “a zice slăbănogului: Iertate îţi sunt păcatele, sau a zice: Scoală-te, 
ia-ți patul tău şi umblă? Dar, ca să ştiţi că putere are Fiul Omului a ierta 
păcatele pe pământ, a zis slăbănosgului: Zic ţie: Scoală-te, ia-ţi patul tău şi 
mergi la casa ta” (Marcu 2,9-11). Acestui paralitic Domnul i-a dat atât 
vindecarea interioară cât şi cea exterioară. Şi el a mers acasă şi a dus acolo 
sentimentul de pace al triumfului dreptei credinţe. 


(Traducere: Oana Capan) 


IPS Ioan Ploscaru - Duminica a II-a din Post - Despre rugăciune 


În a doua duminică a Postului Mare, vreau să vă vorbesc despre rugăciune. Nu 
ştiu dacă în toată învăţătura lui lisus a existat un îndemn, un sfat, ori o poruncă, 
asupra căreia să fi stăruit atât de mult ca asupra rugăciunii. Aproape pe fiecare 
pagină din Evanghelie aflăm un exemplu sau o chemare la rugăciune: “Cereţi şi 
vi se va da; Căutaţi şi veţi afla; Bateţi şi vi se va deschide” (Mt. 7, 7), sau 
“Privegheaţi şi vă rugaţi ca să nu cădeţi în ispită” (Mt. 26, 41), sau “Orice veți 
cere de la Tatăl în numele meu, veţi primi” (Lc. 16, 23) şi multe alte citate prin 
care vedem importanţa pe care a arătat-o lisus rugăciunii. 


Sfântul Ioan Damaschinul defineşte rugăciunea ca fiind înălțarea minţii la 
Dumnezeu. Este cea mai scurtă şi potrivită definiție a rugăciunii. Când avem un 
gând evlavios, o exclamare, o invocare de ajutor, înălțăm rugăciune la 
Dumnezeu. ERIE spune: “0 singură dată am fost spălaţi de 
Dumnezeu prin botez, dar prin rugăciune ne spălăm sufletul în fiecare zi”. În 
alt loc zice că rugăciunea este o conversaţie cu Dumnezeu. Când citeşti în 
Biblie, îți vorbeşte Dumnezeu, iar când te rogi, îi vorbeşti tu lui Dumnezeu. 


De obicei, omul cere de la Dumnezeu sănătate, succes în afaceri, câştig de 
bunuri pământeşti, cu un cuvânt cere avere, plăceri şi ambiţii. Dacă Dumnezeu 
i-ar împlini pe loc una din aceste cereri materiale, îndată ar dori altceva, fără să 
se mai gândească la scopul existenţei sale pe pământ, fericirea eternă. Până când 
omul este bogat şi fericit, nu se prea gândeşte la Dumnezeu, dar imediat ce vine 
suferinţa, când planurile pământeşti sunt spulberate, atunci începe să se 
gândească la Dumnezeu. Ca şi individul, popoarele înfruntă şi biruiesc 
cataclisme, molime şi războaie, dar nu rezistă la bogăţie şi la lux, care le macină 
virtuțile şi le distruge demnitatea. 


Am citit undeva o inscripție veche, prin care se arată succesiunea logică a 
mersului istoriei în legătură cu virtuțile şi viciile oamenilor. Inscripţia era pe un 
cerc şi scria aşa: “Războiul aduce sărăcia, sărăcia aduce umilinţa, umilinţa 


aduce înțelegere, înțelegerea aduce pace, pacea aduce bogăţie, bogăţia aduce 
trufia, trufia aduce neinţelegerile, neînțelegerile aduc războiul”. Astfel se 
învârte cercul vieţii umane, în care, bineînţeles, un mare rol îl are diavolul cu 
provocările sale. 


Cum ar putea Dumnezeu să-l ferească pe om de necazuri şi de suferinţe, când 
numai acestea îl fac să-şi orienteze sufletul spre viaţa de veci? Mântuitorul ne 
spune: “Dacă un fiu cere de la tatăl său pâine, îi va da lui şarpe? Sau, dacă 
cere un ou, îi va da scorpie? Voi, care sunteţi răi, ştiţi să daţi daruri bune 
fiilor voştri, cu atât mai mult Tatăl vostru cel din cer, va da viaţa veşnică celor 
ce o cer de la dânsul”. 


Pentru ca rugăciunea Să fie ascultată de Dumnezeu, Sunt necesare trei 
condiţii: 


+ Omul să rupă cu păcatul. Sfântul Izidor ne învaţă că precum nici un 
medicament nu ajută când fierul este în rană, aşa nici rugăciunea nu 
se împlineşte până când nu este scos păcatul din suflet. 

4 Pentru ca rugăciunea să ne fie ascultată, să cerem în primul rând 
lucruri Sufleteşti, iar cele trupeşti pe care le cerem să nu fie piedică la 
mântuire. lisus s-a rugat în grădina Ghetsimani: “Să treacă paharul de 
la Mine, dar nu voia mea, ci a ta”. În rugăciunea “Tatăl nostru” sunt 


şapte cereri, din care numai una se referă la nevoile trupeşti: “Pâinea 
noastră cea de toate zilele, dă-ne-o nouă astăzi”, celelalte privesc 
bunurile sufleteşti. 

4 A treia condiţie este perseverenţa, să ne rugăm cu Stăruinţă. Sufletul 
este opera vieții noastre: prin rugăciune se sfinţeşte, se cizelează, devine 
mai sănătos şi asemănător cu lisus Hristos. Mântuitorul ne dă exemplu 


de stăruinţă în rugăciune, prin parabola judecătorului nedrept (Lc. 18, 
5) 


Ne aflăm în perioada Postului Mare, timp potrivit pentru a ne ruga, a stărui cu 
umilință şi dragoste faţă de lisus, care se pregăteşte de patima şi moartea Sa. 
Noi în biserică, în afară de Sfânta Liturghie şi Rozar, în timpul Postului facem şi 
devoţiunea Calea Crucii: miercuri, vineri şi duminică. În această devoțiune care 
se practică în Biserica Catolică din sec. XVIII, iniţiată de Sfântul Leonard de 
Port-Mauriciu, se meditează calea dureroasă făcută de lisus pe drumul 
Calvarului. Cât de plăcută trebuie să-l fie lui lisus această devoțiune care-L 
însoţeşte pe drumul de la pretoriu până pe dealul Golgotei! 


Să încercăm în acest post să luăm parte la Calea Crucii, să medităm împreună cu 
Fecioara Maria, femeile evlavioase şi cu Sfântul loan, fiecare staţiune, urmărind 
suferinţa lui lisus, fizică şi sufletească: EI, fiind Dumnezeu, vede într-un prezent 
veşnic. Pentru câte suflete a murit în zadar? 


Practicând devoțiunea Calea Crucii, la care se adaugă postul şi celelalte 
rugăciuni din această perioadă, vom trăi mai intens şi cu mai multă evlavie 
sărbătoarea cea mare a Invierii Domnului. Amin! 


Pr. Mihai Tegzeş - Duminica a II-a din Post - Iertarea: un dar al lui 
Dumnezeu 


Psalmul 40 este rugăciunea omului bolnav adresată lui Dumnezeu, a omului 
care în amarul lui simte greutatea păcatelor sale, dar şi învinuirile gurilor rele 
din preajma lui. Această rugăciune este un strigăt de iertare, de implorare a 
vindecării. 


Omul mai are o speranţă: ajutorul care îi vine de la Dumnezeu, singurul 
care-l poate vindeca, ierta, cum zice Psalmul: “Domnul să-l ajute pe el pe 
patul durerii lui; în aşternutul bolii lui să-l întărească pe el. Eu am zis: 
Doamne, îndură-Te de mine; vindecă sufletul meu, că faţă de Tine am 
păcătuit” (Ps 40,3-4). Domnul milei îi va da acestui om posibilitatea să 
trăiască o viaţă nouă, caracterizată de încrederea că, Stăpânul a toate nu-l va 
abandona, ci îl va primi pentru totdeauna în bucuria prezenţei Sale! 


Aceste rânduri ale Psalmului sunt o bună introducere pentru Evanghelia de 
astăzi, care vorbeşte despre minunea vindecării unui paralitic şi despre iertarea 
păcatelor. lisus s-a reîntors la Capernaum unde mai înainte predicase şi scosese 
diavolul dintr-un om îndrăcit. lată motivul pentru care la Capernaum toţi îl 
aşteaptă, toţi doresc să asculte cuvântul Său şi să se vindece. 


Casa în care se afla lisus probabil este cea a apostolului Petru. Pericopa 
relatează faptul că patru bărbaţi aduc la lisus un paralitic. Dorinţa lor de a-l ajuta 
pe paralitic să se vindece este lăudată de Învățător. EI cere mereu credinţa 
bolnavului, dar acest bolnavul nu vorbeşte! Cei care-l conduc la Iisus vorbesc 
pentru el. 


Lumea multă, încurcă uneori: cei patru nu pot intra în mod obişnuit în casă. Ei 
nu se descurajează şi caută un alt acces la Iisus: se urcă pe acoperiş, îşi fac un 
loc şi coboară bolnavul înaintea lui lisus. O rezolvare care arată puterea mare a 
credinţei lor. Văzându-le credinţa, lisus vindecă paraliticul. 


lisus vede credinţa celor patru şi zice: “Fiule, îţi sunt iertate păcatele”. Isus nu- 
| ceartă pentru păcatele sale ci, dimpotrivă, îl numeşte “fiu”. Primul pas pe care 
lisus îl face: îi iartă păcatele. lisus este Dumnezeu pentru că, cuvântul său 
devine faptă! Ceea ce zice, EI face. Afirmând ceva, EI realizează ceea ce 
spune! 


Credinţa celor patru persoane care l-au dus pe paralitic la lisus, a permis 
întâlnirea bolnavului cu lisus, care vindecă şi mântuieşte. Credinţa trebuie 
împărtăşită cu ceilalți, nu este un fapt strict personal. Rugăciunea celor patru 
este decisivă pentru vindecarea bolnavului, care poate nici nu dorea să-L 
întâlnească pe lisus. Evanghelia tace în această privinţă. 


Pericopa de astăzi arată că, o comunitate creştină adevărată trăieşte valorile care 
se opun economiei de piaţă: cei patru găsesc timp ca să slujească celor mai slabi 
şi neajutoraţi. Solidaritatea lor obţine pentru paralitic iertarea păcatelor. 


Pentru cei patru prieteni şi pentru bolnav, lisus este singura lor speranţă. 
Domnul acţionează în sens spiritual, vindecă sufletul şi prin aceasta îşi arată 
dumnezeirea dar clarifică şi adevărata prioritate a omului: să fie sănătos 
sufleteşte! 


În timpul acela lumea credea că boala era o pedeapsă pe care Dumnezeu o 
dădea pentru păcatele pe care omul le-ar fi făcut. Mântuitorul nu asociază boala 
cu păcatul, ci îşi însuşeşte toată durerea omului, fizică şi spirituală, care-i 
zbuciumă existenţa şi viaţa, pentru că numai Dumnezeu poate să-l scape pe om 
de răul păcatului. Dumnezeu ne eliberează de acest rău prin milocirea lui 
Iisus. lată noutatea! Dumnezeu făcut om, poate să ne elibereze de păcate! 


În timp ce păcatele seacă inima şi transformă viaţa într-un deşert neroditor, 
plin de pericole şi moarte, darul iertării, reînnoiește omul până în adâncul 
fiinţei sale, existenţa sa devine fecundă şi înfloritoare, transformându-se 
astfel într-o laudă continuă adusă lui Dumnezeu, pe calea către fericirea 
veşnică. 


Evanghelistul nu ne relatează reacţia bolnavului şi a prietenilor săi, ci pe cea a 
cărturarilor şi a fariseilor. Acest miracol trezeşte nemulțumire printre unii 
cărturari. lisus descoperă gândurile lor, semn că are puterea divină de a citi în 
inimile oamenilor şi că vindecarea paraliticului este confirmarea vizibilă a 
iertării dăruite acelui om de către Dumnezeu! Poate că lisus vrea să 
exemplifice în mod fizic, ce înseamnă eliberarea de păcate. 


De ce lisus mai întâi îl iartă? Pentru că nu toţi au venit să-L asculte cu inima 
curată. Cărturarii au venit ca să descopere vreun motiv pentru care să-L 
învinuiască şi să-L dea morţii. Aceasta este prima oară când apar în Evanghelia 


lui Marcu, cărturarii, o categorie de persoane, importantă pentru acele timpuri, 
deoarece studiau şi interpretau Legea şi profeţii, pentru ca poporul să trăiască 
după voia lui Dumnezeu. 


Cărturarii şed, stau, simbol al oamenilor incapabili să se mişte, blocaţi înaintea 
darului lui Dumnezeu, prizonieri ai propriilor idei limitate, incapabili să accepte 
iertarea Bunului Dumnezeu. Ca urmare a cuvintelor lui lisus, care dăruiesc 
iertarea, ei reacţionează în inimile lor, dar nu cu voce tare. O reacţie dăunătoare 
pentru fiecare om care gândeşte răul în inima sa, dar nu comunică, nu are 
curajul să ceară explicaţii, ci se gândeşte cum să-l elimine pe cel care nu 
gândeşte la fel cu el. lisus îi întreabă, dar ei tac. Cine are dreptate: Iisus care are 
putere să ierte păcatele sau ei, care îl consideră un blestemător? Acum minunea 
pe care lisus o face, arată că El poate să ierte păcatele. Domnul închide gura 
cărturarilor şi deschide gurile mulţimii, care văzând minunea, Îl laudă pe 
Dumnezeu. lisus se foloseşte de boala trupului, pentru a vesti dorinţa lui 
Dumnezeu de a ierta păcatele tuturor oamenilor! Iertarea permite omului să 
umble din nou, să se apropie de Dumnezeu, să fie sfânt. 


Cărturarii vedeau în lisus, urmat şi aclamat de mulţimi, o ameninţare pentru 
funcția şi puterea lor, de aceea pentru ei, Domnul va rămâne un blestemător, iar 
din acest moment, vor încerca cu toate puterile să-L elimine. 


Ei învățau lumea că persoana bolnavă este impură şi nu poate să se apropie de 
Dumnezeu şi de Templu. De aceea bolnavii se simțeau refuzați de Dumnezeu. 
lisus însă, nu gândea astfel. Primindu-l şi iertându-l, Domnul neagă că paralizia 
este o pedeapsă de la Dumnezeu, datorată păcatelor omului. 


Ideile lui Iisus despre Dumnezeu nu se potriveau cu ale cărturarilor, de aceea ei 
comentează şi-L acuză de blasfemie. Pentru aceştia, numai Dumnezeu putea să 
ierte păcatele şi numai preoţii puteau decreta acest lucru. Cum de lisus, unul 
fără carte, se încumeta să spună că Dumnezeu l-a iertat pe acest paralitic? Dacă 
este adevărat că lisus ştie mai multe decât noi, riscăm să ne pierdem postul şi 
sursa de câştig, deoarece lumea îl va urma pe EI. 


lisus intră în dialog şi cu ei. Constată că este mult mai uşor să spui: “Îţi sunt 
iertate păcatele”, pentru că nimeni nu poate verifica, dar dacă zici: “Ridică-te şi 
umblă” iar omul se vindecă, toți pot constata minunea. Şi pentru ca să 
demonstreze că are putere de a ierta păcatele, Iisus îl vindecă pe paralitic. 


Minunea reliefează că boala nu este o pedeapsă pentru păcate; ceea ce ei 
considerau impur, nu mai este un obstacol pentru apropierea omului de 
Dumnezeu, căci în special necăjiţii au mai mare nevoie de Domnul. 


În VT este scris că iertarea păcatelor este o prerogativă exclusivă a lui 
Dumnezeu şi nici o persoană umană nu o poate substitui. Cum spune profetul 
Isaia: “Eu, Eu sunt cel care şterg păcatele tale şi nu Îmi mai aduc aminte de 
fărădelegile tale” (Is 43, 25); păcatul era legat de respectarea Legii iar 
““ertarea” impunea primirea păcătosului în comunitate. Doar Dumnezeu putea 
să ierte păcatele, iată de ce cărturarii gândeau că lisus, prin comportamentul 
Său, se punea în locul lui Dumnezeu. 


Ceea ce-L deranjează pe lisus este mentalitatea închisă, ipocrită, falsă a 
interlocutorilor Săi, față de iertarea păcatelor pe care o dă Dumnezeu. Este 
adevărată obiecţia acestora: doar Dumnezeu cunoaşte inima omului. Deci un 
om nu poate să ierte toate greşelile unui alt om, numai Dumnezeu poate. EI 
poate vindeca de orice boală, chiar şi paralizia. lar lisus a demonstrat că este 
Fiul lui Dumnezeu şi că El cunoaşte gândurile din inima omului. 


Pericopa de astăzi arată că lisus îi iubeşte pe oameni şi vrea să-i aducă în 
sânul Tatălui, dăruindu-le iertarea Sa, fără restricţii. Spunând: “Ca să ştiţi că 
Fiul Omului are puterea de a ierta păcatele“, lisus arată că puterea Sa este mai 
mare decât forța rea a păcatului. EI se arată Dumnezeul care iartă, fără să 
pretindă sacrificii de animale sau respectarea unor legi, obiceiuri fiscale. În 
acest sens, “spovedania” nu este un moment al tristeţii şi al ruşinii, ci al 
întâlnirii cu mila şi cu iubirea lui Dumnezeu, o ocazie a refacerii celei mai 
importante relaţii: raportul Dumnezeu-om! A-ţi recunoaşte păcatul şi a fi 
dispus să primeşti iubirea lui Dumnezeu, înseamnă a fi liber în inima ta şi a 
experimenta mila gratuită a lui Dumnezeu, care te cheamă la ospăţul 
Împărăției, unde doar El singur plăteşte consumaţia. 


Pentru mentalitatea noastră, deseori materialistă, vindecarea trupului este mult 
mai importantă decât iertarea păcatelor. Cultura zilelor noastre încearcă să ne 
convingă că este greşit să ne recunoaştem păcătoşi, să ne făurim complexe de 
vină, să ne căim, deoarece păcatul este doar un tabu, este o slăbiciune care se 
poate înţelege sau o contravenţie de apreciat ca semn al libertăţii personale. 
Dumnezeu n-are nici o legătură cu toate aceste fapte, cu ceea ce simt eu ca om, 
cu modul meu de viaţă; mai bine merg la psiholog decât la preot. 


Trebuie să luăm în serios ideea biblică despre păcat, ce presupune unicitatea 
unui Dumnezeu personal şi raportul Său de iubire cu poporul Israel, simbol al 
umanităţii mântuite. Pentru VT păcatul este: trădarea Alianţei, refuzarea iubirii 
gratuite a lui Dumnezeu, nerecunoştința pentru binefacerile Sale, idolatria 
nepermisă. 


Pornind de la un text al profetului Ieremia: “Oare aceştia mă jignesc pe Mine? 
Oare nu se jignesc pe ei?” (ler 7, 19), putem nota că Domnului îi pare rău, 


deoarece păcatele ne fac rău nouă! “Pe Domnul îl jienim indirect, deoarece 
direct ne facem rău nouă înşine”, spune 


Păcatul este rădăcina tuturor relelor din lume. De aceea lisus îi iartă mai întâi 
păcatele şi apoi îl vindecă pe paralitic. lisus începe prin vindecarea bolilor 
sufletului. Nu-i spune “Eu te iert”, ci “păcatele îţi sunt iertate”, care înseamnă 
“Dumnezeu ţi-a iertat păcatele”! Vindecarea trupului devine semn şi dovadă 
vizibilă a puterii lui lisus, de a ierta păcatele pe pământ. 


Nu ştim care erau păcatele paraliticului, dar este suficient să cunoaştem care 
sunt păcatele noastre: zgârcenia, goana necontrolată după avere, ambiția, 
căutarea profitului cu orice preţ, fuga după cele trecătoare, narcisismul, dorința 
de a domina pe alţii, într-un singur cuvânt: egoismul. Întâlnirea cu lisus ne 
vindecă (literar, ne învie) la fel ca şi pe paralitic: ne trece într-o existenţă 
nouă, bazată pe iubire, bucurie. Această Evanghelie ne întreabă: ce face astăzi 
comunitatea noastră în faţa bolii şi a durerii? Cum reacţionează faţă de cei 
nevoiaşi? Este capabilă să-i sprijine pe suferinzi? Practică caritatea creştină? 


Prezenţa răului în lume ar trebui să provoace în adevărații ucenici de astăzi ai 
lui lisus, o şi mai mare iubire şi dăruire în favoarea vindecării celor slabi şi 
nevoiaşi, a celor pe care de multe ori sunt acuzaţi şi nu sunt ajutaţi. Doar atunci 
când îi vom ajuta pe alții şi vom vedea cum se însănătoşesc, vom putea zice: 
“Nu am mai văzut până acum aşa ceva”! 


Iubiţi credincioşi! Evanghelia demonstrează că lisus poate ierta păcatele! 
Noutatea Evangheliei nu constă în minunea pe care lisus o face, ci este 
certitudinea că Dumnezeu iartă păcatele oamenilor. Preocuparea personală a 
Domnului nu este vindecarea trupului, ci iertarea păcatelor! lisus n-a vindecat 
toţi bolnavii, dar a dăruit tuturor oamenilor iertarea păcatelor. Vindecând 
bolnavii ne învaţă că boala trebuie învinsă, că EI vrea să mântuiască întreg 
omul: trup şi suflet. Până acum a interzis celorlalți să-l descopere adevărata 
identitate, dar acum El se auto-defineşte Fiul Omului, adică Mesia care ne 
dăruieşte iertarea! 


Păcatul blochează omul şi-l împiedică să creeze relaţii autentice cu alte persoane 
şi cu Dumnezeu; păcătosul nu mai poate fi solidar cu cei din jurul său, le 
produce doar greutăţi. Oare noi nu suntem responsabili de cei paralizaţi de lângă 
noi, fizic şi moral? Facem ceva ca ei să-L poată întâlni pe lisus? Consider că 
este mult mai periculoasă paralizia minţii înguste a cărturarilor, pretenția lor de 
a fi mai inteligenţi decât Dumnezeu. Ei doresc să aibă dreptatea numai de partea 
lor, pentru ca să rămână mereu singurii care comandă! De câte ori noi îi 
eliminăm şi îi batjocorim pe alţii, din dorinţa de a comanda şi de a ţine cu dinţii 
de putere? 


Mirarea mulțimii este consecinţa a ceea ce s-a întâmplat. Omul nu poate să-şi 
vindece paraliziile sale sufleteşti, însă Dumnezeu, poate! Acum, cel paralizat nu 
numai că se ridică, ci are puterea să-şi ducă patul! Boala lui i-a cauzat întâlnirea 
cu lisus! Dacă vrem să întâlnim “Adevărata Viaţă” trebuie să permitem fraților 
noştri, plini de credinţă, să ne ducă la Iisus, depăşind toate barierele posibile, ce 
s-ar putea interpune pe drumul către întâlnirea cu Mântuitorul. Nu este uşor să 
mergi cu regularitate la Biserică! 


Vindecând bolnavul, lisus arată faptul că Dumnezeu, când intervine, vindecă 
omul până în străfunduri, de boală şi de moarte. Domnul este cel care ne 
eliberează de păcat, de incapacitatea de a-L iubi pe Dumnezeu şi pe 
aproapele. lisus şi cei patru necunoscuţi ne dau o importantă lecţie cu privire la 
relaţiile dintre noi! De multe ori nu iubim, suntem paralizaţi, incapabili de a face 
primul pas spre împăcarea cu cei de lângă noi. Neiertarea paralizează relațiile 
inter-umane. Unele duşmănii sunt publice: toţi ştiu că cei doi s-au certat şi acum 
trăiesc ca doi paralizaţi. Comunitatea creştină trebuie să-i ducă la lisus, ca să le 
ierte păcatul lor, iar de la iertarea pe care o primesc de la Domnul, oamenii 
trebuie să înveţe să ierte. 


În timp ce un preot explica rugăciunea Tatăl nostru şi accentua necesitatea ca 
oamenii să se ierte între ei, o mamă a luat mâinile vecinelor sale şi le-a unit. 
Aceste au început să plângă şi şi-au cerut reciproc iertare. Preotul nu înţelese ce 
se întâmplă, dar acea comunitate ştia că cele două femei nu se salutau şi nu îşi 
vorbeau de ani de zile. Creştini fiind, avem datoria să răspândim practica iertării 
şi să ajutăm oamenii să se iubească! 


“Hristos a venit la noi fără păcat şi ne-a găsit pe toţi în păcate. Dacă El a 
venit Să ierte păcatele, Dumnezeu va fi generos, dar omul va trebui să-şi 
mărturisească păcatele sale. În spovedanie, omul arată umilinţa sa. Prin 
îndurare, Dumnezeu reliefează puterea şi mărirea Sa. Dacă EI a venit ca să 


ierte păcatele omului, să recunoască fiecare om condiţia sa umilă, pentru ca 
Dumnezeu să poată să ne dăruiască îndurarea Sa” Pi 

Noi, dacă trecem de la egoism, la ajutorarea aproapelui, ne comportăm identic 
cu cei patru care l-au ajutat pe paralitic: ducem oamenii la lisus, pentru ca EI să 
le dăruiască iertarea şi mântuirea. Biserica doreşte să ne înveţe că substanţa 
Evangheliei nu constă în grija faţă de sănătatea trupului, ci în grija pentru 


mântuirea întregului om: în conducerea omului la deplina comuniune cu 
Dumnezeu. 


În încheiere doresc să reliefez, să subliniez invitaţia pe care Iisus o adresează 
bolnavului şi fiecăruia dintre noi: “Întoarce-te acasă”, adică întoarce-te la viaţă, 
dar ţine mereu în mână “patul”, semnul bolii şi al limitei tale omenești, al 
amintirii că singur nu poţi răzbi în viaţă. Aminteşte-ţi că Domnul este cel care 


te ajută şi te vindecă şi că mântuirea ta vine de la EL. Întotdeauna cel care 
vindecă este lisus. Evanghelia doreşte să sublinieze că fără ajutorul Lui, nici un 
om nu poate să se mântuiască cu propriile puteri; dar că şi contrarul este 
adevărat: fără consensul nostru, El nu poate să ne salveze. lisus va repeta 
încontinuu: “Credinţa ta te-a mântuit”! Adică, te-ai vindecat pentru că te-ai 
încrezut în Mine, însă în patria Sa, Mântuitorul n-a putut vindeca, deoarece ei 
nu doreau să fie vindecaţi (Mc 6, 6). 


Iubiţi credincioşi! Păcatul este un rău, pentru că face rău oamenilor. Răul ni se 
prezintă la început ca un bine, pentru a ne putea ademeni şi înşela. Trebuie să ne 
debarasăm de păcate, pentru că acestea nu ne permit realizarea noastră cea mai 
importantă, de fu sfinţi ai lui Dumnezeu. Nu putem permite ca lumea să facă 
examenul de conştiinţă în locul nostru! Suntem iuți în a vedea păcatele altora, 
dar foarte îngăduitori față de păcatele noastre. /isus ne ajută să înțelecem 
slăbiciunile noastre, pentru a le schimba în bine. Noi suntem fiii lui 
Dumnezeu, însă păcatul ne împiedică să realizăm această identitate, adevăratul 
nostru bine. 


Romano Penna comentează acest text în sensul că, lisus dă o nouă învăţătură cu 
privire la păcat, nedefinindu-l doar ca o simplă încălcare a unor legi sau reguli 
stabilite de oameni. Pentru lisus, păcatul este refuzarea comuniunii cu 
Dumnezeu, a iubirii Lui gratuite, a milei cu care un tată îşi iubeşte fiii Săi, în 
ciuda greşelilor acestora şi a nesupunerii faţă de învăţătura Lui. Trebuie să 
înţelegem că păcătoşii sunt destinatari privilegiați ai mesajului mântuitor adus 
de lisus, contrar VT, în care ei erau excluşi, marginalizaţi de societate. 


Mesajul lui Iisus este aproape mereu însoţit de fapte de iubire. Înseamnă că are 
întâietate iubirea lui Dumnezeu! Nu păcatul! Pe locul întâi este mila iertătoare. 
lisus nu-l vindecă şi-l iartă pe paralitic numai pentru ca el să poată reintra în 
societatea poporului Israel, ci pentru ca acesta să recâştige comuniunea cu 
Dumnezeu. El doreşte să-l ajute să experimenteze iubirea divină, de aceea îl 
iartă înainte de vreme, înainte ca el să-i ceară iertare. 


lisus ne invită pe toţi la convertire, la acceptarea milei şi a bunătăţii Tatălui, la 
convingerea că avem nevoie de lubire pentru a fi mântuiți. El ne cheamă să 
revedem relația noastră cu Dumnezeu, după ce Domnul mai întâi şi-a revăzut 
relaţia Sa faţă de noi. Când doi se ceartă, cel care trebuie să-şi ceară scuze mai 
întâi, este cel care a jignit. Însă, nu la fel se comportă Iisus, care se pleacă 
înaintea omului ca şi cum EI ar fi cel care ne-ar fi jignit. Mărirea ui Dumnezeu 
nu Stă în atotputernicia Sa, ci în ceea ce EI a făcut pentru noi, ne-a vizitat, S-a 
sacrificat... 


Acest mare mister este confirmat şi de sensul literar al numelui Domnului, 


“Iisus”, care înseamnă: Dumnezeu mântuieşte, salvează. EI, care va veni “să 


judece vii şi morţii”, ne arată chipul adevărat al Dumnezeului nostru, care a 
venit Să ne dăruiască iertarea în mod gratuit, din iubire pentru noi. 


Amin. 


Pr. Gheorghe Neamţiu - Duminica a II-a din Post - Vindecarea 
paraliticului din Capernaum 


“Și, văzând lisus credinţa lor, a zis paraliticului: «Cutează, fiule, iertate îţi 
sunt păcatele.»” (Matei LX, 3; Marcu 11,5) 


Minunea săvârşită de lisus, la care Sfânta Evanghelie ne face să asistăm astăzi, 
o istorisesc, aproape cu aceleaşi cuvinte, toți cei trei evanghelişti sinoptici: 
Matei, Marcu şi Luca — zişi sinoptici pentru că toți trei ne relatează paralel 
aceleaşi fapte. 


Să ne amestecăm şi noi prin mulțimea ce se înghesuia la uşa casei lui Petru, din 
Capernaum, unde se afla lisus, mulțime dornică să-L audă pe Mântuitorul, să-l 
vadă semnele şi minunile şi să se împărtăşească de binecuvântarea Lui. Să-L 
urmărim şi noi îndeaproape săvârşind vindecarea spirituală şi, apoi, vindecarea 
trupească, miraculoasă, a paraliticului, spre a ne duce, apoi, cu gândul, la 
vindecarea sufletelor paralitice. 


1. Pe când lisus vestea cuvântul unei mari mulțimi de ascultători, “au venit la 
El aducând un paralitic, întins pe un pat”. Cuvântul paralitic spune destul. 
Acel nefericit îşi avea membrele imobilizate, fiind întru totul avizat la serviciile 
persoanelor din jurul său, lucru cât se poate de supărător. A avut însă norocul să 
întâlnească şi oameni milostivi, cum erau şi cei patru, care prin gestul lor nobil 
ne impresionează. Făcându-li-se milă, l-au dus cu patul la casa unde se afla 
lisus, dar, neputând răzbi prin mulţime până la EI, inspirați de inventivitatea 
iubirii lor, recurg la o soluție ingenioasă, cu totul ieşită din comun. Pe o scară, 
urcă pe acoperiş, îl descoperă deasupra unde era lisus şi îl coboară pe bolnav în 
faţa lui Iisus. 


Două gesturi nobile ne atrag privirea: iubirea faţă de bolnav al celor patru inşi şi 
încrederea lor neclintită în ajutorul Domnului, gesturi ce Îl mișcă pe lisus şi-L 
fac să intervină cu mila Sa. “Și, văzând lisus credinţa lor — remarcă 
evanghelistul -, a zis paraliticului: «Cutează, fiule, iertate îţi sunt păcatele.»” 


Ceea ce îl face, aşadar, pe lisus să-i ierte acestui nenorocit păcatele, nu e numai 
credinţa acestuia, ci şi credinţa vie a celor ce-l aduseseră la lisus, de unde 
rezultă datoria ce o avem şi noi, de a ajuta pe cei lipsiţi, ca, pentru mila noastră, 
binecuvântarea lui Dumnezeu să se reverse peste nevoile lor trupeşti ori 
sufleteşti. 


Cuvântul de iertare rostit de lisus părea însă straniu şi tulburător în auzul celor 
de faţă, după cum li s-ar părea, şi astăzi, multora dintre noi, deoarece în loc de 
vindecarea neputinței trupeşti ce îl ţintuia la pat, paraliticul primeşte iertarea 
păcatelor. Da, pentru că misiunea cu care Fiul lui Dumnezeu a venit în lume 
este de a-i elibera pe oameni de paralizia păcatului. Aşa a fost anunţat EI de 
profeţi şi tot aşa Îl arată lumii şi loan Botezătorul: “Jată Mielul lui Dumnezeu, 
cel ce ridică păcatul lumii” (loan I, 29). 


Fără îndoială, bolnavul îşi simţea toată povara păcatelor, precum şi pe aceea a 
bolii. De câte ori, în orele tăcute ale nopţii, când durerile şi amărăciunea 
neputinței îi alungau somnul, nu-şi va fi depănat în minte viaţa-i trecută ! Şi, 
apăsat de mustrarea păcatelor, murmura tainic cu psalmistul: “Miluieşte-mă, 
Dumnezeule, după mare mila Ta, şi după mulţimea îndurărilor Tale, şterge 
fărădelegea mea” (Psalm 50). “Dintru adâncuri am strigat către Tine, 
Doamne, Doamne, ascultă glasul meu (...). De Te vei uita la fărădelegi, 
Doamne, Doamne, cine va suferi (...) ? ” (Psalm 129). 


lisus îi citise în suflet căința adâncă ce-l stăpânea în acea clipă. Numai aşa ne 
putem explica sentinţa eliberatoare: “(...) iertare îţi sunt păcatele”. Deoarece 
Dumnezeu numai aceluia care se căieşte sincer, îi iartă păcatele. Pe de altă 
parte, lisus, prin faptul că îi iartă păcatele în loc să-i vindece trupul, vrea să 
arate că paraliticul suferea mai mult sufleteşte decât trupeşte. De aceea, acum, 
plin de o nespusă mângâiere şi bucurie, paraliticul nu se va fi mirat că n-a primit 
ceea ce l-a determinat să vină la lisus, adică tămăduirea trupească. 


2. Dar tocmai pentru că paraliticul a ştiut să preţuiască darul, mai presus de fire, 
al iertării, care îi inunda acum toată fiinţa, lisus îl eliberează nu numai de 
paralizia sufletească, ci şi de cea trupească. Şi prilejul de a săvârşi această 
minune I-l oferă fariseii şi cărturarii care cârteau în sine zicându-şi: “Acesta 
huleşte ! Cine poate ierta păcatele, decât singur Dumnezeu ?” Acuza era o 
insultă la adresa lui lisus, căci EI le dovedise prin atâtea minuni că este 
Dumnezeu adevărat; de aceea, acum, ei ar fi trebuit să recunoască faptul că 
lisus, iertând păcatele, se prezenta cel puţin ca unul înzestrat cu putere primită 
de la Dumnezeu. 


De altfel lisus le dovedea misiunea Sa divină şi prin faptul că le dezvălui 
cugetele: “De ce cugetaţi cele rele în inimile voastre ? Spuneţi-mi ce este mai 
uşor a zice: “lartă-ţi-se păcatele” sau “Scoală-te şi umblă” ? Fără îndoială, 


pentru lisus — fiind El Dumnezeu -, a ierta păcatele şi a vindeca prin minune 
erau două lucruri deopotrivă de uşoare. Dar, în ochii oamenilor, a zice unui 
paralitic: “Scoală-te şi umblă”, este mai greu decât a-i zice: “Iartă-ţi-se 
păcatele”, deoarece, acela care ar vrea să săvârşească printr-un cuvânt o 
vindecare trupească imediată, numaidecât îşi va vădi putinţa ori neputinţa, din 
producerea sau neproducerea efectului, pe când, iertarea păcatelor fiind o 
acțiune nevăzută , efectul ei nu se poate controla cu simţurile. 


Prin urmare, sensul argumentului lui lisus este următorul: Dacă eu pot zice cu 
efect imediat: Scoală-te şi umblă, ceea ce, după părerea voastră, este mai greu, 
trebuie să recunoaşteţi că tot la fel şi cu acelaşi efect imediat, deşi nevăzut, pot 
zice: lartă-ţi-se păcatele. De aceea, lisus continuă: «Ci, ca să ştiţi că Fiul 
Omului are puterea de a ierta păcatele pe pământ (a zis slăbănogului) îţi zic: 
scoală-te, ia-ţi patul şi mergi la casa ta.» Şi s-a sculat îndată şi, luându-şi patul, 
a ieşit înaintea tuturor, încât se mirau toți şi lăudau pe Dumnezeu zicând: 
«Niciodată nu am văzut asemenea lucruri» ” (Marcu 1-12). 


Vindecarea deplină şi imediată, controlabilă cu simţurile, săvârşită numai cu 
puterea cuvântului, era, prin urmare, o dovadă zdrobitoare că lisus rostise cu 
efect şi cuvintele: “artă-ţi-se păcatele.” 


lubiţi creştini ! Martorii acestei minuni, neavând credinţa în dumnezeirea lui 
Iisus, pe care Îl credeau doar un profet, se mirau şi “Jăudau pe Dumnezeu care 
a dat oamenilor asemenea putere” (Matei LX, 8). Dar noi, cei de astăzi, care 
credem că lisus este Dumnezeu, de aceeaşi fiinţă cu Tatăl, ar trebui să fim 
stăpâniţi de o sfântă uimire şi să-L preamărim pentru faptul că, printr-un act de 
necuprinsă milă, puterea Sa dumnezeiască de a ierta păcatele a dat-o cu adevărat 
unor oameni, supuşi slăbiciunilor omeneşti, preoţilor. 


În seara Învierii, arătându-se apostolilor adunaţi în foişor, le-a zis: “Pace 
vouă ! Precum M-a trimis pe Mine Tatăl” — adică cu aceeaşi putere şi în 
acelaşi scop — “vă trimit şi Eu pe voi — şi prin voi, pe toţi succesorii voştri, 
până la capătul lumii.” Şi, zicând acestea, a suflat şi le-a zis: «Luaţi Spiritul 
Sfânt, cărora le veţi ierta păcatele li se vor ierta şi cărora le veţi ţinea vor fi 
ținute.» În acea clipă, prin aceste cuvinte, lisus a întemeiat Taina Sfintei 
Pocăinţe sau Spovedania. 


Cât trebuie să preamărim înţelepciunea şi mila lui Dumnezeu şi cât de 
recunoscători trebuie să-l fim pentru acest nepreţuit har al putinţei de a ne 
reîmpăca cu El. Şi cea mai frumoasă laudă şi recunoştinţă ce i-am putea-o aduce 
constă în a ne apropia de scaunul Sfintei Spovedanii cu dispoziţiile cuvenite. 
Adică, pregătiți printr-o serioasă examinare a conştiinţei şi cu adevărată şi 
sinceră căință, nu naturală, ci supranaturală, şi cu o fermă hotărâre de 
îndreptare. Şi aceasta s-o facem nu numai o dată pe an, la Paşti, când suntem 


obligaţi sub păcat de moarte prin poruncă bisericească, ci ori de câte ori 
conştiinţa — în examenul pe care îl facem zilnic, înainte şi după orice faptă — ne 
acuză cu vreo greşeală gravă sau rămânem tulburaţi sufletește. 


Mai mult, să ne mărturisim periodic, la un anumit interval, pe care să-l 
respectăm, deoarece glasul care ne îndeamnă să amânăm spovedania nu este al 
îngerului păzitor, ci al Satanei, care luptă din răsputeri să ne împiedice de a ne 
apropia de Dumnezeu. Fie comoditatea, fie ocupațiile, fie gândul amăgitor că 
greşeala comisă nu este tocmai atât de mare, sunt tot atâtea manevre viclene 
prin care Duhul minciunii vrea să ne abată de pe calea desăvârşirii. Chiar şi 
atunci când sufletul nu îţi este paralizat de vreun păcat de moarte, primeşti, prin 
dezlegarea dată de preot, odată cu iertarea sigură a păcatelor uşoare, şi harurile 
sacramentale, adică ajutoarele necesare spre a le ocoli în viitor, căci şi păcatele 
lesne-iertătoare sunt o piedică serioasă ce frânează progresul sufletului spre 
desăvârşire. 


Dar nu e destul să ne apropiem des şi bine pregătiți de Taina împăcării cu 
Dumnezeu, ci trebuie s-o facem bucuros, asemenea copilului care, iubindu-şi 
tatăl, nu-şi află pacea şi seninătatea, decât căzând în braţele părintelui care-l 
aşteaptă cu inima şi braţele deschise să-i dea sărutul iertării. 


Dar, iubiţi fraţi, în acest post, timp de reînnoire sufletească prin reconciliere cu 
Dumnezeu şi cu semenii în baia pocăinţei, noi, care de atâtea ori ne-am 
împărtăşit de bucuria binefacerilor acestei Taine, să nu ne mulţumim a ne 
apropia singuri de ea, ci, ca mădulare ale Trupului Tainic al lui Hristos, 
conştienţi de răspunderea ce o avem faţă de ceilalți semeni ai noştri, fraţi ai 
noştri, paralizaţi de păcat şi, asemenea celor patru din Evanghelie, să ne plecăm 
cu dragoste spre mizeria lor şi să-i ajutăm să ajungă la lisus, ca EI să-i împace 
cu Tatăl. lar dacă cumva noi înşine le suntem o piedică, pe această cale spre 
lisus, să-i iertăm, ca să se poată reconcilia cu Dumnezeu, căci, dintre toate 
faptele milei creştineşti nici una nu e mai plăcută lui Dumnezeu decât a ierta 
ofensele aproapelui şi a-l conduce la Dumnezeu. lată pentru ce Regele profet, 
nu găseşte altă cale mai bună de a-şi repara păcatul decât făgăduinţa ce o face în 
Psalmul 50: “Învăţa-voi pe cei fărădelege căile Tale şi cei păcătoşi la Tine se 
vor întoarce. ” 


Amin. 


Pr. Gheorghe Neamţiu - Duminica a II-a din Post - Însuşirile credinţei 


Minunea vindecării paraliticului, săvârşită de lisus astăzi în Capernaum, ne 
descoperă puterea credinţei vii, adică a credinţei însufleţite de dragostea faptică 
față de aproapele, căci vedem cum Mântuitorul, mişcat de credinţa şi mila care 
i-au făcut pe cei patru să recurgă la un mijloc ieşit din comun pentru a-l duce pe 
paralitic în faţa Sa, i-a dăruit acestuia iertarea păcatelor şi apoi vindecarea. 


După ce, duminica trecută, meditând asupra virtuţii credinţei, am văzut ce este 
această virtute şi temelia pe care ea se sprijină, precum şi dovezile care îi arată 
divinitatea, să răspundem azi la întrebarea care trebuie să preocupe pe orice bun 
creştin. Şi anume: Cum trebuie să fie credinţa, ce însuşiri trebuie să aibă ? 
Căci este de la sine înţeles că nu orice credinţă îl poate mântui pe om. 


Patru Sunt calităţile pe care trebuie să le întrunească adevărata credinţă. Ea 
trebuie să fie: întreagă sau universală, simplă, tare şi vie sau activă. 


1. O credinţă eclectică, adică una care acceptă numai anumite învățături, 
respingându-le pe acelea care nu-i convin, este o credinţă falsă, deoarece 
credinţa autentică trebuie să îmbrăţişeze cu aceeaşi fermitate toate adevărurile 
revelate de Dumnezeu şi predate de Biserică. A nega fie şi numai unul singur 
dintre acestea, înseamnă a renega întreaga credinţă. “Oricine va păzi toată 
legea, dar va greşi în una singură, de toate s-a făcut vinovat” (lacob II, 10). 


2. Credinţa, apoi, refuză îndoiala şi discuţia. Fa trebuie primită cu simplitatea cu 
care copiii cred în ceea ce le spune mama lor. Or, lisus ne spune: “De nu veți fi 
ca pruncii, nu veţi intra în Împărăţia Cerurilor” (Matei XVIII, 3). Putem oare 
discuta atunci când Dumnezeu a vorbit ? Ar fi un act de trufie. “Credinţa” — 
zice UNII — “nu se săseşte în cei trufaşi, ci în cei smeriţi”. Aşadar, 
combătând ispitele trufiei, să ne supunem mintea lui Hristos, cum ne îndeamnă 
Sfântul Pavel: “(...) surpăm izvodirile minţii şi toată înălțarea (îngâmfarea — 
n.n.) ce se ridică împotriva ştiinţei lui Dumnezeu şi robim toată mintea spre 
ascultarea lui Hristos” (Il Corinteni X, 5). 


După cum spuneam în meditaţia despre conceptul credinţei, această ascultare, 
supunere a minţii, noi o acordăm şi misterelor, căci, deşi acestea sunt superioare 
minţii, nu sunt contrare minţii, ci numai întrec capacitatea ei de pricepere, fiind 
ea mărginită. Din clipa când noi am aflat că Dumnezeu ni le-a descoperit, nu 
putem pune la îndoială veridicitatea lor. Nu există oare, chiar şi în ordinea firii, 
atâtea mistere ? Suntem noi înşine un mister şi trăim într-o lume de mistere. 
Cine cuprinde principiul vieţii ? Cine cunoaşte esenţa intimă a lucrurilor, esența 
luminii, a electricităţii ? Şi totuşi nu ne îndoim de existenţa tuturor acestora. 


De altfel, ştiinţa ce se predă elevilor se reduce, în cea mai mare parte, la acte de 
credinţă, deoarece cine dintre ei a văzut cele cinci continente, reacţiile chimice 
complexe ce stau la baza vieţii organice sau a transformării substanţelor, sau 
cine a trăit întâmplările istorice auzite. Şi totuşi ei le cred cu simplitate toate 
acestea pentru autoritatea profesorilor. Să merite oare Dumnezeu mai puţină 
credibilitate decât oamenii ? 


3. Credinţa mai trebuie să fie tare, neclintită. Adevărurile ei trebuie să le primim 
cu mai multă certitudine decât adevărurile naturale, pe care le putem cunoaşte 
direct cu mintea, deoarece mintea ne poate înşela — cum, de fapt, există atâtea 
cazuri în domeniul ştiinţelor naturii, în care afirmaţii socotite ca sigure s-au 
dovedit, ulterior, a fi greşite. Or, cum am mai spus, Dumnezeu, fiind Adevărul 
absolut şi însăşi sfinţenia, nu poate nici să Se înşele pe Sine, nici să ne inducă în 
eroare. lată de ce martirii au preferat moartea decât să facă concesii, fie chiar şi 
numai într-un singur punct al credinţei lor. 


Printre miile de creştini trimişi la martiriu în Armenia, Se afla şi un copil de 
doisprezece ani. Ispitit de turci, prin diferite mijloace viclene, să se lepede de 
credinţă, copilul răspundea cu fermitate: “Nu !” L-au ameninţat atunci că îi 
vor tăia mâna. Copilul le-o întinse. I s-au tăiat pe rând ambele mâini, dar a 
rămas tot atât de ferm în credinţă. Înfuriaţi, prigonitorii îl ameninţă: Fă-te 
musulman, Sau îţi pierzi şi capul. Să mi se taie şi capul, numai Să rămân 
creştin!Cu o lovitură, copilul fu decapitat, dar sufletul său se înălţă spre 
tronul lui Dumnezeu. Faptul este istorisit de un călugăr armean şi redat de 
Buletinul Salesian, anul 1897. (Cf. Mortarino, La parola di Dio per via di 
esempi, Vicenza, 1946, p. 313). 


Câţi dintre creştinii de azi sunt capabili să înfrunte, pentru credinţa lor, nu zic 
martirajul, ci măcar o ironie, un zâmbet batjocoritor sau disprețul ? Şi, durere, 
câţi nu se leapădă de ea pentru un scaun comod sau meschine interese materiale! 


4. În sfârşit, credinţa trebuie să fie vie, activă, adică să se concretizeze în fapte. 
Calitatea pomului se cunoaşte din fructele ce le produce. Nu poate un pom bun 
să facă poame rele, şi viceversa. “Ce folos, fraţii mei, dacă cineva ar zice că 
are credinţă, iar fapte nu are ?” — întreabă Sfântul Apostol Iacob. “Oare poate 


credinţa să-l mântuiască ? Pentru că de va fi fratele, sau sora, goi şi lipsiţi de 
hrana cea de toate zilele şi le-ar zice cineva dintre voi: «mergeţi cu pace, 
încălziți-vă şi săturaţi-vă!» şi nu le-ar da cele de lipsă trupului: ce folos ar fi ? 
Aşa şi credinţa, dacă nu are fapte, este moartă în sine. Ci va zice cineva: «Tu 
qi credinţă, iar eu am fapte: arată-mi credinţa ta fără faptele tale şi eu îţi voi 
arăta din faptele mele credinţa mea!” (lacob II, 14-18). 


În timpul revoluţiei franceze, un soldat credincios, făcut prizonier, a fost dus 
în Satul natal pentru ca acolo să fie supus ultimelor chinuri. În mijlocul 
Satului, aproape de casa soldatului, fu ridicată o cruce. Condamnatul a fost 
întrebat dacă vrea să vadă pe bătrânul său tată. Răspunzând afirmativ, i se 
spuse: “Ei bine, îl vei vedea, dacă vei dobori cu această secure acea cruce”. 
Credincioşii care erau de faţă rămaseră îngroziţi, temându-se ca nu cumva 
soldatul să-şi nege credinţa. Dar acesta, apropiindu-se de cruce, o îmbrăţişă 
strigând: “Vai aceluia care va insulta Crucea lui Hristos ! Aceasta este 
semnul răscumpărării mele, pe care până acum l-am venerat ! Totdeauna am 
lucrat conform învăţăturii lui lisus care a murit pe cruce pentru 
răscumpărarea mea, şi acum bucuros voi muri la picioarele ei pentru credinţa 
mea”. Astfel, strâns îmbrăţişat cu crucea, a fost străpuns de baionetele 
călăilor, murind pe loc. (Cf. G. Mortarino, ibid., p.316). 


Adevărat creştin, de două ori ostaş: al apărării patriei şi al apărării credinţei în 


Hristos. Faptele prin care şi-a mărturisit-o toată viaţa i-au câştigat harul de a şi-o 
apăra cu preţul vieţii. 


Iubiţi frați, 


ce folos să zici: “cred în Dumnezeu ” dacă îi disprețuieşti poruncile în 
viața de fiecare zi ? 

Sau să zici: “cred în Hristos” dacă nu eşti gata să renunţi la nimic 
pentru ca să-L urmezi pe EI ? 

Ce folos să zici: “cred în iad”, dacă nu faci nimic ca să-l ocoleşti ? 

Sau să zici: “cred în iertarea păcatelor prin Sfânta Spovedanie ”, dacă te 
complaci luni şi ani de zile în moartea păcatului ? 

Ce folos să zici: “cred în prezenţa reală a lui lisus în Sfânta 
Cuminecătură ”, dacă nu-ţi nutreşti sufletul cu trupul şi sângele Său ? EI 
a spus: “De nu veţi mânca trupul Meu şi nu veţi bea sângele Meu, nu 
veți avea viaţă întru voi!” 

Ce folos să zici: “cred că toți semenii mei sunt fraţii mei, răscumpăraţi 
ca şi mine, cu sângele lui Hristos”, dacă nu-i compătimeşti, nu-i ajuţi în 
lipsurile lor şi nu îi ierţi ? Căci credinţa fără fapte este moartă. 


Să ne examinăm credinţa, în lumina calităților ei. Este ea oare simplă, sprijinită 
pe autoritatea indiscutabilă a lui Dumnezeu care mi-a descoperit-o ? Este 
fermă, ori, dimpotrivă, oscilantă, şovăitoare ? Este ea întreagă, universală ? 
Ori, dimpotrivă, eclectică, respingând adevărurile incomode pentru viaţa mea 
? Este ea, mai ales, vie, activă ? Ori, dimpotrivă, ca un pom fără fructe şi pe 
punctul de a se usca cu totul ? 


Să ne recunoaştem aşa cum Suntem, în faţa lui Hristos şi, luminându-ne 
mereu credinţa cu citirea şi meditarea adevărurilor Evangheliei, s-o trăim 
integral, în viaţa particulară şi socială de fiecare zi, fără şovăială şi fără 
compromis. Să ne-o nutrim zilnic, dacă se poate, cu Pâinea Vieţii, iar în clipele 
de ispită contra credinţei să ne reînnoim mărturisirea de credinţă în Hristos şi în 
cuvântul Său, prin scurte acte de credinţă şi să-L rugăm, cu Apostolii, să ne-o 
sporească: 

Evanghelia acestei duminici ne relatează vindecarea unui “slăbănog”, a unui 
paralizat. Ascultând cu atenţie Evanghelia de astăzi poate suntem surprinşi de 
felul în care lisus se întâlneşte cu cel bolnav. Fără a spune un cuvânt, lisus a 
permis să fie deranjat în momentul în care învăţa înaintea unei mari mulţimi de 
oameni. 


Evanghelia ne spune că erau “mulți, încât nu mai era loc, nici înaintea uşii” 
(Marcu 2,2). Cel care urmează să fie vindecat este aşezat în mijlocul mulţimii şi 
este tratat de Iisus cu importanţa cuvenită unuia care este în centrul atenţiei. Prin 
aceasta Iisus ne arată câtă valoare are pentru EI acest om bolnav şi străin. lisus 
însă lasă la o parte paralizia acestuia şi spune ceva care nu interesa pe nimeni: 
“Fiule, iertate îţi sunt păcatele tale!” (Marcu 2,5). 


Într-adevăr este important acest lucru, să îţi fie iertate păcatele, dar problema 
celui bolnav era paralizia. Este evident că lisus l-a văzut pe cel bolnav cu alți 
ochi, a văzut la el paralizia sufletească, mai rea decât cea trupească. Fireşte că 
această paralizie este mai puţin vizibilă şi de aceea pare mai puţin periculoasă. 
lisus numeşte această formă de paralizie păcat. Poate de aceea sunt păcatele atât 
de periculoase, pentru că ele amăgesc omul că ar fi mai câştigat dacă le-ar 
comite. Dar dimpotrivă, păcatele distrug omul, îl paralizează. Această paralizie 
o vindecă lisus mai întâi. Aceasta era de fapt adevărata paralizie a celui bolnav, 
iar ca semn că lui îi pasă de om în întregime, atât de suflet cât şi de trup, îl 
vindecă şi de paralizia trupească. 


Aş dori să mă refer la trei forme de paralizie care-l îmbolnăvesc foarte grav pe 
om. 


e formă grea de paralizie este egoismul. Atunci când o persoană este 
interesată doar de EUL propriu şi încearcă să-şi impună ideile cu orice 
preţ, spunem despre respectiva persoană că este egoistă. Astfel această 
persoană este crispată permanent şi incapabilă de a interacționa cu cei din 
jurul ei. Cel egoist caută fără menajamente să obţină mai mult pentru 
propria persoană: mai multă bogăţie, mai multă faimă, mai multă 
siguranță. Această atitudine paralizează ființa umană deşi adesea nu 
recunoaştem în egoism o formă de paralizie. 

O altă formă periculoasă de paralizie este punctul de vedere cum că nu 
avem nevoie de nici un Dumnezeu care să fie peste noi. Aceasta este o 
îndepărtare conştientă de Dumnezeu. Ispita unui astfel de punct de vedere 
este că noi putem să ne realizăm în viaţă după criterii proprii şi de aceea 
nu avem nevoie să ne subordonăm nimănui. Persoanele mânate de o astfel 
de atitudine au sentimentul libertăţii depline. De aceea aceste persoane 
vor dispreţui orice sfat, vor ironiza orice avertizare. Cele zece porunci 
care ne trasează calea de urmat pentru a ajunge cu siguranţă la ţintă vor fi 
şi ele ignorate de aceştia. Cum să reuşească o astfel de viaţă trăită fără 
Dumnezeu, Cel de la care provine viaţa? Oamenii care trăiesc astfel nu au 
oare o formă de paralizie? 

O altă formă de paralizie interioară este frica. În sine frica este ceva 
pozitiv, pentru că are rolul de a ne avertiza, de a ne atenționa. Dar ea 
poate să-l paralizeze pe un om în aşa fel încât acesta să nu mai 
îndrăznească să facă nimic. Încrederea are greu de suferit la cel stăpânit 
de frică. Chiar şi credinţa în Dumnezeu poate fi zguduită şi astfel cel 
cuprins de frică rămâne singur şi fără puterea de a acționa, asemenea 
celui paralizat. 


Toate acestea sunt forme de paralizie interioară pe care nu le simţim imediat. 
Dar cu timpul ele duc la izolare şi singurătate. Trăind asemenea stări interioare 
experimentăm fragilitatea relațiilor interumane, punem la îndoială sensul 
existenţei noastre şi suntem total dezorientaţi. Aceste forme de paralizie sunt 
foarte răspândite în zilele noastre. Mulţi ar plăti sume mari dacă ar veni cineva 
şi le-ar dărui vindecarea. Însă pentru a putea dobândi vindecarea este nevoie ca 
aceste persoane să recunoască faptul că acestea sunt forme de paralizie 
interioară şi să dorească eliberarea de sub povara lor şi convertirea. 


lisus este cel care ne eliberează din toate aceste stări dacă noi, făcând un act 
de sinceritate recunoaştem care sunt motivele care ne-au adus aici. lar cel 
eliberat de paralizia sufletească este liniştit ştiind că şi paralizia trupului îi va fi 
vindecată. 


Să lăsăm aşadar ca această Evanghelie să ne transforme inima. Evanghelia 
este actuală, este mai actuală decât ar părea la o primă lectură. Amin. 

lubiţi credincioşi,vedem în Evanghelii că adeseori, apar persoane bolnave, 
persoane aflate în dificultate fizică şi spirituală ce se adresează lui lisus pentru 
a-l cere vindecare şi un pic de speranţă, iar lisus acceptă să-şi piardă timpul 
pentru aceste persoane care suferă şi nu se comportă ca puternicii şi bogaţii 
societăţii. 


Adevăraţii “săraci” sunt acei care-şi cunosc bine situația proprie, care nu au 
nimic de ascuns, care se încredinţează Domnului aşa cum sunt, fără subterfugii 
sau pretenţii. Un paralizat este o persoană blocată, incapabilă să se mişte 
singură, are nevoie de ajutorul altora. 


Omul de care ne-a vorbit pericopa Evangheliei de azi, nu reproşează nimănui 
situația în care se află, nu ocărăşte societatea sau pe Domnul care a permis să se 
nască aşa. Aici avem deja prima lecţie pentru noi, care foarte uşor ne lamentăm 
de orice mică dificultate. Cum ne comportăm atunci când vedem un bătrân, sau 
un purtător de handicap, sau un bolnav? Ne gândim că am putea fi noi în locul 
lor? Și nu este oare adevărat că fiecare dintre noi este un pic paralizat, în 
măsura în care avem limite, defecte, contradicții (spunem una şi facem alta, 
criticăm pe alţii şi apoi noi suntem mai răi decât ei)? 


Numai lisus nu este “paralizat”, El este o persoană adevărată, completă, matură 
sub orice aspect, pentru că el întotdeauna a spus “Da” Tatălui. lată de ce lumea 
aleargă de bunăvoie la EI, pentru că este diferit de alţii, este unic! 


A . 


Pericopa ne spune că “patru persoane l-au dus” înaintea lui lisus. Nu se 
precizează cine sunt: dacă sunt prieteni, rude sau persoane care erau în trecere. 
Nu aceasta este important. Important este că persoana paralizată a fost ajutată să 
ajungă la lisus. Ele “poartă” greutatea bolnavului: nu caută scuze, fac tot ceea ce 


le stă în putinţă (o gaură în acoperişul unei case pline de lume), totul pentru a-l 
pune pe bolnav în faţa lui lisus. Şi, atenţie, nu ni se spune că acest paralizat ar fi 
fost o persoană mai bună sau că i-ar fi recompensat. 


Aceşti patru oameni Simt în inima lor că este nevoie să ajute şi fac tot ceea ce 
trebuie să facă: îl pun pe bolnav în faţa lui lisus. Se poate ca acest bolnav, 
înainte de a veni aici, să fi fost pe la medici pentru a căuta vindecarea, dar totul 
a fost inutil. Unica speranţă este lisus: poate că şi paraliticul l-a ascultat pe 
Învățător predicând Evanghelia, împreună cu cei ce erau mereu în jurul său, sau 
poate că nici nu-l cunoştea pe lisus. Un singur lucru este sigur: vindecarea 
soseşte mulțumită credinţei acestor patru oameni: “Văzând credinţa lor...”. 


De multe ori, noi nici nu ne gândim cât bine am putea face pentru cei din jurul 
nostru cu rugăciunea, cu ajutorul concret, sau prin exemplu pozitiv. Suntem toţi 
legaţi unii de alţii, fie în bine, fie în rău, în aşa fel că Pavel spune: “Purraţi-vă 
sarcinile unii altora”. Fiecare avem nevoie de ajutorul celuilalt; toţi putem face 
un bine pentru şi împreună cu ceilalți. Să ne întrebăm atunci: în cazul unuia care 
are nevoie de ceva, aştept să fiu chemat sau intervin imediat? Găsesc uşor scuze 
pentru a justifica neimplicarea mea? lau în serios porunca lui lisus care spune să 
fac celorlalți ceea ce aş vrea ca ei să facă pentru mine? 


Odată cu prezentarea paralizatului la lisus, misiunea a fost împlinită, pentru că 
acum intervine Învățătorul şi îi surprinde pe toţi cei de față. Primul lucru pe 
care îl face este de a-l chema “fiu ” pe acest bolnav, un nume cald, prietenesc, 
capabil să ne ducă cu gândul la Dumnezeu, Tatăl tuturor. Apoi, îi zice: 
“Tertate îţi sunt păcatele tale”, adică de-acum începe pentru tine o viaţă nouă, 
datorită harului lui Dumnezeu care îți permite acest lucru. Nimeni nu poate opri 
mâna lui Dumnezeu care operează atunci când găseşte o inimă plină de 
credinţă: nici păcatul, nici boala, nici situaţiile dificile. Parahuicului, lisus îi 


= co 


cere să “ia patul şi să plece acasă”. 


Lumea rămâne surprinsă în faţa acestui “miracol” al lui lisus. Dar /isus este viu 
şi astăzi şi continuă să vindece persoane; El este fericit să ofere ajutorul său 
celui care este blocat (paralizat) de păcat, de frică, de greutatea probelor vieţii. 
Că este aşa a spus-o chiar lisus, că el a venit pentru cei bolnavi, pentru a duce 
viaţă în abundență, pentru a sustrage de la Satana pe fiii lui Dumnezeu. 


Iubiţi credincioşi, şi postul pe care îl trăim acum, este o mare ocazie de a-l 
întâlni “de aproape” pe Domnul lisus, de a ne lăsa “atinşi şi schimbaţi” de EI, de 
a re-asculta Cuvântul său, în fiecare zi. Nu numai el, sau ea, sau eu, ci Biserica 
noastră şi lumea întreagă suntem un pic cu toţii “bolnavi” şi numai Domnul ne 
mai poate vindeca. Suntem abia în a doua săptămână a postului, să nu pierdem 
timpul, să nu ne îndepărtăm de lisus, să profităm de inițiativele care ne sunt 


propuse în parohie. Fiecare dintre noi, graţie rugăciunii şi sfinţeniei fraţilor şi 
surorilor în credinţă, putem obţine iertarea păcatelor noastre. 


În tovărăşia lui lisus, putem să reîncepem o viaţă nouă, liberi şi fericiţi, să 
acționăm şi să ne mişcăm în credinţa Evangheliei Sale. Spovada, cuminecarea, 
ascultarea cuvântului lui Dumnezeu, mărturia Sfinţilor Părinţi, rugăciunea, 
operele de caritate sunt moduri prin care Domnul îi repetă fiecăruia dintre 

noi, familiilor noastre, parohiei noastre: “Ridică-te şi umblă!” 


Cine poate şti cât de mulţumit a fost acel paralizat?! Experienţa postului poate fi 
o experiență de bucurie şi sărbătoare, pentru că Domnul nu uită de noi, mai 
mult, ne face viaţa mai frumoasă, ne pregăteşte pentru minunata sa înviere. Să 
ne întrebăm atunci: Cum trăim Postul acesta? Ce fac “deosebit” faţă de celelalte 
zile ale anului? Mă las condus de Biserică la lisus sau sunt atras spre alte 
lucruri? Fug cumva de lisus pentru că mă ruşinez de defectele mele? 


Doamne, de câte ori nu m-am căit! De câte ori nu m-a spovedit şi am promis 
sincer că nu mai fac! Apoi, am păcătuit iar! M-am căit şi m-am spovedit din 
nou. Și atunci, o ispită, cea mai tragică dintre ispite, mi-a încolțit în suflet: la ce 
serveşte să te căieşti, la ce serveşte să te spovedeşti, dacă apoi...? 

În Palestina, pe malul de miazănoapte al Lacului Ghenazaret, se află oraşul 
Capernaum. lisus Hristos, a locuit deseori în Capernaum. Acolo a predicat şi a 
făcut numeroase minuni, astfel, că Evanghelistul Matei numeşte Capernaumul 
locul lui lisus Hristos (cf. Matei 9, 1). Evanghelistul Marcu descrie minunea 
vindecării paraliticului în Capernaum. Hristos-Mântuitorul predica într-o casă, 
iar cei ce-L ascultau au umplut casa şi locul din faţa clădirii în care El se 
afla. În acele momente patru bărbaţi au adus într-o targă un paralitic, «au 
desfăcut acoperişul casei unde era lisus şi, prin spărtură, au lăsat în jos patul 
în care zăcea slăbănogul» (Marcu 2, 4). 


La timpul respectiv casele din Palestina aveau în exterior scări, prin intermediul 
cărora se putea ajunge pe acoperiş. Locuitorii Palestinei deseori se odihneau pe 
acoperişuri iar de la un perete la altul se aflau scânduri, distanţa între ele fiind 
mică, de aceea oamenii au putut atât de uşor să-l lase pe paralitic în apropierea 
lui lisus. 


Văzând credinţa slăbănogului şi speranţa acestor bărbaţi, lisus S-a adresat 
paraliticului spunându-i: «Fiule, iertate îți sunt păcatele tale!» (Mc. 2, 5). Să 
fim atenţi, lisus nu spune: “Eu, vreau, ca tu să fii vindecat”, sau “Ridică-te şi 
mergi”, ci spune: “Fiule, iertate îți sunt păcatele tale”. De ce? Pentru că 
învățătorii în lege ai lui Israel au fost convinşi, că fiecare neputinţă constituie 
o pedeapsă pentru păcatele comise. Rabinii învățau că bolnavul nu poate 
scăpa de neputinţele lui atâta timp cât păcatele nu-i sunt iertate. 


Intre cei care se aflau prezenţi în casă erau şi membrii conducerii superioare 
evreieşti, aşa numitul sinedriu, care ascultau permanent ce spune lisus pentru a- 
L prinde greşind cu ceva. Auzind cuvintele rostite de Hristos, aceşti învăţători 


au început să cârtească între ei: “Cum poate Hristos să spună astfel de cuvinte? 

ăci numai Sinour Dumnezeu poate să ierte păcatele! ] 
Căci n i Sin Dumn / iert catele! Acesta se face pe sine 
Dumnezeu! Este o blasfemie!”. 


Dumnezeiescul Mântuitor a ştiut cugetele lor şi de aceea a spus: «De ce cugetați 
acestea în inimile voastre? Ce este mai uşor a zice slăbănogului: Iertate îţi 
sunt păcatele, sau a zice: Scoală-te, ia-ţi patul tău şi umblă» (Marcu 2, 8-9). 


“Spuneţi că acest paralitic a păcătuit şi pentru păcatele sale Dumnezeu a 
pedepsit neputinţa lui. Învăţaţi, că el nu va fi sănătos, atâta timp, cât Dumnezeu 
nu-i iartă păcatele. Eu i-am spus slăbănogului: «Iertate îți sunt păcatele», iar voi 
deja mă condamnaţi că mi-am însuşit puterea lui Dumnezeu de a ierta păcatele. 
De aceea vă întreb: Ce este mai uşor? A ierta păcatul, sau a reda sănătatea 
omului nefericit. Dar ca şi o mărturie, că am dreptul de a ierta păcatele şi că am 
puterea de a reda sănătatea am intervenit asupra paraliticului nefericit”. Atunci 
lisus, privind la bolnav, a strigat cu voce puternică: «Ridică-te, ia-ţi patul tău şi 
mergi la casa ta». În acel moment paraliticul şi-a luat patul său şi a ieşit din 
casă sub privirile tuturor”. De aceea poporul s-a minunat şi a spus: 
«Asemenea lucruri nu am văzut niciodată!» (Matei 2, 11-12). 


lisus i-a redat paraliticului nu numai sănătatea corpului, ci şi pe cea sufletească. 
Deseori, Liturghia noastră, Il numeşte, “Doctorul sufletelor şi corpurilor 


noastre”. Medicul Ceresc — Hristos-Mântuitorul — vindecă întotdeauna rănile 
sufleteşti ale omului care apelează la EI cu credinţă şi iubire. Evanghelistul 
Luca mărturiseşte că foarte mulţi oameni din ludeea dar şi din ţinuturile Tirului 
şi ale Sidonului au venit la lisus, «Și cei chinuiţi de duhuri necurate se 
vindecau. Și toată mulţimea căuta să se atingă de EI că putere ieşea din EI şi-i 
vindeca pe toţi» (Luca 6, 18-19). Să fim atenţi la cuvintele evanghelistului, care 
spune că: «putere ieşea din EI şi-i vindeca pe toți» (Luca 6, 18 — 19). 


lisus Hristos nu s-a schimbat, Apostolul Pavel spune: «Jisus Hristos, ieri şi azi 
şi în veci, este acelaşi» (Evrei 13, 8). De două mii de ani Hristos-Mântuitorul 
vindecă rănile sufleteşti a milioane şi milioane de oameni de pe întreaga noastră 
planetă. 


ao) 


În cartea “Speranţa Noastră” preotul Dimitrie Bulko descrie, cum în Moscova 
numeroşi comunişti apelau la el în ascuns pentru sfat şi ajutor sufletesc. Ne 
oferă exemple mişcătoare legate de convertirea alcoolicilor, drogaţilor, 
desfrânaţilor şi ateilor, care L-au cunoscut pe lisus Hristos, aflând astfel 
fericirea să devină alți oameni prin convertire. 


lată un astfel de exemplu. Un tânăr, într-o scrisoare expediată preotului 
descrie cum căzuse într-o gravă depresie. Căutând sfat şi ajutor la prieteni şi 
psihiatrii, nu a aflat. Apoi a început Să consume peste măsură băuturi 


alcoolice pentru a uita de boala sa, dar după fiecare beţie starea lui se agrava. 
Ajunsese la momentele în care considera că viaţa lumii în care trăieşte nu 
prezintă nici o importanţă şi că ar fi mai bine să termine cu ea Sinucigându- 
se. Din fericire, într-o zi, a ajuns în mâinile sale Noul Testament al Domnului 
Iisus Hristos. “Am început Să citesc această cărticică şi ea a făcut cunoscut 
sufletului meu o nouă lume, lumea bucuriei, lumea fericirii, despre care eu 
nici nu am visat. Am citit şi am citit şi fiecare cuvânt al acestei cărticele, 
fiecare cuvânt al lui lisus Hristos, a fost asemenea unui balsam pentru 
sufletul meu. Depresia mea a trecut aflând o fericire deplină în lisus Hristos. 
Am crezut în lisus şi m-am botezat. Am renunţat la comunism, merg la 
biserică şi nu mă tem de nimic. Cu lisus îmi este foarte bine, cu Hristos sunt 
nesfârşit de fericit. Am dorit chiar să urmez seminarul teologic, dar nu s-a 
putut, în schimb, ajut cu plăcere la toate lucrările bisericeşti, pentru că îmi 
place foarte mult să mă aflu în preajma lui lisus. În Hristos am aflat deplina 
fericire şi pace”. 


Hristos este acelaşi şi aşteaptă să ne vindece de rănile corporale şi sufleteşti, 
însă noi suntem în suferință... Înseamnă că noi ne-am schimbat şi nu mai avem 
credinţa înaintaşilor noştri. Să apelăm cu încredere la vindecătorul Ceresc, 
Mântuitorul nostru. El este cel mai bun prieten al nostru. El ne înţelege pe 
fiecare dintre noi. Să căutăm mângăiere, ajutor şi sfat la Domnul! «Dacă 
însetează cineva, să vină la Mine şi să bea» - spune lisus şi ne aşteaptă 
dăruindu-se prin Sfântul Sacrament al Euharistiei (loan 7, 37). lisus Hristos nu 
este departe de noi. El este cu noi, lângă noi: «Sunt cu voi în toate zilele» 
(Matei 28, 20). Mântuitorul ne invită pe toţi cu cuvinte duioase: «Veniți la 
Mine, toţi cei osteniţi şi împovăraţi, iar Eu vă voi alina» (Matei 11, 28). 


Plini de încredere şi speranţă să ne deschidem inimile împietrite de păcat şi să 
primim harul trimis de Dumnezeu atunci când avem nevoie de vindecare. 


Rugăciune după Sfânta Ecaterina de Siena 


Iubire nespusă a Dumnezeului nostru!... Ce m-ai învăţat pe mine, o Iubire 
necreată? M-ai învăţat, ca asemenea Mielului nevinovat să suport cu răbdare nu 
numai cuvinte aspre şi amare, dar şi cele care dor şi care lovesc tare, greutăţile 
şi nedreptăţile. lar Tu prin aceasta vrei să mă înveţi ce înseamnă iertarea, să fiu 
nevinovat şi fără reproşuri, să nu fac nimănui nimic rău, nu numai celor care nu 
mă asupresc, dar deasemenea şi celor care mă desconsideră. 


Vrei, ca să mă rog şi pentru cei ce-mi voiesc răul, precum o fac faţă de cei mai 
buni prieteni ai mei, care-mi fac bine şi-mi aduc mari servicii. Şi doreşti, să fiu 
răbdător şi liniştit, nu numai suportând loviturile şi desconsiderările vieţii mele, 


ci întotdeauna şi în toate lucrurile care se opun voinţei mele, aşa precum Tu ai 
voit, ca în nimic să nu fie voia Ta ci numai voința Tatălui Tău... 


O, Preadulce iubire a lui lisus, cât este de minunată iertarea ta, faţă de păcatele 
noastre, fă să se împlinească întotdeauna în noi voinţa Ta, precum o îndeplinesc 
permanent îngerii şi toţi sfinţii Tăi în cer! 


Amin. 


Pr. conf. dr. Adrian Ivan - lertarea păcatelor aduce vindecarea şi râvna 
pentru Dumnezeu 


Duminica a 2-a din Post (a Sfântului Grigorie Palama) (Vindecarea 
slăbănogului din Capernaum) - Marcu 2, 1-12 


Astăzi prăznuim pe teologul luminii, pe „sfeşnicul luminii celei dumnezeieşti şi 
neînserate”, pe Sfântul Grigorie Palama. După cuvintele Mântuitorului, „nime- 
ni, aprinzând făclie, nu o pune în loc ascuns, nici sub obroc, ci în sfeşnic, ca 
aceia care intră să vadă lumina” (Luca 11, 33). Astfel, Sfântul Grigorie Palama 
a teologhisit învăţătura Bisericii despre posibilitatea înaintării omului în 
Dumnezeu, prin curățirea de păcat şi prin pocăință adevărată, prin rugăciunea 
neîncetată şi însuflețită de Duhul Sfânt, şi mai ales prin dragostea lui Dumnezeu 
față de acela, până la unirea desăvârşită cu EI, prin harul dumnezeiesc necreat. 


Această învăţătură, şi mai ales experienţa ascetică, pe care a zugrăvit-o ca în 
icoană Sfântul Grigorie Palama, este proprie tradiției patristice şi mărturisirii de 
credinţă a Bisericii noastre. 


Ceea ce a învăţat Sfântul Grigorie a fost mai ales faptul că înaintarea prin făp- 
tuire a virtuţilor creştine este unită cu contemplarea sau vederea lui Dumnezeu, 
fiindcă mintea cu care Dumnezeu l-a înzestrat pe om are mai ales calitatea de a- 
L căuta pe El şi a se adânci nemărginit în cunoaşterea şi în iubirea Lui. Ca să 
dobândească această dorinţă şi putere, creştinul are la îndemână Sfintele Taine 
ale Bisericii şi, prin acestea, harul dumnezeiesc nezidit. 


În această duminică, învăţăm că postul şi strădaniile noastre duhovniceşti sunt 
unite cu darurile pe care Dumnezeu le împărtăşeşte celor vrednici şi nevoitori. 
Nu este de ajuns să cugetăm numai la asprimea postului şi la durerea sufletului 
în starea de pocăință, ci trebuie să vedem şi darurile care se străvăd prin ele. 
Nimic din cele prin care ne ostenim, şi anume postul, rugăciunea, lacrimile de 
pocăință, înfrânarea, răbdarea, dragostea către aproapele, nimic din toate acestea 
nu este trecut cu vederea de Dumnezeu, ci ele agonisesc daruri duhovniceşti ce- 
lor care se străduiesc mai mult. 


Cel care se roagă devine cu totul minte şi ochi 


Însă Dumnezeu întrece infinit strădaniile celui vrednic şi răpeşte la Sine pe cel 
rugător, adică stăruitor în rugăciune, şi-l odihneşte pe acesta de toată lucrarea 
cea mai din afară a trupului, dăruindu-i ceea ce Sfântul Grigorie Palama nu- 
meşte „isihia”. Această liniştire sau isihie, pace desăvârşită pe care Mântuitorul 
Însuşi o făgăduieşte ucenicilor zicând: „Pace vă las vouă, pacea Mea o dau vo- 
uă, nu precum dă lumea vă dau Eu” (loan 14, 27), este scopul vieţii duhov- 
niceşti a creştinului, dobândirea curăţirii şi îndreptării minţii prin plâns şi 
rugăciune. Dacă nu ar fi aşa, atunci mintea ar căuta să se îndreptăţească pe sine, 
asemenea fariseului amintit în parabola Mântuitorului sau a învățătorului de 
lege, care venise să ÎL ispitească pe Mântuitorul. Deci, mintea celui care se roagă 
şi se nevoieşte se aprinde de dragostea lui Dumnezeu şi cheamă la vederea lui 
Dumnezeu întreaga ființă a omului. Astfel, Sfântul Grigorie Palama îl vede pe 
cel care se roagă că devine cu totul minte şi ochi, răpit de contemplarea lui 
Dumnezeu, ceea ce îl face statornic şi nemişcat în toată făptuirea cea bună. 


Nu este de mirare că toată experienţa duhovnicească a Sfântului Grigorie Pala- 
ma este transpusă în scrierile sale, socotind totodată că cele vrednice numai de 
Dumnezeu nu se pot întotdeauna grăi. 


Cei care l-au cunoscut pe Sfântul Grigorie au dat mărturie despre viaţa sa aleasă 
şi mai ales despre darurile cu care Dumnezeu l-a înzestrat. 


Unul dintre aceştia care i-au scris viaţa sa minunată şi mai ales faptele sale, 
patriarhul Filotei Kokkinos, spune despre el: „A încerca să parcurgem în parte 
toate cele făcute de marele Grigorie e aproape imposibil şi nu e uşor a egala şi 
compara cele ale lui cu cele ale contemporanilor lui, totuşi le-a lăsat din belşug 
celor de după el să le spună şi admire drept semne distinctive cu adevărat 
proprii şi naturale ale acelei mari virtuţi şi ale acelui mare suflet, şi anume: 
blândeţea şi smerenia covârşitoare a sufletului; faptul că se ţinea tot timpul 
departe de orice mânie şi furie şi-i suporta cu îndelungă răbdare pe cei ce se 
înfuriau împotriva lui şi-l întristau şi pe lângă aceasta, voia să le răsplătească 
după putinţă cu cuvinte, lucruri şi orice alte purtări bune; faptul că nu primea cu 


uşurinţă cele grăite la întâmplare împotriva unora, lucru care e firesc aproape la 
toţi oamenii şi, înaintea altora, îndeosebi la stăpânitori, din care şi împreună cu 
care vine de multe ori şi ocara, şi învinuirea celor nevinovaţi, şi dispariţia iubirii 
la cei care nu sunt trei; faptul că era liber nu numai faţă de cei superiori şi mai 
presus de orice linguşeală lipsită de nobleţe, dar uneori chiar şi duritatea, şi 
asprimea faţă de aceştia, precum, dimpotrivă, purtarea de grijă, bunătatea 
covârşitoare şi iubirea de oameni faţă de cei umili; răbdarea şi nedoborârea în 
încercări; necedarea covârșitoare faţă de orice plăcere omenească atât a sufle- 
tului, cât şi a sufletului unit cu trupul; liniştea, seninătatea, dulceaţa şi graţia 
deplină a inimii care, devenindu-i o deprindere şi o calitate substanţială, se 
revărsa şi ţinea prin simţuri şi în afară, arătând pururi în chip minunat comoara 
bucuriei nespuse ascunsă înăuntru”. 


Virtutea sufletului e bogăția creștinului 


Aşadar, Sfântul Grigorie Palama ne învaţă în această duminică să păstrăm co- 
moara cea mai dinăuntru în adâncul inimii şi în lucrare. Postul şi rugăciunea 
Bisericii îl împodobesc pe om nu cu haina cea pieritoare a trupului, ci cu 
frumuseţea negrăită a darurilor dumnezeieşti, care îmbracă în lumină. Vremea 
postului este vremea bucuriei celei nepieritoare, fiindcă Mântuitorul nu a fericit 
pe tot cel care plânge, ci pe cei care îşi plâng păcatul. Din iertarea ce a primit de 
la Dumnezeu prin Taina Sfintei Spovedanii se nasc bucuria şi râvna pentru cele 
dumnezeieşti, pentru săvârşirea a toată virtutea. Este adevărat că vederea lui 
Dumnezeu este lucrarea sublimă şi cea mai înaltă a minţii omului, despre care 
aflăm că s-au bucurat ucenicii Domnului la Schimbarea Sa la Faţă. Să luăm 
seama că, în timp ce urcau muntele, se mutau de la trup la duh, părăseau grijile 
lumii acesteia şi Îl urmau negreşit pe Mântuitorul. 


Să urcăm şi noi muntele vederii celei adevărate a lui Dumnezeu prin credinţă, 
prin post şi rugăciune stăruitoare, prin mărturisirea păcatelor, prin iertarea seme- 
nilor noştri şi mai ales prin lucrarea a toată bunătatea. Darurile acestea nu rămân 
numai ale noastre, ci ele se răsfrâng asupra tuturor în Biserică, fiindcă Dumne- 
zeu lucrează în toţi taina mântuirii noastre. 


Să luăm aminte că postul este unul dintre cele dintâi daruri pe care Dumnezeu 
le-a făcut omului, fiind încă în raiul desfătării, aşadar trebuie să purtăm grijă de 
el nu doar în virtutea dorinţei de a ne ierta Dumnezeu păcatele, ci pentru a ne 
asemăna Lui în iubire. Cu cât ne asemănăm Lui mai mult prin iubire, cu atât 
îndrăznim către El mai mult. 


Aceasta ne spune şi Sfântul loan Gură de Aur: „Podoaba şi bogăţia noastră nu 
sunt slugile, hainele şi caii, ci virtutea sufletului, bogăția faptelor bune şi îndrăz- 
nirea către Dumnezeu”. Amin. 


Adrian Cocoşilă - Duminica Sfântului Grigorie Palama 


Duminica Sfântului Grigorie Palama este a doua duminică din Postul Sfintelor 
Paşti. A fost închinată Sfântului Palama din anul 1386, anul canonizării sale. 


Biserica Ortodoxă face pomenirea Sfântului Grigorie Palama de două ori pe 
an: pe 14 noiembrie, ziua trecerii sale la cele veşnice şi în această a doua 
Duminică a Postului Mare. 


Sfântul Grigorie Palama (1296-1359) s-a nevoit ca monah la Muntele Athos. A 
formulat învăţătura ortodoxă despre har ca energie sau lucrare dumnezeiască 
mântuitoare, descoperindu-ne diferența dintre ființă divină transcendentă şi 
inaccesibilă şi energiile necreate care se împărtăşesc oamenilor. Este adevărat că 
această distincție între fiinţă şi energiile dumnezeieşti există şi înainte de Sfântul 
Palama, dar cu mai puţină claritate dogmatică. 


Sfântul Grigorie Palama ne-a mărturisit că Dumnezeu fiind personal, nu poate fi 
cunoscut decât după lucrarea Sa. Şi după cum persoanele nu se pot cunoaşte de 
la distanţă, ci numai prin comuniune, tot astfel cunoaşterea lui Dumnezeu este o 
cunoaştere personală, nu teoretică. El vorbeşte de un mod de cunoaştere 
superior celui rațional, cunoaşterea prin puterea sau iluminarea Duhului Sfânt, o 
cunoaştere-unire a celui ce cunoaşte cu Cel cunoscut. 4șaJar, ca să-L cunoşti 
pe Dumnezeu trebuie să te împărtăşeşti de El. Nu poţi să-L cunoşti pe 
Dumnezeu stând în afara Lui. 


Din acest motiv, Biserica a hotărât ca după Duminica Ortodoxiei să se facă 
pomenirea Sfântului Grigorie Palama, pentru a ne arăta că omul în Ortodoxie se 
împărtăşeşte de lumină dumnezeiască din această viaţă. Sigur, lumina 
dumnezeiască nu se arată oamenilor în această viaţă decât în mod minunat, căci 
ea este diferită de lumina fizică. De aceea ea nu se vede cu ochii în mod natural, 
ci numai cu puterea Duhului Sfânt. 


Sfântul Apostol Petru spune că suntem chemaţi să devenim "părtaşi firii 
dumnezeieşti” (Ul Petru 1, 4). Ce înseamnă acest lucru? 

spune că această expresie are un caracter antinomic, care o înrudeşte 
cu dogma Sfintei Treimi - Dumnezeu fiind deodată Unu şi Trei: "Natura 
dumnezeiască trebuie să fie numită în acelaşi timp neparticipabilă şi într-un 
anume înţeles participabilă; ajungem la împărtăşirea de natura lui Dumnezeu 
şi, totuşi, ea rămâne cu totul inaccesibilă. Trebuie să le afirmăm pe 
amândouă deodată şi să păstrăm antinomia lor ca pe un criteriu al slavei”. 


Ca să înţelegem comentariul Sfântului Grigorie Palama, voi face câteva 
precizări. 


Sunt trei feluri de uniri - unire ființială, cum este cea între cele Trei Persoane 
dumnezeieşti, unire ipostatică, cum este cea între firea omenească şi 
dumnezeiască din Hristos şi unire prin har, la care suntem chemaţi toți. 


Dacă ne-am uni cu fiinţa lui Dumnezeu, am fi Dumnezei prin fire, iar atunci 
Dumnezeu nu ar mai fi Treime, ci un Dumnezeu cu mii de ipostasuri câte ar fi 
persoanele care s-ar împărtăşi din firea Sa. De aceea spunem că Dumnezeu ne 
rămâne inaccesibil în ceea ce priveşte fiinţa Lui. 


Nu ne unim nici ipostatic, după cum este unirea firii omeneşti cu cea 
dumnezeiască din Hristos. Această unire este proprie numai Fiului lui 
Dumnezeu Care Se face om fără să înceteze să fie a doua persoană a Treimii. 


Ne unim prin har cu Dumnezeu, unire care ne face să participăm la firea 
dumnezeiască, fără ca prin această firea noastră să devină fire a lui 
Dumnezeu. Rămânem creatură, devenind dumnezeu prin har, aşa cum 
Hristos a rămas Dumnezeu, devenind om prin întrupare. 


Aşadar, participăm la viaţa dumnezeiască prin har, pe măsura puterii noastre. 
Fiinţa lui Dumnezeu rămâne inaccesibilă, în vreme ce energiile sau lucrările 
Sale, puterile naturale şi nedespărțite de fiinţă în care Dumnezeu purcede în 
afară, se comunică. 


Vladimir Lossky afirmă că "Firea şi energiile nu trebuie înţelese ca părți 
distincte ale lui Dumnezeu, ci ca două moduri diferite ale existenţei lui 
Dumnezeu, în natura Sa şi în afara naturii Sale; acelaşi Dumnezeu rămâne 
total inaccesibil în esenţa Sa - şi se comunică cu totul prin har”. 


Nu uitaţi că Dumnezeu Se vrea trăit, căci este un Dumnezeu personal. Bine s-a 
spus că la Dumnezeu nu ajungem printr-un anume fel de a gândi, ci printr-un 
anume mod de viaţă. 


lar pentru a înţelege diferenţa dintre cunoaşterea teoretică şi cea bazată pe 
trăirea lui Dumnezeu, voi reda un fragment din învățătura 

: "Oricât am învăţa, este cu neputinţă să cunoaştem pe Domnul 
dacă nu vom vieţui după poruncile Lui, pentru că nu prin Ştiinţă, ci prin 
Duhul Sfânt Se face cunoscut Domnul. Mulţi savanţi şi filosofi au ajuns la 
credinţa că Dumnezeu există, dar nu L-au cunoscut pe Dumnezeu”. 


HdVaduluhteh 
PĂRduŢaMIh6h 


Pr. Constantin Coman — Duminica a doua din Postul mare. Tâlcuirea 
Evangheliei vindecării slăbănogului din Capernaum: Despre păcat şi boală, 
criză şi ipocrizie 


LN SUBINSCUL ÎN GA e 7 


R Rădulescu: La Mântuitorul Hristos este adus un slăbănog pentru a fi 
vindecat. Un paralizat țintuit la pat, căruia Hristos ii oferă iertarea păcatelor. 
Părinte Constantin, de ce se îndreaptă Hristos, în primul rând, spre acest tip 
de neputinţă, şi nu spre ceea ce oamenii voiau imediat, adică vindecarea lui 
trupească? Işi puseseră nădejdea că-l vor duce înapoi pe picioarele lui, adică 
vindecat. De ce nu răspunde direct dorinţei lor? 


Pr. Coman: Din cel puţin două motive. Aşa cum am văzut şi în alte dialoguri 
ale noastre, Mântuitorul Hristos nu se poate identifica cu viziunea, cu opţiunea, 
cu perspectiva omenească, care atunci când nu este rătăcită, este cel puţin 
limitată. In al doilea rând, pentru că oamenii nu înțelegeau lucrul esenţial, şi 
anume că suferinţa fizică, boala, este provocată de suferinţa duhovnicească, 
de păcat. Mântuitorul Hristos o spune în nenumărate rânduri, iar marele teolog 
al Bisericii primare, Pavel, dezvoltă această temă în epistolele sale. La fel şi 
Biserica, aceasta propovăduieşte de-a lungul veacurilor şi îşi rânduieşte întreaga 
activitate având la bază acest adevăr fundamental, conform căruia cauza 
suferinţei şi a bolii trupeşti este boala sufletească, adică păcatul. De aceea, 
Hristos nu numai că nu evită sau nu ocoleşte împlinirea cererii lor, dar merge 
mai adânc, adică vindecă mai întâi cauza neputinței trupeşti, păcatul, şi după 
aceea ridică şi suferinţa trupească. 


R Rădulescu: Părinte profesor, legătura dintre păcat şi suferinţa umană este o 
idee tot mai respinsă astăzi. Când spun aceasta, am în vedere un fapt real. De 
curând, un preot catolic din Austria, care urma să fie promovat episcop, a fost 
retras de la această promovare, pentru că a afirmat că în America uraganul a fost 
pedeapsa divină pentru păcatele care se întâmplau în zona afectată. Declaraţia 


lui a scandalizat o lume întreagă, întreaga lume catolică a reacţionat, nefiind de 
acord cu legătura dintre nenorocirile care se întâmplă în lume şi păcatele 
oamenilor. Oamenii refuză această viziune. De ce am ajuns aici? 


Pr. Coman: Explicaţia este simplă: Biserica, sau mai bine zis oamenii Bisericii, 
au început să se ruşineze de propria Evanghelie în faţa ofensivei şi presiunii 
civilizaţiei materialist-raţionaliste, în faţa unei lumi care se amăgeşte pe sine, nu 
numai legitimând păcatul, ci mândrindu-se cu el, ridicându-l la rang de filozofie 
de viaţă. Măsura în care cedează acestei presiuni şi renunţă la perspectiva 
teologică asupra lumii, este măsura în care Biserica se secularizează. Căderea 
morală este consecinţă a căderii teologice. O să ajungă să se ruşineze cumplit 
oamenii Bisericii, dacă nu au ajuns deja, constatând că oamenii de ştiinţă şi 
analiştii realităţilor politice sau economice recurg la explicaţii morale pentru a 
dezlega cauzele crizei prin care trece lumea în anii aceştia, iar dânşii se jenează 
de ele. 


In numele Evangheliei Mântuitorului Hristos şi consecvenţi cu viaţa Bisericii, 
noi nu putem să nu vedem şi să nu mărturisim faptul că degradarea morală — 
păcatul — este cauza crizelor de orice fel. Evanghelia se poziţionează evident şi 
ferm în opoziţie cu tendinţele majore dominante în lumea de astăzi: fie că este 
vorba despre supralicitarea obsesivă a plăcerilor materiale şi trupeşti, fie a 
suficienţei de sine a sistemelor de organizare şi asigurare economică, fie de 
creditarea soluţiei financiare până la subjugarea asfixiantă faţă de ea, fie de 
alunecarea spre un individualism atroce şi sinucigaş, fie de exacerbarea mizei 
vizibilităţii, prin publicitate şi propagandă, adică printr-o deşănţată şi fără limite 
laudă de sine, etc. 


In aceste condiţii, mai ales când lumea despre care vorbeam mai sus pare că 
trăieşte semnalele puternice ale zgâlțâirii din temelii a propriului edificiu, pare 
cu totul ciudat ca Biserica să se afle investind furibund în întărirea instituţional- 
organizatorică, în soluția financiară şi economică, în eficienţa aparatului 
administrativ şi în profesionalismul individual, în vizibilitate şi în propagandă. 


Din lumea ştiinţifică, profundă şi serioasă, ne vin mesaje care confirmă relaţia 
dintre lumea duhovnicească şi lumea materială, dintre suportul duhovnicesc al 
vieții umane şi expresia ei materială, care confirmă unitatea indestructibilă între 
cele două. Confirmă mai ales faptul că suportul ultim al lumii este unul 
energetic, informațional, că tot ceea ce se întâmplă la nivel duhovnicesc 
provoacă lumea din afară şi influenţează mersul lumii din afară. 


Miza cea mare este la nivelul atitudinii, al duhului lăuntric, al gândului, al 
intenţiei celei mai intime. Acolo este totul. lar dacă ne jucăm cu dedublarea, 
adică una avem în inimă şi în gând, şi alta arătăm celorlalți, avem de-a face cu 
cel mai grav păcat sau eşec, pe care-l înfierează Mântuitorul Hristos, de la un 


capăt la altul al Evangheliei Sale, adică ipocrizia. Mântuitorul nu se ocupă de 
păcatele grosiere, de care ne ocupăm noi: furtul, minciuna, băutura, lăcomia, 
ci se ocupă de făţărnicie, adică, de neconcordanţa între ce este în sufletul 
nostru şi ceea ce se manifestă în afară. 


Lumea s-a dezvoltat pe o bază ipocrită. Săptămânile trecute m-am întâlnit cu un 
prieten grec, care trăieşte în Anglia şi se mişcă în lumea finanţelor. Imi spunea 
că sistemul a căzut pentru că este ipocrit, pentru că este un sistem mincinos. 
Pozează în ceva, dar este de fapt altceva. Sugerează încredere deplină, dar 
încrederea nu are suport, sugerează respect pentru cetăţeni, dar, de fapt, slujeşte 
exclusiv propriile interese, sugerează cultivarea valorilor înalte ale omenirii, dar 
se închină, de fapt, celor mai josnice dintre valori. 


Starea pe care o edificăm inlăuntrul nostru, aceea contează. Aceea este lumea 
reală. Ce vedem noi este chipul ipocrit al lumii. Dincolo de faptul că nu edifică 
pe nimeni o astfel de atitudine, mai devreme sau mai târziu, ea iese la suprafaţă. 


Dacă noi zidim în noi răutatea, oricât am ţine-o ascunsă sau am înfrumuseţa-o, 
la un moment dat se va manifesta. Dimpotrivă, dacă edificăm blândeţea, 
răbdarea, bunătatea, iertarea, înţelegerea, pacea, jertfelnicia, oricât ar părea 
că nu au Succes în lumea aceasta ofensivă, vor birui. De aceea spune Hristos 
că nu vor moşteni pământul oamenii răi şi ofensivi, rapace şi inteligenţi, ci cei 
blânzi. In ciuda tuturor evidenţelor! 


(din: Pr. Constantin Coman, “Dreptatea lui Dumnezeu şi dreptatea 
oamenilor”, Editura Bizantină, Bucureşti, 2010) 


Crucea şi lumânarea în Ortodoxie vs. catolicism sau micile detalii care 
mărturisesc duhul:: Cum sunt exprimate energiile necreate şi învierea 
conținută în Cruce? 


Preot Prot. Univ. Dr, 
CONSTANTIN CDMAN 


prin 
fereastra 
bisericii 


O lectură 
teologică 
a realităţii 


Nici un lucru din ordinea creată, oricât ar fi de important, nu este absolut, după 
cum, de asemenea, nici un lucru sau realitate, oricât ar fi de neînsemnat, nu este 
lipsit de relevanţă pentru viaţa noastră şi pentru sensul ei. 


ie se ste 


Întrebarea pe care mi-o pun în rândurile de mai jos este, dacă faptul ca 
lumânarea pe care o folosim noi ortodocşii este preponderent galbenă (aurie, 
de fapt) are vreo relevanţă pentru specificul nostru doctrinar sau nu? Îmi pun 
această întrebare şi datorită faptului că în ultimul timp au pătruns în bisericile 
noastre lumânările albe - mai ales acele sub formă de candelă, cu durata foarte 
lungă de ardere, care sunt specifice spaţiului romano-catolic. 


S-ar putea să fiu aspru criticat pentru faptul că pun în discuţie un amănunt care 
pare a fi absolut neînsemnat. Întrebarea pe care mi-o pun priveşte tocmai acest 
aspect: trebuie sau nu trebuie să luăm aminte la astfel de amănunte? Nu mă 
întreb dacă există vreo legătură între Înviere şi lumânare, pentru că aceasta este 
de la sine înţeleasă şi evidentă tuturor. Mă întreb dacă există vreo legătură între 
culoare, exclusiv din registrul galben-auriu, a lumânării ortodoxe şi felul în care 
înţelegem noi, ortodocşii, Învierea sau lumina Învierii. 


Un principiu în funcție de care personal evaluez relevanţa lucrurilor în general, 
mari sau mici, este următorul: Nici un lucru din ordinea creată, oricât ar fi de 


important, nu este absolut, după cum, de asemenea, nici un lucru sau realitate, 
oricât ar fi de neînsemnat, nu este lipsit de relevanţă pentru viața noastră şi 
pentru sensul ei. În consecință, micile amănunte nu trebuie în nici un fel 
absolutizate, dar nici ignorate, deoarece, chiar dacă - sau poate tocmai pentru că 
- scapă deseori controlului riguros al rațiunii revelează adevăruri fundamentale, 
fiind de fapt reflexe sau ecouri în concretul vieţii ale acestor adevăruri fun- 
damentale. 


Îmi amintesc de un articol semnat de Mircea Vulcănescu, intitulat Barba lui 
Visarion, în care ilustra cu celebrul exemplu adevărul unei afirmaţii a lui Nae 
Ionescu conform căreia “între faptul că Răsăritul ortodox refuză să mărtu- 
risească Filioque şi faptul că răsăritenii poartă barbă este o corelație atât de 
strânsă, încât una implică cu necesitate pe cealaltă”. 


Visarion, un celebru ucenic al lui Pleton, participa la Sinodul de la Florenţa, se 
leapădă de ortodoxie, dar nu-şi tunde barba. Devine cardinal şi o mare 
personalitate catolică. Despre el s-a scris că: “barba lungă pe care a ţinut să o 
păstreze l-a costat poate tronul apostolic - tronul papal” (vezi volumul Bunul 
Dumnezeu cotidian, Editura Humanitas, pag. 250). 


Trebuie mai întâi să recunoaştem că în Bisericile Ortodoxe, poate cu mici 
excepţii - oricum fără nici o îndoială în Biserica Ortodoxă Română - se folosesc 
exclusiv lumânări de culoare galben-auriu, mai închise sau mai deschise, în timp 
ce în bisericile romano-catolice se folosesc în general lumânările albe. 


Am întrebat un mare duhovnic, la un moment dat, de ce ortodocşii folosesc 
lumânări galbene şi mi-a răspuns fără ezitare: pentru faptul că sunt făcute din 
ceară de albine care este galbenă! Şi este făcută din ceară de albine pentru că 
este cel mai curat şi nestricăcios produs, fiind datorat albinelor lucrătoare- 
pururea fecioare (acesta este un alt aspect, care merită discutat mai pe larg). 


Sigur, acum nu se mai fac lumânări numai din ceară de albine - mai ales în 
marile ateliere de lumânări de pe lângă centrele eparhiale - dar lumânările sunt 
tot de culoare galben-aurie. Acest răspuns poate să ne satisfacă numai într-o 
oarecare măsură pentru că, dacă extindem observaţia şi la alte obiecte din 
spaţiul bisericesc ortodox vom vedea că, la mai toate, culoarea dominantă este 
auriul. A se vedea Sfintele Vase - predominant din aur sau aurite, policandrele şi 
sfeşnicele care sunt din metal auriu - în general din alamă, veşmintele preoţeşti 
şi acoperămintele folosite pentru Sfânta Masă, Proscomidiar, analoage, Sfinte 
Vase etc. - sunt în cea mai mare parte dominate de galben-auriu, sau, oricum, 
indiferent de ce culoare ar fi, nu sunt lipsite de culoarea aurie, fie a galonului, 
fie a motivelor decorative, fie a fondului. 


Putem să adăugăm culoarea dominantă a icoanelor ortodoxe şi chiar a frescelor 
din bisericile ortodoxe, care este, de asemenea, auriul, regăsit nu numai în 
aureolele sfinților, ci şi pe feţele lor, şi în veşmintele lor şi în obiectele care apar 
în diferitele reprezentări. 


Pentru a continua cu acelaşi termen de comparaţie - anume tradiția Romano- 
Catolică - putem observa că aici culoarea dominantă este albul pur: şi la 
veşmintele preoțești, şi la acoperămintele folosite în biserică, şi la Sfintele Vase, 
la policandre, sfeşnice şi alte obiecte bisericeşti ş.a.m.d. Lucrurile sunt atât de 
evidente încât nu cred că trebuie să mai încercăm vreo argumentare. Acceptând 
această constatare - ca în spaţiul ortodox culoarea dominantă este auriul, iar în 
spaţiul romano-catolic este albul - apare mult mai legitimă întrebarea privitoare 
la sensul şi relevanţa culorii aurii pentru specificul teologiei şi spiritualităţii 
ortodoxe, că, de altfel, şi pentru cel al teologiei şi spiritualităţii romano-catolice. 


Un răspuns posibil ar fi acela conform căruia culoarea aurie ilustrează modul în 
care noi, ortodocşii, percepem şi reproducem sau reprezentăm realitatea 
dumnezeiască, realitatea cerească, realitatea Împărăției lui Dumnezeu. De fapt, 
nu este vorba despre percepţia dumnezeirii în Sine - pentru că noi nu avem 
acces la cunoaşterea lui Dumnezeu în Sine - ci a dumnezeirii în starea ei de 
împărtăşire către lume, a ceea ce numim energiile dumnezeieşti necreate. 


Aureolele, chipurile sfinților inundate din interior de lumină aurie, obiectele 
aurii, veşmintele şi acoperămintele aurii reprezintă chipul lumii create 
împărtăşite de lumină dumnezeiască. A se vedea culoarea gălbuie a Sfintelor 
Moaşte! Teologia ortodoxă vorbeşte despre împărtăşirea omului şi a lumii de 
lumină dumnezeiască, de slava şi sfințenia dumnezeiască, încă din acest veac 
trecător. Este vorba de ceea ce numim semnele evidente ale arvunei sau ale 
pregustării din bunătățile făgăduite sfinţilor în veacul eshatologic, în veacul 
viitor. 


Lumina aurie este modul de a reprezenta împărtăşirea reală a lumii create şi a 
omului de Dumnezeu Însuşi, de harul dumnezeiesc, de energiile dumnezeieşti 
necreate. Spaţiul eclesial ortodox - dominat de culoarea aurie - reprezintă chipul 
sfinţit, chipul ceresc, adică pătruns de harul dumnezeiesc al lumii create. Modul 
în care este reprezentată prin culoarea aurie slava şi lumina dumnezeiască 
copleşind sau inundând lumea creată, arată cu evidență adevărul împărtăşirii 
reale a lumii de Dumnezeu. Or, teologia dogmatica ortodoxă se diferenţiază 
tocmai pentru că aşează la temelia discursului său şi a dezvoltării tuturor 
temelor dogmatice adevărul fundamental al posibilității împărtăşirii reale a 
omului şi a lumii create de Dumnezeu, îndreptăţită de distincţia, la fel de 
fundamentală pentru teologia ortodoxă, între fiinţa lui Dumnezeu şi energiile 
dumnezeieşti necreate. 


Cred că în această direcţie trebuie căutat răspunsul la întrebarea pusă la 
începutul acestui articol. Ceea ce ne-am propus noi a fost numai sublinierea 
semnificației adânci a unor detalii aparent neînsemnate din viața noastră 
bisericească. 


Apropo de barba lui Visarion: nu este greu de constatat nici astăzi ca regula în 
spaţiul ortodox este cea a preotului cu barbă - în ultimul timp majoritatea 
preoţilor recuperează această tradiție - iar în spaţiul romano-catolic, regula este 
a preotului fără barbă. 


Se pune aceeaşi întrebare, dacă are vreo relevanţă acest amănunt. M-aş bucura 
să încerce altcineva posibile răspunsuri. [...] 


Publicat în Vestitorul Ortodoxiei, Nr. 374 (2006) 


Crucea ortodoxă sau Răstignire şi înviere la un loc 


Crucea ortodoxă, ca obiect sau ca reprezentare grafică, apare în general 
împodobită cu elemente florale, sau cu raze, sau cu elemente grafice dintre cele 
mai diverse, în timp ce în tradiția apuseană Crucea apare aproape întotdeauna 
simplă, reprezentată prin suprapunerea celor două linii, una verticală şi una 
orizontală, cel mai adesea cu Crist răstignit pe ea. 


Pentru a nu da naştere, prin titlul de mai sus, unor eventuale acuzaţii de 
confesionalism, am să mă grăbesc să precizez dintru început faptul că am în 
vedere un mod specific tradiției ortodoxe de a reprezenta crucea, diferit de cel al 
tradiţiei creştine apusene. Pe scurt, este uşor de constatat pentru orice observator 
atent, că în tradiția noastră răsăriteană crucea apare întotdeauna împodobită, în 
timp ce în tradiția apuseană crucea apare aproape întotdeauna simplă. 


Duminica a treia din Postul mare, a Sfintei Cruci, este un bun prilej pentru a lua 
în discuţie acest aspect, pe care-l aveam în minte de mai multă vreme. Am să 
spun mai jos de ce. Este un aspect aparent minor, un detaliu pe care mulţi nu-l 
luăm în seamă, dar în care îşi găseşte ecoul, că în toate detaliile de altfel, o 
poziţionare şi o exprimare teologică majoră a Bisericii. 


Se verifică şi în cazul acesta adevărul conform căruia detaliile mici sunt ecoul 
unor adevăruri mari. 


Când spun Crucea ortodoxă nu am în vedere diferențele specifice în ceea ce 
priveşte reprezentarea Sfintei Cruci în diferitele Biserici ortodoxe locale: Crucea 
greacă, Crucea rusească, Crucea românească sau brâncovenească, deşi este şi 
acesta un subiect nu lipsit de relevanţă, care ar trebui analizat. Mă refer la un 
element comun, care caracterizează reprezentarea Crucii în întreaga tradiţie 
răsăriteană: acela al împodobirii ei. Crucea noastră, ca obiect sau ca 
reprezentare grafică, apare în general împodobită cu elemente florale, sau cu 
raze, sau cu elemente grafice dintre cele mai diverse, în timp ce în tradiția 
apuseană Crucea apare aproape întotdeauna simplă, reprezentată prin supra- 
punerea celor două linii, una verticală şi una orizontală, cel mai adesea cu Crist 
răstignit pe ea. 


Să revedem cu ochii minţii Crucile de pe bisericile sau casele noastre, din 
cimitirele româneşti vechi sau troiţele de la răscrucile drumurilor, Crucile de 
binecuvântare pe care le ținem în Sfântul Altar sau semnul Crucii pe care-l 
regăsim pe cărți (Bibha, cărţile de cult, cărțile de rugăciuni) sau pe cele mai 
diverse obiecte din folosinţă creştinului (Muzeul Ţăranului Român sau Muzeul 
Satului din Bucureşti oferă o foarte grăitoare imagine în acest sens). Ce vom 
spune despre Crucile de procesiune sau Crucile de binecuvântare din lemn, 
ferecate în aur sau argint, adevărate opere de artă, pe care le întâlnim în muzeele 
bisericeşti sau reproduse în albumele de artă creştină! Câtă migală şi pricepere 
şi câtă investiţie de timp şi de resurse pentru realizarea lor! Sculpturile în 
miniatură în lemn rar sau în fildeş, bogăţia şi rafinamentul ferecăturilor, toate 
acestea pun în evidență preocuparea continuă şi asiduă pentru împodobirea 
Sfintei Cruci. 


Care să fie motivul care stă la baza acestei preocupări? El nu poate fi unul 
întâmplător şi neînsemnat din moment ce a creat o tradiţie atât de puternică, de 
bogată şi de constantă. Nici nu poate fi vorba despre anumite tendinţe sau stiluri 
artistice. Dacă împodobirea sau înfrumusețarea este semnul bucuriei, atunci 
motivul reiese foarte clar din aceasta. 


În Cruce nu vedem numai durerea Răstignirii, ci şi bucuria Învierii. Împo- 
dobirea Crucii este semnul bucuriei Învierii. Pe cât de adâncă şi umilitoare este 
durerea Răstignirii, pe atât de mare şi de înălțătoare este bucuria Învierii. Prin 
Învierea Mântuitorului Hristos, Crucea nu mai rămâne instrumentul hulit şi 
umilitor de tortură şi moarte, ci devine altarul Jertfei mântuitoare a Fiului lui 
Dumnezeu. Crucea împodobită din tradiţia răsăriteană ortodoxă asociază 
indestructibil Răstignirea şi Învierea şi ne arată că acestea nu pot fi considerate 
separat. Această reprezentare este în acord cu întreaga teologie şi spiritualitate 
ortodoxă sau, mai bine zis, este ecoul fidel al acestora. 


Am să reproduc numai imnul care se cântă în zilele de pomenire a Sfintei Cruci, 
la închinarea credincioşilor: “Crucii Tale ne închinăm Hristoase şi Sfânta 
Învierea Ta o lăudăm şi o mărim”! Închinându-ne Crucii slăvim şi lăudăm 
Învierea. Sau, în timp ce ne închinăm Crucii, în acelaşi timp, slăvim şi lăudăm 
Învierea. 


Pomenirea Sfintei Cruci în zi de Duminică, suprapunerea Vinerii (ziua Crucii 
prin excelenţă) cu Duminică (ziua Învierii prin excelenţă), în această a treia 
Duminică din Postul mare, este relevantă pentru modul în care se raportează 
teologia şi spiritualitatea ortodoxă la Sfânta Cruce. Împodobirea Sfintei Cruci cu 
flori în toate bisericile şi scoaterea ei spre închinare în mijlocul bisericii denotă 
acelaşi lucru. 


Cât ar fi de stilizată, reprezentarea grafică a Sfintei Cruci rămâne fidelă tradiției 
răsăritene şi suportului teologic al acesteia dacă marchează cât de puţin 
împodobirea Crucii, fie şi numai printr-un cerc, sau printr-o rază sau prin 
formatul trilobat în care sfârşesc, de obicei, braţele Crucii. Reprezentarea 
grafică simplă, prin două linii suprapuse, una verticală şi una orizontală, pare a 
fi străină de duhul tradiției răsăritene, tocmai pentru că riscă disocierea 
Răstignirii de Înviere, prin uitarea Învierii, care nu este în nici un fel indicată 
sau amintită într-o astfel de reprezentare. 


Împodobirea Crucii cu elemente vegetale are ca temei Viaţa ce izvorăşte din 
lemnul Crucii lui Hristos, aşa cum arată cântările bisericeşti: “Bisericii, celei 
mai înainte neroditoare, acum a înflorit lemnul Crucii, spre putere şi spre 
întărire” (cântarea a 3-a din Canonul Înălţării Sfintei Cruci); “Bucură-te, Cruce 
purtătoare de viaţă, Raiul cel frumos al Bisericii, pomul nestricăciunii, care ne- 
ai înflorit desfătarea slavei celei veşnice” (stihira la Vecernia Duminicii Crucii). 


Discursul teologic pornind de la această temă poate fi continuat. Implicaţiile 
teologice ale acestui mic detaliu sunt mai mult decât evidente. Cu riscul pe care- 
| presupune orice simplificare sau schematizare, am să spun numai atât: 
disocierea între Răstignire şi Înviere şi păstrarea Crucii numai ca semn al 
Răstignirii a condus, presupun, la pasul dureros pe care l-a făcut Reforma 
protestantă şi multiplele confesiuni, care s-au născut din ea până astăzi, anume 
la renunţarea la Cruce, la respingerea Crucii. 


Vederea integratoare, holistică, cuprinzătoare şi unificatoare pare să fie o 
componentă esenţială a tradiţiei răsăritene ortodoxe, sau, mai concret spus, a 
ceea ce am putea numi hermeneutica ortodoxă (perspectiva sau înţelegerea 
specifică a lucrurilor). Aceasta sondează mai curând resorturile unificatoare ale 
lucrurilor, urmărind raţiunile ultime de a fi ale acestora care se regăsesc nu în 


ele însele, ci în raportarea lor la întreg şi la raţiunea primordială şi ultima de a fi 
a Creaţiei întregi, care este Dumnezeu Însuşi. 


Crucea, în reprezentarea ei ortodoxă, este semnul cel mai elocvent al capacităţii 
Bisericii de a pune împreună contrariile - moartea şi învierea - nu în mod 
arbitrar, ci întemeindu-se în cele mai adânci înţelesuri ale acestora. Este uimitor 
de constatat cât de liniştită şi netulburată este conştiinţa creștinului simplu, care 
receptează şi exprimă în viaţa sa, cu simplitate şi credinţă, adevărurile teologice 
cele mai adânci ale Bisericii reflectate în astfel de semne simbol, cum este 
Crucea împodobită, pe care o aşază la căpătâiul morţilor nu ca semn al morţii, ci 
ca semn al morţii spre Înviere, ca semn al nădejdii în Înviere. Doar ca semn al 
morţii, Crucea nu ne-ar fi atât de dragă! 


Publicat în Vestitorul Ortodoxiei, Nr. 397 (2007) 


(din: Preot Prof. Univ. dr. Constantin Coman, “Prin fereastra bisericii sau o 
lectură teologică a realităţii”, Editura Bizantină, 2007) 


Cum ne spovedim? Care sunt condiţiile întâlnirii reale a omului cu 
Dumnezeu şi pentru a trăi încă de aici bucuria cea mare a harului Duhului 
Sfânt? 


“[... Primul care mărturiseşte despre lisus Hristos că este Mesia este un iudeu. 
Care a fost condiţia ca acesta să poată mărturisi? Spune tot Mântuitorul: 


Adevărat vă spun vouă, nu este vicleşug în iudeul acesta. Deci o condiţie a 
întâlnirii omului cu Dumnezeu este lepădarea de fățărnicie şi de viclenie din 
inimă. Fără acestea ca premisă, să spunem, iniţială, ca primă condiţie, ca prim 
criteriu, până acestea nu vor fi lepădate din inima noastră, nici gând vreodată să 
poată să Se sălăşluiască Duhul Sfânt şi harul să ne descopere nouă pe lisus 
Hristos. Deci voi face o digresiune foarte scurtă, dacă-mi îngăduiţi, pentru că e 
vreme de post, e vreme de pocăință şi de spovedanie. 


Zilele acestea am avut oameni care au venit la spovedit şi m-am bucurat foarte 
mult c-au venit, dar am întâlnit o trăsătură foarte larg răspândită la noi, la 
creştini: o inimă care se îndreptăţeşte pentru păcate, chiar dacă le spovedeşte, şi, 
mai mult decât atât, o inimă care spovedeşte doar păcatele acestea grosolane, 
vădite, văzute. Aproape niciunul dintre noi nu socoteşte că ar avea fățărnicie în 
inimă, nu socoteşte nimic, nu socoteşte că ar avea viclenie, cum ar fi că una 
spui, alta [faci n.n.] — păcate foarte, foarte fine, pe care noi nu ştim să le 
spovedim, poate că nu le cunoaştem. 


Sigur, ar fi de trebuinţă şi un duhovnic îmbunătăţit, care să ştie foarte delicat 
cum să umble acolo, la cutele inimii. Din păcate, însă, şi noi [duhovnicii] 
suntem netrebnici, cum auzim şi în rugăciunile acelea de la Sf. Liturghie şi, 
neştiind nici noi cum să ne spovedim, nu ştim să cerem nici credincioşilor, nici 
ucenicilor cum să se spovedească. 


Dar atât vă spun, ca observaţie foarte mică, aşa, la măsura mea: că, de nu vom 
putea să spovedim cele pe care le considerăm fățărnicii, viclenii faţă de oameni, 
față de iubiţi, faţă de soţi, faţă de copii şi, nu în ultimul rând, față de Dumnezeu, 
acelea care ni se întâmplă foarte des când ne supără cineva, chiar şi de cel foarte 
apropiat şi cugetăm în inimile noastre câte ceva foarte subțire şi foarte apropiat 
de viclenie, pe acelea dacă nu le spovedim, să ştiţi că se prinde o zgură, aşa, pe 
inimă şi devenim insensibili, devenim materiali, foarte grosolani la inimă. ŞI, 
deşi ne vom fi spovedit de multe ori şi vom spune toate cele pe care le 
considerăm păcate, dacă acestea nu sunt lepădate, nu sunt spuse şi nu sunt 
recunoscute, măcar că-l întrebăm pe duhovnic: “Părinte, am gândit aşa şi aşa şi 
nu ştiu dacă e păcat sau nu“. Şi Duhul îi va da lui să vă răspundă cele ale 
adevărului ca să vă lumineze toate. Căci aşa spune Mântuitorul: Eu voi pleca 
acum, dar vă voi trimite un alt Mângâietor Care va mărturisi pentru Mine şi vă 
va descoperi vouă toate. Deci Duhul Sfânt descoperă în inima noastră păcatele 
acestea. 


Să ştiţi că nu este vorba de o sondare, de o ingerinţă în intimitate, ci este vorba 
de o nevoie a noastră pe care eu o resimt foarte puternic, personal, de a şti cum 
să mă spovedesc cum trebuie, de a arunca tot balastul acesta, toată zgura aceasta 
din inimă, pentru ca să se împlinească condiţia aceea de a Se sălăşlui Duhul 
Sfânt în noi, de a primi harul Duhului Sfânt. 


3) 


Întâlnirea cu Acest Dumnezeu ne aduce nouă bucuria încă din viaţa aceasta şi 
bucuria şi fericirea veşnică în viaţa viitoare. Fraţilor, nu este doar un cuvânt aşa 
că cei păcătoşi se duc la iad şi cei cuvioşi, cei drepţi, sunt fericiți şi aici, şi în 
viaţa viitoare. Nu-i aşa; fericirea pe care o aduce Hristos, întâlnirea cu Hristos, 
nu este o fericire omenească, nu este o pace omenească, după cum spunea 
Hristos: Pacea Mea dau vouă — nu pacea lumii! Bucuria acesta este o bucurie 
duhovnicească şi nu pot să vă spun prea mult despre ea pentru că n-o cunosc din 
cercare, dar am auzit de la Sfinţii Părinţi că bucuria aceasta, o dată ce ai gustat- 
0, dacă pleacă de la tine, mai bine ai muri de o mie de ori. Şi spun Sfinţii 
Părinţii că aşa înţeleg bucuria aceasta şi înţeleg cuvântul lui Dumnezeu: 


Cel ce va iubi pe mamă, pe tată, pe fiu, pe fiică, mai mult decât pe Mine, nu este 
vrednic de Mine. 


Adică cel ce a gustat din bucuria aceasta a întâlnirii cu Hristos faţă către faţă, 
acela nu-şi mai pune problema fiului, fiice, soţului, soţiei, mamei, că ar avea 
vreo boală, fie ea incurabilă, pentru că lupta noastră, fraţilor, nu este împotriva 
bolii, lupta noastră nu este să biruim boala, ci moartea! 


lar această încredințare ţi-o dă întâlnirea cu Dumnezeu, bucuria întâlnirii cu 
Dumnezeu, bucuria vederii slavei lui Dumnezeu. Dobândirea harului Duhului 
Sfânt — aceasta este bucuria! Şi cel ce stăruie s-o primească pe aceasta, acela va 
gusta raiul încă de pe acum. 


Ls 


[extrase din predica Pr. Cezar Axinte (Constanţa) în Duminica a Il-a a 
Postului mare, 2014 - min. 8:55 - 14:10 şi: 23:32 - 25:35] 


Prietenii paraliticului. Inalta chemare de a ne fi brancardieri duhovniceşti 
unii altora, aducând bucurie în Cer: “Suntem chemaţi a fi prezenţa lui 
Dumnezeu în această lume, mădularele trupului Fiului Său” 


(icoana de Elena Murariu) 


Pr. Stelian lonaşcu/ Ziarul Lumina: Când prietenii sunt aproape, speranța 
e vie 


Prietenii slăbănogului, anonimii curajoşi și inventivi 


Mântuitorul a venit în Capernaum, numită adesea Cetatea Sa, pentru că aici a 
petrecut mai mult timp. Şi intrând într-o casă, mulțimile au aflat şi au dat năvală 
dornice să-L asculte, să-L vadă sau să fie martore la vreo minune, astfel că s-au 
umplut casa şi curtea de nu mai rămăsese nici un loc neocupat. Tot în 
Capernaum era un om bolnav, paralitic, pe care patru bărbaţi l-au luat de la casa 
lui şi l-au adus cu o targă aici, unde se afla Hristos. Evanghelia ne spune că nu 
au putut să se apropie din pricina aglomerației; nimeni nu era dornic să se dea la 
o parte, uşile erau blocate, dar nici cei patru nu şi-au făcut loc cu agresivitate 
prin mulțimea adunată. Este drept că ei ar fi putut să se întoarcă resemnaţi și 


mâhniţi acasă sau să-l lase la poartă pe cel bolnav. Evanghelia ne relatează însă 
că ei au ales un traseu inedit, că s-au suit pe acoperişul casei unde era lisus şi 
„prin spărtură au coborât patul în care zăcea slăbănogul”. Acoperișul caselor în 
Tara Sfântă era plat ca o terasă, avea şi o trapă prin care lăsa să intre aerul şi 
prin care cineva putea urca să se bucure de răcoarea serii sau de soare. Deci, 
prin această spărtură au coborât cei patru bărbaţi targa cu cel bolnav înaintea lui 
lisus. Lucrul acesta L-a impresionat și L-a făcut să-i spună slăbănogului: „Fiule, 
iertate îți sunt păcatele tale”. 


Gesturi atât de fireşti, dar ieşite din monotonia unei societăţi iudaice încre- 
menite în ritualuri formale din vremea Mântuitorului mai întâlnim: ne amintim 
de vameşul Zaheu, care în ciuda căii spectaculoase de a-L vedea pe lisus urcân- 
du-se într-un sicomor şi-a asumat riscul de a fi luat în râs de cei din jur; un sutaş 
l-a uimit pe Hristos când a cerut să-i vindece sluga, dar numai cu cuvântul, 
socotindu-se nevrednic de a intra lisus în casa lui; femeia cananeeancă, după 
multe insistenţe de a-i vindeca fiica, îl determină pe lisus să cedeze admirativ la 
replica femeii: „Nu e bine să iei pâinea fiilor şi să o arunci câinilor. Da, Doa- 
mne, dar şi câinii mănâncă din fărâmiturile care cad de la masa stăpânilor lor”. 


lată că astăzi, patru prieteni ai slăbănogului - nu ştim dacă erau rude, vecini sau 
cei care-l îngrijeau pe patul de suferință - rămân niște anonimi curajoşi și 
inventivi care îşi manifestă credinţa până la capăt cu discreţie şi din solidaritate 
milostivă, fără vreun interes personal şi ajung să îl strecoare pe slăbănog până în 
fața lui Dumnezeu. 


Numai Dumnezeu poate ierta păcatele şi vindeca bolile incurabile 

Doar că la cuvintele lui lisus, „Fiule, iertate sunt păcatele tale!”, cursul firesc al 
minunii este întrerupt de necredința cărturarilor care stăteau de față, dornici de 
defăimare şi care imediat au amendat în sinea lor pe Mântuitorul: „Pentru ce 
vorbeşte Acesta astfel? El huleşte. Cine poate să ierte păcatele, fără numai 
singur Dumnezeu?” Deși logica lor poate fi corectă, fiindcă numai Dumnezeu 
poate ierta păcatele, ştim că nici corectitudinea, nici grija pentru Dumnezeu și 
pentru respectarea Legii nu i-au determinat să spună acestea, ci invidia, 
împietrirea inimii şi dorinţa de a prinde în cuvânt pe isus. 


De aceea, Hristos le va arăta că El este Dumnezeu. Cum? În primul rând le 
descoperă gândurile: „De ce cugetați în inimile voastre”, şi apoi, dacă au fost 
incapabili să vadă iertarea păcatelor slăbănogului prin minunea vindecării, 
atunci le oferă şi logica reciprocităţii: „Dar, ca să ştiţi că putere are Fiul 
Omului a ierta păcatele pe pământ, a zis slăbănogului: Zic ţie: Scoală-te, ia-ți 


patul tău şi mergi la casa ta!” Hristos este Dumnezeu şi atunci când spune 


„lertate sunt păcatele tale” şi când spune „ţie îți zic ia-ți patul tău şi mergi la 


casa ta”. Doar Dumnezeu poate săvârşi o minune prin care un slăbănog cu 
muşchii atrofiaţi de boală şi de timpul petrecut sedentar în suferinţă să-şi ia 
targa şi să plece prin mulțime lăudând pe Dumnezeu. 


Evanghelia se încheie cu această imagine a slăbănogului vindecat, întorcându-se 
la casa sa, iar cei de faţă zicând: „Asemenea lucruri n-am văzut niciodată ”. Ne 
putem imagina într-un epilog postevanghelic bucuria celui vindecat, mergând pe 
picioarele lui acasă şi lăsându-și patul, rezemat într-un colț de cameră ca pe un 
obiect de muzeu, dar și un semn al suferinței sale care să-i amintească mereu că 
Dumnezeu este bun, iar el să fie recunoscător toată viaţa şi să nu se mai întoarcă 
la păcatele vechi care l-au slăbănogit. 


Modelul prieteniei dezinteresate al celor patru bărbaţi din Evanghelie ne cheamă 
să fim prieteni şi noi, sau să ne înconjurăm de prieteni adevăraţi, care îşi arată 
credinţa până la capăt. Un adevărat prieten nu te caută când ești bogat şi nu te 
uită când ai ajuns sărac, nu te abandonează când îţi este greu, ci rămâne cu 
discreție şi devotat, purtându-te chiar pe braţe. Paraliticul nu era ceva comod 
pentru cei patru. Nici azi un bolnav la pat nu este ceva plăcut. Și totuşi, există 
atâtea persoane dornice şi vrednice de a întârzia ani mulți la căpătâiul unui 
asemenea bolnav. 


Evanghelia vindecării slăbănogului este şi Evanghelia aducerii noastre în faţa 


lui Dumnezeu. În biserică suntem în Casa Domnului. Desfacerea acoperişului a 
lăsat să pătrundă lumina și iertarea în viaţa slăbănogului. Astfel şi omul cre- 
dincios, în tainica mărturisire a păcatelor, îşi dezgolește inima şi mintea şi lasă 
să intre lumina şi iubirea lui Hristos, Doctorul sufletelor și al trupurilor noastre. 


Taina Spovedaniei ne readuce şi pe noi la starea cea dintâi pe care am pierdut-o, 
ne albeşte haina botezului, ştergând petele şi trecutul păcătos şi dându-ne arvuna 
Vieţii. Amin! 


Extras adaptat din predica Pr. Cezar Axinte la Duminica a 2-a din Post (a 
Sfântului Grigorie Palama) - Vindecarea slăbănogului din Capernaum (12 
martie 2017): [de la min. 21:40] 


“Sigur, nu spune evanghelistul Marcu pentru ce pricină era slăbănogul aşa... 
Însă ne spune altceva: că aceia de lângă el, fără să îl judece de nici un fel, îl 
iubeau, încât, chiar s-au expus ridicolului - închipuiţi-vă tabloul: să te plimbi cu 
o targă cu un “cadavru” în spate, deasupra mulțimilor şi să cobor? prin acoperiş. 
Ei, dar dragostea aceasta a învins şi ridicolul, şi penibilul, şi mândria... A învins 
şi mulţimea, a învins şi terasa, a învins şi gravitația, încât l-au adus pe bolnav şi 


l-au pus la picioarele Mântuitorului. Acesta este rolul nostru, unii cu alţii şi cu 
cei cu care sunt bolnavi, paralizaţi duhovniceşte. 


Pentru că boala omului contemporan este paralizia duhovnicească. 90 sau 95%, 
deşi se declară creştini, sunt botezați, dar un procent foarte mare mai degrabă 
practică un tic social, un reflex social sau niște sentimentalisme (în com- 
portamentul religios): “îmi place cum se cântă, îmi dau lacrimile, aprind o 
lumânare că e de bine, mă linişteşte...”. Aceasta este starea mult prea multora 


din neamul nostru — nu vorbim aici de păgâni, ci de oameni botezați ortodox. 


[> 


“Văzând credinţa lor, i-a spus: iertate sunt păcatele tale!” Şi acum... ce ne 
rămâne nouă, “brancardierilor”? Zicem că suntem brancardierii, măcar că nu 
ştim dacă 4 inşi putem purta în spate (duhovniceşte) un slăbănog, dar poate 
putem 6 sau 8 şi chiar mai mulţi dacă am fi, fiindcă şi noi suntem slăbănogiţi... 


Dumnezeu, văzând dragostea noastră, poate să spună şi poată să facă numai cu 
cuvântul: “Fiule, iertate sunt păcatele tale, ridică-te, înviază, aruncă targa ta şi 
zboară către Cer!”. Acestea le putem face noi şi acesta este, de fapt, singurul 
scop pentru care am venit de la neființă la ființă. Acesta este singurul scop: ca să 
aducem bucurie în Cer! Pentru că bucurie se face în Cer atunci când se ridică un 
paralitic şi dă slavă lui Dumnezeu, iar cei care văd se uimesc cum a fost cu 
putinţă... Şi Dumnezeu Se smereşte şi spune: “A fost cu putinţă pentru că am 
văzut credinţa şi iubirea lor!“. Iată, fraţilor, cât de mare este dragostea lui 
Dumnezeu pentru om, încât şi-l face pe om împreună lucrător cu Sine la fapte 
dumnezeieşti. 


Închipuiţi-vă o tânără care ar fi într-o situaţie la 16-17-18 ani - limitele nu sunt 
astea, dar am zis aşa, să nu exagerez, că mai sunt şi copii pe aici — şi ar ajunge 
într-un mediu, ar intra într-un cabinet, şi acolo să fie creştini. Fata aceea să 
spună: <Nu mă pot duce acasă! Nu ştiu tânărul pe unde a plecat! Nu pot face 
nimic, sunt elevă, n-am bani nici de troleu...> şi, dintr-o dată, să se vadă luată pe 
braţe, ridicată, dusă în braţe, aşa cum era dus slăbănogul acesta, şi adusă în faţa 
lui Hristos şi să spună: <Doamne, tu trebuie să faci ceva cu ea!>, iar ea, auzind 
cuvântul lui Dumnezeu, să spună: <Fie mie după cuvântul Tău!>. Cât de mare 
ar fi fapta aceea pe care am face-o noi sau ar face-o oamenii aceia, pentru că 
Dumnezeu, văzând credinţa lor... Dumnezeu poate s-o salveze şi fără noi, EI ar 
putea într-o clipă să oprească toate uciderile de prunci din toată lumea. Într-o 
clipă ar spune: <Gata, iubirea nu mai funcționează şi lumea nu mai are sens!>. 
Dar încă vrea să scoată din noi iubirea către om şi iubirea către El şi această 
iubire a noastră să prelungească sfârşitul, orice gând de dragoste, orice gând de 
bunătate poate să întârzie sfârşitul cu o secundă. Şi, dacă aduni secundele de la 


fiecare gând bun al fiecărui om bun, dacă aduni secundele de la fiecare gând de 
iubire unul către celălalt, lumea aceasta ar mai putea continua sute sau mii de 
ani. Dar, chiar dacă n-ar mai continua atât, ar putea fi mai bună pentru copiii 
noştri, pentru că le lăsăm o lume cu totul întunecată, o lume în care este o 
singură cultură, un singur cult, iar în tot întunericul acesta străluceşte o luminiţă. 
La această luminiţă, la Această Lumină l-au adus pe slăbănog prietenii lui, frații 
lui. 


Aceasta este menirea noastră şi, de fiecare dată când se construieşte câte o 
biserică, am stat şi m-am gândit - pentru că am căzut şi eu în capcana aceasta - 
m-am gândit, am mers aşa şi, fără să gândesc, am zis: <Cred că sunt suficiente 
biserici în oraş!>, dar n-a fost o biserică care să se construiască şi să nu facă o 
comunitate: 20, 30, 50 de oameni care au început să lucreze în locul lor, acela la 
catedră, acela la spital, acela la aprozar, acela în altă parte. Cât de minunat! ŞI s- 
au făcut echipe care s-au dus şi au luat pe spatele lor câte un slăbănog, câte un 
paralitic şi l-au adus în faţa lui Hristos. Şi atunci nu putem să ne gândim decât la 
următorul lucru. 


Că, dacă un singur om, paraliticul acela, ar fi salvat, măcar că este un sac de 
oase şi nu merită nimic după teoriile mai vechi, dacă un singur om, fie şi cel mai 
nenorocit om, ar fi salvat, merită să construieşti o biserică. dacă un singur tânăr, 
dacă un singur copil, dacă un singur bătrân ar fi mângâiat, merită să construieşti 
o biserică. Mi-am dat seama de lucrul acesta pentru că un om este un univers 
întreg şi, pentru mama lui, pentru cei dragi ai lui, valorează mai mult decât toate 
bisericile adunate la un loc. 


Dacă am aduna toate catedralele lumii şi i le-am da unei mame ce-şi alăptează 
pruncul la sân şi i-am zice: <Uite, sunt ale tale! De acum poţi să faci ce vrei cu 
ele: să le închiriezi, să tai bilete... Vei trăi zece generaţii, dar dă-ne pruncul 
tău>, mama va zice: <Niciodată!>, chiar dacă nu e creştină, pentru că acolo e 
chipul lui Dumnezeu, indiferent cum este mama aceea; acolo este chipul lui 
Dumnezeu. Ce se întâmplă, însă, cu chipul acesta când mamă, şi creştină, 
renunţă la darul lui Dumnezeu? Înseamnă că chipul s-a desfigurat, că chipul este 
paralizat, şi atunci este timpul în care Dumnezeu aşteaptă de la noi să spună: ŞI, 
văzând credinţa lor, i-a zis: lertate sunt păcatele tale şi ale voastre. Amin”. 

Pr John Behr: 


Noi suntem ochii şi urechile lui Dumnezeu în această lume, prin care El vede 
vaiul celor care se află în suferinţă şi noi suntem totodată mâinile şi picioarele 
Sale, prin care este dat ajutor celor aflaţi în nevoie. 


Aceasta este într-adevăr. De fapt, omul nu se poate gândi la o chemare mai 
înaltă: suntem chemaţi a fi prezenţa lui Dumnezeu în această lume, mădularele 
trupului Fiului Său. 


PS Macarie Drăgoi, episcopul Europei de nord: 


Ce înseamnă oare a ne sluji unii pe alţii? Înseamnă, mai întâi de toate, a ne ruga 
unii pentru alții, cu toată dragostea pe care ne-o împărtăşeşte Dumnezeu. 
Înseamnă a ne încuraja unii pe alţii, mai ales în momentele grele de încercare, 
de deznădejde, de căutare a sinelui. 


În sensul acesta, în Episcopia Europei de nord am pus bazele unui program 
misionar intitulat <Cu pace să ieşim!>. Vă sunt cunoscute cuvintele, nu? De la 
Liturghie, de la rugăciunea amvonului; la finalul Liturghiei spune preotul sau 
arhiereul: Cu pace să ieşim! şi poporul răspunde: Întru numele Domnului! 


Deci pacea şi bucuria pe care le dobândim aici, la altarul euharistic, în Biserică, 
întru numele Domnului trebuie să le împărtăşim pretutindeni, mai cu seamă 
celor însinguraţi şi aflaţi în suferință şi în căutare de sine. Şi Hristos ne 
împrumută mâinile Sale milostive şi slujitoare ca noi înşine să fim milostivi şi 
slujitori, asemenea Lui. 


Câtă nevoie au cei de lângă noi! Nu întotdeauna au nevoie de bruma noastră de 
milostenie cât, mai cu seamă, de o povaţă, de un sfat bun, de un zâmbet, fiind 
încredinţaţi că nu sunt singuri. Uneori cei apropiaţi lor i-au uitat, i-au abandonat, 
cei ai casei lor. Însă noi, cei ai casei Domnului, ai familiei mari, trebuie să le 
arătăm că nu i-am uitat, nu i-am exclus din centrul grijii și preocupării noastre, 
ci îi întărim, aşa cum ne întăreşte şi pe noi prea milostivul Dumnezeu, îi 
mângâiem, aşa cum ne mângâie pe noi prea milostivul Dumnezeu, îi bucurăm 
aşa cum ne bucură şi pe noi prea milostivul Dumnezeu, îi alinăm aşa cum ne 
alină şi pe noi prea milostivul Dumnezeu.” 


Duminica Sfântului Grigorie Palama: Lucrarea dăruitoare a lui Dumnezeu 
şi strădania uriaşă a liniştirii, ca “aşezare în darul lui Dumnezeu” 


Pr. Prof. JOHN BEHR 


CRUCEA LUCREAZA ÎN LUME 
Omilii pentru perioadele liturgice de peste an 
Pr. Prof. John Behr, “Crucea lucrează în lume” 


Pentru ziua liturgică: Apostol: Evrei 1,10 - 2, 3; Evanghelie: Marcu 2,1-12 
Pentru sfânt: Apostol: Evrei 7, 26 - 8, 2; Evanghelie: Ioan 10, 9-16 


In această a doua Duminică a Postului mare facem pomenirea Sfântului Grigorie 
Palama, iar sărbătoarea de astăzi este în mare măsură o continuare a ultimei 
săptămâni, o a doua sărbătorire a Ortodoxiei. 


Săptământa trecută am prăznuit restaurarea cultului Sfintelor icoane, ca martore 
ale realităţii întrupării Cuvântului lui Dumnezeu în această lume, Cel în care 
deplinătatea dumnezeirii a locuit trupeşte, chipul Dumnezeului celui Nevăzut 
(Col. 1,15; 2, 9), Cel la care privim pentru a vedea şi contempla cine şi ce este 
Dumnezeu. Deşi îşi are rădăcinile într-o victorie şi controversă istorică, 
sărbătoarea icoanelor preia şi dezvoltă celebrarea celor care au fost anterior 
prăznuiţi în acea zi, profeţii, cei care, prin suferinţele lor, au fost plămădiţi din 
nou întru Pătimire, pe care au prezis-o, adică, cei care au devenit ei înşişi 
chipuri, icoane ale lui Hristos. 


Prin urmare, sărbătoarea de săptămâna trecută nu a fost pur şi simplu despre o 
controversă şi soluţionarea ei acum multe veacuri în urmă, ci, de asemenea, ne 
vorbeşte direct chiar şi acum: nu suntem simpli primitori ai unei Ortodoxii 


moştenite - într-adevăr, nici nu adorăm creaţia în icoană, dar nici trecutul! Mai 
degrabă, noi înşine trebuie să devenim icoane, prezenţa lui Dumnezeu în această 
lume. 


Controversa în care Sfântul Grigorie Palama a fost implicat are totodată o 
importanţă directă şi imediată pentru noi - acum. 


Controversele isihaste din se-colul al XIV-lea au avut în centru două chestiuni 
fundamentale: 
> prima, realitatea prezenţei şi lucrării - energia - lui Dumnezeu în lumea 
sa; 
=> a doua, liniştirea, hesychia - era de trebuinţă ca acestea să poată să-l 
îngăduie lui Dumnezeu să Se manifeste şi să lucreze în noi. 


Faptul că Dumnezeu este, într-adevăr, lucrător în această lume ne oferă confort 
şi nădejde. Dar ar trebui, de asemenea, să înţelegem provocarea care ne stă 
înainte. Fiindcă dacă Dumnezeu lucrează aici şi acum, EI nu este la fel precum 
ÎI socotesc unii ca aflându-Se în afara lumii, vârându-Şi degetul din când în 
când în treburile lumeşti! Dumnezeu nu este un fel de suprafiinţă Care Se află 
acolo, undeva, iar noi nu suntem păpuşi pe care EI le mişcă prin sfori. 


Nici nu implică, aşa cum am putea fi ispitiți să credem, distincţia dintre fiinţă şi 
energie, opinia că Dumnezeu - din nou, de undeva departe - radiază un fel de 
câmp de forță, un grilaj de energie divină, în care trebuie să păşim pentru a lua 
un fel de „hrană spirituală” pentru „viaţa [noastră] spirituală”. 


Nu. Dacă Dumnezeu este lucrător în această lume, aici şi acum, el este astfel 
în noi şi prin noi, adică El Se află în şi prin aceia care fac lucrările lui 
Dumnezeu. 


Ideea Sfântului Grigorie este că atunci când săvârşim lucrările lui Dumnezeu - 
tot ceea ce, în cele din urmă, izvorăşte din iubire pentru Dumnezeu şi pentru 
aproapele nostru, într-o modalitate jertfitoare de sine chiar şi cu preţul morţii - 
noi nu-L imităm pur şi simplu pe Dumnezeu, ci, mai degrabă, astfel de lucrări 
sunt lucrările lui Dumnezeu însuşi, chiar dacă noi suntem cei ce le înfăptuim! 


Urmând cuvintele apostolului despre trupul lui Hristos, Sfântul Simeon Noul 
Teolog a vorbit despre cum şi-a privit mâna, degetul şi toate mădularele trupeşti 
şi L-a văzut pe Dumnezeu Însuşi (Imnul 15). Noi suntem ochii şi urechile lui 
Dumnezeu în această lume, prin care EI vede vaiul celor care se află în suferință 
şi noi suntem totodată mâinile şi picioarele Sale, prin care este dat ajutor celor 
aflaţi în nevoie. 


Aceasta este într-adevăr. De fapt, omul nu se poate gândi la o chemare mai 
înaltă: suntem chemaţi a fi prezenţa lui Dumnezeu în această lume, mădularele 
trupului Fiului Său. 


Teologia Sfântului Grigorie a fost dezvoltată ca răspuns la criticile adresate 
împotriva celor care urmează o viaţă de liniştire - viaţă de hesychia. Nu vom 
putea să ne ridicăm la înălțimea viziunii sale dacă nu ne vom strădui să do- 
bândim o astfel de liniştire. 


Probabil cea mai bună definiţie a unui isihast este cea a Sfântului loan Scărarul, 
a cărui Duminică o vom prăznui peste două săptămâni, după ce vom fi trecut de 
cea a Crucii, care marchează mijlocul Postului mare. Aşa cum spune Sfântul 

: „ISsihastul este cel care se străduieşte să cuprindă ceea ce este 
netrupesc în ceea ce este trupesc” (Scara, Treapta 27). Cu alte cuvinte, [isihast 
este] cel care se nevoieşte să îşi ţină mintea în trupul său, înlăuntrul lui aici şi 
acum. 


În loc să ne lăsăm mintea să zboare de colo colo, de la o grijă la alta, este ab- 
solut necesar - dacă dorim să fim instrumentele lui Dumnezeu în lumea aceasta - 
să fim prezenţi pentru noi înşine, pentru această clipă în care Dumnezeu ne-a 
aşezat, pentru cei pe care Dumnezeu i-a adus înaintea noastră. Trebuie să 
dobândim o astfel de liniştire: „Opriţi-vă şi cunoaşteţi că Eu sunt Dumnezeu“ 
(Ps. 45, 10). lar Moise spune la fel: „Domnul are să Se lupte pentru voi, iar voi 
fiți liniştiţi!“ (eş. 14,14)*. [* Alegerea celor două versete are mai mult sens în 
engleză: varianta sinodală „opriți-vă” din Ps. 45 nu corespunde celei din 
Septuaginta care redă: „Liniştiţi-vă de tot ceea ce faceţi/lăsaţi toate (şi luaţi 
aminte)” [n.tr.].] 


Cu toţii ştim cât de greu este să stai concentrat la Sfânta Liturghie timp de vreo 
două ore, ba chiar şi pentru numai zece minute pentru a asculta o predică! Doar 
dacă trecem cu bine de mintea noastră aglomerată - precum paraliticul din 
pericopa evanghelică de astăzi, trebuie să trecem de mulţime şi să coborâm prin 
acoperiş - de abia atunci vom putea să coborâm în inima noastră şi să-L întâlnim 
acolo pe Hristos. 


Acesta este paradoxul nostru: strădania uriaşă de care este nevoie - o strădanie 
violentă - de a sta pur şi simplu liniştit. Aceasta este, desigur, pricina pentru care 
primim darul Postului mare: nu ca să împlinim câteva sarcini dificile, ne- 
vătămaţi şi să ne continuăm apoi purtarea firească. Ci pentru ca să ne schimbăm 
pentru veşnicie ca urmare a ceea ce trăim în această perioadă de post. 


Să ne rugăm, aşadar, să folosim cu prisosință timpul care ni s-a dat, fiindcă 
ceasul este mai aproape acum decât atunci când am început; să ne rugăm pentru 
ca să ne putem acum - în această Euharistie - împărtăşi cu acest Trup şi deveni 
Trupul Său, pentru ca, la venirea Sa, noi cu adevărat să fim precum EI este. 


(în: Pr. Prof. John Behr, “Crucea lucrează în lume: Omilii pentru perioadele 
liturgice de peste an ”, Editura Doxologia, laşi, 2016) 


Spargerea tavanului 


Pr. loan Istrati/ “Lumină răstignită”: Tavanul de neființă 


În Evanghelia din Duminica a Il-a a Postului Mare se vorbeşte despre 
vindecarea unui paralitic de către Mântuitorul Hristos. Doctorul veacurilor 
vorbeşte în casă, şi mulțime mare de oameni îl înconjoară din toate părțile, 
sorbind fiecare cuvând rostit de gura lui Dumnezeu. Nimeni nu poate ajunge la 
EI din cauza celorlalţi, care-L împresoară ca o menghină umană, plină de sete de 
cele cereşti. 


Pe afară, ocolind în zadar mulțimile, se află patru bărbaţi purtând un pat, o targă 
pe care zace nemişcat un om paralizat, suferind de propria mobilitate, blocat în 
durerile fără de sfârşit ale propriei inutilități, povară pentru cei care-l iubesc şi 
pentru sine însuşi, trăind doar din mila oamenilor din jurul său. Nu are picioare 
valide, însă are gură cu care poate ruga, poate cere, poate plânge şi implora pe 
prietenii săi să-l ducă mai aproape de Mântuitor. Şi-i convinge să-l ducă, însă 
acum văzând mulţimea şi zidurile ridicate parcă împotriva lui, îl apucă din nou 
disperarea, durerea cumplită de a fi aproape de vindecare, însă neputincios cu 
trupul. 


După ce orbitează în zadar prin jurul casei, cei patru prieteni hotărăsc să facă un 
lucru cu totul ieşit din comun. Se urcă cu chiu cu vai pe casă împreună cu targa 


plină de suferinţă, desfac, strică acoperişul casei, şi prin spărtură, coboară patul 
celui suferind, până deauspra capului lui Dumnezeu întrupat. Dacă nu poţi intra 
în audienţă la Hristos pe uşă sau pe geam, atunci în mod sigur poţi intra pe 
deasupra, coborându-te printre cei speriaţi de o aşa arătare, care acum, în sfârşit 
fac loc omului venit de sus. E aici o credinţă şi o stăruinţă care sparge hotarele 
convenționalului, lărgeşte sfera bunului simţ, risipeşte barierele sociale, 
desființează mitul atot-prezent al proprietăţii şi al identităţii care exclude pe 
ceilalți. 


Omul suferind sparge prin cuvânt acoperişul de paie al acestei lumi prea 
indolentă pentru a auzi strigătul lui de disperare. Este un prototip al ieşirii din 
uzual. La Hristos nu poţi intra decât cu asalt, din toată inima, risipind zidurile 
ridicate de alţii în jurul Lui. 


Orice om poate ajunge la Dumnezeu, dacă sparge acoperişul propriei delăsări, 
dacă sfărâmă zidul ruşinii, al banalităţii leneşe, al obişnuinţei cu nimicnicia, al 
scufundării în suferinţă şi în auto-victimizare. Deconstrucţia de care vorbea 
Derrida trebuie însă întotdeauna însoţită de zidirea interioară în mâna 
Arhitectului iubirii veşnice. Pentru Dumnezeu nicio casă, clădire, aşezământ, nu 
este mai preţ decât sufletul omenesc, zăcând în paralizia păcatului şi molipsind 
trupul cu neființă. Hristos a venit să dărâme tavanul propriei noastre victimizări, 
să spargă hotarele pe care noi le-am pus între EI şi noi, din pricina neasemănării 
noastre cu Cel preacurat. 


Pentru a fi auziţi, Hristos aşteaptă de la noi strigăt de disperare, plângere 
neîncetată, rugăciune cu străpungerea inimii, urlet de durere şi chemarea Tatălui 
ceresc, aşa cum pruncul plânge până primeşte sânul hrănitor de viaţă. Cel veşnic 
respinge programarea la nemurire, tabelele de prioritate a mîntuirii, ierarhizarea 
valorilor sufleteşti, elitismul absurd al apropierii de rai. În rai să dea Dumnezeu 
să vedem câţi oameni lipsiţi de orice proprietate, demnitate sau respect omenesc 
intră lesne, pentru că seamănă izbitor de bine cu Hristos, Cel ce nu avea unde 
să-şi plece capul Său. Cei dispreţuiți, huliţi de majoritate, nedreptăţiți de soartă, 
cei săraci şi mulțumitori, cei plini de bube ca Lazăr din Evanghelie vor inversa 
în mod paradoxal şi dumnezeiesc categoriile valorice ale acestei lumi putrede de 
convenţionalitate şi de fățărnicie. Acolo, la judecata veacurilor, nu mai este 
împărat sau ostaş, bogat sau sărac, demnitar sau amărăştean, ministru sau şomer, 
ci mai toți sunt îngrozitor de săraci în fapte bune, aşteptând în lacrimi 
milostivirea lui Dumnezeu. 


Acoperişurile pe care ni le înălțăm deasupra noastră pentru a ne izola de cer şi 
pentru a ne hrăni iluzia de auto-suficienţă nu vor putea niciodată să extirpeze 
din noi dorul sfâşietor de raiul pierdut. Proprietăţile lumii acesteia nu vor putea 
niciodată alina durerea pierderii cetăţeniei cereşti, din pricina păcatului luciferic. 


Plăcerile dulci ale acestui veac nu se vor putea niciodată compara cu dulceaţa 
vorbirii cu Mirele cel veşnic, în răcoarea de taină a cămării de nuntă a raiului. 
Bunătăţile pământului nu vor putea niciodată să ne îndulcească aşa cum o 
făceau odinioară pomii raiului, adică, după cum spune marele Maxim, ideile lui 
Dumnezeu. 


Postul este tocmai această spargere a tavanului propriei dependențe de materie, 
este dărâmarea suficienţelor de sorginte animalică şi intrarea noastră în zodia 
raiului, acolo unde se vede cerul în toată splendoarea lui şi putem auzi de 
aproape glasul cel preadulce al Mirelui inimii noastre: Fiule, iertate îţi sunt 
păcatele tale. 


Prietenul adevărat este cel care te pune la picioarele lui Hristos 


Le aud pe colegele mele că au o mulțime de prieteni. Una are aproape 400 de 
prieteni pe Facebook. Alta are 273. O alta îmi spune că are un prieten cu care se 
întâlnește zilnic, care îi împlineşte toate dorințele, care îi face o mulțime de 
daruri, care arată bine. Cu toate aceste prietenii, periodic le găsesc pe aceste 
colege ale mele dezamăgite şi triste. „Nu mi-a mai dat like, nu mi-a mai lăsat 
nici un comment; nu-mi mai răspunde la telefon; nu ne-am văzut de o 
săptămână, oare mai ţine la mine?” 


ie se ste 


Vai, vai! Ce nesiguranţă, ce lipsă de pace şi de bucurie. Oare așa trebuie să fie 
viaţa? Văzând ce se petrece prin jurul meu, mă întreb: mai poţi găsi oare 
prieteni adevărați? De fapt, ce înseamnă să fie cineva prieten cu tine? Dar eu, eu 
sunt cu adevărat prietenă cu cineva din clasă, sau din școală? Apoi, dacă am 
prieteni, cum să fac ca prietenia mea cu ceilalți să reziste? 


În cartea Micul prinţ, Antoine de Saint Exupâry spunea că timpul petrecut cu o 
persoană face ca prietenia să se întărească. Oare să fie de ajuns doar să laşi să 
treacă timpul? Uneori şi eu stau şi vorbesc cu orele pe Facebook şi nu simt că 
prieteniile acestea sunt prea strânse. Nu sunt convinsă că orice timp petrecut cu 
cineva întăreşte acea relaţie. Cred că o întâlnire față către față, un dialog firesc 
şi onest ajută mult mai mult. 


De aceea, pentru a întări legătura cu prietenii Sfinţilor trei Ierarhi, de la Biserica 
Colegiului Pedagogic din laşi, am acceptat invitația ca duminica aceasta, prima 
din luna martie, să particip la Sfânta Liturghie la biserica noastră. A meritat din 
plin, chiar dacă primul lucru comun care ne-a unit a fost... frigul din capelă. Ce 
mai, a fost frig crunt, dar acest frig m-a ţinut parcă mai atentă la cuvântul Sfintei 
Evan-ghelii. Cuvintele Evangheliei au adus din nou în atenție tema noastră 
preferată, cea a prieteniei. 


Capernaum. Cinci prieteni adevărați. Unul dintre ei paralizat, iar ceilalți 
preocupaţi de vindecarea lui. Prietenii suferă şi ei când îți este greu. Hristos 
poposise într-o casă în acel oraş şi îi învăţa pe oameni adevărul şi le tămăduia 
neputințele. Cei patru bărbaţi aveau o singură durere: suferința prietenului lor. 
Nu se gândeau la ce ar putea câștiga ei din întâlnirea cu Hristos, ci îi preocupa 
doar ajutorarea prietenului lor. Nu stau mult pe gânduri. Îl iau pe prietenul lor 
cu pat cu tot şi se îndreaptă spre casa în care era Hristos. Aici, însă, întâmpină 
un obstacol. Casa era plină de oameni şi nu se mai putea intra. Nu puteau ajunge 
la Hristos, iar prietenul lor suferea. Ce să facă? Noi ce-am fi făcut? Ne-am fi dat 
bătuți? Nu, nu puteau renunţa! Prietenul lor era în grea suferință și avea nevoie 
de vindecare. Doar EI o putea da. Se suie pe terasa de deasupra casei şi printr-o 
spărtură îl aşază pe bolnav la picioarele lui Hristos, iar cel paralizat, cel care era 
înainte „nemișcat”, este vindecat sufleteşte şi trupeşte. Se umple de Viaţă şi iese 
afară din casă pe picioarele lui. Hristos, văzând credinţa prietenilor lui, l-a 
tămăduit! 


În biserică era frig, iar noi tinerii ascultând Evanghelia și cuvântul de învățătură 
căutam să înţelegem ce-ar însemna pentru noi a fi prieteni adevărați. Acesta este 
prietenul adevărat, cel care te pune la picioarele lui Hristos. Prieten adevărat 
este cel care se preocupă de sănătatea ta sufletească şi trupească. Cel care te 
ajută să te eliberezi de neputinţe, cel care nu-și urmăreşte interesul propriu, ci îţi 
este aproape chiar și atunci când tu nu îți mai poți fi de folos şi poate nici nu 
mai ai puterea să ceri ajutor. Prieten adevărat este cel care te apropie de Hristos 
- sensul şi ajutorul vieţii noastre. 


Am mai înțeles astăzi ceva. Cel care se împrietenește în primul rând cu Hristos 
poate avea prieteni de nădejde. Cel care este prieten cu Dumnezeu poate deveni 
şi prietenul ființelor necuvântătoare, asemenea cuviosului Gherasim de la 
Iordan, prăznuit astăzi şi care avea slujitor un leu. 


Un alt sfânt prăznuit în această a doua duminică din Postul mare este Sfântul 
ierarh Grigore Palama. El s-a împrietenit cu Dumnezeu prin nevoinţă și prin 
chemarea permanentă a numelui lui lisus: Doamne lisuse Hristoase, Fiul lui 
Dumnezeu, miluiește-mă pe mine păcătosul. 


Am continuat ziua alături de o parte dintre prietenii Sfinților trei Ierarhi, 
vizionând şi discutând filmul Steluţe pe pământ - un film despre prietenia dintre 
un profesor și elevii săi. Mâine, poimâine voi fi şi eu profesor. Voi reuși să fiu 
prietenul elevilor mei? Voi avea răbdare cu ei? Voi avea priceperea de a le 
descoperi darurile și de a-i ajuta să şi le pună în lucrare precum a făcut acel 
profesor? Voi reuşi să îi formez ca oameni sau doar îi voi „informa” despre o 
materie de studiu? Rămâne de văzut. E mult de lucru! 


Până atunci, vreau să lucrez mai departe cu cei din jurul meu. Vreau să am 
prieteni adevăraţi, iar pentru asta ştiu că am nevoie să fiu eu un prieten adevărat 
pentru ceilalţi. Însă înainte de toate, știu că am nevoie să mă împrietenesc tot 
mai strâns cu Hristos. 


(Iuliana Pârvu, elevă în clasa a XI-a la Colegiul Pedagogic din lași) 


“Nimeni nu este singur!” Predica părintelui Aldea despre mijlocitorii noştri 
şi despre cum se apără dreapta credinţă ...şi despre lucrarea concretă a 
energiilor necreate în vieţile noastre 


Predica părintelui Mihai Aldea la Duminica a doua din Postul mare, a 
Sfântului Grigorie Palama şi a vindecării slăbănogului din Capernaum (11 
martie 2012): 


Iubiţi credincioşi, Duminica a doua a Sfântului şi marelui Post în care ne aflăm 
începe cu această Evanghelie a mângâierii sufletelor noastre, care este Evan- 
ghelia slăbănogului sau a paraliticului din Capernaum. Această Evanghelie o 
numesc a mângâierii, pentru că mie mi se pare că ne putem recunoaşte în 
slăbănogul, în paraliticul acesta pe care cei patru prieteni l-au adus înaintea lui 
Hristos. Sigur, mulţi dintre noi s-ar putea să fim sănătoşi. Fizic vorbind! Mulţi 
dintre noi s-ar putea să fim în putere, să fim activi, şi totuşi, faţă de ceea ce ar 
putea să fie omul, faţă de ceea ce ar trebui să fie omul, cu adevărat suntem ca 
nişte paralitici. 


Dacă ne uităm la aceia dintre oameni care s-au sfinţit şi s-au îndumnezeit şi 
vedem cam ce puteri de necrezut de mari lucrau prin ei, dacă ne uităm şi vedem 
felul în care ei puteau cunoaşte lucruri care se întâmplau la sute şi mii de 
kilometri de ei, faptul că puteau să străbată asemenea depărtări într-o clpită, 
faptul că puteau vindeca tot felul de boli sau învia morţii şi alte asemenea, 
multe, multe, multe, ne dăm seama că, faţă de ei, într-adevăr, suntem foarte 
slabi. Şi această slăbiciune izvorăşte din depărtarea noastră față de Dumnezeu. 


Dar oare nu din depărtarea de Dumnezeu izvorăsc şi toate bolile? Până la urmă, 
între noi şi acest paralitic, acest slăbănog, este o deosebire de nuanţă, dar nu de 
esenţă. Şi aici ajungem, vrând-nevrând, la o necesară paranteză. 


Slăbirea noastră sufletească şi trupească, aşa cum tocmai am spus, izvorăşte din 
depărtarea de Dumnezeu. Şi vindecarea constă, desigur, în apropierea de 
Dumnezeu, în a primi harul pe care, la Sfintele slujbe, Dumnezeu îl dăruieşte 
oamenilor, a primi iertarea pe care, mai ales la Sfânta Spovedanie, Dumnezeu o 
dăruieşte celor care sincer se mărturisesc cu părere de rău şi cu dorinţa de 
îndreptare, şi mai ales prin Sfânta Împărtăşanie, prin care Trupul şi Sângele lui 
Hristos, intrând în noi, vindecă şi îndreaptă, vindecă bolile şi îndreaptă cele 
strâmbate, fie că este vorba de boli sufleteşti, fie că este vorba de boli trupeşti. 
Sunt nişte forme şi nişte trepte ale vindecării şi ale ridicării noastre care ne sunt 
puse la îndemână de Dumnezeu spre a se vindeca slăbănogeala noastră. 


Acest paralitic este adus înaintea lui Hristos de patru prieteni şi dintr-o dată, în 
acest punct, putem, şi se cuvine să facem legătura cu Sfântul Grigorie Palama, 
pentru că duminica a doua din post este a Sfântului Grigorie Palama. 


Acel sfânt părinte al nostru care a trăit, a trăit cu adevărat, a experimentat real în 
viaţa lui, a mărturisit - şi a mărturisit chiar cu preţul chinurilor şi închisorilor şi 
feluritelor prigoniri - şi a apărat adevărul despre energiile necreate ale lui 


Dumnezeu. EI a trăit, a experimentat în viaţa lui aceste puteri dumnezeieşti, şi 
atunci le-a putut şi mărturisi. Şi a teologhisit despre ele cu dumnezeiasca 
înţelepciune, apărând adevărul despre ele chiar cu preţul unor încercări şi unor 
prigoane cumplite. 


EI nu s-a ruşinat să fie băgat în puşcărie împreună cu infractorii, în vreme ce, în 
zilele noastre, mulţi se ruşinează numai de un asemenea gând. Și în zilele 
noastre avem şi în România preoţi şi călugări care au fost închişi din această 
prigonire a lui Hristos, şi mulți se feresc şi să amintească de ei - vorbesc în 
primul rând de părintele de la Tanacu şi maicile de acolo, care au fost închişi 
nevinovaţi, pentru că au ocrotit un om amărât pe care sistemul sanitar vroia să îl 
omoare ca să scape de cheltuieli şi de agitaţie cu el. Şi pentru că sistemul sanitar 
l-a omorât şi ei l-au apărat, ei au fost băgaţi în puşcărie! 


Deci şi în zilele noastre se întâmplă acest lucru! Şi cu toate că adevărul s-a 
dovedit, cu toate că medicii legişti din Suedia, care au fost chemaţi să facă o 
expertiză independentă, au dovedit că femeia a fost omorâtă de către medicii sau 
asistentele de pe ambulanţă şi nu de mănăstire, mărturia aceasta n-a fost, 
bineînţeles, acceptată, şi oamenii nevinovaţi au fost băgaţi în puşcărie ca să fie 
acoperiţi cei vinovaţi. 


Lucrul acesta se întâmplă şi în zilele noastre, numai că cei mai mulți dintre 
creştinii din zilele noastre sunt înspăimântați numai de ideea de a fi arestaţi 
pentru Hristos, nu mai vorbesc de ideea de a fi condamnaţi şi a trebui să stea în 
închisoare pentru Hristos! 


Creştinii din vechime priveau moartea cu bucurie, pentru că era clipa în care, 
eliberându-se de răutăţile şi de greutăţile din această viaţă, intrau în Împărăţia 
Cerurilor! Rămâneau cu Hristos pentru totdeauna şi intrau în bucuria veşnică! 
Creştinii de astăzi se tem îngrozitor de moarte şi, asemenea păgânilor şi 
ereticilor, ei socotesc că moartea este cel mai rău lucru care se poate întâmpla 
unui om! Subliniez aceste lucruri pentru a arăta câtă învăţătura greşită este chiar 
în sufletele şi în minţile noastre şi cât de departe suntem de a fi în credinţa cea 
adevărată a unui creştin. 


Sfântul Grigorie Palama, pe care îl prăznuim astăzi, a apărat această credinţă 
adevărată cu toată puterea şi însemnătatea acestei apărări nu este mică, ci este 
foarte mare. Doar - şi aici atingem altă rătăcire a zilelor noastre - doar că 
apărarea dreptei credinţe se face în toate laturile vieţii unui om. Nu poţi să spui: 
„Eu apăr dreapta credinţă în ceea ce priveşte energiile necreate, dar o 
batjocoresc când e vorba de desfrânare. Eu apăr dreapta credinţă când este vorba 
despre slujirea şi rugăciunea cu cei de altă credinţă, dar n-am nimic împotriva 
beţiei”, pentru că şi aceasta tot erezie este. 


Și aici este o capcană în care diavolul a prins pe mulți din zilele noastre, care 
socotesc că, dacă mărturisesc credinţa ortodoxă în ceea ce priveşte o dogmă sau 
alta, îşi pot permite să fie largi - ca să zic aşa - la inimă cu ei înşişi în ceea ce 
priveşte alte păcate sau patimi. Cu ei, şi cu alţii, zicând că aceea nu contează 
atât de mult câtă vreme mărturiseşti dreapta credinţă. Păi tocmai n-ai mărturisit- 
o! Căci ce spune Hristos: „Din pricina voastră numele Meu este hulit între 
neamuri”.Şi iarăşi spune: „Vai celui prin care vine sminteala!” 


Deci dacă tu, care spui că eşti mărturisitor al Ortodoxiei, te complaci în tot felul 
de păcate, în violență, în judecată, în osândire, în bârfă, în privirea la 
pornografie şi în nenumărate alte păcate de acest fel, oare prin acestea tu nu 
mărturiseşti chiar împotriva Ortodoxiei?! Ba bineînţeles că mărturiseşti! 
Această idee, că dacă mărturiseşti nişte dogme, poţi să faci în rest alte păcate, 
este o rătăcire şi o erezie în ea însăşi! Hristos spune:,„,Pe acelea trebuia să le 
faceţi şi pe acestea să nu le lăsaţi.” Mulţi au înţeles: „pe acestea să le lăsaţi”. 
Hristos spune: „pe acestea să nu le lăsaţi!” Nu trebuie lăsate nici unele, nici 
altele. Credinţa trebuie păstrată în întregul ei! 


Lumea nu înţelege că, de fapt, credinţa, în forma ei aceasta, scrisă, cum sunt 
catehismele, mărturisirile de credinţă, cărţile cu întrebări şi răspunsuri despre 


credinţă ş.a.m.d., toate aceste lucruri nu sunt decât o încercare - aş îndrăzni să 
spun disperată câteodată - de a da sufletului omului ceva ce ar trebui să fie 
întreg în om. Se descriu nişte laturi ale unui întreg. De ce? Ca să se câştige acel 
întreg! Dar nu poţi niciodată să iei numai o bucăţică din acel întreg şi să spui: 
„A, eu vreau numai asta!”. Nu se poate. Acel întreg nu poate fi spart. Nu poate 
fi luat pe bucăţi şi să îți alegi numai bucata care îţi convine. Cei care fac aşa vor 
pierde, până la urmă, totul, tot acel întreg! 


Este vorba despre un fel de a fi, felul de a fi cu Dumnezeu, în Dumnezeu. 
Acesta este un fel de a fi: a fi în Dumnezeu. Şi există a fi în afara lui Dumnezeu, 
ceea ce înseamnă anatema. 


Vedeţi că duminica trecută s-a dat anatema de trei ori orice erezie, şi s-au dat 
anatema cei care profesează erezie, şi s-a cântat de trei ori Veşnică pomenire şi 
laudă tuturor celor care apără şi mărturisesc şi trăiesc dreapta credinţă. Pentru 
că, într-adevăr, atunci când ţinem şi luptăm să ţinem dreapta credinţă suntem 
scrişi în cartea Vieţii, iar atunci când ne lepădăm de această dreaptă credinţă şi 
luăm învățături mincinoase în locul dreptei credinţe suntem şterşi din cartea 
Vieţii. Fiindcă, repet, dreapta credinţă, aşa cum ne-a lăsat-o Hristos prin sfinţii 
săi ucenici şi apostoli şi cum se păstrează până astăzi numai, şi numai, şi numai 
în Biserica Ortodoxă, dreapta credinţă reprezintă imaginea Împărăției Cerurilor! 


Credinţa fără fapte, spune Scriptura, moartă este. Adică această învăţătură ne 
duce în Împărăţia Cerurilor atunci când o trăim. Nu putem s-o trăim pe bucăţi, 
pentru că ea, prin definiţie, este un întreg. Şi atunci când încercăm să citim 
Scriptură, de cele mai multe ori nu o putem înţelege, în primul şi în primul rând, 
din cauză că noi suntem foarte departe de a trăi credinţa! 


Scriptura este citită de tot felul de rătăciți din tot felul de religii şi nu o înţeleg, 
n-o înţeleg deloc. Mă rog, ei îşi închipuie c-o înţeleg, scriu câteodată cărți de 
mii de pagini despre cât de bine au înţeles ei Scriptura şi sunt total paraleli cu 
realitatea. 


De pildă, sunt o grămadă de oameni care citesc Scriptura şi pretind că ar crede 
în Scriptură, dar care se ridică împotriva preoţilor şi preoţiei şi a sfinţilor! Şi 
spun: „Nimeni nu poate să mijlocească pentru altul înaintea lui Dumnezeu. Este 
un singur mijlocitor - lisus Hristos - şi în rest, nimic! Nici un om nu poate să 
mijlocească pentru altul”. 


Și noi vedem aici că patru prieteni l-au adus pe slăbănog - deci dintr-o dată o 
mijlocire, că fără mijlocirea lor n-ajungea slăbănogul înaintea lui Hristos - deci 
ia uite că se poate! Deci se poate! Poate să mijlocească un om pentru altul! 


Dar nu numai atât! Vedem ceva şi mai cutremurător! Ei mijlocesc nu numai 
material, ajutând pe acel om să ajungă la Hristos, fizic. Scriptura ne spune aşa: 
„Văzând credinţa lor, lisus a zis slăbănogului” Nu zice Scriptura: „văzând 
credinţa lui”, zice „credinţa lor”! Şi vai, ce deosebire foarte mare! Văzând 
credinţa lor îi spune slăbănogului. Deci, pentru credinţa celor patru, Hristos iartă 
slăbănogului păcatele lui. Vedeţi că se poate mijloci? Uitaţi-vă aici mijlocire! 
Este făcută foarte pe faţă şi foarte evident. Pentru credinţa celor patru, Hristos îi 
iartă acestui om păcatele. 


lată că această lucrare de mijlocire a unui om pentru altul este o realitate a 
Împărăției Cerurilor! Hristos trăieşte după această realitate. Sau, mai bine zis, 
trăieşte în această realitate, pentru că, de fapt, această realitate există din EI şi 
prin El. Nu poţi să trăieşti în Hristos şi să ignori această realitate, să spui: „nu, 
că nimeni nu poate să mijlocească pentru mine.” lată că se poate, oamenii pot 
mijloci chiar unii pentru alții şi cu atât mai mult cei care au primit de la Hristos 
poruncă să facă acest lucru, atunci când Hristos porunceşte: „Mergând, învăţaţi 
toate neamurile”, „Cărora veţi ierta păcatele se vor ierta lor şi cărora le veţi ţine 
ținute vor fi.” ş.a.m.d. Toate lucrurile acestea vin scrise în Scriptură! Şi totuşi, 
fiind încălcate de către mulţi din cei care se pretind a fi cititori şi următori ai 
Scripturii! Uitaţi-vă cât de mare este primejdia şi cât de uşoară poate să fie 
alunecarea de la adevăr spre minciună. Cât de uşor se poate face această 
alunecare. 


Și ca dovadă de cât de străini sunt oamenii de rânduielile lui Dumnezeu, vedem 
că îndată ce lisus îi zice slăbănogului: „Fiule, iartă-se ţie păcatele tale”, unii din 
cărturarii care erau acolo de faţă cugetau în inimile lor: „De ce grăieşte Acesta 
astfel de blasfemii? Cine poate să ierte păcatele decât numai singur 
Dumnezeu?” 


Ia uite protestantismul în acţiune! Sau proto-protestantismul în acţiune! Doar că 
este erezie! Şi încă de aici este vădit ca erezie! Într-adevăr, lisus Hristos este 
om, dar este şi Dumnezeu. Este om desăvârșit şi Dumnezeu desăvârşit, şi în 
această calitate poate să ierte şi ca om păcatele, pentru că cele omeneşti le 
lucrează dumnezeieşte, şi cele dumnezeieşti le lucrează omeneşte, după cum 
spunea un sfânt părinte, fiindcă sunt unite firile în Hristos. Un lucru pe care 
protestanții nu-l pot înţelege cu adevărat niciodată. De ce? Pentru că ei au 
învăţătura greşită, eretică, despre energiile dumnezeieşti. 


În catolicism există această rătăcire cumplită că nu există energii dumnezeieşti 
necreate. Dumnezeu este undeva şi între Dumnezeu şi toată creaţia este aşa, un 
fel de hău, peste care nu se poate trece, după care urmează creaţia, şi în creaţie 
toate aşa-numitele energii sfințitoare şi dumnezeieşti despre care vorbeşte 
catolicismul ar fi, de fapt, create. Adică, propriu-zis, nu sunt mai dumnezeieşti 


decât copacul din curtea bisericii sau de pe stradă; ca şi copacii ăştia tot creaţi 
de Dumnezeu sunt. Deci aceste energii, fiind tot create, până la urmă nu sunt cu 
nimic superioare. 


Superioritatea, ca să zic aşa, duhovnicească a creaţiei, nu poate să existe decât 
în raport de apropiere de Dumnezeu. Dar nu poate exista o apropiere geografică 
de Dumnezeu mai mare a unora decât a altora, pentru că Dumnezeu este 
pretutindeni. Deci nu poţi să-ţi închipui, sau mai bine zis poţi să-ţi închipui, dar 
îi închipui greşit, dacă-ţi închipui că Dumnezeu este undeva sus, te sui pe o 
scară - cu cât te urci mai sus pe scară cu atât eşti mai aproape de El. Această 
apropiere poate fi cel mult un simbol al urcuşului duhovnicesc, dar nu poate fi o 
realitate concretă, fizică. 


Dacă un om ia racheta, se duce pe Lună, nu este mai aproape de Dumnezeu pe 
Lună decât era pe Pământ. Nici pe Marte, nici pe Jupiter, nici pe Pluto, nici în 
Alfa Centauri, pentru că nu poziția geografică determină apropierea sau depăr- 
tarea de Dumnezeu. Lucrul acesta este evident, de vreme ce Dumnezeu este 
pretutindeni. 


Și atunci, ce determină apropierea de Dumnezeu şi creşterea sau scăderea în 
valoare a sfinţeniei (apropierea sau depărtarea de Dumnezeu)? Ce? Credinţa 
este cea care ne face să urcăm sau să coborâm pe scară, dar ce determină 
apropierea în sine, dacă nu este factorul geografic? Sunt energiile dumnezeieşti 
necreate! Cu cât mai bogată este viaţa ta şi existenţa ta de aceste energii, cu atât 
mai aproape de Dumnezeu înseamnă că eşti, cu atât mai mult te sfinţeşti. Te 
hrăneşti din Dumnezeu prin aceste energii! În clipa în care te depărtezi de 
Dumnezeu, ce înseamnă acest lucru? Înseamnă că îndepărtezi de tine izvorul 
acestor puteri dumnezeieşti, seci acest izvor şi viaţa ta devine uscată, stearpă, te- 
ai depărtat de Dumnezeu. Fizic sau geografic vorbind, EI este chiar lângă tine, 
chiar în tine dacă eşti creştin împărtăşit, dar, în acelaşi timp, tu, pentru că ai 
secat acest izvor al energiilor dumnezeieşti, eşti la miliarde de kilometri 
depărtare de EI. 


Ca să înţelegem această realitate a Împărăției Cerurilor, să ne ducem la 
Scriptură. În Biblie vedem această pildă, dacă vă aduceţi aminte de ea, a 
samarineanului milostiv. Vă aduceţi aminte că a fost un om care a căzut în 
mijlocul tâlharilor şi a fost rănit. Şi a trecut şi un preot, şi a trecut şi un levit şi 
nu l-au băgat în seamă, iar un samarinean care era călător a venit lângă el. Şi 
văzându-l, i s-a făcut milă de el. „Şi apropiindu-se”, zice Scriptura, i-a legat 
rănile. Păi cum „apropiindu-se”, dacă era lângă el? Întâi spune că a venit lângă 
el - geografic; apoi spune „apropiindu-se” - sufleteşte. Geografic vorbind, era 
lângă el, dar asta nu însemna că era aproape. Pentru că în clipa aceea Hristos 
lămureşte ce înseamnă „aproapele meu”, „cine este aproapele meu?”. Cel care 


are milă şi dragoste de mine, acela este aproapele meu. Şi eu sunt aproapele 
celui de care am milă şi dragoste, mila şi dragostea fiind daruri dumnezeieşti, 
fiind haruri pe care le primim - în forma lor adevărată, curată. Sigur că există şi 
dragoste şi iubire pătimaşă, asta este cu totul altceva. 


Deci, vedem acolo: acel samarinean a venit lângă călător, a venit, s-a uitat la el 
să vadă, măi, ce-i cu corpul ăsta căzut pe-aici? Şi-a văzut un om care avea 
răsuflare, bătut, rănit, jefuit, dezbrăcat de tâlhari. Şi în clipa în care i s-a făcut 
milă, atunci abia s-a apropiat cu adevărat de el. Geografic fusese lângă el şi 
până atunci, dar erau departe. 


Câţi dintre oamenii de astăzi nu sunt aproape unii de alţii şi de fapt sunt foarte 
departe, sunt apropiaţi geografic şi extrem de depărtaţi sufleteşte? Sunt atâţia 
oameni care stau în aceeaşi casă şi se urăsc de moarte! Sunt atâţia oameni care 
stau în această ţară şi îi doare în cot unul de altul! Nu lucrează pentru ţară, nu 
lucrează să se ajute între ei, nu se sprijină unul pe celălalt, nu se iubesc, abia 
aşteaptă să-şi dea una în cap. Geografic vorbind, sunt apropiaţi; sufleteşte sunt 
extrem de depărtaţi. 


Deci adevărata apropiere este alta decât cea imediat fizică. Această realitate pe 
care o ignorăm de obicei, din nenorocire, ne face să nu înţelegem realitățile 
duhovniceşti. Dumnezeu este aici şi Dumnezeu pretutindeni. Dar care este 
deschiderea sufletului nostru către Dumnezeu? Pentru că această deschidere 
este, de fapt, deschiderea porţilor către harul, puterea lui Dumnezeu, har şi 
putere care izvorăsc din Dumnezeu Însuşi şi sunt necreate şi fac legătura reală 
dintre noi şi Dumnezeu. Pe o asemenea legătură nu poate exista urcuş 
duhovnicesc şi nici coborâş duhovnicesc, ci numai simulacru. Dar există urcuş 
duhovnicesc şi cădere duhovnicească. 


Există acest transfer, dacă vreţi, de putere, de energie, necreată, dumnezeiască, 
de la Dumnezeu către creatură. Prin această energie şi putere însăşi creația 
există! Fără ea n-ar putea să fie ţinută în existență. Creaţia nu există prin ea 
însăşi. N-are nici o pricină să existe, decât puterea lui Dumnezeu care o ţine în 
existenţă, a creat-o şi o ţine în existenţă. Dar mai mult decât atât, decât această 
simplă - simplă, pentru Dumnezeu simplă, nu pentru noi - lucrare de ţinere în 
existenţă a creaţiei, există şi posibilitatea ca, într-adevăr, tot ceea ce s-a făcut să 
se deschidă către energiile dumnezeieşti, să se îmbibe, ca să zic aşa, de ele, şi să 
se sfinţească, să se transfigureze, sau dimpotrivă, să se - să zicem aşa - să se 
materializeze, să se îndepărteze tot mai mult de Dumnezeu, de aceste energii şi 
să ajungă la o decădere tot mai adâncă. 


O pildă din viaţa noastră, că am vorbit despre Scriptură, despre cunoaştere 
teoretică şi trăire, o pildă vie din viaţa noastră este legată de lumină, de la ace- 


astă lumânare pe care fratele Alexandru o ţine aici, de la candele, de la 
lumânările care ard afară. 


Noi am avut în biserică, cu mila şi ajutorul lui Dumnezeu, până la începutul 
Sfântului Post, lumina de la Înviere, de anul trecut; după care, cu ajutorul lui 
Dumnezeu, am trecut la lumină, să zicem aşa, obişnuită, este de la chibrit. De 
ce? Ca să aşteptăm în acest post cu adevărat Lumina Învierii care va veni din 
nou. Şi aici vreau să ajung. De 1600-1700 de ani, la Ierusalim, de Paştile 
Ortodox şi numai la ortodocşi se pogoară Lumina din Ceruri. Au încercat şi 
musulmanii, şi catolicii, şi monofiziţii, şi mozaicii să găsească vreo şmecherie 
prin care fie să spună că nu este adevărat ce se întâmplă, fie să-şi însuşească 
cumva această minune, ca şi cum ai putea să-L furi pe Dumnezeu. Ți L-am furat 
pe Dumnezeu şi L-am luat la mine, că-L vreau eu. E ridicol! Au încercat 
asemenea lucruri. Au dat afară pe ortodocşi din Biserica Învierii să slujească în 
altă biserică şi ei să slujească - monofiziți sau catolici - să slujească acolo. Nu a 
venit Lumină la ei! A venit la ortodocşi, acolo unde slujeau. Ei au slujit la 
mormântul lui Hristos dând afară pe ortodocşi, şi Lumina Sfântă nu a venit la ei, 
a venit acolo unde slujeau ortodocşii. 


Și această Lumină, care se poate vedea de către oricine merge acolo, chiar în 
ciuda persecuțiilor care se fac, pentru că anul trecut poliția israeliană, perse- 
cutând pe creştini, nu le-a dat voie să intre înăuntru decât unora, câtorva din 
delegaţiile oficiale; ceilalți au fost ţinuţi la distanţă. Și atunci Dumnezeu - 
pentru că poliţiştii mozaici erau foarte bucuroşi că i-au întristat de Paşti pe 
creştini pentru că, într-adevăr, creştinii care veniseră acolo erau supăraţi, erau 
mâhniţi că nu pot intra înăuntru - dar Dumnezeu atunci, ca să întoarcă bucuria 
necredincioşilor în mustrare, şi tristeţea credincioşilor în bucurie, a făcut de-a 
țâşnit Lumina prin Crucea de pe biserică. A ieşit deasupra, pe cupolă. Şi 
flăcările Luminii, care apăruseră mai întâi înăuntru, au izbucnit afară din 
biserică deasupra şi-au început toți creştinii să strige, în inima Israelului, 
„Hristos a înviat!” şi toţi necredincioşii, care până atunci jubilau de persecuția 
pe care o făceau, şi-au plecat capetele ruşinaţi şi nu îndrăzneau să ridice ochii ca 
să nu vadă Lumina lui Hristos strălucind peste tot. 


Această Lumină dumnezeiască care se pogoară de Înviere acolo nu arde! La 
început nu arde! Poţi să iei aşa în mână şi să ţii flacăra în mână. Au fost filmaţi 
oameni făcând acest lucru, luând flacăra şi ţinând flacăra în mână, pur şi simplu, 
dându-și cu ea pe faţă şi nici părul, nici barba nu le-a ars. Nu arde; la început nu 
arde. După câteva minute, însă, prinde - ca să zic aşa - materialitate şi începe să 
ardă ca o flacără obişnuită. 


Vedeţi? Exact ceea ce am vorbit mai înainte ca teorie, energiile necreate care se 
materializează şi dau existenţă lumii, putem vedea real, concret, practic în viaţa 


noastră de toate zilele, ca să zic aşa, de Paşti la Ierusalim. O realitate din ce în 
ce mai cunoscută în toată lumea şi pe care oricât încearcă necredincioşii cu 
foarte multă furie să o nege, nu pot. Pentru că Dumnezeu le stă împotrivă. 
Aceste energii dumnezeieşti sunt cele care fac cu putinţă şi Întruparea Fiului lui 
Dumnezeu - pentru că prin ele se poate uni omul cu Dumnezeu - fac cu putinţă 
şi tot harul care este în Biserică, fac cu putinţă iertarea păcatelor slăbănogului şi 
apoi vindecarea lui. 


Cât de frumoasă şi mângâietoare este această zi! Dincolo de toate răutățile 
societăţii, lumii, civilizaţiei de astăzi, dincolo de toate lipsurile noastre, dincolo 
de slăbănogirea noastră, dincolo de paralizia noastră, harul lui Dumnezeu 
lucrează. Hristos ne aşteaptă. Sigur, avem nevoie de fraţii care să ne ajute să 
ajungem către Hristos, avem nevoie de către cineva care să ne arunce în 
scăldătoare, avem nevoie de cineva care să ne aducă înaintea lui Hristos, să ne 
pogoare prin acoperiş, dacă se poate, cumva să ne aducă acolo, într-un fel sau 
altul, ca să ajungem înaintea lui Hristos. Şi aceştia sunt şi prietenii sau 
cunoscuţii noştri care ne aduc la biserică, sunt şi preoţii, diaconii, episcopii, 
ieromonahii, care se roagă pentru noi şi mijlocesc înaintea lui Dumnezeu pentru 
noi, sunt şi îngerii, care atât de mult lucrează să ne ajute, să ne apere şi pe care 
atât de puţin îi băgăm în seamă şi atât de des îi uităm. De câte ori nu zice omul 
„sunt singur pe lume”, şi îngerul lângă el oftează. EI este acolo, dar dacă omul 
nu vrea să-l bage în seamă... E ca şi când m-aş întoarce şi eu aşa cu spatele, 
închizând ochii şi-aş spune „sunt singur în biserică”. Păi, nu chiar singur. Nu? 
Nu sunt chiar singur în biserică. Dar aşa şi noi, că ne văităm că suntem singuri 
ŞI toţi sfinţii şi toţi îngerii sunt alături de noi şi oftează. Oftează că noi nu vrem 
să-i băgăm în seamă şi spunem că suntem singuri. 


Fiecare dintre noi are în lanţul înaintaşilor oameni necredincioşi; dar fiecare 
dintre noi are în acelaşi lanţ şi oameni credincioşi, adevărații lui strămoşi, dacă 
el este un om al credinţei, oameni care s-au sfințit şi s-au mântuit şi-au câştigat 
Împărăţia Cerurilor şi unii dintre ei poate sunt chiar foarte strălucitori în 
Împărăţia Cerurilor. Aceşti înaintaşi ai noştri, de care poate noi nici nu ştim, mai 
bine zis de care de cele mai multe ori noi nu ştim, aceşti înaintaşi ai noştri se 
roagă pururea pentru noi şi mijlocesc, şi stau cu emoție când suntem în marile 
încercări ale vieţii. Şi se roagă: „s-aleagă bine, s-aleagă bine!” Dacă ar putea ne- 
ar trage de mânecă, dar nu le dă Dumnezeu voie. Şi ei formează, dacă vreţi, o 
galerie de sprijin a noastră în tot războiul vieţii noastre, de care noi uităm cu 
mare uşurinţă şi ni se pare că suntem singuri, şi ne văităm câteodată că suntem 
singuri, deşi nu suntem niciodată! 


Intotdeauna există mijlocitori pentru noi. Fiecare dintre noi, oricât de singur ar 
crede că este, nu este niciodată singur şi întotdeauna există mijlocitori care se 
roagă pentru el. Aşa cum au fost mijlocitori şi pentru slăbănogul acesta care a 


fost adus la Hristos, aşa cum mijlocitor pentru noi şi pentru mântuirea noastră şi 
pentru toţi creştinii din toate timpurile, de la el, şi până la sfârşitul veacurilor 
este şi Sfântul Grigorie Palama, pe care-l prăznuim astăzi, şi sunt şi ceilalți sfinți 
ierarhi pe care-i prăznuim astăzi şi mucenicii pe care-i prăznuim astăzi, şi toți 
ceilalţi înaintaşi ai noştri care au izbutit să cunoască şi să trăiască credinţa şi în 
felul acesta nu numai că ei au câştigat Împărăţia Cerurilor, dar i-au ajutat şi pe 
alții, au mijlocit şi pentru alţii, ca şi aceştia s-o câştige. 


Este o duminică a mângâierii sufletelor noastre, o duminică în care să ne 
bucurăm de lumină şi de tăria pe care credinţa le aduce celor pe care o primesc 
şi ne rămâne mai departe să ne rugăm Bunului Dumnezeu că ceea ce am auzit şi 
ceea ce am citit şi ceea ce am învăţat - să trăim! Să luptăm să trăim toate aceste 
lucruri în viaţa noastră, în aşa fel încât şi noi să câştigăm Împărăţia Cerurilor, şi 
noi să ne umplem de har, să fim cu adevărat aşa cum ne cere Hristos - Lumina 
lumii - să fim noi mijlocitori pentru alţii, să-i aducem la Hristos, să le 
împărtăşim această Lumină, şi să ne bucurăm cu toţii în Împărăţia Cerurilor! 


Aşa să ne ajute Dumnezeu! 


Pr. Visarion Alexa: „Omul se plictiseşte şi de Dumnezeu, pentru că nu are 
practica, exerciţiul, nu a aflat sensul” 


Trăim vremuri tulburi, ciudate, viața pare din ce în ce mai grea şi nu de puţine 
ori am spus: „Doamne, de ce nu desparţi „cerurile” şi nu Te arăţi nouă, tuturor? 
De ce e atât de greu să interacționăm cu Tine? De ce e atât de greu să devii 
„simţibil” față de noi? De ce taci? De ce nu vorbeşti cu mine ca să am ade- 


verirea fermă că exiști, să împlinesc poruncile Tale şi să merg mereu numai spre 
Tine?”. Cred că fiecare dintre noi avem tensiunea aceasta, fiecare vrem ca 
Domnul să ne vorbească, să avem adeverirea că există, că ne aude. 


Aţi observat, dumneavoastră, cât de mult ne dorim să avem o casă, o maşină 
nouă, un telefon, fel de fel de lucruri materiale, iar apoi, după ce ne ajută 
Domnul să le obţinem, ne plictisim de ele, nu ne mai aduc nici o bucurie şi 
parcă vrem iar să schimbăm ceva? De ce? Pentru că omul, până nu-și vine în 
fire, să se înțeleagă pe sine, să înţeleagă lumea asta în care Dumnezeu ne-a aşe- 
zat, nu va putea să se împărtăşească de Dumnezeu fără să se plictisească. Omul 
se plictiseşte şi de Dumnezeu, pentru că nu are practica, exerciţiul, nu a aflat 
sensul. 


Finul meu, Daniel Codrescu, este pictor bisericesc (el pictează şi Catedrala 
Mântuirii Neamului) și mereu m-a fascinat dăruirea lui. M-a fascinat cum, doi- 
sprezece ore pe zi (poate şi mai mult), stă urcat pe schele, la treizeci de centi- 
metri de zid. L-am întrebat într-o bună zi: „Măi omule, cum poţi face asta zilnic, 
zilnic, ore întregi, fără să oboseşti, fără să te plictiseşti?”. „Părinte, îmi place! 
Tot universul meu, tot sufletul meu este la treizeci de centimetri de ochii mei, în 
zidul alb pe care eu aşez icoană peste icoană. Sunt fascinat de chipul sfinților, 
sunt fascinat de vederea lui Dumnezeu. lar dacă trec câteva zile fără să fac asta, 
sufăr, mi-e dor, n-am sens.” 


Vedeţi dumneavoastră, asta înseamnă să fii pasionat de ceea ce faci, astfel încât 
existența respectivă devine existenţa ta. Lucrarea respectivă devine ființa ta, te 
hrăneşte, te susține, te încurajează, îţi dă sens. 


Astăzi sărbătorim un mare Sfânt al Ortodoxiei: Sfântul Grigorie Palama. Acest 
sfânt, mai puţin cunoscut, dă sens vieţuirii noastre cu Dumnezeu. El spune aşa: 
„Rugaţi-vă, dar nu vă imaginaţi că rugăciunea înseamnă doar plecarea genun- 
chiului, seara, ci înseamnă să rămâneţi cu gândul în Dumnezeu, poate mai des 
decât respirați”. Prin inima sa, prin adâncul lui, omul intră și în Rai, și în iad, 
din adâncul omului Dumnezeu „se trezeşte” în el. În momentul morţii, sufletul 
nu iese din om, ci se adânceşte, se interiorizează adânc, în întuneric sau în Lu- 


mină. 


Această trezire, spune Sfântul Grigorie Palama, o poate realiza omul doar prin 
rugăciune. Spunând aceasta, la vremea lui, sfântul intră în conflict cu un călugăr 
- Valaam - care, după ce a vizitat muntele Athos și a văzut călugării simpli 
rugându-se cu bărbia în piept pe un scaunel înalt de numai câteva palme, i-a 
numit, batjocoritor, „rugători la buric”. El susținea că niciodată nu vei afla pe 
Dumnezeu rugându-te, ci învățând din cărți despre EI şi că Lumina despre care 
ne vorbesc Evangheliile este una a cunoașterii, a învăţării. Este o mare ispitire 
aceasta. Toate curentele ezoterice din zilele noastre propun inițieri în cu- 
noaştere. Îţi propun cărţi, scrieri pe care să le citeşti și care, după ce le parcurgi, 
te ajută să devii desăvârşit, să afli tainele lumii, zic ei. 


Sfântul Grigorie Palama, unul dintre cei mai mari intelectuali ai vremii sale, 
reflectând şi reprezentând o tradiţie îndelungată încă de la Mântuitorul care pe 
Muntele Tabor a arătat oamenilor că Dumnezeu este Lumină, spune că omul 
poate să-L vadă pe Dumnezeu. 


Când omul reuşeşte să-și cultive atât de mult simţurile încât ele să poată sta 
prinse de Dumnezeu fără să se plictisească, atunci Domnul va „crăpa cerurile” şi 
i se va arăta. „Dumnezeu este Lumină!”, iar prin vederea acelei Lumini omul se 
împuterniceşte, se învredniceşte, participă la viaţa lui Dumnezeu. Moise, pe 
muntele Sinai, îi adresează lui Dumnezeu o întrebare esenţială, pe care bine ar fi 
ca fiecare dintre noi să o rostească: „Cine eşti?”. lar Domnul îi răspunde: „Eu 
sunt Cel ce sunt!” Adică, Eu sunt Fiinţă, sunt Cel care am făcut cerul, pământul 
şi pe tine. Eu te ţin în viață, Eu te ţin în existenţă. 


Vă mărturisesc, aşa cum vorbesc cu prietenii mei... De multe ori sunt întrebat de 
ce m-am făcut preot. Nu mi-am dorit niciodată să fiu un sportiv performant, nu 
mi-am dorit să adun diplome, să fiu un om deştept. Un singur lucru m-a fascinat 
încă din adolescenţă: „Cine este Dumnezeu?” Am căutat toată adolescenţa și 


toată tinerețea mea oameni care Il trăiesc. Şi am dat de oameni fără pregătire, 
care nu erau intelectuali, dar care răspândeau Lumină. 


Părintele Sofian, bătrânul meu, era un astfel de om-sfânt. Şi de tăcea, puteai sta 
lângă el zile întregi doar ca să-l priveşti. Minunată putere ieşea din el, iar acea 
putere nu era a lui, era Dumnezeu, Cel care se făcuse Lumină înlăuntrul său. 
Prin respiraţie, prin mişcare, prin cuvinte, prin gesturi, prin slujire, totul arăta că 
Domnul se revărsa prin el. lar asta a fost, pentru mine, cea mai puternică 
motivaţie de a rămâne în Biserica Ortodoxă și de a trăi Ortodoxia: am văzut un 
om care L-a cunoscut pe Dumnezeu! 


Vă îndemn să vă măsuraţi profund motivaţia pentru care rămâneţi în Ortodoxie, 
pentru care veniţi la biserică, pentru care doriți să vă împărtăşiți cu Trupul şi cu 
Sângele Lui. Dacă motivaţia dumneavoastră este aceea că, venind la biserică, vă 
va merge mai bine, sunteţi într-o mare înșelare. Intraţi în ipostaza proorocului 
Moise care își pune o întrebare fundamentală: „Cine eşti? Cine eşti de prezența 
Ta îmi dă atât de mult sens, iar absenţa Ta mă îndurerează până la moarte? Cine 
eşti de poţi să mă faci să trăiesc atât de puternic şi-n prezenţa Ta, şi-n absenţa 
iliaj 22. 


Adresându-vă întrebarea aceasta fundamentală, veţi începe să vă rostuiți viața în 
căutarea Lui, în cercetarea şi-n aflarea Lui, fără plictis, fără odihnă, fără vicle- 
şug. Veţi sta înaintea Lui, sinceri, tânjind să se deschidă „cerurile”, să se arate 
ca să vă puteți împărtăşi de viaţa Lui cea veşnică. 


Și, pentru că v-am vorbit despre pictorul meu drag - Daniel Codrescu cel ce 
pictează și lucrează mozaicul Catedralei Patriarhale, dat fiind faptul că statul a 
întrerupt finanţarea acestei lucrări, vă adresez pe această cale rugămintea de a 
sprijini pictarea acestui simbol mistic al poporului român, dorit de aproape două 
sute de ani. 


Domnul să vă răsplătească, iar Sfântul Grigorie Palama să readucă în dumnea- 
voastră sensul viețuirii! 


Pr. Vasile Gordon - Predică la Duminica a II-a din Post (a Sfântului 
Grigorie Palama) 


Duminica de astăzi, a Il-a din Postul mare, ne cheamă, între altele, la observarea 
a două virtuţi, mult folositoare în zilele noastre: receptivitatea şi solicitudinea. 
Sunt cuvinte mai noi, adică neologisme. 


Iubiţi credincioşi, dar să nu ni se pară grele, căci ele, veţi vedea, exprimă în chip 
minunat ceea ce ne propune Sfânta Evanghelie ce s-a citit astăzi la Sfânta Litur- 
ghie. Spre a ne fi mai uşoară înţelegerea acestor termeni, vă amintim că „recep- 
tivitatea” este însuşirea omului de a fi atent la ceea ce se întâmplă în jur, spre 
exemplu a auzi când cineva îţi face o rugăminte, sau a vedea problemele şi 
necazurile semenilor, iar „solicitudinea” este atitudinea plină de bunăvoință, de 
prietenie, faţă de cineva sau ceva, adică a-l ajuta efectiv şi concret pe cel aflat în 
nevoie. 


Zăbovirea asupra acestor două virtuţi ne-a fost inspirată de un amănunt aparent 
nesemnificativ al pericopei evanghelice de astăzi: anume, acela în care cei patru 
bărbaţi care l-au adus pe paralitic la Mântuitorul spre vindecare, s-au dovedit, 
deodată, receptivi la suferinţa confratelui şi plini de solicitudine prin modul în 
care l-au ajutat efectiv. 


Mai întâi, iată, observăm că cei patru, cunoscând boala semenului lor şi încre- 
dinţaţi că numai Mântuitorul îl poate face bine, i-au oferit timp şi energie pentru 
a-l duce la casa unde era lisus. Până aici putem vorbi de receptivitate. Mai 
departe vedem solicitudinea: în clipa în care au constatat că uşa casei în care se 
găsea Mântuitorul era blocată de o mulțime mare de oameni, n-au renunţat a-l 
ajuta până la capăt. 


Poate că noi, în locul lor, l-am fi lăsat jos, lângă uşă, rugând pe cineva din mul- 
țime să aibă grijă ca atunci când iese lisus să-L oprească şi să-L roage să-l 
vindece pe suferind. Convinşi că ne-am făcut datoria, i-am fi spus cam aşa: 
„Uite, noi te-am adus până aici, mai departe nu avem ce-ţi face. Vezi că uşa este 
blocată. De aceea, te lăsăm să aştepţi până iese Vindecătorul, căci noi trebuie să 
plecăm. lartă-ne dar avem treabă, trebuie să mergem la pescuit. Îţi urăm succes” 
(amintim că pescuitul nu era pe atunci un sport sau hobby, ca astăzi, ci una din 
ocupațiile de bază a celor din Capernaum). 


Ei n-au procedat aşa ci, cu totală solicitudine şi cu inteligenţă lucrătoare, au 
găsit rezolvarea: l-au introdus în casă prin acoperiş, în care au făcut şi o spărtură 
ca să încapă bolnavul (se ştie că la evrei casele aveau acoperişul plat, pe care se 
ieşea printr-o uşiţă, pentru a aduna apă de ploaie, a sta la soare etc. Deci acea 
uşiţă ei au făcut-o mai mare, rezolvând, astfel, problema. 


lubiţi credincioşi, aceşti patru oameni ne dau o bună lecţie de compasiune şi 
ajutorare faţă de un confrate în suferinţă, altfel spus, lecţie admirabilă de recep- 
tivitate şi solicitudine. Căci nu este suficient să avem credinţă, să mergem la 
biserică, să facem din când în când câte o faptă bună, ci trebuie mereu să auzim, 
să vedem şi să fim săritori în ajutorarea celor strâmtoraţi de sărăcie, boli etc. 


lar atunci când nu mergem până la capăt cu fapta bună, ni se potriveşte mus- 
trarea Sfântului apostol Iacov din epistola sa: „Ce folos, fraţii mei, dacă cineva 
zice că are credinţă, dar fapte nu are? Oare poate credinţa (singură, n. n.) să-l 
mântuiască? Dacă un frate sau o soră sunt goi şi lipsiţi de hrana zilnică şi cineva 
dintre voi le-ar zice: mergeţi în pace, încălziți-vă, săturaţi-vă!, dar fără să le dea 
cele trebuincioase trupului, care-ar fi folosul?” (2, 14-16). 


În sprijinul dorinţei noastre de a fi într-adevăr receptivi şi binevoitori până la 
capăt, ne vin sfinţii Bisericii, care, oameni ca şi noi, cu slăbiciuni, ispite şi potic- 
neli, au reuşit, printr-o râvnă exemplară să depăşească limitele biologice ale 
umanului şi să se consacre total slujirii lui Dumnezeu şi aproapelui. 


Duminica de astăzi ni-l aduce în lumină pe unul dintre ei, după care şi-a luat şi 
numele: Sfântul Grigorie Palama (71362). Socotim potrivit, deci, să evocăm 
câteva aspecte din viaţa şi lucrarea acestui părinte al Bisericii, atât ca act de 
recunoştinţă, cât şi pentru faptul că râvna lui este pilduitoare pentru noi cei de 
azi. 


În prima parte a vieţii şi slujirii sale observăm mai mult virtutea receptivității. 
Rămas orfan de tată la 7 ani, va fi întru totul ascultător mamei sale, care-l va 
educa în duh creştin. Simţind chemare pentru viaţa îngerească, se va călugări la 
Muntele Athos, unde va da ascultare deplină părinților duhovnici, ataşându-se în 


chip deosebit de bătrânul Nicodim, la Mânăstirea Vatoped, care-l va îndruma, 
între altele, în tainele isihasmului şi ale rugăciunii celei fără de oprire. 


Cu toate că era din fire şi educaţie un om blând, smerit şi răbdător, atunci când 
învăţătura Bisericii a fost ameninţată de idei şi practici greşite, a luat atitudine 
deosebit de fermă. De acum încolo vom observa, aşadar, dimensiunea solici- 
tudinii slujirii sale. Caracterizarea din Triod este cât se poate de plastică, de 
aceea o invocăm în acest moment: „Era peste măsură de blând şi smerit, însă nu 
când era vorba de Dumnezeu şi de cele dumnezeieşti. Era fără ură şi îngăduitor; 
căuta, atât cât îi stătea în putinţă, să răsplătească cu bine pe cei care se purtau 
rău cu el; nu primea cu uşurinţă cuvintele ce se spuneau împotriva unora; era 
răbdător şi cu suflet mare în greutățile ce veneau asupra lui de fiecare dată; era 
mai presus de orice plăcere şi slavă deşartă; totdeauna simplu, în toate tre- 
buinţele trupului, deşi cu timpul trupul lui se slăbise cu totul; blândeţea, liniştea 
şi necontenita lui bunăvoință a tăriei sufletului său se desăvârşise atât de mult în 
el, încât aceste însuşiri se arătau şi pe dinafară celor care-l priveau. În toate, 
totdeauna înţelegător, atent şi ordonat. Ca urmare a acestor însuşiri aproape 
niciodată ochii lui nu-i erau seci de lacrimi, ci purtau în ei izvoare de lacrimi”. 


Cel mai cunoscut episod al luptei sale este cel legat de rătăcirile unui oarecare 
Varlaam, călugăr dominican, care, îndoctrinat în Apus, învăţa greşit că harul şi 
lumina taborică sunt energii create, teză contrară Scripturii şi părinților răsă- 
riteni. Grigorie va lua atitudine, renunțând la plăcerea isihiei şi aruncându-se în 
arena disputelor, care au durat mai mulţi ani, suferind chiar închisoare, dar 
neabdicând de la datorie. 


Vrednicia i-a fost, însă, răsplătită, prin alegerea sa ca arhiepiscop al Tesalo- 
nicului, deşi el a acceptat treapta arhieriei nu ca răsplată, ci ca mijloc de slujire. 
Va scrie mai multe tratate, dintre care o parte au fost traduse şi în româneşte, 
prin osteneala vrednicului de pomenire părinte Dumitru Stăniloae. 


În esenţă, Sfântul Grigorie arată că „harul îndumnezeirii este mai presus de fire, 
de virtute şi de cunoştinţă” (Filocalia 7, ediţia 1977, p. 416), iar celor care nu 
cunoşteau adevărul despre lumina taborică, le spune între altele: „Tot cel ce zice 
că lumina care a strălucit ucenicilor în Tabor este o nălucă şi un simbol ce se 
face şi se desface şi nu există cu adevărat şi susţine că nu este o lucrare mai 
presus de toată înţelegerea, ci mai prejos de înţelegere, se împotriveşte sigur 
mărturisirii sfinților. Căci aceştia, fie în cuvântări, fie în scrieri, o numesc ne- 
grăită, necreată, veşnică şi cele asemenea” (Ibidem, p. 417-418). 


Iubiţi ascultători, nu mai intrăm în alte detalii biografice şi bibliografice, spre a 
nu vă obosi peste măsură, dar vă invităm să citiţi singuri măcar anumite bucăţi 
din scrierile cuprinse în Filocalia Românească (vol. 7), încercând, totodată, să 


cugetaţi asupra acestui fapt esenţial: ştiind că pentru mântuire este nevoie de 
har, credinţă şi fapte bune, trebuie să mărturisim credinţa dreaptă că harul este 
necreat, pentru că ceva creat n-ar putea mântui creatura, adică pe noi, adevăr 
mărturisit cu tărie de Sfântul Grigorie, în acord cu toţi părinţii ortodocşi. 


lată, aşadar, ce exemplu minunat de receptivitate şi solicitudine la acest sfânt 
părinte al nostru! Asemeni lui şi celor patru bărbaţi care l-au ajutat pe slăbă- 
nogul din Evanghelia de astăzi, să încercăm şi noi să fim mai atenţi la ceea ce se 
întâmplă în jurul nostru, dar nu numai pentru a constata anumite stări de fapt, ci 
a trece la fapte, cu dragoste, răbdare, curaj, fermitate, pe scurt, cu toată soli- 
citudinea. 


Sfinte Grigorie Palama, pomenit astăzi, roagă-te lui Dumnezeu să ne ajute a fi 
râvnitori, receptivi şi plini de solicitudine, precum tu ai fost! Amin. 


Protos. Maxim Morariu - Calea tămăduirii - de la suflet la trup 


Introducere 


Vindecarea frigurilor soacrei lui Petru a fost urmată de o adevărată serie de 
tămăduiri. În Betsaida se răspândise vestea că un mare tămăduitor a poposit în 
satul lor. Ca atare, toată lumea s-a bulucit la uşa pescarului devenit apostol. Unii 
voiau să-L vadă, alţii să-L asculte, alții voiau să fie şi ei scăpați de te miri ce 
boală. Cu toţii aveau câte ceva să-l ceară. Că doar nu vine omul la Dumnezeu 
doar aşa, de florile mărului... Hristos le-a oferit tuturor cele trebuincioase. 


Apoi, probabil şi pentru a evita reluarea îngrămădelii din ziua anterioară, S-a 
trezit dis de dimineaţă şi a plecat în pustiu, pentru a se ruga. De-altminteri, e un 
fapt de-a dreptul obişnuit acela ca Mântuitorul să-Şi ofere răgazul intimităţii cu 
Tatăl din când în când. La fel de obişnuită e şi prezența ucenicilor, care pă- 
strează însă o ciudată formă de distanţare, spre a nu le tulbura, Fiului şi Părin- 
telui, dialogul. 


La un moment dat însă, întrucât mulțimile îl căutau, Simon şi cei din ceată vor 
veni să-l spună aceasta. Din motive ce nu ne sunt cunoscute, Domnul refuză 
totuşi, să mai facă minuni acolo. Preferă să-Și disemineze mesajul în localităţile 
învecinate. Așa ajunge în Capernaum. Nu înainte de a tămădui un lepros, ce-l va 
deveni apoi propovăduitor zelos. 


Capernaum 


Plasată în vecinătatea sătucului de pescari în care i se sălăşluia locvacele ucenic, 
cetatea Capernaumului era una mai bogată și cu oameni interesaţi de cele ale 


credinței, pare-se. Aici, profitând de câteva zile de linişte, Mântuitorul Și-a 
instruit, cel mai probabil, ucenicii. Cum era de aşteptat, mulţimea a aflat că EI 
era acolo şi a dat buluc. Era greu în vremea aceea să fii VIP! Şi încă unul ce nu 
beneficiază nici de impresar, nici de gardă de corp. Presat de mulțimea care 
venise să-L asculte, dar şi conştient de misiunea Sa, Hristos va propovădui aici, 
asaltat fiind de curioşi. 


Slăbănogul 


Un grup de prieteni vor aduce pe o targă un slăbănog, încurajați fiind de cele 
auzite cu privire la calitățile Lui taumaturgice. Neavând posibilitatea accesului 
direct, pe uşă, îl vor urca pe acoperiș şi astfel, cu ajutorul frânghiilor, îl vor aşe- 
za chiar în fața Vorbitorului. Condiţiile climatice ale Israelului permit oamenilor 
de acolo să-şi facă acoperișurile plate şi astfel e mai uşor acolo, decât la noi, ca 
omul să ajungă sus pe casă. La propriu. De acolo, a fost doar un pas. În faţa lui 
Hristos, nu era nevoie de prea multă pălăvrăgeală. Le-a văzut amicilor credința 
şi prima lui reacție a fost una... firească. Cel puţin, din partea Fiului lui Dumne- 
zeu! I-a iertat păcatele. Tămăduirea sufletească era lucrul de căpetenie de care 
omul avea nevoie. 


Cărturarii poporului nu erau însă în asentimentul Lui. Vorbele de iertare rostite 
cu atâta convingere, îi vor face să vocifereze: „Pentru ce vorbeşte Acesta astfel? 
EI huleşte. Cine poate să ierte păcatele, fără numai unul Dumnezeu?” Fireasca 
mustrare pe care Învățătorul le-o va aduce, va fi urmată de un semn vizibil: 
tămăduirea trupească. Una ce va veni ca urmare a poruncii lui lisus: „Scoală-te, 
ia-ți patul tău şi mergi la casa ta”. Şi ca o dovadă paplabilă că iertarea păcatelor 
n-a fost o vorbă goală. 


Intregul eveniment stârneşte uimirea mulțimii, care nu mai conteneşte cu lau- 
dele. Senin, Hristos iese la mare, iar lumea vine să-L asculte, de această dată 
într-un alt cadru. 


Calea vindecării - de la suflet la trup 


Dincolo de aspectele ce ţin de realitatea și istoricitatea povestirii, pericopa evan- 
ghelică de astăzi vorbește despre ceva cu valoare de-a dreptul perenă. Despre un 
deziderat și o nevoie deopotrivă: acela al vindecării. Precum slăbănogul, şi noi 
avem nevoie de vindecare. Fiecare suntem, în felul nostru, suferinzi. ŞI pentru 
noi, rolul şi rugăciunile prietenilor, pot însemna mult. Aşa cum pentru un om 
vicios, anturajul înseamnă aproape totul. Ca făpturi comunitare, avem datoria de 
a ne ruga unii pentru alții. Şi nădăjduim că pentru rugăciunile aproapelui, 
Domnul se va milostivi de noi. În fapt, prin episoade precum acesta, Hristos 
însuşi ne arată care ar putea fi folosul rugăciunilor pentru cei plecaţi dintre noi. 


Dacă pe cel slăbănog I-a iertat de păcate pentru credința prietenilor săi, nădăj- 
duim că şi pe cei plecaţi îi va învrednici de aceeași cinste, dacă ne vom ruga 
fierbinte. 


În același timp, Învățătorul vorbeşte aici despre feluritele tipuri de suferință şi 
tămăduire. Arată că nu doar trupul e supus uzurii şi erodării, ci şi sufletul. Şi 
dacă cel dintâi își doreşte tămăduirea şi o cere, cel din urmă are nevoie de ea, 
chiar şi atunci când trupul nu e capabil să vocifereze şi pentru el. Ba mai mult, 
cea a sufletului e cea dintâi ce trebuie căutată. Odată primită aceea, nici trupul 
nu va mai suferi. Îndrăzniţi! 


Lidia Popiţa Stoicescu - Nu ai om, ai Dumnezeu! 


16 apr, 2021 


Poate n-ai fost de mult, aproapele meu, să-i cercetezi pe cei țintuiți pe un pat de 
spital, dar Sfânta Evanghelie din Duminica a 2-a a Postului Sfintelor Paști, 
închinată Sfântului ierarh Grigorie Palama, m-a trimis cu gândul la acea lume 


care suferă deopotrivă trupeşte și sufleteşte. Acolo ne cheamă Însuşi Mân- 
tuitorul să-L cercetăm în cei bolnavi. Cred că nu puţini dintre noi sau semenii 
noştri spunem, sau cel puţin gândim, că sintagma potrivit căreia în ochii celui 
bolnav trebuie să-L vezi pe Hristos suferind împreună cu fiecare dintre aceştia 
nu este doar o frumoasă metaforă, menită să îndemne spre apropiere, înțelegere 
şi compasiune sporite. 


Evocam cândva o perioadă din viaţa mea când Dumnezeu mi-a oferit şansa de a 
mă afla, o vreme, într-un spital, în calitate de aparținător al unui pacient. Acest 
cuvânt, aparținător, în cazul concret evocat, marchează practic situarea într-o 
relaţie cât se poate de dureroasă a membrilor unei familii unii față de alții. Cei 
bolnavi şi internaţi devin pentru membrii sănătoşi ai familiei, rămaşi dincolo de 
saloanele spitalelor, aproape nişte entități faţă de care gradul de rudenie ar părea 
că nu prea mai contează, întrucât asupra acestuia apasă povara (adeseori purtată 
cu agasare sau chiar cu lipsă de răbdare şi mai ales de dragoste) a respon- 


acestora. Desigur, nu putem generaliza. Ba chiar trebuie să precizăm că for- 
mularea scriptologică, birocratică, jigneşte în cele mai multe cazuri, rănind 
sentimentele fireşti ale membrilor familiei, care nu numai că nu simt situația 
creată de întâmplarea nefericită drept o sâcâitoare obligaţie, ci se mobilizează 
trup şi suflet pentru a aduce alinare şi chiar vindecare, dacă e posibil, celor 


suferinzi şi care pot fi: părinții, fraţii, copiii, prietenii. Și, vai, acum chiar ne 
aflăm într-o asemenea conjunctură cu adevărat tragică! Nu numai noi, românii, 
ci, în mare măsură, lumea! Mult mai dureros apasă tocmai în aceste zile, săptă- 
mâni, luni alternativa în care cei loviți de o nenorocire, o boală, o suferință 
oarecare nu au pe nimeni, sunt singuri în fața acestor încercări, în sensul că 
pentru ei nu există nici un fel de aparținători! Nu aparțin nimănui. Mai mult, 
sunt o povară pentru societatea ca atare, al cărei sistem de ocrotire a acestor 
cazuri este considerabil şi pe bună dreptate deficitar! 


Sfânta Evanghelie după Marcu, citită în Duminica Sfântului Grigorie Palama, 
relatează o întâmplare din cetatea Capernaum, unde Mântuitorul a săvârşit o 
minune, o vindecare. De fapt, este vorba de două vindecări. „Şi au venit la EI, 
aducând un slăbănog, pe care-l purtau patru inşi. Şi neputând ei, din pricina 
mulțimii, să se apropie de EI, au desfăcut acoperişul casei și au lăsat în jos patul 
în care zăcea slăbănogul. Şi văzând lisus credinţa lor, i-a zis slăbănogului: Fiule, 
iertate îți sunt păcatele tale!” Cunoscând gândurile cărturarilor de faţă, care-L 
acuzau că hulește împotriva lui Dumnezeu, singurul care poate ierta păcatele, 
lisus Hristos Domnul le-a răspuns: „Ce este mai uşor a zice slăbănogului: lertate 
îti sunt păcatele, sau a zice: Scoală-te, ia-ți patul tău şi umblă? Dar ca să ştiţi că 
putere are Fiul Omului a ierta păcatele pe pământ, a zis slăbănogului, Zic ție: 
Scoală-te, ia-ţi patul tău şi mergi la casa ta. Și s-a sculat îndată şi, luându-și 
patul, a ieşit înaintea tuturor, încât erau toți uimiţi şi-L slăveau pe Dumnezeu, 
zicând: Asemenea lucruri n-am văzut niciodată” (Marcu 2, 3-12). 


Ei bine, astfel de cazuri pot fi văzute chiar în zilele noastre, la tot pasul. Vei 
zice: Cum, oare? Unde? Ai dreptate să te uimeșşti şi chiar să fii neîncrezător, 
dacă nu aşezi la temelia acestei afirmaţii credinţa puternică în prezenţa reală, 
concretă a lui lisus Hristos, Fiul Omului, în oameni. Numai așa vei putea să-L 
vezi în cei bolnavi, numai așa vei pune la temelia însănătoşirii acestora puterea 
Lui de a vindeca trupuri şi suflete deopotrivă. Pentru a înţelege toate acestea 
sunt suficiente și deplin edificatoare prezenţa, pentru câteva ore măcar, nu ca 
bolnav, ci ca simplu vizitator, într-o secţie de terapie intensivă a unui spital şi 
apoi revenirea în decursul câtorva zile, poate săptămâni, urmărind câteva cazuri 
şi evoluţia lor. Vei asista la un du-te-vino al paturilor pe rotile... Intri în terapia 
intensivă şi-l vei întâlni pe aproapele, încă sub anestezie sau revenind treptat la 
conştiinţa de sine, poate chiar la mari dureri. Printre paturile în care se aud 
şoapte uşoare sau gemete stăpânite, personalul îşi face datoria, încercând să 
amelioreze, să trateze, să asigure o evoluţie normală a actului operator săvârşit. 
Un tablou firesc, nimic neobișnuit şi totuşi... în fiecare pat ceva doare, cineva se 
trezeşte la senzaţia durerii, uneori deosebit de acută, care reclamă administrare 
urgentă de calmante, de analgezice. 


Cu un astfel de prilej, recent trăit, mi-am adus aminte de Evanghelia Vindecării 
slăbănogului din Capernaum. Toată alergarea, în ambele sensuri, a acelor paturi 
pe rotile, prin culoarele largi ale spitalului, mi-a sugerat aducerea la picioarele 
Mântuitorului a paraliticului de către cei patru prieteni ai săi. Atunci, care era 
asemănarea? Unde era lisus? Într-adevăr, lisus nu Se vedea nicăieri, nu-i așa? Şi 
totuşi, era nu numai prezent în tot spațiul, pe culoare, în salon, practic în tot 
spitalul, dar era prezent și în fiecare trup chinuit de suferință! Îl puteam afla, 
dacă priveam cu discreție, dar şi cu credință profundă, în ochii fiecărui bolnav. 
Deci Hristos Domnul era dublu prezent! Într-un spaţiu exterior şi într-unul 
interior. 


Spuneam că din relatarea Sfântului evanghelist Marcu se pot intui două vin- 
decări. Una asupra sufletului celui adus spre tămăduire, prin cuvintele Mân- 
tuitorului: „Fiule, iertate sunt păcatele tale!” Iar cealaltă, asupra trupului nepu- 
tincios, prin cuvintele Domnului: „Zic ţie: Scoală-te, ia-ți patul tău şi mergi la 
casa ta!” Cauză posibilă a suferinţei fizice, păcatele bolnavului erau cunoscute 
de Știutorul inimilor, Dumnezeu, şi de aceea terapia divină a început tocmai 
prin eliminarea cauzei. Efectul terapeutic concret a fost semnul pe care slaba 
noastră credință în puterea şi iubirea lui Dumnezeu îl așteaptă mereu. 


Mi-aş dori să fie uşor de înţeles o variantă de interpretare privitoare la cei patru 
inşi care l-au coborât prin acoperişul desfăcut, la picioarele lui lisus, pe acel 
bolnav şi care, evident, au dat dovadă de un adânc sentiment de prietenie, devo- 
tament şi dragoste. Mai mult chiar, să subliniem motivaţia consemnată de Sfânta 
Evanghelie pentru care Mântuitorul a primit, de fapt, să-l tămăduiască pe cel 
coborât la picioarele Sale. Spune deci textul că Domnul, „văzând credinţa lor”, a 
celor patru! Dar gestul lor, pilda în sine pe care o constituie întâmplarea relatată 
ne poate trimite, de asemenea, la lucrarea minunată a celor patru evangheliști, 
trimişi să vorbească neamurilor de Dumnezeul cel Viu. Ei aduc de fiecare dată, 
cu fiecare Evanghelie citită la Sfânta Liturghie, sufletele noastre, bolnave de 
deznădejde, de păcate, de încercările lumii acesteia, țintuite pe un pat imaginar, 
aşezându-le înaintea lui Iisus Hristos, de la care acestea așteaptă însănătoşirea. 


De foarte multe ori, picioarele, trupul în sine, ne slujesc, făcându-ne să părem 
sănătoşi, dar cel care nu poate da pasul, nu poate ridica mâna, cel care nu mai 
are lumina ochilor lăuntrici, cel care nu mai poate grăi este adesea doar sufletul. 
lar acesta nu poate să se facă auzit, lacrima lui nu e văzută, durerea pe care-o 
simte n-o poate numi. În sfârşit, poate veţi gândi la fel ca mine despre cei patru, 
ca întruchipându-ne pe oricare dintre noi, făcând acest gest pentru semenii 
noștri. Ar fi chiar de dorit să fim oricând unul din cei patru care, în loc să-l 
coborâm pe cel bolnav la picioarele Mântuitorului, avem acum şansa să-l urcăm 
spre EI, Cel Înviat şi Înălţat la cer! Să-l urcăm, cum? În rugăciunile noastre, 


prezenţi chiar doar noi la Taina Sfântului Maslu, atunci când semenul nostru se 
află pe un pat de spital. 


Simplul petic de hârtie pe care scriem numele lui, încredinţat slujitorilor Bise- 
ricii, spunea un tânăr preot, se constituie în patul pe care el, aproapele, zace 
țintuit de păcate, de boli trupeşti sau de amândouă deopotrivă. Îl urcăm astfel 
spre Cel care credem cu tărie că îl poate tămădui, în virtutea şi cu puterea 
înfricoşătoarei Sale iubiri pentru oameni. 


Preafericitul părinte patriarh Daniel amintea atât de frumos şi adevărat, în cu- 
vântul de învățătură la Duminica Înfricoșătoarei Judecăţi, cuvântul Sfântului 
loan Gură de Aur că Biserica nu este tribunal, ci spital! Aşadar, în biserici, 
acasă, într-un spital, Biserica este prezentă prin Hristos Domnul, iar cei sufe- 
rinzi (cu sufletul, cu trupul sau cu amândouă) Îl pot chema fie direct, ei înşişi, 
fie prin semenii lor: rudenii, prieteni sau doar aproapele. Cei patru din Caper- 
naum, multiplicați la infinit, putem fi chiar noi, rugăciunile noastre şi credința 
că lisus i Se va adresa la fel ca bolnavului aceluia: „Fiule, iertate sunt păcatele 
tale” şi: „Scoală-te, ia-ţi patul tău şi mergi la casa ta!” 


Intr-o omilie la Evanghelia despre paraliticul de la scăldătoarea Vitezda, care 
aştepta de 38 de ani să poată intra în apa în care se cobora îngerul, făcând-o să 
capete puteri tămăduitoare şi care-l spusese Mântuitorului: „Doamne, n-am om 


să mă arunce în scăldătoare”, vrednicul de evlavioasă aducere aminte mitropolit 
Antonie Plămădeală a invocat un posibil şi de netăgăduit răspuns de adresat 
acelui deznădăjduit şi, odată cu el, tuturor celor care se lasă învinşi de cel mai 
mare păcat, cel al deznădejdii. Răspunsul ar fi, pentru acela, dar şi pentru noi 
toți, din toate timpurile: „N-ai om? Ai Dumnezeu!” 


Pr. lect. dr. Adrian Podaru - Evanghelia de Duminică - lisus, nu doar 
taumaturg, ci Dumnezeu care restaurează integral omul 


25 mar, 2021 
Duminica a 2-a din post (a Sfântului Grigorie Palama) Marcu 2, 1-12 


Una dintre pericopele care se citesc la Sfânta Liturghie, în Duminica a doua din 
Postul mare, relatează vindecarea slăbănogului din Capernaum. O pericopă 
bogată în teme: legătura dintre păcat şi boala trupească; credinţa substitutivă - 
făcătoare de minuni; solidaritatea interumană - chipul lui Dumnezeu din om pus 
în lucrare; cunoaşterea lăuntrului omului de către lisus Hristos; orbirea „exper- 
ților” în teologie. Din bogăţia inepuizabilă de sensuri ale textului biblic (text 
revelat, având structura aisbergului: ce se vede, adică litera, e doar o infimă 
parte în comparaţie cu ce nu se vede, adică „duhul”/ sensul), mă voi opri la 
următorul aspect: autorevelarea lui lisus Hristos ca Dumnezeu adevărat. 


Pedagogia revelării lui Dumnezeu în lume 


Acuza de hulă, pe care cărturarii i-o aduc Mântuitorului atunci când Acesta îi 
iartă paraliticului păcatele, pare legitimă: cine, într-adevăr, are dreptul să ierte 
păcatele, dacă nu Unul Dumnezeu? Ceea ce nu ştiau, însă, cărturarii, deşi ar fi 
trebuit să ştie sau măcar să intuiască, datorită profetismului mesianic existent de 
generaţii în neamul lor, era aceea că „Unul” nu înseamnă automat şi „Singurul”, 
ci că „Unul” sunt, de fapt, cel puţin „Doi”, fără ca aceşti „Doi” să implice exi- 
stența mai multor dumnezei. Greu de înțeles, greu de explicat, greu de acceptat, 
din punctul de vedere al rațiunii discursive („raţiunii euclidiene”, cum o numea 
Dostoievski), instrumentul care operează în orizontul logicii. Numai că teologia, 


înțeleasă în sensul ei primar, patristic, ca teologhisire despre Dumnezeul Triunic 
în Sine, în viaţa Sa intratreimică, şi nu în raporturile Sale cu lumea, depășește 
logica. 


„Dumnezeirea, din starea de Unime la început, mișcându-Se spre Doime, S-a 
constituit în Treime”, spune Sfântul Grigorie de Nazianz în Cuvântarea a treia 
teologică. Ca Unul şi ca Trei - va continua același părinte al Bisericii în Cuvân- 
tarea a cincea teologică - Dumnezeu Se descoperă omului în mod progresiv. 
Căderea lui Adam a avut consecinţe nefaste şi în plan gnoseologic: omul nu L-a 
mai cunoscut pe Dumnezeu, a căzut în ignoranță, iar rezultatul ignoranței a fost 
idolatria, adică adorarea făpturii în locul Făcătorului. Ca un Părinte bun, 
Dumnezeu l-a ridicat pe om treptat, potrivit cu puterile acestuia de a primi 
cunoaşterea, dar şi respectându-i libertatea, de vreme ce Adevărul trebuia primit 
în mod liber. 


Această ridicare progresivă spre cunoaştere şi Adevăr s-a făcut „seismic”, 
Sfântul Grigorie numind „cutremure” trei etape importante în acest urcuş, căci 
fiecare „cutremur” corespundea revelării unei Persoane a Sfintei Treimi: „De 
când există lumea, două au fost schimbările de viață însemnate, care sunt 
numite şi două Testamente şi cutremure de pământ, din cauza nemaipomenirii 
faptului: una, trecerea de la idoli la Lege, şi alta, trecerea de la Lege la Evan- 
ghelie. Şi mai vestim şi un al treilea cutremur de pământ: trecerea din viața de 
aici la cea de dincolo, care nu mai este mişcată, nici clătinată”. Se observă cu 
ușurință urcuşul progresiv al omului în cunoaştere: de la idolatrie la Legea 
Vechiului Testament (adică de la politeism la monoteism); de la Legea Vechiu- 
lui Testament la Evanghelie; de la Evanghelie la Eshaton, pregustat încă de aici 
prin pogorârea Sfântului Duh, când se inaugurează în mod vizibil Biserica. 


Aceste trei „salturi calitative” corespund, în viziunea Sfântului Grigorie de 
Nazianz, revelării celor trei Persoane ale Treimii: „Vechiul Testament a predicat 
clar pe Tatăl şi mai obscur pe Fiul; Noul Testament a arătat limpede pe Fiul, şi a 
lăsat doar să se întrevadă dumnezeirea Duhului. Acum se încetățeneşte cu noi 
Duhul, oferindu-ne mai clară arătarea Lui, căci nu era lucru lipsit de primejdie 
ca, atâta timp cât nu era mărturisită dumnezeirea Tatălui, să fie predicat limpede 
Fiul şi, ca să spun un lucru mai îndrăzneţ, nici ca să fie luată pe umeri sarcina 
predicării Sfântului Duh, câtă vreme nu era primită dumnezeirea -Fiului [|...], 
astfel încât, prin adăugirile parțiale şi, cum zice David, prin urcările şi prin 
înaintările şi progresările din slavă în slavă, lumina Treimii să strălucească 
oamenilor”. 


Iertarea păcatelor slăbănogului. Hristos Își manifestă divinitatea 


În casa din Capernaum se întâmplă nu doar minunea vindecării paraliticului, ci 
are loc şi una dintre replicile celui de-al doilea cutremur: revelarea divinității lui 
lisus Hristos. Acest al doilea cutremur începuse, în mod public, în momentul 
botezării Domnului la Iordan, de către loan. Atunci, glas din cer s-a auzit spu- 
nând: „Acesta este Fiul Meu cel iubit, întru care am binevoit” (Mt. 3, 17). Altfel 
spus, la Iordan, Tatăl proclama răspicat că Cel botezat este Fiul Său. Şi însoțea 
această afirmaţie cu o minune, căci „îndată cerurile s-au deschis şi Duhul lui 
Dumnezeu S-a văzut pogorându-Se ca un porumbel şi venind peste EI” (Mt. 3, 
16). Acum, în Capernaum, lisus Hristos demonstrează că această filiație este 
divină, că EI nu e Fiu prin adopţie, ci Fiu adevărat şi Dumnezeu adevărat, de 
vreme ce iartă păcatele paraliticului. 


Cu alte cuvinte, nu contrazice iritarea lăuntrică a cărturarilor la auzul unor cu- 
vinte rostite de lisus, dar care sunt rezervate doar lui Dumnezeu, ci, prin 
minunea vindecării, își vădeşte EI Însuşi calitatea de Dumnezeu. Ca şi la Iordan, 
şi aici, în Capernaum, descoperirea identităţii Sale este însoțită de o minune 
doveditoare. 


Calitatea de Fiu divin a lui lisus va fi afirmată iarăşi spre finalul vieţii Sale 
pământeşti. Arestat în grădina Ghetsimani și prezentat arhiereului Caiafa, acesta 
Îl va soma: „Te jur pe Dumnezeul Cel viu, să ne spui nouă de eşti Tu Hristosul, 
Fiul lui Dumnezeu. lisus i-a răspuns: Tu ai zis!” (Mt. 26, 63-64). De data 
aceasta, însă, mărturisirea nu este însoţită de nici o minune imediată. Arhiereul 
îşi rupe veşmântul într-un gest dramatic, teatral, şi Îl acuză de blasfemie. Iisus 
va fi răstignit pe cruce şi, odată constatat decesul, va fi pus în mormânt. 


De ce, oare, această revelare a lui lisus ca Fiu al lui Dumnezeu nu a fost însoțită 
de o minune, la fel ca altădată? Pentru că lisus Se pregătea de adevărata şi 
marea minune: biruinţa morții, Învierea şi, prin acestea, transformarea omului în 
făptură cu adevărat nouă. Minunea nu a fost absentă, a fost doar întârziată! Și în 
timp ce mai toți spectatorii de pe Golgota constatau falimentul unui „idealist”, 
lisus își dovedea dumnezeirea în mod nevăzut, dar incontestabil. Căci contrar 
punctului de vedere uman, potrivit căruia un om răstignit este într-o stare de 
absolută neputinţă, Hristos pe cruce era, de fapt, Dumnezeul nostru înarmat, 
gata de lupta finală împotriva morții! 


Pr. dr. losif-Cristian Rădulescu - Evanghelia de Duminică - Să nu căutăm 
la păcatele aproapelui, ci la nevoia lui de ajutor 


15 mar, 2020 
Duminica a 2-a din Post (a Sfântului Grigorie Palama) Marcu 2, 1-12 


Cu ce admirabilă dovadă de credinţă ne provoacă la reflexie Sfânta Evanghelie 
de astăzi! Gestul celor patru bărbaţi credincioşi care nu pot rămâne indiferenți la 
suferinţa prietenului lor bolnav îl impresionează atât de mult pe Hristos, încât, 
„văzând credinţa lor”, îl dezleagă pe acest slăbănog de păcatele lui şi implicit de 
boala lui. Vedem așadar în mod concret o credință care mobilizează puterile 
omului în slujba semenilor, o credință care schimbă vieți, o credință vădită în 
fapte. O astfel de credință a pus harul lui Dumnezeu în mişcare şi l-a pogorât 
asupra acestui bolnav, dar şi asupra comunităţii pe care o aduce într-o stare de 
sănătate sufletească, starea de doxologie, de slăvire a lui Dumnezeu. Am putea 
spune că şi comunitatea se vindecă şi se întăreşte, intrând într-o remarcabilă 
conectivitate emoţională, esențială pentru o viață comunitară bine închegată. 


Cei patru oameni alături de slăbănogul vindecat devin o mărturie vie a lucrării 
lui Dumnezeu în interiorul comunităţii, o confirmare a forței vindecătoare a 
credinței, dar şi un liant spiritual pentru membrii comunității. Fără astfel de 
oameni cu credință transpusă în fapte, comunitățile sunt condamnate la moarte. 


Antidotul morţii unei comunităţi este aşadar implicarea membrilor ei, o imply- 
care pe care o vedem astăzi în Evanghelie la cei cărora Hristos le admiră cre- 
dinţa. Implicarea în viziunea creştină nu este o opţiune, ci o datorie. „Purtaţi-vă 
sarcinile unii altora şi aşa veţi împlini legea lui Hristos”, ne încurajează Sfântul 


apostol Pavel (1 Galateni 6, 2), arătând că legea lui Hristos nu se împlineşte 
decât prin angajarea în lucrarea de slujire a oamenilor din jurul nostru în „ceea 
ce este bine spre zidire” (Rom. 15, 2). Aşa cum Însuşi Hristos Domnul S-a 
implicat în viaţa umanităţii pentru a o salva și noi suntem chemați să ne 
implicăm prin faptele credinţei în viaţa comunităţii în care trăim, asumându-ne 
crucea fraților noştri, dăruind ceea ce îl vindecă pe celălalt, oferind ceea ce 
întăreşte comunitatea şi o face mai puternică. 


O credinţă care nu aduce mângâiere lumii e stearpă 


De multe ori însă evităm să ne asumăm vreo sarcină în cadrul comunității pentru 
că privim prea mult la slăbiciunile semenilor noştri și nu ne luăm în serios che- 
marea noastră creştină de a fi „lumina lumii” (Matei 5, 14). Credinţa noastră 
slabă se împotmolește în avântul ei chiar în neputinţele fratelui nostru pe care 
adesea îl judecăm şi îl denigrăm ca să ne motivăm refuzul de a-l ajuta. Cei patru 
bărbaţi ne dau însă un impuls. Ca şi Hristos, ei nu pot rămâne indiferenți la 
suferința slăbănogului şi acest lucru se datorează preţuirii pe care ei o simt față 
de omul suferind, indiferent dacă acesta suferă chiar din pricina propriilor lui 
păcate. Pe Hristos nu L-au oprit păcatele noastre pentru a ne răscumpăra, 
dimpotrivă EI şi-a arătat dragostea „nu fiindcă noi am iubit pe Dumnezeu, ci 
fiindcă EI ne-a iubit pe noi” (1 loan 4, 10). Nici omul cu „credinţă lucrătoare 
prin iubire” (1 Galateni 5, 6) nu se împiedică de păcatele fratelui pentru a-l 
scoate din suferință, ci răspunde impulsurilor credinţei sale în iubire. 

La coliba Sfântului Paisie Aghioritul a venit într-o zi o pisică zvârcolindu-se de 
durere. Mişcat de suferinţa ei şi dorind să o ajute, acesta a însemnat-o cu Sfânta 
Cruce, însă fără nici un rezultat. Văzând neputinţa credinţei sale, sfântul s-a 
smerit şi s-a osândit pe sine zicându-și: „Bre, netrebnicule... vezi în ce hal eşti? 
De atâţia ani eşti călugăr şi nici o pisică nu poţi să ajuţi!” Și astfel smerindu-se 
pe sine a putut aduce vindecare pisicii. Vedem aşadar că oamenii lui Dumnezeu 
nu pot concepe credința fără ca ea să aducă mângâiere lumii înconjurătoare. 


&&& 


Adesea întâlnim oameni care se consideră credincioşi, dar care susţin răspicat că 
adevărata credinţă este în suflet şi că nu trebuie arătată lumii. „Am credința 
mea.” „Biserica este în sufletul meu.” Astfel de afirmaţii prin care se încearcă 
justificarea neasumării învățăturii evanghelice nu au însă nimic de-a face cu 
spiritul autentic al credinței creştine. Dimpotrivă, ele chiar contrazic pe Hristos 
Însuși care ne îndeamnă la o mărturisire prin fapte a credinţei noastre: „Aşa să 
lumineze lumina voastră înaintea oamenilor, aşa încât să vadă faptele voastre 
cele bune şi să slăvească pe Tatăl vostru Cel din ceruri” (Matei 5, 16). Adică să 


facem exact ceea ce au reușit să facă prin faptele tăcute ale credinţei lor aceşti 
patru oameni din Evanghelia de astăzi. 


Vedem limpede că Hristos ne cheamă la o credinţă care ne ajută să devenim 
binefăcători ai lumii. Fără slujirea semenilor, talanţii noștri sunt băgaţi în 
pământ. Fără implicare în viaţa comunităţii, sufletul nostru devine însuşi mor- 
mântul în care zace moartă credinţa noastră. Sfântul apostol Iacov declară 
moartă credinţa fără fapte şi se întreabă: „Ce folos, fraţii mei, dacă zice cineva 
că are credinţă, iar fapte nu are?” (Iacob 2, 14). 


Care sunt faptele credinței? 


Evanghelia Înfricoșătoarei Judecăţi ne-a lămurit faptul că cei care cred în 
Hristos nu Îl pot mărturisi fără slujirea celor suferinzi, fără a oferi ajutorul lor 
acolo unde există lipsuri, foame, boală, necazuri. „Dacă-Mi slujeşte cineva, să- 
Mi urmeze, şi unde sunt Eu, acolo va fi şi sluţitorul Meu” (loan 12, 26), ne 
spune Mântuitorul nostru. Hristos nu a stat prin case de distracţii, nu a petrecut 
timpul cu oamenii îndestulați, nici cu discuţii filozofice fără rost, ci a fost 
aproape de oamenii bolnavi, înfometați, dezorientați, căzuţi în tot felul de 
păcate, pentru a le aduce iertare, vindecare, lumină. Locul omului credincios 
este așadar acolo unde există nevoie de ajutor. Astăzi, cei patru oameni cre- 
dincioşi sunt pe un acoperiş pentru a mijloci vindecarea slăbănogului. 


Unde ar trebui să fim noi? 


Am putea fi alături de copiii ale căror visuri se frâng fără ajutorul nostru ma- 
terial şi spiritual. Am putea fi alături de bolnavii şi întristaţii care fără cercetarea 
noastră se prăbuşesc în deznădejdea singurătăţii. Am putea fi alături de tinerii 
care prin prețuirea şi încurajarea noastră ar putea să îşi găsească un drum mai 
bun în viaţă. Am putea fi chiar în propria curte, punând totul în ordine ca nimeni 
să nu mai fie nevoit să ne suporte dezordinea. Am putea fi în faţa blocului 
nostru vopsind uşa de la intrare ruginită de ani buni, pe care nimeni nu se 
deranjează să o recondiționeze. Am putea fi în parcul de joacă al copiilor noştri 
îndepărtând de acolo lucrurile care i-ar putea răni pe copilaşi. Am putea fi cu 
mai multă râvnă şi corectitudine la locul nostru de muncă, devenind pildă de 
slujire tuturor. Am putea fi membri mai activi ai Bisericii, dedicându-ne mai 
mult binelui comunității. 


Prin astfel de fapte devine credința noastră o mărturie şi de astfel de slujitori are 
nevoie Hristos. Are nevoie de oameni cărora le pasă de familia lor, de Biserica 
lor, de orașul lor, de ţara lor. Are nevoie de oameni care să unească oamenii în 
jurul unor trainice valori şi simboluri de credinţă şi de identitate. Are nevoie de 
oameni care să-i strângă în jurul lor pe cei care îşi pun cu bucurie darurile în 


slujirea semenilor. Are mare nevoie de cei care ne pot dovedi că putem face 
minuni atunci când devenim o comunitate slujitoare lui Dumnezeu și semenilor. 
Are nevoie de oameni care să preţuiască oamenii şi să îi unească, nu să îi dez- 
bine. Are mare nevoie de oameni a căror credință este molipsitoare prin forţa ei 
de a trezi inimile celorlalți şi de a le angaja în slujirea binelui. Tu poţi fi unul 
dintre ei. Crede şi implică-te! Gesturile mici pot face minuni mari. 


Pr. Ciprian Florin Apetrei - Theologica - Să trăim ortodox credinţa. Teoria 
va deveni lumină și viaţă 


28 mar, 2021 


Din secolul al XIV-lea, a doua duminică din Postul mare este dedicată cinstirii 
Sfântului Grigorie Palama (1296-1359). Acest lucru s-a întâmplat în anul cano- 
nizării Sfântului arhiepiscop al Tesalonicului, 1368. Evlavia populară din spațiul 
bizantin a dus la canonizarea şi cinstirea lui. În persoana Sfântului Grigorie 
Palama, contemporanii săi l-au văzut pe părintele care a salvat Ortodoxia isiha- 
stă în fața raționalismului scolastic, care pătrunsese în mediile intelectuale 
bizantine. De aceea, duminica închinată lui este imediat după Duminica Orto- 
doxiei, fiind de fapt o prelungire a cinstirii dreptei credinţe. 


În cartea Foame şi sete după Dumnezeu - înţelesul şi folosul postului, Prea- 
fericitul părinte patriarh Daniel în textul dedicat Duminicii a doua din Postul 
mare spune că acum Biserica îl pomeneşte pe Sfântul Grigorie Palama „pentru a 
ne arăta că dreapta credință pe care am prăznuit-o în mod deosebit în prima 
duminică a Sfântului şi marelui Post al Paştilor nu este o credinţă teoretică, ci 
este credinţa care duce pe credinciosul ortodox la viaţă şi lumină veşnică”. 


Ieromonahul Makarios Simonopetritul în Triodul explicat scrie: „Canonizarea 
Sfântului Grigorie Palama şi instituirea sărbătorii sale în a doua duminică a 
Postului mare, îndată după Duminica Ortodoxiei, consacrau deciziile celor două 
Sinoade isihaste de la Constantinopol, din anii 1341 şi 1351, drept însăşi expre- 
sia Ortodoxiei şi a marii tradiții dogmatice bizantine”. Praznicul Sfântului 
Grigorie era rânduit astfel alături de cel al restaurării cultului sfintelor icoane, 
împreună cu el un loc privilegiat şi semnificativ în cursul anului liturgic. 


„Astfel, victoriei ortodocşilor asupra ereticilor iconoclaşti din secolul al IX-lea 
îi este asemănată şi victoria isihaştilor ortodocşi din secolul al XIV-lea asupra 
teologilor raționalişti bizantini.” 


Ascet şi teolog, apărător al dreptei credinţe 


Duminica Sfântului Grigorie Palama continuă serbarea victoriei Ortodoxiei 
asupra ereziilor în decursul istoriei Bisericii, pentru că el este considerat între 
marii apărători ai dreptei credinţe. Este numit în imnurile Triodului: „Trâmbiţa 
teologiei, gura cea insuflată de focul darului, cinstitul locaş al Duhului, stâlpul 
Bisericii cel nemişcat, bucuria cea mare a lumii, râul înţelepciunii, sfeşnicul 
luminii, steaua cea luminoasă, care luminează lumea” sau „apărătorul creş- 
tinătăţii şi împotrivitorul păgânătăţii, folositorul cel călduros al credinţei, marele 
îndreptător şi învăţător; vioara cea bine tocmită a Duhului, limba cea stră- 
lucitoare ca aurul, izvorul care izvorăşte ape de vindecări credincioşilor; marele 
şi minunatul Grigorie”; pe care îl lăudăm ca „pe învățătorul Bisericii, pe 
vestitorul dumnezeieştii lumini, pe tăinuitorul cel ceresc al Treimii. Podoaba cea 
mare a monahilor; pe cel ce a strălucit cu fapta şi cu gândirea la cele de sus; 
lauda Tesalonicului, care este păstorul cel bun şi discipol al lui Hristos”. lar 
despre scrierile sale, imnografui inspirați spun că sunt rouă cerească, miere, 
pâinea îngerilor, nectar şi izvor de apă vie, scară care duce de la pământ la cer. 


Toată rânduiala liturgică a slujbei Utreniei din această duminică prea măreşte 
apărarea dreptei credinţe şi ne trimite la Ortodoxia isihastă a Sfântului Grigorie 
Palama: „Înşelăciunea celor rău credincioşi o ai ars, înțelepte, şi credinţa orto- 
docşilor bine o ai arătat şi ai luminat lumea. Pentru aceasta purtător de biruință 
te-ai arătat, stâlp Bisericii şi arhiereu adevărat. Deci nu înceta rugându-te lui 
Hristos, să ne mântuiască pe noi pe toţi”. Toate aceste mărturisiri imnografice 
ortodoxe nu au ca scop să arate originalitatea sfântului, ci identitatea teologiei 
sale cu tradiția ascetică şi dogmatică a Ortodoxiei. 


Făptuirea lui confirma credinţa și cuvântul său 


Unirea primelor două duminici din Postul mare prin sărbătorirea dreptei cre- 
dinţe ne pune înainte timpul postului ca o perioadă de prăznuire şi mărturisire a 
Ortodoxiei noastre. Faptul că postim este o afirmare a Ortodoxiei. Împlinirea 
postirii prin pocăință şi fapte bune arată Ortodoxia noastră şi nădejdea că prin 
acest efort ascetic vom dobândi viaţa veşnică. 


Pentru aceasta parcurgem drumul luminos al postului având ca far călăuzitor 
teologia isihastă a Sfântului Grigorie Palama, care se adresează atât minţii 
noastre, cât şi inimii noastre. 


Isihasmul este drumul ortodoxului spre întâlnirea cu Dumnezeu încă din lumea 
aceasta. Este o pregustare a bucuriei paradisiace încă de aici, din timpul vieţii 
noastre pământeşti, prin asceză, post şi rugăciune. 


Sfântul Grigorie Palama mărturiseşte în teologia sa că oamenilor sfinți pentru 
credinţa şi multa lor rugăciune, când voieşte Dumnezeu, li se oferă bucuria 
duhovnicească de a ajunge să vadă lumina Împărăției cerurilor, de care s-au 
bucurat Sfinţii apostoli Petru, Iacob şi loan la Schimbarea la Faţă a Domnului 
lisus Hristos de pe Muntele Tabor. 


Importanţa Sfântului Grigorie Palama pentru Ortodoxie o arată şi cuvintele 
Sinaxarului din această duminică, unde este numit „fiu al dumnezeieștii şi neîn- 
seratei lumini, cu adevărat om al lui Dumnezeu şi minunat serv şi slujitor al lui 
Dumnezeu (...)”, iar despre însuşirile lui aghiograful scrie: „Era peste măsură 
de blând şi smerit, însă nu când era vorba de Dumnezeu şi de cele dumnezeieşti; 
în acestea era mare luptător; era fără ură şi îngăduitor; căuta, atât cât îi sta în 
putință, să răsplătească cu bine pe cei care se purtau rău cu el; nu primea cu 
uşurinţă cuvintele ce se spuneau împotriva unora; era răbdător şi cu suflet mare 
în greutăţile ce veneau asupra lui de fiecare dată; era mai presus de orice plăcere 
şi slavă deşartă; era totdeauna simplu în toate trebuinţele trupului, deşi cu timpul 
trupul lui se slăbise cu totul; blândeţea, liniştea şi necontenita lui bunăvoință a 
tăriei sufletului său se desăvârşiseră atât de mult în el, încât aceste însuşiri se 
arătau şi pe dinafară celor care-l priveau; în toate totdeauna înţelegător, atent şi 
ordonat”. 


Acest portret aghiografic ni-l arată pe Sfântul Grigorie Palama ca un monah 
desăvârşit, care trăia cu toată fiinţa în tradiţia isihastă. Pentru el singura cale de 
a ajunge la bucuria vederii luminii taborice era drumul trăirii isihaste prin 
asceză, rugăciune şi practicarea virtuţilor creştine. 


Prin întâlnirea cu teologia isihastă a Sfântului Grigorie Palama în Duminica a 
doua din Postul Sfintelor Paşti, Biserica ne descoperă bucuria luminii taborice 
care ne duce la bucuria luminii Învierii lui Hristos ce ne-a dăruit Raiul şi viaţa 
veşnică. De aceea, noi îl cinstim în această duminică mărturisind: „Înger te-ai 
arătat pe pământ, vestind oamenilor cele dumnezeieşti, ce nu se pot grăi. Ca 
având minte omenească şi trup, cu glasurile ca ale celor fără de trupuri, ne-ai 
făcut pe noi de ne-am minunat, de Dumnezeu grăitorule, a striga ţie acestea: 
Bucură-te, prin carele s-a gonit întunericul! 

Bucură-te, prin carele a venit lumina! 

Bucură-te, vestitorule al Dumnezeirii celei nezidite! 

Bucură-te, cela ce ai spus că firea lui Dumnezeu este înălțime neajunsă! 
Bucură-te, cela ce ai zis că lucrarea Lui este adâncime, care nu se poate lesne 
vedea! 


Bucură-te, că slăvirea lui Dumnezeu bine o ai vestit! 

Bucură-te, că părerile făcătorilor de rele le-ai mustrat! 

Bucură-te, luminătorule, cela ce ai arătat Soarele! 

Bucură-te, paharule, carele dai băutură nemuritoare! 

Bucură-te, prin carele străluceşte adevărul! 

Bucură-te, prin carele s-a întunecat minciuna! 

Bucură-te, învăţătorule al darului” (cos, Duminica Sfântului Grigorie Palama). 


Arhid. prof. drd. Adrian Dobreanu - De la Sfântul Grigorie Palama, la 
neliniștile zilelor noastre 


Odoxologia.ro 


Ca o prelungire duhovnicească a sărbătorii Ortodoxiei împotriva tuturor ere- 
ziilor, Sfinţii părinți au stabilit ca a doua duminică din Postul mare să fie dedi- 
cată Sfântului Grigorie Palama, arhiepiscopul Tesalonicului, unul dintre cei mai 
profunzi teologi ai Bisericii Ortodoxe din toate timpurile. 


A rămas în istorie, printre altele, datorită implicării sale polemice cu privire la 
isihasm împotriva unui călugăr greco-catolic din secolul al XIV-lea pe nume 
Varlaam din Calabria, care nu era de acord cu această practică, cu toate că nu o 
respingea în totalitate, fiind influențat de anumite doctrine occidentale. 


Dar, ce înseamnă isihasmul? 


Isihasmul este o practică a rugăciunii în tradiţia ortodoxă în care creştinul sau 
monahul trebuie să trăiască în pace şi linişte, adică într-o stare de contemplare 
în care se practică permanent rugăciunea inimii sau a minţii: „lisuse Hristoase 
Fiul lui Dumnezeu, miluieşte-mă pe mine păcătosul”; aceasta este o formulă 
menită de a ţine trează conştiinţa de ființă păcătoasă în raport cu dumnezeirea. 
Observăm faptul că această practică este specifică prin excelenţă pustnicilor şi 
călugărilor pustiei, care aleg să vieţuiască departe de lume, în locuri mai puţin 
accesibile, în păduri, în peşteri şi în crăpăturile pământului. 


Se poate vorbi oare despre o linişte şi o pace a sufletului în zilele noastre, în 
tumultul lumii pe care îl trăim în fiecare zi? Probabil, răspunsurile la această 
întrebare pot fi împărțite, însă cu siguranță există într-o oarecare măsură o „ISI- 
hie” în fiecare dintre noi. Fiecare ne putem reculege, pentru un timp mai scurt 


sau mai lung în „pustiul” colţului nostru de rugăciune, contemplând starea lăun- 
trică, plecându-ne smerit genunchii în fața lui Dumnezeu și rostind rugăciunea 
minţii. Oare chiar nu mai avem timp de rugăciune, de meditație, în fiecare zi? 
Totul depinde de noi şi de modul cum ne chivernisim timpul. 


Din nefericire, se întâmplă faptul ca neliniştea lumii, zgomotul şi aglomeraţia de 
zi cu zi - nu neapărat cea fizică ci mai mult a simţurilor - problemele cotidiene, 
ne depărtează oarecum de Dumnezeu, însă Sfântul Grigorie Palama ne oferă 
leacul la toate aceste boli contemporane: „avem nevoie să simțim prin simţul pi- 
păitului durerea postului, a privegherii şi a altora ca acestea, dacă vrem să ne 
îngrijim de rugăciune”. 


Duminică biruinţei Sfântului Grigorie Palama. Un extras dintr-o carte 
recentă despre energiile divine, necreate şi prăpastia dintre Ortodoxie şi 
creştinismul apusean 

Sinteza palamită 


Cel mai important oponent al lui Varlaam şi cel care a făcut din controversa 
isihastă un eveniment decisiv pentru întreaga tradiţie răsăriteană, a fost Sfântul 
Grigorie Palama. Palama era monah de frunte în Muntele Athos. Trăia aici ca 
pustnic; la sfârşitul săptămânii şi în zilele de sărbătoare cobora pentru slujbele 
de la Marea Lavră, cea mai veche dintre mănăstirile athonite. Cariera sa literară 
a început la mijlocul anilor 1330, cu câteva lucrări de evlavie monahală şi două 
Tratate apodictice în apărarea poziţiei ortodoxe despre purcederea Duhului 
Sfânt. 


Iniţial, el şi cu Varlaam s-au cunoscut printr-un schimb cordial de scrisori 
centrat pe întrebarea dacă în privinţa lui filioque se poate folosi demonstrația 
apodictică. Însă, când Varlaam i-a atacat pe isihaşti, Palama a luat hotărârea să 
se ridice în apărarea lor. Cea mai originală şi mai importantă lucrare a sa, În 
apărarea Sfinţilor isihaşti, este cunoscută de obicei ca Triadele (1338-1341). 


A fost victorios pentru un moment, când Varlaam a fost condamnat în 1341 la 
Constantinopol. Dar apoi a avut de înfruntat un atac sporit din partea unuia din 
foşti săi ucenici, Grigorie Achindin, care nu se opunea isihasmului, ci distincției 


dintre ființă şi energii în Dumnezeu pe care Palama o folosise în apărarea 
DĂ | 
acestuia ” . 


Sfântul Grigorie a scris între 1341 şi 1347 mai multe lucrări despre această 
distincţie, printre care şi Dialog între un ortodox şi un varlaamit, Despre unire şi 
despărțire, Despre energiile divine, ca şi lucrarea sistematică de apogeu, O sută 
cincizeci de capete. 


În 1341, la Constantinopol, a fost din nou victorios. Apoi, la scurt timp a fost 
uns arhiepiscop de Tesalonic, statut pe care l-a deţinut până la moartea sa. 
Ultimul act al confruntării s-a petrecut între 1347 şi 1351, când adversarii săi s- 
au grupat sub comanda istoricului şi filozofului Nichifor Gregoras ”. 


Totuşi, în 1351, un alt sinod s-a pronunţat oficial şi decisiv în favoarea 
distincției formulate de Sfântul Grigorie Palama. Prin urmare, isihasmul şi 
interpretarea sa palamită au devenit teologia oficială a Bisericii ortodoxe, 
răspândindu-se nu doar în Bizanţ ci şi în Rusia şi restul tărâmurilor slave ”*. 


Triadele încep cu formularea aspectelor despre rugăciune şi asceză care l-au 
iritat atât de mult pe Varlaam. „Atragerea minţii în inimă”, aşa cum consideră 
Sfântul Grigorie Palama, este parte a trezviei gândurilor şi este esențială pentru 
practica ascetică tradițională. Mintea a fost „revărsată prin simţuri în afară” şi 
trebuie astfel adusă înapoi în inimă, „organul conducător” şi „tronul harului” si 


Recunoaştem aici holismul unor autori precum Macarie şi Sfântul Maxim. 


Palama apără metodele psihosomatice ale isihaştilor considerându-le folositoare 
(deşi nu esenţiale) prin faptul că oglindesc în exterior mişcarea interioară de 
întoarcere. Prin rugăciunea făcută cu privirea aţintită asupra pieptului sau bu- 


* În privinţa lui Achindin, vezi Letters of Gregory Akyndinos, ed. and trans. Angela 
Constantinides Hero (Washington, D.C., 1953); Gregorii Acindyni Refutationes Duae, ed. 
Juan Nadal Canellas (Turnhout, 1995). 

“ Pentru opera lui Gregoras, vezi PG 151. 

“ Vezi Dimitri Obolensky, The Byzantine Commonwealth: Eastern Europe, 5300-1453 (New 
York and Washington, 1971), pp. 301-308, 336-343 trad. rom.: Dimitri Obolensky, Un 
commonwealth medieval: Bizanțul. Europa de Răsărit, 500-1453, traducere de Claudia 
Dumitriu, Editura Corint, Bucureşti, 2002, pp. 330-338]; John Meyendorff, Saint Gregory 
Palamas and Orthodox Spirituality (Crestwood, N.Y., 1974) [John Meyendorjf, Sfântul 
Grigorie Palamas şi mistica ortodoxă, traducere de Anglea Pagu, Editura enciclopedică, 
Bucureşti, 1995] . 

“ Triads 1.2.3 [Tratatul al doilea din Triada întâi contra lui Varlaam, Răspunsul al doilea în 
Dumitru Stăniloae, Viaţa şi învăţătura Sfântului Grigorie Palama, Editura Scripta, 
Bucureşti, 1993, p. 168]; mai multe referinţe în text. Citatele sunt luate din traducerea 
incompletă a lui Gendle, iar altele îmi aparțin. Textul poate fi găsit în cartea lui Meyendorjf 
sau în primul volumul al cărţii lui Chrestou. 


ricului, „se realizează o întoarcere înăuntru inimii a puterii minţii ce se revarsă 

prin ochi afară” (1.2.8) ?. O astfel de rugăciune adună mintea nu doar în trup şi 

inimă, Ci şi în sine, redându-i rolul ei firesc şi autentic de canal al Duhului. 


Rezultatul este transformarea întregii persoane, trup şi suflet: „Căci precum la 
cei dedaţi plăcerilor senzuale şi stricăcioase toată puterea sufletului de a pofiti se 
deşartă în trup şi de aceea devin întregi trup... tot astfel la cei ce şi-au înălțat 
mintea la Dumnezeu şi sufletul la poftirea Lui, se transformă şi trupul şi se 
înalță şi se bucură şi el de comuniunea cu Dumnezeu; devine şi el posesiune şi 
locaş al lui Dumnezeu” (Triade 1.2.9) %. 


Aceasta este rațiunea existenţei „energiilor tainice dăruite trupurilor celor care 
întreaga lor viaţă au îmbrăţişat cu cucernicie sfântul isihasm”. Palama aseamănă 
aceste energii cu puterea minunată a moaştelor sau cu transmiterea Duhului 
Sfânt prin punerea mâinilor, sau cu strălucirea feţei Sfântului arhidiacon Ştefan 
la mucenicia sa. Aşa cum scrie în cuprins: „harul Duhului, dăruit trupului prin 
suflet, permite şi trupului experierea celor dumnezeieşti” (11.2.12). 


Palama identifică lumina văzută de isihaşti cu lumina care a strălucit în jurul lui 
Hristos la Schimbarea la Faţă. Aceasta nu este un simbol creat, ci „veşmântul 
îndumnezeirii lor” şi o pregustare a luminii care pururea va lumina pe cei 
binecuvântaţi (Triade 1.3.5, 26). Ea este „pentru noi şi totuşi mai presus de noi”; 
cunoscută prin experiere dar aceasta nu poate fi descrisă în cuvinte (1.3.4). 
Urcuşul în ea este infinit, fiindcă fiecare lumină dăruieşte primitorului capa- 
citatea de a primi mai mult (1.3.22, 112.11). De fapt, lumina este slava veşnică 
şi necreată a lui Dumnezeu: „În baza puterii Sale suprafireşti, Dumnezeu 
rămâne întreg, în Sine, dar totodată locuieşte deplin în noi; şi ne împărtăşeşte nu 
din fiinţa proprie, ci din slava şi strălucirea proprie” (1.3.23) ”. 


Pe bună dreptate este numită dumnezeire şi „tearhie” şi Dumnezeu, deşi Palama 
(citându-l pe Dionisie) adaugă spunând că Dumnezeu este mai presus chiar şi 
decât acestea. [Lumina] este văzută nu de o anumită putere sensibilă, ci de 
minte (nous) prin ochii trupeşti (1.3.27) %. Însă, a atribui minţii această vedere 
nu înseamnă a sugera că lumina este un obiect inteligibil; mintea însăşi devine 
precum lumina, încât „împreună cu ea priveşte ca pe ceva cunoscut lumina cea 
mai presus nu numai de simţurile trupeşti, ci de tot ce cunoaştem, ba chiar de 
toate existenţele” (1.3.9) %. 


* [Ibidem, p. 171]. 

“ [Ibidem, p. 172]. 

“ [Ibidem, pp. 192-193]. 

“ [Ibidem, p. 197]. 

* Sfântul Grigorie Palama distinge două capacităţi ale minţii (nous): cea de a înţelege noeta 
şi cea de a se uni cu realităţile mai presus de ea (1.3.45, citându-l pe Dionisie, DN VII.] 


Bazându-se pe o temă cunoscută de la Sfinţii Dionisie şi Maxim, Palama adaugă 
spunând că lumina este percepută doar prin „încetarea activității mentale” 
(1.3.17) %. EI scoate în evidență faptul că o asemenea încetare nu este o simplă 
urmare a actului mental al negării fiindcă, atunci, ar depinde de noi în loc să fie 
mai degrabă un dar al harului. Cei care văd lumina dobândesc Duhul lui 
Dumnezeu în locul minţii - fapt ce se poate întâmpla doar prin îndelungă 
ascultare (care culminează cu curăţia inimii), şi rugăciune (care culminează cu 
rugăciunea curată) (1.3.18). 


Adaptând o idee de la Sfântul Isaac Sirul, Palama vorbeşte de doi „ochi” ai 
sufletului, unul prin care sunt privite creaturile şi deduce bunătatea lui 
Dumnezeu, şi un altul prin care este văzută direct slava dumnezeiască. În timp 
ce primul ochi vede prin deducție raţională, cel de-al doilea vede prin credință şi 
paza poruncilor (11.3.15-16). 


Deşi el neagă că lumina este un simbol creat al lui Dumnezeu, Sfântul Grigorie 
Palama recunoaşte că ea este un simbol natural. Un simbol natural însoţeşte 
întotdeauna ceea ce simbolizează, iar existenţa lui depinde de acesta, aşa 
precum aurora însoţeşte răsăritul soarelui iar căldura puterea arzătoare a focului 
(Triade [ll.1.14). Din cauza asocierii înnăscute, se poate spune că obiectul 
simbolizat „devine” simbolul său natural, deşi rămâne unul: „capacitatea focului 
de a arde, ce-şi are drept simbol căldura accesibilă simţurilor, devine propriul 
simbol, fiindcă [focul] este mereu însoţit de această căldură, deşi rămâne unul şi 
nu există îndoit” (II.[.20) *. 


Precum obiectul poate fi cunoscut prin simbolul său în timp ce rămâne el însuşi 
mai presus de împărtăşire, tot astfel puterea arzătoare a focului este cunoscută 
prin căldura sa dar ea însăşi nu este împărtăşită altuia. Palama interpretează atât 
lumina văzută de isihaşti cât şi „cele dimprejurul lui Dumnezeu” despre care 
vorbeşte Maxim, ca fiind, în acest sens, simbolurile naturale ale dumnezeirii 
(III.1.19). 


Palama introduce conceptul de energia în timp ce se află în căutarea unui termen 
adecvat atât pentru lumina Schimbări la Faţă cât şi pentru cele „dimprejurul lui 
Dumnezeu”. După ce citează câteva texte în sprijinul părerii sale că lumina este 
necreată, el adaugă: „Aţi putea pretinde, la fel de bine, că Dumnezeu este o 


865C). În afara surselor sale neoplatonice, distincţia mai este sugerată şi de conceptul 
scripturistic al înnoirii minţii (Romani 12, 2; Efeseni 4, 23). La Clement al Alexandriei, deja, 
Dumnezeu Se află mai presus de noesis şi, totuşi, poate fi înţeleasă de noesis când este 
curățită (Stromate V.11) [Ibidem, p. 182]. 

* [Ibidem, p. 189]. 

“Limbajul lui Palama este inspirat aici de remarca Sfântului Maxim Mărturisitorul cum că 
la Întrupare, Dumnezeu „devine propriul Său simbol”, Ambigua 10 (PG 91 1165D). 


creatură în loc să afirmaţi că energiile sale ființiale sunt create; fiindcă nici un 
om care are rațiune nu ar putea să spună că bunătatea şi viaţa fiinţială sunt fiinţa 
mai presus de fiinţă a lui Dumnezeu” (Triade [11.1.23). 


Opţiunea este firească, de vreme ce atât lumina cât şi „cele dimprejurul lui 
Dumnezeu” sunt realităţi pe care creaturile le pot cunoaşte şi de care se pot 
împărtăşi. Sfântul Grigorie Palama continuă argumentând împotriva lui Var- 
laam, spunând că îndumnezeirea nu este o desăvârşire a firii noastre raționale, ci 
o energie a lui Dumnezeu. El uneşte această temă paulinică cu învăţătura 
capadocienilor potrivit căreia numele divine sunt numele energiilor: „De vreme 
ce darul îndumnezeitor al Duhului este o energie a lui Dumnezeu şi de vreme ce 
numele divine provin din energii (fiindcă Cel ce este mai presus de fiinţă nu are 
un nume), Dumnezeu nu ar putea fi numit Dumnezeu dacă îndumnezeirea ar 
consta doar din virtute şi înţelepciune” (111.1.31). 


EI argumentează mai departe inspirându-se din scrierile Sfântului Vasile şi 
observând că, în concepția Sfântului Vasile, energia îndumnezeitoare este 
prezentă în cei care o primesc precum este arta în artist sau puterea vederii în 
ochiul sănătos (III.1.3) “7. Aceasta îi permite să clarifice ce vrea să spună 
Sfântul Dionisie Areopagitul când vorbeşte despre încetarea activității mentale. 
Citând exemplul Sfântului apostol Petru la Cincizecime, care, deşi plin de 
Duhul Sfânt, putea să vadă şi să discute cu cei din jurul lui, Palama susține că 
atunci când energiile Duhului sunt prezente, puterile cognitive fireşti nu sunt 
pierdute ci doar „lăsate în urmă” (III.1.36). 


Aşadar, Palama alătură sub conceptul unitar de energia mai multe teme care, 
mai înainte, existaseră mai mult sau mai puţin separat: lumina necreată, „cele 
dimprejurul lui Dumnezeu”, învăţătura capadocienilor despre numele divine şi 
concepţia Sfântului Pavel şi a capadocienilor despre sălăşluirea Duhului Sfânt. 
Toate trebuie înţelese drept arătarea lui Dumnezeu prin energiile Sale necreate. 
Este deosebit de importantă combinarea primei teme cu ultima. De vreme ce 
Palama înţelege sălăşluirea Duhului Sfânt (cel puţin în rândul isihaştilor) sub 
formă de părtăşie la lumina necreată, înseamnă că, pentru el, energia nu este 
doar o activitate sau o lucrare, ci o putere şi o prezenţă divină care este 
perceptibilă prin simţurile curățite. Din acest motiv eu traduc „energie” 
întrebuinţarea de către el a acestui termen (în marea majoritate a cazurilor), deşi 
trebuie avute în minte şi celelalte asocieri ale sale. 


In lumina acestei distincţii dintre fiinţa şi energiile divine, Palama respinge 
afirmaţia lui Varlaam cum că numai fiinţa divină este fără de început. Nu poate 
exista nici o fiinţă fără puterile sau „energiile sale fireşti”, astfel că, în cazul lui 


“ Sfântul Vasile, Despre Sfântul Duh 61 (vezi mai sus, pp. 258-261). 


Dumnezeu, acestea sunt de asemenea fără de început (Triade 111.2.26). Acelaşi 
lucru este valabil şi pentru „cele dimprejurul lui Dumnezeu” sau după expresia 
Sfântului Maxim, pentru lucrările Sale necreate: preştiința Sa, voinţa, 
providenţa şi contemplarea de sine, precum şi realitatea (...), infinitatea, 
nemurirea, viaţa, sfinţenia, virtutea şi tot ceea ce „este contemplat ca fiinţă reală 
în jurul lui Dumnezeu” (111.2.7, cf. 111.3.8). Toate sunt necreate, şi totuşi nici 
una nu este fiinţa lui Dumnezeu, deoarece Dumnezeu este mai presus de ele în 
calitate de cauză a lor. 


(0-4) 

Mai există un alt concept tradițional pe care Palama îl integrează celui de 
energia: cel al dumnezeieştilor logoi [raţiuni dumnezeieşti. n.n.]. Varlaam 
pretindea că nu există nici o realitate (...) între fiinţa divină şi creaturi. Palama a 
obiectat spunând că, în această situație, creaturile ar fi trebuit să existe prin 
părtăşia la fiinţa divină, astfel încât fiinţa divină ar fi devenit realitatea crea- 
turilor - o concluzie pe care el o socoteşte ca fiind echivalentă cu panteismul 
(Triade 11l.2.23). El trage concluzia că, într-adevăr, trebuie să existe ceva 
„între” fiinţa divină şi creaturi, şi anume logoi-i fiinţelor, care preexistă în 
mintea dumnezeiască şi prin care toate sunt create (111.2.24). Ca şi la Maxim, 
logoi sunt atât unul cât şi mai mulţi şi, într-adevăr, numărul lor este în funcție de 
numărul celor care sunt participanţi; ei sunt cei prin care fiinţa divină 
transcendentă „devine multiplă în conformitate cu procesiunile sale” (...). Spre 
deosebire de Platon, care le considera fiinţe cu o existenţă autonomă, Palama 
insistă asupra faptului că ele sunt predeterminări divine (...), preştiinţe (...), şi 
acte de voinţă (...) — un limbaj împrumutat, din nou, de la Dionisie şi Maxim. 
De asemenea, el completează spunând că ele sunt acel lucru prin care 
Dumnezeu este cunoscut şi perceput, „energia şi puterea modelatoare şi 
desăvârşitoare a tuturor lucrurilor” (111.2.25). Astfel, el consideră că logoi sunt 
energii asociate în special actului creator al lui Dumnezeu. 


Această identificare îi permite Sfântului Grigorie Palama să includă descrierile 
date de Maxim vederii dumnezeieştilor logoi în propria sa concepţie despre 
vederea luminii necreate. Lumina văzută de isihaşti, spune el, este nemărginită, 
iar un sfânt care a fost socotit vrednic „a văzut întregul univers conţinut într-o 
singură rază” (Triade 1.3.22) ”. Apoi, îl citează pe Maxim în privinţa faptului că 
„cel care a fost aflat vrednic să intre în Dumnezeu va vedea, printr-un act al 
cunoaşterii simplu şi unitar, toţi logoi-i fiinţelor preexistând în EI” (111.3.10). 


* Cel mai probabil, sfântul la care se face referire aici este Sfântul Benedict de Nursia, a 
cărui vedere a luminii divine a fost descrisă de Sfântul Grigorie cel Mare în Dialoguri 11.35. 
Această lucrare îi era cunoscută Sfântului Grigorie Palama în traducerea grecească a 
Sfântului papă Zaharia. Vezi Emmanuel Lanne „L 'interpretation Palamite de la vision de 
Saint Benoit”, Le Millenaire du Mont Athos, 963-1963 (Belgium, 1963-1964), vol. 2, pp. 21- 
47. 


Alăturarea acestor pasaje împreună ar putea să creeze impresia că vederea 
dumnezeieştilor logoi şi vederea luminii necreate este aproximativ echivalentă, 
sau cel puţin că ultima o îmbrăţişează pe prima. Interesant, Palama nu aminteşte 
învăţătura lui Maxim că logoi la un loc sunt Logosul cel unul (sau, măcar, sunt 
„în” Logos) *. Probabil, motivul este că, odată ce logoi-i sunt înţeleşi ca făcând 
parte din energiile divine, ei nu mai pot fi identificaţi cu oricare din persoanele 
divine. 


Postularea de către Palama a energiilor drept „realităţi” între fiinţa divină şi 
creaturi, a determinat obiecțiile lui Varlaam şi Achindin care îl acuzau că 
periclitează simplitatea divină. Respingerea acestei acuzaţii a devenit scopul 
principal al ultimelor sale lucrări. Atunci când susţine, rezonând cu Dionisie, că 
Dumnezeu este „atât unu cât şi non-unu, şi fiecare din acestea în multe feluri 
diferite: pentru că EI este non-unu atât prin supra abundență ca Cel care este mai 
presus de Unu şi ca EI Însuşi definind Unul” *. Deşi Dumnezeu este simplitatea 
în sine, simplitatea nu este fiinţa Lui, ci mai degrabă o energie divină “. Palama 
se foloseşte, de asemenea, de câteva analogii neoplatonice cunoscute pentru a 
ilustra unitatea în multiplicitate a lui Dumnezeu: Dumnezeu este multiplu prin 
puterile Sale pe cât este sufletul prin puterile sale, sau centrul unui cerc prin 
puterea sa de a produce punctele cercului “. 


Dificultatea aici este că în cazul energiilor divine multiplicitatea nu este doar 
una de puteri, ci de „realităţi” care pot fi împărtăşite de creaturi. Avem de-a face 
aici cu o pluralitate care nu este doar potenţială, ci deplin actuală. Din fericire, 
Palama mai prezintă alte două analogii care limpezesc această chestiune. Una ar 
fi că fiinţa este pentru energii ceea ce este soarele pentru razele sale; în cealaltă 
analogie, ființa este pentru energii ceea ce este mintea pentru elementele 
distincte ale cunoaşterii “% . Aici, relaţia de unitate în multiplicitate nu este 
precum cea a unei entități față de puterile sale, ci a unei entități față de 
manifestările sale la fel de reale. După cum observă Palama, soarele este 
cunoscut şi împărtăşit prin razele sale şi tot astfel intelectul este cu neputinţă de 
a fi împărtăşibil în fiinţa sa, dar poate fi împărtăşibil în ceea ce cunoaşte (...). 
Desigur, razele şi elementele cunoaşterii nu există separat de soare, respectiv, de 


* Vezi mai sus, (pp. 306-308). 

* Despre energiile divine 2-3; cf. Dionisie, Despre numele divine 11.4 6414, Teologia mistică 
5 10484. Citatele din opera lui Palama sunt din ediţia lui Chrestou, volumele 2 şi 3, cu 
excepția celor O sută cincizeci de capete, pentru care am folosit ediţia lui Sinkewicz. 
Traducerile sunt cele ale lui Sinkewicz pentru Capete şi Ferwerda pentru Un dialog între un 
ortodox şi un varlaamit, puţin modificată; celelalte traduceri îmi aparțin. 

“ Energii 21; Dialog între un ortodox şi un varlaamit 36, 55. 

” Sufletul: Triade II1.2.5, Dialog între... 54, Capete 34; cercul: Triade 111.2.25. 

* Soarele: Energii 32, Despre unire şi despărțire 28, 30; mintea: Energii 5, Unire 18, Dialog 
40, Capete 81. 


minte, însă aceasta este aşa cum ar trebui să fie. Deşi energiile divine sunt 
„realităţi”, ele nu sunt ipostasuri [fiinţe care există prin sine] (...). În schimb, ele 
sunt „enipostatice” în sens dual, adică ele există stabil şi permanent şi doar în 
ipostasul celuilalt *. 


(...) 


(în: David Bradshaw, Metafizica energiilor divine şi schisma bisericii, Editura 
Ecclesiast, 2011) 


Metafizica energiilor divine şi Schisma Bisericii reprezintă o inedită apariţie 
editorială în literatura filosofică şi religioasă contemporană ce provoacă 
gândirea cititorului prin miza temei şi valoarea argumentaţiei. Autorul, Prof. 
David Bradshaw (Universitatea din Lexington, Kentucky) ne invită la o 
călătorie prin istoria filozofiei şi a Creştinismului pentru a demonstra că 
prăpastia uriaşă care există momentan între Ortodoxie şi Creştinismul apusean 
(Catolicism şi Protestantism) s-a născut din înţelegerea greşită a conceptului 
aristotelic energeia. 


Creştinismul răsăritean a folosit limbajul filozofiei Greciei antice, îmbrăcând 
conceptele filozofiei cu noi înţelesuri pentru a explica faptul că Dumnezeu este 
personal şi dincolo de conceptualizare şi că, mai mult, omenirea poate participa 
la viaţa divină fără să fie implicată ipoteza panteismului. 


Teologia augustiniană, însă, L-a închis pe Dumnezeu într-o cutie a conceptelor 
filozofice. Mai precis, prin limitarea lui Dumnezeu la „fiinţa în sine” (conform 
filozofiei neoplatonice dar contrar revelaţiei creştine apostolice), Apusul creştin 
a dezvoltat o teologie sistematică lhpsită de autenticitate, fundamentată pe un 
idol conceptual şi nu pe Dumnezeul nesfârşit şi personal al Revelaţiei Noului 
Testament. Teologia lui Augustin nu a permis realizarea unei distincţii între 
ceea ce este Dumnezeu în sine şi ceea ce este El în actul de deschidere faţă de 
creație. 


Profesorul David Bradshaw arată cum Toma d'Aquino nu a reuşit să îndrepte 
erorile lui Augustin în timp ce, în Răsărit, Grigorie Palama a reuşit să articuleze 
teologia energiilor divine în cadrul teologiei trinitare patristice, asigurând 
coerenţa teologiei Bizanțului cu cea a Părinților capadocieni, cu învățătura 
Părinților apostolici şi cu revelaţia Noului Testament. 

Bradshaw ne pune în faţa unei dileme, anume a faptului că în momentul de față 
în Creştinism există doi Dumnezei: pe de o parte cel al Apusului - asemănător 
mai mult cu un idol conceptual, care poate fi cuprins numai rațional, contemplat 


* Triade 11.3.6, 111.1.9, 18; Energii 10, Dialog... 26. 


de la distanţă într-o vedere beatificatoare şi, pe de altă parte, Dumnezeul 
Creştinismului răsăritean - Care este personal, mai presus de înţelegere, dar care 
Se dăruieşte din iubire prin energiile Sale divine. Noi pe Care îl alegem? 


Părintele Mihail Stanciu despre Viaţa şi învăţătura Sfântului Grigorie 
Palama: “Lipsa durerii, împietrirea, e cea care opreşte rugăciunea” 


Rugăciunea şi foloasele ei la Sfântul Grigorie Palama 


“Pentru cel ce se roagă neîncetat, lumea întreagă devine biserică.” (Ava 


“Fost-a om trimis de la Dumnezeu”, putem zice, reluând cuvântul Sfântului loan 
Evanghelistul; numele lui era Grigorie Palama. Om trimis de Dumnezeu, căci 
prin el s-a fundamentat teologic întreaga experienţă duhovnicească a creștinului 
ortodox: unirea deplină cu Dumnezeu în iubire şi rugăciune; dimensiunea 
principală a ortodoxiei, rugăciunea, cu roadele ei, a fost aşadar, este şi va fi 
viața Bisericii, viaţa şi lucrarea Duhului Sfânt în Biserică în toate timpurile. 


Tradiţia rugăciunii neîncetate are rădăcini apostolice (1 Tesaloniceni 5, 17), şi o 
regăsim în scrierile Părinților pustiei, căpătând în cursul vremii specificul vieţii 
monahale isihaste (isihia = linişte, tăcere). Muntele Athos a devenit în secolele 
XIII-XIV centrul mişcării de înnoire a vieţii călugărești, prin sporirea 
rugăciunii, mişcare cunoscută sub numele de isihasm. Exponentul ei a fost 
Sfântul Grigorie Palama (1296-1359) care a formulat teologic, întâia oară, 
doctrina şi practica isihastă bazată pe întâlnirea înţelegătoare cu Hristos, în 
lumină, prin rugăciunea: “Doamne Iisuse Hristoase, Fiul lui Dumnezeu, 
miluieşte-mă pe mine păcătosul!” rostită neîncetat. 


Viaţa Sfântului Grigorie Palama 


Născut în 1296, tânărul Grigorie a fost de mic în cercul familiei imperiale dat 
fiind că tatăl său, Constantin, era consilier intim al lui Andronic II (1282-1328) 
şi pedagog al nepotului acestuia, Andronic III. Când avea 7 ani, tatăl său muri, 
iar €l fu educat şi instruit în ştiinţele vremii de celebrul învăţat Teodor 
Metochites, agonisindu-şi o solidă bază culturală. Contactul strâns cu monahi de 
la Athos l-au făcut pe Grigorie să ţină încă din adolescenţă un regim de asceză 
aspră, cu post şi veghere multă, hrănindu-se numai cu pâine şi apă. 


Primul învăţător în viaţa sa de rugăciune i-a fost Teolept, care mai târziu ajunge 
mitropolit al Filadelfiei, care l-a călăuzit la deprinderea trezviei şi a rugăciunii 
minţii încă de când era în lume. 


Lepădând atracțiile lumii, în toamna anului 1317, cu cei doi fraţi ai săi, plecă 
spre Muntele Athos. Lângă mănăstirea Vatopedu, sub conducerea bătrânului 
Nicodim, duse o viaţă de post, de veghe şi rugăciune neîntreruptă, ziua şi 
noaptea. 


Se ruga cu multă stăruinţă şi evlavie către Preasfânta Născătoare de Dumnezeu: 
"Maica Domnului, luminează-mi întunericul, luminează-mi întunericul!” 


După trei ani, în 1321, monahul Grigorie s-a nevoit în Marea Lavră a Sfântului 
Atanasie, unde, alți trei ani, s-a distins prin practica virtuţilor, înţelepciune şi 
cuvânt, înfrânându-şi chiar şi trebuinţele cele mai naturale, “luptând parcă cu 


trupul ca să ajungă fără de trup”. In decurs de trei luni nu dormea nici o noapte, 
ci numai puţin după prânz. 


Apoi se retrage doi ani la Glosia şi în 1326, după ce e hirotonit preot la 
Tesalonic, urcă pe muntele de lângă oraşul Bereea (Veria) din Macedonia 
greacă. Aici trăieşte o viaţă duhovnicească intensă. Cinci zile pe săptămână stă 
izolat de toţi şi nu vorbea cu nimeni, iar sâmbăta şi duminica se aduna cu ceilalți 
monahi la Sfânta Liturghie şi la convorbiri. Era în al treizecilea an al vieţii, 
sănătos la trup, neatins încă de nici o boală. Intensifică postul şi vegherea, iar 
prin lacrimi multe îşi curăţă ochiul sufletului. Rugăciunea neîntreruptă din 
mintea sa îl învrednicea de unirea nemijlocită cu Dumnezeu. Uneori, în timpul 
Sfintei Liturghii, faţa îi strălucea mai presus de fire, transfigurată de focul 
Duhului Sfânt. 


Incepe să predice, apoi să scrie despre viaţa Maicii Domnului şi a unor cuvioşi 
părinţi atoniţi. 


Când Varlaam de Calabria, din 1334 încă, dar mai ales după 1337, începe să 
defaime practica şi învăţătura isihastă, atunci ieromonahul Grigorie devine 
purtătorul de cuvânt al monahismului atonit şi al întregii Biserici Ortodoxe. El 
precizează în două triade (1338, 1339) doctrina isihastă, redactând-o şi pe a treia 
(în 1341), când Varlaam, în 1340, atacă mai înverşunat mistica răsăriteană şi 
Ortodoxia însăşi. 


Crescând polemica, s-a întrunit un sinod la 1l iunie 1341 care a dat dreptate 
isihaştilor, condamnându-l pe Varlaam; acesta fuge definitiv în occident, fiind 
nu doar bine primit în Biserica Romano-Catolică, ci şi promovat episcop în 
Gerace (sudul Italiei). 


La scurtă vreme, în 1343, bănuit de complot de loan Cantacuzino, Palama e 
aruncat în închisoare, până-n 1347. 


Patriarhul loan Colescas convoacă în 1345 un sinod care-l anatemizează pe 
Palama, susținând pe Achindin, care preia rolul de batjocoritor al isihasmului. 


Împărăteasa Ana de Savoia, la 2 februarie 1347, adună episcopii care-l repun în 
cinste pe Palama. Grigorie Achindin fuge, dar în locul lui vine Nichifor 
Gregoras. 


Contra lui Achindin, Grigorie Palama scrie Antiereticele I-VII şi câteva epistole 
către alţi monahi isihaşti (până-n 1345). 


Urcat în 1347 pe tron, loan Cantacuzino convocă în 27 mai 1351 un sinod care 
decretă isihasmul ca doctrină oficială a Bisericii Ortodoxe, condamnând ca 


eretice învăţăturile lui Varlaam şi Achindin. Gregoras fu închis în mănăstirea 
Hora. 


Deşi ales din 1347 arhiepiscop al Tesalonicului, Sfântul Grigorie Palama ajunse 
acolo abia în 1352. 


În 1354, vrând să vină în Constantinopol, este luat prizonier de turci, un an de 
zile. Intre 1358-1359, Palama a mai scris patru tratate despre isihasm, contra lui 
Gregoras. 


Anunţându-şi ziua morţii înainte, Sfântul Grigorie Palama trecu la Domnul la 13 
noiembrie 1359. Gregoras reveni şi el la ortodoxie, murind în anul următor. 


Ucenicul Sfântului, patriarhul Filotei Kokinos, în 1368, convocă un sinod care-l 
declară, pe baza mărturiilor multor monahi şi episcopi şi a minunilor din 
biserica lui, Sfânt pe Grigorie Palama, hotărând ca zile de prăznuire a lui, ziua 
de 14 noiembrie şi a doua duminică din Postul Mare. 


Opera şi doctrina Sfântului Grigorie Palama 


Intreaga operă a Sfântului Grigorie Palama e centrată pe rugăciunea neîncetată a 
minţii în inimă; viaţa însăşi a lui a fost o rugăciune neîncetată. Sfântul Grigorie 


Palama a experiat pe viu isihia şi cunoaşterea lui Dumnezeu ce vin prin 
rugăciunea lui lisus şi de aceea triadele I şi II poartă un titlu comun, ele fiind 
adresate celor “ce se dedică cu evlavie isihiei” (îl omitem în expunerea de mai 
Jos a operei), a treia triadă conţinând lucrările în care sunt “respinse” (tratatul 1) 
şi enumerate “absurdităţile ce provin din premisele (tratatul II) şi concluziile 
(tratatul III) filosofului Varlaam”. 


Problema rugăciunii neîncetate este abordată în toate scrierile palamite, căci 
rugăciunea e izvorul vieţii veşnice, al cunoaşterii lui Dumnezeu, care sporeşte 
în om odată cu eliberarea lui de patimi prin lucrarea Duhului Sfânt. 


lată mai jos, o parte din lucrările Sfântului Grigorie Palama, consultate în 
redactarea acestei mici expuneri a noastră: 


Triada I (1338); 

1. Spre ce şi până la ce grad e folositoare îndeletnicirea cu ştiinţele 

2. Pentru cei ce voiesc să se concentreze asupra lor în isihie, nu e fără folos să 
încerce a-şi ţine mintea înăuntru trupului. 

3. Despre lumina şi luminarea dumnezeiască, despre fericirea sfântă şi despre 
desăvârşirea cea întru Hristos. 


Triada II (1339) 


1. Care este cunoştinţa cu adevărat mântuitoare şi căutată cu mult interes de 
monahii adevăraţi sau împotriva celor ce zic că cunoştinţa ce provine din 
ştiinţele din afară e cea cu adevărat mântuitoare. 

2. Despre rugăciune 

3. Despre lumina sfântă 


Triada III (1341) 

1. Despre îndumnezeire 

Tomul aghioritic (1341) 

Antiereticele I-VII contra lui Achindin (1342-1344) 


Doctrina palamită susţine cunoaşterea lui Dumnezeu, experierea vieţii veşnice 
prin comuniunea directă cu El în Biserică. Ea este o trăire dată potenţial tuturor 
creştinilor prin Taina Botezului şi prin participarea la viaţa lui Hristos prin 
împărtăşirea Lui la Sfânta Liturghie. Dar actul împărtăşirii euharistice cu 
Hristos trebuie prelungit şi actualizat în om prin rugăciune neîncetată; astfel 
dialogul omului cu Hristos este continuu şi într-o sporire neîntreruptă, omul 
ajungând “părtaş dumnezeieştii firi” (II Petru 1, 4) prin umplerea lui de harul 
necreat și îndumnezeitor al Duhului Sfânt. 


1. Pentru a-L cunoaşte pe Dumnezeu nu e absolut necesară ştiinţa profană, cum 
susținea Varlaam, ci păzirea poruncilor Lui. Înţelepciunea dată prin Duhul Sfânt 


profeților, apostolilor şi tuturor creştinilor lucrători, îndeamnă pe tot omul să 
cunoască şi să împlinească voia lui Dumnezeu, luminându-l şi în înţelegerea 
raţiunilor cauzale ale lucrurilor; ea este un dar duhovnicesc care-l purifică pe 
om de patimi. lar apropierea de Dumnezeu vine prin neîncetata rugăciune 
care încălzeşte inima omului cu focul iubirii lui Dumnezeu şi a semenilor. 


2. Rugăciunea Săvârşită de minte în inimă întăreşte gândul omului 
permanent la lisus Hristos, mărind comuniunea cu EI şi sfinţind întreaga 
ființă a omului, întărind cugetele şi simţurile în frica de Dumnezeu. Însă 
rugăciunea trebuie ajutată şi prin asceză şi prin ascultare de duhovnic. 
Palama arată că, prin rugăciune neîncetată, mintea devine receptivă harului 
Duhului Sfânt unindu-se cu inima, revărsând bucuria sfântă a contemplaţiei 
duhovniceşti şi peste trup, nu omorând partea pasională (cum zicea Varlaam), ci 
purificând-o prin străpungerea şi plânsul mântuitor de urmele păcatelor. 
Rugăciunea şi asceza nu înăbuşă puterile firii umane ci le ridică peste fire, pe 
măsura unirii cu Hristos. Îndumnezeirea prin har a omului înseamnă sublimaţia 
continuă a lui în Hristos. 


3. Mintea curăţită de patimi şi luminată de harul dumnezeiesc se depăşeşte pe 
sine şi devine capabilă de vederea lui Dumnezeu în Duh; isihaştii sporiți în 
virtute văd slava necreată a lui Dumnezeu, slavă luminoasă pe care au văzut-o şi 


Sfinţii Apostoli pe muntele Tabor când Mântuitorul S-a schimbat la faţă. 
Această lumină taborică nu este fiinţa (ousia) lui Dumnezeu ci slava naturii 
dumnezeieşti, a întregii Sfintei Treimi şi nu se poate vedea nici prin putere 
omenească oricât de mare, nici prin ajutor îngeresc, ci numai prin putere 
dumnezeiască. Şi Sfântul Ştefan a văzut-o “fiind plin de Duhul Sfânt” (Fapte 7, 
55). Deci numai unindu-se cu Dumnezeu prin har, omul poate vedea acea 
lumină care este frumuseţea şi substanţa veacului ce va să fie. Este singura 
lumină adevărată, eternă şi necreată, prin care şi noi devenim lumină ca nişte fii 
ai luminii. Vederea lui Dumnezeu în lumină e mai presus de cugetare, ea e 
nelimitată de conceptele raţionale, ea e trăită prin credinţă. Credinţa face 
nebună toată ştiinţa lumii, căci nu cel ce are ştiinţă ci cel ce are în inimă 
credinţa lucrătoare prin iubire are în el pe lisus Hristos. Aceasta este 
cunoştinţa adevărată de Dumnezeu, mai presus de minte şi de simţuri, când se 
face unirea cu Dumnezeu în lumină prin harul Duhului Sfânt. 


4. Cei ce se împărtăşesc de el trăiesc într-un mod dumnezeiesc, primind viaţă 
dumnezeiască şi cerească şi astfel ei devin “părtaşi dumnezeieştii firi” (II. Petru 
1.4). Harul Sfântului Duh este numit şi “îndumnezeire” (theosis) sau “principiul 
îndumnezeirii” (thearhia), este lucrarea (energhia) lui Dumnezeu care se revarsă 
oamenilor împărtăşindu-le viaţa şi cunoştinţa dumnezeiască printr-o iluminare 
negrăită. Lumina de pe Tabor a fost însăşi dumnezeirea, însă nu în fiinţă ci în 
lucrare. Fiinţa lui Dumnezeu este inaccesibilă oamenilor şi îngerilor, dar ea este 


nedespărțită de lucrările sau energiile ei necreate, comune Sfintei Treimi, prin 
care Dumnezeu ţine lumea şi o îndumnezeieşte. Fiinţa (natura) dumnezeiască nu 
are nume care să o exprime. Toate numirile sunt ale lucrărilor, prin ele 
cunoaştem pe Dumnezeu şi ne unim cu EI, direct, pe măsura receptivităţii firii 
noastre la ele. 


Pentru Varlaam şi adepţii săi, Dumnezeu nu poate fi cunoscut direct, întrucât El 
se face cunoscut şi intră în relaţie cu omul prin intermediul harului creat. Câtă 
vreme există un intermediar — harul creat (gratia creata) -, nu poate fi vorba de o 
unire directă a omului cu Dumnezeu, nici de sfințire, nici de viață veșnică. 


Sfântul Grigorie vorbeşte, aşadar, de posibilitatea cunoaşterii şi a unirii 
nemijlocite cu Dumnezeu. El spune că nu există natură (fiinţă) nelucrătoare, 
care să nu se manifeste în afară prin energii. Numai inexistenţa este 
nelucrătoare şi neenergetică. Orice persoană care are natură proprie poate fi 
cunoscută prin manifestările ei. Dumnezeu, fiind necreat, se manifestă prin 
energii necreate (harul lui Dumnezeu); pe când omul şi întreaga creaţie au 
energii create, corespunzătoare naturii lor. Energiile — necreate sau create — 
sunt distincte de persoana care le generează, dar nu sunt diferite sau separate 
de aceasta. Astfel, ele fac cunoscută persoana, însă esenţa persoanei nu se 
epuizează în manifestările ei, rămânând întotdeauna dincolo de acestea. 


Pentru a ilustra cele două concepţii diferite, ne-am putea folosi de imaginea 
soarelui (exemplu ce trebuie primit, desigur, păstrând proporţiile): pentru adepţii 
lui Varlaam și ai teologiei catolice, Dumnezeu este ca şi discul solar lipsit de 
raze (situaţie în care lipseşte şi lumina şi căldura), în vreme ce pentru Sfântul 
Grigorie Palama, El este ca soarele care încălzeşte şi luminează pământul, graţie 
razelor sale care umplu pământul de lumină şi viaţă. 


Cele două perspective au şi consecinţe diferite: în relația prin energii dintre 
Dumnezeu şi lume, păcatele sunt considerate boli, iar calea spre mântuire 
presupune pocăinţa şi vindecarea prin unirea cu Dumnezeu şi sălăşluirea harului 
Său în om; în relaţia indirectă cu Dumnezeu — prin harul creat - avem de-a face 
cu o religie morală (legalist-juridică) în care păcatele sunt considerate încălcări 
ale legii, ceea ce face ca în îndreptare să predomine pedeapsa şi se 
minimalizează iubirea. Din contră, învăţătura despre mântuirea ca vindecare 
accentuează foarte mult iubirea, iar libertatea dobândeşte un loc important. 


Învățătura palamită nu este ceva nou în teologia răsăriteană, ea îşi are izvorul în 
revelația Noului Testament şi e prezentă în toată patristica ortodoxă. 
Sistematizarea ei aparţine Sfântului Grigorie Palama, care a adâncit şi dezvoltat 
teologia izvorâtă din rugăciunea şi Euharistia continuă cu lisus Hristos. 


Rugăciunea la Sfântul Grigorie Palama 


Întreaga învățătură isihastă e centrată pe rugăciunea minţii sau a inimii sau a 
minţii coborâte în inimă; ea este rostită neîncetat şi adunând mintea de sub 
presiunea simţurilor o înalță către Dumnezeu în cuvintele: “Doamne Iisuse 
Hristoase, Fiul lui Dumnezeu, miluieşte-mă pe mine păcătosul! ”. Rugăciunea 
neîncetată face (ca) pe cei ce se gândesc tot timpul la Dumnezeu să fie pătrunşi 
tot mai mult de prezenţa Lui, de lucrarea Lui; ei Îl înscriu tot mai adânc pe 
Dumnezeu în conştiinţa lor, înscriindu-se şi ei tot mai mult în conştiinţa (cartea) 
lui Dumnezeu. 


Sfântul Grigorie Palama abordează cu toată atenția problema rugăciunii 
personale, intime; puţine referiri face la rugăciunea comunitară, liturgică. Pentru 
el e mai importantă actualizarea harului dumnezeiesc, primit în Sfintele Taine 
(Botez, Mirungere şi Euharistia în special) ale rugăciunii comunitare a Bisericii, 
prin rugăciune personală neîncetată, decât îndesirea participărilor la slujbele 
liturgice în detrimentul scăderii dialogului intim, personal cu Dumnezeu. 


Tratatele al doilea din primele două triade contra lui Varlaam cuprind cele mai 
bogate învățături despre rugăciunea minţii, atât practice cât şi teoretice. 


Astfel, ca toți Părinţii Bisericii, Sfântul Grigorie Palama susţine că rugăciunea 
trebuie ajutată cu asceza trupului, cu mortificarea senzaţiilor de plăcere care 
ispitesc sufletul să încline spre cele ale lumii şi ale trupului, îndepărtându-l de 
rugăciune. Eroismul acceptării durerii e un efort al voinţei care, prin osteneală, 
ne descoperă marginile puterilor şi ale vieţii noastre aflate sub păcat şi ne fac să 
strigăm pe Dumnezeu în ajutor. Împreună lucrarea sufletului şi a trupului este 
esenţială în progresul duhovnicesc, căci durerea ostenelii aduce înmuierea 
sufletului, iar aceasta naşte rugăciunea, uneori rugăciunea cu lacrimi. 


“Până ce ne stăpâneşte împătimirea (de plăcere) nu putem gusta rugăciunea 
minţii nici măcar cu cuvântul de pe vârful buzelor şi avem nevoie să simţim prin 
simţul pipăitului numaidecât durerea postului, a privegherii şi a altora ca 
acestea, dacă vrem să ne îngrijim de rugăciune. Căci numai prin ea se mortifică 
pornirea păcătoasă a trupului şi gândurile care mişcă patimile animalice se fac 
mai cumpătate şi mai slabe. Ba nu numai atâta, ci aceasta aduce şi începutul 
sfințitei străpungeri a inimii, prin care se şterg şi întinăciunile necurate de mai 
înainte şi care face pe Dumnezeu mai presus de toate milostiv şi înduplecat de 
rugăciune.” 


Pentru Palama, “lipsa durerii, pe care părinţii o numesc şi împietrire, e deci 
cea care opreşte rugăciunea”, căci durerea trăită cu trupul nu numai că nu se 
face o piedică rugăciunii, ci conlucrează cu ea întărind-o. “Rugăciunea e 
maica şi totodată fiica lacrimilor”, căci din lacrimi de durere pentru păcate 
iese rugăciunea, iar rugăciunea, ca expresie a Simţirii puternice a micimii şi a 
păcătoşeniei faţă de Dumnezeu, naşte lacrimile. Acestea merg împreună şi 
numai însoţirea lor măreşte calitatea rugăciunii şi calitatea fiinţei fiecăruia, 
scoțând sufletul din împietrire. Lacrimile sunt semn că Dumnezeu S-a atins de 
inima celui ce se roagă, înmuind-o, căci atingerea ei de Dumnezeu e plină de 
milă şi iubire. Iar aceasta îl face pe om să înţeleagă că pentru unirea în iubire 
cu Dumnezeu trebuie întreținută starea de disponibilitate interioară pentru 
EL, de smerenie receptivă la harul Lui. 


Rugăciunea minţii are nevoie de urcuşul plin de osteneală al faptelor virtuţii, de 
asceză şi ascultare faţă de duhovnic, cerând şi trupului să-şi depăşească hotarele 
limitate prin patimi şi transfigurându-l odată cu sufletul. Faptele bune, virtuțile, 
făcute prin trup sunt expresia clară a dorinței de îndreptare, sunt “roadele 
vrednice de pocăință” a minţii; ele arată efectul adânc al rugăciunii, al 
îndreptării cugetului spre Dumnezeu. Adică asceza este nedezlipită de 
rugăciune, ba ea arată tensiunea rugăciunii către Dumnezeu, făcând şi trupul 
sensibil la lucrarea Duhului Sfânt şi transparent ei, prin despătimire. 


“Căci sfinţii spun că este o lucrare comună a sufletului şi a trupului, dar cu 
adevărat şi dumnezeiască, care  pricinuieşte sufletului iluminarea 


dumnezeiască, izbăvindu-le pe amândouă de patimile rele şi aducându-le în 
schimb tot corul sfânt al virtuţilor. * 


Ortodoxia susține mântuirea şi desăvârşirea integrală a omului şi cu sufletul şi 
cu trupul, căci trupul e destinat să devină “templu al Duhului Sfânt” (1 Cor. 6, 
19). De aceea trupul, prin virtuţi, trebuie să devină străveziu pentru Duhul Sfânt 
şi opac faţă de pornirile inferioare ale patimilor. Palama dă mare importanţă 
demersului ascetic de sfințire a trupului, faţă de Varlaam care, cu toată teologia 
apuseană, vede pe Dumnezeu ca o ghicitoare, ca o impersonalitate filosofică 
abstractă, accesibilă doar intelectualilor. Dumnezeu, ca Persoana deplină, este 
mereu disponibilă dialogului şi relației de iubire cu omul, ridicându-l şi pe 
acesta, prin harul Lui, la o asemănare tot mai mare cu EI printr-o unire tot mai 
mare cu EI. 


“Dar noi nu am învăţat o filosofie (Varlaam), că nepătimirea e omorârea laturii 
pătimitoare (pasionale), ci mutarea ei de la cele mai rele la cele mai bune şi 
lucrarea ei îndreptată, prin deprindere, spre cele dumnezeieşti după ce s-a întors 
cu totul de la cele rele şi s-a îndreptat spre cele bune. Şi pentru noi nepătimaş 
este cel ce a pierdut deprinderile rele şi s-a îmbogăţit în cele bune, <<cel ce s-a 
întipărit de virtuţi, ca cei împătimiți de plăcerile rele>>, cel ce şi-a supus 
iuțimea şi pofta — care alcătuiesc împreună latura pătimitoare a sufletului — 
puterii cunoscătoare, judecătoare şi raționale a sufletului, aşa cum cei împătimiţi 
şi-au supus puterea raţională laturii pasionale. Căci reaua întrebuințare a 
puterilor sufletului e cea care dă naştere patimilor vrednice de dezaprobare, aşa 
după cum reaua întrebuințare a cunoaşterii lucrurilor dă naştere înţelepciunii 
celei nebune.“ 


Prin întrebuinţarea cea bună a poftei se dobândeşte iubirea de Dumnezeu, iar 
prin buna întrebuințare a iuţimii se dobândeşte răbdarea. Iar ele sunt bine 
întrebuințate când se supun minţii. Mintea pomenind neîncetat pe Dumnezeu, 
iar pofta însoţind mintea în această lucrare, ajung împreună la deprinderea 
iubirii de Dumnezeu. lar împlinind poruncile Lui cu răbdare, se ajunge la 
iubirea aproapelui, care implică şi o mare trăire spirituală. Aceasta nu există 
însă fără nepătimire, adică fără renunţarea la iubirea egoistă de sine şi de 
plăcerile inferioare ale sale. Iubirea care implică nepătimirea e insuflată de un 
elan al iubirii de Dumnezeu şi de aproapele, de iubirea a tot ce e bun, de un elan 
opus oricărui egoism. 


“Această cale spre desăvârşita iubire prin nepătimire se deschide liber şi urcă 
spre cele de sus şi se potriveşte cu deosebire celor ce s-au retras din lume. 
Căci odată ce s-au dedicat lui Dumnezeu şi stăruiesc cu minte netulburată în 
convorbirea cu El, prin această împreună petrecere, leapădă uşor povara 
patimilor rele şi-şi adună comoara iubirii. [...] Această forțare (la fapte bune, 


după poruncile lui Dumnezeu), prelungindu-se prin obişnuinţă, produce o 
dulce afecţiune faţă de poruncile dumnezeieşti şi preface în deprindere 
dispoziția plăcută faţă de ele. Aceasta, la rândul ei, pricinuieşte o ură 
Statornică faţă de deprinderile şi afecțiunile rele. lar această ură contra 
deprinderilor rele rodeşte nepătimirea din care se naşte iubirea faţă de Cel 
singur bun.” 


Deci, faptele bune înfăţişează (lui Dumnezeu) latura pătimitoare a sufletului ca 
“jertfă vie, sfântă, bineplăcută lui Dumnezeu” (Rom. 12, 1), când ochii noştri 
văd lucruri netede, când limba, mâinile şi picioarele slujesc voii dumnezeieşti. 


“Oare lucrarea aceasta nu e comună trupului şi laturii pătimitoare a sufletului? 
De fapt ea este semnul sigur că cineva iubeşte pe aproapele ca pe sine însuşi.” 


Faptele bune sunt expresia iubirii aproapelui, ele actualizează şi sporesc 
potenţele rugăciunii, transformând “fericita durere din osteneala trupului” în 
odihna (bucuria) nepătimaşă a comuniunii cu aproapele şi prin el, cu Dumnezeu. 
Fapta şi rugăciunea făcută pentru altul, unite la Sfântul Apostol Pavel şi cu 
întristarea (durerea compătimitoare) pentru el (Rom. 9, 2), arată că latura 
pătimitoare mijloceşte între minte şi trup. Trupul e condus spre sfințire de către 
minte prin latura pătimitoare, dar şi mintea îşi actualizează puterile ei de 
spiritualizare a trupului prin latura pătimitoare. “Căci trupul e unit prin 
mijlocirea acesteia cu mintea.” 


De aceea Sfântul Grigorie Palama afirmă că nepătimitor nu înseamnă 
amorţit şi nepăsător, ci nepăsător spre cele rele; căci nu lucrările Duhului 
Săvârşite prin trup, nici pătimirile (afectele) dumnezeieşti şi fericite, nici 
puterile sufletului create în vederea acestora trebuie mortificate, ci faptele 
pătimaşe, rele. lubirea de Dumnezeu şi ura față de cele rele sunt lucrări ale 
laturii pătimitoare, iar isihastul, “care se ocupă cu contemplaţiile dumnezeieşti 
şi înalță Lui cântare şi mulțumită şi se lhipeşte de EI printr-o pomenire neîncetată 
[...] îşi mută toată aplecarea spre cele rele a puterii acesteia spre dragostea de 
Dumnezeu, potrivit celei dintâi şi mai mari porunci <<Să iubeşti pe Domnul 
Dumnezeul tău din toată tăria ta>>, adică din toată puterea ta. [...] Primind ea 
(latura pătimitoare — care e puterea iubitoare a sufletului) această aplecare, 
procură rugăciunii sinceritatea”, desfăcând şi celelalte puteri ale sufletului de la 
cele pământeşti, înălţându-le spre Dumnezeu. Căci prin latura pătimitoare; 
isihastul, mistuit la culme de dragostea de Dumnezeu şi înstrăinat de trup, se 
împărtăşeşte de Duhul dumnezeiesc. 


Sfântul Grigorie Palama consideră trupul unit cu sufletul prin latura pătimitoare. 
De aceea la actul rugăciunii trebuie să participe şi trupul, odată cu sufletul, 
cumva într-o susţinere reciprocă. Actul respirației, care e ritmic şi alimentează 


trupul cu aerul absolut necesar vieţii, poate fi reglat sincron cu rugăciunea. 
Astfel şi mintea este silită să se adune din răspândirea simţurilor şi “să intre cu 
aerul respirat în inimă” (după Sfântul Macarie cel Mare), adică să privească cele 
din inimă, stăpânind peste toate gândurile şi mădularele. Căci în rugăciune, nu 
numai trupul trebuie strunit, ci şi gândurile. Poziţia adunată a trupului, privirea 
îndreptată spre inimă (sau buric), împreună şi respiraţia încetinită în ritmul 
rugăciunii, favorizează prin această dispoziţie şi o “întoarcere înăuntru inimii a 
puterii minţii ce se revarsă prin ochi afară”. 


“Cine deci, având minte sănătoasă, va socoti trupul nevrednic să locuiască în 
el propria Sa minte, odată ce s-a învrednicit să devină locuinţă a lui 
Dumnezeu însuşi (1 Cor. 6, 19)? N-a aşezat însuşi Dumnezeu, la început, 
mintea în trup?” 


Deşi apără aceste metode auxiliare de ajutare a rugăciunii, practicate fie după 
Sfinții Simeon Noul Teolog, Nichifor Monahul şi Grigorie Sinaitul, Sfântul 
Grigorie Palama le socoteşte folositoare doar pentru începători, “până ce, 
înaintând cu ajutorul lui Dumnezeu şi făcându-şi mintea în stare să nu mai simtă 
cele din jurul ei şi să nu se mai amestece cu ele, vor putea să o concentreze în 
chip sigur asupra unei gândiri unitare”. 


Cămara cugetărilor este inima; în ea trebuie să privim dacă şi-a înscris harul 
legile Duhului. Aici, în tronul harului e mintea, în partea cea mai dinăuntru a 
trupului; aici are loc întâlnirea cu Dumnezeu şi unirea cu EI. 


“Dacă, după cuvântul apostolului, Dumnezeu în inimile noastre a dat Duhul Său 
care strigă <<Avva, Părinte>> (Rom. 8, 16), nu în inimile noastre ne vom 
întâlni cu Duhul? Dacă, în sfârşit, după Domnul profeților şi al apostolilor, << 
Împărăţia Cerurilor e înăuntru nostru>> (Luca 17, 21), nu va fi în afară şi de 
Împărăţia Cerurilor cel ce se sileşte să-şi scoată mintea din cele dinăuntru ale 
sale?” 


Pentru apropierea de Dumnezeu, mintea omului trebuie să stăpânească 
trupul, supunându-şi simţurile raţiunii aprinse de dumnezeiescul dor. lar pe 
măsura ridicării la nepătimire, mintea, curăţită de nălucirile plăcerilor, înalţă 
0 rugăciune tot mai curată, tot mai luminoasă. Mintea însăşi vede în inimă 
lumina dumnezeiască, slava lui Hristos Care Se dezvăluie pe Sine, în lumină. 


“Când văd cuvioşii bărbaţi în ei înşişi acea lumină dumnezeiască — şi o văd când 
se învrednicesc de împărtăşirea îndumnezeitoare a Duhului Sfânt, când îi 
cercetează negrăit razele desăvârşitoare - atunci văd însuşi veşmântul 
îndumnezeirii lor, mintea lor fiind umplută de slavă şi de strălucirea nespus de 
frumoasă ce izvorăşte din harul Cuvântului, aşa precum trupul Cuvântului s-a 


umplut de slavă pe munte prin lumina dumnezeiască ce izvora din dumnezeirea 
Lui. Căci slava pe care a dat-o Tatăl Lui, a dat-o şi EI celor ce ascultă de EI, 
cum spune cuvântul Evangheliei şi a voit ca să fie aceştia cu EI şi să vadă slava 
Lui (loan 17, 22-24).” 


Mintea însăşi, eliberată de patimi, se vede pe sine ca lumină în timpul 
rugăciunii şi e înconjurată de lumina dumnezeiască. Harul Duhului Sfânt 
inundă mintea, luminându-o şi ridicând-o deasupra firii, îi descoperă 
frumuseţea Mirelui Ceresc, într-o pace şi bucurie negrăită. Lumina aceasta 
nu este a cunoştinţei raţionale, mărginită în concepte, ci e mai presus de orice 
mărginire intelectuală; ea dă o cunoştinţă a lui Dumnezeu directă, faţă către 
faţă, odată ce încetează orice rugăciune Sau cugetare. 


“Există o puritate a minţii peste care străluceşte în timpul rugăciunii lumina 
Sfintei Treimi; atunci mintea se înalță mai presus de rugăciune; de aceea nu 
trebuie să mai numim această stare rugăciune, ci produs al rugăciunii curate, 
trimis prin Duhul. Atunci mintea nu se mai roagă prin rugăciune, ci, ajunsă în 
extaz, pătrunde lucrurile neînţelese. Aceasta este neștiinţa, care e mai presus de 
cunoştinţă.” 


Această vedere a lui Dumnezeu în lumină, această răpire a minţii la 
Dumnezeu, este produsul rugăciunii curate, este “arvuna Duhului” care 
aprinde inima cu iubirea negrăită a lui Dumnezeu. Aşa are loc unirea cu 
Dumnezeu prin har, participarea prin har a omului la viaţa dumnezeiască şi 
primirea darurilor Duhului Sfânt potrivit cu credinţa lui. 


“Sfinţii, având de mai înainte ca bază firea cea creată, dobândesc ca adaos la ea 
împărtăşirea mai presus de fire şi dumnezeiască. E însuşi harul şi puterea 
îndumnezeitoare, Însuşi Duhul Sfânt, vărsat în cel botezat, nu după ființă, ci 
după harul care porneşte din EI, prin harul sfinţeniei, aflat prin fire în EI.” 


Aşadar, îndumnezeirea este desăvârşirea şi deplina pătrundere a omului de 
Dumnezeu, unirea şi asemănarea treptată cu lisus Hristos, Fiul lui Dumnezeu, 
Cel ce a înviat din moarte firea omenească, înălţând-o la cer, în sânul Sfintei 
Treimi. 


Această îmbogăţire continuă a existenţei omului în Dumnezeu, nu înseamnă 
însă absorbția firii umane în cea divină, ci sporirea marginilor ei prin harul 
îndumnezeitor, creşterea puterii sale de a primi şi de a folosi în tot mai largă 
măsură energiile divine necreate. lar îndumnezeirea nu se opreşte niciodată, ea 
continuă la infinit, într-o comuniune de iubire tot mai luminoasă, mai fericită, cu 
Dumnezeu. 


“De aceea cuvântătorii de Dumnezeu numesc nesfârşită şi lumina aceasta. Prin 
ea, când încetează orice putere de cunoaştere, Dumnezeu se face văzut sfinţilor, 
unindu-se prin puterea Duhului, ca Dumnezeu cu dumnezei şi fiind văzut de 
aceştia; căci prin împărtăşirea de Cel mai înalt se preschimbă şi ei spre ceea ce e 
mai înalt şi ca să spunem cu Proorocul, <<mutându-şi tăria>>, opresc orice 
lucrare a sufletului şi a trupului în aşa fel că nu se mai arată şi nu se mai vede 
prin ei decât numai Acela, fiind biruite însuşirile naturale de prisosinţa slavei; 
<<ca să fie Dumnezeu totul în toate>> cum zice Apostolul (1 Cor. 15, 28). Căci 
fiind fu ai mângârerii, vom fi şi fii ai lui Dumnezeu; <<şi ca îngerii lui 
Dumnezeu în cer, care pururea văd faţa Tatălui nostru cel din ceruri>> (Matei 
18, 10; 22, 30), cum zice Domnul.” 


Foloasele rugăciunii 


Rugăciunea, în învăţătura Sfântului Grigorie Palama, ca în întreaga tradiție 
ortodoxă, este cea dintâi între faptele bune săvârşite de om spre mântuire. Prin 
rugăciunea neîncetată gândul omului rămâne statornic în prezența şi 
comuniunea lui Dumnezeu. Rugăciunea este măsura vieţii duhovniceşti; ea este 
începutul vieţuirii virtuoase şi izvorul tuturor faptelor bune; ea este calea vieţii 
veşnice, a cunoaşterii lui Dumnezeu, căci prin ea vine harul Sfântului Duh care 
curăţă şi sfinţeşte toate cugetările şi simţurile spre împlinirea poruncilor lui 
Hristos. 


Rugăciunea totuşi este un dar pe care Dumnezeu îl dă celui ce se roagă; Duhul 
Sfânt se face simţit în inima celui ce se roagă cu smerenie şi trezvie, în deplină 
ascultare față de un povăţuitor duhovnicesc, şi Duhul însuşi îl învaţă pe om 
rugăciunea neîncetată. 

1. Rugăciunea este născută din iubirea lui Dumnezeu şi duce la o mai mare 
sporire şi spiritualizare a iubirii. Despătimirea, iluminarea şi îndumnezeirea sunt 
treptele desăvârşirii vieţii duhovniceşti în care rugăciunea neîncetată este polul 
principal. Ea susţine întreg efortul ascetic în vederea pocăinţei curate şi a 
stăpânirii simţurilor de către rațiune. Ea curăţă şi mintea de nălucirile pătimaşe 
ŞI o face receptivă iluminării și vederii dumnezeieşti. 


“Cel ce îşi curăţă trupul său prin înfrânare, îşi face din mânie şi poftă izvor de 
virtuţi prin iubire dumnezeiască şi îşi prezintă mintea lui Dumnezeu, purificată 
prin rugăciune, acela dobândeşte şi vede în sine harul promis celor curaţi cu 
inima.” 


2. De asemenea, sfințirea trupului este tot efectul rugăciunii neîncetate care 
atrage pe Duhul Sfânt să Se sălăşluiască în întreaga fiinţă a omului. 


“La cei ce şi-au înălțat mintea la Dumnezeu şi sufletul la poftirea Lui, se 
transferă şi trupul, se înalță şi se bucură şi el de comuniunea cu Dumnezeu; 
devine şi el posesiune şi locaş al lui Dumnezeu.” 


3. Dar rugăciunea sporeşte frica de Dumnezeu, păzindu-l pe om de păcat, şi 
progresiv se intensifică şi rugăciunea continuă şi îndurerată; din aceasta vine 
împăcarea cu Dumnezeu, iar frica se preface în iubire şi durerea rugăciunii în 
bucurie, răsărind în noi floarea iluminării din care răzbate ca un miros 
contemplarea tainelor lui Dumnezeu prin Duhul Sfânt. 


4. Însă pe măsura iluminării minţii în har şi a cunoaşterii prin vedere directă a 
slavei lui Hristos, dragostea şi căldura inimii cresc odată cu bucuria unirii cu 
Hristos în lumină. Rugăciunea devine curată şi simplă, plină de iubire şi de 
smerenie, şi urcă până la tronul lui Dumnezeu, păstrându-se în cupe de aur ca să 
fie tămâiat cu ca Domnul. Ea este retezată brusc sub lumina harului 
dumnezeiesc ce inundă mintea şi-o uneşte cu Dumnezeu în iubire deplină. 


5. Foloasele rugăciunii nu sunt însă numai acestea: nepătimirea, vederea slavei 
dumnezeieşti şi îndumnezeirea omului, ci şi celelalte daruri şi harisme ale 
Duhului Sfânt prin care Dumnezeu lucrează în Biserică pentru întărirea 
comuniunii de iubire între credincioşi. Rugăciunea intimă personală este, astfel, 
creatoare de comuniune în Hristos între cei ce se roagă şi se bucură împreună cu 


El. În rugăciunea minţii se trăieşte comuniunea şi cu ceilalţi semeni; rugăciunea 
însăşi ne face transparenţi lui Dumnezeu şi semenilor prin fericitele ei roade: 
“dragostea, bucuria, pacea, îndelunga răbdare, bunătatea, facerea de bine, 
credinţa, blândeţea, înfrânarea, curăţia” (Gal. 5, 22-23). Acestea sunt mărturiile 
rugăciunii neîncetate, ale liniştii şi ale odihnei în Hristos. Acestea sunt roadele 
Duhului Sfânt şi arvuna vieţii celei veşnice. 


Concluzii 


Din secolul al IV-lea până în prezent, tradiţia rugăciunii curate a făcut dovada 
unei continuității uimitoare în Răsăritul creştin. Biserica însăşi e într-o rugăciune 
neîncetată de la întemeierea ei şi prin aceasta e unită cu Hristos, Capul şi Mirele 
ei. Practica isihastă nu e decât o trăire la scară personală a acestei uniri. Hristos, 
pe Care Îl caută înlăuntrul inimii sale acela care se roagă, nu poate fi cu 
adevărat înlăuntrul lui decât în măsura în care, prin Sfintele Taine, el rămâne 
integrat în Trupul Bisericii. Rugăciunea lui lisus, aşa cum a fost înţeleasă de 
sfinții părinţi, nu înlocuieşte deci niciodată harul mântuitor al Sfintelor Taine; ea 
nu face decât să-l actualizeze în lucrare, printr-o relaţie tot mai conştientă cu 
lisus Hristos, în lumina şi iubirea Lui. 


Sfântul Grigorie Palama a dezvoltat în scrierile sale învăţătura isihastă 
susținând că rugăciunea curată şi neîncetată este calea unirii cu Dumnezeu, 
a cunoaşterii şi iubirii Lui. Unirea omului cu Dumnezeu îl ridică pe om din 
hotarele firii căzute mai presus de fire şi-l face “părtaş dumnezeieştii firi” 
încă din această viaţă, într-un progres nesfârşit în Hristos. Lumina învierii lui 
Hristos se revarsă mereu mai bogat în inimile rugătoare, aducând bucuria 
duhovnicească a restaurării firii umane şi a îndumnezeirii ei. 


Sfântul Grigorie Palama a combătut învăţăturile greşite ale catolicismului, 
conform cărora Dumnezeu ar fi inaccesibil omului, retras într-o transcendenţă 
abstractă; el a confirmat prezenţa şi lucrarea lui Dumnezeu în lume şi în om prin 
energiile Sale necreate, posibilitatea unirii cu Dumnezeu prin rugăciune 
neîncetată şi iubire, accesibilă oricărui om. Rugăciunea însăşi, ca experienţă 
neîncetată a Bisericii şi a creştinului, asigură şi va mărturisi continuitatea 
trăirii Evangheliei lui Hristos în Biserică şi în spiritualitatea ortodoxă şi 
aStăzi şi totdeauna. 

i Tea daca 


Preasfânta Biserică Ortodoxă nu a aşezat fără un scop foarte adânc, tocmai la 
începutul Sfintei Patruzecimi, Duminica Ortodoxiei şi pe Sfântul Grigorie 
Palama. Prin aceste două sărbători vrea să ne amintească de două poziţii 
fundamentale şi de două țeluri urmărite în creştinism: ortodoxia credinţei şi 
sfințenia vieţii, pe de o parte, iar pe de altă parte legătura inseparabilă dintre 
teologie şi sfinţenie, dintre dogmă şi Viaţă. Aşa încât să fie cu neputinţă 
existenţa teologiei fără sfinţenie şi a dogmaticii fără Viaţă. 


Pentru ca cineva să se considere pe sine teolog, fiind însă lipsit de experienţe 
duhovniceşti personale şi descoperiri, are nevoie de o neruşinare prisositoare. 
Dacă apelăm la „istoria” teologiei ortodoxe nu vom vedea altceva decât sfinţeni 
drept caracteristică a reprezentanţilor acestei teologii. 


Primul „Teolog ortodox” este Hristos. Din EI, ca dintr-un izvor al Teologiei au 
scos învăţătură dumnezeieştii Lui apostoli şi Sfinţii Părinţi ai Bisericii. Fără 
sfințenia vieţii, fără o inimă curățită de patimi, teologia este, în viziunea 
Părinților, de neconceput. Ce ar fi fost Sfântul Grigorie Palama fără cele două 
decenii în Sfântul Munte, fără lacrimile şi rugăciunile lui? Poate că un mare 
filozof, un mare antolog al teologie, dar Teolog ortodox nu. 7e0/ogia reprezintă 
iradierea Sfântului Duh în sufletele curăţite şi iluminate. 


Aşa cum în sânul Bisericii mulţi creştini şi-au falsificat viaţa, tot aşa, în paralel 
cu Teologia adevărată şi autentică, s-a dezvoltat şi o teologie contrafăcută pe 
care o slujesc cei trufaşi şi necuraţi la suflet. Nu mă gândesc la eretici şi la 
erezii, ci la cei care teologhisesc fără sfinţenia vieţii. La cei pe care Sfinţii 
Părinţi i-au numit profanatori. Și, precum zice 

„nimic nu este mai sărac decât mintea care filozofează despre cele 
dumnezeieşti fără dumnezeiasca iluminare”. 


Răul acesta a ajuns astăzi la culme. Teologia a devenit o simplă ştiinţă, un fel de 
filozofie religioasă. Dintr-o experienţă mistică şi iluminare dumnezeiască s-a 
transformat într-o problemă de dialectică, într-o categorie a gândirii umane. 


Zice-se că răul a început din Apus. Lucrul este adevărat. Roma a avut 
întotdeauna întâietatea. Dar fenomenul, nu cel istoric, ci cel duhovnicesc este 
prezent în toate „Bisericile”, precum şi în Ortodoxie, acolo unde teologia a 
sfârşit prin a fi slujită de o gândire influenţată de inima împătimită şi lipsită de 
iluminare. 


De bună seamă altceva este Teologia ortodoxă autentică, patristică, care 
constituie temelia Bisericii noastre şi rămâne în mod nestrămutat patristică, şi 
altceva teologii nepatristici care, cu raționalismul lor şi cu ale lor „basme 
lumeşti şi băbeşti” (1 Tim. 4, 7) despre ecumenism, îi aruncă pe credincioşi în 
confuzie. Noi, spre deosebire de catolicismul latin şi de protestantismul care se 
trage din el, am păstrat teologia patristică în Duhul Sfânt ca expresie oficială a 
Ortodoxiei. Apusul a naufragiat în raționalismul său pe care l-a îmbrăţişat ca pe 
un instrument dialectic de cercetare şi de exprimare a adevărurilor mai presus de 
cuvânt. Sau, ca să fim mai precişi, protestantismul şi-a însuşit un raţionalism 
radical, iar catolicismul latin a amestecat în Teologia predată de Dumnezeu, o 
dialectică abundentă prin care a fost apoi târât în erezii. 


ie se ste 


Sfântul Grigorie Palama, autentic Teolog dogmatic al tradiţiei ortodoxe a luptat 
cu tărie împotriva metodei dialectice şi a arătat care este singura cale teologică 
printr-o demonstraţie întemeiată pe învăţătura Bisericii. 


Întreaga lui învăţătură se caracterizează prin stăruința în Sfânta Scriptură şi 
Sfânta Tradiţie, adică în adevărul revelat. De pe această poziţie a luptat 
împotriva catolicismului latin, care din mândrie şi îngâmfare, a introdus demoni 
noi în Teologia predată de Dumnezeu. Tocmai acestui punct i se datorează în 
principal deosebirea de vederi dintre Răsănt şi Apus. Anume că papismul a 
îndrăznit să încropească metode dialectice în locul stăruinţei pline de cinstirea şi 
smerenia cuvenită în adevărurile mai presus de cuvânt ale Bisericii. Şi cu toate 
că au trecut zece veacuri la rând de la Schismă, toate încercările de unire făcute 
din timp în timp nu au reuşit nimic. Dar nici nu se va reuşi ceva dacă 
catolicismul latin nu va părăsi joaca omenească cu cuvintele şi nu va primi întru 
smerenie toate cele pe care le-a disprețuit şi sunt crezute de obşte azi, după zece 
secole de la Schismă. 


Să nu ne înşelăm. Nimeni nu este îndreptăţit să teologhisească în Biserică după 
bunul lui plac. Toţi câți îndrăznesc să strice învăţătura ortodoxă „mai mare 
osândă vor lua”. Acrivia Sfinților Părinţi în ceea ce priveşte credinţa se 
datorează adâncii lor cinstiri faţă de adevărurile veşnice ale lui Dumnezeu, pe 
care le-au trăit cu consecvență. În timp ce Biserica Ortodoxă de Răsărit a rămas 
„filozofând cu mrejele”, adică apostolic — după cuvântul lui Grigorie Teologul — 
cea Apuseană, amăgită de vrăjitoarea Circe a raționalismului, „filozofează 
aristotelic”. lar prăpastia nu se va închide dacă apusul, papistaş şi protestant, nu- 
| va părăsi pe „sfântul” Aristotel, pentru smeriţii pescari de pe Marea Tiberiadei. 


ie se ste 


Aşadar care este mesajul Sfântului Grigorie Palama pentru vremea noastră? 
Credinţă în învăţătura în Duhul Sfânt a Bisericii noastre Ortodoxe. lar 
această credinţă are ca rezultat primirea dogmelor şi trăirea învăţăturii ei 
duhovniceşti. Neschimbat şi neclintit. 


Nici o altă slujire față de preasfânta noastră Biserică nu este azi atât de 
importantă pe cât este adânca cinstire „faţă de propovăduirea Apostolilor şi faţă 
de dogmele Părinților”, precum şi familiarizarea prin fapte, după putere, cu 
experienţele lor duhovniceşti. 


Marele Palama a fost prins în slujirea acestui scop dublu, dovedind legătura de 
nedezlegat dintre dogmă şi duhovnicie atunci când monahul Varlaam din 
Calavria a atacat atât învăţătura dogmatică a Ortodoxiei cât şi pe cea 
duhovnicească. 


Dar ciocnirea întâmplătoare (?) pe teren teologic între Sfântul Grigorie şi 
italianul Varlaam au avut acest rezultat pozitiv: să arate că catolicismul latin nu 
numai că a alunecat în atâtea erezii, dar şi că a ajuns prizonierul unei 
insuportabile tiranii a raţiunii, care-l împinge mereu din rătăcire în rătăcire. 
Tocmai de aceea polemica Sfântului s-a întors împotriva diferitelor erezii latine 
de care au început, în cele din urmă, să-şi dea seama şi ei înşişi, dar binenţeles, 
n-o mărturisesc. 


Sufletul sfinţit şi măreț al lui Palama a rămas de neînduplecat până la sfârşit în 
lupta pentru credinţa atacată. A trecut la Domnul cu pana în mână. De bună 
seamă îi va fi milă, în lumea luminii necreate, de acei pseudo-teologi care în 
numele „iubirii” false şi fără de Dumnezeu trădează preasfânta noastră 
Ortodoxie. 


Iată ce spune în „Decalogul” său despre eterodocşi acest vas al tuturor 
virtuţilor, care îl avea pe Hristos în inima Sa: „Dacă dragostea către părinţii 
tăi eterodocşi ţi se face piedică pentru adevărata şi mântuitoarea credinţă, 
atunci nu numai Să fugi de ei, ci şi să-i urăşti, şi nu numai pe ei, ci şi pe toate 
rudeniile şi pe toţi prietenii ce te-ar despărți de Dumnezeu ...”. 


lată răspunsul pentru cei ce au o iubire „mai mare” decât Sfinţii noştri Părinţi! 


Ca să o iubim şi să o împărtăşim şi 
rătăciților care se află în afara sfintelor ei sânuri, ca adevăr, cale şi viaţă. Cu 
solirile apărătorului nebiruit al Teologilor, ale propovăduitorului harului, ale 
dumnezeiescului Palama, pe care latinii l-au afurisit!... 


(Sursa: Din volumul Monahou Theoklitou Dionysiatou, Athonika anthe, vol 
2, ed. Asteros, Athena, 1996, pp. 290-294. VIA) 


PS Ignatie Trif despre totalitarismul ideologiilor “progresiste” anticreştine. 
John Coffey: “Mitul secular al progresului tinde să creeze o eshatologie 
triumfalistă şi intoleranţă. În tradiţia iluminismului radical, disprețul faţă 
de religie a fost adesea transpus în politici de suprimare” 


+ Ignatie, episcopul Huşilor/: Lumina taborică şi „lumina” neoliberală 
progresistă 


Sunt convins că la o privire ex abrupto, tema eseului de faţă poate părea puţin 
bizară. 
= În primul rând, asocierea dintre cele două feluri de lumină constimie o 
contradicție flagrantă, nicidecum o relaţie de percepţie copulativă, adică 
afinitate de abordare, cum ar putea să sugereze conjuncţia „şi”. 
= În al doilea rând, antiteza evidentă dintre cele două feluri de lumină 
reflectă realităţi plasabile în contexte istorice, nu numai diferite, dar şi 
distanțabile din punct de vedere enoseologic: lumina taborică ne trimite 
la secolul al XIV-lea, adică la năzuința pentru iîndumnezeire ca 
experiență cu Dumnezeu-Treimea, „lumina ” neo-liberală progresistă la 
secolul XXI, adică la impunerea sfidătoare a marxismului cultural al 
vremurilor noastre, care are drept ADN corectitudinea politică. 


In consecință, am putea spune că nu se poate stabili nici un punct de 
convergenţă între ele. 


În ciuda acestor distonii insurmontabile, totuşi, putem identifica un punct co- 
mun: amândouă sunt angajate în procesul de luminare a omului. Diferenţa con- 
siderabilă este că uneia, luminii taborice, îi aparţine în mod intrinsec şi real 
capacitatea de (i)luminare a fiinţei umane prin îndumnezeire, adică deplina şi 
veşnica comuniune cu Dumnezeu-Treimea prin Sfintele Taine, care actualizează 
şi întreține statutul de membru al Bisericii, dar şi potenţează în chip 


duhovnicesc, sublim şi integral, umanul din noi, pe când cealaltă „lumină”, 
neoliberală progresistă, are doar pretenţia luciferică a unei (i)luminări prin 
racordarea la teoriile seculariste, care, tot în mod real şi deplin, desfigurează şi 
fisurează unitatea şi umanul din noi, producând o „cultură” hristofobă: 


„Aproape tot ceea ce ne înconjoară azi, în ţările occidentale, e anticreştin, pe 
față - cel mai adesea cu o obstinaţie deopotrivă ignară şi răuvoitoare. Antipatia 
ori chiar repulsia faţă de creştinism, exprimată prin libertăţile pe care ni le luăm 
împotriva tradiţiei lui, a devenit aproape unicul conţinut spiritual al modernităţii 
noastre. Ne place spontan numai ce pune creştinismul într-o lumină proastă. 
Orice nu e creştinism suscită spontan simpatia (şi sfârşeşte prin a fi aclamat), 
aproape tot ce îl afirmă e suspectat (şi în cele din urmă pus la colţ)“ “. 


În timp ce lumina taborică te verticalizează, în sensul că te leagă prin Dumnezeu 
de oameni, a căror demnitate, libertate şi identitate nu pot fi tranzacţionate nici 
măcar ideologic, darmite ontologic sau biologic, „lumina” neoliberală pro- 
gresistă te orizontalizează, în sensul că omul devine o marfă vandabilă şi per- 
manent disecată prin lupa de pe taraba umanismului ateu, a cărui osatură 
centrală este modificarea şi relativizarea a tot ceea ce înseamnă suma datelor 
ontologice, naturale şi tradiționale ale omului. 


Lumina taborică deschide calea spre împlinire şi liniştire 


Cu alte cuvinte, lumina taborică este dătătoare de linişte, de împlinire, de 
comu-niune, de unificare, de libertate responsabilă, de limpezime a minţii şi a 
inimii, de iubire curată între făpturile lui Dumnezeu şi de integritate 
duhovnicească, iar „lumina ” neoliberală progresistă este sursă de tulburare, 
de fragmentare, de sciziune, de polarizare între minoritari şi majoritari, de 
libertăţi iresponsabile, de nebuloasă mentală şi cardiacă, de discriminare 
perpetuu neasumată a oamenilor şi dezintegrare păcătoasă. 


Lumina taborică pune în valoare omul ca realitate empirică, pe când „lumina” 
neoliberală progresistă converteşte omul într-o ideologie. 


Pentru a ne edifica despre experienţa isihastă a luminii taborice ca experienţă 
duhovnicească, aducem în atenţie un text de mare profunzime al PE 

: „Jată motivul pentru care cel ce doreşte unirea cu 
Dumnezeu părăseşte viaţa păcătoasă (...), voind mai bine să petreacă în 
tainele nepătrunse ale isihiei, nelucrând cele ale lumii şi netulburându-se de 
griji, liber de orice legătură. În acelaşi fel de viaţă desfăcându-şi sufletul, pe 


* Horia-Roman Patapievici, Partea nevăzută decide totul, Bucureşti, Editura Humanitas, 
2015, p. 119. 


cât posibil, de orice legături necurate, îşi dedică mintea rugăciunii 
neîntrerupte către Dumnezeu, prin care, devenind întreg al Său, află un urcuş 
nou şi negrăit spre ceruri: întunericul nepătruns al tăcerii tainice ascunse. 
Cufundându-şi mintea cu o desfătare negrăită, în această noapte adâncă, 
plină de o linişte curată, deplină şi dulce, de-o adevărată netulburare şi 
tăcere, se înalță în zbor peste toate creaturile. În felul acesta ieşind cu totul 
din sine şi devenind întreg al lui Dumnezeu, vede o lumină dumnezeiască, 
inaccesibilă simțului, pentru că a simţit dar vedere scumpă şi Sfântă sufletelor 
şi minţilor curate; vedere fără de care n-ar putea fi mintea unită cu cele 
deasupra ei, numai prin faptul că are simţul mintal, aşa precum nici ochiul 
trupului n-ar putea vedea fără o lumină sensibilă“ “. 


„Lumina” neoliberală progresistă deschide calea spre totalitarismul fiinţei 
umane 


În ceea ce priveşte „lumina” neoliberală progresistă, John Gray, el însuşi un 
filosof ateu american, surprinde cât se poate de clar realităţile unei lumi neli- 
niştite, instaurate de această pseudo-lumină: „Rolul gândirii umaniste în mo- 
delarea celor mai negative regimuri ale secolului trecut este uşor de demonstrat, 
dar este trecut cu vederea sau negat de cei care au insistat asupra crimelor 
religiei. Cu toate acestea, crimele în masă ale secolului XXI nu au fost comise 
de o versiune contemporană a Inchiziției spaniole. Ele au fost comise de către 
regimurile atee în slujba ideilor iluministe ale progresului. Stalin şi Mao nu 
credeau în păcatul originar. Chiar şi Hitler, care a disprețuit valorile iluministe 
cu privire la egalitate şi libertate, a împărtăşit credinţa iluministă conform căreia 
o lume nouă ar putea fi creată prin voinţa umană. Fiecare dintre aceşti tirani şi-a 


a . ED o = 2 aja sa orața AB) 
imaginat cum condiția umană ar putea fi transformată prin utilizarea ştiinţei“ *. 


În acest caz, „istoria oribilă a ateismului arată că ori de câte ori secularismul 
deţine temporar puterea, se transformă într-o armă letală“ * sau „mitul secular 
al progresului tinde să creeze o eshatologie triumfalistă şi intolerantă. Oamenii 
care cred că viitorul este secular şi că religia stă în calea progresului se 
confruntă cu tentația de a da o mână de ajutor istoriei, îndepărtând aceste 
obstacole de pe «autostrada» emancipării umane. «Eu sunt viitorul, iar tu eşti 
trecutul» este un slogan care creşte intoleranţa, mai ales când viitorul trebuie 


“ Prof. Dr. D. Stăniloae, Viaţa şi învăţătura Sfântului Grigorie Palama — cu trei [patru] 
tratate traduse (Seria Teologică 10), Sibiu, 1938, p. LIII]. 

* John Gray, The myth of secularism, apud John Coffey, Mitul toleranţei seculare (Seria de 
studii creştine Areopagus 11], Cambridge Papers), Timişoara, Centrul de Educaţie Creştină 
şi Cultură Contemporană Areopagus, 2014, p. 9. 

* Ibidem, p. 9 


realizat aici şi acum. În tradiţia iluminismului radical, disprețul faţă de religie a 
fost adesea transpus în politici de suprimare“ *. [John Coffey] 


Drept concluzie: învăţăm din istoria umanităţii că experienţa înseamnă viaţă, pe 
când orice fel de ideologie înseamnă moarte şi terorism. Icoana luminii taborice 
izvorăşte din prea plinul dumnezeirii de-a pururi prezente, însă icoana „luminii” 
progresiste este pictată din năzuinţe neclare şi relativizante. Prin urmare, trebuie 
să alegem între viaţă şi ideologie, între linişte şi teroare. 


Duminica dedicată Sfântului Grigorie Palama este o pledoarie a Bisericii pentru 
ca omul să aleagă lumina „întru care va vedea Lumina” (Psalmul 35, 9). 


*“ Ibidem, p. 10. 


Mitropolitul lerotei Vlahos: Importanţa învățăturilor Sfântului Grigorie 
Palama 


> | 
A OMAna 


NA 


În zilele noastre există multe ediţii ale operelor Sfântului Grigorie Palama, 
precum şi multe studii dedicate vieţii şi învățăturilor sale. Aceasta reprezintă 
binecuvântarea cu totul specială a lui Dumnezeu faţă de epoca în care trăim. 


Cu toate că Sfântul Grigorie a trăit în secolul al XIV-lea, el are încă multe de 
spus vremurilor noastre, întrucât, aşa cum ştim, aceleaşi curente filosofice, 
teologice şi chiar sociale care prevalau pe vremea sa, predomină şi acum. 


Secolul al XIV-lea are trăsături comune cu secolul al XX-lea. De aceea, 
discuţiile ce au avut loc între Sfântul Grigorie Palama şi filosofii acelor vremi 
sunt de un mare interes şi acum. Sfântul Grigorie are foarte multe lucruri pe care 
omul contemporan le poate învăţa de la el. Suntem în măsură să stabilim marea 
importanţă a învățăturilor Sfântului Grigorie Palama pentru triumful adevăratei 
credinţe, pentru monahism şi, mai ales, pentru Sfântul Munte. 


1. În apărarea Ortodoxiei 


Se poate observa destul de uşor marea semnificaţie a învățăturilor sale pentru 
Ortodoxie în ceea ce priveşte problema atât de importantă a epistemiologiei. 


Atunci când spunem epistemiologie înțelegem că este vorba de cunoaşterea 


lui Dumnezeu şi, atat mai multă exactitate, înţelegem 


Situaţia Ortodoxiei era destul de precară în vremea Sfântului Grigorie Palama; 
ea era pe cale să devină lumească şi să se transforme fie în panteism, fie în 
agnosticism. Adepții panteismului cred şi afirmă că Dumnezeu, în esenţa Sa, 
poate fi găsit pretutindeni în natură, şi, deci, atunci când admirăm natura noi 


putem avea cunoaşterea lui Dumnezeu. Agnosticul crede şi afirmă că este 
absolut imposibil ca oamenii să-L cunoască pe Dumnezeu doar prin simplul fapt 
că El este Dumnezeu, iar omul este o fiinţă limitată şi, în felul acesta, omul este 
complet incapabil de a ajunge la o adevărată cunoaştere a lui Dumnezeu. 


Aflat, astfel, în faţa acestei mari primejdii, Sfântul Grigorie Palama a formulat 
învăţăturile fundamentale ale Bisericii cu privire la marea taină a distincţiei 
indivizibile dintre esenţa şi energiile divine. 


Trebuie să subliniem că acestea nu reprezintă doar învăţăturile Sfântului 
Grigorie Palama, ci ale Bisericii Ortodoxe înseşi, şi, de aceea, această teologie 
nu poate fi denumită Palamism. Mulţi Părinţi au făcut referiri cu privire la 
deosebirea dintre esenţă şi energii. O aflăm în Biblie, la primii Părinți 
Apostolici, la Părinţii Capadocieni şi, mai ales, la Sfântul Vasile cel Mare şi la 
acel mare teolog, sintetizator al învăţăturii de credinţă ortodoxe, Sfântul loan 
Damaschin. 


Sfântul Grigorie Palama, având cunoştinţe teologice impresionante, a dus mai 
departe aceste învățături deja existente şi a ilustrat dimensiunile şi consecinţele 
lor practice. Este foarte important faptul că această deosebire a început să fie 
luată în consideraţie odată cu discuţiile referitoare la Sfântul Duh. Filozoful 
calabrit, Varlaam, susţinea faptul că noi nu putem cunoaşte ce este Sfântul Duh, 
mai ales purcederea Sa şi trimiterea Sa de către Fiul. în fața primejdiei 
agnosticismului, Sfântul Grigorie Palama a afirmat că purcederea reală a 
Sfântului Duh de la Tatăl reprezintă un lucru diferit faţă de trimiterea Sa de 
către Fiul. Astfel, deşi nu cunoaştem esenţa Sfântului Duh, noi cunoaştem 
energiile Sale. 


pi De aceea, Sfântul a afirmat că noi nu putem participa la esența 


divinității, dar noi putem cunoaşte şi ne putem împărtăşi de energiile Sale. 


Aşa cum afirmă marele teolog al învăţăturii de credinţă drept măritoare, 
noi putem observa cele trei feluri de uniri ale 
divinității: unirea în esenţă a Persoanelor Sfintei Treimi; unirea în substanţă, 


în Persoana lui Hristos între naturile divină şi umană; şi unirea prin energii, 
între Dumnezeu şi om. 


In acest mod, Sfântul Grigorie păstrează adevărata învăţătură a Bisericii. 


Dacă pe vremea Sfântului Atanasie cel Mare, oamenii se îndoiau de divinitatea 
lui Hristos, pe vremea Sfântului Grigorie ei aveau îndoieli în ceea ce priveşte 
energiile divine. Ei afirmau că energiile divine sunt create. 


De aceea în imnul de slavoslovie al Sfântului, noi cântăm: “Luminător al 
Ortodoxiei, sprijinitor şi învăţător al Bisericii, frumuseţe duhovnicească a 
călugărilor, apărător neîntrecut al teologilor...”. 


2. În slujba monahismului 


Invăţăturile Sfântului Grigorie Palama, Arhiepiscop al Tesalonicului, au o mare 
importanţă şi pentru monahism. în imnul de slavoslovie la care ne-am referit 
mai sus, cântăm: “frumuseţe duhovnicească a monahilor”. 


Pe vremea sa, filosofii, conduşi de Varlaam, se îndoiau de importanţa 
monahismului tradiţional, ca şi de modul de viaţă al monahilor, mai ales faţă de 
cel al aşa numiţilor isihaşti. Aceasta s-a datorat diferenţei de păreri de ordin 
teologic. Varlaam afirma că partea cea mai nobilă a omului, cu ajutorul căreia el 
poate ajunge la cunoaşterea lui Dumnezeu, este rațiunea, şi numai rațiunea este 
unicul instrument prin intermediul căruia se poate accede la cunoaşterea lui 
Dumnezeu. Aşa încât el a ajuns la concluzia că filosofii Greciei antice, care 
făceau apel îndeosebi la rațiune, au ajuns la o mai mare cunoaştere de 
Dumnezeu decât Profeţii, care dădeau atenţie lucrurilor exterioare, revelaţiilor şi 
viziunilor. El punea un deosebit accent pe valoarea filosofilor opusă celei a 
Profeţilor, pe valoarea gândirii umane opusă vederii Luminii necreate pe care au 
experiat-o cei trei Apostoli pe Muntele Tabor. Aceasta, desigur, a avut 
implicaţii deosebite asupra monahismului ortodox şi tradițional. Dacă 
învăţăturile lui Varlaam ar fi fost corecte şi ar fi prevalat în cadrul Bisericii, s-ar 
fi acordat prioritate rațiunii şi filosofiei, monahismul tradițional nu ar mai fi fost 
luat în consideraţie şi am fi ajuns la agnosticism. 


Dar Sfântul Grigorie ne-a arătat în învăţăturile sale că Profeţii şi Apostolii se 
situau deasupra filosofilor, că mijlocul pentru a obţine rate 

în sensul ei pe deplin biblic: şi anume că 
Dumnezeu nu se descoperă raţiunii umane, ci se revelează inimii sale şi că 
adevărata cale de cunoaştere a lui Dumnezeu este cea isihastă, care este 
descrisă în Sfintele Scripturi şi a fost experiată de către toţi sfinţii. Deci el a 
arătat foarte limpede că modul de viaţă monahal, adică metoda rugăciunii, pe 
care aceştia o urmau, conduce la adevărata cunoaştere a lui Dumnezeu. 


Este caracteristic faptul că una dintre primele scrieri ale Sfântului Grigorie, 
care reprezintă, de asemenea, opera sa fundamentală şi poartă titlul “Despre 
sfinții isihaşti”- se referă la cele trei subiecte fundamentale asupra cărora se 
medita pe atunci. 


> Unul este marele subiect al educaţiei, care se confruntă cu problema 
superiorității presupuse a filosofilor faţă de Profeţi şi a filosofiei față de 
adevăratul drum spre cunoaşterea lui Dumnezeu. 


» Al doilea este tema rugăciunii minţii şi se ocupă cu tot ceea ce se leagă de 
aceasta, 

> în vreme ce al treilea îl reprezintă subiectul Luminii necreate. Tema 
crucială a teoriei expusă de Sfântul Grigorie este aceea că /umina pe 
care o văd sfinţii este necreată. Adică, nu este o problemă a energiilor 
create, ci este vorba de energiile necreate ale lui Dumnezeu. 


Izvorul acestei scrieri îl reprezintă monahismul ortodox tradițional fiind 
intitulată “Despre sfinții isihaşti”. Astfel, putem observa marea importanță a 
scrierilor Sfântului Grigorie pentru monahismul ortodox. 


3. Spre slava Athosului 


În acelaşi timp, învăţăturile Sfântului Grigorie au o mare importanță pentru 
Sfântul Munte, deoarece el însuşi a fost aghiorit. EI a trăit în Sfântul Munte, i-a 
simţit pulsul şi apoi 1-a ilustrat viaţa în opera sa. Prin scrierile sale el a 
demonstrat că Sfântul Munte este un loc plin de viaţă adevărată şi, mai presus 
de orice, că el însuşi este un mod de viaţă. Sfântul Munte exprimă Tradiţia 
Ortodoxă, este o expresie a vieţii trăită în Biserica Ortodoxă. 


Aşa cum vom vedea în cele ce urmează, Sfântul Grigorie s-a dus în Sfântul 
Munte în calitate de student şi frate laic şi nu ca profesor. 


EI s-a dus acolo pentru studierea Tradiţiei Ortodoxe. Zi şi noapte s-a rugat la 
Dumnezeu, strigând “luminează-mi întunericul”. S-a supus ascultării faţă de 
duhovnici şi călugări îndumnezeiţi. 


EI a căpătat nenumărate experienţe ale vieţii duhovniceşti şi a atins un mare 
grad de sfinţenie. A păstrat tăcerea vreme de mai mulți ani şi, atunci când i s-a 
cerut să vorbească, el a vorbit şi şi-a exprimat propria experienţă. De aceea, 
învăţăturile sale sunt o expresie a vieţii Sfântului Munte, dar, într-un sens mai 
larg, ele reprezintă o expresie a vieţii Bisericii, deoarece Sfântul Munte nu este 
o entitate absolută sau autonomă. Sfântul Munte exprimă viaţa Bisericii 
Ortodoxe. Astfel, putem observa marea sa importanţă. 


Am afirmat la început că opera Sfântului Grigorie Palama este paralelă cu a 
noastră. Acest lucru este foarte important şi vrem să punem un deosebit accent 
pe această latură. 


Mai întâi, observăm o căutare accentuată a lui Dumnezeu pe zi ce trece. Mulţi 
oameni caută să afle şi să posede adevărata cunoaştere a lui Dumnezeu. Unii, 
deoarece nu merg pe adevărata cale care conduce la cunoaşterea lui Dumnezeu, 
se descurajează şi ajung să-L nege pe Dumnezeu. Alţii, în loc să-L descopere pe 


adevăratul Dumnezeu, descoperă diferiți idoli, cărora Ii se închină. Ca atare, 
idolatria este prezentă chiar şi în vremurile noastre. 


Apoi, se observă existenţa, chiar printre creştinii ortodocşi, a două mari curente. 
Oamenii se împart în două mari categorii. 


Prima categorie îi cuprinde pe cei ce pot fi numiţi pe bună dreptate adepţii lui 
Varlaam, care acordă prioritate raţiunii ei cred că în acest fel vor rezolva multe 
probleme, inclusiv prima şi cea mai importantă, adică cunoaşterea lui 
Dumnezeu. 


A doua categorie îi cuprinde pe aceia care, precum Sfântul Grigorie Palama, 
situează inima în centrul vieţii lor duhovniceşti — inima în înţelesul deplin 
acordat ei de către Tradiţia Biblică — Patristică. 


Ei urmează metoda care a fost experiată de către toți Sfinţii Bisericii noastre. Ei 
s-au învrednicit de a atinge adevărata cunoaştere a lui Dumnezeu şi, desigur, 
adevărata comuniune cu Dumnezeu. 


Astfel, astăzi, există două mari curente, două moduri de viaţă. 


Și, deoarece Biserica îl recunoaşte pe Sfântul Grigorie Palama drept un mare 


teolog, iar învăţăturile Sale aparţin Bisericii, noi suntem chemaţi să urmăm 
această cale. 


Tot ceea ce urmează va reprezenta viaţa şi învăţăturile Sfântului, adevăratul 
mod de viaţă, precum şi teologia Sfântului Grigorie, care, în realitate, reprezintă 
teologia Bisericii. Atunci când vom urma învăţăturile Sfântului Grigorie, vom 
putea rezolva multe probleme esenţiale cu care suntem permanent confruntaţi. 


(Sursa: Mitropolitul lerotheos Vlahos, Sfântul Grigorie Palama Aghioritul, 
traducere de prof. Paul Bălan, Editura Bunavestire, Bacău, 2000, pp. 17-23 
VIA) 


Prea sfinţitul Ambrozie - Cuvânt de învăţătură la Duminica Sfântului 
Grigore Palama - Harul dumnezeiesc necreat şi vederea luminii 
dumnezeieşti 


Dacă în prima duminică a Sfântului şi marelui Post, Biserica sărbătoreşte 
biruinţa Ortodoxiei prin afirmarea cultului sfintelor icoane, cea de-a doua 
duminică, numită a Sfântului Grigorie Palama, este marcată cea de-a doua 
biruinţă a Ortodoxiei, prin învăţătura despre harul dumnezeiesc necreat şi 
vederea luminii dumnezeieşti. 


Această biruinţă se leagă de numele Sfântului Grigorie Palama, deşi nu el este 
autorul acestei învățături. Ea aparţine Bisericii lui Dumnezeu şi este revelată în 
Sfânta Scriptură, transmisă de Sfinţii Părinţi, păstrată vie în dogmă şi tradiția de 
rugăciune a Bisericii. Sfântul Grigorie Palama este cel care a reafirmat această 
învăţătură atunci când raționalismul părea să se transforme într-o nouă erezie. 


tinerii Bisericii şi-au îndreptat atenţia spre cunoaşterea şi aplicarea acestei 
învățături a Bisericii, prin care cele pământeşti se curăţesc şi se armonizează cu 
cele ceresti. 


Rânduirea acestor sărbători la începutul Sfântului şi marelui Post dezvăluie o 
legătură profundă care există între ele, dar şi o anumită semnificație a postului. 


omului, "chip de rob"' cum spune Epistola către Filipeni (2, 7). Dar EI le-a 


arătat ucenicilor Săi slava Sa dumnezeiască, pe cât le era lor cu putinţă a primi. 
Pe muntele Schimbării la Faţă ucenicii au contemplat cu ochi trupeşti, dar 
induhovwniciţi, slava lui Dumnezeu. 


Întreaga lucrare dumnezeiască a venirii şi petrecerii lui lisus Hristos în lume are 
în vedere apropierea omului de Dumnezeu. El se pogoară într-atât încât se face 
asemenea omului, pentru a-l câştiga pe om la asemănarea cu EI, aşa cum spune 
Acatistul Bunei Vestiri, Condacul 10: "cu asemănarea chemând pe cel 
asemenea". 


Trebuie să înţelegem, deci, întruparea şi Schimbarea la Faţă a Domnului lisus 
Hristos în perspectiva împlinirii acestui plan dumnezeiesc. Sensul comun care 
se descoperă în aceste două momente este acela că nu numai Sufletul 
participă la cunoaşterea lui Dumnezeu şi se împărtăşeşte de EI, ci şi trupul 
omului. 


De ce sunt aceste sărbători aşezate la începutul Postului Mare? 


Am înţeles 
arătându-ne că postul curăţitor pentru 


suflet şi trup este calea noastră de transfigurare, pentru a ne îmbrăca în 
lumina învierii, în veșmânt de slavă, asemenea sfinţilor din icoane. 


In disputele cu umaniştii, care nu credeau decât într-o cunoaştere rațională a lui 
Dumnezeu, Sfântul Grigorie Palama mărturiseşte că viaţa în Dumnezeu nu este 
cu putinţă dacă omul nu se curăţeşte prin împlinirea poruncilor şi prin asceză. 


Cunoştinţa dobândită pe cale raţională nu este curăţitoare de patimi, de aceea 
a mărturisit, urmând învăţăturii Sfinţilor Părinţi, că 


Aşa cum explică un părinte contemporan, în timpul primelor două săptămâni ale 
Postului mare viaţa ascetică apare drept "o adevărată mărturisire dogmatică”, 
pentru că, postind, mărturisim credinţa în întruparea şi schimbarea la faţă a 
Domnului, prin care Hristos a îndumnezeit trupul omenesc şi l-a făcut părtaş 
slavei Sale. 


După cum am mai spus, primele două duminici din Postul cel mare sunt 
sărbătorile biruinţei Ortodoxiei: prima împotriva iconoclasmului, a doua 
împotriva umanismului filosofic, iar noi trebuie să le serbăm de fiecare dată 
cu toată bucuria şi măreţia care se cuvin unor astfel de biruinţe. Ele sunt 
momente de mare triumf, dar nu lasă loc de triumfalism, pentru că dreapta 
credinţă nu este meritul nostru, ci darul nepreţuit al lui Dumnezeu. Cu puterea 
Lui credinţa a răsturnat şi a biruit cugetarea lumească. Sărbătorile acestei 
biruinţe conţin pentru noi o poruncă mântuitoare: cugetarea noastră lumească 
trebuie biruită de credința adevărată şi curăţă în Dumnezeu. Postul este, mai 
mult decât orice altă perioadă, prilejul pentru o astfel de biruinţă. 


L-am sărbătorit ieri pe (NERO ISIIRIIII, cum mai este 


cunoscut, cel căruia, ca şi Sfântului Grigorie Palama şi Sfintei Maria Egip- 
teanca, Biserica i-a dedicat şi o duminică din Sfântul şi marele Post. Acest 
părinte a exprimat prin simbolul a treizeci de trepte urcuşul spre desăvârşire, 
prin biruirea patimilor şi dobândirea virtuţilor. Această scară, alcătuită după 
simbolul anilor Mântuitorului, închipuie creşterea şi maturizarea duhov- 
nicească a credinciosului, pregătirea lui pentru Împărăţia Cerurilor, pentru 
întâlnirea faţă către faţă cu Hristos. 


pe Hristos ne-a poruncit: "Fiţi desăvârşiţi, precum şi Tatăl vostru 


desăvârşit este!” Să nu ni se pară desăvârşirea o ţintă imposibil de atins, nici să 
nu o confundăm cu împlinirea seacă a unui număr de precepte. 


Atât Scara Sfântului cuvios loan Sinaitul, cât şi învăţătura Sfântului Grigorie 
Palama, ca de altfel întreaga învăţătură a Scripturii, a Sfinților Părinţi şi vieţile 
sfinților mărturisesc faptul că desăvârşirea este lucrarea lui Hristos în cei care 
L-au primit prin credinţă curată. Hristos este cel Care desăvârşeşte în om 
chipul dumnezeiesc, în măsura în care şi omul se deschide lucrării 
Mântuitorului, iar credinţa sa este "lucrătoare prin iubire” (Gal. 5, 6). 


Părinţii spun că fiecare păcat pe care îl săvârşim este o lepădare de Dumnezeu, o 
nelucrare a credinţei, o ucidere a iubirii. Sfântul Grigorie Palama, Sfântul loan 
Scărarul şi toţi sfinţii sunt icoane ale credinţei biruitoare împotriva faptelor, 


Toţi mărturisim, fără să minţim, "Cred Doamne” şi cu toate acestea sunt 
păcate pe care le facem în fiecare zi, de cele mai multe ori fără să ne dăm 
seama. 


Pentru că nu ne Statornicim credinţa în fiecare privire, în fiecare dorinţă, în 
fiecare gând şi în fiecare aspirație. 


Aceasta înseamnă pentru noi "lepădare de credință” atunci când săvârşim 
păcatele, chiar şi cele aşa-zis "mici", obişnuite. 


lăsăm astfel împotriva sa unor astfel de lepădări şi pentru biruinţe ca acelea ale 
sfinților sunt rânduite postul şi praznicele duminicale care preced Sfintele Paşti. 


Este timpul cel mai mare vrăjmaş al nostru? Postul este ocazia noastră de a-l 
birui, umplându-l cu întovărăşirea noastră cu Hristos. Greşim adesea faţă de 
aproapele prin cuvinte nesocotite, izbucnite din mânie sau din alte patimi? Să 
trăim postul prin mai multă tăcere, prin cuvinte bune şi folositoare şi prin 
repetarea atentă a rugăciunii 

Este gândirea noastră îngrădită de 
neputinte trupeşti şi sufleteşti? lată, Postul cel Mare este şansa de a birui prin 
dreapta credinţă orice strâmtorare. Sunt sufletul şi trupul nostru doi tovarăşi 
dezbinaţi din cauza tendinţelor contrare, care încetinesc avântul după 
Dumnezeu? Postul Paştilor şi Duminica Sfântului Grigorie Palama sunt prilej 
reunirii lor prin credinţa că Dumnezeu S-a întrupat şi Şi-a arătat oamenilor 
slava, pentru a nu lăsa moartea să-i răpească iubirii Sale. 


Este vremea Să împuţinăm de bună voie hrana cea trecătoare, care îmbuibă şi 
creşte în noi patimile, de dragul 

Pentru belşugul de har pe 
care Dumnezeu îl revărsă peste noi, putem spune că postul înseamnă saturare 
şi desfătare. 


In cea de-a treia duminică a Postului mare, Biserica a rânduit închinarea 
Cinstitei şi de Viaţă Făcătoarei Cruci. Privind spre icoana jertfei lui Hristos, să 
luăm cu noi o stihiră care s-a citit în această săptămână: 


"Vremea postului este veselă. Pentru această săturându-se destul de curăţia 
cea luminată, de dragostea cea curată, de rugăciunea cea luminoasă şi de alte 
multe virtuţi, să strizăm luminat: 


PS Sebastian al Slatinei - Predică la Duminica a doua din post - Păcatele 
paralizează până şi trupul 


Dreptmăritori creştini, în pericopa evanghelică de astăzi se relatează că 
Mântuitorul lisus Hristos, întors la un moment dat în cetatea Capernaum, a 
intrat într-o casă. Mulţimile, auzind aceasta, s-au îmbulzit, umplând curtea casei 
şi strada până departe, dornice să vadă pe lisus şi animate de dorinţa de a mai fi 
martore la vreo minune pe care ar putea-o săvârşi, de astă dată chiar în cetatea 


lor. Nu lipseau nici fariseii şi cărturarii, care totdeauna Il pândeau pe lisus doar- 
doar II vor prinde în cuvânt, doar-doar va rosti vreo „blasfemie”, pentru care să- 
L condamne şi să-L omoare. 


Şi iată că aici, în casă fiind şi vestind cuvântul, au venit patru inşi, aducând pe o 
targă un om paralizat. Şi pentru că n-au putut intra în casă pe uşă, deoarece 
mulțimile se îmbulzeau, au mers pe alături, s-au urcat pe acoperiş şi făcând o 
spărtură, pe acolo au coborât targa cu cel bolnav, aşteptând ca lisus să-l vindece. 


Ei bine, spre mirarea tuturor celor de faţă spre uimirea celor care aşteptau de la 
Domnul să rostească acele cuvinte cunoscute deja — „după credinţa voastră, fie 
vouă! "(Mt.9, 29), sau „fie ţie după cum voieşti! "(Mt.15,28) — , Mântuitorul 
„riscă”, de data aceasta, o sentință mult mai interpretabilă şi mai condamnabilă 
de către cărturarii şi fariseii suspicioşi: ,„,Fiule, iertate îţi sunt păcatele tale!” 


Extraordinar! Nici nu sperau duşmanii să-L „prindă” pe lisus în aşa cuvânt. Nici 
nu trebuia ceva mai mult ca să se convingă, în necredinţa şi răutatea lor, că lisus 
Hristos era un impostor şi un fals profet, deoarece, ziceau ei, Îşi permitea 
această hulă la adresa lui Dumnezeu — să pretindă că poate ierta păcatele. „Cine 
poate ierta păcatele, şi-au zis aceştia în gândul lor, fără numai Unul 
Dumnezeu? Acesta rosteşte blasfemii! Acesta huleşte pe Dumnezeu!” 


Dar, cunoscând Mântuitorul cugetele lor, i-a deconspirat şi a spus pe faţă 
tuturor: “De ce căutaţi acestea în inimile voastre? Ce vi se pare mai uşor, a 
zice slăbănogului: Ilertate îţi sunt păcatele, sau a zice: Scoală-te, ia-ţi patul 
tău şi umblă? Dar, ca să ştiţi că putere are Fiul Omului pe pământ Să ierte 
păcatele, a zis slăbănogului: Scoală-te, ia-ţi patul tău şi mergi la casa 
ta!"(Mc.2, 8-11). Şi s-a ridicat bolnavul în văzul tuturor, şi-a luat patul şi a ieşit 
afară din casă. 


Văzând această minune, cei care se pregătiseră să-L aresteze pe Hristos au 
rămas cu gurile căscate...De ce? Pentru că, dacă lisus s-ar fi oprit la 
cuvintele: "iertare îți sunt păcatele tale "ar fi fost „clară” pentru ei impostura 
Lui. Nu ar fi fost siliţi să recunoască faptul că într-adevăr paraliticului i-au fost 
iertate păcatele. Vindecarea ce a urmat, însă, i-a năucit cu totul! Şi, tocmai 
pentru a clarifica pentru totdeauna nedumerirea celor de faţă şi pentru a încleşta 
toate limbile şi gurile dornice de a lupta împotriva evidenţei dumnezeirii Sale, 
Mântuitorul Hristos a cerut paralizatului: "Scoală-te, ia-ți patul tău şi mergi la 
casa ta! "Aceasta, ca formă văzută că într-adevăr 1 s-au iertat păcatele; că într- 
adevăr lisus Hristos era Dumnezeu, iar nu un blasfemiator ori un impostor gata 
să-ȘI aroge drepturi şi puteri pe care nu le avea. Cât priveşte pe farisei şi 
cărturari, Evanghelia nu ne mai spune dacă au mai găsit curajul necesar să-L,, 
judece” pe lisus. Au plecat, cel mai probabil derutaţi acasă... 


lubiţi credincioşi, aceasta este minunea relatată de pericopa evanghelică de 
astăzi! Şi, ceea ce cred că ne uimeşte cel mai mult, sunt cuvintele pe care 
Hristos le adresează paralizatului. Nimeni, probabil, nu se aştepta ca vindecarea 
pe care lisus i-a dăruit-o aceluia să înceapă tocmai de la iertarea păcatelor. 
Nimeni nu se putea gândi că secretul vindecării bolnavului Stă ascuns în 
chiar iertarea păcatelor lui. Acesta a fost, poate, şi motivul pentru care toţi, 
inclusiv duşmanii lui Hristos, au rămas „„muţi”. Nimeni nu l-a mai putut reproşa 
nimic; nimeni nu l-a mai adresat nici o întrebare. Toţi au rămas să cugete la 
acest fapt, la care cugetăm şi noi astăzi. 


Și, trebuie să recunoaştem că pe foarte mulți dintre noi ne-a surprins faptul că 
Mântuitorul a legat paralizia omului acestuia bolnav de păcatele săvârşite; că, 
vrând să-l vindece de neputinţa sa, găseşte cu cale să-i ierte, de fapt, păcatele. 
Puţini dintre noi, cred, ne-am gândit că poate exista o legătură atât de strânsă 
între păcatele pe care le săvârşim şi bolile de care suferim; între greşelile 
noastre de zi cu zi şi suferinţele, depresiile, lipsa de dorinţă de viaţă, lipsa de 
voinţă şi toate celelalte „scăderi ” de ordin sufletesc. 


lată, acesta este semnalul de alarmă pe care Mântuitorul Hristos îl trage astăzi! 
Luaţi seama, vrea să spună, că păcatele voastre nu sunt Simple gânduri, 


EEE) 


cuvinte, ori fapte trecute undeva, într-o „carte a vieţii”, ci ele provoacă şi 


suferinţă, şi boli, şi paralizie chiar, până şi trupurile voastre, dacă nu doar 
paralizie a voinţei, a bucuriei de a trăi ori a creşterii şi dezvoltării 
personalităţii. Aceasta este, de fapt, adevărata tragedie a păcatului! De aceea 
Hristos îl înfierează atât de mult! 


Dar, ce este păcatul? In scurte cuvinte, şi referindu-ne la primii oameni, 


> păcatul este înfruptarea din „pomul oprit”. 

> Este „atingerea "a ceea ce nu este permis, a ceea ce nu este îngăduit şi 
dorit de către Dumnezeu. 

> Este călcarea voinţei şi dorinţei lui Dumnezeu. 


Acesta este păcatul! Cunoaştem cu toţii că Adam nu a rezistat ispitei de a nu se 
înfrupta din acel pom pentru care, în mod expres îi zisese Dumnezeu:,, Din toți 
pomii Raiului poţi mânca, dar din pomul cunoştinţei binelui şi răului să nu 
mănânci, căci în ziua în care vei mânca din el vei muri negreşit! "(Fc.2,16-17) 


N-au putut rezista protopărinţii noştri ispitei şi au mâncat. Şi, umăriţi ce se 
îmtâmplă cu Adam! Adam se ascunde;,, Auzind glasul lui Dumnezeu, care 
umbla prin Rai în răcoarea serii, s-au ascuns Adam şi femeia lui de faţa 
Domnului Dumnezeu printre pomii Raiului. Și a strigat Domnul Dumnezeu 
pe Adam şi i-a zis:<<Unde eşti Adame?>> Răspuns-a acesta:<<Am auzit 
glasul Tău în Rai şi m-am ascuns, căci Sunt gol!>> Și i-a zis 
Dumnezeu:<<Cine ţi-a spus că eşti gol? Nu cumva ai mâncat din pomul din 
care ţi-am poruncit să nu mănânci? > >(Fc.3, 8-11) 


Vedeţi, dragii mei, cum păcatul aduce „goliciune” şi „golire”?N-a avut cine 
să-i spună lui Adam că era gol, fără numai păcatul însuşi. Sri că primii 
oameni în Rai trăiau ca îngerii lui Dumnezeu, într-o nevinovăție şi puritate 
specifică doar pruncilor. Ei bine, protopărinţii noştri, săvârşind păcatul, şi-au 
dat seama dintr-odată că sunt „goi”. Mai mult decât atât, şi aceasta este foarte 
interesant, a Simţit Adam nevoia să se ascundă de Dumnezeu, să nu-L mai 
vadă, căutând parcă „să intre în pământ”! 


Nu l-a trebuit mult lui Dumnezeu să-Şi dea seama cum de a aflat şi de unde ştie 
Adam că este gol. Nu I-a trebuit mult să înţeleagă de ce se ascunde Adam, 
pentru că asta face păcatul! Am luat acest exemplu nu numai pentru că îl 
cunoşteam prea bine cu toţii, ci şi pentru a arăta lucrurile sunt mult mai 
profunde decât ar părea la o primă lectură a referatului biblic. Evanghelia de 
astăzi ne arată clar că păcatul nu numai că „goleşte” de Dumnezeu, dar şi 
îmbolnăveşte pe om! Păcatul nu este doar o simplă vină, pedepsită de 
Dumnezeu ca atare, un rău formal şi exterior. EI are şi implicaţii fiinţiale. EI 
ne face să ne ascundem de la faţa lui Dumnezeu şi „să intrăm în pământ”. 


Gândiţi-vă la această imagine: Dumnezeu se plimba în răcoarea serii, prin 
grădinile Raiului, iar Adam căuta să intre în pământ, ascunzându-se cu vinovăție 
să nu-L mai vadă şi să nu fie văzut de EI. Ce contrast! Și, n-a găsit Adam, din 
nefericire, puterea necesară să-şi ceară iertare în momentul acela şi să înceteze 
de a se mai ascunde ci a stăruit în păcat. S-a dezvinovăţit, aruncând vina pe Eva, 
Eva pe şarpe şi toţi şi-au agonisit astfel osândă. Nu a găsit Adam cu cale să-l 
ceară iertare lui Dumnezeu şi să înceteze a mai căuta „pământul”. Şi atunci S-a 
văzut nevoit Domnul să-l alunge din Rai pe „„pământ”, pe pământul acesta unde 
am ajuns să locuim toţi, pentru că toţi ne-am născut din Adam. De ce? Din 
cauza păcatului. Şi mai de ce? Pentru faptul că păcatul s-a transmis tuturor 
oamenilor; pentru faptul că Adam nu s-a curăţit de păcat cerându-şi iertare, ci l- 
a lăsat să se perpetueze şi să intre în fiecare din noi, prin naşterea din el. /ară 
cum păcatul are implicaţii profunde asupra fiinţei noastre! El are în sufletele 
noastre, ne-o arată evanghelia de astăzi, urmări nebănuite: boli, suferinţă, 
nefericire, neputinţă spirituală etc. Păcatul naşte în noi boli, şi iată cum: 


Suferi de stomac ori de inimă? Nu cumva, motive ale acestor afecţiuni sunt 
păcatul nepostirii, al neînfrânării, al îmbuibării, adică abuzul de mâncare şi 
băutură? Acuzi dureri de cap inexplicabile? Nu cumva acestea se pot explica, 
întru altele, prin faptul că te laşi adeseori stăpânit de mânie până la ieşirea din 
minţi? Nu cumva nu duci o viaţă echilibrată trupeşte şi sufleteşte? Ai depresii şi 
probleme psihice? Nu cumva duci o viaţă dezordonată, ori pierzi nopțile? Nu 


cumva la spovedanie nu ţi-ai mărturisit toate păcatele sincer, lucru pentru care 
trăieşti în frică şi complexat sufleteşte? Nu cumva n-ai ajuns ca, prin 
spovedanie, să te cunoşti cu adevărat cine eşti? Nu cumva nu te-a îndemnat 
niciodată nimeni să accepți faptul că „ăsta eşti”, aşa te-a lăsat Dumnezeu şi 
Să te resemnezi cu limitele tale, pentru că fiecare avem limitele noastre? Nu 
cumva, zic, laşi să se sedimenteze în suflet păcatele pe care nu le spovedeşti 
corect, deplin şi cu sentimentul curat şi dornic de a te îndrepta şi de a căuta să 
placi mai mult lui Dumnezeu? Nu cumva toate aceste pe care se învechesc în 
tine te fac să te ascunzi de oameni aşa cum se ascundea Adam de Dumnezeu? 


Se ascunde omul păcătos de Dumnezeu, în loc să se ascundă de păcat!... 


Dragii mei, suntem în această perioadă de post. Şi, vreau să vă spun că nu 
trebuie să postim pentru că aşa am pomenit, sau pentru că aşa e bine să ne 
pregătim de Paşti. Nu postim ca să facem economie la mâncare, pentru 
detoxifierea organismului ori pentru siluetă. Postim tocmai pentru a ne curăţi 
de acele păcate care, odată săvârşite, aduc îndepărtare de Dumnezeu şi 
„împământarea” noastră. 

Căutăm prea de multe ori pământul Şi să rămânem pe pământ. Şi rămânem pe 
pământ prin fiecare păcat, pentru că păcatul este pământesc, nu ceresc. 


Avem înaintea noastră această perioadă de post, prilej potrivit de a cugeta 
fiecare la faptele noastre, pentru ca, într-armaţi cu post, rugăciune şi spovedanie, 
să ne apropiem de Sfintele Paşti creştineşte. 


Și, ca să trec la o altă sărbătoare de astăzi a Bisericii noastre, cea a Sfântului 
Grigore Palama, aş vrea ca măcar un lucru să reținem de la acest mare 
mitropolit al Tesalonicului. Foarte mulţi dintre creştini, atunci când vin la 
spovedanie, se scuză că n-au avut timp să se roage. Ei bine, Sfântul sărbătorit 
astăzi ne dă o „soluţie” la această criză de timp pe care o acuză unii. El a 
dezvoltat o adevărată „teologie” a unei rugăciuni scurte, numită „rugăciunea 
minţii” sau „rugăciunea inimii”, şi pe care putem să o spunem cu toți 
permanent: mergând pe stradă, aşteptând autobuzul, lucrând la serviciu ş.a.m.d. 


O rugăciune scurtă, pe care o putem suprapune lucrării noastre de fiecare zi: 


Greu? Rugăciune scurtă, dar foarte cuprinzătoare, pentru faptul că ne adresăm 
Mântuitorului Hristos cu toate apelativele Sale, recunoscându-L că este 
Dumnezeu adevărat şi că poate ierta păcatele, aşa cum a făcut-o astăzi cu 
slăbănogul şi, în acelaşi timp, recunoscându-ne pe noi înşine ca păcătoşi: 
“Doamne, lisuse Hristoase, Fiul lui Dumnezeu, miluieşte-mă pe mine 


păcătosul!” 


Ziceţi cât mai des această rugăciune, chiar dacă nu va fi uşor! Grijile şi 
problemele de zi cu zi vor căuta să o răpească degrabă de la noi, dar, încet-încet 
o putem deprinde, recuperând astfel timpul de care ne plângem că ne este 
insuficient. Veniţi la spovedanie, dragii mei, dar nu faceţi ca Adam! Foarte 
mulți dintre noi nu găsim curajul ori responsabilitatea să recunoaştem că noi 
suntem, de fapt, singurii responsabili pentru păcatele noastre:"”Am păcătuit, 
părinte, şi-mi cer iertare!” Nu ca Adam, care a dat vina pe Eva, Eva pe şarpe, şi 
au rămas nepocăiţi cu toţii şi alungaţi de la faţa lui Dumnezeu. 


Am cunoscut asemenea cazuri şi, ce să vă spun? Credeţi că le este de folos 
oamenilor asemenea „spovedanie”? Credeţi că va da rod în sufletul acelor 
oameni faptul că s-au mărturisit, dacă nu şi-au recunoscut şi vina? Ştiţi cum 
trebuie să arate un om care s-a spovedit cu adevărat? V-aţi întrebat vreodată? 
Aceasta ca să vă autoexaminaţi şi să vă daţi seama dacă aţi scăpat cu adevărat 
de păcat: V-aţi întrebat cum trebuie să arate un om care se spovedeşte corect 
şi care ajunge, prin actul mărturisirii, să dobândească de la Dumnezeu iertare 
deplină? Ei bine, aţi simţit vreodată, plecând de la spovedanie, că „zburaţi”? 
Aţi simţit pe Dumnezeu cu adevărat”? Aţi simţit că s-a schimbat ceva în 
dumneavoastră? Aţi simţit că vi s-a schimbat mintea? Pentru că asta înseamnă 


cuvântul „DOCIRȚă ” în limba greacă: “SORIDARO NEI ”, adică a menta- 


lităţii în ceea ce priveşte păcatul. Asta înseamnă pocăinţa! 


Să-L rugăm pe Dumnezeu aşadar, Care ne-a arătat astăzi cât de mult poate 
îmbolnăvi păcatul fiinţa noastră, să ne dea şi nouă conştiinţă trează, ca să 
putem lupta împotriva lui cu toată puterea voinţei, păstrându-ne, în felul acesta, 
nu doar sufletele curate, dar şi trupurile noastre „sănătoase” şi iubitoare de 
„cer”, chiar dacă din fire sunt înclinate spre pământ, adică spre „râvna celor de 
Jos”. Amin! 


IPS Irineu Pop-Bistriţeanul - Predică la Duminica a II-a din Post (a 
Sfântului Grigorie Palama) 


Dreptmăritori creştini, Duminica a doua din Postul mare, prin glasul Evan- 
gheliei, ni-L prezintă pe lisus din Nazaret, pe Fiul Omului ca pe un „Dumnezeu 
tare” (Is. 9, 5). Pe când EI se afla în Capernaum, ] s-a adus un bolnav paralizat, 
pe care cu puterea Sa l-a iertat şi l-a tămăduit, „încât erau toţi uimiţi şi slăveau 


pe Dumnezeu” (Mc. 2, 12). 


Hristos Domnul este Cel ce zice: „Datu-Mi-s-a toată puterea, în cer şi pe pă- 
mânt” (Mt. 28, 18). Când puterea Lui dumnezeiască umple ființa noastră, 
păcatele ni se iartă şi neputinţele noastre se vindecă. În acest fel, putem ţine 
stindardul credinţei în sus, păşind „din putere în putere” (Ps. 83, 8) şi din biruin- 
ță în biruinţă. 


Iubiţi credincioşi, credinţa noastră creştină ortodoxă poate fi asemănată, într-un 
anumit fel, cu puterea curentului electric. Ea este o religie a puterii. Hristos nu 
ne spune doar ce să facem, cum să trăim, ci ne dă şi puterea de care avem ne- 
voie pentru a împlini voia Sa şi poruncile Sale. De fapt, Domnul ne promite: 
„Veţi primi putere când Duhul Sfânt va veni peste voi” (Fapte 1, 8). Dacă avem 
credinţă în Hristos totul este posibil, precum EI Însuşi spune: „Toate sunt cu 
putinţă celui ce crede” (Mc. 9, 23). 


Când Hristos şi Duhul Sfânt sunt în noi, avem putere să biruim. Sunt câteva 
lucruri ale vieţii de care avem nevoie pentru ca puterea divină să aibă eficienţă: 
să nu minţim, să nu urâm, să nu pizmuim, să nu înjurăm, să biruim deprinderile 
rele, să respingem ispitele etc. Există o putere în aparatul electric, dar ca s-o 
putem folosi trebuie să-l punem în priză (să-l conectăm). 


lată câteva mijloace prin care putem face conectarea ca să primim în fiinţa noa- 
stră puterea lui Dumnezeu: 

1. Rugăciunea este una din căile prin care ne apropiem de Dumnezeu. E vorba 
însă de o rugăciune care implică întreaga noastră fiinţă şi o poartă spre Dumne- 
zeu, ca o plantă care se întoarce spre soare, pentru că acolo îşi găseşte centrul 
existenţei sale. Prin astfel de rugăciune descoperim tezaurul ascuns în sufletele 
noastre, Îl punem pe Dumnezeu pe primul loc şi ne cufundăm în El, spre a ne 
ridica iarăşi, întăriți prin efluviile binefăcătoare ale harului Său. Prin rugăciune 
ne oxigenăm viaţa noastră spirituală. 


2. Sfânta Împărtăşanie este a doua cale prin care ÎL primim în noi pe Hristos 
„Pâinea vieţii” (In. 6, 35). Viaţa cea nouă primită în Botez trebuie întărită mereu 
cu hrana euharistică, pentru ca existenţa noastră purificată să fie învăluită cu 
totul în minunile lui Dumnezeu şi îmbibată cu energiile Sale necreate şi lumi- 
noase. „Prin Sfânta Euharistie, spune Nicolae Cabasila, lisus, Soarele dreptăţii, 
pătrunde în această fire întunecoasă şi omoară tot ce-i pieritor în ea, împrăştiind 
peste tot Duh de viaţă nemuritoare”. Cum să nu fu tare, avându-L pe Domnul în 
tine? 


3. Sfânta Evanghelie este calea prin care Hristos ni Se adresează nouă. Trebuie 
să-L ascultăm mereu pe Domnul, care „Se găseşte în cuvintele Scripturii”, cum 
afirmă Sfântul Atanasie cel mare. Numai aşa nu vom mai fi atraşi în confuzie de 
cuvintele lumii şi se va forma în noi o mentalitate după Cuvântul lui Dumnezeu, 
încât vom avea putere să rezistăm potopului monden care ne inundă în fiecare 
zi. Puterea ne-o dă Hristos, al cărui cuvânt locuieşte în noi din abundență (cf. 
Col. 3, 16). Când eşti împărtăşit cu Euharistia cuvântului ai multă tărie. 


4. Umilinţa este calea prin care recurgem la Dumnezeu şi primim puterea Lui. 
Ce minunat este să ne asemănăm lui Hristos în ascultare, renegându-ne! Dacă 
cineva, trufindu-se, caută să-şi pună în valoare individualitatea, va găsi în sine 
mulți idoli micuţi cărora va fi constrâns să le sacrifice totul. Cu cât cineva se 
pierde pe sine însuşi, cu atât se găseşte în Dumnezeu într-o condiție mult mai 
bună: sfinţit, transformat, îndumnezeit. 


Cel smerit simte că puterea lui Dumnezeu „se desăvârşeşte în slăbiciune” (II 
Cor. 12, 9). 


SR 5 e 


Avva Iulian, după ce a plecat să fie sfinţit episcop al Bostrei, a căzut pradă unui 
atentat pus la cale de oamenii care-L urau pe Hristos şi care au vrut să-l omoare, 
otrăvindu-l. Au cumpărat cu bani pe slujitorul lui şi i-au dat otrava să o toarne în 
paharul arhiereului şi să-i dea să bea amestecătura. Slujitorul a făcut aşa cum a 
fost învăţat. EI a dat paharul otrăvit Preasfinţitului Iulian, care cunoştea de la 


Dumnezeu atât viclenia cât şi pe cei care au pus-o la cale. Luând paharul, l-a 
pus înaintea sa şi a trimis să cheme pe toți stăpânii oraşului, printre care se 
găseau şi cei care urziseră crima. Pentru că n-a vrut să divulge pe cei ce-au pus 
la cale uciderea sa, le-a spus cu blândeţe: „Dacă socotiți că mă veţi ucide cu 
otravă, iată beau paharul în faţa voastră”. După ce a făcut semnul Crucii de trei 
ori peste pahar, a zis: „În numele Tatălui şi al Fiului şi al Sfântului Duh, beau 
acum acest pahar”. Apoi, l-a băut înaintea tuturor şi a rămas nevătămat! Văzând 
aceasta, toţi şi-au cerut iertare. 


Din acest exemplu, luat din Limonariu, se vede clar că omul este puternic atunci 
când Atotputernicul Dumnezeu este cu el. Omul poate să biruiască nu numai un 
adversar, ci şi o mulțime numeroasă, cum ne arată Sfânta Scriptură. 


&&& 


Atunci când a voit să întemeieze o naţiune, Dumnezeu a chemat numai pe 
Avraam şi l-a binecuvântat. Pentru a învinge pe măreţul Faraon, nu S-a folosit 
decât de Moise şi Aaron. Adesea, Dumnezeu S-a folosit de un singur om mai 
mult decât de trupe instruite de ofiţeri îndemânatici. 


Israeliţii toţi la un loc au biruit, oare, atâţia câţi a biruit Samson? Saul cu 
armatele sale a biruit mii, iar David zecile de mii (cf. | Regi 18, 7). Dacă noi |] 


iubim pe Dumnezeu „din toată inima şi din tot sufletul” (Mt. 22, 37), ne vom 
umple de har şi de putere, înmulţindu-se înăuntrul nostru roadele duhovniceşti. 


Există însă un mare impediment în creşterea noastră spirituală, pentru care 
Dumnezeu nu poate, din cauza libertăţii noastre, să ne umple de acea putere 
harică a prezenţei Sale, mai dulce „decât mierea şi fagurele” (Ps. 118, 11). Cel 
mai mare obstacol este ataşamentul faţă de noi înşine. Dumnezeu este pe locul 
doi, nu pe primul loc, adică te pui înaintea lui Dumnezeu cu judecăţile tale, cu 
obiceiurile, cu gândurile şi cu capacitatea ta! Este o boală congenitală pe care o 
ai de la început, prin păcatul originar. 


Acest ataşament de sine indică mândria vieţii, pentru care nu ai niciodată răb- 
darea să vezi până în adâncul lucrurilor ceea ce nu merge bine. Mântuitorul a 
spus în Ghetsimani: „Părinte, nu voia Mea, ci voia Ta să se facă!” (Lc. 22, 42). 
Și astfel, EI a fost proslăvit. Predarea de bunăvoie Tatălui ceresc fortifică şi 
înalţă făptura noastră. 


Este necesar să evităm trăirea după instincte, făcându-i loc Domnului, în inte- 
riorul nostru, pentru ca El să Se sălăşluiască în „cămara inimii” prin Duhul 
Sfânt. „Atunci când vine, devenim ritori. Pescarii devin învăţători, desfrânaţii se 
înţelepţesc, furii încetează de a mai fura. Şi toţi se căiesc. Cine lucrează toate 


acestea? Singurul care ştie totul, Cârmaciul cel bun, dulcele lisus, Singura Dra- 
goste adevărată” (cf. Gheron Iosif). 


Când inima este cu adevărat ataşată de Dumnezeu şi curăţită de orice întinare, 
atunci vom primi puterea de sus, împlinind cu sârguință Legea lui Dumnezeu. 
De aici şi îndemnul Avvei Ammona: „Îmbrăţişaţi dumnezeiasca putere, ca să 
petreceţi toţi anii voştri în libertate duhovnicească şi să lucraţi uşor poruncile lui 
Dumnezeu”. 


lubiţii mei, să fim bucuroşi şi recunoscători că de-a dreapta Tatălui, în ceruri, 
avem un Mântuitor şi Domn, pe lisus Hristos, care are putere multă. EI, aşa cum 
spune Sfântul apostol Pavel, „poate să facă, prin puterea cea lucrătoare în noi, 
cu mult mai presus decât toate câte cerem sau pricepem noi” (Efes. 3, 20). 


Mântuitorul nostru, ca Doctor sufletesc, Îşi manifestă atotputernicia Sa întor- 
cându-Se de la păcatele noastre şi reaşezându-ne în prietenia Sa prin „covâr- 
şitoarea bogăţie a harului Său” (Efes. 2, 7). Mântuitorul nostru, ca Doctor tru- 
pesc, Îşi manifestă atotputernicia Sa izbăvindu-ne de durerile noastre fizice, că 
de aceea a venit în lume, ca să vindece „toată boala şi toată neputinţa în popor” 
(Mt. 9, 35). 


In încercări, în necazuri şi în dificultăţi, El ne dă o putere neaşteptată, încât nu 


ne mai recunoaştem sărmana şi fragila noastră fire. Cei slabi ajung curajoşi, cei 
dezorientaţi primesc povăţuire, cei neînvăţaţi primesc înţelepciune, cei întinaţi 
se curăţă şi cei slăbănogi îşi iau patul şi umblă (cf. Mc. 2, 11). 


Când experimentezi acest lucru, nu poţi decât să-L. prea măreşti, cu recu- 
noştinţă, pe Dumnezeu cel mare şi minunat, zicând cu Sfânta Fecioară Maria: 
„Că mi-a făcut mie mărire Cel Puternic şi sfânt este numele Lui” (Lc. 1, 49). 
Amin. 


Înaltpreasfinţitul părinte Calinic: Sfântul Grigore Palama, teologul 
„energiilor divine necreate” 


lubiţi cititori şi cititoare pomenirea Sfântului Grigorie Palama - în a doua 
Duminică a Postului mare - este legată de cinstirea icoanelor, fiind, de altfel, o 
prelungire a triumfului icoanei, ca poartă harică spre Dumnezeu. 


Sfântul Grigorie Palama (1296-1359), fondatorul şi susținătorul fervent al isiha- 
smului, a fost atras de viaţa monahală, - întocmai tatălui său Constantin, sfet- 
nicul sau consilierul împăratului Andronic II, care s-a călugărit înainte de 
moarte sub numele Constantius - fiind inițiat în practica „rugăciunii inimii” de 
mitropolitul şi scriitorul filocalic Teolipt al Filadelfiei. 


La numai 21 de ani, în 1317, a devenit ucenicul lui Nicodim Athonitul, pus- 
tnicul care îşi avea chilia nu departe de Mănăstirea Vatopedu. După o bogată 
experienţă duhovnicească dobândită în Lavra Sfântului Atanasie (până în 1321), 
după o aspră nevoinţă în pustiul Glosia (până în 1324), după o şedere închinată 
lui Dumnezeu în Tesalonic, oraşul hirotoniei sale întru preot, dar şi după o 
perioadă austeră pe un munte de lângă Veria (până în 1326), Sfântul Grigorie s- 
a retras, dimpreună cu fratele său Macarie, la Schitul „Sfântul Sava” din Sfântul 
Munte Athos, încercând să răspundă în scris marilor frământări teologice şi 
spirituale ale timpului. 


Aşa se face că, în 1335, el lucra la două tratate despre purcederea Sfântului Duh 
şi lumina necreată a lui Dumnezeu, ca răspuns la cele trei tratate împotriva 
isihasmului scrise de Varlaam, un învăţat călugăr calabrez cu o viaţă plină de 
ciudăţenii. 


În tratatele sale, Palama susţinea că nu este imposibil a vedea lumina necreată a 
dumnezeirii, una şi aceeaşi cu lumina Taborului; ea este o lucrare, o energie 
necreată a lui Dumnezeu, izvorâtă din Fiinţa Sa nevăzută, însă fără a fi identică 
cu Fiinţa însăşi. 


Despre vederea luminii necreate, pe lângă Sfintele Evanghelii (Matei 17, 1-8; 
Marcu 9, 2-9; Luca 9, 28-36), vorbesc şi Epistolele Sfinţilor apostoli Petru şi 
loan. 


Petru spune: „fiindcă am văzut slava Lui cu ochii noştri” (II Petru 1, 16); iar 
loan: „ceea ce am văzut cu ochii noştri, ce am privit [...] Viaţa s-a arătat şi am 
văzut-o şi mărturisim şi vă vestim Viaţa de veci, care era la Tatăl şi s-a arătat 
nouă [...] vă vestim şi vouă, ca şi voi să aveţi împărtăşirea cu noi” (| loan 1, l- 
3). 


Axat pe învăţătura Sfinţilor Vasile cel mare (Ț379), Grigore de Nyssa (f395), 
Evagrie Ponticul (7399), Macarie Egipteanul (391), Diadoh al Foticeei 
(Ț=500), loan Scărarul (649), Sfântul Grigorie Palama vorbeşte, cu o elocvenţă 
de neînvins, despre deosebirea dintre Fiinţa lui Dumnezeu (ousia) - inaccesibilă 
şi incomunicabilă oamenilor - şi energiile Sale necreate, care decurg din Fiinţa 
Sa, energii sau lucrări prin care Dumnezeu Se descoperă oamenilor, asupra că- 
rora EI revarsă harul Său, spre a dobândi mântuirea şi îndumnezeirea. 


Procesul de îndumnezeire, deşi este un act supranatural, este posibil, spune 
Sfântul Maxim mărturisitorul. Aceste energii sunt comune celor trei Persoane 
ale Sfintei Treimi, iar prin lucrarea lor Dumnezeu Se manifestă în lume. 


Afirmațiile acestea nu contravin cu nimic învăţăturii Bisericii, statornicită la 
Sinoadele Ecumenice, precum şi la cele locale. 


Isihasmul dorea ca adevărul - mărturisit în formularea sa dogmatică - să fie 
experiat, pentru că el este, în primul rând, o trăire mistică, legată de Trinitatea 
creştină. Or, trăirea lui Dumnezeu, pe care au experimentat-o sfinții - cum 
afirmă părintele Dumitru Stăniloae - este realizată prin harul Duhului Sfânt. De 
altfel, isihasmul este calea rugăciunii neîntrerupte, în care Duhul Sfânt ia în 
stăpânire sufletul - eliberat de imagini şi concepte, de patimi şi de păcate - şi îi 
arată în EI Însuşi imaginea nevăzută a lui Dumnezeu. 


Învățătura Sfântului Grigorie Palama despre energiile divine necreate, energii 
care nu există în afara lui Dumnezeu, nu este nouă, ci îşi are izvorul atât în Noul 
Testament, cât şi în învăţătura Sfinţilor părinţi, tradiția ei - cum învaţă Sfântul 
Vasile cel mare - pierzându-se în cele ce se ţin „în tăcere”. Prin energiile divine, 
oamenii ajung „părtaşi dumnezeieştii firi” (II Petru 1, 4), însă fără ca, prin 


acestea, ființa omenească să devină Fiinţa lui Dumnezeu, Fiinţă care rămâne 
ascunsă omului în esenţa Sa. 


Relaţia dintre esenţă şi energii - adică dintre Fiinţa dumnezeiască şi lucrările 
Sale - este o relație care defineşte, în acelaşi timp, identitatea şi distincția; păs- 
trează transcendenţa totală a lui Dumnezeu şi fundamentează experienţa mistică 
de unire a omului cu Dumnezeu. Astfel, omul poate fi îndumnezeit în mod real, 
fără ca transcendenţa divină să fie afectată. 


Indumnezeirea este obiectivul - sau mai bine zis scopul credinţei noastre 


Or, Rugăciunea lui lisus - spune părintele I. Rămureanu - este o afirmare 
necondiționată a convingerii în existenţa lui Dumnezeu - Treime, dar şi a dorin- 
ței de a fi în comuniune cu Dumnezeu Cel în Treime prea slăvit; aceasta este 
comoara care ni s-a încredinţat şi pe care, cum îndeamnă Sfântul Pavel, trebuie 
să o păzim „cu ajutorul Sfântului Duh, care sălăşluieşte întru noi” (II Timotei 1, 
14). 


Prin numirea lui lisus drept „Fiu al lui Dumnezeu” se prezumă existenţa Tatălui, 
iar prin numirea lui lisus ca Domn se prezumă existenţa Duhului Sfânt, dacă 
ținem seama de ceea ce ne descoperă Sfântul apostol Pavel: „nimeni nu poate să 
zică: Domn este Lisus!, decât în Duhul Sfânt” (1 Corinteni 12, 3). În acelaşi 
context, prin invocarea numelui lui lisus se afirmă şi firea Lui umană pe lângă 
dumnezeirea Sa. Din această cauză, omul unit cu Hristos - Persoană devine 
purtător de Lumină necreată, scrie părintele Stăniloae. 


În Apus, Toma de Aquino ($1274) susţinea că între Fiinţa lui Dumnezeu şi 
energiile Sale divine care, potrivit teologilor apuseni, sunt create nu există deo- 
sebire reală; însă, în mod paradoxal, aceasta face imposibilă îndumnezeirea 
omului, deoarece Dumnezeu, spune el, rămâne izolat omului. 


Un opozant vehement al doctrinei isihaste a fost călugărul Varlaam din Cala- 
bria, care susținea că lumina de pe Tabor a fost materială, stricăcioasă şi trecă- 
toare. Negreşit, acesta era pe linia de gândire apuseană care prezenta învăţătura 
despre lumina taborică nu numai prin prisma revelaţiei divine, ci şi prin prisma 
filosofilor scolastici şi post-scolastici, deşi el se pretindea a fi un teolog răsă- 
ritean. 


De altfel, în tratativele de unire dintre Biserica Ortodoxă şi cea Romano- 
Catolică prezidate de papa Benedict al XII-lea (1334-1342), care au avut loc la 
Avignon, în 1339, ca trimis al împăratului Andronic III, călugărul Varlaam a 
susținut învăţătura ortodoxă, pentru ca după un an (1340) să-i acuze pe isihaşti 
de diteism (existenţa a doi dumnezei într-unul singur). 


Cu toate acestea, Sinodul de la Constantinopol (1341) n-a ţinut cont de argu- 
mentele calabrezului catolic şi s-a pronunţat în favoarea isihasmului, con- 
damnându-l pe Varlaam şi învăţătura lui. Dată fiind această situaţie, Varlaam a 
părăsit Constantinopolul şi a plecat în Italia (1342), unde a ajuns episcop de 
Gerace. Ca episcop, a continuat atacurile nu numai împotriva isihasmului, ca 
metodă şi doctrină, ci şi a Ortodoxiei. 


Nu a fost singurul adversar al isihasmului, ci lui i s-au alăturat patriarhul ecu- 
menic loan al XIV-lea Calecas (1334-1347), precum şi Grigore Achindin, 
susținuți de împărăteasa Anna de Savoia (1347). Ba, mai mult, în Sinodul de la 
Constantinopol (1345), loan al XIV-lea Calecas l-a condamnat şi anatematizat 
pe Sfântul Grigorie Palama, condamnare care i-a fost ridicată de Isidor de 
Monemwvasia (1347-1350) - care a urmat în scaunul ecumenic după înlăturarea 
lui loan al XIV-lea Calecas - în cadrul Sinodului ţinut la Constantinopol, în anul 
1347. De altfel, la sinoadele din 1347 şi 1351 s-a aprobat doctrina palamită, mai 
ales că din 1347 urcase pe tron loan al VI-lea Cantacuzino (1347-1355), ca aso- 
ciat al împăratului loan al V-lea Paleologul (1341-1391), un susţinător al 
isihasmului. Aşa se şi explică faptul că, după 1355, el s-a călugărit în Mănă- 
stirea Manganelor din Constantinopol, sub numele de Ioasaf, după care s-a 
retras în Muntele Athos. 


Aşadar, patriarhul ecumenic Isidor de Monemvasia (1347-1350) a ridicat, în 
1347, pe Sfântul Grigorie Palama la rangul de arhiepiscop al Tesalonicului, 
unde a păstorit până la moartea sa (13 noiembrie 1359). 


În Sinodul ţinut pe 27 mai 1351, în Biserica Vlaherne din Constantinopol, în 
timpul patriarhului ecumenic Calist I (1350-1353 şi 1355-1363), isihasmul a 
fost proclamat doctrină oficială a Bisericii Răsăritului, pătrunzând astfel în tot 
Orientul creştin ortodox. Miezul doctrinei isihaste, care s-a impus în Ortodoxie, 
constă în faptul că Fiinţa lui Dumnezeu - inaccesibilă omului - şi energiile Sale 
necreate nu sunt separate, deşi se deosebesc; dimpotrivă, ele formează o unitate, 
la om ajungând energiile sau puterile divine şi nu Fiinţa lui Dumnezeu, care 
rămâne inaccesibilă oamenilor. 


Poziţia lui Varlaam de Calabria, ca de altfel şi a altor susţinători de-ai săi — Gri- 
gorie Achindin (1348), Nichifor Gregoras (1360), Dimitrie Kydones monahul 
(1397) şi canonistul Constantin Armenopoulos (1380) - este tributară Apu- 
sului raţionalist, care menţine distanţa dintre divin şi uman. 


Or, învăţătura Sfinţilor părinți răsăriteni, sintetizată de Sfântul Grigorie Palama 
şi susținută de patriarhul Filotei Cokkinos (1353-1354 şi 1364-1376), Grigorie 
Sinaitul (71346), Nil Cabasila (71363), Nicolae Cabasila (71371), Simeon al 
Tesalonicului (1429) ş.a., are ca scop descoperirea lui Hristos în noi, precum şi 


transfigurarea întregii noastre fiinţe în şi prin El. Este evident, pe de o parte, că 
Hristos este în noi şi se uneşte cu noi, însă, pe de altă parte, ne schimbă şi ne 
transformă în El Însuşi, cum spune Nicolae Cabasila în lucrarea sa, Viaţa în 
Hristos. 


Pe pământ românesc, isihasmul a existat din cele mai vechi timpuri. Cu toate 
acestea, o prezenţă a spiritului isihast la noi este certificată abia în secolul al 
XVIII-lea, după publicarea Filocaliei de către Nicodim Aghioritul (1804), în 
1792, la Veneţia. 


Printre numele de rezonanţă care au contribuit la răspândirea isihasmului, mai 
ales prin operele lor, se numără stareţul Vasile de la Poiana Mărului (1767, 
semnatarul predosloviilor la lucrările lui Grigorie şi Filotei Sinaitul, stareţul 
Paisie de la Neamţ (31794), prin traducerea Filocaliei şi a altor scrieri patristice 
filocalice în slavonă şi română, şi părintele Dumitru Stăniloae (71993), tradu- 
cătorul celor douăsprezece volume ale Filocaliei, precum şi al altor scrieri cu 
temă ascetică şi mistică. 


Sfântul Grigore Palama (1296-1359) rămâne teologul „energiilor divine ne- 
create”, dar şi cel care va diagnostica originea maladiilor spirituale apusene, ale 
căror consecinţe sunt dezastruoasele curente de secularizare a vieţii bisericești, 
precum şi umanismele care au dus la totalitarismele secolului al XX-lea, cărora 
le-au căzut victime milioane de vieţi omeneşti. 


Pe 13 noiembrie 1359, arhiereul lui Hristos, teologul şi propovăduitorul harului 
necreat - la numai 63 ani de viaţă şi 12 ani de arhierie - s-a strămutat în lăca- 
şurile cele veşnice, inundat de lumina harului dumnezeiesc. A fost canonizat în 
şedinţa Sinodului de la Constantinopol din 5 aprilie 1368, prezidat de patriarhul 
Filotei Cokkinos. 


Moaştele sale, făcătoare de minuni, scăpate întregi de furia incendiului din 1890 
năpustit asupra Catedralei „Sfântul Dimitrie” din Tesalonic, în care au fost 
aşezate iniţial, se află astăzi în Catedrala „Sfântul Nicolae” din acelaşi oraş. 


Sursa: arhiepiscopiasucevel.ro 


Înaltpreasfinţitul părinte Calinic: Predică la Duminica a doua din Post - 
„Indrăzneşte, fiule!” 


Preacuvioşi şi prea cucernici părinţi, prea cuvioase maici, iubiţi credincioşi şi 
credincioase, minunea vindecării slăbănogului din Capernaum este relatată de 
sinoptici astfel: Matei 9, 1-8; Marcu 2, 1-12 şi Luca 5, 17-26. 


Sfinţii evanghelişti Marcu şi Luca expun episodul imediat după momentul vin- 
decării unui lepros, deci înaintea intrării Mântuitorului în ţinutul Gherghe- 
senilor, pe când Sfântul evanghelist Matei relatează minunea după momentul 
izgonirii Mântuitorului din acel ținut. 


Într-un timp relativ scurt, Mântuitorul a revelat oamenilor trei puteri nebănuite: 
asupra naturii, asupra demonilor şi asupra păcatului şi a bolii. Minunea adusă în 
atenţia noastră îl are ca protagonist pe un slăbănog din Capernaum (cf. Matei 9, 
1); am putea spune că este vorba despre un consătean al Mântuitorului. 


Capernaumul era numit „cetatea Sa” (Matei 9, 1; vezi şi Matei 4, 13, Marcu |, 
21). Fără îndoială că slăbănogul Îi era cunoscut Mântuitorului; un paralitic, însă 
un altul decât cel de la scăldătoarea Vitezda, despre care face vorbire doar 
Sfântul evanghelist loan (5, 2, 5). 


Spre deosebire de paraliticul de la Vitezda, bolnav de 38 de ani şi lipsit de orice 
fel de ajutor, cel din Capernaum ne este prezentat ca fiind înconjurat de dra- 
gostea şi afecțiunea a patru prieteni. În lupta lui cu suferinţa nu era singur; patru 
îl slujeau, purtându-l pe umerii lor. Paraliticul de la Vitezda a fost vindecat de 
Hristos datorită voinţei lui: „Voieşti să te faci sănătos?” (loan 5, 6), pe când pe 
cel din Capernaum Hristos l-a vindecat graţie credinţei celor patru care îl purtau. 
Credinţa lor a fost remediul, leacul vindecării slăbănogului. 


Textul evanghelic surprinde lămurit momentul: „Văzând credinţa lor, (Hristos) 
i-a spus slăbănogului: „Fiule! lertate îţi sunt păcatele tale!” (Matei 9, 2). Este 
primul om iertat din lume. Desigur, puterea de a ierta a preluat-o Biserica de la 
Întemeietorul ei prin apostoli (loan 20, 23). 


Pentru Dumnezeu, cei patru erau transparenţi; le-a putut vedea credinţa. Cre- 
dinţa celor patru în puterea dumnezeiască a lui lisus reiese şi din modul lor 
insistent de a ajunge în casa din Capernaum în care Mântuitorul îşi rostea pre- 
dica. 


Nu era pentru prima dată când lisus vindeca pe fundamentul credinţei altora. 
Aşa a vindecat pe sluga sutaşului din Capernaum (Matei 8, 5-13), pe femeia ce 
avea curgere de sânge de doisprezece ani, în drum spre casa lui Iair (Matei 9, 
20-22), pe fiica femeii canaanence (Matei 15, 21-28) şi pe mulţi lunatici, surzi şi 
muţi (Matei 9, 32; 15, 30; 17, 14-18). Desigur, Mântuitorul a vindecat pe mulţi 
şi din milă (Matei 8, 16). 


Sfinţii evanghelişti Marcu (2, 4) şi Luca (5, 19) spun că cei patru, negăsind loc 
pe unde să-l introducă în casă, din pricina mulţimii venite din toate satele 
Galileei, ludeei şi Ierusalimului, s-au suit pe acoperişul locuinţei în care se afla 
lisus de câteva zile şi, desfăcându-l, l-au lăsat pe slăbănog cu patul în mijlocul 
casei, înaintea lui lisus. Ne este cunoscut faptul că, la evrei, casele aveau o parte 
a acoperişului rabatabilă şi erau prevăzute cu o scară exterioară, cu un parapet 
protector din cărămidă. De obicei, pe acoperişul casei, evreii, când aveau 
oaspeţi, montau corturi în care se putea dormi sau de multe ori, puneau la uscat 
bumbac, in ş.a. 


Cât priveşte patul slăbănogului, exegeţii spun că era un pat format dintr-un 
schelet, probabil din lemn sau din lemn, rabatabil, prevăzut cu o plasă pe care se 
punea o saltea subţire. 


Cauza slăbănogirii erau păcatele: „Îndrăzneşte, fiule! Iertate sunt păcatele tale!” 
(Matei 9, 2), i-a spus Mântuitorul, întrerupându-Și pentru puţin timp cuvântul. 
Hristos, iertându-i păcatele, l-a vindecat mai întâi sufleteşte, iar apoi l-a vin- 
decat şi trupeşte. 


Simţindu-l timorat, Mântuitorul i s-a adresat ca un părinte: „Îndrăzneşte, fiule!”. 
Prin acest mod de adresare, Hristos l-a asigurat pe paralitic că nici prezenţa lui 
şi nici insistențele celor patru care îi purtau patul nu au fost supărătoare. 
Maniera de adresare a Mântuitorului - „Îndrăzneşte, fiule!” - a fost ca un balsam 
pe sufletul lui. 


Deşi nu era zi de sâmbătă, ceea ce a atras atenţia a fost faptul că Mântuitorul i-a 
spus paraliticului: „lertate sunt păcatele tale!” Ştiut este faptul că între boală şi 
păcat există o legătură cauzală - ca de la cauză la efect. 


În accepțiunea cărturarilor, slăbănogirea ar fi putut fi vindecată de orice om cu 
viaţă sfântă, însă iertarea păcatelor era o prerogativă exclusivă a lui Dumnezeu. 
Or, cărturarii, auzindu-L pe lisus spunându-i slăbănogului: „lertate sunt păcatele 
tale!”, s-au revoltat, cugetând în inimile lor: „Pentru ce vorbeşte Acesta astfel? 
EI huleşte! Cine poate să ierte păcatele fără numai unul Dumnezeu?” (Marcu 2, 
7) 


Hula împotriva lui Dumnezeu atrăgea după sine - după reglementările Legii - 
chiar uciderea cu pietre (Leviticul 24, 15 şi Deuteronomul 18, 20). Aveau astfel 
temei legal ca ei să se considere în măsură să-L răzbune pe Dumnezeu. 


Dincolo de această atitudine ostilă, manifestă, Hristos - Fiul lui Dumnezeu - i-a 
întrebat: „Pentru ce cugetaţi rele în inimile voastre?” (Matei 9, 4). Le-a cunoscut 
gândurile. Era Dumnezeu! Intrebarea era un mijloc prin care le revela dumne- 
zeirea Sa. 


Voia ca prin întrebarea pusă - în marea Sa iubire de oameni - să-i încredinţeze 
de adevărul că, în fapt, cunoaşterea inimii cuiva este o însuşire exclusivă a lui 


Dumnezeu (| Regi 16, 7, II Paralipomena 6, 30, Psalmii 7, 10). Voia să le dea o 
dovadă de netăgăduit a dumnezeirii Sale: „Domnul cunoaşte gândurile oame- 
nilor, că sunt deşarte” (Psalmii 93, 11). Hristos l-a văzut pe Natanael, care sub 
smochin se îndoia că din Nazaret poate ieşi ceva bun, mai înainte ca acesta să 
fie adus la EI (loan 1, 46-48). 


Dar oare au înţeles ei ceva? Nicidecum, ci li s-a părut că Hristos huleşte. De 
aceea, EI i-a întrebat iarăşi: „Căci ce este mai lesne?, a zice: lertate sunt păcatele 
tale, sau a zice: Scoală-te şi umblă?” (Matei 9, 5). Nu au răspuns nimic; nici nu 
puteau. Hristos şi-a continuat expozeul: „Dar ca să ştiţi că putere are Fiul 
Omului pe pământ a ierta păcatele, a zis slăbănogului: Scoală-te, ia-ţi patul şi 
mergi la casa ta.” (Matei 9, 6). 


Cum adică un paralitic „să-şi ia patul şi să meargă la casa sa?” Da, iertarea 
păcatelor s-a consumat în chip nevăzut, dar s-a vizualizat manifest: „ŞI s-a 
sculat îndată şi, luându-și patul, a ieşit înaintea tuturor” (Marcu 2, 12) şi „s-a 
dus la casa sa” (Matei 9, 17). 


Minunea nu a fost o iluzie, ci o realitate constatată atât de adversarii lui lisus, 
care erau mulți, cum spun Sfinţii evanghelişti, cât şi de rudele celui vindecat, ei 
fiind cei mai autorizaţi cunoscători ai suferinţei lui. Mărturii vii! Mulţimile, 


văzând cele întâmplate, s-au înspăimântat; probabil şi de teama de a nu fi pe- 
depsiţi pentru gândurile lor ascunse. 


Când Mântuitorul a spus: „Curăţă întâi partea dinăuntru a paharului şi a blidului, 
ca să fie curată şi cea din afară” (Matei 23, 26), se referea tocmai la gândurile 
necurate care pornesc din inimă şi spurcă sufletul omului (Matei 16, 18-20). 
Altădată, Mântuitorul a întărit: „«Urâciunea pustiirii» [...] stând în locul cel 
sfânt” (Matei 24, 15). Adică, gândurile rele stau în minte şi în inimă - locul cel 
sfânt. 


Deci, mulțimile impresionate de cele văzute şi întâmplate, „au slăvit pe Dumne- 
zeu, cel care dă oamenilor asemenea putere” (Matei 9, 8). Au irupt în cuvinte de 
slavă aduse lui Dumnezeu, nicidecum lui Hristos, despre care, în îngustimea 
minţii lor, continuau să creadă că este doar un om înzestrat cu puteri supra- 
naturale, nu însă şi Dumnezeu. 


Dată fiind această incapacitate a lor de înţelegere, este lesne de bănuit de ce le-a 
fost uşor cărturarilor şi fariseilor să caute, în numele Legii, oportunitatea con- 
damnării lui lisus. 


Slăbănogul, care era purtat odinioară de cei patru binefăcători, după întâlnirea 
cu Hristos s-a întors acasă sănătos, pe picioarele lui, mărturisind împreună cu 
cei prezenţi puterea dumnezeiască a Binefăcătorului. 


Mântuitorul lisus Hristos le-a arătat şi de această dată cărturarilor şi fariseilor 
care-L monitorizau că, precum are puterea de a ierta păcatele, tot aşa are putere 
şi de a vindeca în mod minunat „orice boală şi orice neputinţă în popor”. 


Faptul că EI a intervenit în viaţa paraliticului, vindecându-l sufleteşte şi trupeşte, 
demonstrează, contrar vrerii inamicilor declaraţi ai Săi - de atunci, dar şi din 
toate timpurile - că EI este nu doar un om cu puteri supranaturale, ci Însuşi Fiul 
lui Dumnezeu întrupat. El este Dumnezeu! Acesta este, de altfel, şi mesajul 
Evangheliei! 


Ips Ioachim: Să căutăm la Hristos iertare și vindecare 


Odoxologia.ro 


Pe calea către bucuria pascală, Biserica a rânduit să ne aducă în atenţie o serie 
de evenimente menite să ne ajute să înţelegem timpul liturgic în care ne aflăm, 
cel al Postului mare. Duminicile din această perioadă sunt repere spirituale care 
conduc mintea spre înțelegerea tainei întâlnirii omului cu Dumnezeu în lumina 
Învierii, iar pericopele evanghelice vorbesc despre puterea vindecătoare a haru- 


lui care poate restaura ființa umană în integritatea ei psihosomatică. 


Suntem în cea de a doua duminică a Postului mare, când părinţii Bisericii au sta- 
bilit să citim o pericopă evanghelică (Marcu 2, 1-12) ce nu pare a avea vreo 
legătură cu postul. Este vorba despre vindecarea paraliticului din Capernaum. 
lisus îi iartă păcatele, iar când cărturarii se minunează că altcineva decât 
Dumnezeu îndrăznea să acorde iertarea păcatelor, Hristos le răspunde: „Ce este 
mai uşor a zice slăbănogului: lertate îți sunt păcatele, sau a zice: Scoală-te, ia-ţi 
patul tău şi umblă? Dar, ca să ştiţi că putere are Fiul Omului a ierta păcatele pe 
pământ, a zis slăbănogului: „Zic ţie: Scoală-te, ia-ţi patul tău şi mergi la casa 
ta.” (Marcu 2, 9-11) 


Vindecarea şi iertarea nu trebuie separate 


Aşadar, tema centrală a pericopei evanghelice de astăzi este cea a credinţei în 
puterea de a ierta păcatele şi de a vindeca a Mântuitorului şi Dumnezeului 
nostru. Vindecarea și iertarea nu trebuie separate una de celaltă. Paraliticul, în- 
tins pe pat, a fost aşezat la picioarele lui Hristos, ale cărui prime cuvinte nu au 
fost „eşti vindecat”, ci „iertate îți sunt păcatele tale”, arătând prin aceasta legă- 
tura dintre păcat şi boală. În concluzie, pentru a scăpa de durerile noastre fizice, 


înainte de a cere de la Dumnezeu vindecarea bolilor trupești, trebuie să ne ru- 
găm pentru purificarea noastră interioară, pentru iertarea păcatelor noastre. 


Cu toţii avem nevoie să ne eliberăm de greutatea greşelilor noastre, iar pentru 
aceasta, timpul postului este cel mai propice. În timpul postului trebuie să cău- 
tăm să ne eliberăm de această povară a păcatelor care ne împiedică să ne atin- 
gem obiectivul nostru comun - mântuirea. Dar cum putem face aceasta? Este 
simplu: prin spovedanie! Hristos a aşezat bine lucrurile. Ne-a lăsat această 
Sfântă Taină, prin care avem posibilitatea de a deveni oameni noi, ca atunci 
când ieşim din apa botezului. Este păcat că acest lucru este din ce în ce mai 
ignorat. 


Postul este timpul privilegiat pentru pocăință, rugăciune şi smerenie. Acesta 
este, pentru creştini, timpul în care împlinesc taina spovedaniei, cu precădere. 
Spovedania, se ştie, trebuie să fie consecinţa unei crize. Însă astăzi, continuăm 
să ne împărtăşim cu ușurință, uitând un pic prea repede cuvântul teribil al 
Sfântului Grigorie Palama, pe care îl pomenim astăzi: „frate, nu te împărtăşi 
niciodată fără lacrimi”. 


Spovedania, clinică duhovnicească 


Dacă astăzi nu ne mai spovedim, o facem pentru două motive principale: primul 
este pentru că am rămas împotmoliți într-o perspectivă juridică asupra păcatului, 
deşi el este o boală. Considerăm spovedania un tribunal, când ea este o clinică. 


Preotul ortodox primește penitentul spunându-i: „lată, fiule, Hristos stă nevăzut, 
primind mărturisirea ta cea cu umilinţă. Deci nu te ruşina, nici te teme ca să 
ascunzi de mine vreun păcat, ci fără sfială spune toate câte ai făcut, ca să iei 
iertare de la Domnul nostru lisus Hristos. lată şi sfânta Lui icoană înaintea 
noastră este. Şi cu sunt numai un martor, ca să mărturisesc înaintea Lui toate 
câte-mi vei spune mie; iar de vei ascunde de mine ceva, să ştii că toate păcatele 
îndoite le vei avea; ia seama dar, de vreme ce ai venit la doctor, să nu te întorci 
nevindecat.” 


Nu mergem la spovedanie pentru a fi judecaţi, ci pentru a fi vindecaţi. Tatăl 
nostru din Ceruri nu ne judecă aşa cum o fac magistraţii din această lume. Lui îi 
ajunge să fie ceea ce este, să fie (re)cunoscut ca Izvorul Vieţii, al Duhului, care 
Se odihneşte deplin în Fiul. Atunci când păcătuim suntem în mod automat 
judecaţi de simpla existență a Tatălui ceresc, în sensul în care noi singuri între- 
rupem legătura noastră cu Izvorul Vieţii. 


Creştinii timpurilor noastre, prizonieri ai unei concepții moralizante despre 
păcat, au tendinţa de a crede că, dacă nu sunt nici criminali, nici adulteri, nu au 


nimic de mărturisit. Or, textele liturgice ale Bisericii Ortodoxe vorbesc şi despre 
păcate involuntare: toate răutățile, toate geloziile, orice lipsă de cumpătare și 
orice necurăţie reprezintă un refuz de a ne lepăda de noi înşine. Golirea de sine 
este necesară pentru ca Tatăl să poată să ne umple de harul Său, Fiul să ne 
inunde fiinţa cu lumina Sa, Duhul Sfânt să ne umple cu viaţa și iubirea Lui. 


Spovedania presupune conştientizarea faptului că, oricât de puţin am păcătuit, 
suntem bolnavi, pentru că suntem separați de Cel ce este Viaţa Însăşi. Trăim o 
sărmană viață moartă! Taina Mărturisirii este actul care ne face conştienţi de 
boala noastră și de moartea în care ne aflăm. Doar prin acest act de conştien- 
tizare a morții omul poate să se apropie de revelația Vieţii, de posibilitatea de a 
învia la Paşti cu Hristos. 


Sfârşitul singurătăţii noastre 


Cel de al doilea motiv pentru care nu ne mai mărturisim este că suntem încă 
tributari unei false concepții despre Biserică, în baza căreia o reducem pe acea- 
sta la un ansamblu de instituţii exterioare omului, ignorând un fapt esențial, 
anume că ea este matricea în care noi suntem în comuniune cu Viaţa Tatălui. 


Fiind creați după chipul și asemănarea lui Dumnezeu, ne definim, ca şi EI, ca 
persoane în comuniune cu alte persoane. 


Noi credem într-un singur Dumnezeu, întreit în persoane. Spunând că suntem 
După chipul și asemănarea Lui, spunem că, nimic din ceea ce ne priveşte nu ne 
afectează doar pe noi ca indivizi. Nu putem să ne împăcăm cu Hristos excluzând 
Mireasa Sa, care este Biserica. 


Sfântul apostol Pavel ne spune că atunci când un mădular al Bisericii lui Hristos 
este bolnav, întregul trup este bolnav. De aceea nu trebuie să uităm că spo- 
vedania este sfârşitul solitudinii noastre, aducându-ne mai aproape de Dumne- 
zeu, de noi înşine şi de aproapele căruia îi greşim mereu. 


Să ne ajute Dumnezeu să împlinim acest act de smerenie în timpul Postului 
mare, dar şi în afara acestuia, ori de câte ori ne simțim bolnavi, încărcați şi 
obosiţi, ştiind că Doctorul sufletelor şi al trupurilor noastre ne aşteaptă nevăzut 
la scaunul de spovedanie, pentru a ne dărui iertare și vindecare. Pregătiți astfel 
prin Tainele Bisericii vom putea primi harul necreat, despre care ne vorbeşte 
Sfântul Grigorie Palama în scrierile sale teologice, împărtăşindu-ne din prezența 
luminoasă şi transfiguratoare a lui Dumnezeu. Amin. 


Sursa: eprb.ro 


Ips Timotei: Iertarea păcatelor, dar de la Dumnezeu 


Evanghelia Duminicii a 2-a a Sfântului şi marelui Post al Sfintelor Paşti aduce 
aminte de trecerea Mântuitorului lisus Hristos prin Capernaum, nu prea departe 
de Marea Galileei, loc în care a făcut nenumărate minuni. 


Cei care citesc paginile Sfintei Scripturi îşi aduc aminte că, în Sinagoga din 
Capernaum, Mântuitorul a vorbit despre Trupul şi Sângele Său, despre Pâinea 
care S-a coborât din cer. Aceasta a fost una dintre cele mai importante cuvântări 
pe care Mântuitorul le-a adresat ucenicilor şi tuturor celor care-L urmau. În 
acelaşi loc, Mântuitorul a săvârşit minunea vindecării unui slăbănog. 


Altădată în Ierusalim, Domnul a vindecat la scăldătoarea Vitezda pe cel care nu 
mergea pe picioarele lui de 38 de ani. Acum alt slăbănog era adus înaintea Lui 
într-un mod atipic, întrucât în jurul casei unde se afla Mântuitorul era mulțime 
rar întâlnită, încât cei patru care îl purtau pe slăbănog pe o targă au fost nevoiţi 
să-l coboare prin acoperişul casei. 


Ne întrebăm de ce oamenii nu s-au dat la o parte, de ce nu au arătat atenție 
acestui bolnav purtat de patru binevoitori dorind să ajungă la Mântuitorul, ci au 
ales să rămână indiferenți? Pentru că şi atunci, dar şi acum, sunt oameni insen- 
sibili care vor să-şi îndeplinească cu orice preț doar propriile gânduri şi fapte. 
Nu au uneori grijă nici de cel bolnav. Acest lucru se întâmplă mai ales în cetăți 
aglomerate, dar unde sunt puţini oameni cu suflet. 


Acolo, pe lângă mulţimea care dorea să audă cuvintele Mântuitorului, ne spun 
evangheliştii sinoptici, erau şi cărturarii, mai-marii poporului, care doreau să-L 
prindă pe Mântuitorul în cuvânt, îi ascultau învățăturile şi iscodeau orice afir- 


maţii întrucât la iudei exista o lege: cei care spuneau blasfemii erau omorâţi cu 
pietre. Niciodată nu 1 se permitea cuiva să spună un cuvânt împotriva lui 
Dumnezeu. Așadar, cărturarii aşteptau ca Domnul să spună cuvinte nepotrivite, 
după părerea lor, pentru a avea soarta celor care aduceau blasfemie. 


Când Mântuitorul a spus: „lertate îți sunt păcatele” celui care fusese adus 
înaintea Lui, despre care nu ştim de câţi ani era suferind, aceştia au cârtit în 
inima lor: „Ce vorbeşte Acesta? Cine poate ierta păcatele decât numai unul 
singur, Dumnezeu?” Dar El, cunoscătorul gândurilor şi al inimilor, a spus: „Ce 
este mai uşor a zice slăbănogului: lertate îți sunt păcatele, sau a zice: Scoală-te, 
ia-ţi patul tău şi umblă? (Marcu 2, 9) 


Deşi Mântuitorul a săvârşit atât de multe minuni, atitudinea oamenilor a rămas 
împietrită, cum suntem şi noi de cele mai multe ori astăzi pentru că nu ascultăm 
şi nu împlinim cuvintele Lui. 


Evanghelia Duminicii a 2-a din Postul mare este aşezată în mod inspirat în acest 
răstimp special din cursul anului bisericesc când dorim să ne schimbăm viaţa, 
ieşind din împietrire. Dorim să ne schimbăm felul de a fi şi de a gândi pentru că 
aceasta este de fapt pocăinţa, fiecare realizând-o după râvna şi dorinţa sa. 


Învăţăm că iertarea poate fi dăruită numai de Mântuitorul Hristos prin Biserica 
pe care El a întemeiat-o şi al cărei Cap este. Dacă un om a greșit o dată sau de 
mai multe ori, dar pune început bun, Biserica îi oferă iertarea prin harul Prea- 
sfântului Duh şi prin lucrarea slujitorilor ei, întrucât Mântuitorul, îndată după 
Învierea Lui, a oferit acest dar ucenicilor: „Luaţi Duh Sfânt. Cărora le veţi ierta 
păcatele, le vor fi iertate, şi cărora le veţi ţine, ţinute vor fi” (loan 20, 22-23). 


Iertarea o primim atunci când o cerem cu stăruințţă, când facem pocăință, când 
ne asemănăm celor de altădată care au devenit dascăli ai pocăinţei prin ceea ce 
au spus, au făcut şi prin lacrimile vărsate. 


In viaţa celor care doresc să fie următori ai Mântuitorului există un permanent 
război al gândurilor, pe care Sfinţii părinți l-au numit Războiul nevăzut, căruia 
trebuie să îi opunem rugăciunea, gândul curat şi îndreptat către Dumnezeu. 


Un părinte filocalic, Marcu Ascetul, spune: „Aşa cum focul nu rămâne nici- 
odată cu putere în apă, tot aşa gândurile cele rele, cele necurate nu rămân 

prezente în inimile cele iubitoare de osteneală”. Omul care nu va îngădui 
gândurilor străine să-şi facă loc în inima lui, chiar dacă va avea de luptat, va 
birui. 


Sfinţii părinţi recomandă rugăciunea cea mai scurtă: Doamne lisuse Hristoase, 
Fiul lui Dumnezeu, miluieşte-mă pe mine, păcătosul, numită a inimii sau din 
toată vremea. Recunoaşterea Mântuitorului ca Fiu al lui Dumnezeu, singurul 
care are putere să ne mântuiască, dar şi înţelegerea stării noastre de păcătoşenie, 
unită cu permanenta rugăciune rostită cu toată inima, poate izgoni din inimă 
gândurile necuviincioase care pot deveni într-o zi patimi şi ne pot aduce robie 
sufletească. 


Felul nostru de a gândi şi făptui ne apropie sau ne îndepărtează de Dumnezeu. 
Am putea schimba gândurile rele cu cele bune, cu rugăciunea curată şi stă- 
ruitoare, pe care şi Sfântul Grigorie Palama o recomanda ucenicilor, monahi şi 
credincioşi din cetate care doreau să se curăţească de patimi şi să ajungă la 
vederea luminii dumnezeieşti, aşa cum s-au învrednicit cei trei apostoli care au 
fost împreună cu Domnul pe Muntele Taborului şi au văzut Slava Lui. 


Omul bolnav din Evanghelie n-ar fi putut ajunge singur în faţa Mântuitorului; el 
a fost adus de patru oameni. Cine erau aceştia nu ştim! Erau fraţi, rudenui, 
prieteni, vecini ori oameni sensibili la suferinţa lui, care au lăsat treburile lor, 
grijile de fiecare zi şi l-au dus pe paralitic înaintea Mântuitorului cu dorința de 
a-l vindeca şi de a-i alina suferinţa? 


Cineva spunea că fiecare dintre noi trebuie să fie fericit dacă are patru prieteni 


adevăraţi în viaţă, după numărul celor care l-au adus înaintea Mântuitorului pe 
neputinciosul din Capernaum. Deşi considerăm că avem mulți prieteni pe care 1- 
am întâlnit în anumite împrejurări, prietenii adevăraţi sunt rari şi pentru aceasta 
sunt foarte preţioşi. S-a şi spus că prietenii sunt mai presus decât rudeniile de 
sânge care, moştenite, uneori te onorează, alteori nu, dar prietenii constituie cu 
adevărat dar de la Dumnezeu. 


Sfinţii părinți ne recomandă să avem prieteni care se roagă mai mult decât noi, 
şi mai virtuoşi pentru a învăţa de la dânşii. Prietenii trebuie să fie mai buni ca nu 
cumva să te tragă în jos, ci să te ajute să urci. Prietenul adevărat este foarte rar 
întâlnit. Câţi dintre noi îşi mai fac timp ca să meargă la un om paralizat sau grav 
bolnav? Câţi îşi mai găsesc timp ca să-l ajute aşa cum l-au ajutat cei patru pe 
slăbănogul din Evanghelie? Biserica ne îndeamnă să fim atenţi la suferințele 
altora. Dumnezeu lucrează prin oameni aleşi care pot săvârşi fapte asemenea ce- 
lor patru prieteni devotați din Evanghelie. 


Mântuitorul se afla în Capernaum pentru a face bine, pentru a-i ajuta pe oameni 
şi acest lucru s-a văzut din istorisirile Evangheliilor, dar erau câţiva, potrivnici 
ai Mântuitorului. Acestora le-a spus: „Pentru ce cugetaţi acestea în inimile voa- 
stre?” 


Din nefericire, constatăm că adversarii de atunci sunt prezenţi în toate vre- 
murile. Cu sau fără motive, ei găsesc cuvinte împotriva Evangheliei, împotriva 
Domnului, împotriva celor care împărtăşesc credinţa în Mântuitorul Hristos. 


Fericiţi sunt cei care au curajul mărturisirii apartenenţei lor la învăţăturile Mân- 
tuitorului. Atitudinea a rămas ostilă ca şi în vremea Mântuitorului, lovindu-L de 
multe ori și până la urmă răstignindu-L. 


Adversarii Mântuitorului nu pot să vadă lumina faptelor pe care Le-a săvârşit şi 
pe care mulţi dintre urmaşii Săi le săvârşesc încă; atitudinii lor trebuie să opu- 
nem rugăciunea şi răbdarea. Mântuitorul Le-a spus câteva cuvinte, dar ei nu au 
înţeles adevărul şi profunzimea acestora: „Ce este mai uşor a zice slăbănogului: 
lertate îți sunt păcatele, sau a zice: Scoală-te, ia-ţi patul tău şi umblă?- (Marcu 
2, 9) Aceleaşi cuvinte Mântuitorul le spune adversarilor Săi şi astăzi, iar noi 
rămânem să împlinim cuvintele Lui indiferent de atitudinea unora sau altora, 
duşmani şi potrivnici ai adevărului. 


Mântuitorul a deplâns Capernaumul, locul unde a săvârşit această minune şi 
unde a făcut multe alte semne ale milostivirii Sale, zicând: „Şi tu, Capernaume: 
N-ai fost înălțat până la cer? Până la iad te vei coborî. Căci de s-ar fi făcut în 
Sodoma minunile ce s-au făcut în tine, ar fi rămas până astăzi- (Matei 11, 23). 
Oamenii de acolo care se aflau la răscrucea multor drumuri, într-o zonă comer- 
cială cu multe naţionalităţi, au rămas împietriţi, chiar dacă au văzut mulțimea 
minunilor săvârşite de Domnul. Cei care ajung la Capernaum şi sunt astăzi 
pelerini în Țara Sfântă pe urmele Domnului, chiar în sinagoga unde EI a vorbit 
despre Trupul şi Sângele Său, constată că această cetate este pustie. Tot aşa se 
întâmplă cu locurile unde oamenii au inima împietrită: aceştia se pierd, iar 
locurile unde au vieţuit sunt părăsite. Cetatea Ierusalimului are încă viaţă, sunt 
oameni mulţi care vin de la marginile pământului; Betleemul la fel şi alte locuri, 
dar Capernaumul s-a „pogorât până la iad” , după cum a spus Mântuitorul, întru- 
cât nu a primit cu drag cuvintele rostite atunci şi mai ales nenumăratele minuni. 


Rugăciunea pe care o înălțăm cu toată inima poate să ne aducă iertarea şi darul 
pe care slăbănogul le-a primit de la Mântuitorul: „lertate îţi sunt păcatele”. 
Atitudinea noastră de recunoştinţă, de urmare a Mântuitorului, aduce negrăita 
Sa milostivire şi iubire față de omul aflat în suferință şi păcate. Iubirea şi 
milostivirea lui Dumnezeu să le cerem şi să le primim mai ales în această 
perioadă specială când trebuie să ne curăţim simţirile ca să-L vedem pe Hristos 
strălucind cu neapropiata lumină a Învierii Sale. 


Ips Timotei - Chipul Bunului Păstor şi adevărata mărturisire 


Părinții Bisericii au aşezat în zilele de sărbătorire a marilor ierarhi fragmentul 
scripturistic din Evanghelia Sfântului loan, referitor la Păstorul cel Bun. Marii 
ierarhi cunoscuţi altădată la începutul istoriei, sfinții: Nicolae, Spiridon, Vasile, 
Grigorie, loan Gură de Aur, dar şi alți mari ierarhi, asemenea Sfântului Grigorie 
Palama, pomenit în Duminica a doua a Sfântului şi marelui Post, au fost cu 
adevărat păstori buni care şi-au pus viaţa pentru oile lor. 


Evanghelia vorbește despre Păstorul cel Bun, modelul la care trebuie să pri- 
vească păstorii aflați la începutul misiunii lor, cei cu multă experiență, dar și toți 
cu vârste venerabile, care nu reuşesc întotdeauna să se ridice la aceeași măsură, 
privind către Păstorul cel Bun, şi de aceea vor trebui să deprindă mai multă 
râvnă, să aibă mai mult curaj pentru mărturisirea Evangheliei Domnului. 


Mântuitorul, după ce vindecase un orb, S-a întâlnit din nou cu disprețul fari- 
seilor, care l-au întrebat: oare şi noi suntem orbi? Au vrut să arunce cu pietre, 
dar Mântuitorul le-a pus înainte însușirile păstorului şi ale amăgitorului. Cel 
care nu intră pe uşă în staulul oilor, ci sare pe aiurea, acela este fur şi tâlhar 
(loan, cap. 10). 


Sfântul loan Gură de Aur, în Comentariu la Evanghelia după loan, ne spune: Se 
referă la cei care au fost înaintea Lui și care vor fi după EI, la Antihrist şi la 
prorocii MIncinoşi. 

Cel care intră pe ușă, acela este păstorul oilor, care ascultă glasul lui şi el le 
cheamă pe nume și când le mână, merge înaintea lor. Oile ascultă de glasul lui. 


Dacă este propriu păstorului să intre pe ușă, atunci toţi cei care l-au urmat ar fi 
putut să fie oi, dar unii s-au răzvrătit. Aceștia nu pe păstor îl atacau, ci se 
lepădau ei înşişi de înrudirea cu oile. 


Când a vorbit despre străini şi despre glasul lor, ne spune Sfântul loan Gură de 
Aur, la Teudas şi luda Galileanul s-a referit. 


Acestea erau nume de conspiratori contra romanilor, menţionaţi și de Iosif 
Flaviu. Au fost contestări vehemente din partea zeloţilor, al căror partizan 
fusese înainte şi Simon Zelotul, viitorul apostol. Dintre ei, cei mai importanți 
opozanți făceau parte din tabăra sicarilor sau a asasinilor, a celor care aveau 
pumnal, care au răsculat de multe ori masele, fiind însă înăbușiți de romani. Din 
această grupare insurgentă au făcut parte atât Baraba, cât şi cei doi tâlhari, 
răstigniți de-a dreapta şi de-a stânga Mântuitorului. Termenul de tâlhar, listis, 
apare la Iosif Flaviu cu înţelesul de revoluționar. 


Mântuitorul le-a spus aceste cuvinte într-o pildă. De ce le-a vorbit în chip 
ascuns? Întrucât voia să-i facă mai atenţi, dar mai târziu a lămurit: Eu sunt ușa, 
de va intra cineva prin Mine, va intra şi va ieşi, şi pășune va afla. Păşunea, ne 
spune Sfântul loan Gură de Aur, este hrana şi păstorirea oilor, precum și 
stăpânirea şi autoritatea asupra lor, adică înlăuntru va rămâne şi nimeni nu-l va 
scoate afară. Toţi câți au venit sunt furi şi tâlhari, dar oile nu i-au ascultat (loan 
10, 8). Nu despre proroci a vorbit, ci despre Teudas şi ludas şi alți răzvrătiți. 
Erau oamenii momentului, contemporani. Oile nu i-au ascultat! S-a referit 
tocmai la acei răzvrătiți. Furul nu vine decât numai să fure, să junghie și să 
piardă! Căci mulți au fost junghiaţi și pierduţi, dar Domnul venise ca oile să 
aibă viaţă şi să aibă din belşug. Viaţa din belşug înseamnă Împărăţia cerurilor. 
Păstorul cel Bun făcea referire la Pătimirea Sa, arătând că aceasta se face pentru 
mântuirea lumii, a arătat însuşirile păstorului, dar și ale celui plătit. Păstorul îşi 
pune sufletul pentru oile sale, iar cel plătit, când vede lupul, lasă oile şi fuge și 
vine lupul şi le răpește. 


Sfântul loan Gură de Aur ne îndeamnă să rămânem în grija Păstorului. Și vom 
rămâne, spune el, dacă vom asculta de glasul Lui, dacă ne vom supune, dacă nu 
vom urma pe un altul. Care este glasul Păstorului? E acela care a spus cele mai 
frumoase cuvinte... Fericiți cei săraci cu duhul, fericiți cei milostivi, fericiți cei 
prigoniți pentru dreptate. Dacă vom face acestea, vom rămâne în grija păs- 
torului, iar lupul nu va putea să intre în staul, căci avem Păstor care atât de mult 
ne iubește, care Îşi dă și sufletul pentru noi. 


Mântuitorul a vorbit despre o dragoste mai mare ca aceasta, pe care nimeni nu o 
are, ca sufletul să şi-l pună pentru prietenii săi. Voi sunteţi prietenii Mei, dacă 
faceţi ceea ce vă voi spune vouă. 


Mântuitorul amintea şi despre cei care nu s-au îngrijit de oile încredințate lor. 
lezechiel, prorocul, spunea mai demult, acuzându-i: Vai de poporul lui Israel, 
oare păstorii se păstoresc pe ei înşişi? Păstorii nu păstoresc oare oile? (lezechiel 
34, 2-4). Prorocul continuă: oaia rătăcită nu o întorceau, pe cea pierdută nu o 
căutau, pe cea rănită nu o bandajau şi pe cea bolnavă nu o vindecau, pentru că 
nu pășteau oile, ci pe ei înşişi. lar marele Pavel, în aceeaşi notă, spune: Căci toți 
caută ale lor, nu ale lui lisus Hristos, nimeni să nu caute ale sale, ci fiecare pe 
ale aproapelui său (1 Corinteni 10, 24). 


Pentru aceasta am venit, ca viaţă să aibă şi din belşug să aibă (loan 10, 10). 
Când voiau să-L omoare, nici învățătura nu Şi-a schimbat-o, nici pe cei care 
credeau nu i-a trădat, ci a rămas statornic şi a ales să moară. De aceea, spunea 
mereu: Eu sunt Păstorul cel Bun! 


Apostolul Pavel, în Epistola către Romani, spunea: Dacă pe când eram vrăj- 
maşi ne-am împăcat cu Dumnezeu prin moartea Fiului Lui, cu atât mai mult, 
împăcaţi fiind, ne vom mântui. 


Domnul spune: Eu îmi pun sufletul Meu, pentru a arăta că nu este un amăgitor, 
un năimit. Apostolul Pavel, când dorea să dovedească că este învăţător şi vorbea 
împotriva celor mincinoşi, se apăra pe sine pornind de la primejdiile de moarte 
(cf. 2 Corinteni 11, 23-27). 


Am şi alte oi ar simboliza şi existenţa altor neamuri, care nu sunt din staulul 
acesta, şi pe acelea trebuie să le aduc. Cuvântul trebuie nu arată necesitatea, ci 
faptul că se va întâmpla cu siguranță. 


Diferenţa este doar cu privire la Lege, după cum și Pavel spune: Tăierea 
împrejur nu este nimic şi nici netăierea împrejur. Și pe acelea trebuie să le aduc 
arată că şi unii, şi alții sunt risipiţi şi amestecați şi nu au păstor, fiindcă nu 
venise încă Păstorul cel Bun. Va fi o singură turmă, după cum a spus şi Pavel: 
ca pe cei doi să-i zidească întru Sine, într-un singur Om nou (Efeseni 2, 15). 


Pe Mântuitorul Hristos de multe ori au vrut să-L omoare: Dacă n-aş voi Eu, 
osteneala voastră ar fi zadarnică. Putere am să Îmi pun sufletul și cine nu are 
puterea să-şi pună sufletul său, căci oricine, dacă voiește, poate să se omoare pe 
sine. O astfel de putere am, să-L pun, încât nimeni nu poate să facă aceasta fără 
voia Mea, ceea ce la oameni nu este cu putinţă. Această poruncă am primit-o de 
la Tatăl (loan 10, 18), anume a muri pentru lume. Aşadar, aştepta ca mai întâi să 
audă această poruncă și abia apoi a ales aceasta, dar Mântuitorul spusese, pentru 
aceasta Mă iubeşte Tatăl, ceea ce Eu fac este după voia Aceluia. Aceasta, pentru 
ca, atunci când voiau să-L omoare, să nu spună că a fost părăsit şi trădat de 
Tatăl şi să-l aducă ocările pe care 1 le-a adus: Pe alţii i-a mântuit, dar pe Sine nu 


poate să Se mântuiască! Și, într-adevăr, pentru aceasta nu S-a coborât, pentru că 
este Fiul lui Dumnezeu. 


Păstorul cel Bun îşi pune sufletul pentru oi. Un păstor bun nu are nevoie de altul 
să-l îndemne spre această jertfă. Dacă la oameni se întâmplă aceasta, cu atât mai 
mult la Dumnezeu, de aceea şi Pavel spunea: Ci S-a deşertat pe Sine, chip de 
rob luând, făcându-Se asemenea oamenilor, şi la înfăţişare aflându-Se ca un om 
(Filipeni 2, 7). 


Sfântul ierarh Grigorie Palama, sărbătorit în mod deosebit în Duminica a doua a 
Sfântului şi marelui Post, este unul dintre cei mai mari părinți şi păstori ai Bise- 
ricii Ortodoxe din mileniul al doilea. Numele lui se leagă, în special, de pre- 
cizarea învăţăturii despre harul necreat, cunoaşterea nemijlocită a lui Dumnezeu 
şi îndumnezeirea omului. Este prăznuit de două ori pe an: la 14 noiembrie şi în 
Duminica a doua din Postul mare. 


S-a născut în anul 1296 în Constantinopol, tatăl său, Constantin, a fost un 
important demnitar al împăratului bizantin Andronic II Paleologul (1328). La 
vârsta de 20 de ani a ales o altă cale decât cea pentru care îl pregătise împăratul. 
În vreme ce Andronic al II-lea l-ar fi dorit sfetnic la conducerea imperiului, 
asemenea tatălui său, Constantin, tânărul Grigorie s-a călugărit, lăsând în urmă 
cele lumești, a îmbrățișat vieţuirea îngerească la Mănăstirea Vatoped, din 
Muntele Athos, intrând sub îndrumarea duhovnicească a avvei Nicodim (prăz- 
nuit la 11 iulie), cunoscut isihast. 


După o aspră nevoinţă, într-una din zile, i s-a arătat Sfântul loan evanghelistul. 
Acesta i-a spus: „Am fost trimis de Împărăteasa tuturor să te întreb de ce strigi 
neîncetat către Dumnezeu «luminează-mi întunericul, luminează-mi întu- 
nericul!»?” Sfântul Grigorie i-a răspuns: „Ce altceva trebuie să cer eu, cel păti- 
maş şi plin de păcate, decât numai să fiu miluit şi luminat, spre a afla şi a face 
voia Lui cea sfântă?” 


În 1321 se închinoviază în Marea Lavră a Sfântului Atanasie, iar în 1326, după 
ce a fost hirotonit ieromonah, s-a statornicit pe muntele de lângă cetatea Vera, 
unde timp de cinci ani a îndrumat monahii care îl urmaseră. Rugăciunea neîn- 
treruptă făcea ca uneori, în timpul Sfintei Liturghii, fața Sfântului Grigorie să 
strălucească mai presus de fire. 


Anul 1338 a fost marcat de începutul disputei între Sfântul Grigorie Palama şi 
Varlaam din Calabria, cel dintâi afirmând faptul că prin energiile divine ne- 
create Dumnezeu comunică neîncetat cu lumea. Un sinod din 1351 a hotărât că 
isihasmul este dogmă a Bisericii Ortodoxe, condamnând ca eretice învăţăturile 


lui Varlaam. Astfel, Sfântul Grigorie a vorbit permanent de posibilitatea cunoa- 
şterii şi a unirii nemijlocite cu Dumnezeu. 


La numai nouă ani de la moartea sa, a fost canonizat de sinodul convocat de 
ucenicul şi biograful său, Filotei Kokkinos al Constantinopolului. 


Chiar dacă, pentru un om al zilelor noastre, disputa dintre Sfântul Grigorie Pa- 
lama şi Varlaam din Calabria ar părea o simplă contrazicere de idei, miza 
controversei a fost şi a rămas până astăzi una esenţială pentru Biserica Orto- 
doxă: posibilitatea cunoaşterii directe, nemijlocite a lui Dumnezeu. 


Secolul XX a readus însă în lumină pe Sfântul Grigorie Palama şi învăţătura sa. 
Părintele Dumitru Stăniloae a publicat prima monografie în spaţiul ortodox, în 
1938, „Viaţa şi învăţătura Sfântului Grigorie Palama”, continuând apoi să tra- 
ducă multe din lucrările Arhiepiscopului Tesalonicului. 


La Mănăstirea Vatoped, loc al formării sale, icoana Sfântului Grigorie Palama 
este însoțită de cuvintele: Noul Hrisostom. Meritată cinstire! 


Preafericitul părinte patriarh Daniel - Predică la Duminica a II-a din 
Postul mare - lertarea păcatelor — începutul vindecării de boli 


AT, 
«fe 


Dumnezeu dăruieşte lumină sfinţilor şi vindecare bolnavilor 


Duminica a Il-a din Sfântul şi marele Post al Sfintelor Paşti se numeşte şi 
Duminica Sfântului Grigorie Palama, începând cu anul 1368, când a fost 
canonizat acest mare dascăl al isihasmului. 


Sfântul Grigorie Palama este unul dintre cei mai mari teologi ai Bisericii Orto- 
doxe. El a trăit în secolul al XIV-lea (1296-1359), trecând la Domnul în anul 
1359, anul în care s-a întemeiat Mitropolia Țării Româneşti. 


Sfântul Grigorie Palama s-a nevoit ca monah la Muntele Athos în părţile unde 
astăzi se află schitul românesc Prodromu, iar mai târziu a ajuns arhiepiscop al 
Tesalonicului. E] a învăţat că sfinţii, atunci când Dumnezeu voieşte, pentru 
credinţa lor puternică şi pentru multa lor rugăciune, pot pregusta şi vedea 
duhovniceşte, încă din viaţa pământească, Slava sau lumina Împărăției 
cerurilor, care este o lumină necreată, netrecătoare sau neapusă, nevăzută 
acum cu ochii trupeşti, ci doar duhovniceşte. Lumina aceasta s-a arătat şi 
Sfinţilor apostoli Petru, Iacob şi loan la Schimbarea la Faţă a Mântuitorului 
nostru lisus Hristos (cf. Matei 17, 1-8; Marcu 9, 1-10; loan 1, 14; Il Petru 1, 
16). 


Biserica a rânduit ca în această a doua duminică a Sfântului şi marelui Post să 
fie pomenit Sfântul Grigorie Palama pentru a ne arăta că dreapta credință, 
prăznuită în mod deosebit în prima duminică a Postului Paştilor, nu este o 
credinţă teoretică, ci este credinţa prin care dobândim lumina şi viaţa veşnică 
din Împărăţia Cerurilor. Numai dacă avem dreaptă credinţă şi dreaptă 
vieţuire, prin rugăciune şi pocăință necontenită, ne luminăm Sufletul şi 


trupul, împărtăşindu-ne de harul dumnezeiesc sfinţitor şi mântuitor, pentru a 
dobândi slava cerească a Impărăţiei Preasfintei Treimi. 


Sfinţii, profeţi ai Impărăţiei luminii necreate 


Deci duminica a Il-a din Postul mare este 


Sfântul Grigorie Palama arată în scrierile sale că această lumină nu vine de la 
soare, ci este lumină necreată care se arată din interiorul sufletului omului 
rugător unit cu Dumnezeu, întrucât ea vine direct din lumina sau slava 
Preasfintei Treimi. Această lumină necreată şi veşnică este harul Domnului 
nostru lisus Hristos, prin care se arată dragostea lui Dumnezeu- Tatăl şi 
împărtăşirea Sfântului Duh (cf. II Corinteni 13, 13), ea este însăşi prezenţa 
lui Dumnezeu în oamenii Sfinţi, drept-credincioşi, smeriţi şi mult rugători. 


Sfinţii se luminează din prezenţa lui Hristos, Lumina lumii (cf. loan 8, 12), 
prin lucrarea Duhului Sfânt, şi devin strălucitori, întrucât primesc în ei 
strălucirea prezenţei lui Dumnezeu. Cei care mărturisesc dreapta credinţă, 
postesc, se pocăiesc plângându-şi păcatele, se spovedesc, se împărtăşesc cu 
Sfintele Taine şi săvârşesc fapte bune, aceştia se luminează cu lumina despre 
care vorbeşte Sfântul Grigorie Palama în scrierile sale teologice, pe temeiul 
Sfintelor Scripturi şi din experienţa Sfinților. 


In scrierile sale privind apărarea isihaştilor, adică a acelor monahi care se retrag 
în locuri liniştite pentru a se ruga necontenit, 


Acum, în lumea noastră pământească, supusă stricăciunii din cauza păcatului, 
nu suntem pregătiți suficient ca să vedem în mod obişnuit această lumină sau 
slavă veşnică dumnezeiască, ci doar în mod minunat sau extraordinar, când 
Dumnezeu binevoieşte să învrednicească pe cei smeriţi şi curați cu inima să 
primească, pentru câteva clipe, această slavă dumnezeiască şi mai presus de 
lume. Totuşi, Dumnezeu este prezent şi lucrător în mod tainic în sufletele 
credincioşilor rugători, chiar dacă nu toţi văd slava cerească în timpul 
vieţii pământeşti. 


Însă când va veni Hristos întru slavă, EI va arăta tuturor celor credincioşi lumina 
Ierusalimului ceresc, care va lumina cerul nou şi pământul nou, după cum ne 
spune cartea Apocalipsei. Atunci nu va mai fi soare şi lună, pentru că lumea 
aceasta stricăcioasă va fi trecut, iar cetatea cea nouă care coboară din cer, adică 
noul Ierusalim, va fi luminată de prezenţa şi slava lui Dumnezeu Însuşi (cf. 
Apocalipsa 21,1-3 şi 23). 


Rugăciunea şi pocăinţa înnoiesc haina de har a sufletului primită prin 
Botezul creştin 


Timpul Sfântului şi marelui Post nu este o perioadă de autoinfometare sau de 
crispare voluntaristă, ci timp de curăţire, de luminare, de creştere şi de 
îmbogăţire duhovnicească. 


lată de ce Biserica Ortodoxă iubeşte atât de mult experienţa sfinților. Sfinţii 
pregustă sau primesc în arvună, încă din lumea aceasta, lumina slavei şi bucuria 
negrăită a Împărăției lui Dumnezeu, după ce, adesea, au trecut prin necazuri, 
suferinţă, pocăință şi despătimire. 


În această perioadă de post ne aducem aminte mai des că suntem botezați, 
întrucât pocăinţa este înnoirea Botezului, care se numeşte şi “Luminare“, după 
cum ne arată rugăciunile din Liturghia Darurilor înainte sfințite care se 
săvârşeşte foarte des în Postul Sfintelor Paşti. 


În această perioadă nu consumăm produse de origine animală, ci numai produse 
de origine vegetală, pentru că plantele sunt, în mare parte, rezultatul 
fotosintezei, al prelucrării luminii de la soare, iar când ne hrănim cu plante 
crescute din lumină, hrănim, de fapt, trupul cu lumina acumulată de la soare, 
deoarece ea devine simbol sau veșmânt pentru o altă lumină, lumina harului 
ceresc necreat şi nevăzut, dăruit nouă de Dumnezeu prin rugăciune, 
Spovedanie, Împărtăşanie şi săvârşirea faptelor bune. 


Harul iertării ne face sănătoşi sufleteşte 


Evanghelia de astăzi ne arată, în mod deosebit, harul sau puterea vindecătoare a 
Mântuitorului nostru lisus Hristos, Care vindecă un paralitic, numit slăbănog în 
limbajul evanghelic. Dar înainte de a-l vindeca pe acesta, Hristos Domnul îi 
spune: “Fiule, iartă-se ţie păcatele tale!”, iar cei care au auzit aceste cuvinte 
au zis: “De ce grăieşte Acesta astfel de blasfemii? Cine poate să ierte păcatele, 
decât numai singur Dumnezeu?” 


Însă Mântuitorul lisus Hristos în mod voit a zis mai întâi: “Iartă-se ţie 
păcatele tale”, pentru a arăta că EI este nu numai om, ci este Dumnezeu- 
Omul şi, ca atare, are această putere de a ierta păcatele, pe care o are numai 
Dumnezeu. Dar după Învierea Sa din morţi, Hristos Domnul dăruieşte şi 
ucenicilor Săi această putere de a ierta păcatele, zicând: “Luaţi Duh Sfânt! 
Cărora veţi ierta păcatele, le vor fi iertate; şi cărora le veţi ţine, vor fi ţinute” 
(loan 20, 22-23). 


Puterea de a ierta păcatele este şi o putere de vindecare. În cazul omului 
paralizat din Evanghelie, Mântuitorul lisus Hristos vindecă mai întâi sufletul 
acestuia, întrucât era bolnav din cauza păcatelor sale, iar după aceea, Hristos 
Domnul îi spune bolnavului iertat: “Scoală-te, ia-ţi patul tău şi mergi la casa 
ta!” 


Boala, urmare a păcatului sau pedagogie divină 


Prin urmare, Evanghelia ne arată legătura dintre păcat şi boală. Desigur, nu 
toate bolile sunt urmări ale păcatelor. Unele dintre boli sunt îngăduite de 
Dumnezeu tocmai pentru a ne feri de păcate sau pentru a nu ne bizui numai pe 
sănătatea noastră trupească, pe forţele proprii, ci, mai întâi, pe ajutorul Lui! 


Dacă oamenii nu s-ar mai îmbolnăvi deloc, nu s-ar mai smeri, ori s-ar crede 
nemuritori, sau, mai grav, ar uita că sănătatea este un dar de la Dumnezeu, pe 
care l-au primit şi pe care trebuie să-l cultive, pentru care trebuie să 
mulțumească lui Dumnezeu-Dăruitorul vieţii şi al sănătăţii, “Doctorul 
sufletelor şi al trupurilor noastre”, cum se spune în slujbele Bisericii Ortodoxe. 


Sănătatea nu este ceva care ni se cuvine în mod obligatoriu şi nici nu dispunem 
de ea întru totul după propria voinţă, ci, în primul rând, sănătatea este, ca şi 
mântuirea, dar de la Dumnezeu. Sfântul Apostol Pavel pătimea de o boală grea 
şi s-a rugat de trei ori ca Dumnezeu să-l vindece. Răspunsul de la Dumnezeu a 
fost: “Îfi este de ajuns harul Meu, căci puterea Mea se desăvârşeşte în 
slăbiciune” (II Corinteni 12, 9). Boala Sfântului Apostol Pavel era o pedagogie 
dumnezeiască ca să nu se mândrească pentru multele daruri duhovniceşti pe 
care le-a primit de la Dumnezeu. 


În Evanghelia după Ioan, Hristos-Domnul ne arată că un om orb din naştere s-a 
născut aşa nu pentru că au păcătuit părinţii lui, nici pentru că el însuşi ar fi 
păcătuit, fiindcă nu putea să păcătuiască înainte de a se naşte, ci s-a născut orb 
printr-o tainică lucrare a lui Dumnezeu: “Nici el n-a păcătuit, nici părinţii lui, 
spune Mântuitorul, nu au păcătuit, ci S-a născut orb ca să se arate în el 
lucrările lui Dumnezeu ” (loan 9, 3). Prin urmare, nu trebuie să judecăm prea 
repede pe alţii, socotind că orice boală este urmarea păcatului. Adesea boala 
poate fi o tainică pedagogie divină, o chemare tăcută, dar presantă, la 
înduhovnicire, la smerenie, la înţelepciune, la ferirea omului de primejdii şi mai 
mari, mai precis, o chemare la căutarea mântuirii sufletului, deodată cu 
dorinţa de vindecare a trupului. Totuşi, există şi cazuri în care boala este în 
mod direct urmarea păcatului. 


Mântuitorul lisus Hristos, unicul Duhovnic şi Doctor desăvârşit al vindecării 
omenirii bolnave 


Nu ştim ce păcate a săvârşit omul paralizat, dar vedem că Hristos Domnul este 
Duhovnicul şi Păstorul de suflete, Care păstrează taina vieţii ascunse a 
persoanei umane în suferință şi nu judecă pe omul păcătos înainte de a-l ajuta 
când acesta caută vindecarea sau mântuirea. EI spune celui bolnav doar atât: “Își 
sunt iertate păcatele”, nu spune care păcate, când sau de ce au fost săvârşite. 


Vedem că Mântuitorul- Duhovnic, vindecător de suflete, eliberează pe om de un 
trecut întunecat şi apăsător, pentru a-i oferi un nou viitor. lar când ridică pe 
cineva din păcat şi boală, Hristos-Duhovnicul nu-l umileşte prin reproşuri, EI 
vindecă direct şi discret pe cel bolnav fără să-l judece şi fără să divulge 
păcatele acestuia, pentru a nu-i diminua demnitatea umană. 


Raportul de părinte duhovnicesc şi fiu duhovnicesc pe care îl vedem în 
Evanghelia vindecării slăbănogului din duminica a II-a din Postul Mare ne 
îndeamnă la pocăință şi ridicare din păcate, la vindecarea sufletului nostru de 
paralizia sau slăbănogirea lui, din cauza păcatelor pe care le-am făcut, 
cunoscute sau necunoscute altora, dar ştiute de noi şi mai ales cunoscute de 
Dumnezeu Cel sfânt şi Atotştiutor. 


Rugăciunea pentru alții şi ajutorarea lor ne arată 
taina Bisericii-comuniune 


Evanghelia duminicii a II-a din Postul mare ne mai arată că Hristos Domnul 
iartă păcatele cuiva şi îi dăruieşte vindecare bolnavului ţinând seama şi de 
credinţa celor care aduc la El pe omul păcătos şi bolnav. 


Evanghelia după Sfântul apostol Marcu ne spune: “Atunci, văzând credința lor, 
lisus a zis slăbănogului: Fiule, iartă-se ţie păcatele tale!” Din aceasta vedem 


cât de mare şi de folositoare pentru noi este şi credinţa altora, nu numai a 
noastră personală. Când credinţa noastră a slăbit, când rugăciunea noastră s-a 
rărit, când sufletul nostru este paralizat de păcat, de mare folos ne sunt nouă 
rugăciunea şi prezenţa celor care ne iubesc şi au credinţă mai puternică decât 
noi, rugăciune mai fierbinte decât noi, râvnă mai mare decăt noi şi sănătate a 
sufletului mai bună decât a noastră. EIGEOEE NI BISERicăi Aceşti patru 
oameni anonimi reprezintă Biserica slujitoare şi milostivă, care se roagă nu 
numai pentru cei prezenţi la rugăciunile ei, ci şi pentru toţi cei bolnavi, 
săraci, singuri, captivi, călători, pentru sănătatea şi mântuirea oamenilor şi 
pentru pacea a toată lumea. 


Biserica se roagă pentru toți cei care au nevoie de ajutorul şi mila lui 


să ajutăm pe cei suferinzi, pe cei bolnavi, pe toţi cei ce au nevoie de sprijinul 
nostru! 


Păcătosul iertat devine un fiu duhovnicesc 


În mod surprinzător, Mântuitorul Iisus Hristos îl numeşte pe acest om paralizat 
“fiule”, ceea ce nu era un lucru obişnuit. El a vindecat o mulţime de bolnavi, 
dar nu tuturor le-a spus “fiule”. Acestui bolnav, acestui om paralizat, însă, i-a 
spus “fiule”, după cum i-a spus femeii care avea scurgere de sânge de ani mulţi: 
“Îndrăzneşte, fiică” (Luca 8, 48). Când Mântuitorul lisus Hristos numeşte pe 
cineva fiu Sau fiică înseamnă că a recunoscut credinţa acelei persoane. Deci 
prin însuşi faptul că îl numeşte pe acest om paralizat fiu, adică fiu duhovnicesc, 
Mântuitorul vrea să spună că a citit în sufletul acestuia faptul că are multă 
credinţă şi multă dorinţă de a fi vindecat, iar EI îi arată iubirea părintească a lui 
Dumnezeu, iertându-l şi vindecându-l. 


Aşadar, omului păcătos care se pocăieşte, trecând prin suferință, Dumnezeu îi 
dăruieşte harul înfierii. Astfel, omul iertat de Dumnezeu este un om înfiat prin 


har. Dintr-un rob al păcatului, harul iertător, vindecător şi eliberator al lui 
Hristos face un fiu al credinţei şi al iubirii divine părinteşti! 


Îndemn la fapte de milostenie 


Evanghelia Mântuitorului lisus Hristos, fund Evanghelia iubirii, ne îndeamnă 


Evanghelie simbolizează, de asemenea, şi pe toți medicii, asistenții medicali, 
preoţii de caritate şi pe toți oamenii care ajută pe cei suferinzi, de pildă părinţi, 
prieteni, fraţi, vecini sau alții. 


Să ne ajute Dumnezeu să ne rugăm şi să lucrăm pentru vindecarea sufletelor 
şi a trupurilor noastre şi ale semenilor noştri, spre slava lui Dumnezeu şi spre 
mântuirea oamenilor! Amin. 


„Deodată cu iertarea păcatelor, Hristos dăruieşte omului libertatea de a se 
mişca” 


Arhid. Ştefan Sfarghie 
- 28 mar, 2021 


În Duminica a 2-a din Postul mare, a Sfântului ierarh Grigorie Palama, Prea- 


fericitul părinte Daniel, patriarhul Bisericii Ortodoxe Române, a rostit un cuvânt 
de învăţătură în Paraclisul istoric „Sfântul mare mucenic Gheorghe” al Reşe- 
dinţei Patriarhale, în care a făcut referire atât la Evanghelia duminicii, a Vin- 
decării slăbănogului din Capernaum (Marcu 2, 1-12), cât şi la Evanghelia Sfân- 
tului Grigorie Palama, lisus - Păstorul cel Bun (loan 10, 9-16). Părintele patriarh 
Daniel a subliniat faptul că vindecarea săvârşită de Mântuitorul lisus Hristos, a 
omului paralizat din Capernaum, ne arată în esenţă că „iertarea păcatelor este 
începutul vindecării de boli”. 


Preafericitul părinte patriarh Daniel a precizat că din Evanghelia vindecării slă- 
bănogului din Capernaum, în care se vede milostivirea lui Dumnezeu pentru 
oamenii bolnavi sau suferinzi, se desprind patru învățături deosebite: „În primul 
rând, învăţăm că, deşi nu totdeauna, totuşi, uneori, boala este o consecință a 
păcatului. În al doilea rând, învăţăm că pentru iertarea unui păcătos şi pentru 
vindecarea unui bolnav contează foarte mult credinţa celor milostivi, care-l 
aduc pe omul bolnav la Hristos. În al treilea rând, învăţăm din Evanghelia de 
astăzi că Mântuitorul lisus Hristos este Duhovnicul şi Doctorul desăvârşit. În al 
patrulea rând, Evanghelia de astăzi ne îndeamnă la fapte bune şi mai ales să-i 
ajutăm pe oameni să primească iertare de păcate şi vindecare de boli pentru a 
se bucura de mântuirea care vine de la Domnul nostru lisus Hristos”. 


Preafericirea sa a arătat că mai întâi Mântuitorul vindecă sufletul omului de 
boala păcatelor şi după aceea trupul de paralizie: ,„, Domnul lisus Hristos înţelege 
că între boala acestui om şi păcatele săvârşite de el este o legătură. Însă EI nu 
spune ce păcate a săvârşit acest om, când, cum şi în ce împrejurări. El nu 
divulgă viața secretă, tainică a omului bolnav, pentru că nu doreşte să-i dimi- 
nueze demnitatea în faţa comunităţii, ci apreciază faptul că acest om păcătos şi 
bolnav este adus la EI spre vindecare. lisus nu judecă pe nimeni înainte de a-l 
ajuta, mai ales când omul se pocăieşte şi vine la Hristos ca să primească iertare 
şi vindecare (...). Deodată cu iertarea păcatelor, Hristos dăruieşte omului 
libertatea de a se mişca, libertatea de a fi reintegrat în comunitate, libertatea de 
a fi om printre oameni”. Patriarhul României a explicat apoi că Mântuitorul 
lisus Hristos l-a numit pe slăbănogul din Capernaum fiu, întrucât El a citit 
tainic în sufletul celui bolnav şi a mărturisit public faptul că acela are multă 
credinţă: „Mântuitorul transformă un om rob al păcatului în fiu al iubirii 
dumnezeieşti (...). Pentru că a venit la lisus cu credinţă şi cu smerenie ca să 
primească vindecare, slăbănogul a primit, deodată cu iertarea păcatelor, şi 
harul înfierii”. 


În continuare, Părintele patriarh Daniel a subliniat că cei patru oameni anonimi 
care l-au adus pe slăbănog la lisus reprezintă Biserica slujitoare şi rugătoare: 
„Aceşti patru oameni reprezintă iubirea milostivă în acțiune (...). Ei pot fi astăzi 
înțeleşi ca toţi cei care au grijă de bolnavi la casele lor sau în spitale: membri 
ai familiei, vecini, prieteni, cunoscuţi, medici, asistenţi medicali, precum şi toți 
cei care-l ajută pe cel bolnav să vină la Hristos, adică duhovnicii care spo- 
vedesc”. 


Totodată, Preafericirea sa a afirmat că este o faptă de milostenie atunci când in- 
vităm, îndemnăm, dar nu forțăm pe cineva să vină să se spovedească, adică să-şi 
mărturisească păcatele şi să primească iertare şi vindecare de la Hristos. 


În partea a doua a predicii, Întâistătătorul Bisericii noastre a vorbit despre 
teologia înaltă a Sfântului ierarh Grigorie Palama: „Sfântul Grigorie Palama a 
trăit între anii 1296 şi 1359. A fost un mare învăţat, iar în anul 1347 a devenit 
arhiepiscopul Tesalonicului. A avut o cultură teologică foarte bogată şi foarte 
temeinică, însă, mai presus de toate, a avut o viaţă sfântă, a fost un om al 
rugăciunii, un om al nevoințelor. EI i-a apărat pe că-lugării isihaşti care aveau 
experiența rugăciunii neîncetate şi care au fost învredniciţi prin harul lui 
Dumnezeu să vadă încă din viața aceasta pământească slava Împărăției ceru- 
rilor, adică lumina necreată, neapusă pe care au văzut-o Sfinţii apostoli Petru, 
Iacov şi loan pe Muntele Tabor, când lisus S-a schimbat la Faţă, cu câteva zile 
înainte de răstignirea Sa. Acea lumină taborică necreată este harul Preasfintei 
Treimi care luminează viaţa creştinului (...). Ea nu este o lumină din lumea 


aceasta, nu este o lumină creată, ci este necreată, mai presus de înţelegere, dar 
este slava Impărăţiei Preasfintei Treimi” 


„Teologia luminii necreate, a slavei Taborului, este o teologie a experienţei” 


Preafericitul părinte Daniel, patriarhul României, a explicat de ce a doua dumi- 
nică din Postul Sfintelor Paşti a fost dedicată, de către Biserică, Sfântului ierarh 
Grigorie Palama: „Pentru a sublinia că dreapta credinţă, prăznuită în prima 
duminică din Postul mare, deschide cerurile. Prin dreapta credinţă ne învred- 
nicim a primi slava şi bucuria Împărăției cerurilor. Cu alte cuvinte, dreapta 
credinţă nu este una teoretică, ci este o relaţie cu Dumnezeu Cel viu, Cel plin de 
iubire şi plin de slavă, Cel smerit şi slăvit, Cel care ne pregăteşte loc în 
Împărăţia cerurilor. Schimbarea la Faţă a Domnului a avut loc cu puțin timp 
înainte de răstignirea Sa pe Cruce. Acum însă, Duminica a doua din Postul 
mare, a Sfântului Grigorie Palama, care este teologul luminii Schimbării la 
Faţă a Domnului, are loc cu o săptămână înainte de Duminica Sfintei Cruci. 
Astfel, ni se arată că Mântuitorul lisus Hristos, când S-a schimbat la Faţă, a 
vrut să arate ucenicilor ca, atunci când Îl vor vedea pe Cruce desfigurat de 
suferinţă, să se întărească în credinţă, pentru că El este Domnul slavei Cel 
transfigurat întru slavă pe Muntele Taborului. Este o tainică legătură între 
Cruce şi Înviere, între slava Împărăției cerurilor şi experienţa sfinţilor care 
pregustă această slavă pe baza dreptei credinţe, dar şi pe baza dreptei vie- 
[uiri” 


La final, părintele patriarh Daniel a precizat că Sfântul Grigorie Palama a arătat 
că teologia luminii necreate, a slavei Taborului, este o teologie a experienţei, nu 
a speculației filosofice. 


Pr. Silviu Cluci - Odoarele Mănăstirii Esfigmenu 


În Mănăstirea Esfigmenu se păstrează o parte din buretele de la Răstignirea 
Domnului, o parte din Veşmântul Maicii Domnului şi sânge de la Sfântul loan 
Botezătorul. 


O parte din cortul lui Napoleon 


Printre odoarele Esfigmenului se numără părți din Sfintele moaşte 
— ale Sfintei Maria Magdalena (talpa stângă), 
— ale Sfântului Antonie de Veria, 
— ale Sfântului Grigorie Palama, 
ale Sfântului Anastasie Persul, 
precum şi capul Sfântului lacov al lui Alfeu și 
o parte din capul Sfântului Partenie, episcopul Lampsacului din Cipru, 
izbăvitorul de cancer. 
Aici se mai află 
gamba Sfântului noului mucenic Agatanghel, 
apoi părticele de la Sfântul mucenic Mercurie, 
Sfântul Haralambie 
şi mulți alții. 


In naosul katholikonului se află Icoana Maicii Domnului „Trandafirul neve- 
ştejit”, aşa-numita „Cruce a Pulheriei”, precum şi o Icoană bizantină în mozaic 


(secolul al XIV-lea) care îl reprezintă pe Hristos în întregime, binecuvântând cu 
mâna dreaptă, iar în stânga ţinând Evanghelia. 


În schevofilachion se păstrează veşminte brodate în fir de aur, cruci, evanghelii, 
sfinte vase, o parte din cortul lui Napoleon și steagul Revoluţiei de la 1821, pe 
care l-au înălțat Emanuil Pappas şi egumenul Eftimie. 


În bibliotecă se păstrează în jur de 400 de manuscrise, dintre care 75 pe per- 
gament. Deosebit de valoroase sunt un Minologhion din secolul al XI-lea, o 
Evanghelie din secolul al XI-lea și hrisovul împărătesei Maro (1424), cu 
reprezentări ale familiei domnitorului sârb Brancovici. 


Maria Burlă - Icoanele transpun învățătura dogmatică 


Cu o licență în artă creştină, mai exact despre icoanele bizantine donate de 
Bizanţ Moldovei, părintele Luca, starețul Mănăstirii Bistriţa, ne va invita să 
cunoaştem o părticică din mariologia Sfântului Grigorie Palama, care a scris 
despre Preasfânta Născătoare de Dumnezeu așa cum a văzut-o. 


E doxologia.ro 


Este un dar de la Dumnezeu, nu doar un studiu empiric. Este un talant sădit în 
mine, pe care l-am descoperit fiind ghid aici la mănăstire, în perioada şcolii. 
Învăţând teologie, şi mai ales dogmele Bisericii, am sesizat la un moment dat că 
acestea sunt reflectate în pictură, în iconografie. 


Aşadar, n-a fost doar o simplă cercetare, ci a fost o chemare, o descoperire a 
talantului şi implicit lucrarea parţială a acestui talant - de a mă ocupa de teologia 
icoanei, şi nu numai de teologie, ci chiar de tehnica de pictare a icoanelor. Am 
ajuns să înţeleg mai bine dogmele care sunt transpuse cu ajutorul culorilor 
încărcate cu sensuri simbolice. Culorile simbolice în cazul icoanei ortodoxe nu 
reflectă irealul sau ficţiunea, ci o realitate din altă lume. 


Simbolul celor trei stele de pe veșmintele Maicii Domnului 


Când eram la facultate, în Bucureşti, obişnuiam să stau foarte mult timp prin 
bibliotecile cu albume, pentru a descoperi cât mai multe despre icoanele Maicii 
Domnului. In acestea am descoperit dogma. 


„Dar de ce Maica Domnului are trei stele pe frunte şi pe umeri? Ce 
simbolizează acestea?”, „Dar de ce, cam peste tot este îmbrăcată în haina asta, 
în berta asta, numită maforion?”. Şi la toate de ce-urile acestea am căutat expli- 
caţii (pe care nu le-am găsit întotdeauna). 


Aşa am descoperit că învățătura dogmatică, mariologia, este reflectată în icoa- 
nele Maicii Domnului. De exemplu, cele trei stele simbolizează pururea fecioria 
Maicii Domnului: fecioria înainte de naștere, în timpul nașterii și după naştere. 


Maforionul este o haină pe care o purtau şi o mai poartă femeile orientale, cum 
e la noi o bertă purtată pe cap până la genunchi, dar în cazul Maicii Domnului, 
acest maforion este o purpură grizată, fiindcă ea este Împărăteasă. Acest aspect 
ne trimite obligatoriu în Sfânta Sfintelor. Căci Împărăteasa a făcut asceză în 
Sfânta Sfintelor şi suişuri înalte a pus în inima ei şi aşa a putut să coboare pe 
Dumnezeu ca pe o scară prin ea. Ea este scara. De aceea, maforionul Maicii 
Domnului este o purpură grizată şi așa trebuie să fie pictată: Împărăteasă, dar 
care face asceză, trăind în isihie desăvârşită. 


„Sfântul Grigorie Palama a vorbit despre Preasfânta așa cum a văzut-o” 


În Sfânta Sfintelor, Maica Domnului a trăit în chip minunat, dumnezeieşte. Ea 
era adevărata Sfântă a Sfintelor, împlinirea Sfintei Sfintelor vechi-testamentare. 
Când arhiereul a dus-o în Sfânta Sfintelor, i s-a potrivit atât de mult acest loc, 
încât a considerat că acolo a trăit dintotdeauna. 


Sunt unii dintre teologi care contestă lucrul acesta, spunând că, după legislația 
vechi-testamentară, o femeie nu putea să intre în acest loc. Dar aceştia au un 
spirit secularizat, mai bine zis, puţină credință. 


Toată mariologia secolului al XIV-lea - reprezentată de către Sfântul Nicolae 
Cabasila, Sfântul Grigorie Palama și Sfântul Teofan al Niceii care au dus Mario- 
logia la apogeu, iar înainte de ei Sfântul Maxim mărturisitorul, în secolul al VII- 
lea - arată că Preasfânta Născătoare de Dumnezeu a trăit în Sfânta Sfintelor. 


În Omilia 53, Sfântul Grigorie Palama vorbeşte despre intrarea Maicii Domnu- 
lui în Sfânta Sfintelor. Aceasta e, de fapt, o predică ţinută la Marea Lavră, în 
anul 1334, în faţa miilor de monahi veniţi acolo la o sărbătoare. Această predică 
nu a fost intelectualistă; sfântul a vorbit despre Preasfânta aşa cum a văzut-o în 


chilia sa de lângă Marea Lavră, unde făcuse isihie şi unde 1 se arătase Maica 
Domnului. 


Mai târziu, în anul 1341, Sfântul Grigorie Palama transformă această omilie 
într-un tratat, pentru că deja începuseră controversele isihaste la Constantinopol, 
pe care el le-a condus până la triumful Ortodoxiei. 


8 martie 


15 martie 


22 martie 
25 martie 
29 martie 

5 aprilie 


12 aprilie 


Postul Sfintelor Paști 


Duminica Ortodoxiei 


c—— Duminica Sfântului 
Duminica Sfintei Cruci Grigorie Palama 


Buna Vestire 4 


PRIN St ao PRI „Zis-a Domnul: Eu sunt uşa: De va 

Duminica Sf. Maria Egipteanca intra cineva prin Mine, se va mântui; 

şi va intra şi va ieşi şi păşune va afla. 
Furul nu vine decât ca să fure, 

să înjunghie şi să piardă. Eu am venit 


Duminica Floriilor 4 


să aibă. Eu sunt Păstorul cel bun. 
Păstorul cel bun îşi pune sufletul 
pentru oile Sale.” 


(Iean 10. 9-11) 

„Omul credincios și smerit, căruia Dumnezeu 
i-a iertat păcatele, devine un om înfiat prin har". 


+ PATRIARHUL DANIEL 

Duminicile Postului Mare 


Duminica Duminica Sf. ler. 
Ortodoxiei Grigorie Palama 

Duminica Duminica Sf. Cuv. 
Sf. Cruci loan Scărarul 


Duminica Sf. Cuv. Duminica 
Maria Egipteanca Floriilor 

